
Tsee I 
Colonelul Prouty, un bun cunoscător al culiselor Administrației 
americane, smulge vălul de minciună tesut cu migală de o presă 
coruptă în jurul unor evenimente majore din istoria recentă a Statelor 
Unite: asasinarea preşedintelui Kennedy, esecul acţiunilor militare 
împotriva Cubei, intervenţia în Vietnam etc. O lectură obligatorie 
pentru toți cei ce vor să privească dincolo de aparente. 

Soţiei mele, Elizabeth Ballinger Proury, 
a cărei întelegere și companie de-a 
lungul neobișnuitei mele activități în 
cadrul Pentagonului a făcut ca toate 
acestea să fie duse la bun sforşit. 


Dacă vrem ca acest popor să fie la fel de înte- 
lept pe cît este de puternic, dacă vrem să ne împli- 
nim destinul, atunci avem nevoie de mai multe 
idei noi care să fie cunoscute de oameni mai 
instruiți din cărţi aflate în mai multe biblioteci. 
Aceste biblioteci trebuie să fie deschise oricui — 
mai puţin cenzorilor. Trebuie să cunoaștem toate 
realităţile, să auzim toate opiniile şi să ascultăm 
toate criticile. Să le spunem bun venit tuturor 
cărţilor şi autorilor controversaţi. Și asta pentru 
că “Declaratia Drepturilor Fundamentale ale 
Omului este atît „pavăza libertăţii noastre, cît şi 
garantul securităţii noastre. 

John F. Kennedy 
29 octombrie 1960 

INTRODUCERE 


Istoria secretă a Statelor Unite 
(1943-1990) 


de Oliver Stone 


FLETCHER PROUTY este numele unui om care va 
rămîne în istorie. Nu ca o personalitate politică marcantă, 
nu, el va fi scos din cărțile de istorie de astăzi, viziunea lui 
asupra istoriei va fi interzisă, credibilitatea contestată, 
cinstea batjocorită. 

Cu toate acestea, va dăinui. Tinerii studenți din seco- 
lul al douăzeci și unulea (dată fiind puterea planetei de a 
se reforma şi revigora pînă atunci) vor reveni asupra 
lucrărilor sale din presa scrisă (micile edituri, revistele cu 
tiraj redus). Prin intermediul colonelului Prouty, ei vor 
descoperi nici mai mult, nici mai puțin decît „Istoria 
secretă“ a Americii din preajma anului 1944 pînă în pre- 
zent. Cu o singură carte, colonelul Prouty aruncă în aer 
capacul de pe „Istoria oficială“ a Americii şi, necruţător, 
implacabil, sumbru, dezvăluie pentru oricine îndrăznește 
să pătrundă în această cavernă a spaimei şi a rusinii, cel 
mai dezgustător cuib de vipere văzut, probabil, de lumea 
civilizată de la îngrozitoarele șarje ale cavaleriei mongole 
din secolele al zecelea şi al unsprezecelea. 

Acesta e un material înfiorător. Capodoperă a cărților 
de spionaj, JFK vă va miînia şi întrista. Niciodată nu veţi 
mai privi lumea cu aceeași ochi. În spatele a tot ce veti 
vedea si citi de acum încolo, vor licări, pentru totdeauna, 
temerile voastre cele mai sumbre şi obscure ale motivelor 
aflate în subconștientul maimuţei ucigașe care a devenit 
om. 

Sa fi avut Stanley Kubrick dreptate cînd, în 2007, a 
văzut în maimuța războinică ce aruncă în aer oasele victimei 
pe copilul de miine al spatiului? Vom renunta, oare, la 
instinctele criminale în favoarea păcii, a căutării luminii? 


Sau vom urma calea războiului, nu numai între triburi, ci 
chiar între noi şi mediul în care trăim? 

Mama mea e franțuzoaică, tatăl-american. În tinerețe, 
în anii '50, am avut ocazia să-mi petrec verile în Franţa şi 
nu am auzit niciodată pe cineva să facă cea mai mică 
aluzie la colaboraționismul masiv al francezilor cu naziștii 
în timpul Celui de-al Doilea Război Mondial. Întot- 
deauna — chiar și în povestirile mamei — adevărul era 
negat, ignorat şi, în cea mai mare parte, uitat. Așa se face 
istoria, desigur, pînă cînd evenimente contrarii o zdrun- 
cină din temelii, scot adevărul la iveală şi îmj iedică 
uitarea, cum s-a întîmplat cu procesul lui Klaus Barbie 
din Lyon, Franţa. Sau cu filmul meu, JFK 

La fel au stat lucrurile si cînd am scris Platoon,2 care 
mi-a fost dictat de sentimentul că Vietnamul reprezintă 
un vid de memorie orwellian, că se încearcă trecerea sub 
tăcere a realităţilor distorsionate de corespondenţii de 
război şi de „istoricii“ oficiali, a numărului oficial al 
morţilor, a minciunilor oficiale care au zdruncinat spiritul 
american. 

A i experiență am avut-o la mijlocul anilor '80 în 
America Centrală, stînd de vorbă cu recruţii din trupele 
americane în uniforme verzi, care nu aveau amintiri din 
Vietnam, nici priviri stînjenite, pentru ca, o dată în plus, 
să ia poziţia de tragere împotriva nicaraguanilor în timpul 
invaziei din 1986, ca şi cum ar fi fost pentru prima oară. Și 
din nou, în Rusia, într-o altă situaţie, la începutul anilor '80, 
vorbind cu tinerii care nu ştiau nimic despre crimele lui 
Stalin şi cu bătrînii care își negau trecutul, de frică. 

Aşa este memoria umană — cel mult înșelătoare, 
după Orwell. „Cine controlează trecutul, controlează 
viitorul.“ Sîntem înconjurați de un zid, unul singur, dincolo 
de care conştientul nostru nu permite subconștientului să 
treacă. Oricum, cu timpul, această limită se estompează, 
fiindcă mentalităţile noastre se schimbă şi ele, o dată cu 
vremurile. Eliberarea de teamă permite minţii noastre 
să-și depășească autocenzura şi să gîndească ceea ce e de 
negîndit. O clipă fantastică: Am cunoscut-o cu toții. 
Eliberarea extraordinară a gîndirii fiecăruia dintre noi. 


ef al Gestapo ul „ supranumit „Măcelarul din Lyon“ (n. trad.). 
2 furonul (n iro rad.). 


Aceasta reprezintă calea de acces spre istorie pe care 
caută să o pătrundă orice regizor, poet sau artist. A te izbi 
de forţele istoriei — a te contopi cu ritmul ei interior care 
o împinge înainte. Jack London, John Reed, Upton Sinclair, 
ciocnindu-se cu fortele năvalnice ale istoriei de la începutul 
acestui secol. Cavaleri glorioși. 

Problema cheie a vremurilor noastre, aşa cum o 
formulează colonelul Prouty în lucrarea sa, reiese din 
faimosul Report Fron Iron Mountain on the Possibility and 
Desirability of Peace, al lui Leonard Lewin (bazat pe un 
studiu făcut la cererea ministrului apărării, Robert 
McNamara, în august 1963, pentru a justifica schimbările 
majore planificate în privința cheltuielilor de înarmare în 
viziunea lui Kennedy): 


Principiul de organizare care stă la baza oricărei 
societății este războiul. Autoritatea fundamentală, pe 
care un stat o exercită asupra poporului său, rezidă în 
puterea sa combativă. ...Cheltuielile necesare întreți- 
nerii unei forțe armate, gata oricînd de luptă, se ridică 
la aproximativ o zecime din valoarea produsului 
economic mondial. 


Pentru a ilustra această declarație, autorul trasează 
direcţiile divergente existente în Vietnam la începutul 
anilor '50 — Misiunea Militară din Saigon, Ed Lansdale, 
Lucien Conein, Tom Dooley, Wesley Fishel și arhiepiscopul 
Spellman. De asemenea, arată ce înrîurire majoră a avut 

ao cu a sa ideologie a războiului de gherilă asupra 
noţiunii noatre de „acţiune civică“ paramilitară din Vietnam 
şi America Centrală. Cum ne-au condus spre Vietnam 
elicopterul şi cerințele sale economico-militare. Cum a 
fost dezbinată administraţia Kennedy de bătălia dintre 
Boeing şi General Dynamics pentru avionul de vînătoare 
TFX. Sînt relevate cu claritate, pentru prima oară, erorile 
grave ale preşedintelui - numit din Vietnamul de Sud, 
Ngo Dinh Diem - eşecul în relaţiile cu budiştii şi cu 
propria sa armată; distrugătorul program „cătunul,“ care 
a ruinat economia rurală vietnameză; excluderea comu- 


1 Raport de la Iron Mountain cu privire la posibilitatea şi oportunitatea 
păcii (n. trad.). 


nității comerciantilor chinezi, influenta lui Lansdale; 
aroganta poziției rasiste a Statelor Unite faţă de așa-numită 
Lume a Treia, care ne-a orbit într-o asemenea măsură, 
încât s-a ajuns la crearea unui adevărat vid prin fărîmițarea 
și marginalizarea unui stat complet artificial, clientelar, 
numit Vietnamul de Sud, în contradicţie cu dreptul la 
autodeterminare al Vietnamului, cîștigat în urma Celui 
de-al Doilea Război Mondial. 

Colonelul Prouty descrie cu detalii sfişietoare distru- 
gerea modului de viață al comunităților ţărăneşti, ale 
căror principii de conducere se bazau nu pe autoritate, ci 
pe armonie, iar legea era considerată mai puţin impor- 
tantă decît virtutea. De fapt, aceste comunităţi tribale 
reprezintă altceva decît o societate de consum dependentă 
de „protecţionismul omniprezent al bancherului mondial,“ 
de revoluţia chimică din agricultură și de politica modernă, 
iar aceasta înseamnă o alternativă periculoasă și o piață 
de desfacere mai putin pentru lumea capitalistă. 

În paralel cu sentimentul nostru national că Vietnamul 
ne-a trădat, începînd cu incidentul de la My Lai, 
Documentele Pentagonului, bombardamentele secrete 
asupra Laosului și Cambodgiei, colonelul Prouty face o 
digresiune spectaculoasă, urmărind cum au luat naştere 
deciziile militare aplicate în Vietnam de fraţii Dulles şi 
ajunge pînă la înscenarea incidentului din golful Tonkin 
şi la motivuloficial pentru care am pornit războiul. 

De asemenea, autorul investighează adevăratele înțe- 
lesuri din Documentele Pentagonului şi omisiunile 
frapante și frauduloase ale acestora, ceea ce va spulbera 
sentimentul de automulțumire în care se complace 
mass-media noastră „liberală“ care, după cum se arată în 
carte, n-a înţeles niciodată ce forțe malefice operau în 
spatele cortinei Documentelor Pentagonului, jefuindu-ne 
o dată în plus istoria. Acuzator, colonelul Prouty arată 
înalta trădare de care se face vinovat McGeorge Bundy, la 
acea vreme consilier al președintelui, care a semnat 
principiile de bază ale primei formulări al NSAM- (National 
Security Action Memorandum) 4273, pe ziua de 21 
noiembrie 1963, act ce contrazicea întreaga politică a lui 
Kenncdy dc pînă atunci. Cum ar [i putut Bundy face așa 


1 Ordin de Apărarea Securităţii Naţionale (n. trad.). 


ceva, insinuează autorul, dacă n-ar fi ştiut că John F. 
Kennedy va înceta să mai fie preşedintele Statelor Unite 
în ziua următoare, locul lui fiind preluat de altcineva? De 
asemenea, rolul stranju pe care l-a avut Bundy în catastro- 
fa de la Bay of Pigs este reinvestigat într-o lumină cu 
totul nouă. 

Discutînd eu însumi cu Lucien Conein, şeful operativ 
al CIA în Vietnam sub comanda lui Lansdale, mi s-a 
confirmat de către acesta versiunea colonelului Prouty în 
legătură cu asasinarea lui Diem din Vietnamul de Sud. 

Ceea ce face autorul este să examineze din nou 
Documentele Pentagonului, credibilitatea reală ce o oferă 
o „scurgere de informaţii“ şi felul în care presa a 
răstălmăcit-o; de ce se aflau majoritatea membrilor cabi- 
netului Kennedy în străinătate la data asasinării președin- 
telui „şi,“ mai mult, interpretarea greşită a reorientării 
aproape în întregime a politicii Statelor Unite în Vietnam 
la numai cîteva zile de la moartea președintelui. Pe bună 
dreptate, Prouty acuză mass-media că este „o clică profe- 
sională în formare care deține controlul absolut asupra a 
ceea ce li se poate dezvălui oamenilor şi care ajută statul 
să ne pregătească de război în locuri ca Afganistan, 
Caraibe, Africa, iar mai recent Granada şi Panama, 
Orientul Mijlociu şi alte „SSD“ — un eufemism bancar 
pentru „statele subdezvoltate.“ 

Colonelul Prouty merge pînă la adevăratul înțeles, 
lăuntric, al afacerii Watergate, creînd incertitudine, 
făcîndu-ne să ne dăm dintr-o dată seama că ce am auzit 
pînă acum este doar a zecea parte din cel mai enigmatic 
scandal politic din istoria Americii, incluzînd posibilitatea 
a Nixon să se afle în posesia celor mai tainice amănunte 

eu privire la asasinarea lui Kennedy. Și sîntem nevoiţi să 

trebăm: „Ce stie de fapt Richard "Nixon despre aten- 
tatul de la Dallas?“ 

Într-un alt subcapitol la fel de incitant, ni se demonstrează 
că, la originea deciziilor luate la începutul anilor *50 în 
Vietnam, se află prezenţa lui Cian Kai-Și la conferința de 
la Teheran din 1943, pe care istoricii au trecut-o cu vede- 
rea — acolo, Churchill, Stalin, Roosevelt şi Cian Kai-Și 
au aprins pentru totdeauna fitilul Celui 'de-al Treilea 


1 Golful Porcilor (n.trad.). 


Război Mondial, ca nişte omnipotenti ce-si împărțeau 
lumea. Naziștii încetaseră a mai constitui principalul 
duşman al Statelor Unite, locul lor fiind luat de cu mult 
mai periculoșii, hrăpăretii comuniști sovietici. Colonelul 
Prouty ne înfățișează modul în care, ca rezultat al dorințelor 
Statelor Unite de a distruge cu orice preț acest nou inamic, 
în sistemul american s-a produs o infuzie de personal 
nazist, metode şi, în cele din urmă, a unei stări de spirit 
naziste — o direcţie care, o dată stabilită, a schimbat 
pentru totdeauna modul nostru de acţiune pe plan 
mondial — ceea ce a condus, irevocabil, şi în chip tragic 
pentru istoria şi Constituția noastră, la lovitura 
paramilitară de stat internă de pe străzile Dallasului, din 
noiembrie 1963. 

Colonelul Prouty pregătește prezentarea acestui 
coşmar neverosimil cu experiența aceluia ce a avut el 
însuși legături cu Pentagonul, lăsîndu-ne să întrezărim un 
crîmpei spectaculos al implicării sale într-o mică lovitură 
de stat din Bolivia. Ne arată adevăratul înţeles al politicii 
din Lumea a Treia, care este, de cele mai multe ori, o 
competiție a „actualilor“ şi a „foştilor“ privilegiați, 
reprezentați de influente grupări economice, ce-și dispută 
partea leului din banii obținuți în urma controlării piețelor 
de desfacere cu ajutorul Statelor Unite — conducerea 
unei asemenea ţări este cea care deține monopolul asupra 
afacerilor poporului său de pe întreg teritoriul statului, ea 
este îndreptăţită să facă acest lucru de o ideologie 
pragmatică, de un control efectiv exercitat asupra relaţiilor 
de import-export... să acorde exclusivitate economică 
prietenilor şi aliaţilor pentru toate genurile de produse, 
de la Coca-Cola la bombardierele F14 — iar cele mai 
puternice grupări financiare contabilizează ambele 
părți — cum se folosesc aceşti „actuali“ si „foști“ de 
sperietori umane etichetate drept „comunist,“ „vinzător 
de droguri,“ pentru nevoile guvernului şi a propagandei 
sale militare, care este a patra putere în statul nostru, cum 
Paz Estenssoro din Bolivia, Noriega din Panama şi 
Hussein din Irak şi-au schimbat locul de atitea ori de pe 
lista „celor mai mari inamici“ ai noștri pe cea a „partene- 
rilor economici“ favoriţi. Mai departe, Prouty arată cum 
guvernul nostru a „investit“ o sută treizeci si șapte de 
milioane de dolari în operațiuni militare din statele 


subdezvoltate din Lumea a Treia, bani proveniţi, în cea 
mai mare parte, de la filialele americane ale complexului 
nostru militar-industrial. Colonelul Prouty nu ne lasă 
deloc să uităm că banii înseamnă putere. 

În felul acesta, colonelul Prouty prezintă atentatul de 
la Dallas în toată grozăvia lui. El arată caracterul legendar a 
celei mai mari înscenări a unei execuţii publice văzută 
vreodată în America, o „incendiere a Reichstagului“ 
zilelor noastre; în spatele căreia, orbită de reflectoarele 
televiziunii aflate la fata locului, sceptrul puterii a fost 
furat și preluat de miini pătate de singe. Ne arată că 
preşedintele Kennedy a fost schimbat pentru că, în primul 
rînd, constituia o ameninţare majoră la adresa sistemului. 

Prouty ne înfățișează diversiunea Oswald și felul în 
care aceasta a reușit să se menţină pînă în zilele noastre, 
neluînd în seamă filmul meu, ascunzînd publicului ameri- 
can adevărul propriei istorii, ceea ce, după părerea mea, 
reclamă o lipsă crasă de moralitate a guvernului și a presei, 
și necesitatea înlocuirii lor pentru nerespectarea dreptu- 
rilor noastre, asa cum sînt ele stipulate în Constitutie și în 
Declaraţia de "Independenţă („că oricînd o formă de 
guvernămiînt devine periculoasă... [pentru viața, libertatea 
şi fericirea naţiunii] este dreptul poporului să o desființeze 
și să o schimbe, instituind una nouă... tine de dreptul ș și de 
datoria naţiunii să răstoarne un astfel de guvern și să 
impună alţi proteguitori, pentru securitatea viitorului 
său“), lucru pe care putini dintre noi au puterea să îl facă 
(cu excepiia celor tineri, cărora, de fapt, se adresează 
cartea colonelului Prouty). 

Colonelul Prouty, cu dubla sa experiență de ofițer şi 
bancher, este acela care, într-un mod explicit, ne arată că 
președintele Kennedy a fost înlăturat nu doar ca urmare a 
politicii sale ezitante față de Cuba şi de Vietnam, ci mai 
ales pentru că el amenința puterea economică a acestei 
națiuni-planetă care este USA, Inc. și Noua Ordine 
Mondială instaurată de aceasta. Kennedy a subminat nu 
numai Federal Reserve Board', ci chiar CIA şi meduza 
economică cu o mie de capete reprezentată de aceasta 
(CIA: „Armata Invizibilă a Capitalismului“). Dar mai 
presus de toate el a subminat ordinea economică mondială a 


1 Comitetul Federal Economic (n. trad.). 


„Înaltei Cabale“ şi a complexului său militaro-industrial, 
asupra căruia am fost avertizaţi de scrisoarea de adio a lui 
Eisenhower. Readucînd în atenţia publicului valoroasa 
lucrare a lui Buckminster Fuller, The Critical Path, Prouty 
ne arată ce trebuie să înțelegem din istoria omenirii — se 
apleacă atent asupra dedesubturilor șirului de evenimente 
din culisele Egiptului, cu miile de figuranti ale lui Cecil B. 
deMille — să pătrundem istoria în esență — căile de 
navigație ale fenicienilor, complexul industrial, repartizarea 
zăcămintelor minerale şi de petrol, exploatarea planetei, 
de ce şi mai ales în beneficiul cui Acestea sînt problemele 
contemporane majore — să controlăm felul nostru de a 
gîndi, felul în care mass-media ne spune cum să o facem şi 
felul în care trebuie să privim lucrurile pentru a putea 
contracara căderea planetei în mîinile profanatoare ale 
USA, Inc. şi a Noii sale Ordini Mondiale. Locurile trebuie 
inversate. USA, Inc. trebuie — şi poate — fi schimbată 
printr-o nouă conducere. Pentru a înțelege mai bine cît de 
întinsă este sfera de influență a acestei caracatite, împo- 
triva căreia luptăm pe viață şi pe moarte, citiți în paralel 
cu cartea colonelului Prouty „istoriile““ neoficiale ale lui 
Buckminster Fuller The Critical Path si a lui Howard Zinn 
People's History of the United States“. Churchill, cu mulţi 
ani în urmă, a denumit această plagă „Înalta Cabală.“ Nu 
sînt sigur, după atîţia ani, dacă vorbele fostului premier 
englez sînt atît de metaforice pe cît par. 

În cele din urmă, trebuie să ne punem întrebarea, cine 
stăpîneşte America? Cine controlează realitatea? Cartea 
aceașta cste comparabilă cu cea a lui Gibbon, Decline and 
Fall”; înăuntrul roții istoriei vom descoperi cum apar şi 
dispar de pe scena politică așa-zișii noştri împărați şi relațiile 
lor cu mașina de război Cine controlează „istoria“ 
noastră? Acela care o prezintă în aşa fel, încît să fie crezută 
de toată lumea. Acela va învinge — aşa cum George 
Orwell a arătat în 1984 cu o luciditate de invidiat. Dacă 
Fuhrer-ul Adolf Hitler ar fi cîștigat Cel de-al Doilea 
Război Mondial, evenimentele, așa cum au decurs pînă 
acum (invadarea raselor de sclavi din Lumea a Treia 


1 Directia critică (n. trad.). 
2 storia națiunii Statelor Unite(n. trad.). 
3 Declin şi prăbuşire (n. trad.). 


pentru acapararea resurselor minerale și a puterii 
economico-militare globale), nu s-ar fi succedat astfel. 
Dar, în locul cizmei naziste, cotropitorii poartă costume 
gri, cravate şi genţi diplomat — „A'vocaţii capitalismului,“ 
aşa cum i-a etichetat Buckminster Fuller. Indiferent de 
numele sau de hainele pe care le poartă — aveți grijă!“ 

Îi mulțumesc colonelului Prouty, care, acum, la cei 
șaptezeci de ani ai săi, este un om bătrîn, pentru curajul 
de a se pozitiona de cealaltă parte a baricadei. Aflat în 
retragere („Ce trist e să te dai de o parte, să te opreşti, să 
ruginești lîncezind în loc să străluceşti folositor!“ zicea 
“Tennyson cîndva) și-a adunat ultimele puteri şi luciditatea 
de o viată şi — conştient de ceea ce va avea de înfruntat 
persoana şi ideile sale din partea poienvialilor suspecți — 
s-a aventurat încă o dată în cușca leilor care, dacă nu ucid, 
schilodesc măcar, dăruindu-ne adevărul istoric aşa cum îl 
vede el, cu o abnegaţie rar întîlnită. Vă salut, domnule 
colonel Prouty, ca pe un prieten şi ca pe un luptător ade- 
vărat. „Rămii cu bine, soldat roman!“ 


Sania Monica 
13 mai 1992 


Oliver Stone discută despre filmul 
său JFK și-l prezintă pe adevăratul 
„Om X“ 


În vinerea dinaintea Crăciunului din ul 1991, la 
Washington a avut loc premiera filmului epic JFK în regia 
lui Oliver Stone. Prezentat în fata membrilor Congresului, 
familiilor şi prietenilor acestora, precum şi a altor invitați de 
onoare, într-o sală de spectacol din Dealul Capitoliului, 
acest film, prin analizarea amănunțită a asasinării preşedin- 
telui John F. Kennedy din ziua de 22 noiembrie 1963 la 
Dallas, a șocat publicul cinematografelor din toată lumea. 
Așa cum avea să spună preşedintele Clubului National de 
Presă cu o lună mai tîrziu, cu ocazia prezentării lui Oliver 
Stone: „JFK va rămîne poate cel mai controversat film al 
deceniului.“ 

Filmul a fost realizat pe baza relatiilor complementare 
dintre înscenarea judiciară a așa-zisulu „Complot“ Garrison 
din New Orleans și conținutul cărții Foc încrucișat de Jim 
Marrs, inspirat din atentarul de la Dallas şi devenit opusul 
clasic al „Comisiei Warren,“ pe de o parte şi, pe de altă 
parte, pe socul electric produs de întrebarea seacă a 
„Omului X:“ „De ce?“ și pe analiza pătrunzătoare asupra 
elitei puterii din cercurile industrial-militare din Washington. 

ilmul se adresează tuturor, iar tema sa tragică dată de 
„Crima Secolului“ a avut un impact mondial ale cărui 
efecte se resimt încă. Răspunsul la acea întrebare seacă, „De 
ce ?“ este: „Preşedintele Kennedy a fost asasinat ca urmare 
a unei decizii luate... în cadrul unui complex miliar-indus- 
trial al puterii... la un nivel superior guvernului Statelor 
Unite, pentru a apăra interesele financiare pe care le aveau 
(membrii acestuia) în războiul din Viemam, împiedicînd 


1 Epopee cinematografică (n. trad.). 


astfel realegerea lui Kennedy în 1964. “ Acest răspuns rezultă 
din faptele prezentate în această carte. 

Așa cum a spus Oliver Stone în repetate rînduri: „Dacă 
președintele Kennedy ar fi trăit, America nu s-ar fi implicat 
niciodată așa de mult în războiul din Vietnam. “ Datorită 
imensului potenţial financiar pe care războiul din Vietnam îl 
reprezenta pentru giganticul aparat militar-industrial al 
Statelor Unite și din pricina altor amenințări ce planau 
asupra elitei puterii, pentru reprezentanţii acesteia devenise 
eminamente necesară punerea la cale a loviturii de stat de 
pe străzile Dallasului. În forma sa originală, cartea a furnizat 
cea mai mare parte a subiectului filmului. Înw-o analiză 
finală, atît carea cît și filmul dovedesc, fără putință de 
tăgadă, că Raportul Comisiei Warren cu privire la Asasina- 
rea președintelui Kennedy a fost născocit, nefiind altceva 
decît un fals; că guvernul s-a folosit de Comisia Warren 
pentru a crea o diversiune care să ascundă circumstanţele 
reale în care s-a produs asasinatul. 

Ca urmare a premierei filmului și al impactului 
răsunător avut de acesta în toată țara, Oliver Stone a fost 
invitat de Clubul Naţional de Presă din Washington să țină 
un discurs în fata membrilor săi și a întregii națiuni, prin 
intermediul canalului de televiziune Span. Stone a răspuns 
invitației și, pe 15 ianuarie 1992, a apărut în faţa unui 
auditoriu imens. Preşedintele Clubului, Katherine Kahler, i-a 
cerut lui Oliver Stone să clarifice o chestiune majoră, 
frecvent adusă în discuție: „Enigmaticul „Om X,“ interpretat 
de Donald Sutherland, există cu adevărat?.“ 

Stone a replicat: „Imi pare bine că mi s-a pus această 
întrebare, fiindcă mulți oameni m-au întrebat după viziona- 
rea peliculei, „Cine este acest „Om X“?.“ Daţi-mi voie să vă 
spun doar că acesta există cu adevărat și se află astăzi în 
fata dumneavoastră, la această tribună. Numele său este 
Fletcher Prouy. A activat în cadrul armatei încă dinaintea 
Celui de-al Doilea Război Mondial. Din 1955 pină în 1964 
a îndeplinit funcția de șef al operaţiunilor speciale din 
cadrul Pentagonului şi în această calitate s-a aflat în 
legătură cu Comitetul Intrunit al Șefilor de State Majore din 
perioada Kennedy. A avut însărcinarea de a acorda asistență 
militară operaţiunilor ilegale ale CLA, așa-numitele „Black 
Operations. “ 


În iulie 1990, regizorul l-a vizitat pe Fletcher Prouty la 
reşedinţa sa din Washington, pentru a-i cere cîteva lămuriri 
cu privire la activitatea sa în cadrul Pentagonului, în special 
în perioada administraţiei Kennedy, între 1961 şi 1963. „Am 
înțeles șocul resimțit de colonelul Prouty și reticenta faţă de 
ceea ce i s-a întîmplat preşedintelui Kennedy și de ceea ce a 
urmat după moartea acestuia, în ţară și în Vietnam, “ a mai 
spus Stone. 

„Colonelul Prouty nu l-a înfilnit niciodată pe Jim Garrison, 
dar a corespondat cu el de-a lungul timpului şi a lucrat la 
manuscrisul acestuia înainte de a fi publicat. Se cunoșteau 
foarte bine din scrisori. Mi-am permis să aranjez o întîlnire 
între cei doi, pentru că Jim Garrison a fost cel care mi-a 
atras atenţia asupra activităţii colonelului Proury. Mulţi au 
înțeles greșit și au susținut că „Omul X“ n-ar fi existat niciodată, 
nefiind altceva decît o invenție proprie. N-am inventat 
nimic. Acea indicație din film vine de la Fletcher Prouty. “ 

Pe scurt, Stone a adăugat: „Cred că Fletcher Prouty şi-a 
slujit țara cu credință pînă la trecerea în rezervă cu gradul de 
colonel plin. Este autorul unei cărți numite Grupul Secret. 
A jucat un rol hotărîtor în acțiunile clandestine ale CIA din 
deceniile al cincilea și al șaselea și este foarte bine docu- 
mentat în această privință. A întîlnit și a cunoscut oameni 
ca Allen Dulles, l-a cunoscut pe generalul Charles Cabell, a 
trăit atmosfera care domnea la acea vreme în cadrul CIA şi 
al Pentagonului, l-a cunoscut pe generalul Lansdale. În 
1964 s-a retras din serviciul activ al Pentagonului și a deve- 
nit bancher.“ 

Dat fiind faptul că „Omul X“ este însuși autorul acestei 
cărți, colonelul Fletcher Prouty, cititorul va acorda mai 
multă credibilitate, printre altele, felului în care ochiul cine- 
matografic al lui Oliver Stone a surprins evenimentele. Ca o 
prefatare atît a filmului, cît și a cărții, regizorul a tinut 
următorul discurs în fata membrilor Clubului Național de 
Presă: 


„Am fost acuzat de numeroase voci, unele chiar din 
presă, că aș fi denaturat adevărul istoric. Părerea unanimă 
că, într-un fel sau altul, adevărul despre moartea prese- 
dintelui Kennedy este unul deja acceptat, bine stabilit, 
respectat, cercetat pe toate părțile, a fost trăsătura 
comună a criticilor aduse filmului meu, JFK. M-am folosit 


în mod deliberat de toate acestea pentru a demola această 
părere, utilizînd ca armă limbajul cinematografic şi luînd 
drept ţintă tineretul care, atita timp cît ceea ce i se propune 
este imagine video, va crede orice. Am fost învăluit din 
toate părţile de acuze la adresa denaturării istoriei de care 
mă fac vinovat, venite în cea mai mare parte, trebuie să o 
spun, dinspre aceia îndeajuns de vârstnici pentru a şti mai 
bine ca oricine ce s-a întîmplat atunci. Şi, într-un mod 
voit, şi cu multă precauție, se ignora în continuare faptul 
că nu aceasta este realitatea, că perioada despre care 
vorbim este cea mai puțin cercetată, documentată şi cea 
mai controversată din istoria Statelor Unite. 

n cărţile de istorie se pot citi cele două paragrafe 
clasice potrivit cărora preşedintele Kennedy a fost ucis de 
un Singur terorist care, la rîndul lui, a fost împuşcat de un 
alt puscaş vigilent și la fel de singuratic. Atît şi nimic mai 
mult. Dar această teorie, susţinută de cele douăzeci şi şase 
de volume necatalogate ale Comisiei Warren, n-a fost 
crezută de majoritatea americanilor încă din clipa în care 
a fost dată publicităţii. Și numărul celor ce se îndoiesc de 
valabilitatea ei creşte de la an la an. Şi oare cum am putea 
să credem că: 


1. Aşa cum se spune în respectivul raport, Lee Harvey 
Oswald ar fi comandat, sub un nume fals, ușor de desco- 
perit, o armă atît de nesigură ca acea carabină italiană, pe 
care înşişi producătorii ei o numesc carabina umanitară, 
fiindcă nu ucide niciodată decît în mod cu totul 
întîmplăitor, cînd putea, foarte simplu, să-şi cumpere o 
armă cu adevărat bună, de la orice colț de stradă din 
Dallas, neștiut de nimeni? 

2. Acest semidoct, dat afară dintr-un liceu din Fort 
Worth, Texas, unde profesa marxismul, a fost cooptat 
într-o unitate specială de marină de la o bază aeriană a 
avioanelor de interceptare U-2, aflată în Japonia, unde ar 
fi primit lecţii de rusă; şi că, mai apoi, i s-a dat o permisie 
de trei zile pe motivul inventat al îmbolnăvirii mamei 
sale, prima persoană care, la cîteva zile după moartea lui 
Oswald, avea să susţină că fiul ei lucra pentru Serviciul 
Secret american? 

3. Că ar fi cerut azil politic în Uniunea Sovietică, 
printr-o cerere de călătorie în care se afla o recomandare 


din partea unui oarecare Ph. D., absolvent al unei insti- 
tutii de învățămînt din Elveţia? 

4. Asta e adevărata istorie, de care numai oameni ca 
mine s-ar putea îndoi, care arată că ar fi mers la ambasada 
americană din Moscova unde și-a anuntat intenţia de a 
dezerta la ruși, urmînd să le furnizeze acestora informaţii 
secrete despre Statele Unite și că, după toate astea, i s-ar 
mai fi permis să părăsească clădirea? 

5. E un adevăr istoric absolut că ar fi revenit, după un 
an şi jumătate, la aceeași ambasadă americană, 
exprimîndu-şi dorința de a-şi recăpăta cetățenia ameri- 
cană şi că i s-ar fi înmînat pașaportul şi ceva bani de 
drum? 

6. Poate fi luat drept unul care tulbură liniștea acela 
ce contestă versiunea istorică potrivit căreia la revenirea 
în ţară ar fi fost întîmpinat de un membru marcant al CIA 
şi că, în același timp, n-ar fi fost interogat de nici un serviciu 
special, cînd, în acel an, numărul turiştilor chestionaţi a 
fost de douăzeci şi cinci de mii? 

7. Denaturează istoria acela ce se întreabă de ce s-a 
alăturat Oswald după aceea comunităţii vehement antico- 
muniste a rușilor albi din Dallas ori cercului la fel de 
înverşunaţilor anticomuniști din jurul lui Guy Bannister, 
din New Orleans, cu toate că, într-un mod absurd, 
susţinea în continuare că este marxist? 

8. Sau cum de s-a întîmplat ca, înainte cu numai cîteva 
săptămîni, Oswald să-şi găsească de lucru la Book 
Depository, de unde putea cuprinde cu privirea locul 
precis în care s-a aflat maşina lui Kennedy în convoi, cînd 
a luat acel viraj neobișnuit cu unsprezece mile la oră? 

9. Sau cum a fost posibil ca, la numai nouăzeci de 
secunde de la împuşcăturile de la al şaselea etaj, polițistul 
Marion Baker să-l găsească pe Oswald la etajul al doilea 
al clădirii, bînd o Coca-Cola şi nedînd semne că si-ar fi dat 
sufletul alergînd? 

10. Ori graba cu care a fost ascunsă carabina fără 
amprente? 

11. Sau cele trei cartuşe găsite de o parte şi de alta a 
ferestrei? 


12. Sau comportarea reţinută, calmă, a lui Oswald din 
acel sfirşit de săptămînă și afirmaţia regăsită în declaraţie, 
că el nu este decît un pion? 


Sînt un perturbator al istoriei pentru că întreb de ce a 
fost numit Allen Dulles membru în Comisia Warren, pentru 
a investiga împrejurările morţii preşedintelui, același Allen 
Dulles pe care JFK l-a concediat din CIA şi despre care a 
spus că-l va face praf? Etcetera, etcetera. 

În susținerea acestei versiuni stabilite de istorie, 
asupra căreia nu trebuie să planeze nici un dubiu, se invocă 
„veninul“ ziariştilor de frunte din țara noastră. Ni se cere, 
de asemenea, să luăm drept valabilă teoria cu adevărat 
absurdă care spune că cele șapte răni ale preşedintelui şi 
ale guvernatorului Connally au fost cauzate de unul și 
același glonț, care, după ce a străpuns cele două oase 
compacte, a ieșit afară întreg, curat, fără a prezenta urme 
de singe sau de orice altceva. Glonţul, după cum știți, 
urmînd un traseu de-a dreptul ridicol, a intrat în spatele 
preşedintelui avînd o traiectorie descendentă, și-a schimbat 
direcţia, ieşind prin beregata lui JFK, s-a oprit pentru 1,6 
secunde înainte de a se hotărî să-l atace pe Connally, a 
luat-o spre dreapta, apoi spre stînga, din nou spre dreapta, a 
pătruns în trupul lui nnally prin spatele axilei, a 
coborit prin pieptul acestuia, s-a întors la dreapta spre 
încheietura miinii, a zdrobit osul radius ieșind prin 
încheietură, după care a lansat un ultim atac, luînd un 
viraj dramatic în formă de U şi îngropîndu-se în coapsa 
guvernatorului. Mai tîrziu, același glonț a fost găsit la cinci 
mile distanţă de teatrul crimei, pe o targă de pe coridorul 
spitalului Parkland, curat ca lacrima. 

Nu, doamnelor și domnilor, aceasta nu e istorie! Este 
legendă! O legendă căreia puțini americani i-au dat crezare. 
O legendă pe care o întreagă generaţie de jurnalişti nu 
numai că au refuzat să o examineze îndeaproape, să o 
pună în discuție, ci, mai rău, şi-au concertat tirul infamiilor 
asupra celor ce au îndrăznit Să o facă. Atîta vreme cît con- 
testatarii acelei teorii confortabile a „unicului pistolar“ au 
putut fi etichetaţi drept „scrîntiţi, maniaci, scriitori obscuri 
pe care nici o editură ce se respectă nu i-ar publica,“ n-a 
fost nevoie de alte măsuri. Dar acum, cînd această 
inadvertenţă este atacată de un film bine finanțat şi, sper, 


bine făcut, cu toată vitalitatea pe care o conferă ecranul, e 
nevoie de un număr cu mult mai mare de dovezi care să 
vină în apărarea acestei teorii cît și a celorlalte puse în 
discuție. Care trebuie puse în discuţie. Însă aceste dovezi 
nu există, deci, atacul e lansat. 

O parte dintre jurnaliștii anilor '60 s-au autodenumit 
purtătorii torței. Ei vorbesc despre „istoria noastră“ şi se 
inverşunează împotriva acelora care o contestă. Și se 
rezumă la atît, puși față-n fată cu crima secolului, aparent 
nejustificată și fără un ucigaș cît de cît dovedit. A auzit 
cineva, în ultimii douăzeci de ani, ca Tom Wicker, Dan 
Rather, Anthony Lewis, George Lardner sau Ken 
Auchincloss să fi examinat viața lui Oswald din anii şi 
lunile ce au premers atentatul de la Dallas? S-a făcut vreo 
analiză atentă a faptului că Oswald, care după spusele 
multora îl adora pe Kennedy, a fost singurul asasin din 
istorie care nu numai că şi-a negat vinovăția, dar a pretins 
că nu e decît yn „pion?“ Vi-i puteţi închipui pe John 
Wilkes Booth' sărind pe scena Teatrului Ford, 
întorcîndu-se spre public şi strigînd „N-am ucis pe nimeni 
sînt doar un tap ispăşitor!?“ 

Jurnaliştii care brusc s-au erijat în apărători ai istoriei 
ar trebui întrebaţi: Care e ideea lor de istorie? Cît s-a 
străduit George Will să găsească răspunsul la tainele 
învăluite în întuneric ale momentului Dallas, 22 noiem- 
brie 1963, în cei douăzeci de ani în care a semnat editoria- 
lele pentru „Sage of Bethesda?“ Credeţi că Tom Wicker şi 
Dan Rather își vor petrece anii de pensie încercînd să 
clarifice posibilitatea existenței unui al doilea sau chiar al 
treilea terorist? Sau se vor alia în a-l denigra pe cel ce va 
cuteza să facă acest lucru? De ce nu este întrebat Richard 
Helms de ce a minţit în fata Comisiei Warren, negînd 
existenţa unui dosar de tip 201, referitor la Lec Harvey 
Oswald, cînd astăzi stim că există unul considerabil încă 
din 1960. De ce nu se iau în calcul însemnările lui Edgar 
Hoover, din 1961, unde acesta relevă faptul că cineva s-a 
folosit de numele lui Oswald pentru achiziționarea unor 
camioane destinate grupării lui Guy Bannister, din New 
Orleans, în timp ce LHO se afla în Uniunea Sovietică? 
De ce nu este întrebat de nici un reporter domnul colonel 





1 Actor, asasinul preşedintelui Abraham Lincoln (n. trad.). 


Fletcher Prouty, aflat în temă, sau Marina Oswald Porter, 
care spune că soțul ei lucra pentru ceva important; ori să 
fie întrebat așa-zisul criminal plătit, Charles Harrelson, 
care se află în deplină siguranţă. Să-i întrebăm chiar dacă 
ne vor ascunde ceva! 

La ora actuală se pune pret mai mare pe aflarea 
adevărului în Rusia decit în Statele Unite. Ceea ce a scos 
JFK în evidenţă este că aceia care vorbesc cel mai mult 
despre istorie sînt cei mai puţin îndreptățiţi să o facă. 
Problema istorică majoră pe care o pune JFK nu se referă 
nici la „vagabonzii“ din piața Dealy, nici la cine ar fi putut 
avea coaliția banditească a ofițerilor de contrainformaţii 
cubanezi aflaţi în exil; ci la cea mai întunecată pată de pe 
obrazul Americii deceniilor al şaselea şi al şaptelea... 
Vietnamul. 

Războiul din Vietnam avea să devină pata de sînge de 
pe manșetele imaculate ale politicii americane, luînd 
locul sclavagismului din urmă cu o sută de ani. Așa cum 
am rezolvat problema sclavilor, dacă am rezolvat-o cu-ade- 
vărat — de-abia la un secol după Războiul Civil prin 
Legea drepturilor alegătorilor din 1965, la fel de clar este 
faptul că Vietnamul va rămîne momentul de cumpănă al 
vremurilor noastre. Și divergentele iscate în tara noastră 
de acest episod al istoriei noastre, divergențele dintre 
oamenii acestei țări devin tot mai acute o dată cu trecerea 
timpului. 

JFK (atît cartea cît şi filmul) sugerează că problema 
Vietnamului a fost cea care a dus la asasinarea preşedin- 
telui Kennedy, pentru că acesta devenise un partizan prea 
puternic şi prea periculos al schimbării cursului Războiului 

ece; un susținător prea hotărît al retragerii noastre din 
Vietnam pentru aceia care sprijineau ideca acestui război, 
ca pînă la urmă să sprijine chiar războiul. Era președin- 
tele Kennedy pe punctul de a efectua retragerea din 
Vietnam? Îşi exprimase intenţia clară de a face acest 
lucru? Se opusese el intrării trupelor americane în război, 
în pofida tuturor sfaturilor contrarii? Răspunsul la toate 
aceste întrebări este unul singur şi foarte clar: „Da!“ 


În această prezeniare a politicii președintelui John F. 
Kennedy, Oliver Stone se bazează pe informatiile obtinute de 
la consultantul său istoric, autorul acestei cărți. Colonelul 


Fletcher Proury a fost unul dintre redactorii acelui NSAM 
#263 a lui Kennedy. Prin semnarea acestui document, dat 
publicității la 11 octombrie 1963, președintele Kennedy 
anunță planul său de revenire în țară a o mie de soldați 
americani pînă la Crăciun și a întregului personal militar 
american pînă la finele anului 1965. Cartea explică detaliat 
şi bine argumentat această „politică vietnameză“ a lui 
Kennedy. 


După cum arată Arthur Schlesinger junior, 
preşedintele Kennedy şi-a semnalat intenţia de a efectua 
retragerea din Vietnam într-o varietate de moduri, oficia- 
lizînd-o prin Ordinul de Apărare a Securității Naţionale 
(NSAM) 4263. Aceia care caută să susțină că respectivul 
document nu reprezintă decît o păcăleală sau cel mult o 
rotaţie de trupe si că NSAM #273, semnat de L. B. 
Johnson la o săptămînă de la asasinarea lui Kennedy, nu 
făcea decît să continue politica acestuia, omit un amănunt 
esenţial: dacă LBJ ar fi fost un continuator consecvent al 

oliticii lui Kennedy, atunci de ce a trebuit să abroge 
SAM #263 al acestuia? 

Astfel încît partizanii războiului din Vietnam, noii 
„Stegari“ ai cămăşii însîngerate, se grăbesc să atace tema 
centrală a filmului meu, JFK, spunînd din nou: „Oliver 
Stone denaturează din nou adevărul istoric,“ numai 

ntru că am insinuat că preşedintele Kennedy urma să 
înceapă retragerea noastră din Vietnam, numai prin 
faptul că am insinuat... deformez istoria. 

Numai că aceşti apărători ai istoriei n-au spus mai 
nimic în urmă cu cinci ani, cînd într-un alt film se sugera 
că moartea lui Mozart s-ar fi produs în condiţii nu tocmai 
normale, ci că ar fi fost asasinat de un compozitor rival de 
mîna a doua. Unde erau toți acesti cîini de pază ai culturii 
cînd Peter Shaffer deforma istoria cu Amadeus? Răspunsul 
este cît se poate de simplu: nu merita efortul — dacă 
Mozart a fost sau nu ucis, asta nu schimbă cu nimic valo- 
roasa lui creaţie componistică. Şi, pînă la urmă, Viena 
veacului al optsprezecelea nu e tot una cu Vietnamul 
secolului nostru. Dar, dacă John F. Kennedy a fost ucis 
fiindcă intenţiona să ordone retragerea din Vietnam şi 

entru că n-ar fi trimis niciodată trupe într-un război cu 
ietnamul, atunci sîntem datori să inculpăm acest unic 
război pierdut din istoria Statelor Unite, ce a pricinuit 


moartea a cincizeci şi șase de mii de americani și o vrajbă 
nici acum potolită în țara noastră şi între locuitorii săi. 

Deoarece am sugerat existența unui complot, am fost 
ridiculizat şi chiar mai rău decît atît, ca şi cum numai un 
ţicnit, un maniac sau un extremist ar putea susține așa 
ceva. Numai că nu ne aflăm în locul cel mai nimerit 
pentru a-ti bate joc de cei ce cred în conspirații. Este de 
neconceput ca președintele Statelor Unite să se afle în 
miezul unei conjuraţii criminale create pentru a masca un 
delict? Aceasta s-a întîmplat totuşi, după cum bine ştim. 
L-am fi acuzat dacă nu și-ar fi dat demisia cu putin timp 
înainte. E greu de crezut că preşedintele, Comitetul Întrunit 
al Şefilor de State Majore, aviația militară şi CLA au fost 
implicate într-o conspirație la cel mai înalt nivel, ce a dus 
la bombardarea unei țări neute, pentru ca, după aceea, să 
mintă în fata unei naţiuni întregi în rapoartele lor mili- 
tare? Totuşi, s-a întîmplat, şi poate nu numai o dată. Este 
inimaginabil ca cei din Consiliul Naţional de Apărare a 
țării, cu sau fără știrea preşedintelui Statelor Unite, dar 
bucurîndu-se de sprijinul directorului CIA, să se implice 
într-o maşinațiune monstruoasă, avînd drept scop furmi- 
zarea de armament dușmanului nostru declarat, în 

ranta desartă că, în schimbul acestuia, vor obtine 
eliberarea citorva ostatici? Dar și asta s-a întîmplat. 
Faptul că adjunctul ministrului de externe pentru țările 
din America Latină a minţit cu regularitate Congresul, cu 
privire la fondurile scoase din tară pentru afaceri pe care 
acelaşi Congres ni le-a interzis, afectează cu ceva simţul 
nostru de proprietate? Dar şi asta s-a întîmplat! Putem 
admite posibilitatea ca un coordonator de campanie elec- 
torală să negocieze cu o putere străină menţinerea unor 
ostatici americani în închisoare pînă după alegerile 

rezidenţiale, pentru a asigura succesul candidatului său? 
om trăi şi vom vedea. 

Dar bănwiesc că deja nimeni nu se mai îndoiește de 
asta. Și atumci cînd JFK insinuează că a existat un 
complot — în care erau implicaţi membri ai guvernului, ai 
CIA, ai l, poate chiar persoane aflate în contact cu 
Comitetul Întrunit al Șefilor de State Majore, toţi aceştia 
fiind în slujba complexului militar-industrial — asupra 
căruia ne atrăgea atenţia presedintele Eisenhower — cea 
pus la cale asasinarea lui John F. Kennedy, deoarece 
acesta era hotărît să schimbe modul de acţiune al politicii 
amcricane pe plan extern, nu găsiţi de cuviință că ar 
trebui, cel puțin, căutate dovezile aduse în acest sens? Ce 


punea la calc în acele luni Allen Dulles? Sau Charles 
Cabell, concediat şi el de Kennedy, ori fratele acestuia, 
Earl Cabell, care în noiembrie 1963 era primarul Dallasului? 

Am moştenit de la Thomas Jefferson concepția 
potrivit căreia adevărul va triumfa numai atunci cînd va 
exista o piaţă liberă a ideilor. Pentru istoria anilor ce au 
premers asasinării lui John F. Kennedy şi a perioadei ime- 
diat următoare, încă nu exista o asemenea piaţă. Haideţi 
să începem făurirea uneia. Ceea ce am încercat să fac eu 
cu filmul meu a fost să deschid o prăvălie în această piață 
a ideilor și să ofer o versiune proprie în legătură cu eveni- 
mentele petrecute atunci, ca o alternativă atît la aceea 
despre care știm că nu este reală, cît şi a altor posibile 
versiuni. 

Sînt bucuros să constat că această prăvălioară pe care 
ne-am deschis-o în piata liberă a ideilor reprezintă o 
afacere „profitabilă,“ mulțumită nu numai celor nouă 
milioane de spectatori care au văzut deja filmul, ci mai 
ales impresiei cu care au plecat din sălile cinematografelor. 
Şi ne așteptăm ca, în curînd, prin intermediul videocasetelor 
și a altor mijloace de difuzare, alte cincizeci de milioane 
de americani să îşi cunoască mai bine istoria. 

De asemenea, sînt mîndru de faptul că JFK constituie 
unul dintre motivele ce au generat impulsul ca dosarele 
acestui asasinat, initial clasate, să fie redeschise. Repre- 
zentatul statului hio din Cameră, Louis Stokes, 
preşedintele Comisiei Speciale de Investigare a Asasina- 
telor, şi-a anunțat intenţia de a lua în considerare redes- 
chiderea dosarului, închis, după cum știți, pînă în anul 
2029. Şi sper din toată inima ca această intentie să se 
materializeze. În completare, judecătorul William Webster, 
fost director al FBI și al CIA, şi-a exprimat opinia fermă 
că toate dosarele, fără excepţie — ale Comisiei Speciale, 
ale FBI, ale CIA — să fie făcute publice; o propunere 
susținută, după cum am avut plăcerea să constat la sfirşi- 
tul săptămînii trecute, de senatorul Edward Kennedy. 

În acest sens, aducem multumirile noastre domnilor 
Louis Stokes şi Lee Hamilton, din Cameră, domnului 
judecător Webster și domnului senator Kennedy, şi celorlalți 
care s-au arătat dispuşi de a reconsidera deschiderea 
acestor dosare. Dacă și serviciile de informaţii ale marinei 
şi aviației militare vor proceda la fel, sînt încredințat că 
poporul american va cunoaște tot adevărul despre acest 
asasinat. 


PREFAŢĂ 


DE LA ASASINAREA preşedintelui John F. Kennedy, 
survenită la 22 noiembrie 1963, toti președintii Statelor 
Unite au declarat că sînt de acord 'cu versiunea potrivit 
căreia John F. Kennedy a fost victima unui „singur 
terorist“ un nebun numit Lee Harvey Oswald. Dar optzeci la 
sută dintre americani nu cred nici acum în această in- 
ventie. 

oate grupurile de presă influente sustin versiunea 
oficială. Şi, cu toate acestea, în timp ce Oliver Stone lucra 
la JFK şi "încă înainte de premiera filmului, ele au pornit 
un atac “susținut la adresa regizorului si a filmului său, pe 
motiv că Stone încerca desființarea Raportului Comisiei 
Warren. Stone reuşise să-şi atingă scopul. Un om împotriva 
unui munte. 

Recurgînd la editorialiști de marcă și la critici de film, 
presa din toată țara a adus vehemente acuzatii filmului şi 
celui care l-a făcut. Aceleaşi persoane m-au învinuit și pe 
mine, deși contribuţia mea la acest film a fost mai mult de 
consilier. (Filmul mă înfățișează ca „Omul X“, personaj 
interpretat de Donald Sutherland.) 

Acest fapt d a o gravă acuzaţie la adresa felului 
în care guvernul şi presa din ţara noastră înțeleg să-și 
îndeplinească îndatoririle pe care le au față de poporul 
american. Aceşti functionari importanți nu sînt proști. Ei 
por constata cu ușurință falsitatea Raportului Comisiei 

arren. Deci, ce îi determină pe ei să susţină în conti- 
nuare acest raport complet neîntemeiat? Conform legisla- 
tiei noastre, vinovăția celor ce pun la cale un complot 
poate fi stabilită chiar şi pe baza unor dovezi indirecte. 
Cuantumul probelor existente în acest sens este destul de 
ridicat si de convingător pentru a spulbera acest raport. 

În fata acestor probleme se naşte întrebarea: cum e 
posibil ca această clică a conjuraților să aibă atîta putere, 
încît să poată controla opiniile președinților şi ale presei 
noastre după bunul ei plac? Cartea aceasta este O descrierea 
acestei „elite a puterii“ şi a acţiunilor acesteia pe plan 


mondial în perioada Războiului Rece, din 1943 pînă în 
1990. 

Lucrarea de față nu reprezintă o istorie în accepțiunea 
obişnuită a termenului. Este, mai degrabă, ca și filmul cu 
acelaşi nume, o tentativă de descriere a unei analize 
atente asupra acelor evenimente petrecute în ultima 
jumătate de secol ce au schimbat sensul istoriei mondiale, 
în general, şi a Statelor Unite ale Americii, în special. 

Perioada aceasta, cuprinsă între anii 1943 şi 1990, a 
fost extrem de bogată în evenimente, de la explozia 
primelor bombe atomice, la primul pas al omului pe 
Lună. Același interval de timp delimitează durata 
Războiului Rece care a costat șase mii de miliarde de 
dolari. În momentul culminant al acestuia, preşedintele 
John Fitzgerald Kennedy a fost asasinat, deoarece, printre 
altele, împiedica desfăşurarea lui prestabilită. În octom- 
brie 1963, preşedintele Kennedy dădea publicităţii planul 
de evacuare a personalului american din Vietnam, o 
schimbare radicală ce-ar fi dus la dezamorsarea Războiu- 
lui Rece. 

lată ce scria Herman Melville în romanul Moby Dick: 
„Aceasta este o lume în care întîmplarea, nevoia şi bunul 
plac se întrepătrund şi lucrează ca un singur tot; întîmplarea 
stabilește fiecare regulă şi dă impulsul final evenimente- 
lor.“ Unii fizicieni moderni, aparținînd aceleiași şcoli, sînt 
de acord cu teoria relaţiilor de nedeterminare a lui 
Werner Heisenberg. În ceea ce mă priveşte, sînt mai 
degrabă adeptul conceptului tradițional de cauzalitate, 
sustinut de Albert Einstein care, referindu-se la această 
divergență de opinii, a spus că Heisenberg crede că 
„Dumnezeu dă cu zarul“. În lumea materială si în cadrul 
societăţii umanc, majoritatea evenimentelor sînt planifi- 
cate, ele nu se află la voia întîmplării. Pentru toate eveni- 
mentele majore petrecute în ultimii 50 de ani au existat 
cauze bine determinate, inclusiv pentru moartea lui 
Kennedy. De aceea, în JFK nu voi relata numai istorie, ci 
voi încerca să găsesc motivul. Și încep prin a întreba: De 
ce? 

O parte a acţiunii acestei cărţi se petrece în atmosfera 
conferințelor de la Cairo şi Teheran, desfăşurate în 
momentul de vîrf al confruntărilor Celui de-al Doilea 
Război Mondial, la sfîrșitul lunii noiembrie 1943; în 


împrejurările capitulării Japoniei, survenită la 2 septem- 
brie 1945, şi ale primelor evenimente din cadrul Războiu- 
lui Rece incluzînd noul statuquo „Est contra Vest“ din 
perioada imediat următoare războiului și incursiunile 
experimentale în Coreea şi Vietnam. Am fost prezent la 
Cairo și la Teheran în 1943, în Japonia — în august 1945 
şi am fost implicat în acţiunile din Coreea şi Vietnam 
între anii '52 şi '63; între 1955 şi 1964 am lucrat în Pentagon. 

Lupta acerbă pentru putere ce a avut loc în aceşti ani 
a fost influenţată hotărîtor de prezența paralizantă a 
bombei cu hidrogen, cu principiul ei de funcţionare 
„fisiune-fuziune-fisiune.“ Cea mai mare tragedie a acestor 
decenii a reprezentat-o asasinarea preşedintelui John F. 
Kennedy. Nici un eveniment major petrecut în această 
perioadă n-a fost întîmplător, fiecare fiind planificat siste- 
matic şi în cele mai mici amănunte de către o elită a puterii. 

Pe 12 iulie 1990, l-am cunoscut pe acela care ne-a 
făcut să înțelegem, pe mine și marea majoritate a opiniei 
publice americane, „de ce“ şi „cine“ a determinat guver- 
nul Statelor Unite să ascundă adevărul despre asasinarea 
lui JFK. Omul acesta este Oliver Stone. Cu o săptămînă 
în urmă îmi telefonase un prieten din New Orleans, 
judecătorul Curţii de Apel, Jim Garrison. Mă întreba 
dacă îi pot acorda o întrevedere unui prieten de-al său de 
pe coasta de vest. Am fost de acord, deşi nu aveam nici 
cea mai mică idee despre cine ar putea fi acel domn 
Stone, nemaiducîndu-mă a cinematograf din vremea 
capodoperei Petrified Forest. 

După cîteva minute m-a sunat Oliver Stone şi mi-a 
spus că are de gînd să facă un film bazat, printre altele, pe 
On the Trail of the Assassins“ şi că ar dori să discute cu 
mine pe această temă. Citisem cu atenţie manuscrisul 
cărţii şi corespondasem frecvent cu Jim în legătură cu ea. 
Stone mi-a propus să-l însoțesc la Washington în 
săptămîna care urma. Am acceptat şi aşa au început cei 
mai activi, instructivi şi agitaţi doi ani din viața mea. Din 
această asociere au luat naștere anumite aspecte ale 
filmului JFK 

Această capodoperă cinematografică, concepută, 
scrisă şi regizată de Oliver Stone, a fost realizată cu multă 
pricepere pe baza procesului Garrison din New Orleans, 

cru care i-a permis lui Stone să expună toate datele 
referitoare la „Asasinarea lui Kennedy“ care fuseseră 
prezentate în Raportul Comisiei Warren începînd cu 1963, 
dîndu-i posibilitatea să creeze un nivel linear pentru toţi 
spectatorii, indiferent de bagajul lor de cunoștințe legat 
de subiectul filmului. Mai mult decît atît, scena procesului 
a fost alcătuită pe baza dosarului Starul Louisiana contra 
Clay Shaw din 29 ianuarie 1969, după mai mult de cinci ani 
de la moartea lui Kennedy. 

John F. Kennedy a fost asasinat pe 22 noiembrie 1963 
la ora douăsprezece şi jumătate după-amiază în timp ce se 
afla în caravana prezidenţială străbătînd Dallasul. 
(CST — ora americană standard). Din clipa aceea, asasi- 
natul a fost investigat, cercetat, discutat şi răstălmăcit — 
poate mai mult decît orice altă crimă din istoric — de 
persoane cu funcţii înalte și din lumea marilor afaceri. 

De-a lungul celor trei decenii care s-au scurs de atunci, 
guvernul Statelor Unite şi reprezentanţii săi oficiali, cu 
cîteva exceptii, au susţinut cu obstinaţie în fata poporului 
american că preşedintele Kennedy a fost ucis de un asasin 
solitar, Lee Harvey Oswald, ucis la rîndul lui de un bărbat 
numit Jack Ruby, pe 24 noiembrie 1963, la ora unsprezece şi 
douăzeci și unu, în văzula milioane de telespectatori. 

Guvernul a fost de neclintit în convingerea sa că un 
singur asasin l-a ucis pe preşedinte, în ciuda faptului că 
peste optzeci la sută dintre americani cred că Oswald n-a 
tost asasinul singuratic şi că trebuie să fi fost o conspi- 
ratie. Lyndon Johnson, chiar înainte de a muri, a admis 
faptul că asasinatul din Dallas a fost o parte a unei conspi- 
raţii și a fost citat în numărul din iulie 1973 al revistei 
Atlantic Monthly ca spunînd: „N-am crezut niciodată că 
Oswald a acţionat de unul singur, cu toate că pot accepta 
că el a tras... Am avut de-a face cu o nenorocită de crimă 
organizată în Caraibe“. 

Milioanele de oameni care au vizionat JFK — unii nu 
doar o dată, ci de două şi chiar de trei ori — îşi vor aminti 
momentul în care Donald Sutherland (Omul X) s-a întors 
către Kevin Costner (Jim Garrison) şi a electrizat asistenta 
cu o întrebare simplă: „De ce? De ce a fost John Kennedy 


asasinat?“ A devenit întrebarea secolului: nu „Cine a 
făcut-o?“, ci un Simplu şi inevitabil „De ce?“ Această 
întrebare conduce la crimă şi dincolo de ea la urmările 
loviturii de stat. 

Trebuie înţeles clar acest lucru. Există o deosebire 
semnificativă între o crimă comisă de un singur pușcaș și 
una comisă de unul sau mai mulţi care fac parte dintr-o 
conspirație. Această deosebire a reclamat guvernului 
american şi mass-mediei subordonate să afirme şi să rea- 
firme cu fermitate că Lee Harvey Oswald a fost asasinul 
solitar. Ei sînt incapabili să admită alternativa. Nu trebuie 
să răspunzi la întrebarea „De ce?“ cînd este posibil să spui 
în loc de asta: „A fost un nebun şi a făcut-o din motive pe 
care nu le vom şti niciodată“. Asta merge mai ales atunci 
cînd se întîmplă ca asasinul solitar să fi fost ucis cu destulă 
ușurință, în direct la televizor, în timp ce se afla în mîinile 
poliției din Dallas. 

e îndată ce este demolată teoria asasinului solitar, 
aşa cum este atît de clar acum, recunoaşterea conspirației 
şi înțelegerea faptului că aceasta trebuie să aibă un „De 
ce?“ prin definiţie devin poziţii necesare. lar întrebarea 
devine: „De ce complotează cabala?“ 

Filmul lui Stone a oferit milioanelor de americani, 
plus altor milioane de cinefili din toată lumea, prilejul de 
a afla realitatea şi de a înţelege deosebirea crucială dintre 
teoria nebunului-singuratic şi cea a conspirației. Astăzi 
americanii preocupaţi de acest lucru reclamă redeschiderea 
dosarelor ascunse și rezolvarea acestei crime. Nu mai vor 
să accepte fantasmagoria guvernamentală cu asasinul-solitar. 
Acest lucru în sine reprezintă un cîştig enorm. 

Am lucrat cu Oliver Stone şi cu oamenii săi vreme de 
aproape doi ani. Am avut ocazia să vorbesc şi să 
corespondez cu Stone și să-i dau să citească anumite părți 
din scrierile mele pe această temă, dintre care multe sînt 
cuprinse în cartea de față. 

De fapt, înainte de a şti ce făcuse Stone, în noiembrie 
1990, în timp ce citeam prima versiune a scenariului, am 
descoperit că în film există un „Om X“ şi că acest „Om X“ 
eram, în cea mai mare parte, eu însumi, așa cum a confir- 
mat și Oliver Stone peniru public în timpul unui discurs 
ţinut pe 15 ianuarie 1992 la Clubul Naţional de Presă. 


Filmul JFK şi lucrarea de faţă ne lasă în așteptarea 
răspunsului la întrebarea „De ce a fost ucis John F. 
Kennedy?“ Care centru de putere a putut face posibilă 
scena crimei, abila crimă însăşi, scăparea uşoară şi 
monstruoasa poveste de acoperire care a persistat vreme 
de aproape treizeci de ani. La aceste întrebări, ca şi la 
chestiuni legate de ele, se răspunde în această carte. 

De aceea am spus că această carte nu este o istorie în 
sensul clasic al cuvîntului. Ea prezintă o înlănţuire printre 
o panoplie de subiecte începînd din anii '40, iar pe măsură 
ce se apropie de final veţi înțelege Războiul Rece, cauzele 
conflictelor din Coreea' și Vietnam, impactul inedit pe 
care l-a avut asupra elitei puterii dezvoltarea bombei cu 
hidrogen şi motivul pentru care un centru de influență — 
mai mult ca sigur din cadrul complexului militar-indus- 
trial — a găsit esenţial ca John F. Kennedy să fie înlăturat 
din funcţie înainte de a fi reales în 1964 şi înainte de a 
putea retrage toată armata americană care se afla în Viet- 
nam şi de a dezamorsa Războiul Rece. 

O înţelegere reală a acestui secol va pretinde evalua- 
rca onestă a ceea ce va apărea frecvent în carte ca „elita 
puterii“ şi o privire la cauza pentru care a existat de 
secole, mai degrabă chiar de milenii, acţionînd în jurul 
lumii într-un anonimat total, în spatele scenei. 

Influenţa acestei puteri poate fi resimţită printr-o 
multitudine de feluri. Recenta dezintegrare a Uniunii 
Sovietice şi colapsul Războiului Rece sînt exemple ale 
modului în care evenimentele majore sînt coordonate 
aproape ca prin farmec. Dar nu este vorba nici de magie, 
nici de întîmplare; evenimentele majore sînt planificate și 
controlate. Nicicînd înainte în istorie nu s-a prăbuşit o 
mare putere numai sub povara ideilor. Dar asta s-a 
întîmplat cu Uniunea Sovietică, iar o dată cu dizolvarea 
ei, Războiul Rece, aşa cum l-am cunoscut, s-a sfîrșit. Este 
aceasta o victorie a întregii omeniri sau începutul unei 
prevestiri a „Noii Ordini Mondiale“ într-un mediu chiar 
mai ameninţător, sub o formă de socialism corporatist? 
Vom vedea! 

Dacă un vechi proverb chinezesc despre istorie spune 
că „Viitorul este o oglindă,“ noi putem spune că „Istoria 
se Tepetă“. Toti știm că din istorie putem trage multe 
învăţăminte, fiindcă aceasta se repetă. Dominația nu este 


un concept nou, ci este unul pe care omenirea l-a înțeles 
din zorii creaţiei. Și, dacă există dominație, trebuie să 
existe şi o putere care o exercită. Asta nu înseamnă că 
această putere ocultă reprezintă interesele unui grup 
compact ori a unei singure națiuni sau a unei idei gene- 
rale. Însă, oricum ar fi, ea există şi controlează desfăşura- 
rea evenimentelor. 

În importanta sa carte din 1981, Critical Path, R. 
Buckminster Fuller a scris: 


Pentru a hotărî care va fi stăpînul absolut al căilor 
comerciale de navigaţie de pe mările şi oceanele lumii, 
s-au dat lupte grele, purtate sub flamurile Franței, 
Angliei şi Spaniei. Aceste mari naţiuni n-au fost decît 
marionete acţionînd mînuite de păpușarii din culise, 
indivizi cu aspirații imense, a căror influență a devenit 
atît de eficace datorită măiestriei lor de a rămîne invi- 
zibili în spatele decorului național. Victoriile lor au 
fost atribuite de fiecare dată unor puternice state 
suverane. Dar în spatele conducătorilor suverani 
vizibili au stat întotdeauna adevăratele structuri ale 
puterii. 


Fuller admite existența unei elite a puterii creată în 
cele mai vechi timpuri carc şi-a păstrat puterea pînă 
astăzi. Eminentul orientalist specializat în istoria Chinei, 
doctorul Joseph Needham de la Cambridge University, a 
scris undeva că, în antichitate, chinezii erau constienti de 
existenţa unei elite a puterii, pe carc o numeau, pur şi 
simplu, „Casta“. Colaboratorii lui Winston Churchill din 
timpul războiului au amintit desele referiri ale acestuia la 
„Înalta Cabală“. 

Cuvintele acestor autorităţi în materie, Fuller, 
Needham şi Churchill, care arată străvechea origine a 
acestei idei, sînt întărite de o voce din acele timpuri 
imemoriale. Cu două mii cinci sute de ani în urmă, 
Hippocrate pretindea că grecii le sînt superiori asiaticilor, 
sprijinindu-se pe faptul că „grecii se conduc după propriile 
lor legi şi sînt proprii lor stăpîni, pe cînd asiaticii sînt mai 
degrabă supuși, prin urmare, inferiori acestora“. Cînd 
sute de milioane sînt „mai degrabă supuşi“, devine clar ca 
lumina zilei că ei se află în subordinea unei puteri fantastice. 


Dar nu este cazul să amintesc aici scrierile timpurii 
referitoare la acest subiect. Mai bine daji mi voie să revin 
asupra cărții Critical Path; la începutul unui capitol din 
această lucrare, Fuller afirmă următoarele: „Am să trec în 
revistă propriile mele opinii speculative în privința origi- 
nilor structurilor de putere ale omenirii“. 

Istoria ultimelor cîtorva secole confirmă ideea lui 
Fuller. Rămîne ca noi să arătăm că această structură 
cunoscută impropriu ca Războiul Rece reprezintă de fapt 
produsul ambițiilor acestei perpetue elite a puterii mon- 
diale. Războiul Rece a însemnat o invenţie menită să 
absoarbă cheltuieli imense, dar să nu dea ocazia izbucnirii 
unui război mondial care ar fi dus, inevitabil, la utilizarea 
bombei cu hidrogen. 

Subliniez această opinie deoarece am fost martorul 
unor evenimente în măsură să ateste existenta și activita- 
tea unei astfel de elite ale puterii. Unul dintre ele s-a 
petrecut în 1959, cînd șeful statului major al forțelor 
aeriene americane mi-a ordonat să mă prezint la locuința 
directorului Serviciului Secret, Allen W. Dulles, pentru a-l 
ajuta într-o problemă internaţională nesoluționată. Mi-a 
expus un raport succint al situaţiei, după care mi-a cerut 
ca în dimineața următoare să-l însoțesc acasă la fratele 
său, ministrul de externe John Foster Dulles. Cînd am 
ajuns acolo, erau prezenti şi ministrul apărării, Neil 
McElroy, şi generalul Thomas D. White, şeful statului 
major al forțelor aeriene americane. 

Pe baza informaţiilor furnizate de mine, au dezbătut 
îndelung problema în vederea adoptării unei soluții perti- 
nente, dar, după părerea mea, discuţia care a urmat, refe- 
ritoare la ce să i se spună președintelui Eisenhower și 
mass-mediei a fost mult mai serioasă. 

Într-un moment de criză, secretarul de stat s-a îndrep- 
tat spre un telefon special aflat într-unul din rafturile 
bibliotecii sale. A ridicat receptorul şi, fără să [ie nevoie 
să formeze un număr, a zis doar atît: „Fă-mi legătura cu 
(un nume rusesc)“. În minutele în care a vorbit cu persoana 
respectivă şi în alte cîteva minute, Foster Dulles tranșase 
problema în favoarea rusilor. 

“Telefonul către președinte a fost la fel de eficace; iar 
problema întîlnirii noastre a fost rezolvată. Am înteles 
limpede, toţi cei care eram de faţă, că John Foster Dulles 


vorbise la telefon nu cu un oficial sovietic, ci cu un repre- 
zentant al elitei puterii din acea ţară. Aşa se rezolvă, de 
fapt, problemele-cheie. N-aș spune că Dulles a fost membru 
al elitei puterii — era o personalitate mult prea 
cunoscută — dar cunoștea cu siguranță pe cîțiva dintre 
aceştia. 

i datorez cititorului o definiţie a acestei elite a puterii; 
aş vrea să pot furniza una. Din experiența mea, începînd 
cu atmosfera conferințelor de la Cairo și Teheran şi pînă 
acum, am simţit mîna acestei puteri acționînd în lumea 
întreagă în multe feluri. Am învăţat să o accept ca pe o 
realitate. Pot simţi prezenţa acestei puteri acolo unde alții 
înclină să creadă că urmările unor evenimente majore se 
datorează întîmplării. Așa cum am spus şi mai devreme, 
nu cred că întîmplarea ne guvernează existența. 

În ideea aceasta, vă voi oferi unele indicaţii. Urmărind 
traseele acestei povestiri, multe dintre ele fiind ale propriilor 
mele călătorii, veţi putea citi relatări de la faţa locului ale 
unor întîmplări ascunse ochiului public, petrecute între 
noiembrie — decembrie 1943 pînă în prezent. După un 
scurt voiaj, vom ajunge la primele manifestări ale scena- 
riului Războiului Rece. Apoi, o dată cu sfîrşitul Celui de-al 
Doilea Război Mondial, vom vedea că planurile operațiu- 
nilor din Coreea şi Vietnam au fost deja făcute, precum şi 
cele ale înființării Agenţiei Centrale de Informaţii (CLA) 
care, alături de omologul său, Comitetul Securităţii Statu- 
lui (KGB), joacă rolul făuritorului de război. 

“Toate aceste evenimente s-au desfășurat la adăpostul 
prezenței amenințătoare a bombei cu hidrogen, în special 
acele evenimente care, în marea lor majoritate, fac parte 
din Marea Strategie al unei natiuni şi implică suveranitatea 
acesteia — nu doar pentru că bomba H poate fi folosită 
pentru a distruge orice ţintă din lume, ci datorită forței 
sale incontrolabile, care este atît de mare, încît detonarea 
unui număr relativ mic de bombe ar distruge Pămîntul şi 
o dată cu el obiectivul jocului membrilor acestei Înalte 
Cabalc, care este polița lor de asigurare pentru a supra- 
viețui. 

În Coreea s-a testat solutia ce trebuie adoptată în 
această situaţie şi s-a descoperit că stilul de luptă modifi- 
cat al Celui de-al Doilea Război Mondial nu poate 
învinge acolo. Între timp, Oficiul de Servicii Strategice 


(OSS) şi CIA s-au jucat de-a războiul subteran în 
Vietnam din 1945 pînă în 1965, iar după aceea au transfe- 
rat responsabilitatea unui „război mai mare“ în mîinile 
forțelor armate în 1965, o dată cu debarcarea pușcașilor 
marini americani la Red Beach Two, la nord de Da Nang, 
pe 8 martie '65. Dar nici acest război nu putea fi cîştigat, 
si Kennedy ştia acest lucru. Dacă preşedintele Kennedy ar 
fi trăit, americanii n-ar fi fost niciodată trimiși să lupte într-un 
război fără speranță și fără şansă de cîştig. 

S-ar putea ca cititorul să găsească această carte dife- 
rită de relatările obişnuite referitoare la această perioadă. 
Motivul constă în aceea că mare parte a acestei cărţi a fost 
inspirată din experiența mea personală ca pilot militar, 
zburînd de la un capăt al lumii la celălalt, între 1942 şi 
1955. Această perioadă a fost întreruptă de anii de studiu 
petrecuţi la Universitatea Yale, imediat după sfîrşitul 
Celui de-al Doilea Război Mondial, unde am avut ocazia 
să învăţ despre „Evoluţia războiului“ şi am avut șansa să 
am acces la o bibliotecă impresionantă. După şcoală, am 
urmat serviciul militar în Extremul Orient, în timpul 
războiului din Coreea, şi nouă ani (1955—1964) petrecuți 
în Pentagon ca şef al operaţiunilor speciale (un eufe- 
mism militar pentru „sprijinirea acțiunilor clandestine ale 
CIA“) timp în care m-am aflat în legătură cu cartierele 
generale, cu Forțele Aeriene Americane, cu Biroul 
ministrului Apărării (OSD) şi cu Biroul Marelui Stat 
Major interarme. Aceste experiențe m-au făcut să privesc 
lucrurile dintr-un unghi diferit. 

n încheiere, amintesc una dintre sursele mele de 
informaţii. Era februarie 1972, iar președintele Richard 
Nixon organizase o remarcabilă conferință la Casa Albă 
despre Perspectivele lumii industriale, pentru a da prilejul 
celor mai importanţi o mie cinci sute de oameni din 
această tară de a discuta pe tema „O privire asupra aface- 
rilor din 1990“. După trei zile, a avut loc o scurtă recapi- 
tulare a celor discutate, condusă de Roy L. Ash, 
preşedintele Litton Industries, Inc. 

Acesta a deschis dezbaterile afirmînd: ,.... capitalismul 
de stat poate constitui forma în care se vor face afacerile 
în viitor pe plan mondial; țările din Occident se îndreaptă 
tot mai mult către o economie unificată şi controlată, 
avînd o mare eficiență, iar tendința statelor comuniste 


spre sistemul liberului schimb devine tot mai accentuată. 
Problema care s-a pus, asupra căreia am auzit o mulțime 
de opinii divergente, a fost dacă Estul și Vestul se vor 
întâlni undeva la mijloc în jurul anului 1930“. 

Estul și Vestul s-au întîlnit. Să se fi referit Roy Ash la 
asta ca la un rezultat al întîmplării sau să fi ştiut foarte 
clar ce se va petrece, conform planului? Credința mea, 
întărită şi de cele scrise în cartea aceasta, este că acest 
grup de industriași, împreună cu mentorii lor, ştiau precis 
ceea ce puneau la cale şi ce aveau de gînd să facă şi că nu a 
fost o coincidență norocoasă faptul că „mijlocul“ în care 
ne-am întîlnit a fost conform orarului, „în jurul anului 
1990“. Cu această idee în minte, înțelegem de ce astfel de 
planuri, făcute de asemenea oameni, nu pot fi zădărnicite 
de oameni ca John F. Kennedy. Le stătea în cale; trebuia 
să fie înlăturat. Nu era loc pentru o dinastie Kennedy. 

UNU 


Rolul serviciilor secrete în timpul 
Războiului Rece: 1945 — 1965, 
perioada Vietnam 


„CEA MAI REUȘITĂ ÎNCERCARE de mascare a 
activității CLA este faptul că reprezintă o organizaţie de 
spionaj“. Așa se spunea în Bulletin of the Federation of 
American Scientists œ citiva ani în urmă. Pe atunci, 
această afirmaţie era adevărată, iar acum ea este chiar şi 
mai corectă. Însă n-a fost nicicînd mai evident acest lucru 
ca în timpul războiului din Vietnam. 

V-aţi întrebat vreodată de ce a fost creată CIA, din 
moment ce înainte n-a mai existat niciodată o astfel de 
organizație în această ţară? Ati încercat vreodată să aflati 
care sînt, potrivit legii, „îndatoririle“ si „responsabi- 
litäțile“ acestui organism? Sau de ce acest “tainic serviciu 
secret al preşedintelui“, cum l-a numit preşedintele Harry 
S. Truman, precum şi omologul său sovietic, KGB, au fost 
detașamentele principale la frontiera internațională a 
ceea ce s-a numit Războiul Rece? 

n lumea reală — în care s-au cheltuit pe efective, 
echipamente şi dispozitive militare peste sase miliarde de 
dolari, de la sfîrşitul Celui de-al Doilea Război Mondial 
pînă acum — s-a descoperit că cele mai importante lupte 
ale Războiului Rece au fost purtate întotdeauna de teroriști 
şi de statele Lumii a Treia. În același timp, potenţialul 
militar enorm al ambelor superputeri mondiale s-a dove- 
dit a fi aproape ineficient, deoarece monstruozitatea 
bombelor cu hidrogen multimegatone și imposibilitatea 
de a controla efectul lor dezastruos asupra vieţii au făcut 
din acestea arme lipsite de o valoare tactică reală. 

Existența acestor bombe termonucleare multimega- 
tone a schimbat într-o asemenea măsură Marea Strategie 


1 Buletinul Federatiei Oamenilor de Ştiinţă Americani (n. trad.) 


a puterilor lumii, încît, de acum înainte, desfăşurarea 
acesteia revine forțelor nevăzute ale CIA, a ceea ce a mai 
rămas din KGB şi ale organizaţiilor de acelaşi fel, mai 
puțin importante, din lumea întreagă. 

Persoane aflate în înalte funcţii decizionale au fost 
silite să îşi dea seama că aspiraţiile şi responsabilităţile pe 
care le au depăşesc cu mult orizontul propriilor expe- 
riențe, cunoştinţe şi aptitudini. Şi totuşi, deoarece sînt 
răspunzătoare pentru această societate supertehnologi- 
zată, sînt obligate să acționeze cumva. Cerinţa stringentă 
de a face ceva — deşi conducătorii noştri nu ştiu cu exac- 
titate ce şi cum să facă — creează în elita puterii o 
copleșitoare teamă de oameni. Nu tcama de mine sau de 
tine, ca indivizi, ci teama faţă de amenințarea mocnită a 
unel populații imense şi față de o posibilă revoltă a mase- 
or. 

Nu este uşor de dat o definiţie acestei elite a puterii; 
dar faptul că ea există se face cunoscut din cînd în cînd. 
Vorbind despre elita puterii, R. Buckminster Fuller o 
numea ca fiind formată din „indivizi cu aspirații enorme, 
a căror forță a devenit atît de eficace datorită măiestriei 
lor de a rărnîne invizibili în timp ce activează în culise.“ 
Tot Fuller arată că „Victoriile lor au fost atribuite întot- 
deauna unor state puternice cu o conducere suverană. 
Dar adevăratele structuri ale puterii au fost întotdeauna 
cele invizibile, aflate în umbra conducătorilor publici.“ 

Elita puterii nu este un grup ai cărui membri fac parte 
dintr-o naţiune anume sau chiar dintr-o alianță multi- 
natională. Ea activează în întreaga lume și, fără nici o 
îndoială, o face de foarte, foarte multe secole. 

Aceşti lideri se află sub influența puterii de convin- 
gere a unui cvartet format din cele mai importante doc- 
trine experimentate vreodată de om. 


1. Conceptul „proprietăţii materiale“, o functie a 
„Colonialismului“ care a apărut o dată cu călătoria flotei 
lui Magelan în jurul lumii în 1520. O „ideologic a desco- 
peririi şi a drepturilor de cucerire“ a fost claborată de 
John Locke în filosofia sa asupra legilor naturale. 

2. Teoria populației a lui Malthus. 

3. Teoria evoluționistă a lui Darwin, dezvoltată din 
conceptul supravieţuirii celui mai tare. 


4. Teoria nedeterminarii a lui Heisenberg, adică 
„Dumnezeu aruncă zarul“ şi alte piedici asemănătoare în 
calea dezvoltării reale a ştiinţei şi tehnologiei. 


Primul dintre aceste patru concepte derivă din faptul 
că ideea general acceptată a „pămîntului plat“ s-a arătat 
dintr-o dată a fi eronată, călătoria navelor lui Magellan în 
jurul lumii dovedind că Pămîntul e rotund. Faptul că 
anumiţi oameni luminaţi ai acelor vremi deja teoretizaseră 
ideea că Pămîntul e rotund, nu însemnase mare lucru, dar, 
o dată cu întoarcerea primei nave, Victoria, susținătorilor 
financiari ai expeditiei li se dovedise clar că navele puteau 
naviga în jurul lumii, deci Pămîntul trebuia să fie o sferă. 
Fiind o sferă, însemna că este un obiect mărginit, cu o 
suprafață limitată, adică restrînsă. O dată cu această 
descoperire, s-a născut ideea de comerţ mondial și 
drepturi coloniale de proprietate adiacente. 

Se poate spune că momentul acesta de revelație a dus 
la cele mai mari transformări ale mintii umane, din zorii 
creaţiei şi pînă acum. Pînă la Magellan, omenirea trăise 
cu credința că întotdeauna a fost destul loc „dincolo“ de 
orizont şi nimeni n-avea motive temeinice de a se gîndi, la 
modul cel mai serios, la stăpînirea Pămîntului, mai ales 
atunci cînd era vorba despre un Pămînt neîngrădit. 
Această credinţă a apus o dată cu întoarcerea Victoriei. 

De la acea dată (circa 1520) puternicii conducători ai 
ţărilor maritime au revendicat stăpînirea asupra tuturor 
proprietăţilor materiale din ţinuturile descoperite, iar 
resursele materiale de pe aceste proprietăți au devenit 
una dintre forțele motrice ale omenirii. Una dintre cele 
mai importante ocupaţii ale omului din anii care au urmat 
a fost aceea de topograf. George Washington a fost 
topograf, determinînd vaste suprafete necunoscute, 
dăruite de rege favoriţilor săi, ca şi cum regele, şi nimeni 
altcineva — cu atît mai puțin acei care locuiau în aceste 
ținuturi — le-ar fi stăpînit. Această viziune tutelară faţă 
de dreptul de proprietate al autohtonilor n-a tinut deloc 
seama de faptul că cele mai multe ținuturi descoperite 
„dincolo“ erau si fuseseră populate, de mii de ani. de alţii. 
Centrele puterii din acea epocă au preluat proprietățile 
materiale de pe pămînt — fără să ţină seamă de cine trăia 
sau trăise acolo — folosindu-se de puțin mai mult decît 





lănțugul topografului, crucea misionarului şi armele 
exploratorilor. 

Pe la 1600, regina Elisabeta a înființat Compania 
Indiilor de Est, care avea dreptul prin lege de a crea 
proprietăţi coloniale oriunde în lume. De-a lungul acestor 
mulți ani în care flota britanică a menţinut Imperiul 
Colonial Britanic, Compania Indiilor de Est a reprezentat 
pîrghia esenţială a celor mai puternici oameni de pe 
pămînt. 

Compania Indiilor de Est a întemeiat în Anglia 
Colegiul Haileybury unde tinerii angajaţi ai companiei 
aveau să fie inițiați în arta comerțului, în practicile mili- 
tare şi aveau să deprindă însușirile deosebite alc misiona- 
rilor religioşi. Pe la 1800, devenise necesar să se înceapă 
lucrul la un inventar al Pămîntului, adică să se afle ce se 
găsea dincolo, din punct de vedere al resurselor naturale, 
al populaţiei, teritoriului și al altor bunuri materiale. 
Primul om căruia i s-a încredințat această sarcină pe cît de 
grea, pe atît de importantă, a fost şeful Departamentului 
Economic al Colegiului Haileybury. 

Acesta era Thomas Malthus, care, în 1805, enunțase 
ideea potrivit căreia populația creste în progresie geome- 
trică, în timp ce mijloacele de subzistență cresc în progresie 
aritmetică. Drept urmare, elita puterii a tras concluzia 
generală că numai un număr relativ mic de persoane sînt 
menite a supraviețui cu succes în generaţiile următoare. 
Teoria malthusiană pretinde că populaţia trebuie redusă 
prin lichidarea „surplusului,“ oricare ar fi acesta, pe orice 
cale, chiar și prin genocid. Cu malthusianismul drept ghid 
filosofic, cei din elita puterii găsesc în această „raţionali- 
zare“ un obiectiv real, deoarece ei cred că Pămîntul nu va 
putca niciodată să asigure existența atîtor descendenți. 
Privit în această lumină, genocidul — atunci, ca şi 
acum — este acceptat ca o soluție extremă, dar, pînă la 
urmă, incvitabilă. Cui şi de ce i-ar păsa? 

Cea de-a treia teoric întărește mai mult această 
interpretare. Darwin i-a făcut să cr eadă că, dacă ci supra- 
viețuiesc, neţinînd seama de ceea ce pricinuiesc altora sau 
Pămîntului, ei trebuie să fie, prin definitie, cei mai tari; şi 
invers, întrucît ştiu că ei sînt cei aleși, adică cei mai tari, 
înseamnă că ei sînt cei ce asigură perpetuarea speciei, 
împlinind profeția Armaggedonului. 


A patra, teoria lui Heisenberg din era atomică, 
pregăteşte o scuză pentru greșelile şi confuziile lor. Dacă 
fizica se supune legilor nedeterminării, atunci, cu sigu- 
ranţă, şi economia, ca și orice altceva, poate fi nedetermi- 
nată. Să arunce Dumnezeu zarul, că-l vom lua noi 
de-acolo. Ultima precauţie, luată de elita puterii actuală, 
este aceea că noilor descoperiri ştiinţifice şi noilor tehnologii 
să nu li se permită niciodată să depășească status-quo-ul 
atît de repede pe cît a făcut-o apariția bombelor cu hidrogen. 

Fiecare dintre aceste concepte a fost inventat în așa 
fel, îndt să se potrivească în orice situație, toate tind să 
devină acel tip de teorie ce poate fi utilă doar în anumite 
momente și situaţii, dar care niciodată nu poate fi dove- 
dită şi, în cele mai multe cazuri, poate fi înlocuită cu o 
tehnologie mai avansată, ce implică o dezvoltare ştiinţifică 
sau o redeşteptare a drepturilor omului care au fost supri- 
mate prin aplicarea acestor reguli ale celor mai tari. 

Din acest punct de vedere, războiul şi pregătirile de 
război sînt necesare pentru prosperitatea statului și 

entru a controla masele, cum a fost atît de bine demonstrat 
in acea lucrare a lui Leonard Lewin'. Report From Iron 
Mountain on the Possibility and Desirability of Peace, 
atribuit de Lewin „Grupului Special de Studii din 1966“, 
un organism a cărui existenţă a fost atît de secretă, încît 
nu există nici o înregistrare, pînă acum, cu privire la 
identitatea componenților săi ori la sectoarele guverna- 
mentale sau private cu care aceştia se aflau în legătură. 

Acest raport, așa cum este el prezentat în roman, 
subliniază faptul că războiul este necesar pentru a 
menţine societatea, națiunea și suveranitatea naţională, 
un punct de vedere care există de mii de ani. De-a lungul 
timpului, războiul total necontrolat — singurul tip de 
război „adevărat“ — a devenit din ce în ce mai mare și 
mai „eficient“ o dată cu agitația ce a cuprins vremurile şi 
tehnologia, culminînd în cele din urmă cu introducerea 
bombelor atomice în ultima parie a Celui de-al Doilea 
Război Mondial. 

La putin timp după acesta, conducătorii lumii au fost 
puşi deodată în faţa unei mari dileme. La originea acesteia 


1 Report From Iron Mountain, Leonard CLewin (New York: Dial, 
1967). 


s-a aflat noua bombă cu hidrogen bazată pe principiul 
fisiune-fuziune-fisiune. Reprezenta aceasta un şiretlic 
manicheist necontrolabil sau o adevărată formă de 
război? 

Acești lideri şi-au dat seama că utilizarea unui astfel 
de arma ment termonuclear ar duce la distrugerea omenirii, 
a naturii și chiar a planetei însăși. De aceea şi-au pus 
întrebarea, trebuie abandonată nebunia istorică a 
războiului complet necontrolat sau, în locul lui, reușesc să 
născocească o alternativă a războiului ce poate duce la 
perpetuarea naţionalismului şi la menţinerea suvera- 
nităţii naţionale? 

in clipa în care situaţia de fapt a fost înțeleasă ca 
atare, după distrugerea atomică a oraşelor Hiroshima şi 
Nagasaki în Cel de-al Doilea Război Mondial, bomba cu 
hidrogen a ieşit din stadiul de laborator si a fost folosită la 
pulverizarea unor insulc întregi din Pacific şi a unor mari 
poniuni de pămînt din peninsulele arctice. Poate fi plasată 
n vîrful unei rachete balistice intercontinentale aciionată 
automat si trimisă în orice loc de pe glob în numai cîteva 
minute. Sau, poate cu mult mai periculos, în interiorul 
unui automobil parcat în vreun garaj subteran din orice 
oraș al lumii. E de ajuns un simplu gest pentru a activa 
acel explozibil nuclear şi orice oraş, de orice mărime, din 
orice parte a lumii, va fi pulverizat. 

E de ajuns să ştim asta. Dilema este reală acum. Nu 
mai poate fi vorba de un război clasic sau cu mijloace 
tradiționale de luptă, cel puţin nu unul de genul unui atac 
dezlănţuit, aşa cum a fost de-a lungul timpului, un război 
care să ducă la o victorie plină de avantaje pentru 
învingător şi la o înfrîngere dezastruoasă pentru învins. 
Stau mărturie așa-zisele războaie ce au avut loc în Coreea 
și în Vietnam şi mai recenta experimentare la scară 
redusă a noilor arme, căreia i s-a dat numele de Războiul 
din Golf, în Irak. 

În remarcabila sa carte, Counsel to the President’, 
Clark Clifford, fost ministru al Apărării în administratia 
Johnson, pune fără ocolișuri întrebarea care a stînjenit 
fortele militare americane în Vietnam: „Care a fost obiec- 
tivul nostru în Indochina?“. 


1 Sfaturi pentru preşedinte (n. trad.). 


Și, mai înainte, căutînd să afle ce a vrut să spună 
președintele Lyndon Johnson în discursul său de pe 
1 martie 1968, ministrul Clifford întreabă în aceeași 
carte: „Care erau intenţiile lui? Era gata să-şi sacrifice 
cariera politică pentru a încerca să pună capăt războiului 
din Vietnam sau voia să pună în aplicare o serie de măsuri 
menite să asigure un sprijin intern, la un preţ redus, fără a 
schimba obiectivul nostru acolo? Dar știa el care era acel 
obiectiv?“ 

Aceste întrebări, venind din partea unui om care a fost 
consilier prezidenţial de la Truman la Johnson, în timpul 
celor mai incitanti ani ai Războiului Rece, sînt de-a dreptul 
alarmante. Clark Clifford ştia că exista un război în 
Vietnam încă din 1945; cu toate astea, chiar în perioada 
în care era ministru al Apărării, în 1968, iar numărul sol- 
daţilor americani care luptau în Vietnam se ridica la cinci 
sute cincizeci şi cinci de mii, el spunea că nici măcar 
președintele, ca să nu mai vorbim de ceilalți membri ai 
administraţiei Johnson, nu ştia care era obiectivul acestei 
țări sau al forţelor sale militare în Vietnam. Nici o armată 
nu poală cîştiga un război fără a avea un obiectiv real şi 


palpabil: 

vremea aceea, în cursul unei conferinte susţinute la 
Casa Albă pe 21 mai 1968, în prezența președintelui, a 
secretarului de stat Dean Rusk, a consilierului prezi- 
dential cu problemele militare, Walt Rostow, şi a preşe- 
dintelui Comitetului Întrunit al Șefilor de State a jore, 
Earle Wheeler, Clifford a făcut această uluitoare decla- 
rație: „Cu interdicțiile pe care le are armata noastră 
acum — dea nu înainta spre nord, de a nu mina porturile, 
de a nu pătrunde în sanctuare — n-avem nici o strategie 
valabilă şi nici o șansă de a cîştiga războiul“. 

La Clausewitz sau la alți teoreticieni există cele nouă 
principii care stau la baza unui război, dintre Care cel mai 
important este „obiectivul“ urmărit. Ce șanse de victorie 
pot exista atîta vreme cît comandanților nu li s-a dat o 
descriere explicită a scopului pentru care ei şi oamenii lor 
trebuie să lupte şi să moară, dar, în schimb, li se dă o listă 
deinterdicţii absurde? 

Datorită acestui neajuns existent la cel mai înalt nivel, 
America şi-a sacrificat cincizeci şi opt de mii de oameni și 
a cheltuit două sute douăzeci de miliarde de dolari. Nu e 


de mirare că Clark Clifford şi asociaţii săi au fost îngroziţi 
de ceea ce moşteniseră de la administraţia precedentă, în 
numele unui „război“ din îndepărtata Indochină. Acesta 
este unul dintre motivele pentru care e atît de necesar să 
clarificăm faptul că ceea ce s-a numit a fi un război, în primii 
douăzeci de ani ai acestui conflict (1945-1965), n-a fost 
decît un grup masiv de acţiuni paramilitare aflate sub 
conducerea operativă a CIA. 

lată ce au făcut din arta războiului bomba cu hidrogen 
şi serviciile secrete. În aceste circumstanțe, nici unui 
comandant nu i se poate da un obiectiv precis, pentru că, 
dacă începe a-l îndeplini şi e gata să obţină victoria, aceasta 
îl va forța pe inamic să recurgă la ultima soluție, care este 
folosirea bombelor cu hidrogen. 

Cu această dilemă au fost confruntați toți cei şase 
preşedinţi americani din perioada Vietnam, 1945-1975. 
Nici unul dintre ei sau dintre oamenii lor n-a exprimat 
acest lucru mai bine decit Clark Clifford în cartea sa sau 
H. Krulak în First to Fight , cea mai importantă lucrare 
militară a sa. 

Astăzi, dacă se ajunge la utilizarea bombelor cu hidrogen, 
elita puterii nu-şi vede supraviețuirea asigurată, pentru ea 
şi casta sa. Pînă spre sfirsitul Celui de-al Doilea Război 

ondial, elita puterii din ambele părti beligerante, 
aflîndu-se deasupra conflictului, nu a cunoscut nici o 
ameninţare la adresa supravieţuirii sale; dar în orice 
conflict viitor ce ar implica folosirea bombelor cu hidro- 
gen, supraviețuirea de tip Armaggedon pentru cei aleşi, 
pentru omenire, pentru întreaga natură şi chiar pentru 
planetă însăşi, nu va mai fi posibilă. 

n această situaţie, cînd supraviețuirea este scopul 
suprem al omului, ce formă poate lua războiul atîta timp 
cît e considerat o necesitate, iar membrii acestei elite a 
puterii sînt cei ce dețin ultimul cuvînt? Această problemă 
a dat naștere conceptului de război controlat sau limitat, 
asupra căruia s-a dezbătut îndelung în cadrul unor grupări 
ca aceea a prințului Bernhard din Europa, „Bilderbergers“, 
ori a prietenilor acestuia din NATO, de la Cartierul 
General SHAPE (Cartierul General Suprem al Puterilor 
Aliate din Europa). Dar o dată cu creşterea eficacităţii 


1 Primul la comandă (n. trad.). 


bombelor cu hidrogen și a razei lor de acţiune, datorită 
rachetelor balistice intercontinentale acţionate automat 
sau, mai rău, intrate pe mîna teroriștilor, chiar şi acest 
concept de război limitat a fost abandonat. Drept urmare, 
tactica actuală se bazează pe ceea ce este cunoscut ca 
„Războiul Rece“. 

În fata acestei dileme, şi crezînd în continuare în teoriile 
fantasmagorice ale lui Darwin, Malthus și Heisenberg, 
conducătorii lumii au găsit o alternativă — într-o oare- 
care măsură, chiar înainte de sfirşitul Celui de-al Doilea 
Război Mondial — constînd într-un tip de război invizibil, 
complet nou, purtat în secret la adăpostul propagandei şi 
al banilor murdari. L-au botezat Războiul Rece. Înainte 
de așa-zisul sfîrşit al acestuia, o dată cu colapsul Uniunii 
Sovietice, costul deja se ridicase la peste şase mii de 
miliarde de dolari şi milioane de vieți omenești. Probabil 
că, aşa cum spunea şi Mao Tzedun: „Este ultimul război 
al omenirii, pentru că nu se va sfîrși niciodată sau se va 
sfirşi cu victoria nimănui“. Nu va face decît să macine 
armatele și echipamentul militar, ducînd la o creştere atît 
de periculoasă a poluării, încît omenirii şi naturii le va fi 
imposibil să-şi revină şi să pună situația sub control. 

Pe de altă parte, a “fost un război cu adevărat ucigător. 
Luptele s-au dus peste tot şi s-au soldat cu milioane de 
victime, nu atît din cadrul trupelor armatei regulate, cît 
din rîndurile civililor. A fost zboiul Secret, Războiul 
Invizibil, un surogat cum nu sc putea mai nimerit din 
punctul de vedere al clitei puterii. A redus populaţia, a 
consumat produsul fabricanților de muniţie și a fost uşor 
de tinut sub control. 

"Dar Războiul Rece, ca alternativă a celui real, a fost 
un eşec din punct de vedere militar. În primul rînd, 
pentru că nu s-au obținut victorii clare, nici nu era posibil 
așa ceva. Am fost martorii deteriorării conceptului de 
suveranitate naţională precum şi a retelei mondiale de 
telecomunicații, a sateliților, a finanţei internaţionale şi a 

otenţialului imens al corporațiilor transnationale. Am 
lost martorii transformării nefireşti a unor ţări din Lumca 
a Treia în puteri militare. Tactica de luptă a fost total 
bulversată de grupările teroriste care n-au ținut seama de 
marile puteri. Ele nu puteau fi învinse cu ajutorul bombelor 
H sau al armatelor moderne. Teroriştii au ridiculizat 








„Războiul Stelelor.“ Dacă practicile lor ar fi luat 
amploare, s-ar fi creat o situaţie pe care nimeni nu ar mai 
fi putut să o ţină sub control. Cu cît ar fi crescut șansele 
de victorie, cu atît ne-am fi apropiat de începutul unui 
război nuclear. 

De aceea nu li s-a permis conducătorilor militari 
americani să învingă în Coreea, în Vietnam sau în Golful 
Persic. Li s-a ordonat numai să „ucidă“ şi să exagereze 
„numărul morţilor,“ dar să nu poarte un război adevărat, 
deoarece, cu cât s-ar fi apropiat de o victorie în Vietnam, 
cu atît ar fi grăbit izbucnirea unui război nuclear. Liderilor 
noştri militari nu li s-a dat voie să se apropie de această 
barieră . 

Generalul Douglas MacArthur a trebuit să accepte 
această strategie pe malul sudic al rîului Yalu în Coreea. 
Generalul Abrams Creighton a luat cunoștință de ea 
atunci cînd i-a propus preşedintelui Johnson să-i permită 
să cucerească Hanoiul în loc să se mentină în perimetrul 
restrîns din jurul Cercului Sportiv din Saigon. Iar astăzi, 
teroriștii şi-au însuşit bine această lecţie şi-şi folosesc 
cunoştinţele pentru a desfide pe oricine, de la marile 
puteri la vecinii lor mai puţin puternici. 

De aceea, chiar înainte de sfîrşitul Celui de-al Doilea 
Război Mondial, nou-structurata confruntare bipolară, 
între Estul comunist şi Vestul capitalist, a dus la cheltuieli 
majore pentru înzestrarea unor agenturi de spionaj puternice, 
care să ducă un război invizibil, atît economic, cât şi militar, 

este tot în lume, folosind metode de luptă pe care 
nainte nu ni le-am fi imaginat niciodată. A trebuit ca 
aceste conflicte să fie plănuite în aşa fel, încît să nu se 
ajungă la utilizarea bombelor termonucleare de către nici 
una dintre părţile beligerante. În războaie de acest tip nu 
poate fi vorba de victorie, în schimb, se poate ajunge la 
importante pierderi de vieti omenești și la cheltuieli de 
mii de miliarde de dolari şi de ruble, pe echipamente mili- 
tare. 

Unul dintre obiectivele pe care şi le propune cartea de 
faţă este de a lua în discuţie aceste noi forțe. Vi se va 
prezenta o imagine din interior a CIA, în comparaţie cu 


1 Vezi capitolul 13, „A Conflict of Strategies“, din cartea generalului 
Victor H. Krulak, First ro Fight (Naval Institute Press, 1984). 


alte organizaţii de spionaj — acele forţe invizibile despre 
care vorbeam — din alte ţări. Şi pentru a avea o părere 
mai clară-despre aceste organizaţii şi obiectivele lor, vom 
vorbi mai mult despre chestiunile operative decît despre 
spionajul şi contraspionajul actual ca profesie. 

Nu putem epuiza complet acest subiect fără a vorbi 
despre asasinat. De la sfîrşitul Celui de-al Doilea Război 
Mondial a fost o epidemie de asasinate politice în foarte 
multe state ale lumii. Cel mai incitant dintre toate a fost, 
fără nici o îndoială, cazul asasinării președintelui John F. 
Kennedy, dar JFK a fost numai un nume de pe o listă 
lungă ce mai cuprinde, printre altele, bancheri, patroni, 
ziariști, politicieni în ascensiune şi lideri religioși. 
Amenințarea permanentă a asasinării a redus considerabil 
numărul persoanelor care, în condiții normale, ar fi dorit 
să ocupe înalte funcţii de conducere, pentru un singur 
motiv, acela că ar fi putut fi înlăturați prin crimă în orice 
moment. Nu este ceva nou, dar a determinat creșterea 
frecvenţei cazurilor de asasinare în locurile tensionate din 
întreaga lume. 

Este important de semnalat faptul că există două cate- 
gorii de servicii secrete şi că rolul lor este determinat în 
cea mai mare parte de forma de guvernămînt în slujba 
căreia se află — nu de membrii guvernului, ci de liderii 
acestuia. 

În ţările cu regimuri totalitare sau nedemocratice, 
supercentralizate, serviciul secret este un organism politic 
cu funcţii polițienești. Rolul său cel mai important este 
acela de a asigura securitatea personală a acelora ce dețin 
autoritatea în stat împotriva tuturor opozanților politici 
din interiorul sau din afara ţării. Aceşti lideri, pentru a-și 
păstra puterea şi viața, ajung să depindă de aceste corpuri 
secrete de elită. Aceste organizaţii acţionează în deplin 
secret şi au datoria de a forma serviciile de spionaj şi 
contraspionaj şi de a practica un fel de terorism, o 
metodologie care este la fel de valabilă în Israel, Chile sau 
Iordania, cum a fost și în Uniunea Sovietică. 

A doua categorie de servicii de informaţii este aceea ai 
cărei agenţi se rezumă la a culege și a raporta informaţii, 
fără a avea puteri polițienești, nefiind în măsură să facă 
arestări înăuntrul sau în afara granițelor tării. Un astfel 
de organism s-a vrut a fi CIA în momentul înființării sale; 





dar nu este. De-a lungul deceniilor sale de existență, 
ibuţiile au devenit tot mai înspăimîntătoare. Toate 
le secrete tind spre acelaşi punct, de-a lungul 
activităţii lor. CIA de astăzi este departe de organismul 
creat în 1947 prin Legea Sigurantei Naţionale. După 
mărturisirile făcute de preşedintele Harry S. Truman unor 
prieteni apropiaţi, cea mai mare greşeală a administraţiei 
sale a fost semnarea Legii Sigurantei Nationale în 1947. A 
fost legea care, printre alte lucruri pe care le-a făcut, a dus 
și la crearea Agenţiei Centrale de Informaţii , 

n timpul Celui de-al Doilea Război Mondial, cele 
Patru Mari Puteri — Statele Unite, Marea Britanie, 
China şi Uniunea Sovietică — s-au opus puterilor Axei: 
Germania, Italia şi Japonia. Imense forțe militare şi 
economice, de fiecare parte, s-au strîns laolaltă în ceea ce 
a fost cel mai important conflict militar din istoria omenirii. 
Numai rusii au avut peste douăzeci de milioane de victime. 
În iunie 1944 am zburat cu un avion militar de la Teheran 
pînă în apropierea Kievului, în Ucraina. N-am mai văzut 
niciodată oraşe şi localităţi distruse pe o arie atît de 
întinsă. Orașul Rostov fusese şters de pe fata pămîntului. 
S-ar putea crede că, datorită monstruozității acestei lupte 
susţinute, o asemenea uniune de forte ca aceea ce s-a 
aruncat în focul Celui de-al Doilea Război Mondial ar 
putea rămîne sudată pentru totdeauna. 

nsă, încă înainte de capitularea Germaniei şi a 
Japoniei, au început să se facă auzite primele semne ale 
Războiului Rece. Biroul de Operații Startegice, în special 
agenţii săi de la București şi Zurich, Frank Wisner si, 
respectiv Allen W. Dulles au cultivat ideea că venise 
momentul să reactiveze anumite centre de putere naziste 
cu scopul de a scinda alianța occidentalilor cu Uniunea 
Sovietică. În cazul de față, „reactivare“ este termenul cel 
mai potrivit. Firma de avocaţi Sullivan & Cromwell, o 
filială din New York a lui Dulles, fusese cea care, după 
izbucnirea Celui de-al Doilea Război Mondial, în 1939, 
refuzase să-şi închidă birourile pe care le avea în Germania 
nazistă, chiar şi atunci cînd Marea Britanie şi Franța erau 





1 Trebuie menţionat că mare parte din această operă legislativă a fost 
întocmită de Clark Clifford în perioada în care era ofițer de marină 
detașat pe lingă președintele Truman. 


prinse într-o luptă fără speranţă cu trupele hitleriste inva- 
datoare. Astfel încît „agenţii secreţi“ ai lui Dulles din 
Germania nazistă erau, în cea mai mare parte, parteneri 
de afaceri nemți cu care Dulles se afla în legătură. 

Pe 23 august 1944, România a acceptat condiţiile de 
capitulare impuse de Uniunea Sovietică, iar Biroul de 
Operaţiuni Strategice a ridicat toți experţii în informaţii 
nazişti din Bucureşti, împreună cu voluminoasele lor 
dosare despre Europa de Est, şi i-a strecurat într-un grup 
de şapte sute cincizeci de prizonieri de război americani 
care au fost expediaţi de urgenţă cu trenul afară din Balcani, 
via Turcia. O dată ajunși în Turcia „neutră“, trenul şi-a 
continuat drumul către o destin undeva la 
frontiera cu Siria. De aici, naziștii ş i de război 
au fost preluaţi de o escadrilă de avioane de transport ale 
aviației americane si duși la Cairo. 

fost comandantul acelei escadrile de vreo treizeci 
de avioane şi am fost şocat să descopăr două lucruri la 
care nu m-aş fi aşteptat: (1) Multora dintre americani li se 
amputaseră de la genunchi unul sau ambele picioare de 
către cei care-i capturaseră, doar pentru simplul motiv de 
a nu evada (avionul pe care zburam eu avea mai multe 
scaune decît hamace şi cei ce se aflau în el își pierduseră 
ambele sau numai unul din picioare în acest mod barbar) 
şi (2) printre prizonierii de război se aflau ascunși cîţiva 
ofițeri de informaţii nazişti pe care OSS îi scosese din 
Balcaniînainte ca Armata Roşiesă o poată face. 

După cîte ştiu eu, acesta a fost unul dintre primele 
semne ale apariţiei structurii Războiului Rece dintre Est 
şi Vest, chiar în perioada în care sovieticii erau încă aliații 
noştri şi au rămas partenerii noştri de luptă în marea 
bătălie pe care o dădeam împotriva germanilor. 

Această fracțiune secretă a OSS, în colaborare cu o 
direcţie omologă din cadrul Serviciilor Britanice de Infor- 
matii, i-a sprijinit pe nazişti să pună bazele conceptului 
izolaţionist „Cortina de Fier“, care să conducă la apariţia 
unei fisuri în relaţiile de alianţă cu Uniunea Sovietică 
chiar în 1944, să-şi salveze vietile, să salveze anumiţi centri 
de putere şi averile lor şi să stirnească aresentimentul față 
de rusi, chiar în momentul celui mai mare triumf militar 
al acestora. 















N-am fost decît pilotul acelui avion și n-am fost impli- 
cat în nici un fel în labirinturile diplomatice ale acelei vremi, 
dar m-am întrebat întotdeauna cine a luat acea decizie, 
încă de la mijlocul anului 1944, cu un an înainte de ase 
sfirşi Cel de-al Doilea Război Mondial, neţinînd cont de 
actualele alianțe, punînd la cale o scindare între Vest și 
camarazii noştri de război, sovieticii; şi toate astea în timp 
ce eram încă aliati fermi. 

Prima fisură în structurile existente în timpul războiului 
a dovedit-o viziunea de mare perspectivă a Marii Strategii, 
existentă la un nivel mult superior liderilor pe care îi știa 
toată lumea. Elita puterii pusese deja în mișcare planul 
pentru perioada care avea să se numească, în anii de după 
Cel de-al Doilea Război Mondial, Războiul Rece. Acesta 
este unul dintre cele mai bune exemple pe care le-am 
putut găsi, în relevarea activităţii acestei elite a puterii, 
diferită de elita vizibilă pe care o știm cu toţii ca fiind în 
fruntea statelor. O dată cu apropierea de finalul Celui de-al 
Doilea Război Mondial, planul de largă perspectivă al 
Războiului Rece exista deja, umplînd golul creat de fina- 
lul acelui conflict. 

Decizia aceea de perspectivă trebuie să fi fost luată de 
un centru de autoritate aflat deasupra celor trei, Roosevelt, 
Churchill şi Stalin, deoarece se ignorau aliantele stabilite 
la acea vreme de război între aceștia şi se urma un traseu 
independent. 

Datorită unei abile campanii de propagandă, începută 
de un grup de specialiști naziști, cei mai mulţi dintre noi 
au fost făcuți să creadă că primii care şi-au dat seama de 
amenințarea comunistă din Europa de Est au fost englezii 
și că expresia „Cortina de Fier“ îi aparține lui Winston 
Churchill, făcută publică într-o referire la acţiunile blocului 
ţărilor comuniste din Europa estică şi că a spus asta după 
sfîrșitul Celui de-al Doilea Război Mondial. Realitatea e 
alta. 

Churchill n-a inventat această denumire memorabilă, 
ci doar a împodobit-o şi a folosit-o. lată cum au stat cu 
adevărat lucrurile: 

Chiar înainte de a se sfirși războiul în Europa, cînd 
Armata Roşie si fortele anglo-americane se prăbeau să se 
întîlnească spre a-şi da mîna peste cadavrul unei armate 
germane învinse, într-o ţară devastată, ministrul de 


externe al Germaniei, contele Lutz Schwerin von Krosigk, 
ţinea un discurs la Berlin, apărut în numărul din mai 1945 
al Times-ului londonez, în care a folosit expresia „Cortina 
de Fier“, inventată de propaganda nazistă în exact acelaşi 
context în care avea să o facă Churchill mai tîrziu în 
Missouri. Apoi, la numai trei zile de la capitularea 
Germaniei, pe 12 mai 1945, Churchill îi scria lui Truman — 
care, o lună mai tîrziu, avea să devină preşedinte al Statelor 
Unite în urma morții neașteptate a lui Franklin D. 
Roosevelt — exprimîndu-şi îngrijorarea faţă de viitorul 
Europei, arătînd că o „Cortină de Fier“ e gata să încon- 
joare tot estul Europei care se află sub influența Rusieil. 

Aceasta a fost o reacţie înțeleaptă a bătrînului 
maestru, de-a lungul drumului ce a dus la exacerbarea 
tensiunilor dintre Est şi Vest și la sfîrşitul alianţei dintre 
Uniunea Sovietică şi puterile occidentale. Mişcarea abilă 
a lui Churchill a plantat sămînța din care avea să 
încolțească ideea de putere în mintea noului preşedinte, 
de timpuriu şi la momentul oportun. 

Aproape cu un an mai tîrziu, pe patru şi pe cinci 
martie 1946, Truman şi Churchill au mers împreună în 
trenul prezidential, din Washington la Missouri, unde, la 
Colegiul Westminster din Fulton, Churchill a rostit aceste 
memorabile cuvinte: „De la Szezecin în Baltica, pînă la 
Triest, în Adriatica, asupra continentului a coborit o 
Cortină de Fier“. 

Majoritatea publicaţiilor istorice şi a surselor de presă 
ar fi vrut să credem că acesta a fost momentul istoric ce a 
marcat sfîrşitul alianței din timpul războiului cu Uniunea 
Sovietică şi începutul Războiului Rece. Dar, după cum 
am văzut, n-a fost aşa. Decizia Marelui Plan de a crea o 
nouă lume, împărțită în două tabere, a fost luată în anii 
*44-45, iar partenerii acestei noi elite mondiale a puterii 





1 Vezi Henry Pelling, Winston Churchill (London, MacMillan, 1974). 

2 Cazul generalului Reinhard Gehlen va fi reluat mai jas. Gehlen, şeful 
serviciilor de spionaj alc lui Hitler din Europa de Est, s-a predat ofiţerilor 
armatei americane înainte de prăbușirea statului nazist, iar mai tîrziu a 
fost făcut general în US Army printr-o lege a Congresului, în scopuri 
informative. 


erau cele trei dintre statele învingătoare, SUA, Marea 
Britanie şi Franta şi două dintre învinse, Germania și 
Japonia. 

Marea desfăşurare de forte a Celui de-al Doilea 

Război Mondial a fost destrămată cu repeziciune de 
reședintele Truman în 1945. Pe 1 noiembrie 1945, 

man a dizolvat OSS şi, la puţin timp după aceea, pe 22 
ianuarie 1946, a decretat crearea noului Grup Central de 
Informatii (CIG), care avea să primească personal și 
fonduri de la Ministeru] de Externe, de Război și de la 
fortele navale. În acei ani de după război, de-a lungul ş şi 
de-a latul Statelor nite, a fost trîmbițată o nouă linie 
propagandistică, potrivit căreia America reprezintă țara 

iberei inițiative şi că va zdrobi socialismul. 

În acest scop s-a născut un nou tip de război ale cărei 
lupte nesfirşite aveau să fie duse în statele Lumii a Treia 
de o armată secretă şi invizibilă. OSS, CIG şi, mai tîrziu, 
CIA au constituit În Statele Unite avangarda acelei 
armate invizibile. 

Cu toate că alianța dintre Occident şi Uniunea Sovie- 
tică se închegase în focul luptei, nu avusese niciodată o 
bază prea solidă. Şi asta mai ales în privința problemelor 
legate de Extremul Orient. Liderul chinez Cian Kai-Și era 
un dictator la fel de mare ca şi Hitler şi Mussolini. Era 
aliatul nostru, iar amenințarea cea mai mare carc plana 
asupra lui în vremea războiului venea din partea fracțiunii 
comuniste conduse de Mao Tzedun, care din punct de 
vedere ideologic era aliatul lui Stalin. Cum sorții războiu- 
lui se strămutaseră din Europa în Extremul Orient pe la 
sfîrsitul anului 1943, devenise extrem de necesară o 
întîlnire între liderii Marilor Puteri Aliate în vederea 
stabilirii „Marelui Plan“. Nu sc întîlniseră niciodată pînă 
atunci. 

În această situație, preşedintele Roosevelt a făcut în 
așa fel, încît să fie însotit de Cian Kai-Şi la întîlnirea cu 
Churchill, dintre 22 — 26 noiembrie, de la Cairo. Prin 
aducerea lui Cian Kai- -Şi în atenţia lumii, Roosevelt voia 
să creeze o ambianţă a celor „Patru Mari“. Cian şi-a făcut 
apariţia la Cairo însoţit de atrăgătoarea şi influenta sa 
consoartă, madame Cian Kai-Și — născută May Linp 
Soong, fiica lui Charles Jones Soong și sora lui T.V. 
Soong, cel mai bogat om din lume la acea dată. Numai 


cîteva dintre fotografiile făcute în timpul războiului au 
fost mai surprinzătoare decît acelea în care apar într-o 
parte Cian şi Roosevelt, care „par“ că glumesc unul cu 
celălalt, iar în cealaltă parte madame Cian şi Churchill, 
„prinşi“ într-o conversaţie, zîmbindu-şi amical unul 
altuia. 

Opinia publică mondială a luat la cunoștință că, în 
urma acestei conferințe, Cian Kai-Și a promis că ţara sa 
va acorda mai mult sprijin planurilor anglo-americane de 
a pătrunde în Burma în vederea deschiderii unui nou 
culoar, mai practic, între Burma şi China, iar Statele 
Unite vor putea amplasa bazele aeriene pentru bombar- 
dierele uriaşe B-29 pe linia Burma-China-lIndia, de unde 
vor putea lansa atacuri directe asupra Japoniei, decolînd 
de pe aerodromurile amplasate în China. 

După încheierea Conferinţei de la Cairo, Roosevelt şi 
Churchill au zburat spre Teheran pentru a-l întîlni pentru 
prima oară pe mareșalul Stalin, întîlnire intens mediati- 
zată. Ceea ce nu s-a dat publicităţii, şi chiar astăzi este 
putin cunoscut, este faptul că la Conferinţa de la Teheran 
din 28 noiembrie-l3 decembrie 1943 a fost prezentă şi 
delegaţia chineză în frunte cu Cian Kai-Și. 

După cum se ştie, alianţa celor Patru Mari n-a fost alt- 
ceva decît un „aranjament“ făcut la repezcală. Trebuia să 
se ia în discuţie o serie de măsuri tactice, dintre care inva- 
darea Franţei constituia prioritatea esenţială. O dată obti- 
nut acordul Vestului în această privinţă, s-a trecut la 
celelalte chestiuni referitoare la planul de înfrîngere a 
Japoniei. Mai întîi de toate, Stalin, a acceptat să participe 
cu forțele sale în lupta contra Japoniei, o dată cu capitula- 
rea Germanici. Drept pentru care a fost de acord să-l 
ajute pe Cian, convingîndu-l pe prietenul său Mao 
Tzedun să slăbească presiunile militare asupra Armatei 
Nationaliste a lui Cian Kai-Și de pe frontul chinez. Astfel 
că la numai o săptămînă de la debarcarea Aliaților în 
Normandia, Mao Tzedun a făcut o declaraţie publică 
neobişnuită, arătînd că îl va sprijini pe Cian Kai-Și în 
lupta împotriva Japoniei. Cu alte cuvinte, Churchill şi 
Roosevelt îşi ținuseră promisiunile făcute la Teheran, iar 
Stalin plătisc cu aceeași monedă. 

Aceste înțelegeri au fost date publicității, dar altele, 
care au avut un impact masiv asupra evoluţiei din Orien- 


tul Îndepărtat după Cel de-al Doilea Război Mondial, nu 
au fost mediatizate. În primul rînd, cei mai multi istorici 
au îndoieli în privinţa faptului că Cian şi soţia sa au parti- 
cipat cu adevărat la conferința de la Teheran. Eu 
confirma acest lucru, întrucît am fost pilotul avionului 
care a dus la Teheran delegaţia chineză (Cian și soția sa 
au călătorit fie cu avionul nt lui Roosevelt, fie cu alt avion 
militar american). 

n cadrul acestor întîlniri importante, s-au dezbătut 
planurile de perspectivă în privința Asiei de Sud-Est și, 

ră îndoială, că multe dintre evolutiile din această zonă, 

la care am fost martori din 1945 pînă în 1965, au fost sta- 
bilite la Cairo şi Teheran. Prezența lui madame Cian Kai-Si 
la aceste conferinţe nu a fost una de paradă, ci a fost 
tocmai ceea ce a determinat dezbaterea unor chestiuni de 
importanță majoră, care în absenţa ei n-ar fi putut avea 
loc. Sîntem din nou martorii modului în care acționează 
elita puterii — nu neapărat aceea a liderilor oficiali, care, 
de cele mai multe ori, nu sînt decît niște marionete. 

Ca notă de interes pentru subiectul acestei cărţi, 
Vietnamul, e necesar să arătăm următoarele: 


La conferinta de la Teheran, în 1943, Stalin şi Cian 
Kai-Și au fost amindoi de acord cu propunerea lui 
Roosevelt de a crea o tutelă asupra Indochinei, dar 
Churchill s-a opus cu vehemenţă acestei idei. Roosevelt 
își aminteşte că i-a spus lui Churchill că Cian Kai- Și 
nu doreşte nici să-și extindă stăpînirea asupra 
Indochinei și nici să-și asume responsabilitatea guver- 
nării prin mandat a acestei tări. 

o prostie“, a replicat Churchill, la care Roosevelt 
a ripostat: „Winston, este ceva ce, practic, nu ești în 
stare să întelegi. Ai în sînge un instinct acaparator 
vechi de patru sute de ani și ţi se pare inadmisibil ca o 
tară ce are posibilitatea de a pune stăpînire pe un teri- 
toriu să nu dorească acest lucru. A început o  pouă cră 
în istoria omenirii și va trebui să te adaptezi.“ 





lată ce avea să adauge Roosevelt în cursul anului 
următor, în 1944, în această privinţă: „Britanicii ar fi în 


1 „The U.S. Government and the Vietnam War“, GPO, aprilie 1984. 


Stare să ia orice bucată de pămînt, din orice colţ al lumii, 
chiar gacă ar fi vorba de o stîncă sau de un banc de 
nisip.“ 

Pititorul va observa semnificația deosebită a acestui 
schimb de păreri care a avut loc la Teheran în legătură cu 
schema propagandistică a „proprietății mobiliare“ amintită 
mai sus. După cum afirma şi Roosevelt, aceasta a fost 
direcția primordială a politicii externe britanice începînd 
cu domnia reginei Elisabeta și înființarea Companiilor 
Indiilor de Est în secolele ce au urmat voiajului lui 
Magellan şi întoarcerii navei Victoria, care a dovedit că 
Pămintul era de fapt un glob cu o suprafață limitată şi cu 
o repartizare stabilă a bogățiilor sale, constînd în proprietăți 
mobiliare şi resurse naturale. 

Acesta este un moment istoric deosebit de important. 
Averea clanului Roosevelt, în special a celor din ramura 
Delano, se datora vechiului „comerţ chinezesc“. Erau în 
deplină cunoştinţă de cauză în privința activităţii Compa- 
niei Indiilor de Est în Extremul Orient de la 1600 încoace. 
Președintele Roosevelt avea dreptate cînd îi spunea lui 
Churchill: „Ai în sîngele tău un instinct acaparator vechi 
de patru sute de ani“. 

Din clipa în care conducătorii lumii din acele timpuri 
și marii financiari şi-au dat seama că suprafața Terrei cste 
limitată, iar aria sa este restrînsă, ca și resursele sale natu- 
rale, au început „să ridice pretenţii“ asupra oricărui teri- 
toriu pe care îl puteau acapara, fără să țină scama dacă 
acesta era sau nu locuit. dată cu trecerea anilor, au 
ajuns să creadă că era „dreptul lor“. Credinţa în acest 
„drept“ e dovedită şi în ziua de azi — stau mărturie 
Vietnamul și permanenta problemă kurdă din Orientul 
Mijlociu, unde granițele nou create i-au lăsat pe anticii 
kurzi fără o patrie a lor. 

Roosevelt, care cunoștea bine acest punct de vedere 
ca urmare a legăturii familiei sale cu comerțul cu China, a 
scos în evidenţă un aspect despre care ştia foarte bine că 
este adevărat: credinţa veche de secole a englezilor, ca şi a 
altora, că teritoriile pe care le-au „descoperit“ le aparţi- 
neau de drept (în ciuda faptului că populaţiile autohtone 
s-ar fi putut afla acolo de mii dc ani). Churchill a dovedit 


1 The Diaries of Edward R Steninius, Jr, de Campbell şi Herring, 1975. 


că vechea mentalitate a Companiei Indiilor de Est asupra 
proprietăţii coloniale era încă vie în clipa în care el şi 
ceilalți lideri puneau la cale soarta de după război a Asiei 
de Sud-Est El se simțea perfect îndreptăţit să ia asemenea 
hotărîri colonialiste cu sau fără consimțămîntul celorlalți. 

Acest concept persistă. Dacă se descoperă petrol în 
Orientul Mijlociu, exploatarea lui se face de către companii 

etroliere. Dacă se descoperă aur în Africa de Sud, intră 
în scenă interesele corporațiilor miniere. lar atunci cînd 
exploatarea resurselor de o asemenea însemnătate nu se 
pa face printr-o colonizare fățișă, intră în funcţiune 
orte economice la fel de influente şi de opresive, mainii 
Banca Mondială sau Fondul Monetar Internaţional. 
cursul acestui proces, practica genocidului este aplicată = 
regularitate, în vederea reducerii „surplusului“ ntru a 
rezerva Pămîntul în favoarea „Celor mai buni“. Franklin 

elano Roosevelt cunoștea mai bine decît oricine acest 
„instinct britanic“ definitoriu şi, în fața acestei tendințe 
grave de „colonialism postbelic“ ivite în cadrul confe- 
rinței de la Teheran, nu s-a sfiit să i-o spună în față lui 
Churchill — în prezența chinezilor, care suferiseră enorm 
din pricina Companiei Indiilor de Est și a psihologiei 
caracteristice a acesteia, precum și a rușilor, care fuseseră 
grav afectaţi după Primul Război Mondial de puterea 
economică britanică. 

De-a dreptul spectaculos acest schimb de cuvinte de 
pe poziţii inegale, aşa cum este cl relatat într-una din 
publicaţiile guvernului american. De ce nu s-a scris mai 
mult despre această controversă şi de ce nu s-a introdus în 
cărţile de istorie a acelor vremuri simpla menționare a 
faptului că la scena dintre Roosevelt și Churchill au 
asistat de asemenea liderul chinez Cian Kai-Și şi influenta 
soţie a acestuia? 

Churchill nu a uitat și nu l-a iertat niciodată pe 
Roosevelt pentru acea discuţie. În timpul Conferinţei de 
la Ialta din februarie 1945, discuția a revenit asupra „tute- 
lei“ diverselor colonii britanice, olandeze și franceze. 
Cînd șefii de state (Churchill, Stalin şi Roosevelt) au atins 
acest subiect, se spune că Churchill ar fi „explodat“, 
zicînd: „Mă opun categoric! Nu intră în discuţie nici o 
fărîmă de posesiune britanică... dacă se doreşte reducerea 
chiar cu o palmă de pămînt a teritoriilor deasupra cărora 


flutură drapelul britanic, mă voi împotrivi pînă la ultima 
suflare.“ 

Înainte de a ne depărta de acest subiect, aş dori să 
adaug o scurtă povestire proprie, care recunoaște aceste 
două întîmplări neobișnuite. În timp ce transportam dele- 
gatia chineză de la Cairo la Teheran, cu un aparat de pro- 
tocol Lockheed Lodestar, a trebuit să fac o escală pentru 
realimentare pe aeroportul din Habbaniya, în Irak. În 
timp ce ne aflam la sol, a aterizat un B-25. Pilotul era un 
bun prieten al meu, căpitanul Leon Gray, iarcopilotul era 
nimeni altul decît locotenent colonelul Elliott Roosevelt. 
Amîndoi făceau parte dintr-o unitate de recunoaştere cu 
sediul la Alger. 

În timpul acestei escale, i-am prezentat pe chinezi lui 
Elliott şi pilotului său. Elliott n-a spus că tatăl său l-a in- 
vitat să participe la conferinţă pentru a-l întîlni 
mareșalul Iosif Stalin. Această întîlnire de la Teheran dintre 
Elliott şi Stalin avea să devină avanpremiera unui inci- 
dent cu totul neobişnuit petrecut cu cîțiva ani mai tîrziu. 

În numărul din 9 februarie 1986 al revistei Parade, 
Elliott Roosevelt scria că l-a vizitat pe mareșalul Stalin în 
1946 pentru a-i lua un interviu. În timpul acestei vizite şi-a 
amintit un fapt cu totul extraordinar ce s-a petrecut în 
jurul datei morţii neașteptate a lui Roosevelt, la mai 
putin de două luni de la Conferinţa de la Ialta. 

La vremea aceea, în 1945, Stalin i-a ordonat ambasa- 
dorului sovietic la Washington, Andrei Gromîko, să vadă 
rămășițele pămînteşti ale președintelui, dar doamna Roo- 
seveilt l-a refuzat în mai multe rînduri. Cînd Elliott s-a dus 
la Stalin, în 1946, acest subiect a revenit. Conform spuse- 
lor lui Elliot, a avut loc următoarea discuţie: 





Cînd a murit tatăl dumneavoastră, mi-am 
trimis ambasadorul să ceară permisiunea de a vedea 
corpul preşedintelui şi să-mi spună ce va observa. 
Mama dumneavoastră l-a refuzat. N-am iertat-o nicio- 
dată pentru asta. 

— Dar de ce? a întrebat Elliott. 

— Tatăl dumneavoastră a fost otrăvit cu sigu- 
ranţă, aşa cum au încercat de nenumărate ori să mă 
otrăvească şi pe minc. Chiar dacă ambasadorul meu 

n-a fost lăsat să vadă dovada acestui lucru, eu sînt 
sigur de asta. Ei l-au otrăvit! 

— „Ei“? Care „ei“? 

— Clica lui Churchill, a răcnit Stalin. L-au otrăvit 
pe tatăl dumneavoastră și încearcă în continuare să 
mă otrăvească şi pe mine. Clica lui Churchill! 


Unul dintre secretele cel mai bine păstrate şi mai 
putin discutate ale planificării primei perioade a Războiului 
ece a avut loc în Japonia şi a influenţat într-o oarecare 
măsură alegerea Coreei şi a Indochinei ca locuri în care 
aveau să se petreacă primele ostilități dintre „comuniști“ 
şi „anticomunişti“. 

În pofida distrugerilor masive provocate Japoniei de 
bombardamentele aeriene, chiar şi înainte de a fi folosite 
bombele atomice, invadarea acestui stat a fost considerată 
ca un prim pas esenţial în vederea victoriei şi a capitulării 
„necondiționate“. Planificarea invaziei era în curs de des- 
fășurare de mai mulţi ani. Din clipa în care insula Okinawa a 
devenit propice ca loc de lansare a acestei operaţiuni, au 
început să fie ridicate pe tot teritoriul insulei grămezi 
înalte pînă la cincisprezece şi chiar douăzeci de picioare 
de provizii şi echipament pentru o forţă de invazie de cel 
putin cinci sute de mii de oameni. 

Dar, deoarece capitularea Japoniei survenise mai 
devreme decît se așteptase, stocul acesta imens de echipa- 
ment militar nu mai era necesar. Aproape imediat au 
început să-și facă apariția vase de transport ale flotei 
navale americane în golful Naha din Okinawa care au 
preluat această încărcătură fantastică de echipament mili- 
tar. Fiind la Okinawa în vremea aceea și avînd oarecare 
treburi în port, l-am întrebat pe comandantul acestuia 
dacă navele aveau să ducă tot acel material de război în 
Statele Unite. 

Răspunsul acestuia a fost pe cît de direct pe atît de 
uimitor: „Da' de unde! Nu-l vor mai vedea niciodată. 
Jumătate din cl, suficient pentru cel puţin o sută cincizeci 
de mii de soldaţi, va fi dus în Coreea, iar cealaltă jumătate 
în Indochina“. 

În 1945 nu știa nici unul dintre noi că primele batălii 
ale Războiului Rece vor fi date de trupele americane în 
celedouă regiuni, începînd cu 1950, respectiv 1965 — deși 


se ştie sigur că au fost planificate și știm ce s-a întîmplat. 
Cine a luat hotărîrea aceea atît de timpuriu, în 1943- 
1945? Cine i-a ales pe Ho Și Min şi pe Singman Rhee, 
încă de la jumătatea anului 1945, pentru a fi viitorii noştri 
aliaţi? 

Aceasta este încă o dovadă pentru noi a faptului că 
anumite decizii bine puse la punct trebuie să fi fost luate 
de aceeași elită a puterii, cu toate că nu există absolut nici 
o mărturie despre cine ar fi putut lua o astfel de decizie şi 
în ce scop. Astfel de acţiuni sînt dovedite rareori, dacă 
sînt dovedite vreodată, de mărturii sigure. În asemenea 
situaţii, imprejurăriie sînt mărturii mai convingătoare 
decît dovezile provenite din alte surse. Cu trecerea anilor, 
am fost martorii acestor dovezi. Implicarea Statelor Unite 
în ceea ce avea să fie cunoscut mai tîrziu drept Războiul 
din Vietnam a început chiar din ziua capitulării Japoniei, 
2 septembrie 1945. Am putut observa că scenariul n-a 
suferit nici o modificare de-a lungul timpului. 

În 1945, echipele OSS, conlucrînd cu Singman Rhee 
în Coreea şi cu Ho Şi Min în Vietnam, au distribuit acea 
încărcătură enormă de echipament militar către cele două 
state ce fuseseră devastate de japonezi. Aceste transporturi 
dezvăluiau locul celor două teatre de război pentru cele 
mai mari conflicte ale apropiatului Război Rece şi arătau 
că lupta se va da în stilul acelui război, lipsit de un obiec- 
tiv militar precis sau de o victorie finală. Dacă în timp 
aveau să apară noi conflicte, era absolut necesar ca ele să 
se deruleze după același calapod şi să se ajungă la același 
rezultat, aşa cum am văzut recent în Războiul din Golf. 

Pe la sfirşitul Celui de-al Doilea Război Mondial, 
marile puteri financiare din Occident, cu ajutorul avocati- 
lor lor de pe Wall Street, au decis că venise momentul să 
pună bazele unui nou centru de putere mondial al compa- 
niilor transnationale care să ajute la distrugerea socialis- 
mului și a Uniunii Sovietice. Pentru a atinge acest 
obiectiv fantastic au ales ca principală forță motrice pute- 
rea ascunsă a CIA și a aliaților nevăzuti ai acesteia. 

Începutul acestei acţiuni a fost prudent. În cursul anului 
1947, Congresul a adoptat o serie de măsuri legislative ce 
au dus la înființarea unui nou Consiliu al Sigurantei 
Naţionale (NSC), al unui nou Minister al Apărării 
(DOD) cu Comitetul Întrunit al Șefilor de State Majore 


aferent şi departamente separate pentru armată, marină şi 
aviaţie. Aproape ca un tertip, Legea Sigurantei Naţionale 
din 1947 a permis crearea Agenţiei Centrale de Infor- 
maţii. 

"Ideea aceasta a avut de întîmpinat o mare rezistență. 
Pentru prima oară se propune ca Statele Unite să aibă, în 
timp de pace, o agenţie de informaţii investită cu puteri 
depline care să activeze în arena internaţională. Astfel de 
organizaţii existau prin tradiţie în cadrul armatei, a mari- 
nei militare, a FBI-ului şi a Ministerelor de Externe şi de 
Finanţe; dar personalul acestora era format din oameni 
de specialitate, desemnaţi să sprijine prin activitatea lor 
buna funcţionare a diferitelor domenii pentru care lucrau. 
Mai mult, munca acestor organizaţii se rezuma aproape 
totdeauna la prelucrarea informaţiilor şi nu se putea vorbi 
despre un serviciu operativ sau despre acţiuni ilegale. 

aceea, conținutul Legii Sigurantei Naţionale a fost 
scris în așa fel — în prima instanță de către acel deosebit 
de înzestrat legiuitor şi om de stat numit Clark Clifford — 
încît să liniștească spiritele. Susţinătorii acestei legislații 
nu doreau altceva decît înființarea CIA ca punct de ple- 
care şi nu erau foarte interesaţi de ce glăsuia legea. Ei 
rau conștienți că CIA, o dată creată, în virtutea 
caracterului ei secret, putea fi determinată să facă orice i 
s-ar fi cerut mai tîrziu, indiferent de conţinutul legii de 
funcţionare. 

Legea, care a fost adoptată de Congres şi semnată de 
preşedintele Truman, a dus la înființarea Agenţiei Cen- 
trale de Informaţii, plasată sub controlul Consiliului Sigu- 
ranței Naţionale. Acreditarea statutară a agenţiei c 
cuprinsă în capitolul 50, secţiunea 403 (d) al Congresului 
Statelor Unite. Pentru a favoriza crearea acestei agenţii, 
îndatoririle legale exprimate în acesta se limitează la 
„coordonarea activităţilor de informaţii a mai multor 
ministere şi agenţii în interesul sigurantei naţionale.“ 
Acest limbaj moderat a fost anume ales peniru a 
preîntîmpina obiecțiile exprimate de membrii Congrcsu- 
lui, de genul celor exprimate de reprezentantul de Ohio 
Clarence Brown, care spunea: 


Sînt foarte interesat în a vedea armata si marina 
militară a Statelor Unite înzestrate cu cele mai bune 


servicii de contraspionaj de care pot dispune, dar nu 
sînt interesat în a instala chiar aici, în Statele Unite, 
un serviciu de spionaj particular polițienesc sub 
conducerea vreunui preşedinte, oricare ar fi el, permi- 
tîndu-i să dispună de propriul său Gestapo dacă 
doreşte acest lucru...“ 

De acum înainte, oricine va veni la putere va avea 
această concepție imperialistă. 


DOI 


CIA în lumea bombei cu 
hidrogen 


CHIAR ŞI PREȘEDINTELE Statelor Unite se poate 
simti frustrat, înșelat şi confuz, cînd se opune unui grup 
de bancheri hotărîţi, industriaşi internaționali și avocaţii 
lor pricepuţi de pe Wall Street. Harry S. Truman a deve- 
nit preşedinte al Statelor Unite pe data de 13 aprilie 1945, 
după moartea preşedintelui Franklin Delano Roosevelt, 
cînd țara era antrenată cu toate forțele în cel mai impor- 
tant conflict armat din istorie — războiul împotriva pute- 
rilor Axei: Germania, Italia, Japonia (la acea dată Italia 
capitulase). Truman fusese vicepreşedintele Statelor 
Unite sub preşedinţia lui Roosevelt, dar pînă în momen- 
tul investirii ca preşedinte nu auzise niciodată de cer- 
cetările secrete pentru crearea bombei atomice sau despre 
Proiectul Manhattan. De asemenea, nu cunoștea faptul că 
„OSS emisese o ordonanţă politică încă din luna aprilie 
1945 (înainte de capitularea Germaniei) în care se arăta 
că sovieticii par a încerca să-și extindă dominaţia asupra 
întregii lumi şi se recomanda ca Statele Unite să ia măsuri 
pentru a înăbuși tendinţele expansioniste ale ruşilor .“ 

Mai mult, nu i se spusese că o grupare secretă din 
OSS, alături de o fracțiune britanică omoloagă, colabo- 
rase în secret cu naziștii şi cu simpatizanţii acestora în 
Europa chiar înainte de septembrie 1944, pentru a se 
îndepărta de aliatul de război al americanilor, Uniunea 
Sovietică, şi pentru a împărţi lumea în două tabere ostile. 
Harry Truman nu era la curent și nici nu era familiarizat 
cu existența acelei elite a puterii pe care Winston Churchill 
o numise Înalta Cabală. 1 s-au adus la cunoștință 
amănunte privind Proiectul Manhattan abia la 25 aprilie 


1 Office of Strategic Services, „Probleme şi Obiective ale politicii 
SUA“, 2 aprilie 1945. 


1945, iar despre toate celelalte realităţi ale vieţii publice a 
învăţat dintr-o crudă experienţă. 

pitularea Germaniei a survenit pe 9 mai 1945. 
Războiul contra Japoniei se intensificase, culminînd cu 
bătălia pentru Okinawa. Pe 19 iulie 1945, Truman sosea 
la Potsdam, o suburbie berlineză, pentru a se întîlni 
pentru prima oară cu liderul sovietic, Iosif Stalin, şi cu 
conducătorul Marii Britanii din timpul războiului, 
Winston Churchill. Avea să negocieze cu aceştia ca şi cu 
nişte aliati egali, în ciuda prăpastiei adînci ce fusese creată 
în secret între ei. 

Pe 25 iulie 1945, la exact trei luni de la data cînd i se 
adusese la cunoștință existența bombei atomice, Truman 
a profitat de ocazie şi i-a vorbit lui Stalin între patru ochi 
despre eforturile încununate de succes ale Statelor Unite 
în realizarea unui tip de armă cu totul nou. Nu i-a spus lui 
Stalin că această armă se baza pe utilizarea proprietăţilor 
explozive ale energiei atomice. Drept răspuns, Stalin nu a 
arătat nici o urmă de interes şi nu i-a dat nici o replică 
substanţială. Truman a rămas perplex. Să fi știut deja 
Stalin despre reușita primului experiment atomic ce 
avusese loc în New Mexico pe 16 iulie 1945? Să fi aflat 
cumva Stalin cu mult timp înainte de lucruri pe care nici 
Truman nu le ştia? S-ar putea să nu aflăm niciodată, dar 
acesta e modul de lucru al serviciilor secretc. 

Dar, mai presus de toate, să-şi fi dat Stalin seama de 
faptul că Războiul Rece începuse deja, iar Uniunea 
Sovietică nu mai avea să fie pentru mult timp partenerul 
egal al aliaţilor occidentali? Stalin n-a dat cărţile pe faţă, 
dar, după cum aveam să aflăm mai tîrziu, ordonase echipei 
sale de experţi, conduși de Igor Kurciatov să accelereze 
derularea programului nuclear sovietic. 

Fără îndoială că informaţia echivocă despre existența 
unei arme noi, pe care Truman i-a dat-o lui Stalin ia 
Potsdam, a marcat începutul celei mai acerbe curse de 
înarmare din istorie. Lumea intrase în era înfricoșătoare a 
energiei nucleare şi a operaţiunilor secrete. 

Convorbirile de la Potsdam au constituit pentru Harry 
Truman o lecţie de neuitat, cel putin. Pe de o parte, a 
învățat cum să negocieze cu Stalin, iar pe de altă parte a 
luat aminte la înlăturarea bruscă din functie a celui mai 
puternic şi apropiat aliat al său, Winston Churchill, în clipa 


în care partidul acestuia a pierdut alegerile din Anglia. 
Asta l-a pus pe Truman într-o nouă încurcătură. A trebuit 
mai întîi să-l întîlnească pe noul premier, Clement Attlee, 
apoi să se familiarizeze cu el şi cu noua echipă de consilieri 
ai acestuia în timpul unei serii de întîlniri importante. 

Desigur, nici Truman nu era singur. Preşedintele era 
înconjurat de colaboratorii săi militari şi diplomatici, un 
grup de vechi politicieni apropiaţi, şi de un om care, în 
general, trecea neobservat. 

Acest om era Edwin Pauley, un petrolist de marcă din 
California, preşedinte al unei bănci şi al unei companii de 
construcţii. Poziţia sa oficială era aceea de şef al delega- 
tiei americane din cadrul Comisiei Aliate de Asistenţă din 
Moscova. Pauley era, de fapt, reprezentantul secret al 
lumii finanțelor, al industriaşilor şi al cercurilor 
conducătoare. Misiunea lui era să vadă dacă noul 
preşedinte se comformează direcţiei deja stabilite pentru 
Războiul Rece mondial. 

„Prima impresie pe care şi-o poate face cineva despre 
un conducător şi despre capacitatea sa, scria Machiavelli, 
este influentată de calitatea subordonaţilor săi“. 

Putem fi siguri că veteranul hiîrşit de la Kremlin, 
Stalin, n-a scăpat din vedere acest lucru cînd l-a examinat 
pe Truman şi pe membrii delegaţiei sale. Echipa lui 
Truman era formidabilă, în contrast cu înfățișarea de 
„țărănoi“ a preşedintelui. Devenea limpede că perioada 
postbelică avea să fie la cheremul cerințelor şi principiilor 
acestor mari bancheri, industriași și afacerişti, care fuseseră 
atît de bine reprezentaţi la Potsdam. 

În iulie, în timp ce se afla la Potsdam, Truman a 
primit vestea că noul test atomic de la Alamogordo, New. 
Mexico, fusese încununat de succes. În săptămîna 
următoare, delegaţiile americane şi britanice au dezbătut 
în secret oportunitatea utilizării bombei atomice în Japonia. 
Truman a prezentat două alternative principale: 
modificarea termenilor „capitulării necondiționate“ din 
politica lui Roosevelt faţă de Japonia, ceea ce ar fi permis 
japonezilor să-și menţină imperiul sau să refuze modifica- 
rea termenilor, nedîndu-le japonezilor altă alternativă 
decît să-şi continue lupta pînă în clipa în care Statele 
Unite ar fi folosit bomba atomică. 


S-a căzut de acord asupra necesităţii folosirii bombei 
atomice, mai mult pentru a-i impresiona pe sovietici şi 
lumea întreagă decît pentru a grăbi capitularea nefericiti- 
lor japonezi. Motivația constă în faptul că, prin utlizarea 
bombelor atomice s-ar fi grăbit capitularea ruşinoasă a 
Japoniei, ceea ce ar fi dus la salvarea a milioane de vieţi 
omenești, atît din rîndul japonezilor, cît și din rîndul ame- 
ricanilor, prin evitarea unei invazii costisitoare într-o tară 
îndoctrinată cu mentalitatea kamikaze. 

Prima bombă a fost lansată la Hiroshima asupra unei 
populaţii deja epuizate de război pe 5 august 1945, iar a 
doua la data de 9 august 1945, asupra orașului Nagasaki. 
Japonezii au capitulat pe 14 august. În ultima fază a 
războiului, japonezii se găseau în imposibilitatea de a 
trimite avioane de  vînătoare în  întîmpinarea 
bombardierelor americane, aparatele fiind lipsite de 
subansamble esenţiale şi, nu de puține ori, chiar de 
combustibil. 

În semn de bunăvoință, japonezii desființaseră 
lagărele de prizonieri americani din Japonia cu multe 
săptămîni înainte de bombardamentele atomice, astfel că 
sute de americani hoinăreau liberi prin Japonia în aștep- 
tarea zilei în care primul avion american de transport va 
veni să-i ducă acasă. Am pilotat unul dintre aceste 
avioanc grele de transport, aterizînd pe unicul aerodrom 
japonez ce nu fusese distrus de bombardamente, lîngă 
Atsugi, nu departe de Yokohama în ultimele zile ale lui 
august 1945. 

În timp ce zburam pe sub perdeaua de nori grei, 
rămășițe ale unui taifun puternic asupra insulelor Japoniei, 
am pătruns într-o porţiune de cer acoperită cu nori de 
ploaie deasupra golfului Tokio, unde am văzut ancorate 
navele flotei americanc cu crucișătorul Missouri în mijlocul 
lor. Baza aeriană de la Atsugi era împînzită de avioane 
japoneze noi, care nu zburaseră niciodată. Am văzut cîteva 
camioane militare. Funcţionau cu gaz metan și erau 
confecţionate în întregime din lemn, mai puţin părţile 
cele mai importante, care trebuia să fie făcute din oțel. 

Oriunde ne-am fi uitat, vedeam dovada izbitoare a 
faptului câ visul imperialist japonez fusese sfărîmat. Era 
limpede că îndelung planificata invazie ar fi fost inutilă, 
chiar dacă nu s-ar fi folosit bombele atomice. 


După ce am preluat un detașament de elită pentru 
garda personală a generalului MacArthur, am decolat de 
pe aerodromul Atsugi şi am zburat la joasă înălțime 
deasupra oraşelor Yokohama și Tokio. Deşi mai văzusem 
oraşe devastate de război în Rusia, în Europa şi Filipine, 
distrugerea provocată de bombele incendiare în Tokio 
depășea orice imaginaţie. Era totală. Mai mult de 
cincisprezece mii de oameni muriseră asfixiati într-un 
singur cvartal al orașului, în districtul Shibuya-Ku, unde 
aveam să închiriez o casă între 1952-1954. Tokio, oraşul 
acela imens, fusese aplatizat într-o asemenea măsură, 
încît, zburînd la mică înălțime, puleara vedea tramvaiele 
circulînd dintr-o parte în cealaltă a centrului. Aproape 
fiecare clădire fusese distrusă, iar străzile erau pline de 
dărîmături. 

Zburam la o altitudine foarte mică de-a lungul coastei 
de est a insulei principale, Honshu. Într-una din cele mai 
fățişe şi memorabile manifestări a capitulării totale care 
s-ar putea imagina vreodată, japonezii legaseră fișii vizibile 
de cîrpe albe, la capătul unor bețe lungi de bambus pe 
care le urcaseră pe cele mai înalte crengi ale fiecărui pin 
existent. Părea că toată tara flutură semnul alb al predării. 

În curţile școlii, copiii se opreau din joacă şi înmărmu- 
reau, cu capetele plecate, cînd avionul nostru trecea pe 
deasupra lor. Din fericire pentru ambele părţi, nu eram 
într-o misiune de bombardament. Apoi am ajuns deasupra 
ruinelor a ccea ce fusese odată orașul Hiroshima. După 
cum am mai spus, am văzut distrugerile pe care le poate 
provoca un război. Cele provocate orașului Rostov m-au 
determinat întotdeauna să-l așez în capul listei celor mai 
devastate orașe. Între fluxul şi refluxul marilor bătălii ce 
s-au dat în Rusia, Rostovul a fost distrus de patru ori, de 
două ori de atacul dezlănțuit al nemților şi de două ori cu 
ocazia reîntoarcerii trupelor Armatei Roșii. Dar aici, la 
numai cinci sute de picioare sub noi, se afla Hiroshima. 
Pe coastă, la marginea unei vîlcele, ceea ce mai rămăsese 
din acel oraș frumos păreau a fi rămășițele unui incendiu 
care fusese stins dintr-o dată de o uriașă pală de vînt. 
Totul era inert. Numai structurile soselelor și ale podurilor 
arătau că pe locul acela existase cîndva un oraş măreț. 

Cînd preşedintele Truman a revenit în Washington 
după conferința de la Potsdam, a făcut publice rezultatele 


convorbirilor. În acelaşi timp s-a anuntat lansarea celei de-a 
doua bombe asupra orașului Nagasaki. A urmat capitularea 
Japoniei şi semnarea documentelor respective de către 
toate părțile implicate în conflict, care a avut loc la bordul 
crucișătorului Missouri pe 2 septembrie 1945. Cel de-al 
Doilea Război Mondial se sfirşise. Era sfirsitul unei 
perioade istorice — cu implicaţii nebănuite la vremea 
aceea de nimeni în lume. Niciodată nu vor mai putea 
dori — cei ce vor deţine puterea asupra vreunei națiuni 
oria vreunui grup de naţiuni aliate — să poarte un război 
total, fără restricţii, clasic, împotriva unei alte naţiuni şi să 
se aștepte la o victorie cu asigurarea implicită că vor mai 
supraviețui după toate astea. Armele nucleare schimba- 
seră totul. 

Această perioadă a istoriei, de la prima confruntare în 
care omul s-a folosit de bîte şi de sulițe pînă la distruge- 
rile în masă provocate de Primul şi Cel de-al Doilea 
Război Mondial — cu mitraliere, tunuri, tancuri, bombar- 
diere şi crucișătoare — a apus o dată cu lansarea primei 
bombe atomice. Dacă a existat vreun conducător de stat 
care să nu fie convins de acest adevăr în 1945, n-a avut 
decît să aștepte primul test cu bomba cu hidrogen în 1952. 
O singură explozie, în atolul Eniwetok, a provocat un 
crater mai adînc decît înălțimea lui Empire State 
Building. Sau ar fi putut să aştepte încă puţin pînă la 
testul Bravo din 1954 al bombei cu hidrogen bazată pe 
principiul fisiune-fuziune-fisiune dintre litiu şi deuteriu. 
Explozia a provocat o doză letală de radioactivitate pînă 
la o sută patruzeci de mile în direcţia curentilor de aer şi 
douăzeci de mile în jurul punctului de impact, un rezultat 
cu mult mai distrugător decît cel al experimentului prece- 
dent de la Eniwetok. 

În anii de după război s-au întîmplat o serie de eveni- 
mente importante ce au marcat tranziţia omenirii spre o 
eră nouă. Războiul Rece, bazat pe confruntarea dintre 
Est şi Vest, a generat un nou tip de conflict global, extrem 
de ucigător, dependent de importante forte nevăzute care 
acționau la adăpostul binevoitor al organizaţiilor secrete. 
Aproape imediat după încheierea ostilităţilor, masivele 
concentrări de trupe au fost dizolvate şi trecute în 
rezervă. Armele, muniţia aferentă şi celelalte echipa- 


mente militare au fost înstrăinate, vîndute şi chiar distru- 

entru a face loc unor noi achiziţii. 

nființarea anterioară a CIA şi a Biroului de Coordo- 
nare Politică (OPC) a fost o urmare firească a Celui de-al 
Doilea Război Mondial, deoarece, o dată luată hotărîrea 
de a transforma, ca peste noapte, Uniunea Sovietică 
dintr-un aliat pe timp de război într-un adversar „pe 
vreme de pace“, devenise eminamente necesară crearea 
unui organism care putea să ducă mai departe eternul 
conflict în vreme de „pace“, folosindu-se de retelele de 
spionaj înfiintate în Europa Răsăriteană atît de Aliați, cît 
si de naziști. Utilizarea reţelelor de spionaj naziste existente 
ncă din timpul războiului în Uniunea Sovietică şi în 
Europa de Est a devenit unul dintre principiile de bază 
ale strategiei Războiului Rece. Alături de CIA au acţionat 
atît colaboratori interni şi externi, cît și civili, şi guverna- 
mentali. 

De fapt, „operaţiunile pe timp de pace“ nu reprezintă 
altceva decît un nou eufcmism orwellian pentru acti- 
vitățile militare clandestine de mare amploare; desfășura- 
rea lor, chiar dacă au fost sau nu secrete, chiar dacă ar fi 
putut sau nu fi argumentat dezminţite, nu s-a putut bucura 
de motivaţia ce le-ar fi putut fi conferită de existența unei 
declaraţii oficiale de război între inamici. Acest lucru a 
reprezentat o schimbare majoră; orice stat — fie că se 
numește Uniunea Sovietică, Statele Unite, fie chiar state 
mai mici, ca Grecia și Israel — ale cărui rețele de spionaj 
își desfășoară activitatea în interiorul granițelor altui stat, 
cu care nu se află în mod oficial într-un conflict, ignoră şi 
deteriorează străvechile concepte de independenţă şi de 
suveranitate naţională. 

Pe 1 octombrie 1945, Truman decretează desfiintarea 
OSS şi înființează Grupul Central de Informatii (CIG) ca 
organism interimar în perioada redactării şi dezbaterilor 
asupra Legii Siguranţei Naţionale. Existenţa CIG a făcut 
posibilă menţinerea tuturor reţelelor de rezidenţi din 
timp de război ale OSS şi a slujit drept acoperire oficială 
pentru echipa de spioni “condusă de fostul general nazist 

einhard Gehlen, ce se afla în posesia unui important 
număr de dosare referitoare la foştii agenţi naziști și anti- 
comunişti din retelele clandestine ce împînzeau Uniunea 
Sovietică şi Europa de Est. 


Cel care a contribuit esenţial la „transformarea“ unuia 
dintre cei mai de temut generali ai lui Hitler, Reinhard 
Gehlen, într-un ofițer al armatei terestre a Statelor Unite, 
a fost Allen Dulles, dar de detaliile preluării şi ale călăto- 
riei ulterioare a lui Gehlen în Statele Unite cu avionul 
oficial al lui Eisenhower s-au ocupat ofițeri ai armatei 
americane. Coordonatorul acestui plan a fost seful de 
cabinet al lui Eisenhower, generalul Walter Bedeil Smith, 
care imediat după război a îndeplinit funcţia de ambasa- 
dor al Statelor Unite la Moscova şi, după întoarcerea de 
la Moscova în octombrie 1950, pe cea de director al CLA. 
Implicat, de asemenea, în această operațiune a fost şi 
colonelul William Quinn, care, ulterior, avea să devină 
şeful Direcţiei de Informaţii a Armatei (DIA) cu gradul 
de general-locotenent. 

E necesar de subliniat rolul activ pe care l-au avut 
aceste autorități militare în această acțiune fără prece- 
dent, de mutare a șefului serviciului de spionaj al lui 
Hitler direct în funcţia de ofițer al armatei americane 
printr-o lege specială a Congresului. Pusă la cale încă 
înainte de sfîrsitul războiului cu nemții şi coordonată de 
la cel mai înalt nivel, această mișcare este un exemplu 
clasic al activităţii elitei puterii. 

Membrii Consiliului National al Securității s-au întru- 
nit pentru prima oară pe 19 decembrie 1947, la putin timp 
după votarea Legii Sigurantei Naţionale. Consiliul nici 
n-a aşteptat să se usuce bine cerneala de pe noua lege, că 
s-a şi grăbit să încalce prevederile — care spuneau că 
îndatoririle CIA se rezumă la „activitatea de coordonare a 
informaţiilor“ — zorind nou creata agentie la acţiuni 
subversive. Prin directiva #4 a NSC, i s-a ordonat directo- 
rului CLA, amiralul Roscoe Hillenkoetter, să „desfăşoare 
un război psihologic secret“, cu mult peste propriile sale 
ambiţii profesionale. În acest scop a fost creat cu repezi- 
ciune un „detașament de operaţiuni speciale“ care, 
printre altele, a fost amestecat în măsluirea alegerilor 
generale din Italia. 

Această primă operațiune de acest fel a fost socotită 
drept un succes şi, în 1948, Consiliul National de Securi- 
tate (NSC) a emis o nouă ordonanţă, servind drept acope- 


1 Dulles, de Leonard Moseley, Dial Press, 1978. 


rire pentru „activităţi paramilitare clandestine, precum şi 
pentru conflicte economice şi militare“. Aceeași ordonanță 
a generat crearea unei noi unități secrete de acţiune, care 
a înlocuit „detașamentul de operaţiuni speciale“. În 
contradicție cu litera şi spiritul legii nou createi sectii — 
cea mai tainică dintre toate — i s-a dat numele de Biroul 
de Coordonare Politică (OPC). 

Aşa cum aminteam mai devreme, „cea mai secretă 
acoperite a CIA este aceea că reprezintă o organizaţie de 
spionaj.“ În fruntea OPC a fost numit Frank Wisner, 
fostul coordonator al filialei OSS din România. Acesta 
împreună cu Allen Dulles, şeful secției OSS din Elveţia la 
acea vreme, au fost printre primele autorităţi americane 
ce au început să contacteze anumiţi naziști şi simpatizanți 
ai acestora — într-o acţiune de „Recul“ („trierea“ 
minuțioasă a foştilor nazişti cu anumite însușiri tehnice) 
cunoscută sub denumirea de Proiectul „Apa Adîncă“ (o 
codificare şi-atît) — în vederea unui eventual transport al 
acestora în Statele Unite. 

Bineînţeles că scopul oficial declarat de nenumărate 
ori pentru această acțiune nemaiîntilnită a fost că acești 
naziști erau oameni de știință şi experţi ale căror însușiri 

uteau fi puse în slujba Statelor Unite şi că nu trebuia să 
ie lăsaţi să cadă în mîinile sovieticilor. Astăzi, însă, știm 
foarte bine că motivul real a fost cu totul altul. Wisner a 
fost cel care, la sfîrşitul anului 1944, a aranjat ca un 
număr important de prizonieri de război americani să fie 
scoși din Peninsula Balcanică şi duşi la Cairo prin Turcia. 
Printre aceştia — majoritatea membrii ai echipajelor 
avioanelor americane doborite de români în timpul 
bombardamentelor masive executate asupra cîmpurilor 
petrolifere de la Ploieşti — se afla şi un grup de pronaziști 
specialiști în informaţii, care fugiseră din Balcani, risi- 
pindu-se înainte de apropicrea Armatei Roşii. 

Noua calitate de șef al OPC i-a oferit lui Wisner 
posibilitatea de a controla un mare număr de agenti 
est-europeni aflați într-o vasă reţea de spionaj. În acelaşi 
timp, era în măsură să le asigure atît lor, cît şi agenţilor de 
legătură americani, protecţia față de eventualele încercări 
ale spionilor comunisti şi antinaziști de a-i captura sau 
chiar de a-i ucide. OPC a fost cea mai puțin cunoscută, 
cea mai neobișnuită organizaţie din cadrul guvernării 


Statelor Unite, unde nu mai existase niciodată înainte o 
astfel de activitate subterană. 

OPC a fost creată iniţial ca independentă față de 
secţiile de culegere de date şi analiză (o altă funcţie 
neprevăzută în lege) ale CIA. Șeful OPC era numit de 
către ministrul de Externe cu aprobarea ministrului 
apărării. Fondurile OPC proveneau, ca majoritatea 
fondurilor CIA, din bugetul îndestulător al Ministerului 
Apărării. Orientarea politică şi celelalte instrucţiuni 
operative caracteristice ale OPC erau dirijate peste capul 
directorului CIA, direct de către ministrul de externe şi 
cel al apărării. Cu alte cuvinte OPC numai independentă 
nu era. 

Cazul OPC este exemplul cel mai potrivit pentru a 
arăta cum a fost instituționalizată noua armată invizibilă 
şi secretul ce a învăluit înființarea ei. Nici o lege nu 
autoriza existenţa unui astfel de organism ori a multitudinii 
de funcţii secrete care îi fuseseră atribuite. Dacă ar fi fost 
întrebat atunci, directorul CIA ar fi putut nega cu ușurință 
că ar avea vreo legătură cu activitatea OPC. Şi cine s-ar fi 
gîndit sau cine ar fi îndrăznit să-i întrebe pe cei doi miniștri, 
de la Externe și de la Apărare, dacă se implicaseră în 
operaţiuni clandestine? Sau în legătură cu un astfel de 
organism cînd ei puteau pretinde că nici măcar nu auziseră 
că așa ceva ar exista. După cum putem vedea, această 
organizaţie ultrasecretă a fost pe deplin ascunsă de 
hăţişurile birocratice, iar multiplele ei conexiuni cu 
agenţii şi operaţiunile secrete erau imposibil de descoperit. 

În ciuda acoperirii, cum-necum, numărul angajaților 
activi ai OPC a crescut de la trei sute în 1949 pînă la 
aproape şase mii în 1952. În mare parte această dezvoltare 
rapidă s-a datorat numărului crescut de acţiuni secrete şi 
altor genuri de operaţiuni speciale ce trebuia desfășurate 
în războiul din Coreea şi în activitățile legate de acesta. 
Unul dintre primele lucruri pe care le-a făcut generalul 
Walter B. Smith în calitate de şef al serviciilor de infor- 
maţii, după revenirea de la Moscova, a fost să preia în 
totalitate controlul asupra OPC și să rupă relaţiile acestuia 
cu Ministerul de Externe și cu Ministerul Apărării pentru 
operaţiunile subterane desfășurate de OPC din întreaga 
lume. 


Acest lucru scoate la iveală o altă caracteristică majoră 
a armatei invizibile. Atita vreme cît CIA administra acti- 
vitatea acestui organism în plină dezvoltare, cu.cei şase 
mii de angajați ai săi, se putea baza oricînd pe sprijinul 
armatei, dispunînd de personal suplimentar, mijloace de 
transport, baze peste ocean, armament, avioane, vase şi 
toate celelalte lucruri de care dispunea din abundentă 
Ministerul Apărării. Unul dintre cele mai importante 
elemente furnizate în mod curent de Ministerul Apărării 
a fost „acoperirea militară“. Lucrătorii din OPC şi din 
alte secţii ale CIA făceau parte din unităţi militare şi li se 
asigura acoperire militară ori de câte ori aveau nevoie, 
mai ales prin intermediul bazelor răspîndite în cele mai 
îndepărtate colțuri ale lumii, chiar și în Antarctica. 

Metodele de lucru secrete sau invizibile, utilizate de 
CIA şi de armată în anii 'S0, se practică și astăzi, în ciuda 
sfîrşitului aparent al Războiului Rece, în acţiuni subterane 
ca acelea ce se desfăşoară în America Centrală sau în 
Africa şi chiar în acele activități ce necesită o înaltă 
specializare, ca pregătirea unor „manuale de asasinare“ 
de genul celui scris de CIA și descoperit în Nicaragua în 
1984. Acele instrucțiuni nu reprezintă altceva decît o 
versiune ulterioară a celor utilizate de CIA în deceniul al 
cincilea. 

În zilele noastre, toată această activitate clandestină a 
atins cote foarte ridicate; iar o distincţie clară între CIA şi 
armată se poate face cu grey, atita vreme cît ele au 
acţionat întotdeauna împreună . 


1 „Clandestine Operations Manual for Central America”, Desert 
Publications, 1985. 


TREI 


Cel de-al Treilea Război 
Mondial Invizibil 


RĂZBOIUL MONDIAL INVIZIBIL purtat de KGB-ul 
sovietic şi de Agenţia Centrală de Informații a Statelor 
Unite în decursul ultimelor cinci decenii, sub acoperirea 
că aceste două organizaţii făuritoare de război sînt, de 
fapt, servicii de informatii, a fost dus cu tactici noi. Acest 
tip de război subteran nu numai că el,în sine, era secret, 
dar așa erau şi metodele aplicate în desfășurarea sa. Asa 
Stînd lucrurile, cititorii avizaţi nu au fost surprinşi să 
descopere, în paginile interioare ale ziarului New York 
Times din 25 iulie 1985, un articolaș transmis de la 
Zaragoza, Spania, descriind una dintre aceste bătălii ale 
Războiului Rece, dusă cu metodele secrete de care am 
amintit: 


DOI OFIȚERI SPANIOLI PEDEPSIŢI PENTRU 
ORCHESTRAREA UNOR EXECUȚII FALSE 


ZARAGOZA, Spania, 24 iulie (UPI) — Doi 
ofițeri ai armatei spaniole, care au adunat locuitorii 
unui oraş în piața publică pentru a asista la exe- 
cutii înscenate, au fost condamnați la 4, respectiv 5 
luni de detenţie, după cum afirmă oficialii militari. 

Un tribunal militar a stabilit marți că ofiţerii 
Carlos Aleman, căpitan, şi Jaime  Iniguez, 
locotenent, au dat dovadă de exces de zel în înde- 
plinirea ordinelor. 

„Li s-a ordonat să însceneze o pretinsă invazie 
într-un oraș şi s-o facă să pară cît mai reală posibil, 
dar au mers prea departe“, a declarat locotenentul 
Jesus del Monte, purtător de cuvînt al Ministeru- 
lui Apărării. 


Acest incident bizar s-a petrecut în Spania. Eveni- 
mente similare, folosind aceleaşi practici, au loc aiurea în 


lumea largă aproape zilnic, în ciuda aparentei dezamorsări a 
Războiului Rece. Ele au o caracteristică unică, rareori 
întîlnită în războiul convenţional, dacă nu chiar niciodată, 
care le individualizează. Incidente ca cel relatat de Tirnes 
servesc mai mult la ațițarea războiului decît la înghețarea 
lui, dînd unui vechi proverb un nou înțeles. „Ei fac război 
din... piatră seacă“. 

Metodele folosite în cazul spaniol sînt aproape iden- 
tice cu cele practicate de CIA în Filipine la începutul ani- 
lor '50 şi în Indochina între 1945 şi 1965, printre alte 
cazuri. Acestea vor fi dezbătute în capitolele următoare. 
Este demn de reţinut că zeci de mii de soldați din Forţele 
Speciale şi „paramilitare“ străine au fost antrenați în 
diverse baze militare americane, sub supravegherea şi cu 
sponsorizarea CIA. Unele dintre ele sînt de un profesio- 
nalism ridicat, beneficiind de utilizarea celor mai 
moderne arme şi echipamente de luptă. În parte, pregăti- 
rea se efectuează în campusurile americane şi chiar în cele 
ale fabricilor de profil. 

Apoi mai există forțele paramilitare ale altor țări ce 
sînt pregătite în Uniunea Sovietică. Astăzi, c 
absolvit cursurile, zeci de mii de oameni, sînt li 
lor de „elită“ ale multor ţări și profesioniștii folosiţi să 
creeze o lume a terorismului mondial. În cea mai mare 
parte, ei nu acţionează singuri sau ca şi componenți ai 
unui grup minor, ci se află integrați într-un deosebit de 
sofisticat complex internaţional de organizaţii. Exemplul 
spaniol este un caz perfect de studiu pentru descrierea 
metodelor şi tacticii unor astfel de unități. (În scop 
ilustrativ, vor fi alăturate modelului spaniol exemple de 
operaţiuni efectuate în alte state, pentru a portretiza mai 
concludent potențialul acestor practici.) 

Soldaţilor spanioli din Fortele Speciale ale armatei li 
s-a ordonat să „însceneze o falsă invazie într-un oraș şi s-o 
facă să pară (să arate şi să sc simtă) cît mai reală posibil“. 
Armata a primit ordin să iniţieze o bătălie care să 
demonstreze că sustine dovada unei rebeliuni. Aceasta 
este una dintre metodele secrete ale războiului nu mai 
puţin secret. Este ca şi cum pompierii ar fi puși să incen- 
dieze, poliţiştii să fure si să ucidă, iar medicii să fie 
însărcinaţi cu îmbolnăvirea, otrăvirea şi înnebunirea 
populatiei. Asemenea operaţiuni clandestine sînt menite 

















să declanșeze războiul, chiar atunci cînd ei trebuie să 
acţioneze simultan în ambele tabere. 

Mai întîi de toate, aşa cum se afirmă în Report From 
Iron Mountain! al lui Leonard Lewin, „loialitatea (faţă de 
Stat) reclamă o cauză; cauza reclamă un inamic“, iar... 
forța prezumtivă a unui inamic, suficientă să garanteze un 
simț individual de loialitate fată de o societate, trebuie să 
fie direct proporțională cu mărimea şi cu complexitatea 
acelei societăţi. 

Din acest motiv, la scară globală, Războiul Rece a 
pretins Sovietelor şi Statelor Unite să fi fost inamici de 
nevoie şi prin definiţie. Încă de la testul Bravo cu bomba 
H, sistemul politico-militaro-economic mondial a fost 
nevoit să fie bipolar. Cei lipsiţi de arme de distrugere în 
masă şi de mijloacele de desfăşurare a acestora n-au 
posibilitatea de a lua efectiv parte la asemenea ostilități 
globale. 

Pentru fiecare putere majoră, existența unui dușman a 
reprezentat o necesitate politică, deși ambele superputeri 
îşi dădeau seama că nu mai au cum să cîştige ceva de pe 
urma unui război tradiţional „total“. Nici una dintre ele 
nu și-ar putea controla destinul sau societatea în absența 
„amenințării“ celeilalte. La o scară mai redusă, după cum 
vom vedea în cazul din Spania, existența „rebelilor“ asigură 
credibilitatea acuzaţiei de rebeliune de „inspiraţie 
comunistă“, chiar şi cînd amploarea conflictului, în speță, 
a „falsei invadări a oraşului“ — era pur locală. 

“Toţi conducătorii tuturor statelor ştiu că, potrivit 
aceluiași Report From Iron Mountain, „Organizarea unei 
societăţi în vederea războiului este principalul factor de 
stabilitate politică al acelei societăţi. Ironia este că 
această funcţie primară a războiului a fost general 
recunoscută de istorici numai acolo unde ea s-a făcut 
cunoscută în mod expres — în cadrul societăților pirate- 
reşti ale marilor cuceritori“. 

Aceasta este perspectiva istorică. A fost cauza primor- 
dială a necesarei întrețineri a Războiului Rece — „nece- 
sară“ numai pentru acei ce nu sînt în stare sau nu vor să 


1 Leonard C. Lewin, Report From Iron Mountain, New York, Dial, 
1967. 


vadă că există şi alte rațiuni în afară de starea conflictuală 
în favoarea dăinuirii Pămîntului şi a umanităţii. 

Modul în care spaniolii au aplicat noile tactici este 
interesant şi totodată amenințător pentru noi toți. În 
acest caz, cei doi ofițeri de armată au primit ordinul să 
atace un oraș cu soldaţii din trupele regulate (deşi unii 
dintre ei s-au deghizat în localnici) şi să o facă în asa fel, 
încît să pară şi să fie receptată ca o actiune veritabilă. Ca 
luptători sub acoperire, ei erau pregătiţi să facă așa ceva. 
(Fără nici un dubiu, parte din ei fuseseră pregătiți în 
Statele Unite, unde multe dintre armele, activităţile şi 
tehnicile menționate mai jos se pun în practică în cadrul 
programului de pregătire). În vremuri și conditii diferite, 
aceiași oameni capabili ar fi primit ordin să deturneze un 
avion civil, să amplaseze o falsă mașină-capcană sau să 
organizeze o falsă luare de ostatici. Nu e nici o diferenţă. 
Singurul obiectiv militar al acestor acţiuni şi al acestui tip 
de conflict global este de a crea aparenţa războiului 
însuși. 

i bine, spaniolii, din rațiuni cunoscute numai de ei, 
au hotărît să dea o lecţie acestui oraș. Ca să iniţieze 
campania, în localitate a descins un detașament de propa- 
gandă specializat în războiul psihologic. Au lipit afișe, au 
ținut discursuri incendiare în piata sfatului şi au prezentat 
filme propagandistice pe peretii clădirilor la ceas de 
noapte, ca să instige locuitorii, avertizînd asupra pericolului 
existentei și apropierii unei bande de „rebeli teroriști“. În 
noaptea cu pricina, în timp ce populația orașului era 
adunată pentru a viziona un documentar propagandistic, 
artificierii au detonat o încărcătură de exploziv pe un deal 
din apropiere la momentul oportun, ca să dea impresia 
unei ambuscade reale. Cerul a fost inundat de trasoare şi 
de rachete semnalizatoare. Unul sau două elicoptere au 
completat decorul aşa-zisei lupte. După plecarea celor din 
Forţele Speciale de Război Psihologic, întreaga regiune a 
intrat în panică datorită prezenţei „rebelilor“. Misiunea 
era îndeplinită, „falsa invazie a Orașului“ fusese pusă în 
scenă. 

Cîteva nopți mai tîrziu, acei doi ofițeri spanioli (să fi 
fost implicată CIA?) şi-au împărţit ostașii în două tabere: 
a) pseudorebelii şi b) trupele regulate loiale. „Rebelii“ 
şi-au scos uniformele și au îmbrăcat veșminte populare — 


uniforma „revoluționarilor poporului.“ Apoi s-au risipit 
în întuneric şi au început atacul asupra orașului. Initial, 
schimburile de focuri au fost sporadice. Mai tîrziu au luat 
foc cîteva clădiri. S-au produs mai multe explozii, destul 
de mari, şi un pod a fost aruncat în aer. „Rebelii“ şi-au 
întețit atacul o dată cu lăsarea nopţii. Schimburile de 
focuri, deflagrațiile şi incendieriles-au înmulţit „Teroriştii“ 
s-au dedat la jafuri şi au început să tragă în direcția pădurii 
în care se ascunseseră localnicii. 

O dată cu ivirca zorilor, în oraş şi-a făcut apariţia o 
unitate armată într-un convoi de camioane, trăgînd de 
zor. Deasupra, un elicopter de luptă suplimenta forța de 
foc. „Teroriştii“ au fost doborîţi din ambele părti (toţi 
combatanții foloseau gloanţe de manevră). Ceilalţi au fost 
înconjurați şi azvîrliţi în camioane descoperite, sub pază 
strictă. În cîteva clipe, gloriosul căpitan al armatei regulate 
eliberase orașul. De la un megafon instalat pe elicopter li 
s-a spus locuitorilor să revină în oraş. Totul era sub 
control. Focurile fuseseră stinse, lucrurile reveniseră cît 
de cît la normal. 

tot acest timp, căpitanul rămăsese împreună cu 
anchetatorii lui să-i interogheze pe prizonieri. Asupra a 
doi dintre capii „insurgenților“ s-au descoperit docu- 
mente false şi au fost duși înapoi în piaţa centrală în 
lanțuri. Au fost citite acuzaţiile, iar localnicii au putut 
vedea cum sînt puși cu spatele la zid și împușcați! Trupu- 
rile lor de-abia au atins pămîntul că au şi fost ridicate şi 
azvîrlite în cel mai apropiat camion. Se făcuse dreptate. 

Toate camioanele au părăsit oraşul. Luptele înceta- 
seră. Înainte de plecare, căpitanul s-a întors către prima- 
rul orașului şi l-a avertizat despre pericolul unor noi 
atacuri teroriste. Locuitorii îl aclamau pe bravul căpitan, 
în timp ce acesta părăsea oraşul în fruntea convoiului. 
Fortele binelui învinseseră. Camioanele au mai mers cîteva 
mile şi s-au oprit pentru ca întreaga bandă, trupele loiale 
şi „teroriștii“, să ia micul dejun laolaltă. La festin au luat 
parte și ce doi „morţi“. 

Asta a fost „falsa bătălie“. Am fost în măsură să adaug 
detalii tehnice acestui scenariu spaniol, întrucît am asistat 
la asemenea antrenamente speciale care se ţin în baze 
militare americane, unde li se predau tactici identice 
deopotrivă americanilor şi străinilor. Este exact la fel. 


După cum vom vedea mai tirziu, aceeași strategie a fost 
utilizată de super agentul CIA Edward G. Lansdale şi de 
oamenii săi în Filipine și în Indochina. 

Acesta e un exemplu de „Fun and Games“ ale 
serviciilor de informaţii. În momentul de față, aceste 
tactici sînt depășite; cu timpul, modul de lucru a devenit 
din ce în ce mai complex, din necesitate, transformîndu-se 
într-un instrument important al războiului clandestin. 

Dacă cineva crede că acesta a fost un caz izolat, vă asigur 
că lucrurile nu stau așa. Asemenea „false bătălii“ şi 
„atacuri înscenate asupra unor localităţi“ au fost puse la 
cale de nenumărate ori în Indochina în folosul sau pentru 
orientarea unor oaspeţi importanţi, ca în cazul primei 
vizite în Vietnam a lui John McCone în calitate de 
director al CIA, numit de Kennedy. Astfel de oaspeţi 
distinși asistă la desfășurarea acțiunii din elicopter, de 
obicei, de la o „distanță sigură“. Unui nou ministru al 
Apărării, ca Robert McNamara, care nu văzuse niciodată 
o luptă, mai ales în Asia de Sud-Est, era necesar să i se 
aplice un astfel de tratament. Pentru ceilalți, mult mai 
experimentați, era uşor să descopere că urmele lăsate pe 
cîmpul de luptă fuseseră făcute de „Vietcong“ în timpul 
mai multor repetiţii de „atacuri“. Făuritorii de război ce 
profitau de pe urma conflictului din Vietnam n-au lăsat 
nimic la voia itzi be 

Între 1952 şi 1954, cît am efectuat zboruri în Filipine, 
am discutat multe ceasuri cu Ed Lansdale, cu prietenii săi 
filipinezi, printre care Juan C. „Johnny“ Orendain, colo- 
nelul Napoleon D. Valeriano şi cu membrii echipei sale 
„anti-Quirino“, de la care am “auzit aceleași povesti. La 
vremea aceea erau cu toţii colaboratorii lui Ramon 
Magsaysay şi povesteau cum își va împărți acesta trupele 
în „comuniști rebeli“ și „forțe regulate“, după care va ataca 
localitățile în maniera descrisă mai sus. Asta se întîmpla 
cu mult înainte de a fi „ales“ preşedinte în Filipine 
Ramon Magsaysay şi de a fi înlăturat Quirino. Mai tîrziu, 
cînd lucram în acelaşi birou cu Lansdale la Pentagon, 
mi-a povestit cum au aplicat aceleași tactici, el și echipa 
lui de la Misiunea Militară de la Saigon atît în nordul cît 
şi în sudul Vietnamului. 





t „Jocuri şi distracții“ — operaţiuni clandestine rapide (n. trad.). 


Nu mult după înființarea CIA, ale cărei atribuții 
legale se limitau la „coordonarea activităţii de infor- 
matii“, Consiliul Naţional al Securității autoriza superse- 
cretul Oficiu de Coordonare a Politicii (OPC), condus de 
seful secției OSS din România în timpul războiului, 
Frank Wisner, să execute anumite operațiuni secrete de 
același fel. Ed Lansdale a fost cooptat în acest organism 
în noiembrie 1949, unde a lucrat sub conducerea unui 
specialist în problemele Extremului Orient, colonelul 
Richard G. Stilwell, în sectorul de planificare din cadrul 
direcţiei Extremul Orient. Luptele clandestine din Grecia 
şi din Bulgaria, ce începuseră cam în aceeași perioadă, 
reprezintă un alt exemplua activităţii subterane a OPC. 

La sfîrşitul anilor '40, CIA s-a dezvoltat şi s-a organizat. 
OPC a cunoscut o evoluţie şi mai rapidă, iar cînd 
generalul Walter Bedell Smith, şeful de stat major al lui 
Eisenhower în vremea războiului, a revenit din Moscova, 
unde fusese ambasador al Statelor Unite, pentru a prelua 
funcţia de director al CIA, primul lucru pe care l-a făcut a 
fost să scoată OPC din subordinea Ministerului de 
Externe şi a Ministerului Apărării și să îl plaseze sub 
controlul său direct, în CLA. Cu toate că această schimbare 
majoră n-a avut nici un temei legal, s-a produs fără nici un 
impediment, cît de mic. To oji Soal implicați în această 
chestiune ştiau că, de fapt, CIA fusese creată pentru a fi 
detașamentul de frunte al fortelor Statelor Unite în 
timpul Războiului Rece. 

Apoi, o dată cu alegerea lui Eisenhower ca președinte 
în 1952, Allen W. Dulles a fost făcut director al serviciilor 
de informaţii, generalul Smith a devenit adjunct al secre- 
tarului de stat, iar John Foster Dulles — secretar de stat. 
Înaltul comandament al Războiului Rece era format, iar 
rolul determinant al CIA în cadrul războiului invizibil era 
bine stabilit. Războiul din Coreea, are a început în 1950, a 
slujit drept acoperire pentru expansiunea rapidă a CIA în 
acest domeniu. 

Prin 1952 s-a luat hotărîrea că venise clipa înlăturării 
lui Quirino din funcţia de preşedinte al Filipinelor. Însă 
atita vreme cît acesta era, în aparenţă, un prieten loial al 
Americii şi un anticomunist declarat, trebuia acţionat cu 
deosebită “delicateţe. Motivele unei înlăturări fortate a 
unui şef de stat nu Sînt întotdeauna de natură politică sau 


ideologică. Mai curînd, ca şi în cazul lui Quirino, de faptul 
că schimbase priorităţile de afaceri cu Statele Unite în 
favoarea altor ţări, determinînd o reducere a exporturilor 
americane în Filipine. Un motiv destul de bine întemeiat 
pentru a înlătura pe cineva din fruntea unui stat în jocul 
de-a războiul al marilor puteri. 

În timp ce Statele Unite mențineau relațiile diploma- 
tice tradiţionale cu guvernul Quirino prin prezența unui 
ambasador autoritar la Manila, acest ambasador avea în 
cadrul personalului un fel de şef de filială CIA la fel de 
autoritar, un anume George Aurell. Această aparentă 
normalitate nu putea fi schimbată. Ambasadorul l-a 
îndrumat pe Quirino să organizeze alegeri, care îi vor da 
cu siguranţă cîştig de cauză şi vor linişti frămîntările 
opoziţiei, despre care se spunea că pune la cale o revoltăa 
rebelilor HUK cu sprijinul comuniștilor. Mai mult decît 
atît, Quirino nu avea nici un contracandidat de temut, 
deci nu avea nici o piedică în calea tinerii unor alegeri. 
Data alegerilor a fost stabilită pentru mai tîrziu. 

În același timp, fără ştirea ambasadorului, CIA a 
strecurat în Filipine o echipă secretă condusă de unul 
dintre superagenţii săi, Edward G. Lansdale. Deşi ade- 
văratul motiv al prezenţei sale la Manila nu a fost divulgat 
autorităților americane locale, lui Ed Lansdale i s-a 
pomis să contacteze un număr de filipinezi anti-Quirino. 

n aparenţă, el se afla în Manila pentru a iniția anumite 
trupe ale armatei filipineze în tainele războiului psihologic 
şi a altor tactici paramilitare, scopul real era de a-l elimina 
pe Quirino şi a-l instala pe Ramon Magsaysay în biroul 
prezidential. Oamenii selectați de Lansdale pentru această 
acţiune au fost încadrați în programele dc pregătire ale 
trupelor americane și antrenați în afara granitelor filipi- 
neze. Ulterior au fost reintroduși în ţară şi şi-au reocupat 
locurile în posturile militare din care făceau parte. Între 
timp, era pusă la cale pe tot cuprinsul ţării „rebeliunea 
HUK'“-ilor, prin operaţiuni secrete. Au început să se 
ivească primele ştiri despre amploarea revoltei. HUK-ii 
începuseră să se afle peste tot. Preşedintelui i se raporta 
prezenţa „detașamentelor HUK“ pe tot teritoriul insulei. 
Conotaţia „comunistă“ a acestei noțiuni l-a determinat pe 
Quirino să creadă că se va bucura de un sprijin solid. 


Tacticile de luptă ale Războiului Rece erau bine ascunse. 
Apoi a intrat în joc CLA. 

Lansdale alesese un tînăr parlamentar chipeș, Ramon 
Magsaysay, să joace rolul pe care l-am văzut mai devreme 
în acel scenariu spaniol. Avea misiunea să însceneze 
„atacuri“ şi „eliberări“ în nenumărate localități de pe 
insulă. Așezările erau „atacate“ şi „devastate“ de luptătorii 
„HUK“. Căpitanul Magsaysay și trupele sale loiale 
treceau dintr-un oraș într-altul, ucigîndu-i și capturîndu-i 
pe „rebeli“, eliberînd fiecare aşezare. Magsaysay, ca agent 
al CIA, dispunea de o mulţime de cecuri în alb pentru 
finanțarea acestor campanii. CLA bombarda cu zvonuri, 
producea şi difuza documentare propagandistice şi orga- 
niza adunări populare impresionante — totul pentru a 
construi o reputaţie de „Robin Hood“ modern acestui 
Ramon Magsaysay. Aranjamentul a fost un succes, iar 
Magsaysay a fost numit curînd în fruntea Ministerului 
Apărării. Apoi, cînd a început campania electorală, a 
candidat la preşedinţie contra lui Quirino. Quirino a fost 
surprins de intrarea în cursa electorală a „decimatorului 
de HUK--i.“ Dar preşedintele în funcţie mai avea un as în 
minecă: posibilitatea, prin tradiţie, de a controla urnele şi 
de a număra voturile. Era practic imposibil să se ţină 
alegeri cu adevărat libere în Filipine. 

Au avut loc alegerile. Desigur, Magsaysay se bucura 
de o mai mare popularitate decît Quirino. Chiar înainte 
de alegeri, rebelii Huk s-au agitat puţin, doar cît să le 
împrospăteze memoria filipinezilor în privința acelui 
căpitan curajos care să le elibereze oraşele cu o mitralieră 
încinsă pe brat. Voturile pentru Magsaysay au umplut 
toate urnele din arhipelag. Apoi, din biroul său de la 
armată, a ordonat trupelor sale fidele să păzească fiecare 
centru de votare. Militarii au sigilat toate urnele și le-au 
încărcat în camioane, să le ducă în capitală, unde toate 
voturile au fost numărate în public. „În aceste condiţii, şi 
o maimuţă îl putea învinge pe Quirino“, se zicea pe 
stradă. Quirino a fost depăşit de noua tactică. Magsaysay 
a cîștigat alegerile cu o majoritate zdrobitoare şi a devenit 
preşedintele filipinezilor. 

Quirino n-a fost singurul om din Manila luat prin sur- 
prindere de cele întîmplate. Ca el a fost și ambasadorul 
american, ba chiar și șeful CIA din cadrul ambasadei, 


George Aurell. În cele din urmă, şi-au dat seama că CIA îi 
ţinuse învăluiți în întuneric, ascunzîndu-le adevăratul 
scop al prezentei uneia dintre cele mai redutabile echipe 
secrete ale sale. CIA trăsese toate sforile, chiar sub nasul 
lor. O altă bătălie a Războiului Rece fusese cîștigată în 
detrimentul „forțelor comunismului“ — sau cel puţin așa 
fuseseră ei lăsaţi să creadă. 

Magsaysay ajunsese președinte ca rezultat al aplicării 
(oare pentru a cîta oară?) a aceluiași scenariu folosit de 
cei doi ofițeri spanioli în falsa operaţiune de atac. O dată 
ajuns președinte, oraşul devenise prea neîncăpător pentru 
a putea suporta prezența simultană a ambasadorului 
Statelor Unite, a şefului filialei locale a CIA și a agentului 
secret — ultimul, creatorul lui Magsaysay, cu a sa strate- 
gie de război şi de campanie electorală tip Madison 
Avenue. Astfel încît rebelii HUK s-au evaporat ca prin 
farmgc. Nici Cecil B. deMille n-ar fi putut regiza mai bine 
totul. 

Acestea sînt cîteva exemplificări ale noilor metode 
practicate de serviciile de informaţii, ce constituie actuala 
„reţetă“ de a purta un război. Incidentul spaniol și 
„Campania electorală“ a lui Magsaysay ajută la prezenta- 
rea modului lor de lucru. Iar cu cele pe care vi le voi 
înfățișa în continuare veţi putea înțelege mai bine 
Sep maică activității CLA din lumea întreagă. 

sfîrşitul anilor 40, în Grecia au avut loc o serie de 
tulburări, iar nou înfiintata CLA şi-a creat acolo un avan- 
post şi a demarat edificarea unui imperiu în zonă. Grecia 
a devenit o bază pentru zborurile avioanelor de recu- 
noaștere. Erau utilizate aerodromurile secrete elene şi 
cele din Turcia; iar de la asasinarea premierului iranian 
Muhammad Mossadegh, în 1953, CIA a fost cea mai 
influentă forță din spatele tronului fragil al șahului Iranu- 
lui. 


1 Menţionăm că preşedintele Marcos din Filipine avea probleme şi că 
poporul se ridicase împotriva regimului sau dictatorial cu precădere de la 
uciderea principalului său oponent, senatorul Benigno Aquino, în august 
1983 . În cursul unei vizite la Manila, William Cascy, directorul de atunci 
al CIA, a iacut o aluzie fină la faptul că preşedintele Marcos ar trebui sa 
organizeze alegeri. În acelaşi timp, observăm aici ridicarea unei noi rebe- 
liuni de inspiraţie comunistă.. Din nou este folosi ceeaşi tactică robin- 
boodiană. [A momentul aceia, Casey știa că are cartea cîştigătoare. 





Străini din toate colțurile lumii au fost antrenați în 
metodele operaţiunilor secrete — adică, în utilizarea 
explozibililor, tehnicilor de sabotaj, comunicaţiilor etc. 
CLA îsi crease multe din propriile sale dispozitive în lume, 
dar, de cele mai multe ori, își ascundea prezenta sub 
paravanul dispozitivelor armatei, recurgînd la diferite 
pretexte. Mulţi dintre sabotorii şi teroriștii de elită de azi 
sînt ucenicii de ieri ai agenţiei. Mulţi teroriști iranieni 
experimentați au „studiat“ în școlile CIA și în alte campu- 
suri de pregătire, devenind specialiști în armament şi în 
comercializarea acestuia. Statele Unite au promis public 
recompensarea și au garantat integritatea celui ce va 
deturna primul avion în folosul lor. În 1953, Chuck 
Yeager, acel strașnic veteran cu „echipament potrivit“ a 
fost trimis la Okinawa să piloteze un avion de vînătoare 
MIG, care fusese adus acolo de un pilot chinez, în 
schimbul unei importante sume de bani. Totul face parte 
din același scenariu. 

La un campus secret de antrenament al agenţiei CLA 
din Virginia, situat nu departe de colonia Williamsburg , 
exerciţiile sabotorilor şi ale artificierilor au produs un 
zgomot atît de mare, încît bogătașii din vecinătate s-au 
plins senatorilor lor. Aşa că CIA a fost nevoită să-și mute 
baza — pe care avea să o folosească mai tîrziu în cadrul 
operaţiunii de la Bay of Pigs — într-o regiune mai izolată 
din Carolina de Nord. 

“Toate acestea nu erau lipsite de un scop şi, la sfîrşitul 
anului 1953, toate semnele indicau Indochina: Vietnam, 
Laos şi Cambodgia, o regiune extrem de bogată care se 
eliberase de sub ocupatia japoneză şi de colonialismul 
francez, dar părea că se ailă sub „amenintarea“ comunismu- 
lui — deci totul era gata pentru desfășurarea tacticilor 
războiului invizibil practicat de CIA. 

Războiul de uzură din Coreea încetase. Cîmpul de 
luptă al Războiului Rece se muta dintr-o zonă în alta. Așa 
cum am menţionat mai devreme, jumătate din echipa- 
mentul de luptă stocat pe insula Okinawa, în scopul de a 
sprijini planificata invadare a Japoniei, fusese reîncărcat 
în septembrie 1945 şi transportat la Haiphong, port în 


1 Una dintre primele treisprezece colonii care au înfiinţat Statele Unite 
ale Americii (n. trad.). 


Hanoi, capitala vietnameză. Această încărcătură însuma 
ceea ce militarii au numit „efecte de război“ pentru o sută 
aunuzeci și cinci de mii de soldați, adică tot ce este necesar 
n luptă ca să echipeze complet un număr atît de mare de 
combatanți. Ajuns în portul Haiphong, imensul stoc a 
fost pus sub controlul direct al generalului de brigadă 
Philip E. Gallagher, şeful filialei OSS și al partenerului 
său, Ho Şi Min, care veniseră din China să curete 
rămășițele armatei japoneze înfrînte. Comandantul 
armatei lui Ho, colonelul Vo Nguyen Giap, a pus de 
urgență echipamentul la loc sigur, pentru a-l avea la 
dispoziţie la momentul oportun. În 1954,sosise vremea. 
Soldaţii din Alianţa pentru Independenţa Vietnamului 
(Viet Nam Doc Lap Dong Minh Hoi), sau Vietminh, bine 
dotati cu acest material modern de fabricaţie americană, 
desfășurau un război de gherilă necruţător împotriva 
francezilor, care nu ştiau nici cît de bine înarmați erau 
vietnamezii, nici de unde provenca imensa lor rezervă de 
armament. În 1946, francezii refuzaseră să-i acorde 
Vietnamului libertatea și independenta, crezînd că o vor 
utea scoate ușor la capăt. Englezii se retrăseseră din 
ndia și din Birmania, olandezii părăsiseră Indonezia, dar 
Franţa refuza să renunte la Indochina. Începînd cu 1954, 
atacurile sporadice ale gherilei vietnameze s-au amplifi- 
cat, forțele franceze găsindu-se la mare strîmtoare. Au 
căzut singure în capcană într-o mică vale de lîngă Dien 
Bien Phu şi au cerut ajutorul direct al Statelor Unite. În 
vreme ce pe bombele cu hidrogen se depunca praful în 
magazii, Războiul Rece se dezlănţuise. 

n 1954, pe la mijlocul lunii ianuarie, cele cincisprezece 
batalioane franceze, însumînd unsprezece mii de soldați, 
ce se aflau la Dien Bien Phu, se opuneau asediului celor 
douăzeci şi patru de mii de vietnamezi bine echipați, 
încorporați în nouăsprezece batalioane. Cu toate acestea, 
Consiliul National al Apărării a considerat că numărul 
vietnamezilor era insuficient ca să cucerească Dien Bien 
Phu și să-i învingă pe francezi. Totuși, i-au ordonat lui 
Allen Dulles, directorul CIA, să traseze un plan de 
circumstanţă, în cazul nedorit în care francezii vor fi 
înfrînţi. 

În timpul întrunirii din 14 ianuarie 1954 a NSC, 
ministrul de Externe John Foster Dulles a propus ca 


Statele Unite să se pregătească să desfăşoare operaţiuni 
de gherilă împotriva Vietminh-ului, dacă se va produce 
înfrîngerea francezilor, ca să le pricinuim vietnamezilor 
tot atitea pagube cîte ne-au făcut ei nouă și Frantei. În 
opinia lui, cheltuielile necesare vor fi relativ mici şi un 
asemenea plan va da SUA prilejul să pătrundă în Asia de 
Sud-Est. Ceilalţi membri ai NSC au fost de acord şi l-au 
însărcinat pe directorul agenţiei să se ocupe de problema 
în cauză. 

Acesta e modul în care se coordonează şi se inițiază 
aceste activităţi. Războiul din Vietnam a fost alimentat de 
rezultatele întîlnirii amintite la fel de firesc precum explozia 
unui baton de dinamită este provocată de arderea fitilu- 
lui. Acelaşi John Foster Dulles, pe cînd îndeplinea rolul 
de nici mai mult, nici mai puțin decît „mediator neutru“ 
din partea Ministerului de Externe american în 1950, avea 
să spună: „Orice ați spune dumneavoastră despre 
preşedintele Coreei (Singman Rhee) și cel al Chinei 
naţionaliste (Cian Kai-Și), aceste distinse persoane sînt ca 
nişte întemeietori ai bisericii.. sînt nişte aristocrați ai 
credinţei“. 

Pentru ca, putin mai tîrziu, pe 19 iunie 1950, aflîndu-se 
încă în Coreea, tot John Foster Dulles să ţină un discurs 
mai mult decît neobișnuit în fata parlamentarilor coreeni: 
„Poporul american vă spune bine aţi venit ca parteneri 
egali în marea comunitate a celor ce construiesc o lume 
liberă... Luaţi aminte la ceea ce vă spun: nu sînteţi singuri. 
Nu veti fi niciodată singuri atîta timp cît vă achitati cu 
demnitate de rolul pt care îl aveţi în atingerea măreţului 
tel al libertăţii umane“. 

Coreenii, care nu se așteptau deloc la așa ceva, s-au 
întrebat ce a vrut săspună cu aceste cuvinte. Mai devreme 
de o săptămînă, cînd nord-coreenii au atacat sudul, au 
priceput. Chiar în prima duminică ce a urmat, cînd Dulles 
se mai afla în Japonia, războiul coreean a început 
printr-un atac declanşat de nordici împotriva Coreei de 
Sud. Pentru cineva atît de important — unul dintre 
principalii asociaţi ai celei mai mari firme de avocați din 
New York, Sullivan & Cromwell, şi un om cu o poziţie 
solidă în Consiliul Bisericesc Mondial — aceste afirmații 
au fost cele mai ieşite din comun pe care le-a făcut 


vreodată. „Profeţia sa privind izbucnirea războiului din 
Coreea, rostită în momentul acela, a depășit orice 
închipuire a auditoriului. În privința celeilalte declaraţii 
referitoare la „aristocrații credinţei“, puţini sînt cei ce au 
rămas cu aceeaşi impresie despre preşedintele Rhee şi 
generalissimul Chiang, mai ales în cazul ultimului. 

Dar asta se întîmpla în 1950; în 1954, același triumvirat 
de partizani ai Războiului Rece — John Foster Dulles, 
Walter B. Smith şi Allen W. Dulles — erau ocupati cu 
mutarea centrului operaţional din Coreea în Indochina, 
după un intermezzo accidental filipinez cu Quirino. 

În 29 ianuarie 1954, a avut loc o adunare a Comisiei 
Speciale pentru Indochina de pe lîngă Casa Albă, în 
biroul ministrului adjunct al apărării, Roger M Kyes. 
Tema „propusă“ se referea la măsurile ce trebuia să fie 
adoptate pentru ajutorarea francezilor, care ceruseră sprijin 
de urgenţă. Unul dintre punctele principale ale agendei 
de lucru era expunerea „Raportului Erskine“ referitor la 
Indochina. Generalul (rez.) Graves B. Erskine din marina 
militară americană a fost consilier al ministrului apărării, 
însărcinat cu operaţiunile speciale între 1953 și 1961 şi 
coordonatorul Grupului Operativ al Comisiei Speciale 
prezidenţiale pentru Indochina. 

La sfîrşitul şedinţei, directorul CIA de atunci, Allen 
Dulles, a propus numirea unui ofițer specializat în tactici 


1 Accastă întflnire a fost hotărioare pentru coordonarea coaliţiilor 
spre o escaladare decisivă a conflictului din Vietnam. Generalul Graves 
B. Erskine îndeplinea funcţia de asistent special al ministrului Apărării 
pentru operaţiuni speciale. Ca atare, răspundea de toate contactele 
armatei cu CIA, NSA (Agenţia Naţională de Securitate) şi de anumite 
relaţii cu Externele şi cu preşedinţia. Cu „scenariul Magsaysay“ în minte, 
esteinteresant de relevat că la această întîlnire Allen Dulles i-a avut cu el 
atît pe Edward G. Lansdale, pe care îl trimitea la Saigon să conducă 
Misiunea Militară de acolo, cù şi pe George Aurrell, șeful secţiei CIA de 
la Manila. Ceilalţi prezenţi la întîlnire erau: amiralul Arthur Radford; 
ministrul adjunct al apărării, Roger M. Kyes, amiralul Arthur C. Davis; 
maiorul Charlies H. Bonesteel; colonelul Alden; generalul Charles P. Cabell, 
directorul adjunct al CLA. NOTĂ: Autorul a activat în biroul lui Erskine 
între 1960 şi 1962, îndeplinind funcţia de ofiţer superior de aviație 
însărcinat cu activităţile din Oficiul de Operaţiuni Speciale, în timpul 
celor nouă ani de serviciu activ petrecuţi în cadrul Pentagonului. 





neconvenţionale de luptă, pe colonelul Edward G. 
Lansdale!, în grupul ofiţerilor americani de legătură pe care 
generalul Henri Navarre, comandantul forțelor franceze, 
fusese de acord să-l primească în Indochina. Comitetul a 
considerat că propunerea este justificată şi i-a permis lui 
Dulles să-și introducă omul în Grupul Consultativ de 
Asistenţă Militară (MA AG) din Saigon. 

Ca început al unei noi faze a activităţii OSS/CIA în 
Indochina, acest pas a marcat startul intervenţiei CIA în 
treburile conducerii indochineze, asigurată la vremea 
aceea de francezi. Acest lucru se petrecea cu putin timp 
înainte ca frtiele puterii să fie preluate de către Vietminh, 
după victoria de la Dien Bien Phu, obținută sub conducerea 
prietenului nostru din vremea OSS-ului, Ho Și Min. 

Astfel, agenţia îşi stabilea în Vietnam Misiunea 
Militară (de la) Saigon, care, de fapt, nici nu se desfăşura 
la Saigon şi nu era nici militară. Era CLA. Rolul său era să 
conlucreze cu forţele indochineze anti- Vietminh şi nu cu 
francezii. În baza acestor date, noua unitate CLA nu avea 
de gînd să cîştige războiul pentru francezi. Așa cum 
aveam s-o simțim ulterior pe propria piele, scopul ei nu 
era să cîștige războiul nici pentru SUA, nici pentru 
Vietnamul de Sud. Ar fi trebuit? 

Acesta este modul în care acţionează forțele clandestine 
ale CIA, cum au făcut-o în nenumărate ţări de la sfirșitul 
Celui de-al Doilea Război Mondial încoace. Se insinuează 
cu un mic grup, plin de bani, dispunînd de o rezervă 
nelimitată de echipament. Contactează grupările autohtone 
pe care intenţionează să le sprijine, indiferent de cine 
deține puterea. Apoi își intensifică activitatea pînă la 
izbucnirea unui conflict armat. Întrucît Agenţia nu este 
înzestrată sau nu are suficientă experiență pentru a 
controla o operaţiune ajunsă în faza în care intensificarea 
luptelor ajunge la un asemenea nivel, de obicei este 
chemată în ajutor armata. În momentul acela, sprijinul 
militar se face simţit într-o asemenea măsură, încît acțiunea 


1 Acest ofițer era același Edward G. Lansdale care determinase, cu 
atita abilitate, reușita alegerii preşedintelui Magsaysay în Filipine. A fost 
mutat în Vietnam sã vadă dacă poate realiza același lucru şi cu Ngo Dinh 
Diem, exilatul vietnamez care fusesc adus din America la Saigon pentru 
a deveni președintele unui viitor stat: Vietnamul de Sud. 





respectivă nu mai poate să fie îndeplinită şi, totodată, să 
rămînă secretă sau să i se poată nega existența. Cînd se 
ajunge aici, ca si în cazul Vietnamului, controlul operativ 
este transferat În mîinile armatei în cel mai potrivit chip 
posibil, iar războiul continuă pînă cînd ambele părţi îsi 
epuizează combatanții, finanţele, echipamentul de luptă, 
suferă pierderi teritoriale şi de vieţi omeneşti din rîndul 
civililor nea ngajaţi în luptă. Nu poate fi vorba de o victorie 
clară într-un astfel de război, aşa cum am văzut în Coreea 
şi în Indochina. Aceste „pseudo-războaie“ nu au alt scop 
decit de a menţine starea conflictuală. După cum am 
arătat anterior, este unicul obiectiv al tacticilor subterane. 

Ideea necesităţii stării conflictuale își are originea în 
mare parte în viziunea filozofului Hegel (1770-1831) 
referitoare la chestiunea în speţă, care arăta că fiecare 
naţiune se manifestă ca o personalitate de sine stătătoare. 
De aceea autoritatea garantează legca, iar războiul este 
expresia legitimă a forțelor dominante ale momentului. E 
mai mult decit atit. Este o forță care acţionează spre 

inele statului, de vreme ce descurajează coruptia şi 
disensiunile interne şi cultivă consolidarea spirituală a 
patriotismului. 

Centrul de Presă al Apărării raportează: „În ultimii 
patruzeci de ani, au avut locosutătreizeci de conflicte de 
diferite intensități, luînd în calcul şi pe cel de-al patru- 
i-şi-unulea an În curs, care s-au soldat cu nu mai putin 
șaisprezece milioane de victime“ (raport din 1985). 

Bineînțeles că acestea nu au fost conflicte reale, ci 
ambuscade ucigașe ale armatelor clandestine ale Războiului 
Rece. Acest enorm cazan sub presiune încă fierbe (aşa 
cum am văzut în „Furtuna în Deşert“ din Irak) şi nu se va 
opri din fierbere atîta vreme cît războiul va fi sinonim cu 
naționalismul. Eliminarea războiului din societatea 
noastră, a cărei structură e atît de dependentă de preju- 
decăţi, implică eradicarea conceptului de suveranitate 
naţională şi a celui tradiţional de stat național. Conform 
exprimării atit de potrivite din Report From Iron Mountain: 
„Sistemul bazat pe război (este) indispensabil pentru 
stabilitatea structurii politicii interne... războiul gene- 
rează sensul necesităţii externe fără de care nici un 
guvern nu poate rămîne mult timp la putere ... Organiza- 
rea societăţii pentru posibilitatea războiului este princi- 














palul factor de stabilitate politică... Autoritatea funda- 
mentală a unui stat modem asupra poporului său rezidă 
în puterea sa combativă.“ Veţi putea observa în timpul 
campaniei electorale din 1992 frecvenţa cu care va fi sugerat 
faptul că preşedintele ar putea porni un „alt“ război, 
pentru asi spori popularitatea înainte de alegeri. 

Fortele armate din ziua de azi nu au un rol cu adevărat 
strategic atîta timp cît nu se poate pune problema utilizării 
bombelor H într-un război. De aceea cel de-al Treilea 
Război Mondial va trebui să fie coordonat din umbră de 
aşa-numitele servicii de informaţii. Războiul a fost între 
CIA şi KGB, aşa cum era de așteptat; dar, după cum am 
văzut în Spania şi în Filipine, de cele mai multe ori nu 
este altceva decît un „conflict“ înscenat de CIA sau de 
KGB, înființînd şi sprijinind ambele pari angajate în 
conflict. Extinderea terorismului mondlial ne demonstrează 
că aceasta este realitatea. 


1 Misiunea Militară de la Saigon a CIA a fost instalată în Indochina în 
iunie 1954. În acest fel s-a marcat pentru Statele Unite începutul efectiv 
a ceea ce numim războiul din Vietnam. CIA a deținut controlul operaţional 
asupra tuturor forțelor angajate în conflict din 1954 pînă în 1965, cînd 
puşcaşii marini americani au atins țărmurile vietnameze sub comanda 
militarilor americani. CIA a avut un rol dominant în acei ani ai fazei 
respective a Celui de-al Treilea Război Mondial, care a costat două sute 
douăzeci de miliarde de dolari, milioane de victime din rîndul civililor şi 
vieţile a cincizeci şi cinci de mii de soldaţi americani. 


PATRU 


Vietnam: Primul pas 


PE 2 SEPTEMBRIE 1945, reprezentantul împăratului 
Japoniei semna actul de capitulare în fata generalului 
Douglas MacArthur, pe puntea crucișătorului Missouri, în 
portul Tokio. Cu această formalitate se încheia marea 
dramă a istoriei numită Cel de-al Doilea Război Mondial. 
La vremea aceea, forțele unite ale Statelor Unite, Chinei, 
Marii Britanii şi Uniunii Sovietice se proclamau victo- 
rioase, iar trupele fasciste conduse de Hitler, Mussolini şi 
Hirohito erau declarate învinse. 

ASta e ceea ce au notat istoricii, dar au omis să spună 
că această ceremonie istorică nu a marcat încheierea 
războiului, ci mai degrabă acel capitol, acel scenariu, cu 
acele personaje ale sale. 

n culise, serviciile de informaţii americane şi sovietice 
lucrau la următorul capitol din cartea războiului. Incepuseră 
deja să tragă o „Cortină de Fier“ de-a lungul hotarelor 
Europei de Est, pentru a lărgi fisura ce apăruse în alianța 
făcută în vreme de război între Uniunea Sovietică şi 
puterile occidentale. Serviciile secrete hotăriseră deja să 
creeze o nouă lume, bipolară, divizată ţie expansiunile 
comunismului. În cercurile elitei puterii, motivaţia era 
ncschimbată dc secole: necesitatea absolută de a deţine 
controlul asupra societăţii prin menţinerea amenin: ării 
războiului și prin formalitățile esențiale permanentizării 
pregătirilor de război — ceea ce numim astăzi „apărare“. 

Pc 2 septembrie 1945, această elită a puterii învățase 
din propria sa neglijență criminală, cea mai mare greşeală 


1 În privinţa elitei puterii, R. Buckminster Fuller scria despre „indivizi 
cu ambiţii fantastice, a căror putere a devenit atî de efectivă datorită abilității 
lor de a răminc invizibili în vreme ce acţionează în culisele decorului 
naţional. Fuller mai spunea că: „Victoriile lor au fost puse întotdeauna 
pe seama unor state cu conducere suverană. Adevăratele structuri ale 
puterii sînt întotdeauna cele din spatele puterilor suverane știute de 
toată lumea.“ Vezi Directia Critică a lui Fuller, New York: Si. Martin's 
Press, 1981. 





din istoria interminabilei sale hegemonii asupra omenirii. 
Fără să-şi dea seama, îşi încurajaseră savanții şi inginerii 
să proiecteze şi să producă arme nucleare. Aceste arme 
fuseseră aruncate peste Hiroshima şi Nagasaki și, o dată 
cu explozia celor două bombe atomice, asupra membrilor 
elitei puterii s-a prăvălit ca un trăznet o revelaţie teri- 
fiantă: războiul, cel mai pretios şi cel mai redutabil instru- 
ment, care îi ajutase să stăpînească lumea și să perpetueze 
ideea de naţiune şi de suveranitate națională preţ de o 
îndelungată perioadă de vreme, le fusese răpit de către 
proprii lor savanţi. Procentul de forțe se dezechilibrase. 
Le mai rămîneau doar două alternative: renunţarea la 
război sau sinuciderea. Pentru că un război ar fi dus inevi- 
tabil nu numai la distrugerea ambelor părţi, ci şi la dispa- 
riţia vieţii de pe Pămînt. Rolul lor în jocul de-a războiul 
trebuia să se schimbe. Aşa încît şi-a făcut apariţia 
Războiul Rece şi celelalte tipuri de conflicte contrafăcute. 

Prin urmare, o dată cu semnarea faimosului document 
pe puntea crucișătorului Missouri, o nouă formă de război 
avea să se abată peste o lume naivă, care dădea crezare 
celor scrise în ziare — că se încheiase „Ultima Confla- 
gratie Mondială“. 

ncepînd cu 2 septembrie 1945, de vreme ce omenirea 
putea fi manipulată prin intermediul mijloacelor de infor- 
mare în masă, care dețineau controlul absolut asupra a ce 
li se poate spune oamenilor, marile puteri aveau să 
parcurgă toate etapele necesare, de la pregătirile de 
război, pînă la angajarea în conflict. Dar, de la acea dată 
fatidică, războaiele n-aveau să mai fie altceva decît nişte 
încăierări lipsite de glorie, dirijate și menținute la o 
anumită scară, conform unui scenariu prestabilit. 

Însăși distincţia dintre „noi“ şi „ei“, dintre „prieten“ şi 
„dusman“, s-a făcut după bunul lor plac. Pentru a da 
credibilitate acestui tip nou de război, elita puterii avea să 
creeze o lume bipolară, cu două superputeri principale, 
declarate dușmane ireconciliabile, înarmate pînă-n dinți 
şi diferite din toate punctele de vedere. Fiecare dintre cele 
două puteri se va întări, pretextînd că o face pentru a se 
apăra de cealaltă. lar această piramidă de arme va creşte 
anual farà să se intrevadă o limită. 

În 2 septembrie 1945, acestscenariu eradeja conturat. 
Nu mai rămînea decît să se modeleze opinia publică 


mondială, prin modificarea mentalităților din vremea 
războiului într-o asemenea măsură, încît să poată fi 
acceptată o nouă direcţie, bazată pe o masivă confruntare 
între Est şi Vest. 

La aceeaşi dată, în capitala vietnameză, Hanoi, ca 
preşedinte al nou creatului stat, Republica Democrată 
Vietnam, Ho Și Min semna Declaraţia de Independență. 
Pare incredibil azi, dar declaraţia începea cu faimoasele 
rînduri: „Toţi oamenii sînt egali din naștere. Sînt înzestrați 
de Creator cu anumite drepturi inalienabile, printre care 
dreptul la viaţă, la libertate și la năzuirea spre fericire...“ 

nainte ca cerneala de pe documentul semnat la 
bordul lui Missouri să fi apucat să se usuce, fuseseră deja 
selectate primele zone de conflict semnificative din cadrul 
Războiului Rece, respectiv Coreea şi Vietnam, şi li se 
alocaseră din plin echipament de luptă. Mai trebuia creat 
climatul politic propice pentru dezvoltarea unei lumi 
bipolare și aliniaţi combatanții care, în acel moment, 
habar n-aveau de rolul pe care trebuia să-l joace. Dacă 
Marea Britanie, Statele Unite şi Uniunea Sovietică 
formaseră pînă atunci o alianţă împotriva Germaniei, 
Japoniei si Italiei, această situaţie avea să se schimbe 
chiar înainte de sfîrşitul Celui de-al Doilea Război 
Mondial. 

Cu ocazia semnării Declaraţiei de Independentă a 
tinerei sale natiuni, pe doi septembrie 1945, Ho Şi Min 
avea să citească următoarele rînduri din acel document: 
„Un popor care s-a opus cu atita curaj dominaţiei franceze 
de-a lungul a peste optzeci de ani, un popor care a luptat 
umăr la umăr cu Puterile Aliate în ultimii ani împotriva 
fasciştilor — un asemenea popor merită să fie liber şi 
independent.“ 

După îndelungatele lupte purtate alături de americani 
şi de chinezi împotriva Japoniei și cu dovada certă a 
sprijinului Statelor Unite concretizată într-un masiv 
transport de armament, Ho Şi Min avea destule motive să 
creadă că războiul împotriva francezilor avca să se 
sfîrsească în curînd. 

aponezii capitulaseră şi se retrăgeau. Francezii fuse- 
seră învinşi de japonezi şi nu aveau să revină sau, cel 
puţin, aşa credea el. Între timp, pe străzile din Hanoi, 
agenţii Biroului de Operaţiuni Strategice (OSS) continuau 


să colaboreze cu Vietminh-ul, care preluase repede 
controlul asupra Vietnamului de Nord după prăbuşirea 
eforturilor japoneze de război. 

În calitate de ministru de interne în guvernul provizoriu, 
strălucitul comandant militar al lui Ho, Vo Nguyen Giap, 
a tinut un discurs în care arăta că Statele Unite sînt un 
prieten de încredere al Vietnamului. Cuvintele sale erau 
rostite tot în septembrie 1945. 

Elita puterii încă nu trăsese sforile. Nu fusese încă 
schimbată ordinea politică mondială. Vor fi necesari 
cîțiva ani de propagandă abilă pentru a pregăti lumea 
pentru noul scenariu. Va trece cîtva timp pînă ca elita 
puterii să creeze un nou inamic — Sovietele și comunismul, 
și noi aliaţi — fostele state fasciste, Germania, Italia şi 
Japonia, care de-acum înainte vor trebui să fie cunoscute 
ca „prieteni anticomuniști“. 

n 2 septembrie 1953, la exact opt ani de la sfîrşitul 
oficial al războiului, noul secretar de stat al preşedintelui 
Eisenhower, John Foster Dulles, a ținut o însemnată 
cuvîntare la un congres al rezerviştilor la San Louis. Deşi 
mare parte din comentariile lui Dulles se refereau la 
războiul din Coreea, care, în aparentă, ajunsese într-un 
punct mort, în declaraţiile sale s-a strecurat o remarcă 
extrem de semnificativă cu privire la problema 
comunismului în contextul indochinez: 


„Interesele Statelor Unite în Pacificul de Vest nu 
se sfirşesc o dată cu încheierea armistiţiului în Coreea. 
Un asemenea armistițiu este o înselătoric, de vreme 
ce astfel li se dă forțelor comuniste posibilitatea de a 
ataca în altă parte. 

De opt ani, în Indochina se poartă un război 
dezlănţuit... Contribuim deja cu importante sume de 
bani şi cu echipamente de luptă în sprijinul eforturilor 
combinate ale Franţei, Vietnamului, Laosului şi 
Cambodgiei.“ 


Cei „opt ani“ amintiţi de Dulles în declaraţia sa, făcută 
pe 2 septembrie 1953, coincid perfect cu data de 2 septem- 
brie 1945, dată la care erau semnate documentele de capi- 
tulare în portul Tokio, cînd vasele cu o încărcătură 
enormă de echipamente de luptă părăseau insula Okinawa 


cu destinația Coreea, respectiv Vietnam, iar la Hanoi, Ho 
i Min semna Declaraţia de Independenţă a noii Republici 
mocrate a Vietnamului, încadrat de oficialități ameri- 
cane. Nu poate fi cu nici un chip vorba de pură coinci- 
denţă. Evenimentele din lume sînt planificate. 
rau, totodată, aproape tot opt ani de la uciderea 
primului american în Vietnam, maiorul A. Peter Dewey 
din OSS, căzut în timpul unui schimb de focuri de la 
periferia Saigonului pe 26 septembrie 1945. 

John Foster Dulles, ministrul de externe al preşedin- 
telui Dwight Eisenhower, recunostea că data oficială la 
care s-a pornit „războiul dezlănțuit“ în Indochina, cunoscut 
ulterior sub numele de războiul din Vietnam, era 2 se 
tembrie 1945. Ceea ce contează mai mult, este faptul că h 
toți acești opt ani, climatul anticomunist atinsese cote 
paroxistice atît în tară, cît şi în străinătate. Sud-coreenii 
fuseseră atacați de forțele „comuniste“ din nord și, prin 
intermediul televiziunii, redutabila unealtă de ultimă oră 
a mass-mediei, în casele a milioane de americani au 
pătruns pentru prima oară imagini în mişcare ale unui 
război în plină desfășurare. În același fel, americanii au 
putut urmări expunerea senatorului Joseph McCarthy 
referitoare la amenintarea comunistă internă existentă în 
guvern şi în industrie. Publicul a vizionat scenariul pe viu, 
așa cum dorea elita puterii: comuniștii sovietici erau 
„dușmanii“ noştri de pretutindeni, Ho Și Min și Republica 
Democrată Vietnam nu mai erau prietenii noștri, ci 
făceau parte, de asemenea, dintre inamicii „comuniști“. 

Aşa că, deşi ministrul de externe John Foster Dulles 
confirma faptul că cele două superputeri erau angajate 
într-un război invizibil de mare anvergură, al cărui început 
coincidea cu sfîrşitul Celui de-al Doilea Război Mondial, 
acest lucru a trecut neobservat. Astăzi ar fi mai corect 
spus că războiul mondial nici nu s-a încheiat, ci doar s-au 
schimbat taberele, iar majoritatea victimelor acestui nou 
tip de conflict au fost civilii necombatanti din Lumea a 

reia. 

Noul tip de război, bazat pe contradicţiile dintre Est şi 
Vest, a recurs. mai mult ca oricare altul, la motivaţia 
furnizată de o propagandă ale cărei origini se află la înce- 

utul veacului al nouăsprezecelea, în teoria genocidului a 
lui Darwin şi Malthus. 


După cum am arătat mai devreme, Centrul de Presă al 
Apărării raporta în 1985 că începînd cu anul 1945 au avut 
loc o sută treizeci de conflicte de intensitate variată, 
inclusiv cele patruzeci și unu care sînt încă în desfășurare, 
care s-au soldat cu șaisprezece milioane de victime, o cifră 
fantastică, ce poate concura cu numărul mortilor din 
aproape orice altă perioadă din istorie. Pentru adeptii lui 

althus, asemenea pierderi majore erau de aşteptat; 
pentru darwinisști, supraviețuitorii sînt prin definiţie cei 
mai tari. 

Suita evenimentelor petrecute în Indochina între 1945 
și 1965, care duseseră la intervenţia în zonă a trupelor 
regulate americane, dezvăluie metodele aplicate de servi- 
ciile secrete în scopul de a produce un asemenea dezastru 
şi O stare generalizată de război. În perioada 1945-1953, 
cei opt ani de care pomenea Dulles, fusese dat voalul la o 
parte și se împletiseră strîns noile aliante. Prietenii deve- 
niseră inamici, foştii adversari deveniseră aliaţi. Se forma- 
seră forme de guvernămînt complet noi, spre a asigura 
legăturile politice esenţiale corespunzătoare cerinţelor 
noii ordini mondiale. 

În multe cazuri, SUA şi URSS au înarmat pe rînd 
ambele tabere aflate în conflict. Dulles, în cuvîntarea sa 
de la San Louis, a admis că Statele Unite sprijinis 
ambele părti ale celwi mai recent „război dezlănț 
adică „eforturile combinate ale Frantei si Vietnamului“, o 
remarcă rar întîlnită, dar adevărată. Pentru imensele 
corporaţii industriale americane, ca mari producătoare de 
echipament și muniţie de război, nu avea importanţă cine 
erau clienţii. Războiul era cea mai profitabilă afacere. 

Prin 1960, CIA a aranjat ca anumite componente ale 
tancurilor sovietice să fie fabricate în SUA, apoi le-a livrat 
egiptenilor, încercînd să le demonstreze acestora, a căror 
armată cra dotată cu tancuri de fabricaţie rusească, faptul 
că Statele Unite erau un prieten şi up furnizor mai credibil 
decît aliații egiptenilor, sovieticii. În acest caz, ca și în 
multe altele, s-a dovedit demnă de numele pe care i 
l-a atribuit R. Buckminster Fuller, „Ministerul de Război 
al Capitalismului“. Desigur că asta ajuta la menţinerea 
stării conflictuale. Unul dintre scopurile fundamentale ale 
Războiului Rece a fost creșterea producţiei şi vînzării de 
armament la scară națională, operaţie în care CIA este 
neîntrecută. 

(Deoarece istoria Războiului Rece şi în special a eve- 
nimentelor petrecute în Indochina între anii 1954-1965 








este atît de fragmentată, neclară și controversată, voi 
începe prin a vă introduce în perioada retragerilor japo- 
neză, britanică, chineză şi, în cele din urmă, franceză, din 
Vietnam, a formării și dizolvării guvernelor vietnameze, a 
operaţiunilor militare neconvenţionale și prin a vă 
prezenta un decor confuz şi complex al elitei puterii. În 
tot acest răstimp, prezența şi influența americană a fost 
permanentă. În paginile următoare vă vor fi înfăţişate mai 
multe teme, care ar fi necesitat o abordare mai 
amănunțită. De aceea vă rog să căutați răspunsurile și 
explicaţiile la ceea ce va urma în paginile în care istoria va 
fi tratată într-un mod mai explicit.) 

De vreme ce OSS activase în Indochina în timpul 
Celui de-al Doilea Război Mondial, Agenţiei Centrale de 
Informaţii, succesoarea lui, nu i-a trebuit prea multă 
vreme ca să înceapă să influențeze saturarea acelei zone 
cu echipament militar. Ho Şi Min primise un stoc imens 
de armament din partea Statelor Unite şi se aștepta să nu 
întîmpine mari dificultăți în tentativa de a-și instaura 
propriul regim în Vietnam. 

ar în 23 septembrie 1945, la puţină vreme de la 
proclamarea Declaraţiei de Independenţă a Republicii 
emocrate a Vietnamului, o grupare a fostelor forțe 
armate franceze a pus la cale o lovitură de stat locală și a 
preluat controlul asupra administraţiei din Saigon, 
acţionînd înzestrată cu armament japonez sustras din 
magaziile în care erau depozitate capturile de război şi cu 
permisiunea trupelor britanice care sosiseră la Saigon în 
ultimele zile ale războiului mondial, prin zona lor de 
acces deschisă în Birmania. 

Guvernarea franceză se instaurase din nou în Saigon, 
sectorul sudic al Vietnamului, Cochin, intrînd astfel sub 
dominație franceză, deși în urma Conferintei de Pace de 
la Potsdam se stabilise ca teritoriul respectiv să treacă 
sub controlul administrativ al trupelor britanice. Așadar, 
în Vietnamul de Sud funcționau două guverne, cu armata 


1 Conferinţa de la Potsdam, ţinută într-o suburbie berlineză în iulie 
1945. La această conferinţă au panicipat Truman, Churchill și Stalin. În 
timpul desfâşurârii conferinţei, Churchill a fost învins în alegerile parla- 
mentare din Marea Britanie şi a fost înlocuit cu noul prim-ministru ales, 
Clement Attlee. (Izvoare generale: Foreign Relations o f the United Srares, 
1952-54, Volumul XIII, „Indochina” (două părţi), GPO, 1982.). 





britanică rămînînd în afara cursului evenimentelor şi cu 
Republica Democrată Vietnam a lui Ho Și Min în nord. 

azîndu-se pe relaţiile existente în ultimii ani cu SUA, 
vietnamezii sperau în suportul sau medierea acestora în 
încercarea de a-şi cîstiga independenţa fată de francezi. 
Pătrunderea francezilor în Vietnam nu se rezuma numai 
la forțele armate. Vietnamul era o veche colonie franceză. 
Numeroase familii de francezi se născuseră şi crescuseră 
aici, ca şi înaintaşii lor. Franța avea interese economice 
majore în Vietnam, ca marele combinat de prelucrare a 
cauciucului, Michelin. Băncile franceze din Indochina 
erau printre cele mai puternice din Asia. Una era să 
înlături complet armata franceză, alta era să înlături 
interesele Franţei. Asta îşi dorea Vietminh-ul. N-au obţinut 
nici una, nici alta. 

În 21 mai 1945, ministrul de externe american, Cordell 
Hull spunea: „Statele care au relaţii politice cu un asemenea 

r (ca cel indochinez) sînt datoare... să ajute oamenii 
ambiţioşi să se pregătească ei înşişi pentru sarcinile şi 
responsabilităţile autoguvernării şi să-și cîştige libertatea.“ 

n 25 octombrie 1945, un important oficial de la 
Externe, John Carter Vincent, arăta că: „Politica ameri- 
cană rămîne aceeaşi (ca cea prezentată de Hull). Afirmația 
sa întărea înțelegerea anterioară şi confirma așteptările 
Vietminh-ului. Dar încrederea lor în sistem s-a dovedit 
nefondată. 

Forţele japoneze care mai rămăseseră în Indochina 
fuseseră împresurate și, pe 30 noiembrie 1945 se preda- 
seră administratiei militare britanice din Saigon. Începînd 
cu 1 ianuarie 1946, francezii își asumaseră toate obli- 
gaţiile militare din Vietnam. Apoi, pe 28 ianuarie, coman- 
da forțelor franceze din Vietnam, deţinută pînă atunci de 
britanici, a fost trecută în mîinile generalului francez Jean 
Leclerc, marcîndu-se astfel începutul unei noi faze a 
sprijinului militar american către Indochina; de data 
aceasta, în favoarea francezilor. Negocierile între francezi 
si reprezentanţii Republicii Democrate Vietnam au 
inceput în prima parte a anului 1946. Pe la mijlocul anu- 
lui, Ho Şi Min s-a deplasat la Paris, dar conferința a fost 
un eşec din cauza poziţiei intransigente a francezilor. Ho 
şi-a continuat eforturile de negociere pînă în septembrie, 
fără să obțină înțelegerea scontată. 


La începutul lunii noiembrie a aceluiași an, au început 
luptele între francezi şi Vietminh, iar spre sfîrşitul anului, 
războiul de gherilă se întinsese în tot Vietnamul. Toate 
speranţele legate de încetarea disputei între francezi şi 
Vietminh s-au prăbuşit în 1947, şi la sfîrşitul lui 1949 
conflictul din zonă devenise o problemă internațională. 

Aşa s-au petrecut lucrurile. Nu se poate oferi o imagine 
mai concludentă a evenimentelor din acea vreme. Nu 
putem şti cu siguranță ce ne-a determinat să îi oferim 
armament american lui Ho Şi Min în 1945, pentru ca 
peste cîțiva ani să le furnizăm francezilor, inamicii lui Ho, 
arme în valoare de trei miliarde de dolari. Nici nu trebuie 
să căutăm o explicație acestei situaţii. Planul făcut înainte 
de sfîrşitul Celui de-al Doilea Război Mondial era să fie 
război în Indochina şi acesta a fost modul în care s-a reali- 
zat. Starea de război a continuat, într-un fel sau altul, din 
1945 pînă în 1975. 

În culise, cu acordul Statelor Unite, francezii au format 
un guvern marionetă, naţional şi anticomunist, sub 
conducerea fostului împărat, Bao Dai. În consecință, la 
finele anului 1949, existau trei guverne care aspirau la 
conducerea Vietnamului: al administratiei coloniale 
franceze, al Statului Vietnam condus de Bao Dai și al 
Republicii Democrate Vietnam, în frunte cu Ho Şi Mi 
Încă din 1947, printre elementele guvernului naţional 
„anticomunist“ se afla Ngo Dinh Diem, omul pe care 
SUA îl va face președinte în 1954. Însă în 1948 Diem a 
refuzat propunerca francezilor de a conduce un „guvern 
central provizoriu“. Această triplă structură cra indispen- 
sabilă pentru realizarea planului de perspectivă a 
Războiului Rece. Franţa hotărise deja că trebuie să 
părăsească Vietnamul datorită implicării tot mai accen- 
tuate în războiul din Algeria, mult mai aproape de casă, şi 
multiplelor probleme politice interne. 

Însă, dacă francezii s-ar fi retras înainte ca Statele 
Unite să fie pregătite să intre în competiţie, singurul 
guvern care ar fi rămas la cîrma Vietnamului ar fi fost cel 
al Republicii Democrate Vietnam. N-avea cine să i se mai 
împotrivească regimului lui Ho Și Min. De aceea jocul 
de-a războiul invizibil cerea un nou guvern care să echili- 
breze forțele. Această sarcină a căzut în seama şovăielni- 
cului Bao Dai. Așa cum au spus şi sovieticii, acesta a fost 


un nou „guvern marionetă format de francezi cu bine- 
cuvîntarea americanilor“. Au avut perfectă dreptate. 

În februarie 1950, atît SUA cît şi Marea Britanie, sta- 
biliseră legături diplomatice cu noul stat al Vietnamului 
de Sud, chiar dacă nu erau decît relaţii de faţadă. O dată 
încheiate aceste formalități, războiul putea începe. 

Pe 8 mai 1950, ministrul de externe american, Dean 
Acheson, anunta că Statele Unite vor acorda Frantei și 
Vietnamului de Sud atît ajutor militar, cât şi economic, în 
valoare de trei miliarde de dolari. O lună mai tîrziu, 
intram în războiul din Coreea, iar Vietnamul devenise o 
altă cauză de criză internaţională... de rezervă. 

Aceste evenimente închid suita. Situaţia a fost tot 
timpul ținută sub control. Imensul aisberg pus în mișcare 
pe 2 septembrie 1945, cînd vasele americane supraîncărcate 
au părăsit Okinawa îndreptîndu-se spre Coreea şi 
Vietnam, nu se oprise niciodată din drum. La mijlocul 
anului 1950, erau în plină desfășurare o serie de actiuni 
militare majore, fără a utiliza însă armele nucleare. 
ce începuse ca o reorientare de forțe şi edificare a unei 
noi structuri bipolare globale, devenise un „război încins“ 
de amploare, angajat pe cele două cîmpuri de luptă alese: 
Coreea și Vietnam. Trebuie mentionat faptul că evoluția 
CIA, de Îa un novice serviciu de „informații“ la adevăratul 
său rol de coordonator al serviciilor secrete americane, 
s-a realizat pe parcursul acestor două războaie. S-a 
specializat şi s-a dezvoltat înspăimîntător. 

O altă concepție greșită despie Agentie este că ar 
acţiona în propriul său interes. Lucrurile nu stau chiar 
așa. CIA este cu adevărat o „agenţie“. Duce la îndeplinire 
sarcinile date de alţii, ca agent al lor. Sondează terenul, 
stîrneşte şi înlesnește o anumită acțiune. Din anumite 
puncte de vedere, ea îndeplineşte rolul unei firme de 
avocaţi. Foarte rar mai pune şi ea ceva la cale. Acţionează 
întotdeauna ca rezultat al unei initiative din afară. lar 
imediat după ea intervin omnipotenții şi omniprezențţii 
săi aliați, restul infrastructurii guvernamentale, alături de 
sustinerea voluntară a întregii comunități financiare şi 
militar-industriale. 


CINCI 


Misiunea militară de la Saigon 
a CIA 


ERA 8 IANUARIE 1954. Un an de cînd președintele 
Statelor Unite era Dwight Eisenhower. În această cali- 
tate, conducea o întrunire a Consiliului Naţional de Secu- 
ritate la care participau douăzeci şi şapte dintre cei mai 
capabili consilieri în probleme de securitate naţională. 
Cînd discuţia s-a abătut asupra obiectivelor americane și a 
direcțiilor de acţiune în Indochina, președintele, coman- 
dantul suprem al trupelor americane în timpul Celui de-al 
Doilea Război Mondial, a afirmat, după cum apare în 
rapoartele vremii, „cu vehemenţă“: 


Pentru a cîştiga acest război trebuie să-i facem pe 
vietnamezi să lupte. Nici nu poate fi vorba de înlocui- 
rea forțelor franceze din zonă cu trupele noastre. 
Dacă vom face așa ceva, toată ura pe care vietnamezii 
o nutresc față de francezi se va îndrepta către noi. 
N-am cuvinte să-mi exprim dezacordul total cu privire 
la o asemenea soluție. Războiul din Indochina ne va 
înghiţi trupele divizie cu divizie ! 


Trebuie adăugat aici că unul dintre cele mai mari 
neajunsuri ale modului de interpretare a problemei 
Vietnamului de Sud, pe care SUA l-a abordat în primele 
zile ale conflictului, consta într-o omisiune care continuă 
pînă astăzi. Şi aceasta este necunoașterea faptului că acel 
teritoriu ştiut în istorie sub numele de Cochin China, dar 
pe care noi îl numim Vietnamul de Sud, nu era, şi nu 

usese niciodată, un stat național independent. Nu s-a 
autoguvernat niciodată cu adevărat, în ciuda faptului că 
Indochina are o istorie de mii de ani. Această perceptie 
eronată a dus la încercările de „vietnamizare“, greu de 


1 Foreign Relations ofthe United States, 1952-54. Ministerul de Externe, 
Washington, DC. 


ilustrat în cuvinte, a sudului, în timp ce Republica Demo- 
crată Vietnam din nord se afla sub conducerea lui Ho Şi 
Min. Se înființa un nou stat și i se cerea să poarte un 
război major. După cum aveam să ne dăm seama mai 
tirziu, acest lucru era imposibil. 

La data la care Eisenhower ţinea acel discurs, zona nu 
destul de clar delimitată a Vietnamului de Sud se afla sub 
controlul militar al Franţei, iar armata franceză era anga- 
jată într-un război contra lui Ho Şi Min şi a guvernului 
său, „Vietminh“. 

erioada aceea și în asemenea circumstanțe, sud-viet- 
namezii, lipsiţi de guvernare, conducere şi armată proprie, 
n-aveau cum să lupte pentru independentă împotriva 
guvernului Republicii Democrate Vietnam, pe care noi 
înşine îl înarmasem atît de bine după Cel de-al Doilea 
Război Mondial. 

Declaraţia politică a lui Eisenhower era exactă şi bine 
fundamentată, dar omitea acel factor esențial din istoria 
Vietnamului. El dorea să „vietnamizeze“ războiul. 
Președintele Kennedy a făcut aceeași afirmatie, în linii 
mari, cînd a emis unul dintre cele mai importante docu- 
mente ale administraţiei sale, Ordinul de Apărare a Secu- 
rității Naţionale 4263, pe 11 noiembrie 1963, arătînd că 
vietnamezii „vor prelua funcţiile esențiale îndeplinite în 
prezent de cadrele militare americane... pînă la finele 
anului 1965“, ceea ce însemna retragerea personalului 
american pînă atunci. 

E adevărat că în 1963, vietnamezii aveau ceva mai 
multă experienţă în a se autoguverna decit în 1954, dar o 
dată cu moartea lui Ngo Dinh Diem și a fratelui sau Nhu, 
survenită pe 2 noiembrie 1963, pînă şi aceldram de expe- 
riență a suferit un regres important. Vietnamul de Sud nu 
a avut niciodată tradiţia de a fi naţiune. Cea mai mare 
parte a populaţiei rurale n-avea nici cea mai mică idee de 
guvernare sau de supunere față de vreo conducere, în 
afară de amintirea celor o sută de ani de guvernare fran- 
ceză pe care o detestau. 

u numai Eisenhower şi Kennedy au omis acest 
important factor. Într-un fragment din Cartea sa, Counsel 
to the President, apărut iniţial ca „Analele Guvernului — 
Epoca Vietnam“, în revista New Yorker din mai 1991, 
fostul ministru al apărării, Clark Clifford, făcea multe re- 


marci similare: „..obiectivele noastre în Vietnam erau 
dependente mai mult de aptitudinea aliaților noştri din 
Saigon decît de eforturile noastre“ scria Clifford. Nimeni 
n-a fost mai familiarizat decît el cu mentalităţile celor 
şase preşedinţi americani și a consilierilor lor principali 
din perioada vietnameză. Toţi aceşti preşedinţi, trei 
democrati şi trei republicani, au făcut două erori majore 
în politica lor faţă de Vietnam: 





1 Au supraestimat capacitatea și caracterul acestei 
aproape inexistente sau premature guvernări Diem 
din Vietnamul de Sud, și 


2. Poate cea mai mare scăpare a lor a fost că nici 
unul dintre cei sase nu a stabilit un obiectiv militar 
clar al SUA în acel război. Generalilor trimiși la 
Saigon li s-a ordonat să nu permită „comuniștilor“ să 
preia controlul asupra Vietnamului, punct. Acesta nu 
constituia un obiectiv militar. 


Clifford s-a întrebat pe sine însuși cînd a scris „În 
primul rînd, poate fi vorba de o victorie armată? Şi, în al 
doilea rînd, cu ce ne alegem dacă învingem?“ Sînt niște 
întrebări deosebit de semnificative, mai ales că ele vin din 
partea unui om care a îndeplinit funcţia de ministru al 
apărării în 1968, sub preşedintele Johnson. - 

Ceea ce voiau să spună preşedinţii Eisenhower şi 
Kennedy în declaratiile lor ar fi fost limpede în împre- 
jurări normale, dar ei scăpau din vedere un amănunt 
esenţial, acela că sud-vietnamezii nu constituiau o 
națiune. Chiar şi cînd Ngo Dinh Diem fusese numit 
președinte al Vietnamului de Sud, el nu beneficia de 
sprijinul unei structuri guvernamentale, de forță armată, 
de poliţie, de sistem impozitar etc. L-am ajutat pe Diem. 
l-am ajutat subordonații. l-am antrenat şi i-am hrănit 
soldații — oricare au fost ei. L-am ajutat cu miliarde de 
dolari, dar asta nu a fost de-ajuns să facă din guvernarea 
lui una destul de puternică să înfrunte un adversar experi- 
mentat şi zelos, care voia să transforme Vietnamul într-o 
tară liberă. 

Ngo Dinh Diem însuși reprezenta un neajuns. 
Probabil că acest lucru a fost cel mai bine exprimat de 


Lyndon Johnson în 1961, cînd i-a acordat un interviu la 
Saigon lui Stanley Karnow, autorul lucrării Vietnam. A 
History:! „La dracu', Diem este singurul om pe care îl 
avem acolo“. Ngo Dinh Diem s-a născut în 1901 în locali- 
tatea Phu Cam. Nu era de bastină din Cochin China, dar 
era din vecinătatea regiunii Hue. Era catolic, naționalist 
convins şi anticomunist. 

În 1933 fusese ministru de interne în guvernul Bao 
Dai sub colonialismul francez. După înfrîngerea și retra- 
gerea japonezilor din Indochina în 1945, Diem s-a 
împotrivit activ francezilor. În 1950a părăsit Vietnamul și 
a plecat în exil în Statele Unite, la seminarul Maryknoll 
din New Jersey, unde, printre altele, a spălat vase. 

Mai tîrziu, pe 7 mai 1953, cînd cardinalul franciscan al 
New Yorkului, Spellman, a dat un dineu la Curtea 
Supremă de Justiţie, l-a prezentat pe Ngo Dinh Diem 
judecătorului William O. Douglas, senatorilor John F. 
Kennedy și Mike Mansfield, domnului Newton de la 
Comitetul de Sprijin al Prietenilor Americii, domnului 
Costello de la Columbia Broadcasting System şi lui 
Edmund Gullion şi Gene Gregory de la Ministerul de 
Externe. La acest dineu, Ngo Dinh Diem a discutat despre 
Indochina aproape o oră și a răspuns la întrebările puse 
în special de Douglas şi Kennedy. Diem le fusese 
prezentat acestor personalităţi ca „naţionalist vietnamez 
catolic.“ O relatare referitoare la acest dineu însemnat se 
află în volumul al treisprezecelea al Foreign Relations of 
the United States, 1952-1954. 

Relativ la remarca lui Dwight Eisenhower din cursul 
întrunirii Consiliului National de Securitate din 8 ianuarie 
1954, de a-i „(face) pe vietnamezi să lupte“, să reținem că 
Ngo Dinh Diem a spus acelaşi lucru în cadrul întîlnirii de 
pe 7 mai 1953. Conform relatării oficiale, „Elconsideracă 
armata franceză înțelege mai bine problema decît politi- 
cienii francezi. Francezii n-au cum să-i învingă pe comu- 
niști fără să se bazeze pe sprijinul vietnamezilor. Şi, 
oricum, nu vor putea beneficia de ajutorul acestora decît 
dacă le vor acorda o mai mare libertate.“ 


1 Viemam O istorie (n. trad.). 


Însă nici Diem, nici altcineva, nu a arătat cum ar 
trebui procedat ca să li se acorde „vietnamezilor o mai 
mare libertate“. 

Exilul lui Diem a continuat într-o mînăstire benedic- 
tină din Belgia, după ce în 1953 părăsise Statele Unite. Pe 
18 iunie 1954, Bao Dai i-a cerut lui Diem să fie prim 
ministru în guvernul său. Diem a sosit la Saigon pe 26 
iunie 1954, s-a întîlnit cu Lansdale a doua zi, iar pe 7 iulie 
1954 şi-a asumat oficial funcţia de premier. În urma unei 
campanii electorale bine orchestrate de CIA şi de Lansdale, 
în octombrie 1954 Diem a devenit preşedinte al Vietna- 
mului de Sud. 

Un alt lucru de care trebuie să ne amintim este că 
i-am ajutat pe francezi din 1946 pînă cînd au fost înfrînţi 
de Vietminh la Dien Bien Phu în mai 1954. Cu alte 
cuvinte, ajutorul pe care l-am dat dușmanilor poporului 
sud-vietnamez a fost sistat cu numai cîteva luni înainte de 
a-l instala pe Ngo Dinh Diem ca noul preşedinte al unei 
ţări care nu existase pînă atunci. Pare ciudat că preşedin- 
tele Eisenhower dorea „vietnamizarea“ războiului în 
ianuarie 1954, cu şase luni mai devreme de instalarea noii 
guvernări, sub conducerea lui Diem, si într-o perioadă în 
care francezii beneficiau încă de sprijinul nostru. Factori 
de acest gen au influenţat hotărîtor acțiunile nou-creatului 
Stat în timpul războiului din Vietnam. 

Neglijenţa de care pomeneam mai devreme n-a 
influențat numai gîndirea lui Eisenhower şi a lui Kennedy, ci 
şi pe aceea a celor mai mulţi dintre americani, fapt care a 
pricinuit o mulțime de dezavantaje celor două state de-a 
lungul celor trei decenii în care americanii au ajutat 
vietnamezii şi au luptat în acel teritoriu. Trebuia adoptată 
o soluție care să ducă la crearea unui guvern stabil şi la 
unitatea de sine a populaţiei înainte de a putea acționa în 
propriul său interes. De aceea toate bunele noastre 
intenţii s-au transformat într-un eşec atît de clar. Chiar şi 
în America, între debarcările de la Jamestown si de la 
Plymouth Rock, şi bătălia de la Lexington, şi Concord cu 
soldaţii britanici s-au scurs o sută şi cincizeci de ani. 
toți aceşti ani, primii descălecători s-au transformat în 
americani, nemaifiind un simplu amalgam de nemți, 
francezi, englezi și irlandezi. 


În ciuda acelei omisiuni majore, acela a fost discursul 
comandantului suprem în cursul însemnatei întruniri a 
Consiliului National de Securitate din ianuarie 1954, cu 
ministrul apărării, ministrul de externe, preşedintele 
Comitetului Întrunit al Şefilor de State Majore şi ceilalţi 
comandanţi ai serviciilor militare, printre altii. Aceasta era 
politica sa. 

Preşedintele Eisenhower nu-şi putea exprima mai 
bine opinia cu privire la un eventual „război în Vietnam.“ 
El ştia că noi n-aveam ce căuta acolo. Și totuși, peste o 
lună, pe 29 ianuarie 1954, multe dintre autoritățile 
prezente la acea întîlnire, respectiv vicepreşedintele, 
miniștrii de la externe și apărare, directorul CIA, au 
nesocotit opinia preşedintelui și au plănuit să-și continue 
acţiunile de declanșare a unui război în Indochina. 

Potrivit spuselor doctorului Stephen E. Ambrose, 
profesorul de război si pace al lui Eisenhower la Universi- 
tatea Statului Kansas : 


Armata americană a aruncat în Indochina mai 
multe bombe decît asupra tuturor țintelor din întreaga 
istorie a omenirii luate împreună... 

Craterele exploziilor de pe teritoriul Indochinei 
puse laolaltă ar putea forma o zonă mai mare decît 
perimetrul de cinci mii de mile al statului Connecti- 
cut... Pe o suprafață mai mare de patru milioane de 
acri au fost aruncate peste o sută de milioane de livre 
de ierbicide... 

Doi medici americani au estimat că numărul victi- 
melor (numai) din Vietnamul de Sud se ridică la patru 
milioane... 


Vietnamul de Sud se afla sub control francez pentru 
simplul fapt că nu exista nici o altă conducere. Francezii 
se folosiseră de Bao Dai ca de un conducător-marionetă, 
dar el domnise mai mult pe Riviera decît în Vietnam. 
De-abia la mijlocul anului 1954, cînd Statele Unite au 
luat iniţiativa de a-l instala pe Ngo Dinh Diem ca 
preşedinte al nou-creatului stat Vietnamul de Sud (adică, 


1 „Twenty-six Disasirous Years“ de Hugh B. Hester, general de brigadă 
(rez.). 


la sud de paralela 17), acel teritoriu va avea o guvernare 
proprie, cel puţin cu numele. 

iem n-avea parlament, n-avea armată, n-avea sistem 
impozitar — nimic din ce este esenţial pentru ca o 
naţiune să existe. În acelaşi timp, avea de înfruntat un 
adversar puternic, îndemînatic și experimentat — armata 
nord-vietnameză condusă de Ho Şi Min. Din acest motiv, 
pretenţiile față de guvernul lui Diem dintre anii 1954-1963 
erau cel puţin nefundamentate. Dar se pare că acest lucru 
a trecut neobservat de către propriii noștri conducători 
sau a celor ce încercau să închege relaţii diplomatice cu 
guvernul lui Diem, ca și cum acesta fusese şi era un partener 
egal în grupul naţiunilor. Vom vedea că această problemă 
s-a pus în deceniul care a urmat. 

acă mai există printre dumneavoastră oameni care 
cred că preşedintele conduce ţara, Congresul participă 
efectiv la conducerea societăţii şi Curtea Supremă de 
Justiţie asigură respectarea Constituţiei şi a tuturor legi- 
lor federale, urmăriți această acţiune care a fost posibilă 
datorită ignorării flagrante a tuturor acestor instituții 
guvernamentale, după cum relevă documentele. 

Printre cei prezenţi la întrunirea din 8 ianuarie 1954 a 
Consiliului Naţional de Securitate, cînd președintele şi-a 
expus cu atîta hotărîre punctul de vedere, se afla și Allen 
W. Dulles, director al CIA și frate cu ministrul de externe. 
Nu se poate ca Allen Dulles să fi înţeles greșit cuvintele 
preşedintelui Eisebhower. Nici unul dintre toţi ceilalți nu 
putea să interpreteze eronat sau să aibă vreo nelămurire 
în privința „poziţiei dure“ a președintelui împotriva trimi- 
terii trupelor noastre în Indochina. Dar nu aşa se desfă- 
şoară lucrurile cînd este vorba de războiul clandestin 
modern. Nu este vorba aici despre felul în care CIA şi 
omologul său sovietic, KGB, au purtat războaiele lor 
clandestine în lumea întreagă. Nici despre ce le-a împiedicat 
să-şi îndeplinească ocupaţia lor de bază, de făuritoare de 
război. 

Sînt incredibili aceşti oameni cărora nu le pasă de 
preşedinte. S-ar putea spune că nici n-au nevoie de el. 
„Dulles vorbeşte ca si cum ar avea un fir direct cj 
Dumnezeu şi ar primi instrucţiuni de undeva din ceruri“ , 


1 Leonard Moseley. Dulles (New York: Dial Press, 1978). 


avea să spună ambasadorul George V. Allen după un 
dineu oficial în compania lui John Foster Dulles. 

n ceea ce-l priveşte pe celălalt frate Dulles, acesta era 
avocat şi acționar principal la firma de avocaţi Sullivan & 
Cromwell. Fraţii se aflau în legătură directă cu elita puterii, 
și un biet preşedinte nu avea nici o putere asupra lor. 
Mulţi dintre cei care au lucrat alături de „cele mai înalte 
structuri ale puterii“ — oameni ca Winston Churchill, R. 
Buckminster Fuller, profiesorul Joseph Needham și amba- 
sadorul Allen — confirmă faptul că aşa-zișii lideri 
primesc instrucţiuni de la o sursă foarte sus pusă. Aceşti 
„lideri“ sînt niște actori perfecţi ï nu adevărați 
conducători, așa cum s-a văzut în exemplul dat cu întruni- 
rea Consiliului Național de Securitate din ianuarie 1954. 
Si acest adevăr este valabil nu numai în politică, ci și în 
finanțe, industrie, stiință și religie. 

Aceasta explică faptul că, în majoritatea cazurilor, cei 
ce ocupă functii publice importante sînt avocati. În profesia 
lor sînt pregătiţi să lucreze în interesul clienţilor lor. Au 
fost educati să facă acest lucru în cele mai bune univer- 
sităţi, multe din programele cărora fiind structurate chiar 
pentru a atinge acest scop. Şi se pregătesc în continuare în 
cadrul celor mai importante firme internaţionale de 
avocatură, care-și fac o afacere din a propulsa pe cei mai 
dotați dintre „asociaţii“ lor în funcţii guvernamentale de 
răspundere, în conducerea consiliilor de administraţie ale 
băncilor şi în posturi cheie din industrie. 

În cazul etnamului, direcţia ce avea să fie urmată de 
Statele Unite a fost determinată şi de aceşti doi avocaţi de 
pe Wall Street, John Foster Dulles şi Allen Welch Dulles, 
printre alții, mult mai puternici şi mai neştiuţi. O privire 
asupra relatărilor oficiale ale acestor prime zile ale 
războiului din Vietnam ne va arăta cum au procedat. 

Pe 14 ianuarie 1954, la numai şase zile de la data la 
care preşedintele Eisenhower se opunea „cu vehemenţă“ 
trimiterii trupelor americane în Indochina, secretarul de 
stat John Foster Dulles spunea: „În ciuda eforturilor 
noastre, există posibilitatea ca poziţia Franţei în Indochina 
să se prăbușească. Dacă se va întîmpla acest lucru și fran- 
cezii vor fi daţi afară, e de la sine înţeles că sarcina de a 
forma un guvern şi de a menţine situaţia din Vietnam sub 
control, va reveni forțelor victorioase ale Vietminh-ului.“ 





Ministrul a adăugat: 


În eventualitatea aceasta, eu nu cred că această 
ţară (Statele Unite) va spune „Păcat, ne-am lins pe 
buze şi cu asta — basta“. 

Dacă sîntem în stare să desfășurăm acţiuni 
concrete de gherilă împotriva conducerii pe care 
Vietminh-ul o va institui acolo, trebuie să-i pricinuim 
tot atîtea pagube acestui guvern al Republicii 
Democrate Vietnam (format de Vietminh) cîte ne-a 
provocat şi el nouă şi conducerilor legitime ale Statelor 
Asociate! în ultimii ani. În plus, nu ne va costa foarte 
mult. Prin urmare, chiar dacă francezii vor fi învinși în 
cele din urmă de forțele comuniste, tot ne mai rămîne 
o şansă în Asia de Sud-Est. Vom face acolo iadul pe 
pămînt, iar comuniștilor le va fi atunci la fel de greu să 
reziste precum ne este nouă astăzi. 


Cuvintele lui John Foster Dulles reflectă metodele 
folosite pentru a submina poziţia preşedintelui referitoare 
la intrarea trupelor americane în Indochina, în primul 
rînd, ignorîndu-l complet, şi în al doilea rînd, transformînd 
expresia „a purta război“ în „a face iadul pe pămînt“ şi 
„Operaţiuni de gherilă“. Observati, de asemenea, că Dulles 
a admis, cum am făcut-o cu toții, că va exista un guvern în 
Vietnam capabil să se menţină şi să poarte de grijă popo- 
rului său. 

Asa a început intervenţia americană şi implicarea 
directă în războiul din Vietnam — în contradicţie cu 
vorbele presedintelui și în concordanță cu Marea Strategie 
de perspectivă a elitei puterii. În definitiv, noi înarmasem 
ambele părți (ce se confruntau în Indochina) încă din 
1945. Conform raportului oficial marginea întrunirii 
Consiliului Național de Securitate din 14 ianuarie 1954,s-a 
stabilit ca „b), directorul Agenţiei Centrale de Informaţii 
(Allen Dulles), în colaborare cu alte agenţii şi ministere 
corespunzătoare, va expune planuri de actiune de 
circumstanță pentru Indochina, la propunerea ministrului 
de externe (John Foster Dulles).“ 





1 Un eufemism al Ministerului de Externe pentru diferitele guverne 
obscure ale Indochinei din acea vreme. 


Peste două săptămîni, pe 29 ianuarie, s-a întrunit 
Comisia Specială Prezidenţială asupra Indochinei ca să 
discute planurile dezvoltate de directorul CIA. În timpul 
întîlnirii s-a stabilit că acesta poate completa grupul celor 
cinci ofițeri acceptaţi de generalul francez Henri Navarre, 
comandantul trupelor franceze în Indochina, „cu un ofițer 
de luptă neconvenţională, în persoana colonelului Lans- 
dale“. 

În acest mod, CLA a creat Misiunea Militară de la 
Saigon SMM mutînd-o acolo de la Manila. Această 
„misiune militară“ — cu siguranță una dintre cele mai 
importante organizații individuale americane angajate în 
război care s-au înființat în Indochina între 1945 și 
1975 — şi-a desfăşurat arareori activitatea în Saigon şi n-a 
fost tocmai o misiune militară, cum spunea și secretarul 
de stat. A fost o organizaţie a CIA cu misiunea secretă de 
„a face iadul pe pămînt“ prin „operaţiuni de gherilă“ în 
toată Indochina, o organizaţie teroristă experimentată, 
capabilă să-şi îndeplinească rolul sinistru conform Marii 
Strategii din acei ani ai Războiului Rece. 

Francezii creaseră în 1945 un guvern-fantomă, instabil, 
condus de fostul împărat Bao Dai. Se spunea că nici unul 
dintre membrii Camerei Deputaţilor nu a putut aduna cele 
douăzeci şi cinci de voturi necesare din „circumscripțiile“ 
lor. Din aceasta vietnamezii înteleseseră foarte clar situatia 
reală a guvernului, chiar dacă a fost posibil ca ea să fie 
ascunsă restului lumii. În cei șapte ani de război, singurele 
alternative ale vietnamezilor au fost francezii și Republica 
Democrată Vietnam a lui Ho Și Min. 

Guvernul vietnamez, despre care Eisenhower credea 
că ar fi cazul să lupte cu propriile forțe împotriva 
Vietminh-ului, nu exista în 1954. De aceea, cei mai mulţi 
dintre vietnamezi erau întru totul de partea lui Ho. Pe 
francezi îi urau, iar faţă de Bao Dai, care trăia în Franţa, 
nu aveau nici un sentiment de loialitate. 


1 Această comisie specială însărcinată cu dosarul indochinez era 
alcătuită din: Allen W. Dulles, directorul CIA, generalul Walter Bedell 
Smith, subsecretar de stat şi fost director al CLA; ministrul adjunct al 
apărării şi fost vicepreşedinte al General Motors Corp., Roger M. Kyes; 
preşedintele comitetului şefilor de stat major, amiral Arthur S. Radford 





Aşa stăteau lucrurile pe 29 ianuarie 1954, cînd CIA a 
creat Misiunea Militară de la Saigon. La această întîlnire, 
Allen Dulles a venit însoţit de locţiitorul său, generalul 
Charles P. Cabell, de George Aurell, fostul șef al CIA în 
Manila şi de Edward G. Lansdale. Acesta din urmă, care 
se afla în Filipine din 1950, colaborînd ca agent al CIA cu 
Ramon Magsaysay şi cu alții pentru înlăturarea preşedin- 
telui Quirino, fusese rechemat la Washington de CIA 
pentru seria de convorbiri în privința Vietnamului, prin 
care i se pregătea reîntoarcerea la Saigon ca șef al nou 
formatei Misiuni Militare. În propria sa carte, In the Midst 
of Wars,” Lansdale scria: 


Dulles s-a întors spre mine și mi-a spus că fusese 
Stabilit ca eu să merg în Vietnam și să-i ajut pe 
vietnamezi mai mult decît i-am ajutat pe filipinezi. 
Oficialităţile de la Apărare au spus că sînt de acord, la 
rîndul lor, cu această hotărîre. 

Urma să-i învăț pe vietnamezi cum să contracareze 
atacurile de gherilă și să le recomand, la nevoie, măsu- 
rile guvernamentale de rezistenţă împotriva agresiunii 
comuniștilor. 


În Vietnam, Lansdale va continua să lucreze sub 
acoperirea de ofițer de aviaţie, ca şi în Filipine, iar în 
cadrul Grupului Consultativ de Asistenţă Militară va 
activa ca ofițer cu „însărcinări deosebite“. A fost întot- 
deauna agent CIA, după cum întotdeauna coordonatorii 
lui erau, de fapt, din Agentie. lată, în acest sens, o decla- 
ratie relevantă făcută de Lansdale: 


Mi s-a spus să-i fac pe vietnamezi să se ajute singuri. 
Din cîte ştiam eu, chiar şi pentru un american acest 
lucru era aproape imposibil. Francezii conduseseră 
Vietnamul ca pe o colonie, cu un minimum de legi 
autohtone. Șeful statului, Bao Dai, se afla de fapt în 
Franţa. 


1 În viltoarea luptelor (n. trad.). 


E adevărat că francezii susțineau că Vietnamul 
este un stat independent, dar cei ce conduceau cu 
adevărat erau ei. Ei emiteau şi controlau moneda, 
conduceau banca naţională, sistemul impozitar, aface- 
rile externe, forțele armate, poliția şi aveau o mulțime 
de autorități franceze plasate în întregul sistem admi- 
nistrativ. Însărcinatul special francez pentru Vietnam 
era adevăratul conducător al țării. Să se fi produs vreo 
schimbare în urma şocului de la Dien Bien Phu sau 
după conferinţa de la Geneva? Eu n-am observat nici 
una. 


L-am întîlnit pe Ed Lansdale şi pe multi altii dintre 
partenerii săi filipinezi, la Manila, în perioada 1953-1954, 
si am fost detaşaţi amindoi la Biroul de Operaţiuni 

peciale din Pentagon la sfîrşitul anilor '50 şi începutul 
anilor '60. L-am auzit vorbind despre dificultățile sale în 
relaţiile cu francezii, care erau atit de serioase, încît se 
temea să nu fie omorit de aceştia. Aceleași probleme le-a 
avut şi cu unii vietnamezi. Oricum, cu Misiunea Militară 
de la Saigon şi cu echipa sa dură şi experimentată ce 
putea să „facă iadul pe pămînt“ şi să stîrnească furtuna, în 
primăvara lui 1965 a reușit să se prezinte la guvernul ame- 
rican cu un război perfect gata pregătit. 

Misiunea Militară de la Saigon a pătruns clandestin în 
Vietnam, mai degrabă pentru a-i ajuta pe băştinaşi decît 
pe francezi. Acesta era scopul lor „oficial...“ pe hîrtie. Se 
punea din nou întrebarea, ce înțelegeau ei prin „vietna- 
mezi“? Ce guvern vietnamez era de sprijinit acolo? După 
cum înțeleseseră ei ordinele, membrii acelui grup aveau 
să desfășoare operațiuni paramilitare împotriva dușmanului 
şi să poarte un război psihologic. S-ar putea să nu fi ştiut 
care le erau prietenii, dar ştiau cine le era inamicul — 
Vietminh-ul. Și îşi cunoşteau meseria. Nu şi-au pierdut 
prea mult timpul cu activitatea de „consultanță“ sau cu 
„Fun and Games“ a războiului psihologic. Aveau treburi 
mult mai importante acolo. Erau o bandă de supertero- 
rişti. 

” Trebuie reținut că SMM era o activitate a CIA şi că 
atunci cînd membrii echipei au spus că vor pleca în 
Vietnam să susţină activităţi de propagandă și război psi- 
hologic, concepţia lor despre aceste lucruri se deosebea 


întru totul de cea a militarilor, considerînd că rolul lor era 
de a încuraja sabotajul, activitățile subversive, grevele, 
revolta armată și războiul de gherilă. 

Activitatea lor propagandistică includea folosirea 
celor mai diverse metode, de la emisiuni radiofonice și 
ziare la milioane de manifeste aruncate din bombardie- 
rele B-29 reformate; de la afise, lozinci şi demonstrații, la 
expozitii şi filme documentare, de la schimburi culturale 
şi educaţionale, la schimburi de tehnologie, publicitate 
specializată și ajutor umanitar în zonele afectate de dezastre. 
Au încercat toate posibilitățile ca să dezvolte spiritul 
naţionalist al populaţiei, în intenţia de a unifica nou-creatul 
Stat. 

O altă caracteristică a muncii lor consta în utilizarea 
organizaţiilor paramilitare. Componenţii unei asemenea 
organizații — care nu reprezintă altceva decît o armată 
particulară — se supun unor anumite reguli de disciplină, 
unei structuri organizatorice de tip militar și posedă 
armament ușor. 

Cel mai interesant aspect al SMM este că liderii ei 
erau adepţii declaraţi ai Cărțuliei roșii ce conţine 
învățămintele lui Mao Tzedun şi-i urmau întru totul 
ideile. Lucrarea cuprinde doctrina războiului de gherilă, 
așa cum a fost el purtat în timpul Războiului Rece. Cu 
mulţi ani mai tîrziu, după ce s-a întors din Vietnam, 
Lansdale a ţinut o mulțime de comunicări la diferite colegii 
militare. Aproape de fiecare dată a menţionat cele „trei 
măsuri disciplinare majore“ şi cele „opt principii de bază“ 
ale marii Armate Chineze a Celei de-a Opta Căi. 

Am zburat de multe ori pe ruta Tokio-Saigon, via 
Filipine, din 1945 pînă în 1954, pilotînd un avion de 
transport greu al aviaţiei militare. Cînd echipa lui Lansdale 
se afla la bordul aparatului meu, în timpul unuia dintre 
acele zboruri de cinci ore între Manila şi Saigon, am 
discutat cu ei despre campania Magsaysay pe care CIA o 
purtase împotriva lui Quirino şi despre planurile de 
formare a unui nou guvern în Vietnam — un nou guvern 
care va fi sprijinit de SUA după plecarea francezilor. 

E necesar să amintim că, desși documentele oficiale ale 
Consiliului Naţional de Securitate și ale Ministerului de 
Externe relevă faptul că activitatea SMM a început de-abia 
în ianuarie 1954, în Vietnam, Laos şi Cambodgia s-au 


desfășurat alte activităţi ale CIA cu mult înainte de această 
dată (precum în cazul echipelor White Cloud), iar unii 
dintre membrii SMM participaseră la aceste actiuni încă 
din 1945, întărite în mod oficial prin înființarea, in 1954,a 
Misiunii Militare de la Saigon. Deşi în ianuarie 1954 nu 
aveau ce guvern să sprijine, avea să se formeze unul. De 
această sarcină aveau să se îngrijească fraţii Dulles. 

Misiunea Militară de la Saigon fusese trimisă în Vietnam 
ca să dirijeze dizolvarea puterii coloniale franceze şi 
spargerea balonului de săpun al lui Bao Dai, „Statul 
Vietnam.“ Încă din ianuarie 1954, dacă nu chiar mai 
devreme, fraţii Dulles ştiau că aveau să creeze un guvern 
care nu va fi nici vietminh, nici francez si că aceasta va fi 
piatra unghiulară a continuității războiului din Indochina, 
care deja, dura de un deceniu. Acesta era obiectivul lor 
principal . 

Fraţii Dulles trebuia să aibă siguranta că atît interesele 
francezilor cît şi ale lui Bao Dai fuseseră anulate. Pe 8 mai 
1954, Dien Bien Phu căzuse. Acordurile internaționale 
încheiate la Geneva pe 21 iulie 1954 impuneau, cei putin 

e hîrtie, limitarea reprezentantelor americane din 
ietnam la cele aflate deja acolo pentru o perioadă de 
trei sute de zile de la semnarea documentelor. Statele 
Unite și Vietnamul se abținuseră de la semnarea hotărîrii. 

Prin urmare, se interzicea introducerea de arme, 
echipament și personal militar, cu excepţia obișnuitelor 
rotații de trupe şi a înlocuirii articolelor uzate. Întelege- 
rea interzicea și înființarea unor noi baze militare, ceea ce 
însemna că SMM ar fi putut pătrunde acolo de-abia pe la 
mijlocul anului 1955. În unele privinţe, SMM a neglijat 
acest acord. În perioada respectivă am efectuat mai multe 
transporturi de echipament militar în Saigon, ca, de 
exemplu, staţiile terestre de radar fabricate în Italia. 


1 Există multe documente cu adevărat uluitoare în dosarele armatei 
americane, ca şi în cele ale preşedinţiei, referitoare la acest subiect. Cele 
folosite mai sus sînt: 

a. „Planificarea afacerilor civile în perioada Războiului Rece,“ Şcoala de 
Afaceri Civile a Armatei de la Fort Gordon, Georgia, decembrie 1959. 

b. „Asia de Sud-Est,“ conferinţă, lector Edward G. Lansdale, Colegiul de 
Război al Armatei, decembrie 1958. 

c. „Pregătirea în cadrul Programului Mutual de Securitate,“ de R. G. 
Stillwell şi Edward G. Lansdale din Comisia Prezidenţială, mai 1959. 


Fiindcă treceam prin India, iar India era membră a Comisiei 
Internaţionale de Inspectie din Vietnam, eram nevoiţi să 
dăm cu vopsea peste adresele originale și să retipărim 
documentele de zbor în timp ce eram în aer. În perioada 
acordului de la Geneva, Statele Unite furnizaseră ajutor 
Indochinei în valoare iniţială de două miliarde șase sute 
de milioane de dolari. (Ca factor de planificare militară, 
cuantumul ajutorului „umanitar“ pe plan general urma să 
fie de zece ori mai mare decîtvaloarea iniţială.) 

Edward G. Lansdale, şeful SMM, a venit la Saigon de 
la Washington prin Manila pe 1 iunie 1954, la mai puțin 
de o lună de la căderea garnizoanei franceze de la Dien 
Bien Phu. În Vietnam, armata lui Ho şi ceilalți băștinași 
naționaliști îşi consolidaseră poziţiile în nord și acolo 
unde erau majoritari. Unităţile franceze înfrînte fuseseră 
dezarmate, echipamentul şi muniţia fiind preluate de 
Vietminh, al cărui arsenal, deja imens, sporea astfel consi- 
derabil. Ce n-au putut lua, au distrus. În fiecare noapte, în 
timpul zborurilor mele spre Saigon, auzeam exploziile din 
oraș şi din împrejurimi, precum și din alte zone fortifi- 
cate. 

Uneori, fluviul Saigon, singurul canal de aprovizio- 
nare al Vietnamului de Sud, devenea impracticabil ca 
urmare a atacurilor inamice și a numeroaselor vase care 
fuseseră scufundate în albie. Aeroportul de la Tan Son 
Nhut era înconjurat cu colaci de sîrmă ghimpată. În ciuda 
acestei precauţii, avioanele franceze parcate aici din 
timpul Celui de-al Doilea Război Mondial au fost aruncate 
în aer de oziile declanșate în fiecare noapte de pionierii 
Vietminh. Întreaga tară clocotea de război clandestin. 

În acest climat și-a început activitatea Misiunea 
Militară de la Saigon. Acordurile de la Geneva stabiliseră 
divizarea politică a statului cu o lungime de o mie şase 
sute de mile, de-a lungul paralelei 17 — aproape o 
împărțire egală între nordul şi sudul teritoriului. În 
primele luni de activitate, SMM raporta că sarcina sa 
oficială era de „a crea o nouă direcţie în războiul psiho- 
logic... în care era inițiată și armata vietnameză,“ ca şi 
cum ar fi existat vreun stat în sudul Vietnamului și o 
armată Sud-vietnameză — nici una, nici alta n-aveau să 
existe pînă la 1 iulie 1954, dacă nu și mai tîrziu. Însă, între 


ce raportau și ce făceau oamenii lui Lansdale, era o mare 
diferenţă. 

Misiunea Militară de la Saigon a început să activeze 
pe teritoriul indochinez la 1 iunie 1954. Nou-numitul 
preşedinte, Ngo Dinh Diem, a sosit la Saigon pe 7 iulie 
1954. Cum se creează un nou guvern și o nouă naţiune? 
Cum poate un om care a trăit ani întregi în afara țării (şi 
să nu uităm că Vietnamul de Sud n-a fost niciodată o 
ţară) să revină din exil, sub protecţia unui stat cu totul 
străin de cauză (Statele Unite) şi să preia dintr-o dată 
funcţia de preşedinte? De unde venea națiunea lui și 
infrastructura guvernamentală pe care se sprijinea condu- 
cerea sa? De unde-i veneau armata și poliția? De unde 
veneau banii? 

Altfel spus, aici se afla o străveche parte a Asiei cu 
mai mult de treizeci de milioane de locuitori, împărțită de 
milenii pe aşezări, regiuni şi comunităţi etnice nu foarte 
bine definite. Cu excepţia Republicii Democrate Vietnam, 
care exista de un deceniu și nu avusese încă un răgaz de 
liniște în care să se adune și să se organizeze, acest teritoriu 
nu dispunea de nici o formă de guvernare. Administraţia 
colonialistă franceză nu mai era. Chinezii, care de secole 
asiguraseră un minim de economie reală, fuseseră 
oprimaţi și, sub conducerea lui Diem, expulzați. Ceea ce 
mai rămăsese era aproape anarhie. Luptele și revoltele 
erau, de fapt, un banditism în forma lui cea mai primitivă, 
făcut în scopul obținerii minimului necesar de mjloace de 
trai. Nu era nici măcar un război civil adevărat. 

În această atmosferă a pătruns SMM și, printr-o serie 
de abile sforării politice, l-a ajutat pe Diem să-și extindă 
autoritatea din ce în ce mai mult, în scopul înființării unui 
guvern central. Cea mai redutabilă armă a Misiunii consta 
într-o multime de cecuri în alb ale CLA care-i permiteau 
să facă şi să cumpere orice. 

Ceea ce s-a făcut în primele zile ale anului 1954 a fost 
pentru a pregăti terenul pentru războiul ce a continuat 
de-a lungul a încă douăzeci de ani. În primii doi ani şi 
jumătate nici un american nu s-a aflat mai aproape de 
frații Diem (Ngo Dinh Nhu era șeful ramurei CIA din 
Vietnamul de Sud şi cel mai puternic om al noului stat) 
decît Lansdale. El a devenit preocupat de faptul că 
Programul Consultativ de Administraţie Publică, realizat 


de ambasada americană, avea să fie prea lent și că trebuia 
să se adopte de urgență anumite măsuri care să umple 
vidul creat de plecarea francezilor şi a Vietminh-ului — 
aceştia se retrăseseră în nord după acordul de la 
Geneva — şi să consolideze fără întîrziere noua admi- 
nistraţie a lui Diem. Să ne oprim puțin asupra recoman- 
dărilor sale şi a modului în care au fost ele aplicate. 

Lansdale a numit această inițiativă programul său de 
„Acţiune Civică“. lată cum îl descrie: „este un ciclu care 
include nu numai îndoctrinarea politică, antrenamentul 
fizic şi însuşirea cunoștințelor de utilizare a armelor în 
bazele de antrenament, ci şi o perioadă ulterioară în care 
vor lucra în cătune și în aşezări, unde îi vor ajuta pe localnici 
să construiască şcoli, şosele, poduri, closete publice și alte 
activităţi de acest gen, precum şi cele de sprijin pentru 
înființarea autoadministrării“. O muncă interesantă 
penmi o organizație creată în scopul de a merge în 

ietnam să „facă iadul pe pămînt“, ca să-l cităm pe Foster 
Dulles. Lansdale reactualiza o pagină din trecutul său. 

La puțină vreme de la atacul japonez asupra bazei de 
la Pearl Harbour, pe 7 decembrie 1941, Lansdale intrase 
în OSS. Ulterior avea să spună că a părăsit acest birou 
pentru a activa în cadrul serviciilor de informaţii ale 
armatei. Din propria mea experiență, foarte puţine 
persoane au părăsit efectiv un serviciu secret ca să intre în 
rîndurile armatei. Mai degrabă au făcut în aşa fel, încît să 
poată beneficia, la nevoie, de o „acoperire“ militară. 

Oricum ar fi, în cursul Celui de-al Doilea Război 
Mondial, după capitularea armatei italiene, am văzut că 
în timpul dictaturii fasciste oraşele şi localităţile din Italia 
fuseseră atât de mult timp lipsite de o administraţie efectivă, 
încît acum aveau nevoie de ajutor pentru a-şi reînființa o 
oarecare formă de guvernare locală. În acest sens, armata 
a instituit unități speciale, care au fost denumite de 
Afaceri Civile şi Administraţie Militară — CAMG. 
Aceste unităţi CAMG s-au dovedit atît de eficiente, încît 
au continuat să-şi desfășoare activitatea și în nordul 
Europei cînd armatele Aliaților au pătruns în Germania. 

În acest timp, OSS a băgat de seamă cam ce se făcuse 
şi a încercat să facă același lucru și în Asia. Dar, dacă vă 
aduceți aminte, generalul MacArthur nu a permis biroului 
să intre în zona Pacificului. Totuşi, OSS a reușit să intre 


în Pacific cu ideea lor de CAMG, prin intermediul marinei 
militare a Statelor Unite. A fost deschisă o şcoală specială 
în campusul Universității Princeton, urmată de mai multe 
scoli, în care cursanţii învățau limbile folosite în zonă, la 

lonterey, California. O dată cu capitularea Japoniei, 
programul a încetat brusc. Însă oameni cu spirit de obser- 
vaţie ca Lansdale şi şeful său, generalul Richard Stilwell, 
au perceput eficacitatea unui astfel de program în cursul 
Războiului Rece. În 1960, eu, împreună cu Lansdale și cu 
generalul Sam Wilson, am scris mult despre această 
doctrină în noul manual al Forţelor Speciale ale armatei 
terestre americane. 

Cînd a fost trimis în Filipine, în 1950, Lansdale a 
înființat acolo un Birou de Acţiune Cetăţenească. îi 
determinase pe preşedintele Ramon Magsaysay să 
înfiinteze o divizie de război psihologic sub control prezi- 
dential pe care a numit-o apoi „Biroul de Actiune 
Cetătenească“. Nu este cazul aici să vorbim despre evoluția 
acestor raporturi. Vom spune numai că această nouă 
însărcinare militară, dacă a fost vreodată cu adevărat mili- 
tară, a apărut în cursul Celui de-al Doilea Război Mon- 
dial, continuînd, cu sprijinul CLA, să existe şi în vremea 
Războiului Rece. 

Inevitabil, cînd s-a mutat în Vietnam, Lansdale a adus 
cu sine şi propriul concept de acțiune cetățenească. Sub 
comanda generalului John W. O'Daniel, şeful Grupului 
Consultativ de Asistenţă Militară (MAAG) se aflau patru 
divizii: armată, marină, aviaţie şi pacificare. Lansdale se 
afla în fruntea Pacificării, care în aparenţă se ocupa de 
activități cetățenești. Numai că vietnamezii se opuneau cu 
vehemenţă expresiei „pacificare“. O cunoscuseră foarte 
bine ca pe una dintre cele mai sinistre practici colonialiste 
franceze, pe care generalul Louis-Hubert-Gonzalve Lyautey 
o aplicase în Africa de Nord și pe care chinezii o folosiseră 
mai tîrziu în nordul Indochinei, prin „pacificarea“ unei 
regiuni înțelegîndu-se uciderea tuturor localnicilor. O 
altă parte a planului de activități cetățenești a devenit 
cunoscută cîţiva ani mai tîrziu ca proiectul „Cătunul 
Strategic“. Înainte de sfîrşitul războiului, CLA inițiase 
programul Phoenix, presupus a se ocupa tot de activităţi 
cetăţeneşti; în realitate, el va fi una dintre cele mai 
monstruoase şi criminale creaţii ale războiului. Numai ca 


urmare a derulării programului Phoenix au fost uciși zeci 
de mii de vietnamezi. 

Trebuie bine înțeleasă această fațetă a campaniei din 
Vietnam, pentru a ne da seama de ce n-am fost niciodată 
în măsură să cucerim inimile și minţile oamenilor și de ce 
un asemenea tip de război nu poate duce la victorie. 
Aceasta ne amintește din nou de perioada Companiei 
Indiilor de Est britanice și nepăsarea membrilor ei față de 
practica genocidului, cauzată de îndoctrinarea cu teoriile 
malthusiene și darwiniste. („Barbarii ăștia nu vor fi 
nicicînd în stare să se hrănească singuri, așa că ce 
contează dacă mor? Și, oricum, noi sîntem cei mai tari.) 
O dată implantate, aceste teorii devin extrem de puternice 
și se reflectă în campanii de genul celei desfășurate în 
Indochina între 1945 şi 1975 şi, din nou, în Orientul Mij- 
lociu, în „Războiul din Golf“ din 1991. 

Aproape de la început, Diem a fost confruntat cu o 
tentativă de lovitură de stat. Aceste ameninţări au luat 
sfîrşit cînd CIA l-a cumpărat pe generalul Nguyen Van 
Minh şi pe alți rivali şi i-a trimis la Paris. Dar asta nu i-a 
conferit lui Diem nici armata necesară, nici un detașa- 
ment pentru protecţia personală. În apropierea Saigonului 
existau anumite bande influente şi independente. Una 
dintre ele se numea Cao Dai. La începutul anului 1955, 
CIA l-a cumpărat pe șeful acesteia şi i-a plasat armata sub 
comanda lui Diem. Apoi, în iunie 1955, armata unei alte 
secte, Hoa Hao, a fost înfrîntă în faţa banilor — liderul ei 
a fost de asemenea mituit şi trupele sale s-au alăturat 
forțelor guvernamentale. O a treia sectă, Binh Xuyen, cu- 
noscută mai bine sub denumirea „Bandiţii Binh Xuyen“, 
controla cazinourile şi lumea interlopă a Cho Lonului, o 
suburbie saigoneză. 

CIA a reuşit să-l determine pe şeful sectei, pe „Marele 
Bandit“ Le Van Vien, să renunțe la oamenii lui și să ia 
drumul Parisului. Riviera franceză s-a pomenit dintr-o 
dată cu o inflaţie de bogătași vietnamezi, toţi generali. În 
Asia, ca peste tot în lume, nimic nu poate sta în fața dola- 
rului american, iar carnetele de cecuri ale SMM începeau 
să pună bazele unei armate guvernamentale pentru 
aproape lipsitul dc apărarc şi total lipsit de putere Ngo 
Dinh Diem. 


Sînt conştient de faptul că cele mai multe dintre 
cărţile de istorie referitoare la primele zile ale războiului 
din Vietnam prezintă relatări mult mai elaborate ale 
modului în care administrația Diem a achiziționat 
armatele acestor „secte“. Respectivele relatări servesc 
drept „acoperire“. Am dicutat îndelung pe marginea 
acestui subiect cu Lansdale. Am fost eu însumi prezent în 
Vietnam în acele zile şi ştiu foarte bine că trupele acestor 
„secte“, care nu erau altceva decît niște minore organi- 
zaţii paramilitare, au fost cumpărate fără greutate cu 
dolari americani la preţul practicat pe „piaţa“ vietnameză. 
Relatările lui Lansdale pe această temă, din cartea sa, In 
the Midst of Wars, sau cele din biografia sa, Edward 
Lansdale, scrisă de Cecil B. Curry, constituie o lectură 
interesantă. Ambele cărți sînt acoperite cu o peliculă 
consistentă de „versiune oficială“ în privința acestor 
evenimente şi nu pot fi luate drept relatări reale. 

Cele mai multe armate asiatice de acel gen nu sînt alt- 
ceva decît grupuri de oameni cu familii aflate la limita 
subzistenţei. Ei au intrat în armată pentru un castron de 
supă şi un pumn de orez, zilnic, pentru ei și familiile lor 
nevoiaşe. Aceasta era armata despre care SMM spunea că 
o va iniția în operaţiuni de război psihologic, printre 
altele. 

Cei mai „buni“ dintre aceşti soldați au fost parașutați 
în împrejurimile Hanoiului, îmbrăcați în veșminte autohtone 
şi li s-a ordonat să împrăștie zvonuri anti-Vietminh prin 
oraş. De asemenea, li s-a ordonat să arunce manifeste 
scrise de membrii Misiunii Militare de la Saigon şi să 
efectueze diferite acte de sabotaj, ca, de pildă, să toarne 
zahăr în rezervoarele de combustibil ale camioanelor şi 
vehiculelor militare ale lui Ho. Ulterior, SMM avea să 
afle că acești soldaţi „fideli“ se amestecau printre trupele 
lui Ho și se aliniau pentru a primi un castron cu supă. 

Pe la mijlocul verii, numărul oamenilor din SMM 
crescuse şi i se lărgise sfera de activitate. Componenţii ei 
predau de acum tactici de luptă „paramilitare“ — ceea ce 
numim astăzi terorism — şi făceau tot ce le stătea în 
puteri ca să convingă sutele de mii de „catolici“ din nord 
să vină în sud, promiţîndu-le siguranţă, hrană, pămînt şi 
libertate, şi amenințîndu-i că vor fi măcelăriți de comu- 


niștii nord-vietnamezi și de cei din China dacă vor rămîne 
acolo. 

Migraţia catolicilor — sau a băștinașilor numiţi astfel 
de cei din SMM — din provinciile vietnameze din nord în 
cele din sud, sub egida acordurilor de la Geneva, a devenit 
cea mai importantă activitate a Misiunii şi una dintre 
principalele cauze ale războiului din Vietnam. Teribila 
povară a celor un milion o sută de mii de străini nevoiaşi, 
impusă cu de-a sila băștinașilor sudici la fel de nevoiaşi, a 
generat o tensiune asupra tării şi administrației Diem 
care s-a dovedit a fi distrugătoare. 

Americanii nu au vrut să înțeleagă că autohtonii din 
Asia de Sud-Est nu sînt o populație migratoare. Ei nu-şi 
părăsesc ancestralele aşezări natale. Sînt profund legaţi de 
rituri străvechi şi de viața comunităţilor rurale. Cel mai 
mare rău care li se poate face este să fie înspăimîntați 
într-un asemenca grad, încît să fie făcuți să creadă că au 
un motiv solid ca să-și părăsească așezările și căminele. 

În j jur de şase sute şaizeci de mii sau mai mulţi dintre 
aceşti băștinași sărăntoci au fost mînaţi la Haiphong de 
către SMM şi Îmbarcati în navele de transport ale marinei 
militare americane. Cam trei sute de mii au fost transpor- 
taţi cu aeronavele companiei CAT (Transporturi Aeriene 
Civile) a CIA, iar alţii au mers pe jos. Au fost duși, ca 
cirezile de vitc, către cea mai sudică regiune a Vietnamu- 
lui, unde, în ciuda promisiunii că li se vor da bani şi alte 
mijloace de trai necesare, au fost lăsaţi în seama popu- 
lației locale. Nordicii sînt tonchinezi, mai mult chinezi 
decît cochinezi. În condiţii normale, nu s-ar fi amestecat 
niciodată unii cu altii. 

Aceste grupuri nu puteau fi asimilate cu nici un chip 
de o ţară practic inexistentă. E de la sine înţeles că în cel 
mai scurt timp nordicii au devenit bandiți, din necesitate, 
încercînd să-și asigure minimul necesar de existenţă. 
Revoltele locale izbucnite în aceste regiuni au fost catalo- 
gate „rebeliuni comuniste“ şi cea mai mare parte a orori- 
lor care au avut loc în următorii douăzeci de ani a fost 
rezultatul direct al acestei acţiuni îngrozitoare, inițiată și 
efectuată de Misiunea Militară teroristă de la Saigon a 
CIA. 

Mai mult decît atît, cei un milion o sută de mii erau 
tonchinezi, deci nordici — adică „inamicul“ din scenariul 


vietnamez. Oricum, de vreme ce fraţii Diem erau mai 
apropiaţi de băștinașii din nord decît de cochinezi, n-a wecut 
mult pînă ce un mare număr din rîndurile acestor așa-ziși 
„refugiaţi“ au ocupat posturile cheie din infrastructura 
guvernamentală a lui Diem. 

Dacă ne gîndim puțin la această situaţie extrem de 
complexă, începem să ne dăm seama că „problema“ 
vietnameză a fost în mare parte creată chiar de americani, 
imediat după încheierea acordurilor de la Geneva. N-a 
fost nimic mai rău din tot ce a apărut de-a lungul acestor 
trei decenii de război ca migrația forțată a acestor peste 
un milion de „catolici“ nordici spre sud, într-o vreme în 
care de-abia dacă exista un guvern sud-vietnamez. (Cifra 
de un milion o sută de mii folosită aici e luată dintr-un 
discurs al lui John Foster Dulles, ținut în perioada în care 
era ministru de externe.) 

Deși cei din Misiunea Militară de la Saigon aveau o 
mulțime de alte treburi mai importante în Vietnam, cea 
mai "însemnată însărcinare a lor era de a-l tine în viată pe 

Ngo Dinh Diem, şi s-au achitat de ea în maniera tipică 
CIA timp de zece ani. 

Dacă s-ar cunoaşte adevărul, ar trebui să se ştie că 
şefii de stat din cele "mai multe țări ale Lumii a Treia de 
azi — supuși regulilor jocului mondial al superputeri- 
lor — își datorează functia şi viata unei gărzi de elită, pe 
care o pot controla şi, cred ei, în care pot avea încredere. 

În multe țări din lume, şefii acestor gărzi de elită sînt 
oameni pregătiți de CIAşi KGB. Iniţial, Diem nu dispunea 
de o astfel de unealtă esenţială puterii, aşa că Misiunea 
Militară de la Saigon a apelat la Filipine, unde tocmai îl 
înlzituraseră pe preşedintele Quirino şi îl instalaseră pe 
Ramon Magsaysay. 

SMM l-a împrumutat de la Magsaysay pe unul dintre 
cei mai apropiaţi colaboratori şi prieteni ai acestuia, care 
era chiar membru al gărzii prezidenţiale, colonelul 
Napoleon Valeriano. 

Valeriano alesese și pregătisc garda de elită a lui 
Magsaysay. Acest uimitor filipinez avea să joace ulterior 
un rol important în operaţiunea de la Bay of Pigs din 
1961. A sosit la Saigon împreună cu alți ofițeri inferiori, şi 
ei membri ai gărzii de elită, pentru a începe procesul de 
selecţie a vietnamezilor care, dintr-un motiv sau altul, era 


de așteptat să-i fie loiali lui Diem. După aceea, candidaţii 
au fost duşi la Manila pentru pregătire și îndoctrinare. 

Una dintre soluţiile aplicate pentru a se garanta fideli- 
tatea gărzii faţă de conducător este de a angaja numai 
oameni care au familii și copii, cărora să li se ofere un 
adăpost unde vor trăi... ca ostatici — ceea ce va garanta o 
„fidelitate nepieritoare“. 

Cu timpul, Diem a început să acţioneze din ce în ce 
mai mult ca un adevărat şef de stat, la fel ca omologii lui 
mai experimentați din Laos, Cambodgia, Thailanda şi 
Birmania, care, ca și el, se bucurau de prezenţa unor astfel 
de gărzi de elită formate cu sprijinul CIA. 

ntre timp, relaţiile dintre şeful oficial al statului, Bao 
Dai, şi premierul Diem, s-au înrăutățit. În 1955, Ngo 
Dinh Diem, nou-venitul CIA, a chemat populaţia din 
teritoriul de-abia delimitat, numit Vietnamul de Sud, la 
un referendum în care să se aleagă între menţinerea lui 
Bao Dai în fruntea ţării şi transformarea acesteia în repu- 
blică, sub conducerea lui Diem ca președinte. 

Era chiar ceva inedit să pregăteşti un scrutin electoral 
într-o țară în care așa ceva nu se mai văzuse, mai ales că 
mulţi dintre locuitori nici măcar nu ştiau de existența 
acestui nou stat, nici nu ştiau care-i sînt granitele și nici 
cine era Ngo Dinh Diem. Cu recenta sa experiență de 
aceeași natură în Flipine, CIA avea, oricum, siguranța că 
aceste alegeri „libere, democratice“, vor da cîștig de cauză 
omului său. În orice caz, liderii SMM vor avea grijă ca 
protejatul lor să aibe toate voturile. 

n acţiuni de acest gen se dovedeau însușirile aparte 
ale SMM. A fost comandat un milion de „fonograle“ 
jucării, care au fost amplasate în anumite locuri. Din 
interiorul lor s-a făcut auzită înregistrarea discursului lui 
Ngo Dinh Diem. Țăranii, care nu mai văzuseră şi nu mai 
auziseră așa ceva pînă atunci, au rămas înmărmuriţi. O 
„vrăjitorie modernă“, ca această „cutie vorbitoare“, a 
slujit la garantarea alegerii lui Diem. 

Diem a cîștigat alegerile cu o majoritate de 98%, iar 
pe 26 octombrie 1955 a proclamat în interiorul de la sud 
de paralela 17 — de fapt, linia oficială de demarcaţie era 
dată de fluviul Song Ben Hai, dar, de obicei, se făcea refe- 
rire la ea ca la paralela 17 — Republica Vietnamului. În 


urma acestor alegeri, Diem a devenit primul preşedinte al 
republicii. 

Cu asta se încheia primul ciclu. La întrunirea Consi- 
liului Naţional de Securitate din 29 ianuarie 1954, frații 
Dulles prezentaseră plenul de creare a unei noi naţiuni 
care va fi împinsă de Statele Unite să continue războiul de 
„nouă ani“ din Indochina. 

A durat aproape doi ani (timp în care francezii au fost 
învinși, guvernul lui Bao Dai dizolvat și Diem a revenit 
din exil, direct în funcţia de premier, la Saigon) pînă la insta- 
larea, în cele din urmă, a lui Diem în funcţia de 

reşedinte — ca „Părinte al Patriei“ — al Vietnamului de 

ud. Nimic din toate acestea n-ar fi fost posibil fără activi- 
tatea subterană a abilei CIA şi a experimentatei sale 
Misiuni Militare de la Saigon. 


ȘASE 


Genocid prin transfer... în 
Vietnamul de Sud 


CEI NOUĂ ANI DE MANEVRARE a mașinii de 
război americane în Indochina au început să se amorti- 
zeze în stil mare pentru elita puterii în 1954. Pînă la acea 
dată, fuseseră cheltuite aproape trei miliarde de dolari şi 
cursese sînge american. O conflagrație majoră era 
iminentă. La sfîrșitul fazei indochineze a Războiului 
Rece, preţul plătit se estima la cinci sute de miliarde de 
dolari americani şi cincizeci şi opt de mii de ostași 
americani uciși, la care se adăuga o scădere vertiginoasă a 
prestigiului Statelor Unite pe plan mondial. 

Francezii, care se aflau în Indochina din 1787, fuseseră 
înfirînți la Dien Bien Phu în mai 1954 şi alungati din tară. 
Misiunea Militară de la Saigon a CIA sosea în luna iunie 
a aceluiași an. „Putem desfășura efectiv operaţiuni de 
gherilă (în Vietnam)... și putem face iadul pe pămînt“, 
zisese ministrul de externe John Foster Dulles. Acesta era 
scopul adevărat al Misiunii Militare de la Saigon în Indo- 
china, de a derula o campanie ilegală de acţiuni paramili- 
tare şi de a face iadul pe pămînt. CIA o înzestrase cu 
puten depline, cu sprijin masiv şi cu carnete de cecuri. 

ntre timp, Conferinţa de la Geneva, care trebuia să 
ducă la o încetare a focului între Vietminh, Franta si 
Statul Vietnam, se întrunise pe 26 aprilie, chiar înainte de 
înfrîngerea suferită de francezi la Dien Bien Phu, pe 7 mai 
1954. Conferinţa a stabilit o zonă de delimitare la Sau lîngă 
paralela 17, care împărțea fosta colonie franceză în două 
regiuni egale. La nord avea să fie Republica Democrată 
Vietnam, iar la sud avea să se formeze Statul Vietnam, 
devenit ulterior, pe 26 octombrie 1955, Republica Viet- 
nam. 

Înainte de încheierea Conferinţei de la Geneva, 
Misiunea Militară de la Saigon si-a început acţiunile poli- 
tice, psihologice şi teroriste mpotriva populației din 
regiunile nordice. Utilizînd o echipă de sabotori bine 


dotați, a executat multe acte de terorism în Hanoi şi în 
împrejurimile Tonkinului. Agenţii SMM au contaminat 
rezervele de combustibil, au aruncat în aer oficiile 
poştale, au scris şi au împrăștiat milioane de manifeste 
anti-Vietminh, au tipărit şi au distribuit bani falși. 

Aşa cum se intenționa, aceste activităţi, devenite arme 
de temut în mîinile experimentaţilor agenţi ai SMM, au 
dus la apariţia unei vrajbe crescînde între tonkinezii catolici 
și Vietminh. Nimeni n-a ştiut că este mîna SMM pînă 
cînd vietnamezii pregătiți de Misiune nu au dezertat, 
trecînd la Vietminh. 

După propriile declaraţii ale liderilor SMM, aflate în 
Documentele Pentagonului publicate de Daniel 
Ellsberg, Misiunea a fost trimisă în Vietnamul de Nord cu 
scopul de a desfășura „război neconvențional“ „operaţiuni 
paramilitare“ „război politico-psihologic“ şi campanii de 
dezinformare şi de a pregăti terenul în vederea derulării 
„războiului psihologic“ de către vietnamezi. Membrii 
SMM erau nişte adevăraţi „agenţi provocatori“. 

Această activitate a SMM a produs unul dintre cele 
mai uluitoare, neobișnuite şi însemnate evenimente de 
război ale secolului — exodul masiv a peste un milion de 
băștinași tonchinezi, presupuși catolici, care au fost deter- 
minaţi să-şi părăsească ținuturile natale fiind azvîrliți în 
teritoriul anarhic, necunoscut şi inospitalier al Cochin 
Chinei, după cum am arătat mai devreme. 

Această masă de catolici din nord și impactul ei nedorit 
asupra populației sudice a înrîurit mai mult ca orice altceva 
amploarea, gravitatea și durata războiului de sorginte 
americană din Vietnam. A constituit un eveniment 
uimitor, din mai multe puncte de vedere. În primul rînd, 
cum a fost posibilă o strămutare în masă a unei populaţii 
altfel statornice şi ce i-a făcut pe atît de mulți dintre ei să 
se deplaseze atît de departe de căminele, aşezările și ținu- 
turile lor ancestrale? Să fi fost ei atît de înspăimîntaţi? 
Cum s-a putut păstra totul secret? Cea mai mare parte a 


1 Interesant este faptul că Daniel Ellsberg, care a sustras multmediati- 
zatele Documente ale Pentagonului şi le-a oferit presei în 1971, lucrase 
cu Lansdale şi cu ceilalţi membri ai Misiunii Militare de la Saigon din 
Vietnam. 


agenţiilor de presă şi a revistelor de istorie fie n-au luat în 
seamă, fie au evitat aceste teme. 

În momentul în care a început exodul, la mijlocul anului 
1954, statul Vietnam era inexistent în privința structurilor 
de guvernare. Totuși, era localizat în întreaga regiune ce 
se întindea la sud de paralela 17, iar populaţia sa 
străveche, stabilă şi pașnică, era estimativ egală cu zece- 
douăsprezece milioane. 

Nu se poate nega faptul că infuzia acestor sute de mii 
de intrusi într-o populaţie a sudului deja stresată de atîta 
război (Cel de- al Doilea Război Mondial, sub dominație 
japoneză, luptele de recucerire a Cochin Chinei, purtate 
de francezi, şi cei nouă ani de conflict cu Vietminh-ul, i-a 
împins atît pe venetici, cît şi pe gazde la limita răbdării. 
Nu erau într-atît victimele unui război civil, în adevăratul 
sens al cuvîntului, pe cît se găseau într-o situaţie aidoma 
celei a indienilor americani, cînd sute de mii de europeni 
au invadat ținuturile nord-americane și au hotărît să se 
instaleze acolo ca proprietari. Cu catolicul Ngo Dinh 
Diem la putere, tonkinezii au crezut şi ei că au același 
drept. 

Asa cum se arată în cartea Viemam Crisis!: 


Situatia confuză din Vietnam, ulterioară confe- 
rinței de la Geneva, a fost marcată de exodul refugiați- 
lor din zonele aflate la nord de paralela 17. Migratia 
refugiatilor a fost încurajată de Statul Vietnam și a 
fost efectuată cu sprijinul substantial al Statelor 
Unite. Franta a crezut inițial că migrația se va limita 
la cîteva mii de oameni, dar aceasta a luat curînd 
proporţii fantastice. Influxul refugiaților în ținuturile 
de la sud de paralela 17 au alimentat confuzia politică 
existentă. Autoritatea guvernului central de la Saigon 
era mult dispersată din pricina anilor de război si de 
tulburările politice, iar armata și „sectele“ (Hoa 
Cao Dai şi Binh Xuyen) erau de fapt state în stat. 


Această interpretare tipică a evenimentelor ridică 
multe întrebări pe cît de însemnate, pe atît de nesoluțio- 


1 Viemam Crisis, editată de Allan W. Cameron (Ithaca, N.Y.: Cornell 
University Press, 1971). 


nate, încă. Relatarea spune prea puţine despre situaţia 
grea a refugiaților şi nimic despre inospitalierele lor 
gazde — oamenii din sud. Vietnamul era ţara cea mai 
„ne-occidentală“ din Asia. Vietnamezii n-aveau cum să-şi 

ărăsească ținuturile ancestrale. Nu puteau să-și urce 
amilia în bătrînul Chevy şi s-o apuce spre o destinație 
necunoscută, aflată la o mie — o mie cinci sute de mile 
depărtare. N-aveau autostrăzi dotate cu parcări cu puncte 
de alimentaţie la îndemînă sau cu moteluri primitoare. La 
vremea aceea, unica linie feroviară nu era operaţională şi 
nu exista un alt drum. 

Indochina este un teritoriu foarte vechi. În epocile de 
glorie ale egiptenilor, babilonienilor şi perşilor, Vietnamul 
era deja „bătrîn“. Este unul dintre cele mai vechi leagăne 
ale civilizaţiei umane. Pentru acest popor stabil, 
preponderent rural, datoria față de părinți şi de împărat 
reprezenta liantul ordinii bazate pe învăţăturile lui Cra- 
pucius confucian. Cochin China, colonia franceză, suferise 
unele schimbări ca urmare a ocupaţiei franceze între anii 
1861 şi 1867, dar Annamul și Tonkinul, nu. Şi, totuși, aceşti 
„neschimbaţi“ tonkinezi au fost cei care au migrat, iar acest 
lucru face ca actiunea în sine să fie şi mai ieşită din comun. 

Pentru tonkinezi, satul era o institutie deosebit de 
importantă. În sat, clanurile erau puternice, iar osatura 
unui clan consta în cinstirea înaintaşilor, care asigura un 
atașament solid faţă de aşezare și de ţinut. Fiecare sat 
avea o capelă — „dinh“-ul — în care trona zeitatea 
protectoare a aşezării respective. Forţa de coeziune a 
Satului era sentimentul de a fi sub protecţia acelor spirite 
ale locului. Conducerea localităţii se afla în mîinile unui 
consiliu al notabilităţilor celor mai vârstnice, dar exista un 

rad considerabil de autonomie. Se spunea: „Autoritatea 
mpăratului se oprește la bariera de bambus“. 

Satul plătea un impozit autorității superioare și asigura 
tineri pentru serviciul militar. Însă în Vietnam legea nu se 
baza pe autoritate şi pe ordin, ci pe recunoașterea 
armoniei universale. peste tot în lume, scopul 
principal al administraţiei locale era de a asigura securita- 
tea. Drept urmare, cerința tradițională din Vietnam nu se 
referea la legi bune, ci la oameni buni. Legea era conside- 
rată mai puțin importantă decît virtutea”. 


1 Extrasele liberale de mai sus fac parte din cartea lui Ralph Smith, 
Vienam and the West (Ithaca, N.Y.: Cornell University Press, 1971). 


Toate acestea caracterizează satul şi societatea 
înspăimîntată a acestor băştinaşi, care au devenit refugiați 
în propriul lor ţinut natal, ca urmare a terorismului 
psihologic provocat de SMM şi de aliaţii săi religioşi. 
Existau toate motivațiile din lume în sprijinul ideii că ei 
erau cel mai puțin în stare, dintre toate naţiunile care au 
existat vreodată, să-și părăsească străvechiul cămin pentru 
o alternativă necunoscută şi inospitalieră. S-a vorbit 
foarte puţin despre această provocare clandestină care a 
creat o spaimă atît de profundă, dar ea trebuie luată în 
considerare ca una dintre cauzele principale ale america- 
nizării războiului din Vietnam. O dată ce ne dăm seama 
de acest lucru, începem să dobîndim o apreciere şi o 
percepere mult mai adecvată a puterii SMM a CIA şi a 
practicilor sale de război psihologic şi politic necon- 
venţional, nu numai din Vietnam, ci de oriunde. 

Ca să folosim expresia lui John Foster Dulles, SMM 
ştia cum să „facă iadul pe pămînt“, iar grozăvia ame- 
nintărilor sale a determinat un milion o sută de mii dintre 
acești tărani să-şi ia cîmpii. Cealaltă fatetă a monedei — 
şi probabil explicația pentru acalmia relativă a Vietminh- 
ului din timpul acestei emigrări masive — este faptul că 
printre sutele de mii de fugari s-au infiltrat mii de membri 
ai coloanei a cincea Vietminh, acoperindu-și deplasarea 
spre sud în mai marea masă de refugiaţi. 

În cursul lungii istorii a războiului, mai ales în 
Cochinchina, a fost întotdeauna greu să deosebești priete- 
nul de duşman. În timpul incursiunilor mele în Vietnam, 
mi s-a spus adesea că „Barbarii care dimineața folosesc 
briciul pentru a te bărbieri, îţi vor tăia beregata cu acelaşi 
brici la căderea noptii“. 

Dar, înainte de orice, războiul din Vietnam era dominat 
de conflicte interne. Multe dintre cele mai acerbe lupte 
s-au dat în peninsula Camau și în regiunile mai sudice, 
care întotdeauna fuseseră considerate ținuturi agricole: 
relativ bogate, paşnice şi, din punct de vedere geografic, 
cele mai îndepărtate de zonele în care se aşezaseră tonchi- 
nezii din nord. 

Parţial, aceasta s-a datorat efectului pe care l-a avut 
infiltrarea coloanei a cincea Vietminh și impactului 
tulburător al sutelor de mii de refugiaţi. Era chiar genul 
de situație dorită de CIA şi de KGB pentru a menţine 


cazanul Războiului Rece sub presiune. După primul an 
de activitate în Indochina, SMM raporta că se afla în 
măsură să asigure transportarea acestor refugiaţi, ca şi 
cum transportul ar fi fost singurul lucru important în această 
strămutare masivă. Drept pentru care s-a luat legătura, 
prin intermediul surselor guvernamentale ale armatei, cu 
liniile de Transport Aerian Civil (CAT), pentru a se 
asigura un pod aerian care să vină în sprijinul operațiunilor 
de transport efectuate de marina militară. 

Pentru cei care n-au auzit de această companie 
aeriană, ca şi de altele de același fel, CAT era o corporatie 
din Delaware, aflată în proprietatea CIA, cu baza în 
Taiwan, dar la dispoziția nevoilor CIA din orice loc de pe 
glob. SMM a contactat marina militară americană pentru 
a furniza transportul naval. Proiectul era atît de amplu, 
încît părea incredibil. Primele aeronave ale CAT erau de 
tipul C-46, fabricate de Curtiss pentru aviatie în timpul 
Celui de-al Doilea Război Mondial, adaptate zborurilor 
civile. Ar fi fost necesare peste zece mii de zboruri sau 
peste o mie de curse maritime, fiecare cu cîte o mie de 
refugiaţi, ca să fie posibilă deplasarea unui milion de 
persoane la o distanță de o mie de mile. 

Avind în vedere că multi dintre refugiați s-au îndreptat 
spre sud pe jos, sarcina liniilor CAT şi a marinei militare 
era mai ușor de îndeplinit. Rămine, totuşi, una dintre 
migrațiile cele mai mari cunoscute în istoria omenirii. De 
ce a fost plănuită şi îndeplinită o asemenea acţiune 
inumană? Nu poate fi decît o singură explicaţie: în scopul 
de a provoca un climat specific războiului în Vietnam şi 
de a-l alimenta. 

Dar cum a fost făcută, cum au dus la bun sfîrşit o 
operaţiune de o asemenea anvergură SMM și mentorii 
acesteia? 

La vremea Acordului de la Geneva, Ho Și Min şi toți 
nord-vietnamezii credeau că trebuie să existe o singură 
naţiune. Ei nu doreau divizarea ţării. Așa cum se garan- 
tase prin Acordurile de la Geneva, avea să se ţină un 
referendum, ca oamenii să poată alege conducerea unui 
Vietnam unit si unic. Ho Și Min afirmase acest lucru în 
nenumărate declaraţii publice. Însă, ca urmare a exodului, 
au avut loc mai multe „incidente“, cum a fost cel de la Ba 
Lang, din ianuarie 1955, cînd forţele Republicii Demo- 


crate Vietnam a lui Ho Şi Min au agresat pe „catolicii“ 
care încercau să treacă din nord în sud. 

Cei mai mulţi dintre americani sînt încredințaţi că, 
dacă se ajunge la un acord în cadrul unei întruniri a 
guvernelor cointeresate, prevederile sale vor fi respectate 
și îndeplinite. Acordul permitea transferul localnicilor 
dintr-o zonă în alta; dar făuritorii de război, ce acționau 
conform ordinelor elitei puterii, au citit acel paragraf inedit 
într-un mod cu totul aparte. Hotărîseră să declanșeze o 
mare conflagrație în Indochina și această cale asigura 
reuşita — nu delegaţii de la Conferinţa de la Geneva 
intenţionaseră această confuzie fatală, ci mentorii lor 
nevăzuţi — şi, după cum aveau să dovedească împre- 
jurările, au reușit. 

n ciuda revoltelor din nord, şi chiar neluîndu-le în 
seamă, aeronavele liniilor aeriene ale CIA şi navele marinei 
militare intrau şi ieşeau din porturile nordice și transportau 
o mare parte din aceşti oameni în sud... unde-i azvîrleau 
peste cochinchinezi, lîngă Saigon. 

Oamenii înșiși au fost supuşi unei campanii de dezin- 
formare şi altor hărțuieli specifice războiului psihologic 
de către SMM și arhiierarhia catolică din nord. Evacuarea 
acestor sute de mii de catolici a început din zona sud-vestică 
a deltei Fluviului Roşu din Tonkin, sub îndrumarea 
episcopatelor catolice de la That Dien şi Bui Chu. Aşa a 
început unul dintre cele mai uluitoare episoade din 
întreaga perioadă de treizeci de ani a războiului, consti- 
tuind, totodată, una dintre cele mai puţin cunoscute şi 
înţelese cauze ale acestuia. În plus, s-a spus că şi francezii 
dăduseră astfel de ordine de evacuare. 

Cînd s-a întîmplat acest lucru, Ministerul de Externe 
al SUA a pretins că nu ar fi fost informat despre ampla şi 
decisiva acţiune. Ceea ce, oricum, nu poate fi adevărat. O 
adresă comună americano-britanică din 29 iunie 1954 
către guvernul francez cuprindea următoarea frază’: 
-asigură transferul pasnic și umanitar, sub supraveghe- 
rea internaţională, a acelor oameni ce doresc să fie mutați 
dintr-o zonă în cealaltă a Vietnamului“. 


1 „Foreign Relations o f the United States, 1952- 54 *, vol. X11, „Indochina.“ 
(Washington, DC.: Government Printing Office, 1982). 


Americanii, britanicii și francezii aveau cunoştinţă 
despre această migrație masivă şi o ţineau în cel mai mare 
secret. Conferința de la Geneva asupra Încetării Osti- 
lităţilor din Vietnam își încheia lucrările pe 20-21 iulie 
1954. În urma ei s-a stabilit o încetare a focului începînd 
cu ora opr 11 august 1954. În cîteva rînduri, ultimul articol 
al Acordului de la Geneva stipula: ,„...oricăror rezidenti 
într-o zonă controlată de una din părți, care doresc să 
plece şi să trăiască în zona celeilalte părți, li se va permite 
plecarea şi li se va acorda sprijin în această privinţă de 
către autorităţile din acel district în care locuiesc“. 

Înţelesul brutal şi macabru al acestui „genocid prin 
transfer“ a fost mascat cu abilitate de un înveliş de cuvinte 
frumoase. Adresa americano-britanică pomenea despre 
un „transfer paşnic şi umanitar“. Acordul de la Geneva 
amintea despre acei oameni „care doresc să plece şi să 
trăiască“, autorii textului arătînd prin asta cît de buni şi 
de preocupaţi sînt ei să prescrie modul în care acei oameni, 
care trăiseră toată viața într-un mediu statornic, aşa cum 
trăiseră peste zece mii de ani și strămoșii lor, își pot face 
bagajele și se pot muta. 

pinia publică mondială, din care cea mai mare parte 
n-auzise de tonkinezi vreodată şi habar n-avea de istoria 
lor străveche, ar fi trebuit să creadă că posibilitatea ca 
acești oameni sărmani să fie strămutați la o distanţă de o 
mie de mile sau chiar mai mult, reprezintă un gest de 
bunăvoință. Şi, ceea ce este și mai grav, opinia publică 
mondială nu trebuia cu nici un chip să înțeleagă vreodată 
că deplasarea acestui milion de oameni a fost pusă la cale 
de artizanii războiului — pentru a asigura toate ingre- 
dientele celui mai amar capitol al Războiului Rece. 

Asa a început americanizarea acelui război. Privind 
înapoi peste deceniile ce au trecut, ne este cu neputinţă să 
gîndim că a fost posibil ca un milion de oameni sărmani, 
Statornici şi pașnici să fie dezrădăcinaţi în acest mod şi 
transferați în sudul Vietnamului. Gîndiţi-vă ce i-ar putea 
determina pe un milion de newyorkezi să-și părăsească 
prietenii, slujbele şi căminele şi să se mute în Alabama, 
unde ar fi primiţi cu aversiune, ca intruși, venetici și 
aducători de necazuri. Totuşi, așa ceva s-a “întîmplat. Și 
asta cu aportul nemijlocit al CIA, imediat după ce această 
oficină răsturnase guvernele din Guatemala, Filipine şi 


Iran. Vietnamul a avut, pur și simplu, ghinionul să fie ales 
ca teatrul pe care avea să se desfășoare următoarea piesă 
a Războiului Rece. 

Intensitatea acestui conflict a fost în mare parte deter- 
minată de acest exod. Deși armata franceză suferise o 
înfrîngere umilitoare, ea era pregătită să supravieţuiască 
„gloriei dureroase de la Dien Bien Phu“. „Sînt îndreptăţit 
să declar în faţa dumneavoastră că atunci cînd s-a format 
guvernul domnului Diem mi-am exprimat clar opinia 
nefavorabilă în privința oportunității acestei soluții“, a 
spus ministrul de externe francez Christian Pineau în fața 

nsiliului Republicii. „Dar, a adăugat el, de această tară 
ne leagă un acord comercial.“ 

Forţele armate plecaseră, la ordinele lui Diem... dar 
interesele imense ale prelucrătorilor de cauciuc de la 
Michelin rămăseseră, ca şi cele bancare și ale altor 
companii comerciale franceze, deci totul era în ordine 
pentru Franţa. Americanizarea conflictului le aducea 
beneficii incalculabile. Acelaşi lucru se poate spune şi 
despre vechea comunitate comercială chineză, precum și 
despre cele australiene şi neo-zeelandeze, care, datorită 
poziţiei lor relativ vecină Indochinei, au devenit negustori 
de fructe, bancheri şi comercianţi în Vietnam (în special 
pentru enormele averi ilicite făcute acolo) în vremea 
„perioadei americane“. 

Pentru milionul de refugiaţi una era să părăsească 
nordul Vietnamului și cu totul altceva să sosească în sud 
şi să capete case, pămînt ș şi funcţii importante. 

După cum am mai spus, în 1954 şi 1955 sudul era 
dezorganizat. Niciodată n-a fost un stat cu adevărat naţional. 
Diem, premierul și, ulterior, preşedintele sudului, era un 
venetic din Annam care trăise o lungă perioadă de timp în 
exil. Tot ce însemna putere politică a dispărut după plecarea 
francezilor. Economia, în urma expulzării chinezilor 
printr-un edict al lui Diem, era la pămînt, iar poporul n-avea 
armată să-şi apere conducătorul sau republica. 

În debandada instalată au venit cei un milion o sută de 
mii de refugiaţi. 

Cochinchina, teritoriu sudic, era o străveche regiune 
rurală. Castronul cu orez al Asiei. Cu mult înainte de 
război, existau aici plantaţii întinse pe mai mult de 
treisprezece milioane cinci sute de mii de pogoane. Încă 


din 1931, în Cochinchina se produceau anual peste două 
milioane de tone de orez. Prin 1950, productia. a crescut 
pînă în jurul cifrei de şase milioane de tone. Vietnamul de 
Sud fusese un important exportator de orez, sub administrația 
Diem, în haosul economic instaurat, statul a fost nevoit să 
importe orez pentru a-şi hrăni populația, acest lucru fiind 
una dintre cele mai îngrozitoare urmări ale anilor de 
război. 

Cochinchinezii erau relativ bogați. Duceau o viată 
liniştită, îndestulătoare, iar administraţia lor locală de tip 
rural se desăvirşise de-a lungul a mii de ani de existenţă. 
Aveau foarte putin nevoie de restul lumii, care de-abia 
ştia de existenţa acestor țărani vietnamezi. 

Dar a început exodul. Primul raport interimar al 
Comisiei de Supraveghere şi Control din Vietnam, emis 
la 25 noiembrie 1954, spunea: „Comisia a adoptat măsuri 
pentru a asigura libertatea de deplasare a opt mii de 
refugiaţi“. 

„Vă aduceți aminte că acordurile referitoare la 
Vietnam au fost necesare spre a înlesni strămutarea în 
sud a zeci de mii de oameni din zona Hanoiului...“ declara 
în Camera Comunelor ministrul de externe britanic 
Anthony Eden, pe 8 noiembrie 1954. 

lar un comunicat comun franco-american din 19 sep- 
tembrie 1954 arăta că: „În acest sens, Franţa şi Statele 
Unite sprijină guvernul vietnamez în acţiunea de reinsta- 
lare a vietnamezilor care, din proprie iniţiativă, au trecut 
în Vietnamul Liber, şi al căror număr se ridică deja la trei 
sute de mii.“ 

„Recenta dumneavoastră cerere de a vă acorda sprijin 
în extraordinarul proiect de strămutare a mai multor sute 
de mii de cetăţeni vietnamezi fideli din zonele cu o 
conducere de facto şi o ideologie politică pe care o 
resping, va fi îndeplinită. Sînt fericit că Statele Unite vă 
pot susține în această acțiune umanitară“ arăta președin- 
tele Eisenhower într-un mesaj către premierul Diem, pe 
23 octombrie 1954. 

Și iată ce spunea secretarul de stat John Foster Dulles 
cîteva luni mai tîrziu, pe 8 martie 1955, într-un discurs 
difuzat la radio şi televiziune adresat întregii naţiuni: „Ca 
întotdeauna cînd într-o țară se instaurează comunismul 
(internaţional), cei ce îndrăgesc libertatea părăsesc acea 


tară, dacă le stă în putință. Pînă acum, în jur de trei sute 
de mii de persoane au părăsit Vietnamul de Nord şi se 
preconizează că pînă la sfîrşitul exodului numărul lor să 
ajungă în jurul cifrei de un milion. Nu este deloc uşor 
pentru Vietnamul de Sud să primească acești refugiați, 
lipsiţi de mijloace de întreţinere şi de bani, care n-au altă 
avere în afară de lucrurile pe care le-au putut aduce în 
spinare.“ 

E tare ciudat că, privind înapoi, să descoperim că 
autorităţile implicate direct în această acțiune, ca cele din 
Comisia Internaţională, estimau numărul refugiaților la 
opt sute de mii. Britanicii se gîndeau la „zeci de mii“. 
Francezii, a căror prezență se făcea încă bine simțită în 
Vietnam, vorbeau de trei sute de mii. lar inițiatorul de 
fapt, John Foster Dulles, aproape că a spus lucrurilor pe 
nume, preconizînd că numărul refugiaților va ajunge „în 
jurul cifrei de un milion“. 

O dată ajunşi în sud, mulţi dintre catolici au fost 
numiţi în posturi importante de către guvernul pro-ame- 
rican al lui Diem. Un exemplu semnificativ îl constituie 
cazul doctorului Tran Kim Tuyen, un catolic din nord ce 
părăsise Tonkin China în 1954, care a fost pus în fruntea 
Oficiului de Afaceri Socio-politice, organism guverna- 
mental secret creat de CIA în scopul supravegherii disi- 
denţilor. 

Este ceea ce în ţările comuniste se numeşte sistemul 
„de bloc“, o organizaţie opresivă şi omniprezentă de spionaj 
intern care foloseşte profesorii pentru a culege informaţii 
de la elevi, soțiile să-şi denunte proprii soți, directorii să 
dea informaţii despre anagajaţi. 

Mii de catolici din nord au fost numiţi în astfel de 
funcţii de către CIA si guvernul Diem. 

-a durat mult pină cînd disensiunile dintre autohtonii 
din sud și intruşii nordici favorizați de Diem să degene- 
reze în lupte şi revolte. Paşnicii fermieri şi țărani din sud 
s-au răsculat împotriva infiltrării acestor refugiaţi în tinu- 
turile lor si în structurile guvernamentale ale regimului 
Diem, pe care le urau. 

Asa încît, în scurt timp, în accepțiunea fraţilor Diem și 
a susținătorilor lor din CIA aflaţi la Saigon, cei un milion 


şi mai bine de refugiaţi au devenit „prietenii“, iar „dușmanii“ 
sau, cel puţin, „problema“, erau băștinașii din sud. 

Era momentul cel mai potrivit pentru a transforma 
încăierările în război şi pentru a aduce americanii. Primul 
val de americani intrat în Vietnam a fost cel al „binevoito- 
rilor“, sau, după părerea altora, a „hidoșilor americani“. 

În încercarea de a pune bazele unei noi națiuni, de a o 
înzestra cu mijloace de apărare proprii, cu poliţie şi 
armată, de a-i dezvolta agricultura şi economia, şi de a 
construi şcoli și spitale, au fost aduși în Indochina ameri- 
cani din toate păturile sociale, ca să lucreze cu CLA și cu a 
sa Misiune Militară de la Saigon, cu Grupul Consultativ 
de Asistenţă Militară lărgit şi să sporească forța umană a 
multiplelor companii ale CIA din Asia de Sud-Est şi a 
prosperelor bande de mercenari ale acestora. 

Se stabilea următoarea fază a americanizării Vietna- 
mului. Planul era de a distruge vechile aşezări rurale ce 
urmau să fie înlocuite cu avantajele modului de viaţă occi- 
dental. Se hotărise că venise vremea ca vietnamezii să 
beneficieze de luxul tonetelor cu hamburgeri şi pui la 
rotisor, ca să nu mai vorbim de Cadillacuri şi televizoare, 
asortate cu conceptul american despre violență şi ideologie. 

Dintotdeauna, la cel mai înalt nivel al structurilor de 
putere, a existat o tendinţă de a distruge modul de viaţă 
tradiţional al omenirii, adică cel rural. Viaţa patriarhală 
este eficientă, perenă şi indestructibilă. Și, mai presus de 
toate, este autarhică, spre deosebire de urbanismul de tip 
american. Țăranii au rezolvat într-un chip modest problema 
necesarului de trai — hrană, îmbrăcăminte şi adăpost — 
şi nu au nevoie de protecţionismul atotputernic al ban- 
cherilor internaţionali, de revoluționarea chimică a 
agriculturii sau de jungla politicii moderne. N-ar recu- 
noaşte un avocat dacă l-ar vedea. Şi nici nu au nevoie de 
trailerele cu nouă rînduri de roţi pentru a se aproviziona. 

Dar soarta Indochinei fusese pecetluită, avea să fie 
următoarea țintă a distrugerii malthusiene, iar americanii 
și Vietminh-ul știau ce să facă în această privinţă. Mentorii 
lor din CIA și din KGB i-au putut vedea acţionînd 
conform cu scenariul internaţional prestabilit. Planul 





american l-a determinat pe Diem, unealtă fidelă, să emită 
două edicte care au trecut aproape neobservate: 


(1) plecarea necondiționată a francezilor 
(2) expulzarea chinezilor, bănuiţi a simpatiza cu 
comuniştii din ţara lor de baştină, China. 


Aceste decrete, care din perspectiva lui Diem păreau 
motivate, au accentuat starea de război civil și au provo- 
cat distrugerea economiei vietnameze preponderent 
agrară şi a traiului patriarhal, ceea ce a condus la anarhie 
și foamete. În același timp, au bătătorit calea pentru 
pătrunderea armatei, marinei militare, infanteriei marine 
şi a unităţilor de pază americane în Vietnam, spre a lua 
parte la război, sub coordonarea strategilor geniali din 
CIA şi a ambasadorului rămas pe post la Saigon, în ciuda 
unui astfel de război care atrage după sine ruperea relațiilor 
diplomatice. 


ŞAPTE 


De ce Vietnam? Alegerea și 
pregătirea cîmpului 
de luptă 


„DE CE VIETNAM?“ De ce a fost ales, încă din 1943 
sau 1944, să fie unul dintre cîmpurile de luptă cele mai 
importante ale Războiului Rece acest străvechi teritoriu 
necunoscut și înapoiat? Într-un exemplar prăfuit al revistei 
National Geographic din 1931, Vietnamul este asemuit cu 
Grădinile Raiului. De ce era atît de important acest ținut 
paşșnicdin Asia pentru a fi ales să fie devastat de un război 
atît de îngrozitor? 

Am folosit intenționat expresia „ales“. Cine a ordonat 
ca acel stoc imens de armament, depozitat pe insula 
Okinawa în vederea invadării Japoniei, să fie transportat, 
în schimb, în Vietnam? S-ar părea că o decizie de o atare 
însemnătate poate fi luată numai de oameni ca Roosevelt, 
Truman, Churchill, Clement Attice, Stalin şi Cian Kai-Şi; 
dar la vremea aceea oamenii acestia nu luau decizii 
privința Războiului Rece — adică a confruntării dintre 
comuniști şi anticomuniști. 

ntrebări ca acestea ne obligă să începem să ne gîndim 
la Războiul Rece și la jumătatea de secol pe care a marcat-o, 
în conditiile constientizării existentei unei superelite a 
puterii care este în măsură să ia, şi chiar ia, asemenea 
decizii cruciale. Dacă vi se pare că afirmaţiile mele sînt 
niște baloane de săpun, dati-mi voie să ațăt că şi alții, 
acum şi altădată, au ajuns la aceeași concluzie. În conversațiile 
cu prietenii intimi din timpul războiului, Winston 
Churchill a făcut referire la o „Înaltă Cabală“. R. Buckminster 
Fuller scria cu convingere și argumentat despre o „superelită 
a puterii“. Doctorul Joseph Needham, marele orientalist 
de la Universitatea Cambridge, menţionează credinta 
chinczilor în „nobilime“, adică în aceeași „ehtă a puterii". 

ceasta e o probleriă serioasă, care ne priveşte pe toți. 
ntrebarea , ce Vietnam?“ ne determină să ne 
întrebăm și „De ce John F. Kennedy?“ Vom vedea de ce. 


Mergem mai departe şi ne punem întrebarea: De ce 
războiul din Vietnam l-a determinat pe decanul corespon- 
denţilor militari din America, Hansen W. Baldwin, să 
scrie, în prefata cărţii Sirategy of Defeat a amiralului 
Sharp din USG?, următoarele rînduri: 


...pentru această primă înfrîngere din istoria 
Americii — istoria ne obligă să arătăm clar cine 
poartă vina — ea nu aparţine în primul rînd coman- 
danților noştri militari, a căror dezamăgire perma- 
nentă reiese din paginile acestei cărți — ci 
politicienilor noştri de frunte din Washington, în 
special comandantului suprem (preşedintele Lyndon 
B. Johnson). 


Amiralul Sharp, care era comandantul suprem al 
forțelor noastre din Pacific (CINCPAC), deci ofițerul cu 
cea mai mare funcţie din zonă, scria: „Episodul Vietnam a 
însemnat una dintre cele mai controversate perioade din 
istoria Statelor Unite... Cînd am acceptat înfrîngerea... am 
făcut-o ca şi cum am fi recunoscut răspicat în fața opiniei 
publice mondiale că, în cele din urmă, ne-am pierdut și 
simțul de răspundere, chiar şi onoarea ce se cere unei 
conduceri. Dacă acesta este adevărul, mă tem pentru 
pacea lumii.“ General-locotenentul (rez.) Victor H. Kru- 
lak din USMC, fostul comandant al fortelor de infanterie 
marină din Pacific, spune cam același lucru în valoroasa 
sa lucrare, First to Fight. 

Acest lucru îmi permite să scriu, bazîndu-mă pe 
propria mea experiență şi pe propriile mele cunoștințe. 
Generalul Krulak a fost seful meu direct vreme de doi ani. 
În această perioadă l-am cunoscut şi pe amiralul Sharp. 
Înainte de a lucra pentru generalul Krulak, am făcut parte 
din Biroul Ministrului Apărării (OSD), atît pe timpul lui 
“Thomas Gates, cît şi sub comanda lui Robert McNamara. 
Am colaborat îndeaproape cu Allen Dulles şi cu fratele 
acestuia, Foster Dulles. Cred că este necesar să dezvălui 
elementele cele mai importante ale acestei perioade într-un 
mod care îi va fi folositor cititorului. Mai întîi de toate, 


: Sa rar A neor Unie (n irad.) 


trebuie să cunoaştem CIA și pe aliaţii săi. Trebuie să 
aflăm de ce am fost în Vietnam sau măcar ce ne-a făcut să 
mergem acolo, aşa încît atunci cînd vom ajunge la cele „O 
mie de zile ale Camelotului“ vom fi în măsură să percepem 
adevăratul înțeles al acestora. Obiectivul următoarelor 
capitole este de a prezenta aceste lucruri. 

Generalul Paul Harkins, seful Comandamentului de 
Asistenţă Militară al Statelor Unite din Vietnamul de 
Sud, din februarie 1962 pînă în iunie 1964, a spus la cîțiva 
ani de la încheierea războiului că nu i s-a zis niciodată 
care era obiectivul militar al Statelor Unite în acest 
conflict. Dacă e adevărat — şi n-am nici un motiv să cred 
că n-ar fi — atunci ce-am căutat acolo? Care a fost scopul 
real al acelei conflagrații de treizeci de ani, care a costat 
vieţile a cincizeci şi opt de mii de americani, a înghițit cinci 
sute de miliarde de dolari şi a făcut milioane de victime în 
rîndul civililor? Ce război poate fi acela care este lipsit de 
obiectiv? 

Carl von Clausewitz, general prusac din secolul al 
Hondsprezecelea şi autor al unor tratate militare, declara 

mai important dintre cele nouă principii ale 
războiului este obiectivul. „Dacă ai de gînd să te angajezi 
într-un conflict armat si vrei să-l și cîştigi, spunea el, trebuie 
să-ţi stabilești un obiectiv militar clar şi bine precizat.“ 
Mai mult, acest obiectiv trebuie să vină de la cea mai 
înaltă autoritate din stat. Asta nu înseamnă numai că-ți 
poti permite sau că eşti în măsură „să faci ceva“. După 
cum vom vedea mai departe, în cazul războiului din 
Vietnam n-a existat niciodată vreo ordonanţă oficială din 
partea guvernului Statelor Unite sau un obiectiv de na- 
tură militară. 

În timpul Celui de-al Doilea Război Mondial, cînd 
generalul Creighton W. Abrams a condus detașamentul 
de avangardă al glorioasei Armate a treia comandată de 
generalul George S. Patton, după invazia din Franta, el a 
avut un obiectiv militar exprimat „Cum nu se putea mai 
clar de bătrînul „Blood and Guts“! Patton: „Treci Rinul, 
distrugi armata germană și dai mîna cu ruşii.“ Acesta-i genul 
de ordin pe care-l poate îndeplini un militar, și Abrams 


1 Singe şi bărbăţie(engl.) (n. trad.). 


l-a îndeplinit. Obiectivul acela a dus la victoria pe frontul 
respectiv. 

După mai mult de douăzeci de ani, generalul Abrams, 
unul dintre cei mai mari comandanți de armată, a fost 
numit de președintele Lyndon Johnson comandant 
suprem al trupelor noastre din Vietnam, înlocuindu-l pe 
generalul William Westmoreland. În timpul unui discurs 
de îmbărbătare cam succint, tinut în fața generalului şi a 
ofiterilor care l-au însoțit la Casa Albă, Johnson i-a spus: 
„Abe, te duci acolo să cîştigi. Vei dispune de o armată de 
cinci sute cincizeci de mii de sodaţi, de una dintre cele 
mai puternice aviaţii militare şi de invincibila Flotă a 
Șaptea a marinei militare americane. Acum, du-te acolo şi 
fă asta!“ 

Generalul Abrams, ca bun soldat ce era, a tăcut pînă 
în clipa în care a dat mîna cu preşedintele. Însă din fundul 
camerei, s-a auzit vocea unui alt general, unul dintre cola- 
boratorii lui Abrams, care fusese alături de el și în timpul 
Celui de-al Doilea Război Mondial. „Domnule preşe- 
dinte, ne-ați spus să mergem acolo şi să facem 'asta!. 'Asta”, 
ne-aţi puiea spune în ce constă?“ 

LBJ n-a zis nimic şi l-a condus pe general și pe oamenii 
săi afară din Biroul Oval. Iată, în câteva cuvinte, povestea 
misiunii militarilor în acest război lung, aspru și fără 
izbîndă. N-am avut nici un „obiectiv“, adică nici un motiv 
să fim acolo. 

Pentru generalul Westmoreland, cel care s-a aflat în 
fruntea trupelor noastre în anii în care Johnson a 
declanșat războiul, obiectivul a devenit „bilanțul morților“ — 
numărul „inamicilor“ ucişi într-o anumită perioadă de 
timp. Un obiectiv asemănător a fost şi „estimarea forței 
de luptă a inamicului“ — numărul trupelor dușmane 
socotite că se află angajate în luptă. Se presupunea că, 
dacă cifra morţilor e în creștere, forța de luptă a 
inamicului trebuie să fie în scădere. Cu cît se numărau 
mai multe „cadavre“, cu atît se credea că sîntem mai 
aproape de obținerea victoriei. 

Au existat foarte puţine persoane, dacă au existat și 
acelea, care să fie la curent cu sforăriile de la Washington 
în privința politicii adoptate faţă de problema Vietnamului 
atît de bine ca general-locotenentul Victor H. Krulak. 
Krulak a îndeplinit funcţia de consilier pentru contrain- 


surgenţă şi operaţiuni speciale din cadrul Comitetului 
Întrunit al Şefilor de State Majore în perioada Kennedy, 
1962-1963. În tot acest timp, a fost șeful meu direct la 
SACSA. Generalul era un om extraordinar și un militar 
foarte înzestrat care, dacă ar fi trăit președintele Kennedy, 
ar fi putut foarte bine să fie numit comandantul infante- 
riei marine americane. 

În 1964, a părăsit Pentagonul pentru a servi în calitate 
de comandant general al forțelor de infanterie marină din 
Pacific, răspunzând de toată infanteria din zona Pacificului, 
o însărcinare destul de ingrată în sine. Șeful său direct la 
Honolulu era amiralul Sharp din USG, comandantul 
suprem al trupelor din Pacific, iar comandantul general al 
trupelor infanteriștilor marini din Vietnam era, încă, 
generalul William Westmoreland, care avea de suportat 
prezența ambasadorului american la Saigon şi a şefului 
stației locale a CIA. 

„Am înţeles că ceea ce se întîmpla (în Vietnam) era o 
pierdere inutilă de vieţi americane, preconizîndu-se o 
serie de bătălii îndelungate și secătuitoare, fără a se 
întrezări nici cea mai mică speranţă de izbîndă“, avea să 
scrie generalul Krulak în First to Fight, cîţiva ani mai 
târziu. 

Cu această idee în minte și inspirîndu-se din bogata sa 
experienţă de luptă din vremea războiului mondial, inclu- 
siv din ultimele şi cele mai grele bătălii de pe Okinawa, 
Krulak a adus cu sine o strategie menită să obțină „victoria“ 
în Vietnam. Cu acest plan a zburat la Saigon să-l prezinte 
lui Westmoreland, care n-a fost de acord cu planul. 
Krulak s-a întors la Honolulu și i l-a înfățișat amiralului 
Sharp, care l-a apreciat şi i-a ordonat acestuia să se ducă 
la Washington spre a-şi prezenta planul în mod oficial 
generalului Wallace M. Greene, comandantul infanteriei 
marine. 

Generalul Greene a aprobat planul și i-a aranjat o 
întîlnire cu ministrul apărării, Robert S. McNamara, 
pentru a-i prezenta și acestuia intenţiile sale tactice. Krulak 
îl ştia bine pe McNamara din timpul îndelungatei sale 
activităţi în cadrul Marelui Stat Major din Pentagon. 
McNamara a fost și el de acord cu planul, dar ulterior a 
acţionat într-o manieră ce dezvăluie adevărata sursă de 


autoritate în privința deciziilor cruciale luate față de 
activităţile din Asia de Sud-Est în perioada anilor '60. 
„Ce-ar fi să vorbeşti şi cu guvernatorul Harriman?“ i-a 
sugerat McNamara. 

Averell Harriman, fostul ambasador al SUA la 
Moscova, era pe atunci adjunctul ministrului de externe 
pentru Extremul Orient. Aş adăuga că, după părerea mea, 
Harriman era un exemplu clasic de membru al elitei puterii, 
cu o singură excepţie: era o personalitate publică și ducea 
o viață mondenă. Dar pesemne că acesta era rolul pe care 
i-l aleseseră suveranii săi. 

Harriman a avut amabilitatea să-l primească pe 
Krulak la dejun, în luxoasa sa locuință din Georgetown. 
După dejun, guvernatorul l-a rugat pe general să-şi 
prezinte stratega sortită să asigure victoria în Vietnam. 
Cînd a ajuns la punctul culminant al planului, în care se 
prevedea „distrugerea radelor portuare, minarea porturilor, 
distrugerea căilor ferate și a uzinelor de armament, a 
industriei grele și a combinatelor petrochimice“, Harriman 
l-a întrerupt şi l-a întrebat: „Vrei să ajungem la un război 
cu Sovietele sau cu chinezii?“ 

Mai tirziu, Krulak avea să scrie: „M-am cutremurat 
cînd m-am gîndit ce sfaturi putea să le dea preşedintelui 
Johnson și ministrului de externe Dean Rusk.“ Și, Krulak 
conchide: „Noi (Statele Unite) nu avem îndrăzncala, la 
cel mai înalt nivel, să desfășurăm războiul în direcția 
porturilor nord-vietnameze, unde fiecare armă, fiecare 
glonţ, fiecare galon de combustibil care e împiedicat să 
intre în tară ar contribui în cele din urmă la succesul 
armatelor noastre şi la conservarea vieților noastre în 
Vietnamul de Sud.“ 

Îl cunosc pe generalul Krulak ca pe un adevărat 
patriot şi ca pe un infanterist de nădejde, călit în lupte. 
Eșecul suferit în salonul de oaspeţi din casa guvernatoru- 
lui Harriman nu l-a descurajat. Comandantul infanteriei 
marine i-a înlesnit o întîlnire cu președintele Johnson la 
Casa Albă, pentru o discuţie asupra aceluiași plan tactic. 


lată ce scrie Krulak în legătură cu acest eveniment 
deosebit: „Prima lui întrebare a fost „Ce trebuie să facem 
ca să învingem?“ 

În replică, Krulak i-a înşiruit: 


1. Îmbunătăţirea guvernării din Vietnamul de 
Sud... 


2. Accelerarea pregătirii forțelor sud-vietnameze... 


3. Oprirea transporturilor cu materiale de război 
către Vietnamul de Nord... chiar înainte de a pătrunde 
în rada portului Haiphong... 


Apoi, amintindu-și momentul de cumpănă din discuţia 
cu guvernatorul Harriman, Krulak a adăugat precaut: 


4. Minaţi porturile, distrugeți platformele de 
încărcare de la Haiphong... 


Ajuns aici, Krulak notează: „Domnul Johnson s-a 
ridicat, m-a luat pe după umeri și m-a împins hotărît spre 
ușă.“ 

Gînditi-vă cu atenţie la acest „Scenariu vietnamez“. 
Generalul Krulak avea să rezume această experiență așa: 


Era limpede pentru mine că conducerea civilă de 
la Washington se sfătuia cu temerile sale. Erau gata să 
cheltuiască treizeci de miliarde de dolari anual în 
acţiunea din Vietnam, dar nu erau în stare să accepte 
teoria fără vîrstă a lui John Paul Jones: „Se pare că 
este un adevăr incontestabil şi neiertător că cine nu 
riscă nu cîștigă.“ 


În acest moment, generalul Krulak și-a dat seama, 
printre altele, că strategia Washingtonului era una 
„perdantă“, ca să folosim propria sa expresie. Aş mai 
spune că atunci cînd a scris despre războiul din Vietnam, 
amiralul Sharp, prieten cu Krulak, și-a intitulat lucrarea 
Strategy for Defeat. Aceasta reprezintă adevărata opinie a 
acestor militari de frunte cu privire la războiul din 
Vietnam. 


De la oameni cu experiență ca generalul Omar 
Bradley şi Douglas MacArthur sau generalul Matthew 
Ridgway, America a auzit că nu vom putea cîştiga 
niciodată un conflict în Asia, într-un război de genul celui 
purtat în Vietnam. Și aceşti oameni înțeleseseră cum 
Stăteau lucrurile. 

Ei şi-au amintit vechea poveste din zilele războiului 
dintre chinezi şi japonezi din anii '30. Japonezii, cu 
fantastica lor putere de foc, cu avioanele de vînătoare şi 
cu diviziile mecanizate mult mai rapide, provocaseră 
chinezilor pierderi masive. Principalele știri de pe avizie- 
rele din întreaga Chină prezentau bilanțul după fiecare 
luptă. Se zice că, un bătrîn, citind bilanțurile pierderilor 
în vieti omeneşti din ambele tabere, care erau de zece la 
unu şi douăzeci la unu în favoarea japonezilor, i-ar fi 
spus unui prieten care se afla alături: „Priveşte listele 
astea, din fiecare oraş; uită-te la pierderi, foarte curînd 
n-o să mai existe nici un japonez.“ 

Mulţi dintre generalii veterani şi experimentați din 
America şi-au amintit acea povestioară în contextul 
conflictelor zadarnice din Coreea şi Vietnam. După cum 
mergeau lucrurile, coeficientul victimelor americane 
devenca ca cel japonez — în curînd, gata cu americanii. 

Aceasta e părerea generalilor şi a amiralilor. Vedeau 
imensele pierderi și știau că vor urma şi mai multe. 
Reţineţi că nu este opinia ambasadorului sau a şefului 
secției CIA din Saigon. CIA iniţiase caracterul și ceilalţi 
parametri ai războiului. Așa se plănuiau bătăliile 
Războiului Rece. 

Pe de altă parte, obiectivul militar al lui Westmoreland 
era bilanţul victimelor. De-a lungul celor trei decenii de 
război, cifra se ridica la milioane. Se continua numărarea 
victimelor, dar nu s-a întrebat nimeni: „Cine sînt aceşti 
oameni care sînt uciși?“ Să fi fost ei cu adevărat inamici? 
Să fi constituit vreunul dintre acești țărani o reală ame- 
nințare pentru Statele Unite? 

Să ne oprim o clipă asupra unui aspect iesit din 
comun al expresiei „inamic“. În primul rînd, inamicul, în 
vreme de război, se presupune, prin tradiție, că poartă 
uniformă. La Lexington și la Concorde yankeilor rebeli 
nu le-a fost greu să-l identifice pe inamic atunci cînd i-au 
văzut pe soldaţii britanici cu celebrele lor tunici roșii. 


Vietnam, situaţia era cu totul alta. Mai întîi, cei din Vietcong 
n-aveau uniforme. Fără un „duşman“ în uniformă, în cine 
tragi? 

Nu e nimeni de acord cu omorul premeditat, dar, dacă 
cineva este declarat „inamic“, atunci omorul cu sînge rece 
devine permisibil moraliceşte și e chiar sprijinit prin 
aplicarea teoriei malthusiene: „Oricum, n-o să fie hrană 
destulăpentru toți, asa că, dacă-i ucidem, ce e rău în asta?“ 

O mostră de astfel de mentalitate a putut fi văzută în 
1985, cînd Larry King l-a invitat, într-una din emisiunile 
sale de interviuri nocturne, pe William Colby, fost direc- 
tor al CIA. La un moment dat, Larry a pus în discuţie 
asasinatele CIA, făcînd referire la atentatele politice şi la 
manualul despre asasinat al Agenţiei, descoperit în 
Nicaragua. Colby, vădit incomodat, a dat o replică foarte 
interesantă, arătînd că a existat într-adevăr o perioadă în 
care asasinatul politic era practicat de CIA, dar, ca direc- 
tor al Agenţiei între 1973 şi 1976, se mîndreşte cu faptul 
că a lichidat această practică. Colby a adăugat că nu este 
de acord cu omorul premeditat, dar, a continuat el, fără 
ezitare, nu şi cînd este vorba despre „dușmani“. Duşma- 
nul, a zis el, trebuie ucis. 

Colby este acelaşi om care, în timp ce coordona 
cumplita operațiune Phoenix, s-a făcut vinovat de ucide- 
rea cu sînge rece a cel puţin şaizeci de mii de vietnamezi 
de către agenţii săi americani, coreeni, flipinezi, taiwanezi 
şi vietnamezi. 

Acest lucru ridică o problemă delicată referitoare la 
războiul din Vietnam. Cine a fost inamicul în acel conflict 
şi cine a hotărît cine să fie inamicul? Întrebare esenţială 
care ne obligă să reconsiderăm povestea celor un milion o 
sută de mii de refugiaţi tonkinezi. Deplasarea acestor 
oameni, în baza unei presupuse cauze umanitare, a fost 
făcută pentru a inventa un inamic. 

Vă puteţi imagina impactul pe care l-a avut sosirea 
acestui milion şi mai bine de tonkinezi nevoiaşi, fără nici 
un ban, mutați din nordul Vietnamului în regiunea 
Saigonului, asupra poporului din sud, total nepregătit şi 
dezorganizat? Vă puteți închipui ce impact ar avca depla- 
sarea neașteptată a unui milion de străini din zona Kansas 
City, să zicem, în Los Angeles? Numai acest lucru în sine 
generează încăierări, o dezordine totală și permanentă, în 





regiunea în care s-ar stabili această multime de oameni. 
Sute de mii dintre ei ar deveni dușmani. Doar atît şi e de 
ajuns să izbucnească un război, iar CIA a socotit că aşa se 
va întîmpla. 

Apoi consilierii americani ai lui Diem au forțat nota și 
mai mult, determinîndu-l pe Diem să emită două decrete 
cu mari consecinţe pe plan naţional: 


1. Toate oficialităţile franceze din administraţia 
locală vor trebui să-și predea atribuţiile vietnamezilor 
şi să părăsească țara. Printre altele, francezii erau aceia 
care, de zeci de ani, administrau sistemul polițienesc. 
Acest sistem asigura respectarea legii și ordinii. 


2. Toţi rezidenții şi comercianții chinezi din Vietnam 
va trebui să plece. Chinezii asigurau cea mai mare 
pane a vieţii economice locale în regiunile rurale din 
fertila zonă agricolă a ţării. 





Cauzele aparente ale celor două decrete păreau să fie 
destul de bine fundamentate. Francezii fuseseră, oricum, 
de acord să plece, iar faptul că erau implicați în administrația 
locală a ţării nu era un motiv serios de amînare. Numai că 
francezii controlau respectarea legislației primare şi a 
ordinii, mai ales în zonele fermelor agricole ţărăneşti. 
Acest sistem administrativ de bază s-a destrămat o dată cu 
plecarea lor şi n-a fost înlocuit în mod adecvat de către 
noua administratie Diem. 

În plus, s-a lansat o campanie de dezinformare în 
sprijinul celei de-a doua inițiative, arătîndu-se că, fără 
îndoială, chinezii erau spioni ai Chinei comuniste şi ai 
Vietminh-ului şi că, dacă nu erau spioni, erau măcar 
susținători ai comunismului. 

Ambele directive au fost aduse la îndeplinire fără 
întîrziere, așa încît, în cel mai scurt timp, francezii și 
chinezii au părăsit țara. Mulţi dintre ei făceau parte din 
familii care se aflau de multă vreme în Indochina. Ca 
urmare a celor două decrete, termenul de „inamic“ s-a 
extins și asupra celor care se aflaseră în relații cu coloniștii 
francezi și cu întreprinzătorii chinezi. 

Nu poate fi înțeleasă în totalitate forta morală pe care 
a reprezentat-o pentru acest popor străvechi modul de 


viață patriarhal. La baza lui stătea fidelitatea familială, 
care era considerată valoarea esenţială a societăţii vietna- 
meze. Ritualurile cele mai însemnate ale acestui popor 
erau datinile legate de strămoșii familiei. După familie, 
venea ferma, adică bucata de pămînt cultivată de familia 
respectivă de generaţii. După familie şi fermă, urma satul, 
care pentru milioane de indochinezi era singura structură 
politică cunoscută. Se autoguvernau de sute de ani. Sfatul 
general al oamenilor de vază din sat alegea un primar 
căruia în nord i se spunea Tien Chi, iar în sud, Huongca. 
Aceştia aveau ultimul cuvînt în rezolvarea problemelor 
judiciare și financiare mai importante. De aceea a fost atît 
de distrugător sfatul dat lui Diem de americani. 

Sistemul polițienesc lejer, controlat de francezi, 
constituia cadrul cel mai potrivit pentru soluţionarea 
majorităţii chestiunilor juridice. Asigura cu ușurință 
respectarea legii şi mentinerea ordinii. Acum, nu mai era 
nici lege, nici ordine. 

În al doilea rînd, chinezii, de sute de ani, erau între- 
prinzătorii locali, menținînd cu succes viața comercială 
din regiunile autonome, izolate. lar acum comerțul stagna. 

Singura influenţă exterioară exercitată de o autoritate 
superioară o constituiau încorporările militare și impozi- 
tele. Din 1890, francezii introduseseră impozitul indivi- 
dual și impozitul agricol. Sub conducerea Franţei nu au 
existat diferențe majore între modul de organizare şi de 
administrare ale miilor de așezări, fie din Annam, Tonkin 
sau Cochinchina. 

Această antică şi fragilă rețea de minimă guvernare a 
fost distrusă. Diem si sfetnicii săi americani nu şi-au dat 
seama de acest lucru, deci nu s-au grăbit s-o înlocuiască. 
Prăbuşirea era de aşteptat să se producă și în împrejurări 
normale, dar, în Vietnamul de la finele anilor '50, cu cei 
un milion şi ceva de tonkinezi catolici înghesuiți într-o 
societate cîndva stabilă și supusă, chiar în momentul în 
care legea și ordinea se prăbuşeau, urmările erau cu atît 
mai previzibile. Banditismul s-a răspîndit o dată ce tonki- 
nezii s-au grupat și au început să fure hrana și alte lucruri 
necesare traiului. inclusiv teren cultivabil. Au avut loc 
revolte şi, în scurtă vreme, multe sate cîndva pașnice au 
devenit ţara nimănui unde localnicii proprietari erau 
considerați dușmani de către intruși și de prietenii lor din 


guvernul de la Saigon. Definiţia de „inamic“ ajunsese să-i 
includă şi pe băștinașii dintotdeauna. 

timp ce se desfășurau aceste forțe distrugătoare, 
noul guvern al lui Diem era îndemnat de consilierii ame- 
ricani să organizeze, să pacifice țara şi să-i dea afară pe 
comuniști. Înainte de a se face acest lucru, trebuia să fie 
identificaţi, cumva, „inamicii“. Pe străzile din Saigon i-am 
auzit pe trecători spunînd că trupele lui Diem băteau țara 
în lung şi-n lat în camioane şi elicoptere americane și 
„oricine fugea“ din faţa lor era considerat inamic. Cum 
era posibil să se spună aşa ceva? Cum poți identifica astfel 
inamicul? Cu siguranţă, nu pe temeiul arbitrar al tunicilor 
roșii. 

"Printre practicile şi tehnicile războiului, mai ales a 
celui la nivel local, exista și un sistem brutal de interogare 
şi cercetare menit să stabilească „prietenii“ și „dușmanii“, 
care în timp s-a perfecționat. Uneori este cunoscut ca 
sistemul „O mînă“ sau „Cinci degete“. 

Francezii au folosit acest sistem în Algeria și, prin 
intermediul rețelelor clandestine, a trecut şi în practica 
CIA, de unde a fost pasat mai departe „gărzii de elită“ 
vietnameze, antrenată de filipinezi cu sprijinul Agenţiei. 
lată cum funcționează, foarte eficient, acest sistem: 


1. Un grup înarmat descinde inopinat într-un sat, 
intimidează repede locuitorii prin incendierea cîtorva 
colibe, împușcă la întîmplare, dacă e nevoie, cîțiva 
localnici, după care îi adună pe toti ceilalţi în centrul 
satului. 


2. Invadatorii ştiu că cei care conduc așezarea sînt 
cei mai virstnici, așa că îl izolează pe cel mai bătrîn 
locuitor în putere şi-i cer să indice care sînt membrii 
familiei sale, după care îi aşază pe aceștia lîngă el, 
formînd un grup aparte. Invadatorii pot avea cu ei un 
informator sau un agent care-l va alege pe bătrînul în 
cauză. 


3. Acest prim grup devine „policarul“ sau Grupul 
unu dintr-o formatie de cinci. Apoi intrusii îl întreabă 
pe bătrîn: „Care dintre ceilalţi săteni au fost apropiaţi 
de francezi sau de chinezi?“ El arată cîteva familii. 


Din acest moment, aceştia sînt declarați „dușmani“ şi 
devin Grupul cinci. 


4. Bătrînul este întrebat care sînt dușmanii lui 
personali sau persoanele în care nu are încredere. 
Aceştia sînt și ei incluși în Grupul cinci. (N-ar avea 
nici un rost să-i întrebe: „Care sînt comuniștii?“ Sătenii 
n-ar avea de unde să știe. Nu cunosc cuvîntul si nici că 
el înseamnă, implicit, „inamic“. 





5. După toate acestea, ceilalți săteni sînt întrebaţi 
de care grup sînt mai apropiaţi, iar bătrînul este pus să 
confirme spusele lor. Aceste grupuri „nedefinite“ sînt 
numerotate, logic, doi sau patru. Grupul doi se 
alătură liderului, rudelor şi prietenilor săi, iar Grupul 
patru se alătură Grupului cinci, respectiv „inamicului“. 


6. Aceia care nu aparțin nici unui grup din cele 
numerotate mai sus, formează Grupul trei, care de 
obicei este cel mai numeros dintre toate cele cinci 
grupuri. 


Invadatorii îi spun liderului ales de ei că e răspunzător 
de administrarea și apărarea satului şi îi ordonă să „antre- 
neze“ Grupurile trei şi patru, aşa încît să-i poată conside- 
ra de încredere, altfel vor fi ucişi. 

Înainte de a pleca, invadatorii fie îi împușcă pe cei din 
Grupul cinci, fie îi eapi şi fi iau cu ei pentru „reorien- 
tare“ şi „pacificare“. În felul acesta, satul rămîne în 
stăpînirea absolută a bătrînului lider și este curățat de 
„elementele dușmănoase“. Membrii celui de-al Cincilea 
grup nu vor mai fi văzuți niciodată’. 

n sistemul celor Cinci degete, se poate observa că, 
dacă invadatorii, probabil cu bună ştiinţă, aleseseră un 
„refugiat“ tonkinez ca lider al Grupului unu, în mod 
automat autohtonii și proprietarii din sat vor intra în 
componența Grupului cinci şi vor fi ucişi sau înlăturați — 


1 Am auzit relatări directe potrivit cărora agenţii CIA, întorcîndu-se cu 
elicopterele, fi aruncau pe aceşti băștinași („orice asiatic”) din elicopter, 
vii, „doar de amorul artei" şi ca o lecţie dată celor rămași la bord. 


lucru pe deplin justificat, ținînd seama că au fost deja 
„identificaţi“ ca „dușmani“. 

Prin acest procedeu se permitea preluarea autorității 
asupra multor așezări de către nou veniţii. Sistemul a fost 
folosit în tot Vietnamul în acele prime zile nefaste, cînd 
nu exista un guvern adevărat, după instalarea milionului 
de tonkinezi, înainte ca cineva să fi auzit vreodată 
cuvîntul „Vietcong“ şi conotația sa comunistă. Băștinașii 
din sud au devenit „inamicul“. 

O dată cu plecarea chinezilor, a apărut o problemă 
mult mai importantă. Străvechiul sistem comercial fusese 
distrus si o dată cu el şi economia hranei de bază și a 
necesarului de trai, care întreținea milioane de cochinchi- 
nezi, destul de înstăriți, de altfel. Cînd fermierul vietna- 
mez culegea bogata sa recoltă de orez, umplea coşurile 
din paie de orez, împletite de femeile comunității. Încărca 
aceste coșuri în șampanul său, pe care-l împingea de-a 
lungul unuia dintre omniprezentele canale ce duceau spre 
centrul așezării, unde recolta sa era transformată, prin 
intermediul celui mai eficient sistem economic, într-o 
anumită cantitate de produse de bază pentru nevoile 
esenţiale ale vieţii sale şi ale familiei: sare, unelte, cuțite, 
haine și argint. 

Era o traditie de mult împămîntenită ca fiecare familie 
de fermier să se ducă în centrul satului unde își 
îngrămădea coşurile cu orez lîngă ale celorlalți. Fiecare 
fermier, conform unui vechi obicei, dispunea de un 
anumit număr de beţişoare negre (cam de mărimea unei 
baghete magice), pe care era încrustat fie numele său, fie 
un simbol prin care se deosebea de ale celorlalți fermieri, 
si punea un beţişor în fiecare coş. (Nici unul dintre aceşti 
fermieri relativ bogaţi nu folosea un misit sau vreun alt 
sistem de comercializare.) 

În ziua tîrgului, avea să sosească în sat negustorul 
chinez în marele său șampan. Toate coşurile de orez, 
aduse din centrul așezării, aveau să fie încărcate în ambarca- 
ţiunea sa, timp în care bătrînul conducător al satului avea 
să strîngă toate beţişoarele distinctive. Apoi chinezul 
cumpăra orezul, înmulțind costul unui coș cu orez cu 
numărul betişoarelor. În schimb, bătrînul satului cumpăra 
de la negustor sare, unelte, îmbrăcăminte şi alte produse 
necesare, încadrîndu-se în preţ. Dacă balanța înclina în 


favoarea sătenilor, negustorul echilibra schimbul plătind 
în monezi de argint cu valoare intrinsecă. Cîştigul fiecărui 
fermier era stabilit în funcţie de numărul beţișoarelor 
sale. 

Acest sistem tradițional crea o piață de desfacere 
pentru produsele ţăranului și îi asigurau nevoile minime 
de trai, în schimbul muncii sale... pînă la aplicarea decre- 
telor lui Diem, care au dus la expulzarea francezilor şi 
chinezilor. Țăranii nu ştiau nimic despre decret sau 
despre plecarea francezilor si a chinezilor. A urmat apoi 
prima recoltă și prima zi de tîrg după acel decret. 

Ca de obicei, pînă în ziua tirgului, țăranii au recoltat 
orezul, au împletit coșurile, au împins şampanele spre sat 
şi au pus beţișoarele în fiecare coș din piaţă. N-aveau 
telefoane, n-aveau de unde să ştie că negustorul chinez nu 
vine. Recoltele lor de orez au putrezit acolo unde erau, în 
coşurile din piaţă. 

Ce-ati face cu recolta dacă n-ar exista nici un sistem de 
piaţă pentru a o comercializa și n-aţi avea posibilitatea de 
a o transporta pe piața națională sau mondială? 

Putea să treacă un ciclu de recoltă, poate chiar două 
sau trei, dar pînă la urmă sătenii aveau să simtă lipsa 
bunurilor. În multe sate, cea mai mare cerință o constituia 
apa potabilă. Chiar dacă stăteau toată ziua în apa sălcie 
din lanul de orez, trebuia să cumpere cu regularitate apă 
de băut, iar furnizorul lor era tot negustorul chinez. După 
plecarea chinezilor, sătenii n-au mai avut de unde să ia 
apă cînd au avut nevoie. Cînd ploaia n-a mai reușit să 
umple imensele chiupuri de pămînt pe care le avea fiecare 
familie pentru a-şi păstra rezervele de apă, au început să 
bea apa sălcie. S-au îmbolnăvit. (De-a lungul istoriei, apa 
contaminată a fost una dintre cele mai eficiente arme de 
război.) 

Aşa că cei mai viguroşi bărbaţi din sat s-au adunat în 
grupuri ca să obțină apă, sare şi alte bunuri necesare 
traiului prin cel mai străvechi procedeu cunoscut de 
oameni — jaful. Aici nu era vorba nici de politică, nici de 
crimă; nu era nici ideologie. Era un efort disperat de a 
satisface cele mai simple şi elementare nevoi. În cele din 
urmă, s-a ajuns la situaţia în care un sat ataca pe altul 
pentru apă... ca să trăiască. 


Această stare de fapt a generat o agitaţie letală, mocnită, 
autoalimentată. Șubredul stat nou-înfiintat al lui Diem se 
fărîmita în cele mai neașteptate locuri — în regiunile în 
care se aflaseră întotdeauna cele mai înstărite ferme si 
cele mai fertile, cele mai liniștite şi cele mai bogate tinuturi 
din Vietnamul de Sud. Departe, la Saigon, guvernul Diem şi 
sfetnicii săi americani nu reușeau să perceapă adevăratele 
cauze ale acestor tulburări, dar aveau gata pregătită 
interpretarea lor pavloviană. Neliniștea, spuneau ei, era 
rezultatul direct al acţiunilor subversive şi al rebeliunilor 
comuniste. Cronologic, această situaţie a fost identificată 
şi a început să fie analizată de americani chiar în momen- 
tul în care Kennedy devenea preşedinte. Conceptul de 
„contrainsurgenţă“ s-a făcut auzit în Pentagon înainte de 
sfîrşitul ultimului mandat al lui Eisenhower, dar s-a 
concretizat o dată cu începutul administraţiei Kennedy. 

Singura problemă a americanilor, dacă aceasta avea 
vreo importanţă pentru ei, era că cele mai serioase revolte 
se petreceau în cele mai sudice regiuni ale Vietnamului, 
zonele cele mai ferite de o infiltrare „comunistă“ 
considerabilă. Cauzele revoltelor fuseseră create de către 
americanii din Saigon şi conducerea Diem, însă dorinta 
acestora era ca restul lumii să creadă altceva. Aveau de 
gînd să facă lucruri și mai importante. 

Neavînd la îndemînă un sistem polițienesc şi legislativ 
ca înlocuitor al celui coordonat cîndva de francezi, nici 
relaţii comerciale care să vină în locul celor practicate de 
chinezi şi fără a avea nevoie de un sistem impozitar dato- 
rită accesului lesnicios la debitul abundent al dolarilor 
americani, guvernul Dicm nu era deloc apropiat de 
cetățeni şi nu ştia ce măsuri să ia în privința revoltelor, 
jafurilor şi tulburărilor în fierbere. Prin urmare, a apelat 
la ajutorul consilierilor americani. 

n același timp, pe tot teritoriul ţării, ciocnirile se am- 
plificau. Cultivatorii de orez bîntuiau peste tot într-o 
căutare disperată după necesităţile minime de trai. 
Năvăleau asupra altor comunități — plantaţii de cauciuc, 
așezări pescăreşti şi forestiere etc. — în niște bătălii locale 
feroce, de nestăpînit. 

Situaţia era agravată de un alt fel de năpastă, generată 
de infuzia celor un milion şi ceva de intrusi din nord. 
Veneticii aveau nevoie de același lucru ca și gazdele lor: 


minimul necesar de trai. Îşi părăsiseră ţinuturile natale şi 
se treziseră într-un nou teritoriu străbătut de tulburări. 

Pentru consilierii nou veniți din America, precum cei 
din „Centrele de Analiză a Evoluţiei Luptelor“ ale lui 
McNamara, un proiect ad-hoc destinat să rezolve astfel de 
probleme, punctul american de vedere referitor la aceste 
conflicte era clar: Revoltele şi tulburările trebuie să fie 
opera comuniștilor. Comunistii, raportau ei, s-au infiltrat 
printre refugiaţi şi se află În legătură cu o coloană a 
cincea subterană creată de autohtoni pentru a genera 
probleme si a stînjeni administrația Diem de la Saigon. 

„Revolta subterană condusă de comunisti“ au devenit 
cuvintele la modă în Saigon, iar în Statele Unite răspunsul 
era „contrainsurgenţă“. Misiunea Militară de la Saigon a 
CIA și campaniile sale de propagandă şi terorism mascat 
se achitaseră cu succes fată de inițiatorii Războiului Rece. 
Întreaga Indochină fusese pregătită pentru război de ei şi 
de acţiunile lor clandestine, iar forțele americane erau pe 
drum. În momentul sosirii acestora, Vietnamul de Sud va 
fi împînzit de un „inamic“ uşor de identificat. Acesta 
fusese motivul principal al celor ce ordonaseră strămuta- 
rea celor un milion o sută de mii de tonkinezi. 

În această perioadă de la sfîrşitul anilor '50 şi în ultimii 
ani ai administrației Eisenhower, părerea generală era că, 
de fapt, luptele din Laos erau cu mult mai importante 
decît problemele ivite în Vietnam. CIA şi aliatele sale, 
„Forţele Speciale“ ale armatei americane, jucau un rol 
uriaș în spatele scenei în Laos, Birmania și Thailanda. 
Această activitate se deosebea în totalitate de cea din 
Vietnam. 

La sfîrşitul anului 1960, cînd preşedintele Eisenhower 
s-a întîlnit cu succesorul său, John F. Kennedy, i-a spus 
acestuia că locul cel mai problematic este Laos şi că, 
avîndu-l pe Diem la Saigon, n-avea de ce să-și facă prea 
multe griji în privința Vietnamului. Implicarea Statelor 
Unite în Laos este o altă poveste, dar o trăsătură a lupte- 
lor de aici a avut un impact deosebit asupra escaladării 
războiului din Vietnam: a inițiat evoluţia unui set 
complet inedit de caracteristici tactice. 

O întreagă escadrilă de elicoptere din USMC a fost 
transferată în taină, la cererea CIA, de la Okinawa la 
Udorn, în Thailanda, chiar de cealaltă parte a fluviului de 


la granița cu Laosul. Elicopterele care participaseră la lup- 
tele din Laos se aflau la bazele trupelor de pușcași marini 
şi erau întreţinute de acestea. Pușcașii nu au părăsit 
“Thailanda, aparatele fiind pilotate de mercenarii CIA din 
liniile aeriene CAT, sub controlul operaţional al Agen- 
tiei. 

” În acele zile, în concordanță cu prevederile directivei 
#5412 a Consiliului Naţional al Securităţii, s-au făcut 
toate eforturile ca implicarea armatei americane și sprijinul 
de orice altă natură să fie mentinute la un nivel care să 
permită o dezminţire „plauzibilă“. Ideea era că Statele 
Unite să poată „dezminţi credibil“ amestecul său în 
această acțiune, în cazul în care operaţiunile aveau să fie 
compromise în vreun fel. Cu altc cuvinte, elicopterele au 
fost „sterilizate“. N-aveau nimic din ce le-ar fi putut 
desconspira apartenenţa reală — insignă, număr matricol, 
acte sau piloţi din infanteria marină americană. Aceasta 
era cel mult o poleială subțire, dar poleiala era necesară 
pentru utilizarea echipamentului infanteriei. 

La Saigon, CIA dorea ca aceste elicoptere să fie aduse 
în Vietnam. Mulţi dintre agenţii CIA care fuseseră 
infiltrati în Vietnamul de Sud, în opoziţie cu Acordurile 
de la Geneva, fuseseră transferați în secret din Laos. În 
Laos se deprinseseră cu utilizarea și cu avantajul oferit de 
acest mare detașament de clicoptere de luptă. Le doreau 
în Vietnam unde intenționau să le folosească la transpor- 
tarea trupelor sud-vietnameze angajate în conflict cu 
„inamicul“ din ce în ce mai numeros, care sc răscula 
pentru apă și hrană în regiunile orezăriilor din peninsula 
Camau. Transportul accstor elicoptere a fost planificat a 
fi prima activitate operaţională de luptă a CIA, în cadrul 
războiului din Vietnam. S-a dovedit a fi şi primul pas din 
acel deceniu al intensificării războiului. 

La vremea aceea, ajutorul militar american se limita 
strict la înlocuirea „unul pentru unul“, stipulată de Acor- 
durile de la Geneva din 1954. CIA nu era în măsură să 
aducă în Vietnamul de Sud o escadrilă de elicoptere de 
luptă, fiindcă aici nu existau elicoptere care să poată fi 
înlocuite. Aşa că transterul aparatelor din Laos avea să fie 
o operaţiune secretă, dar orice operaţiune secretă nu 
putea fi inițiată şi executată numai în conformitate cu o 


directivă a Consiliului Naţional de Securitate în acest sens 
și în colaborare şi cu sprijinul Ministerului Apărării. 

Prima tentativă a de a transfera aceste elicoptere 
pentru a le introduce în luptă s-a consumat la mijlocul 
anului 1960, căutînd să ignore sistemul. Generalul 
Charles P. Cabell, directorul adjunct al CIA, a contactat 
pe unul dintre oamenii săi de legătură (care s-a întîmplat 
să fie chiar autorul acestei cărți) din Biroul de Operaţiuni 
Speciale (OSO), un compartiment din cadrul Biroului 
Ministrului Apărării (OSD), să vadă dacă aceste elicoptere 
puteau fi transferate rapid și secret, ca măsură de urgență 
generată de răspîndirea revoltelor în tot Vietnamul. 

În acele zile, Biroul de Operaţiuni Speciale urma 
politica exprimată de ministrul apărării, Thomas Gates, 
conformă cu litera legii, adică a Legii Sigurantei Naţionale 
din 1947, în care se spgcifica limpede că CIA acţionează 
„Sub directa îndrumare a NSC“. 

La vremea apelului generalului Cabell, OSO nu 
primise autorizația pentru o asemenea acţiune, așa că cere- 
rea a fost respinsă în baza faptului că aceasta ar reprezen- 
ta o operaţiune secretă şi că NSC n-a ordonat să se facă 
așa ceva în Vietnam. În timpul administraţiilor Eisenhower 
şi Kennedy, litera legii era respectată cu strictețe. 

În majoritatea cazurilor, CLA nu se găsea în posesia 
unor rezerve de oameni, echipamente şi dispozitive 
suficiente pentru activităţile pe care dorea să le desfă- 
şoare. De aceea, Agenţia apela la instituţia armatei ca să-i 
sprijine operaţiunile secrete. Ministerul Apărării nu putea 


1 În termenii olosiţi de lege şi ai politicii naţionale, există o deosebire 
netă între sensul şi utilizarea expresiilor „dirijare“ şi„apro bare”. Legea 
Siguranţei Naţionale din 1947 folosea termenul'dirijare“ prin care se 
înțelegea că ideea planului îşi are originea la NSC şi că NSC ordona efectua- 
rea acţiunii de către orice departament, agenţie sau combinaţii între aces- 
tea, asupra cărora se decide. În perioada Eisenhower, şi cu ușurința cu 
care frații Dulles îndeplineau aceste lucruri, nu era ceva obişnuit pentru 
Allen Dulles, DCI — director al serviciilor de informaţii — să vină la o 
întrunire cu un plan propriu. Îşi prezenta ideca NSC-ului și căuta să 
obțină „aprobarea” acestuia. Această practică funcţiona de obicei şi s-a 
considerat că este permisă în acel mediu, dar nu așa ar fi trebuit să 
lucreze NSC. Preşedintelui Kennedy i-a [ost destul de greu să anuleze 
această practică în anii care au urmat, deoarece Agentia reuşise să își 
croiască drum către aceste operaţiuni secrete de foarte mulţi ani, 
ignorînd Externeleşi Apărarea. 











acorda acest sprijin fără acordul scris al NSC pentru fiecare 
operaţiune şi, de cele mai multe ori, fără garanţia că CIA 
va achita măcar cheltuielile mărunte cu bani peşin. Prin 
această procedură, CIA era ţinută în șah și sub control 
destul de riguros în acei ani de o oarecare „normalitate“. 

Există, din această perioadă, o istorioară interesantă 
care reflectă interesul personal al preşedintelui Eisenhower 
față de operaţiunile clandestine. CIA n-a fost niciodată 
ușor de controlat. Cam la începutul primului mandat al 
lui Ike, NSC a emiso directivă — NSC 10/2— care ovordona 
pia, de desfăşurare şi efectuare a activităţilor clandestine. 

tenţia NSC era ca responsabilitatea acestor operatiuni 
să nu cadă pe umerii armatei, pentru că, se spunea, şi pe 
bună dreptate, rolul armatei se exercită în vreme de 
război şi nu de pace. De aceea, cînd se vor ordona aseme- 
nea operaţiuni, îndeplinirea lor avea să cadă în sarcina 
CIA. În acelaşi timp, NSC înţelesese că CIA nu dispunea 
de resurse proprii care să-i permită efectuarea unor astfel 
de acţiuni pe cont propriu şi că era mai bine asa. 

Deci, NSC a stabilit că, în cazul în care vor fi ordonate 
operaţiuni secrete, CLA va apela pentru sprijin la Ministe- 
rul Apărării sau, dacă va fi nevoie, la alte ministere sau 
Organisme guvernamentale. 

Uneori, sprijinul acordat era considerabil, președintele 
Eisenhower era chiar incomodat de această politică. A 
înteles că, în cadrul organizaţiei CLA, se va înființa un 
organism pseudomilitar care va efectua operațiuni mili- 
tare secrete pe timp de pace. Ceea ce, gîndea el, va înlesni 
transformarea CIA, peste ani, într-o forță militară în sine, 
masivă şi greu de controlat. Nu putea accepta așa ceva, 
aşa că s-a hotărît să înfrîneze această tendință. 

Preşedintele a scris pe marginea primei pagini a direc- 
tivei 10/2 a NSC, pe un exemplar ce fusese trimis Ministe- 
rului Apărării: „Agenţiei nu i se va aloca niciodată mai 
mult echipament etc., decît strictul necesar pentru a 
sprijini operațiunea ordonată şi acesta va fi întotdeauna 
limitat doar la cerințele operaţiunii în cauză.“ 

Amendamentul președintelui a funcţionat destul de 
bine atîta timp cît Biroul Ministrului Apărării l-a respectat 


1 Diminutiv de la Dwight, devenii apelativ popular al celebrului coman-: 
dani al Aliaților şi președinte american de mai tirziu (n. trad.). 


cu strictețe. Mai tîrziu, anumite cadre din armată au 
ignorat directiva şi au început să se folosească de CIA ca 
de un instrument care să facă ceea ce ar fi vrut ei să facă 
în vreme de pace — la fel ca și cu Forţele Speciale ale 
armatei — dar, din considerente politice, nu puteau. 

Președintele Kennedy s-a confruntat serios cu această 
Situaţie imediat după eşecul operaţiunii de la Bay of Pigs 
din aprilie 1%1 . 

La începutul anilor '50, fostul președinte Harry S. 
"Truman spunea că cea mai mare greşeală a administraţiei 
sale a făcut-o cînd a semnat documentul care a permis 
funcţionarea legală a CIA. În aceeaşi perioadă, 
preşedintele Eisenhower gîndea la fel, şi a făcut tot ce i-a 
Stat în putinţă să instituie un control moderat asupra CLA. 
Ambii se temeau de CIA din cauza capacităţii sale de a 
acţiona în secret şi fără responsabilitatea adecvată. 

În timpul administraţiei Eisenhower, Ministerul 
Apărării a tinut în general seama de adnotaţia preşedinte- 
lui de pe directiva NSC 10/2 și a avut grijă să limiteze 
sprijinul la cel necesar operațiunii în curs. Drept urmare, 
a existat întotdeauna o conlucrare şi o cooperare strînsă 
între Agenţie şi minister în cazul majorităţii operatiunilor 
clandestine. Cu alte cuvinte, operaţiunile clandestine 
desfăşurate în această perioadă au fost de obicei ceea ce s-ar 
putea numi operaţiuni comune, CIA avînd controlul 
acestora. Practica respectivă a fost aplicată în cadrul tuturor 
activităților „militare“ efectuate în Vietnam, cel puţin 
pînă la sosirea, în martie 1965, a infanteriștilor marini. 

Aceeași politică a NSC s-a aplicat şi în privinta cererii 
pentru elicoptere făcută de generalul Cabell din CIA şi 
tinînd cont de faptul că, inițial, cererea sa fusese respinsă 






1 Ca urmare a unei directive prezidențiale, a fost înființată o comisie de 
anchetă asupra operaţiunii de la Bay of Pigs şi procedurilor care trebuia 
puse în practică pe viitor în astfel de cazuri, ale cărei lucrări s-au desfășurat 
în Pentagon în mai 1961. Acest „Grup Special“ foarte ieşit din comun 
era alcătuit din generalul Maxwell Taylor, Allen Dulles, amiralul Arteigh 
Burke şi Robert F. Kennedy. A fost pregătită o „Scrisoare către 
preşedinte,” scrisă de generalul Taylor. Existenţa acestei scrisori a fost 
negată vreme îndelungată dc diverse administrații şi de membrii comisiei. 
Însă ea există. Deţin de mai mulți ani o copie a acestei scrisori inedite şi 
foarte însemnate, care apare acum în întregime într-o carte numită 
Zapata. 





de Ministerul Apărării, respingere care a determinat 
Agenţia să-şi susțină oficial cauza şi să apeleze în primul 
rînd la NSC în vederea obţinerii elicopterelor. La vremea 
aceea exista o subdirecţie în cadrul NSC, numită „Comisia 
5412/2“, sau „Grupul Special“, care se ocupa cu activitățile 
secrete. Din această comisie făceau parte adjunctul subse- 
cretarului de stat, adjunctul ministrului apărării, consilierul 
special prezidenţial pentru securitate şi directorul servi- 
ciilor secrete, acesta din urmă functionînd ca „ofiţerul activ“ 
al grupului. În 1957, comisia a fost completată cu Comitetul 
Întrunit al Şefilor de State Majore. În cele din urmă, cererea 
de elicoptere a fost aprobată de Grupul Special, iar ministrul 
apărării a autorizat Biroul de Operaţiuni Speciale să ia 
toate măsurile necesare ca infanteria marină să transfere 
elicopterele în Vietnam — în cel mai mare secret — de la 
Udorn, Thailanda, într-o regiune din sudul Saigonului, 
lîngă Camau . 

Poate mai mult decît oricare altă operaţiune distinctă 
din vremea respectivă, deplasarea acestei forte majore 
gata de luptă în 1960 a marcat începutul escaladării cu 
adevărat militare a conflictului din Vietnam. De atunci, 
fiecare acţiune a CIA a împins America mai aproape cu 
încă un pas de intervenţia forțelor armate regulate a 
SUA, sub comanda conducătorilor militari americani. 

Prin 1960-1961, CIA a devenit o forță armată ameri- 
cană de rezervă, dublată de aujoritatea de a provoca şi de 
a purta război pe timp de pace“. 

Din mers, din structurile Agenţiei au fos; eliminate 
cadrele militare, fiind bine „ascunse în turmă“” ca să pară 
că în rîndurile CIA se aflau numai civili. Procedeul avea 
să aibă o influenţă nefastă asupra punerii în practică a 
războiului din Vietnam: comanda efectivă a tuturor forte- 
lor operative angajate în conflictul în plină evoluție a fost 


1 După cum vom vedea, aprobarea includea achiziţionarea unor noi cli- 
coplere. 

2 presia favorită a lui Allen Dulles pentru operaţiuni ale CIA de tip 
militar sau pentru o acţiune comună CLA— Apărare era „operaţiuni pe 
timp de pace“, o metaforă orweliiană tipică peniru mentalitatea lui 
Dulles. 

3 Expresie argotică folosită în comunitatea internaţională pentru practica 
de stabilire a uneia sau mai multor identități paralele, sau acoperiri, 
cuiva angajat în munca de informaţii. 


exercitată de autoritățile civile ale CLA. În plus, infiltrarea 
personalului militar în rîndurile Agenţiei a cauzat multe 
dintre problemele care mai apoi au fost puse de către 
forțele armate în sarcina Ligii Familiilor Prizonierilor de 
Război din Asia de Sud-Est. 

O dată cu schimbarea politicii care permitea CIA să 
dețină controlul „operațional“ asupra tuturor unităților 
paramilitare americane din Vietnam, „strategia“ războiului 
din Asia de Sud-Est devenise atît de stereotipă, încît niște 
adevăraţi comandanţi militari ca generalul Westmoreland 
şi Abrams au găsit un spațiu de manevră foarte limitat. Li 
se ordonase să preia o situatie imposibilă, de „nu-învinge“, 
fără a avea un obicctiv militar bine precizat, în afară de acela 
al contradictoriei Marii Strategii a Războiului Rece, adică 
de a declanșa război oriunde se poate, a-l alimenta, a se evita 
folosirea bombelor H şi de a nu uita teoriile lui Malthus şi 
Darwin, care spun că cei mai tari supraviețuiesc. 

De aceea, cind NSC a ordonat introducerea elicopte- 
relor în Vietnam, a cerut unităților de pușcași marini să se 
întoarcă de la Udorn în Okinawa, cu propriile lor aparate. 
Din SUA au fost aduse altele noi, de acelaşi tip — 
bineînţeles, asta însemnînd că fuseseră lansate comenzi de 
o valoare apreciabilă industriei producătoare de elicoptere, 
afacere care la momentul respectiv era aproape falimen- 
tară, 

În aceeași perioadă, CLA trebuia să formeze o unitate 
civilă de elicoptere, cu mult mai multe aparate decît deti- 
neau unităţile de infanterie marină, cu echipe de 
întretinere si cu echipaje de zbor, formate în cea mai mare 
parte din foşti militari care-si abandonaseră serviciul 
pentru o slujbă mult mai bine piu şi avînd garanţia că 
pot reveni direct în serviciul militar activ, fără să-şi piardă 
funcţiile. Asta însemna că, peste ocean, fiecare membru al 
detașamentului era recompensat pentru acţiunile de luptă 
cu sume mai mari de cîteva ori decît solda celor din unita- 
tea militară pe care o părăsise. 

De îndată ce noile elicoptere au sosit şi au fost gata de 
luptă, „armata“ CIA a început pregătirea trupelor de elită 
din recent înființatele forțe militare regulate ale 
Vietnamului de Sud. Erau grăbiţi să declanşeze activitatea 
Împotriva satelor unde aveau loc cele mai grave revolte, 
„provocate de refugiaţi“. Cu această operaţiune se deschidea 


un capitol complet nou în istoria celor trei decenii ale 
conflictului din Vietnam. 

Dar cine era inamicul? Cînd elicopterele CIA, 
încărcate cu soldați vietnamezi bine înarmaţi, erau trimise 
împotriva „țintelor“ în Vietnamul de Sud, pe cine puteau 
ei identifica drept „inamic“? Aceasta a fost perioada în 
care am auzit de-atitea ori replica: „Oricine fuge cînd 
venim noi trebuie să fie dușman.“ 

O dată cu trecerea timpului și cu generarea unui 
război de intensitate redusă, în vreme ce se punea la cale 
campania elicopterelor, populaţia autohtonă din satele 
aflate în sudul Vietnamului se transforma din ce în ce mai 
mult în „inamic“, care lupta cu adevărat, dar fusese silită 
să o facă pentru a-și apăra căminele, hrana și modul de 
viață de înfometaţii refugiați tonkinezi. Misiunea Militară 
de la Saigon a CLA își dovedise măiestria de „făuritor de 
război“. În acel climat haotic de jaf, oricine era „rebel“, 
oricine era „inamic“. În plus, cele două decrete prin care 
Diem îi expulzase pe chinezi și pe francezi înrăutățiseră 
situaţia în întreaga ţară. După cum evoluau lucrurile, 
mulți dintre cei mai buni și mai noi militari ai lui Diem 
făceau parte din acea extraordinară forță invadatoare a 
celor un milion de refugiați catolici. Acum deveniseră 
„prietenii“ regimului de la Saigon, opuși „inamicului“ 
local autohton. 

După cum am mai spus, Misiunea Militară a CIA 
sosise la Saigon în 1954. Trecuseră şase ani de atunci. 
Președintele Eisenhower se afla la sfirsitul celui de-al doilea 
mandat, iar tînărul senator John F. Kennedy îşi organiza 
propriul grup de prieteni, rude şi experţi pentru a cîştiga 
postul de președinte şi a declanșa suita de evenimente 
istorice din acele nemaipomenite zile ale Camelotului. 

Am pregătit drumul către miezul acestei lucrări 
printr-o dezbatere detaliată despre originea şi activitățile 
CIA și cu o trecere sistematică în revistă a generării și 
escaladării timpurii a războiului din Vietnam. Aceste 
evenimente ne dau o imagine aparte a Războiului Rece şi 
a încercărilor pe care le va avea de înfruntat noul 
președinte. Desigur, ele sînt departe de a epuiza subiectul. 
O privire succintă asupra altor cîtorva activitău specifice 
Agenţiei va ajuta la realizarea unei imagini mai ample a 
scenei din Washington în pragul celui de-al şaselea deceniu. 


În mai 1960, preşedintele Eisenhower plănuia ca visul 
„Cruciadei pentru Pace“ să culmineze cu o ultimă 
întîlnire cu Nikita Hrușciov la Paris. Pe 1 mai 1960, un 
avion de spionaj al CIA, un U-2, pilotat de căpitanul 
Francis Gary Powers, a pătruns în spaţiul aerian sovietic 
venind din Pakistan şi a aterizat forţat la Sverdlovsk, în 
inima Rusiei, spulberînd astfel speranțele Conferinţei la 
vîrf şi visele lui Eisenhower şi Hruşciov, doi luptători 
veterani care se înțelegeau de minune. 

Ca o notă de subsol la acel important eveniment, cel 
care avea să depună mărturie în cadrul unei sesiuni cu 
ușile închise a Comisiei de Relaţii Externe a Senatului, 
afirmînd cu convingere că, în pofida versiunii pretinse de 
sovietici, aparatul lui Powers n-a fost doborit, ci a aterizat 
din cauza unei defecţiuni tehnice, n-a fost altul decît 
Allen W. Dulles. Această semnificativă declaraţie a lui 
Dulles a trecut aproape neobservată de presă şi s-a luat 
foarte puţin în considerare faptul că avionul a t 
„probleme“ tocmai în acel moment atît de critic. 

lterior, Eisenhower a confirmat că avionul spion n-a 
fost doborit de sovietici si că, într-adevăr, motorul s-a 
defectat, fiind nevoit să aterizeze forțat în Rusia. Zborul 
său neautorizat era un alt act din piesa Războiului Rece, 
menit să zădărniceascâ cruciada pentru pace a preşedinte- 
lui Eisenhower. 

În cadrul unui alt capitol al Războiului Rece, în 
martie 1960, Eisenhower a aprobat inițierea unei campanii 
clandestine în Cuba, îndreptată împotriva lui Fidel 
Castro. Mai apoi, în cursul verii aceluiași an, cînd vicepre- 
şedintele Richard Nixon îşi începea campania electorală 
pentru a-i succeda lui Ike, s-a întîlnit în taină cu NSC, 
îndemnînd la intensificarea acţiunilor împotriva lui 
Castro. 

Cam în aceeași vreme, senatorul Kennedy, tot în taină, 
se întîlnea cu liderii virtuali ai grupului exilaţilor cubanezi 
care acostaseră în punctul de debarcare de la Bay of Pigs. 
Manuel Artime Buesa, comandantul punctului de debar- 


1 Declaratia lui Dulles poate fi găsită la pagina 287 în volumul 12 din 
Repon of the Executive Sessions of the Senate Foreign Relations Committee, 
care n-a fost dat publicităţii pină în noiembrie 1982. Tipărită de Biroul 
de Editură al Guvernului Statelor Unite (GPO). 


care, s-a întîlnit cu Kennedy la locuința acestuia de la 
Palm Beach, Florida, iar în biroul său din clădirea Senatului 
de pe Colina Capitoliului împreună cu Manuel Antonio 
de Varona şi José Miro Cordona — ambii, foşti premieri 
ai Cubei — precum şi cu alţi lideri ai exilaţilor cubanezi 
din acel moment. 

Probabil, neștiut de nici unul din cei doi candidați, 
preşedintele Eisenhower s-a impus categoric în faţa CIA 
și a Ministerului Apărării: Nu se va produce nici o 
intensificare a acţiunii anticastriste în ultimele zile ale 
administraţiei sale, așa încît noul președinte, fie Kennedy, 
fie Nixon, să nu fie nevoit să se confrunte cu o situaţie 
asupra căreia s-a decis deja şi a fost pusă în aplicare. 

n timpul dezbaterilor finale televizate dintre Kennedy 
şi Nixon de la sfîrşitul anului 1960, ultimul, care 
participase la toate întrunirile NSC în problema Cubei, a 
crezut de cuviinţă că trebuie să atace acest subiect de pe o 
poziție anticastristă, bizuindu-se pe implicarea sa perso- 
nală în chestiune şi pe amănuntele secrete pe care le 
cunoştea. De cealaltă parte, JFK, care nu beneficiase nici 
de informaţiile oficiale şi nu cunoștea nici aspectele 
secrete, era totuși la curent cu tema propusă, date fiind 
legăturile sale cu cubanezii, astfel încît a fost în măsură 
să-l cotracareze vehement pe Nixon şi să preia iniţiativa 
în timpul abordării acestui caz. Minimul avantaj pe care 
l-a obținut în urma acestei discuţii e posibil să-i fi furnizat 
lui JFK voturile care i-au asigurat victoria la limită în ale- 
gerile din noiembrie 1960. 

După alegeri, CIA a făcut cîteva mutări rapide pentru 
a-și „ascunde“ proiectele înainte ca noua administraţie să 
preia puterea în ianuarie 1961. La Fort Bragg, în Carolina 
de Nord, o organizaţie nou-nouţă a Forţelor Speciale a 
fost înfiinţată în grabă şi misiunea ei a fost extinsă ca să 
includă şi activităţi clandestine „pe timp de pace“. 

n acelaşi timp, tot la Fort Bragg a fost creată şi o 
instituție internațională de pregătire pentru trupele de 
aceeaşi factură din multe ţări ale lumii. Școala, numită 


1 Mă aflam acolo atunci cînd acești membri ai exilului cubanez erau în 
biroul senatorului Jack Kennedy. După acea întilnire,cubanezii au plecat 
de pe Colina Capitoliului la Pentagon, împreună cu mine, într-o maşină 
militară, la şedinţele care se ţineau în Oficiul Operaţiunilor Secrete. 


ulterior Centrul John F. Kennedy, n-a fost înființată de 
preşedintele Kennedy, cum crede multă lume, ci a fost 
inaugurată de adjunctul ministrului apărării, James 
Douglas, la sfîrsitul anului 1960. Aici au luat naștere 
faimoasele Berete Verzi din Vietnam şi la puţină vreme 
au fost gata să-şi înceapă lungul marș spre Saigon. 

Campusuri clandestine de aceeași factură au fost 
înfiintate și în Panama, Guatemala si Nicaragua, pentru 
brigada exilaţilor cubanezi, ca şi în alte locuri: în Miami, 
la baza Eglin a aviației din Florida şi în zona lacului 
Pontchartrain de lîngă New Orleans. Au fost aduse 
avioane de diferite tipuri din stocurile CIA din toată 
lumea, precum şi piloții CAT. Veterani experți filipinezi 
de nădejde s-au alăturat echipelor secrete. 

Apoi, în decembrie 1960, presedintele ales Kennedy a 
făcut o declaraţie surprinzătoare. Hotărîse să-i păstreze în 
funcţii pe directorii CIA şi FBI, Allen W. Dulles şi J. 
Edgar Hoover. Cu acest anunț, totul era pregătit pentru 
anii '60, un deceniu în care sute de mii de soldați americani 
se vor afla în focul luptei în războiul ce se anunţa în 
Vietnam. 


OPT 


Cîmpul de luptă și tactica, 
prin amabilitatea CIA 


O DATĂ CU ALEGEREA LUI John F. Kennedy în 
funcţia de preşedinte al Statelor Unite ale Americii, a 
avut loc o infuzie masivă de cadre noi în cele mai înalte 
posturi guvernamentale care nu se ocupă prin concurs. 

icăieri n-a fost mai pronunțată această schimbare decît 
în cadrul Biroului ministrului McNamara și, de aici, în tot 
Pentagonul. Se spunea că niciodată pînă atunci nu fuseseră 
atît de mulţi absolvenţi Phi Beta Kappa în acel organism. 
Era cît se poate de adevărat, dar asta nu însemna neapărat 
că erau cei mai buni specialiști militari. 

Oricum, şi-au înfrînt lipsa de experiență și de 
cunoștinte militare prin studiu și devotament față de 
meseria lor. Au învățat din mediul în care lucrau, de la 
birocraţii mai vfrstnici și mai hotărîti. Lucrul cel mai 
importânt a fost că au adus cu ei concepții, perspective şi 
idei noi, tendintă niciunde mai evidentă ca în modul 
abordare a problemelor deosebite ale Războiului Rece şi 
ale celui mai însemnatcîmp de luptă al acestuia, Indochina. 

După numai cîteva luni, devenise foarte limpede 
faptul că ei, împreună cu tînărul lor preşedinte, veniseră 
cu gîndul să rămînă acolo pînă cînd își vor termina treaba. 
Stabiliseră deja planuri de perspectivă pentru primii 
patru ani şi era cit se poate de clar că intenționau să se 
afle acolo şi în cel de-al doilea termen de patru ani, cînd 
activitatea lor va fi dat rezultaţul scontat. Şi apoi ar fi 
urmat Bobby şi după el Teddy“. Era oricînd posibilă o 
„dinastie“. 

În 1960 am fost detaşat în Biroul Ministrului Apărării, 
cînd în fruntea Ministerului era Thomas Gates, bancherul 
de la New York al Trustului Morgan Guaranty. Ca om de 


1 Absolvenți de colegiu, cu distincțiiacademice superioare (n. trad.). 
2 Roben F. Kennedy, ministrul justiţici în cabinetul Kennedy, şi 
Edward Kennedy, senator, frații preşedintelui JFK (n. trad.). 


afaceri, el a condus Pentagonul și instituția militară așa 
cum ar fi condus o afacere. A fost un excelent ministru al 
apărării. 

Am rămas în același post şi cînd Robert S. McNamara 
a venit la conducerea Ministerului. McNamara făcea 
parte din ultima generaţie de oameni de afaceri. Fusese 
profesor la Harvard, de unde plecase direct într-o 
funcţie cheie din conducerea uzinelor de automobile 
Ford. S-a făcut multă vilvă pe marginea faptului că 
președintele Kennedy l-a numit ministru al apărării pe 
preşedintele executiv de la Ford Motor Company. Dar 
puțini au fost aceia care au luat în seamă faptul că, în 
momentul numirii sale în fruntea Ministerului Apărării, 
era preşedinte la Ford de-abia de o lună. 

A doua sau a treia zi de la numirea sa, McNamara m-a 
chemat la el să-i prezint un raport succint referitor la o 
acţiune a armatei în legătură cu niște operaţiuni CLA. 
Conform protocolului instituit în timpul lui Thomas 
Gates, am pregătit raportul în cauză care cuprindea 
numai vreo două-trei pagini. L-am dezbătut împreună cu 
McNamara și i l-am înmînat. De-abia revenit în biroul 
meu, am primit un telefon prin care eram rechemat. 

Cînd am ajuns, șeful de cabinet al ministrului — care 
îmi era prieten vechi — m-a informat că McNamara citise 
raportul meu, îi plăcuse și că dorea să revin și să-l rescriu 
cu lux de amănunte. În cursul zilei am scris o dare de 
seamă amănunțită de vreo douăzeci şi cinci de pagini şi 
am dus-o la cabinetul ministrului. În dimineata zilei 
următoare, am găsit raportul pe biroul meu, plus o scurtă 
notă: „Perfect. Exact ceea ce doream.“ Era semnată de 
McNamara. 

M-am gîndit de multe ori la acel incident de la începutul 
ministeriatului său şi mi-aduc aminte că miam spus: 
Omul ăsta e ministru. Va avea munţi de acte de văzut. 
Dacă doreşte raporturi amănunțite pline de date statistice 
în loc de rezumate succinte, nu va reuşi niciodată să le 
citească pe toate. Se va îngropa în acte birocratice. 

Cam așa era administrația Kennedy. Cei mai apropiaţi 
colaboratori ai săi erau prieteni vechi, foști asociaţi, rude. 
JFK ar fi discutat o problemă serioasă mai degrabă într-o 
încăpere plină de prieteni decît la o întrunire a Consiliu- 


lui National de Securitate sau a altor comisii care abun- 
dau pe scena politică a Washingtonului. 

Asa a ajuns Kennedy la Casa Albă. În fond, crescuse 
ca fiu al ambasadorului american în Marea Britanie. În 
timpul Celui de-al Doilea Război Mondial, făcuse parte 
din marina militară. După război, a fost membru al 
Congresului, mai întîi, ca reprezentat, apoi ca senator. 
După cum spun arhivele, era un cititor pasionat şi era 
interesat de o mulţime de domenii. Era un om în floarea 
vîrstei, avea o mare experienţă şi o capacitate extraordi- 
nară de a învăţa. Era un căutător neobosit. 

Ca preşedinte, a moştenit mai multe proiecte intere- 
sante. Două dintre ele au jucat un rol important în cariera 
sa de preşedinte. Deciziile sale în privinţa acestor două 
programe au generat tensiunile și presiunile care au dus 
în cele din urmă la moartea sa prematură și neașteptată. 
Dacă ar fi trăit Kennedy, America nu s-ar fi implicat mili- 
tar în Vietnam. Dacă ar fi trăit, ar fi fost ales pentru un al 
doilea mandat, în timpul căruia şi-ar fi finalizat planurile 
şi obiectivele. Numai prin asasinarea sa, din 22 noiembrie 
1963, de la Dallas, a putut fi împiedicat să-şi atingă scopu- 
rile. 

Cînd a preluat funcţia, s-a confruntat cu iminenta 
planurilor CIA de invadare a Cubei, folosind o brigadă de 
exilați cubanezi antrenati în SUA. Totodată, a avut două 
întilniri referitoare la situatia din Vietnam. Preşedintele 
Eisenhower îi spusese că, în Asia de Sud-Est, Laosul era 
problema şi că Vietnamul nu era locul în care să se 
implice cu trupele americane. Cealaltă prezentare a 
problemei victnameze a fost făcută de Edward G. Lansdale, 
care de-abia revenise dintr-o lungă vizită la Diem. Unii 
dintre participanţii la acea întîlnire au crezut că președin- 
tele Kennedy încerca să-l numească pe Lansdale viitorul 
ambasador american la Saigon. 

Tot în ianuarie 1961, a avut loc un alt eveniment 
memorabil. În luna aceea, Nikita Hruşciova ţinut faimosul 
discurs în care a promis în mod solemn că Sovietele vor 
sprijini „războaiele de eliberare naţională“. Aproape 
fiecare membru al noii administrații înclina så creadă câ 
războiul neconvențional avea să fie foarte important în 
timpul deceniului al șaptelea, după cum vom vedea. 


Kennedy știa că războiul din Vietnam fusese inițiat 
sub conducerea secretă a Biroului de Servicii Secrete 
(OSS) din timpul Celui de-al Doilea Război Mondial și 
de CIA, pe de o parte, şi de KGB şi de chinezi, pe de altă 
parte. Provocarea lui Hrușciov era amenințătoare, şi 
Kennedy ştia că se referă direct la Cuba şi Vietnam. Chiar 
înainte de Ziua Inaugurării, McNamara și un număr de 
colaboratori apropiaţi ocupaseră o anfiladă de birouri în 
Pentagon. McNamara lua parte la fiecare sesiune „Pre-Brief' 
de raporturi informative, în fiecare dimineaţă. A început 
imediat să fie preocupat de Vietnam. 

După cum am văzut în prezentarea CIA şi a evoluţiei 
epocii Vietnam, au existat patru faze importante în desfă- 
şurarea acestui conflict din Asia de Sud-Est, iniţiate de 
OSS şi de CIA, de o parte, și de KGB şi chinezi, de cealaltă 
parte, toate conducînd inevitabil la americanizarea 
războiului. 

Cea mai mare parte a echipei lui Kennedy nu și-a dat 
seama că primul pas de-a lungul procesului Războiului 
Rece fusese făcut în septembrie 1945, lună în care 
capitularea Japoniei a dus la sfîrşitul războiului mondial, 
cînd acea încărcătură imensă de arme şi echipament de 
război — circa jumătate din cît fusese planificat să se 
folosească la invadarea Japoniei de către trupele ameri- 
cane — a fost transportată din depozitele de muniții de pe 
insula Okinawa în portul Haiphong, lîngă Hanoi. Acolo, 
un grup de americani din OSS au predat armele în mîinile 
lui Ho Și Min şi ale colonelului Vo Nguyen Giap, coman- 
dantul armatei sale. Cealaltă jumătate a stocului pregătit 
pentru invazie a fost dusă în Coreea. 

Nici unul dintre noi nu şi-a putut da seama, în cursul 
sesiunilor din primele zile ale ministeriatului lui McNamara, 
cine a decis destinațiile acelor transporturi în 1944 sau 
1945. A fost o decizie de o responsabilitate fantastică la acea 
vreme şi a avut o influență covîrşitoare asupra desfășurării 


1 „The Inauguration Day," ziua instalării preşedintelui ales al SUA în 
funcţie, 20ianuarie (n. trad.). 

2 „Pre-brief' este numele dat rezumatului zilnic al ştirilor din toată lu- 
mea care este pregătit de CIA şi este prezentat președintelui la prima oră 
a dimineţii. Mai este adus la cunoştinţa unui grup restrins, deosebit de 
select, de oficiali din Pentagon, chiar înainte de a fi înfățișat la Casa 
Albă 


Războiului Rece din următorii treizeci de ani. În cele trei 
decenii care au urmat, Vietminh-ul avea să devină un 
inamic cu adevârat ieşit din comun. Faptul că Vietminh-ul a 
învins o forță de război americană, completă, inclusiv o 
armată atît de numeroasă de cinci sute cincizeci de mii de 
soldaţi, şi că în timpul războiului a distrus mai mult de 
cinci mii de elicoptere americane de luptă, ar fi trebuit să 
ne fie învățătură de minte. 

Fără a dispune de aviaţie şi de marină, Vietminh-ul 
s-a dovedit destul de puternic ca să reziste atît legendarei 
Flote a Șaptea, cît şi unei forțe aeriene dotată cu de toate, 
de la bombardierele de vînătoare şi avioanele de spionaj 
U-2, la bombardierele strategice B-52. Au făcut faţă la tot 
ce-am putut mobiliza noi, mai puţin arme nucleare, inclusiv 
la înspăimîntătorul bombardament asupra Hanoiului în 
ziua de Crăciun a anului 1972, supraviețuind ca să-și 
ridice propriul drapel deasupra Saigonului. 

Tragicul dezastru al armatelor americane îmi readuce 
în memorie vorbele senatorului Barry Goldwater, dintr-un 
discurs ţinut în fața unui grup de rezervişti în 1983, la 
Washington, D.C., cum că ceea ce i-a lipsit armatei ameri- 
cane în acel moment a fost o „Mare Strategie“. Dacă ar fi 
trăit Kennedy, Goldwater n-ar mai fi trebuit să ţină acel 
discurs. 

Al doilea pas a fost o operaţiune uluitoare, neoservată 
de cea mai mare parte a colaboratorilor lui Kennedy. Nu 
şi-au dat seama că la începutul anilor '50 au fost aduşi cu 
avioanele în Vietnamul de Sud peste două sute cincispre- 
zece mii de băștinași tonkinezi pe jumătate terorizaţi, alti 
şase sute de mii fiind transportaţi de vasele marinei mili- 
tare şi alte sute de mii venind pe jos sau cu alte mijloace. 
Această hoardă de oameni nevoiaşi a invadat sudul şi a 
început să ia în stăpînire satele, slujbele, organismele 
polițienești şi multe dintre funcţiile importante din noul 
guvern al lui Diem. 

La începutul acestei perioade, planificatorii din 
Misiunea Militară de la Saigon au venit cu un program de 
acţiune civică pentru „a plasa funcţionarii (citeşte "tonki- 
nezii') din sectorul civil printre oamenii de rînd, îmbrăcați 
în haine simple, unde să muncească alături de popor, să-şi 
murdărească mîinile". (Citat din raportul oficial pregătit 


de Edward G. Lansdale și prezentat noului președinte în 
timpul unei întîlniri la Casa Albă în ianuarie 1961.) 

Cînd unul dintre centrele de pregătire, înființate de 
Misiunea Militară de la Saigon pentru programul său de 
acțiune civică, a eşuat în cooptarea voluntarilor autohtoni 
(din sud), Diem, adică Lansdale, a „selecționat un grup de 
tineri universitari din rîndurile refugiatilor (citeşte "inva- 
datorilor'), din Vietnamul de Nord“. Diem le-a ordonat 
detașamentelor de acţiune civică şi comandanților militari 
să conlucreze într-o campanie de „pacificare“. 

Drept urmare, beneliciarii direcţi ai acestui efort au 
fost, de cele mai multe ori, invadatorii catolici din nord. 

Situaţia, aşa cum se dorea, a dus la formarea matricei 
războiului... iar „inamicii“, după cum era de aşteptat, s-au 
dovedit a fi cel mai adesea originarii din sud, În vreme ce 
în structurile guvernamentale sporea numărul invadatori- 
lor catolici. Între 1955 şi 1960, această situatie incendiară 
s-a înrăutățit cu fiecare an, fiind intensificată de ultimele 
două etape, după cum vom vedea. 

La sugestia consilierilor americani, dintre care mulţi 
erau de la Universitatea de Stat din Michigan si se aflau 
sub îndrumarea lui Wesley Fishel, ideologul lui Diem, 
preşedintele sud-vietnamez Ngo Dinh Diem a emis două 
decrete. 

Al treilea pas a fost făcut o dată cu ordinul lui Diem 
care prevedea ca francezii să predea toate functiile guver- 
namcentale pe care le dețineau şi să părăsească tara. Ordi- 
nul a distrus eficientul, dar fragilul sistem polițienesc, aşa 
că în scurtă vreme nu mai era lege, nici ordine în noul 
Stat. 

A patra fază din evoluţia acestui război intern mocnit 
se referă la emiterea unui al doilea decret care impunea și 
chinezilor să părăsească țara, pe motiv că aceștia erau 
comuniști sau simpatizanți ai acestora. 

Aşa cum am mai arătat, acest lucru a avut o înrîurire 
distrugătoare asupra sistemului economic. Chinezii erau 
misiţii. Ei achiziționau orezul, alte recolte, cheresteaua 
etc., furnizînd, în schimb, satelor bani şi produsele nece- 
sare vieţii. Acest sistem economic simplu, preponderent 
agricol, păstrase în vigoare cel mai eficient sistem politic 
de secole. Cînd au plecat chinezii, sistemul s-a prăbușit. 
Diem era atit de prost sfătuit și atît de lipsit de expe- 


riență, încît fiecare nouă directivă pe care o emitea 
înrăutătea și mai mult Situația. În sate, unde conducerea 
era reprezentată de sute de ani de către sfat, care era şi 
autoritatea politică supremă, Diem a desființat toate 
alegerile în iunie 1956, ca mai apoi să abroge şi toate 
alegerile municipale. Aceste erori au înlesnit pătrunderea 
tonkinezilor în funcţii de conducere peste autohtonii din 
sud. Cum spuneam mai sus, populaţia locală a fost repede 
transformată în inamici, cunoscuţi sub numele de 
vietcong . 

În jurul anului 1960, situaţia era total scăpată de sub 
control. Tulburările provocate de decretele lui Diem au 
acționat nemijlocit în favoarea Vietminh-ului. Mai mult 
ca orice altceva, Vietminh-ul a beneficiat cel mai mult de 

urma acestei situații îngrozitoare. Țara cădea în 
mîinile lor. 

Fiind preocupată să pună la cale această operaţiune, 
acţionînd din umbră din 1945 (ca OSS), prin 1960 CIA 
putea ieşi la lumina zilei pentru a face ceea ce avea să fie 
cunoscut ca „războiul de salvare a Vietnamului de Sud şi 
a întregii Asii de Sud-Est“ de năvălitorii comunişti — 
exact genul de „război de eliberare națională“ pe care 
Hruşciov făgăduise să-l poarte. Această intrigă a Răzbgiului 
Rece, stîrnită de temerile „principiului dominoului““, era 
gata să se amortizeze cu prima serie de mutări, care ar fi 
introdus în final miliarde de dolari în pungile complexului 
militar-industrial mondial. 

Primul plan operativ iniţiat de CIA pentru realizarea 
acestui scop ambițios în favoarea aliaţilor săi a prevăzut 
transferul unei escadrile de douăzeci de elicoptere tip 


1 În accastă perioadă, regimul Dicm a inventat termenul vietcong, care 
voia să însemne „vietnamez comunist“. Frontul de Eliberare Naţională a 
sancţionat termenul ca lipsit de sens. Diem și administraţia l-au aplicat în 
sens larg în Vietnamul de Sud, definind „inamicul“, mulţi dintre aceştia 
nici nu aveau habar ce înseamnă comunismul şi erau cochinchinezi sau 
sudici, băştinaşi. Aşa încît „numărătoarea“, de sorginte informativă, a 
dușmanilor vietcong: includea mulţi băştinaşi care cu siguranţă nu erau 


Cogpuniili 

2 ceca cc în termeni largi cra cunoscut drept „principiul dominoului”, 
se susținea că, dacă o țară cade în sfera comunistă, statele din vecinătate 
vor urma şi ele aceeaşi cale. Țările erau asemănate cu piesele de domino 
rînduite; rîndul s-ar prăbuşi dacă prima piesă ar fi doborită. 


H-19 Sikorsky din dotarea corpurilor de infanterie marină 
ale Statelor Unite de la Udorn, Thailanda, în vecinătatea 
Saigonului. Aceasta a fost o schimbare esenţială și decisivă. 
Nu numai că în acest mod s-a introdus o însemnată 
cantitate de echipament modern în Vietnamul de Sud, dar 
s-au încălcat și restricţiile stipulate de Acordurile de la 
Geneva din 1954. În scurt timp, numărul elicopterelor 
militare ce se aflau în Vietnamul de Sud a crescut la patru 
Sute, într-o vreme în care preşedintele limitase rolul 
funcționarilor militari din acea țară la acela de „consilieri“. 
are incredibil, privind retrospectiv, că undeva în 
Vietnam zac carcasele ruginite ale celor cinci mii de elicoptere 
pierdute de trupele americane, majoritatea după moartea 
lui Kennedy în 1963. Aceasta a fost o jertfă inutilă într-unul 
dintre cele mai nesăbuite capitole din lunga istorie a 
războiului. Prin comparaţie, pierderea celor cinci mii de 
elicoptere, cu echipajele, cu trupele transportate și cu 
valoarea lor materială face ca „Atacul cavaleriei ușoare“ 
să pară precum o zi ploioasă la picnicul școlii dumini- 
cale . 

Desfăşurarea masivă de elicoptere în Vietnam, 
propusă de un ministru al apărării care predica insistent 
„Cost=eficiență“, în timp ce departamentul său practica o 
risipă de neînchipuit, face ca elicopterul în sine să fie un 
simbol al acestui război. E greu de crezut că o atît de 
modestă eficacitate tactică a putut ajunge, per total, la un 
preţ atit de zguduitor şi de înfricoșător. Într-un război în 
care au existat atît de puţine lucruri cu care ne-am putea 
mîndri, elicopterul trebuie că se află cu siguranţă cu un 
pas înaintea celorlalte, ca simbol al degradării, absur- 
dităţii şi risipei. 

Într-o anumită perioadă din timpul războiului, faimo- 
sul general israelian Moshe Dayan, care-și condusese 
armata într-un atac impetuos peste muntele Sinai, în 
războiul din 1967 împotriva egiptenilor, a venit în 
Vietnam ca observator şi ca scriitor. Nefiind străin de 
Vietnam, generalul Dayan a pătruns în zonele de conflict 
cu trupele americane și a studiat modul de luptă. 





1 Cursuri religioase pentru credincioşii bisericilor creștine din Statele 
Unite ale Americii, ţinute în zilele de duminică (n. trad.). 


Generalul a tras concluzia că tactica „războiului fulger“ 
aplicată de el nu ar fi propice şi pentru Vietnam, 
adăugînd: „Elicopterele pot fi un echipament de primă 
clasă, day, în felul în care sîntele folosite în Vietnam, se 
irosesc.“ Mai mult ca oricae lucru cunoscut, acesta 
dezvăluie semnificatia majoră a acelui prim transfer de 
elicoptere militare din Laos în Vietnam, efectuat de CIA 
în 1960. Numai acţiunea aceea singură a deschis porțile 
unei cheltuieli nejustificate de sute de miliarde de 
dolari — în ce scop? 

Acesta a fost doar un aspect al acelui fiasco al elicop- 
terelor. Mai este unul. Într-o manieră extrem de rigidă, 
putem estima că prin pierderea a cinci mii de aparate 
rezultă nu mai puțin de cinsprezece pînă la douăzeci de 
mii de americani uciși, bazîndu-ne pe mărimea medie a 
echipajelor şi pe faptul că multe elicoptere au fost distruse 
la sol, și multe altele fără pierderi umane. Rămiîn, totuși, 
o mulțime de elicoptere distruse cu echipajul complet la 
bord şi încărcate cu sodaţi americani. Chiar dacă luăm în 
calcul cifra de cincisprezece mii, ea reprezintă puțin sub o 
treime din numărul total al victimelor americane în 
Vietnam. Multe dintre aceste elicoptere se aflau în luptă, 
dar, într-o proporţie uluitoare din cuantumul total, nu se 
aflau angajate în conflict cînd s-au prăbuşit, pur şi simplu, 
fără contribuţia inamicului. 

Pierderile de vieti omenești în cazul elicopterelor sînt 
uimitoare. „Dintr-un total de şase mii patru sute paisprezece 
decese, înregistrate în acţiunile aeriene pînă la 17 aprilie 
1971, o mie şapte sute nouăzeci și două s-au produs în 
operaţiuni cu aripi fixe şi patru mii șase sute douăzeci şi 
două în rotative (elicoptere)“, conform unei adrese tactice a 
aviaţiei din mai 1971. 
încă o statistică mult mai șocantă din acelaşi docu- 
ment: „Din cele patru mii şase sute douăzeci şi două de 
morți survenite ca urmare a prăbușirii elicopterelor, o 
mie nouă sute optzeci şi unu, respectiv 41%, n-au fost 
provocate ca rezultat al acţiunii unei forte inamice.“ Dacă 
ai elicoptere, nici n-ai nevoie de duşman. 

Elicopterul n-a fost numai o anexă costisitoare şi 
tragică a unui război la fel de tragic şi de costisitor, în 











1 US. News and World Report, 26 iunie, 1967. 


întregime, ci e posibil ca elicopterul — sau, mai bine zis, 
cererea imperioasă de sprijin ce s-a referit în mod expres 
la acestea — să fi jucat un rol esenţial în generarea unei 
situaţii care a determinat direct escaladarea nefericită şi 
inutilă a războiului. Din toate punctele de vedere, cererea 
de forțe umane necesare operaţiunilor cu aceste aparate 
s-a dovedita fi enormă. 

Se părea că aparatele trimise în Vietnam în 1960 nu 
vor avea un rol combatant, ca, în final, situaţia să degene- 
reze într-o majoră expunere a forţelor americane la focul 
inamicului. O dată ce fusese vărsat sînge american pe 
pămînt vietnamez, nctinînd seama de cauzele reale, a 
devenit o chestiune de onoare și de interes naţional ca 
aceste victime să fie răzbunate şi, după exprimarea gene- 
rală, „să fie alungaţi rebelii subversivi de factură comu- 
nistă“. 

Această adevărată saga a elicopterului a început o 
dată cu apelul telefonic din decembrie 1960, de la subdi- 
rectorul serviciilor de informaţii către Biroul de Ope- 
raţiuni Speciale din Biroul Ministrului Apărării, prin care 
directorul căuta să obțină transferul unci escadrile de 
elicoptere din dotarea infanteriei marine, de la Udorn, 
Thailanda — unde fuseseră utilizate în acțiunile CIA din 
Laos — în Vietnam. Mutarea „unitătii secrete“! de 
elicoptere a însemnat desprinderea cîtorva pietricele, 
transformată mai apoi într-o adevărată avalanșă. 

De retinut că apelul inițial din 1960, de Îa generalul 
Cabell din CIA, a survenit la scurt timp după ce First 
National Bank din Boston înlesnise achiziționarea 
companiei Bell Helicopter de către trustul Textron. 
Înainte de a recomanda fuziunea responsabililor de la 
Textron, CIA organizase la Pentagon o întrunire cu 
vicepreşedintele băncii din Boston pentru a discuta 
despre utilizarea şi cererea de elicoptere în Războiul 
Rece. Aparatele „Huey“, fabricate de Bell, aveau să devină 
elicopterele cel mai mult folosite în Vietnam. 

La început, vechile aparate H-19 Sikorsky fuseseră 
utilizate la transportarea trupelor securităţii vietnameze 
în raidurile pe care le executau în ţinuturile bogate în 


1 Termen al serviciilor de informaţii aplicat unei operaţiuni secrete 
susţinută de o unitate care are o însărcinare fictivă. 


orezării, aflate în extremitatea sudică a peninsulei Camau. 
Răscoalele și jafurile izbucnite la vremea aceea în Camau 
se datorau prăbușirii sistemului misiţilor chinezi. Asta 
n-avea nici o legătură cu Vietminh-ul, vietcongii, sau 
comuniștii. Oamenii aceia erau disperaţi şi lipsiţi de 
hrană şi de apă, ca urmare a expulzării chinezilor. 

Guvemul Diem a interpretat greşit violența şi 
tîlhăriile, considerîndu-le rebeliuni, şi a decis să atace și 
să stingă aceste „focare de comunism“. Așadar, elicopte- 
rele CIA au fost folosite pentru a înăbuși o situaţie 
„violentă“. Funcţionarii din consultanta americană 
pilotau aparatele, iar „civilii“ americani le întrețineau. 

oliţia sud-vietnameză mînuia armele. 

E necesar să menţionăm însemnătatea fundamentală a 
unui aspect al acestor operaţiuni. Așezările erau înconju- 
rate de apă, dar apa era sălcie şi de nebăut. Aşa că, din 
generaţie în generaţie, localnicii întrebuințau chiupuri 
uriaşe din lut ca să-și păstreze rezervele de apă proaspătă. 
În perioadele de secetă, chiupurile erau umplute cu apa 
adusă de același șampan al negustorului chinez care venea 
la strînsul recoltelor să preia orezul. Cînd şampanele n-au 
mai apărut, aprovizionarea cu apă a devenit dificilă. 
Acţionînd cu logica brutală a ignorantului, poliţia lui 
Diem a mitraliat aceste vitale chiupuri de lut din așezările 
așa-zise comuniste. Din clipa aceea, sătenii au înnebunit 
din pricina lipsei de apă şi a situației tragice în care se 
găseau. 

Zeci de mii dintre aceşti oameni terorizaţi şi disperaţi 
s-au transformat în nomazi fără adăpost, numiţi „vietcongi“ 
şi rebeli, în propria lor țară. Fără intenţie și neavînd altă 
soluţie, au tăbărît asupra așezărilor ce încă mai aveau apă 
și hrană. Au devenit tilhari. În acest mod, zecile de mii au 
ajuns, în dezordinca instaurată, sute de mii, etichetaţi 
„inamici“. 

Ce le-ar mai fi putut reproşa oamenii lui Diem 
binevoitorilor consilieri și asistenți americani, care le 
dăduseră elicoptere şi, mai alcs, îi ajutascră să preia putec- 
rea? Desigur, din partea americanilor nu era vorba de 
altruism. CIA lucra de cincisprezece ani să ridice acest 
conflict la nivelul la care torțele regulate ale armatei ame- 
ricane să fie nevoite să intervină, aducînd cu ele tot echi- 
pamentul militar scump de care dispuneau. Utilizarea 


elicopterelor în scopul de a accelera ritmul războiului a 
devenit o cerință strategică. Ori de cîte ori erau atacate 
satele, printre oameni izbucneau „încăierările“. Acest 
lucru a dus la apariţia unui „inamic“ activ şi a dat mult de 
furcă noilor unități de autoapărare ale lui Diem, noii 
armate și trupelor de elită ale acesteia, antrenate în 
Filipine. De la aceste începuturi modeste și, aparent, nevi- 
novate, Statele Unite au continuat să trimită elicoptere cu 
miile în Vietnam. 

Cum conflictul s-a intensificat, ministrul McNamara a 
înființat în 1961 Centrul de Analiză a Evoluției Luptelor, 
care să studieze la fața locului cum ar trebui să se poarte 
războiul. Elicopterele deveniseră tot mai mult asociate cu 
luptele efective. Un huruit violent şi nepăsător de elicopter 
era mult mai înfiorător decît o cursă de motociclete pe 
plaja Californiei şi de zece ori mai infernală. Pușcașii 
vietnamezi şi americani, înarmaţi cu automate, ridicau 
baraje de foc, trăgînd la întîmplare, în sate şi în refugiile 
din păduri, dintr-o parte într-alta a ţării. Cînd doreau mai 
multă eficacitate, aruncau napalm să incendieze colibele 
fragile din aşezări. În perioada aceea a fost introdus ca 
armă de luptă Agentul Orange. „Whiz Kids“ ai lui 
McNamara intenționau să defolieze jungla vietnameză, 
astfel ca mitraliorii din elicoptere să-și caute mai lesne 
ţintele, adică pe cei care fugeau la ivirea aparatelor. 

În acele zile de pionierat, informaţiile tactice nu 
existau. Echipajele elicopterelor se năpusteau în misiune, 
fără să ştie prea bine unde se duc și peste ce vor da acolo 
unde vor ajunge. Acestea au fost zilele ambuscadelor fatale 
pentru elicopterele americane și a atacurilor aleatorii. 

in cauza vulnerabilității şi a vitezei reduse de zbor, 
echipajele au înţeles curind cît de costisitoare pot fi cur- 
sele cu cincizeci şi cinci de mile/oră, la o înălțime de o 
bătaie de pușcă. Au abandonat zborurile la mare altitu- 
dine şi au recurs la tactica „la firul ierbii“, la un nivel 
foarte scăzut. Astfel au întors sorții în favoarea lor, deoa- 
rece își puteau reduce timpul de expunere, atîta timp cît 
rămîneau constant mai jos de vărfurile copacilor, deasupra 
lanurilor de orez. În general, tactica a fost eficientă, cu 


1 Persoane cu înaltă calificare, considerate oameni realizaţi profesional, 
de succes (n. trad.). 


excepţia întîlnirilor întîmplătoare cu şiretele grupuri de 
atacatori terestri. 

Pentru o vreme, pierderile au încetat, dar, mai tîrziu, 
experimentaţii bandiți au descoperit o modalitate de a 
întoarce această strategie în avantajul lor. Elicopterele de 
luptă folosite în perioada 1960-1966 erau suprasolicitate 
cînd aveau de executat un raid dus-întors de două sute de 
mile, cu nici o încărcătură în afara celor zece soldați, a 
efectelor şi armelor acestora. Bandiţii şi-au dat seama că, 
dacă îşi propuneau să atace un anume sat în scopul de a 
determina un contraatac din partea elicopterelor la mai 
puţin de şaizeci sau şaptezeci de mile de baza militară, 
le-ar fi permis piloților să efectueze un zbor înşelător şi 
deviat în direcţia țintei, asigurîndu-și un minim de sigu- 
rantă în eventualitatea unei ambuscade. 

nsă, cînd atacau o aşezare situată la optzeci pînă la o 
sută de mile distanţă de bază, piloţii erau siliţi să adopte o 
traiectorie aproape în linie dreaptă şi la joasă înălțime, 
„la firul ierbii“, atît la plecare, cît şi la întoarcere. În 
această situaţie, bandiţilor le era cu mult mai uşor să pună 
la cale o ambuscadă. Ceea ce au şi făcut de nenumărate 
ori. 

Aplicînd această strategie, insurgenții au dobîndit un 
avantaj decisiv. Știau unde se află baza elicopterelor şi 
aveau posibilitatea de a ataca orice cătun doreau, în 
scopul de a provoca o situaţie care ar fi făcut necesară o 
replică a vehiculelor de zbor. Spionînd activitatea preli- 
minară de la bază, puteau alerta grupurile de atac în clipa 
în care elicopterele ar fi pornit în misiune. 

Echipele de băștinași, dotate cu tot felul de arme 
aflate la îndemînă, se ascundeau în iarba înaltă de pe 
cîmpii, de-a lungul preconizatei direcţii de zbor a forma- 
ţiunii de elicoptere. Apoi aşteptau pînă cînd acestea 
ajungeau deasupra lor. 

Una dintre cele mai eficace tactici era formarea unui 
baraj de săgeți. Arcașii n-aveau nimic din stilul și farmecul 
lui Robin Hood, dar erau la fel de ucigători. Se trinteau 
pe spate în iarbă, cu arcurile primitive sprijinite de picioa- 
rele ridicate în sus. Cînd se apropiau elicopterele, își 
încărcau arcurile cu proiectile grele, un fel de bîte de care 
ataşau funii, sîrme, sfori sau liane. Aerul se umplea de 


aceste improvizații, care se prindeau în elicele rotoarelor, 
doborînd camcincisprezece elicoptere o dată. 

Cu trecerea anilor și cu intensificarea războiului, au 
fost construite tot mai multe aerodromuri care au fost 
împînzite cu elicoptere. Nu mai erau necesare misiunile la 
mare distanță. Bazele de realimentare cu combustibil erau 
mai frecvente, făcînd posibilă creșterea tonajului încărcă- 
turilor. S-au înmulțit elicopterele de luptă „supradotate“, 
iar aceste aparate, încărcate cu arme şi rachete, aveau o 
eficacitate sporită. Această situaţie a condus la adoptarea 
unei tactici superioare din partea inamicului în vederea 
distrugerii acestor foarte eficiente elicoptere. 

Pentru acești oameni fără casă, din junglă, elicopterul 
era încă ținta cea mai ușoară şi mai valoroasă. Acestea 
erau extrem de înghesuite pe toate aerodromurile Vietna- 
mului. Exact genul de ţintă pe care un grup mic și rapid 
putea să o atace, să o lovească și să dispară cu ușurință, cu 
puţine șanse de a avea pierderi şi cu eventualitatea unor 
rezultate spectaculoase. Cu mari precautii şi pe furiș, 
inamicul dispunea în jurul bazelor de mortiere şi rachete 
cu rază scurtă de acţiune. Ca din senin, asupra aerodro- 
mului se revărsa un baraj violent de foc, distrugînd foarte 
multe dintre elicopterele aflate la sol. Aceste atacuri furișe 
au ridicat cuantumul pierderilor totale de elicoptere Îa 
ordinul miilor. 

Obiectivul principal al fortelor de gherilă în genul de 
acțiune relatat, nu este atît de a se angaja în bătălii impor- 
tante, ci de a lovi întruna inamicul în punctele cele mai 
sensibile, făcîndu-l să sîngereze pînă-şi dă duhul. 

Celor care au văzut mîna Kremlinului în aceste opera- 
tiuni tactice geniale, trebuie să le fie limpede, de acum 
încolo, că, dacă obietivul comuniştilor în Asia de Sud-Est 
a fost să vadă sacrificiul uman şi material făcut de Statele 
Unite ridicîndu-se la proporții înspăimîntătoare, în timp 
ce ei nu trimiteau nici un om și doar sume nesemnifica- 
tive de bani, 'Vietnamul a fost o Situatie ideală. Kremlinu- 
lui nu-i păsa citusi de puţin că alături de americani 
mureau și asiatici. În definitiv, atîta timp cît războiul se 
afla în plină desfășurare, sovieticii aveau un oarecare 
avantaj atît față de americani, cît ṣi față de asiatici. 
Războiul din Indochina a reprezentat un exemplu clasic al 
faptului că noul concept de „război de uzură“ se poate 
dovedi plin de succes. 


Indochinezii au fost victimele nevinovate ale acestei 
confruntări, numai pentru că ținutul lor natal a fost ales 
să fie teatrul de război al acestei competiţii absurde, care 
a adus complexului militar-industrial al elitei puterii un 
profit de peste cinci sute de miliarde de dolari. Utilizarea 
elicopterului în război a demonstrat succesul tacticii 

herilei atît din punctul de vedere al Pentagonului, cît şi 

in cel al im arțialitor jucători de şah de la Kremlin, care 
au înțeles că trebuie să renunti la puţin pentru a cîştiga 
enorm. 

Operatiunile cu elicoptere po fi comparate cu un 
aisberg. Calitățile şi gloria, dacă există, se văd la supra- 
față; costurile şi tragedia sînt dedesubt. Uneori, această 
masă submarină iese la suprafață. Statisticile nu sînt 
întotdeauna cea mai credibilă sursă, dar servesc unui scop 
util. Studiul statistic era pasiunea ministrului McNamara. 
Aceste tactici preconizau că folosirea crescîndă a elicopte- 
relor ca mașină de război va înghiţi o mulţime de dolari. 

Timp de foarte multi ani, toti utilizatorii de elicoptere 
din armata de uscat, aviatia militară si marina au încercat 
să-şi întrețină greoaiele lor aparate în proportie de 50% 
sau măcar la un nivel de „stare de funcţionare“, ceea ce 
denotă că, la acea vreme, se așteptau ca unul din două 
vehicule să fie apte de zbor. 

Armata, de pildă, încerca de ani de zile, din răsputeri, 
să le menţină la o rată de 49% şi făcea tot posibilul să 
reuşească mai mult. O asemenea cotă depindea de mulți 
factori şi foarte posibil că ar fi scăzut sub 4970, dacă nu ar 
fi avut în dotare un mare număr de elicoptere de-abia 
ieșite din fabrică, făcînd aproape sigură situatia de stare 
de funcţionare. O proporţie de 50% era considerată deja 
bună. Noile modele puteau depăși această cifră, dar 
cheltuielile de întreţinere gencrau problemele specifice 
lor. Semnificația celor 50% de aparate în stare de functio- 
nare s-a făcut simțită mai ales cînd a fost evaluată în 
funcţie de factori operaţionali. De exemplu, pentru a 
transporta o sută de oameni la o depărtare de o sută de 
mile într-o singură zi, la o cotă de zece oameni la un 
elicopter, erau necesare, de fapt, douăzeci de elicoptere. 
Acest număr dădea siguranţa că zece vor fi capabile să 
execute misiunea, pentru că, la un moment dat, celelalte 
zece, sau 50%, nu vor fi disponibile. 

Retineti, de asemenea, că, în situația tactică specific 
vietnameză, nu erau mai mult de o sută de mile pînă la 
locul operaţiunii şi alte o sută de mile înapoi, şi nu exista 


combustibil la acea bază din zona inamică. Drept urmare, 
transportul a o sută de oameni, două sute de mile, într-o sin- 
gură zi, pentru o misiune care trebuia îndeplinită la 
jumătatea distanței, necesita douăzeci de aparate. Ca 
actor material, asta dubla costul operaţiunii. 

Următorul factor material se referă la personal. O 
escadrilă de douăzeci de elicoptere e formată din două 
sute de oameni. Două sau mai multe escadrile de acest fel 
au nevoie de echipe de rezervă şi de întreţinere, fiecare 
formată din alți două sute de oameni, de hrană, cazare și 
combustibil, elemente esenţiale pentru sustinerea opera- 
ţiunilor. 

În concluzie, solicitarea permanentă a unor operatiuni 
pentru care sînt necesare, în medie, douăzeci de elicoptere 
pe zi, care să transporte două sute de oa meni pe o distantă 
de o sută de mile, implică existenţa unei baze de patruzeci 
de elicoptere şi a personalului operativ, medical, de 
coordonare si de întreținere, al cărui cuantum se ridică la 
aproape o mie, fără a-i lua în calcul și pe cei care se îngri- 
jesc de cazare, hrană, alimentarea cu carburanţi, transpor- 
turi şi funcţia vitală de apărare a perimetrului douăzeci şi 
patru de ore pe zi. 

Între 1960 și 1962, cînd efectivul consultantei militare 
americane aflat în Vietnamul de Sud se limita la şaispre- 
zece mii de persoane, peneralul Paul Harkins, atunci 
comandantul-şef de la Baigon, se văita cu amărăciune că, 
dimu-un plafon de șaisprezece mii die oameni, putea 
obține numai o mie două sute-o mie sasse sute de comba- 
tanţi activi, deoarece majoritatea celorlalți erau angajați 
în tehnica transportului şi a aprovizionării. Cea mai mare 
parte a acestor servicii şi cheltuieli erau legate de 
elicoptere. 

Generalul Earle Wheeler, la vremea aceea şef al 
Statului Major Unificat , a ordonat o analiză a plingerii 
lui Harkins, care a condus la studiul Okanagan asupr: 
operaţiunilor cu elicoptere din Vietnamul de Sud. Studiul 
a demonstrat nu numai că plingerea lui Harkins era pe deplin 


1 Directorul Statului Major era ofițerul cu cel mai înalt grad atașat 
permanent biroului de patru sute de persoane, la vremea aceea, care 
susținea Comitetul Întrunit al Șefilor de State Majore. Generalul Wheeler 
avea să de: preşedintele Comitetului Întrunu al Şefilor de State 
Majore,o poziţie pe care a dejinut-o o perioadă de şase ani. 

2 Analiza a fost lâcută de Okanagan Helicopter Service of Canada. una 
dintre cele mai mari companii de elicoptere comerciale din lume 











justificată, ci și faptul că un segment important din 
supranumericul contingent logistic era direct implicat în 
întreținerea elicopterelor, pe care însuşi generalul le 
ceruse, fără să-şi dea seama de greaua sarcină pe care şi-o 
asuma astfel. 

Elementul cel mai surprinzător, descoperit în urma 
acestui studiu, a fost că acest lucru se întîmpla chiar şi 
cînd cea mai mare parte a elicopterelor din Vietnam se 
afla la dispoziţia CIA şi nu a armatei, iar întreţinerea lor 
era asigurată în mare parte mai mult de civili angajați cu 
contract, foarte bine remunerati. 

Parcul de elicoptere s-a dezvoltat și a generat cerințe 
specifice mai mari. Bazele de elicoptere erau ținte uşoare 
şi vulnerabile. Aveau nevoie de un număr de militari care 
să le apere, necesitate care a condus la o cerere mare de 
personal militar american „necombatant“. Din pricina 
faptului că gărzile erau dispuse la distante apreciabile una 
faţă de alta și imobilizate prin natura serviciului desfăşurat, 
au devenit focare de mici războaie personale, 
ajungîndu-se astfel la o intensificare tot mai pregnantă a 
luptelor pe teritoriul țării. 

Cum rezistenţa s-a dezvoltat şi a căpătat mai multă 
experienţă, formațiunilor de elicoptere li s-au adăugat 
aparate de transport de armament. Deoarece acestea nu 
cărau deloc soldați, proporţia de oameni transportați pe 
aparat pe milă a scăzut. Cu aceasta, cheltuielile pentru 
transportul unui om, raportate la numărul elicopterelor 
în misiune, au atins iarăşi cote extrem de ridicate. 

Se pot aduce multe argumente în favoarea utilizării 
tactice a elicopterului într-un război. Însă există foarte 
puţine misiuni de o prioritate atît de mare, ca să fie înde- 
plinite foarte bine si profitabil la costurile pe care le 
implică elicopterul. Şi chiar dacă anumite actiuni pot fi 
justificate, sînt ele atît de frecvente, încît să fie necesară o 
permanentă disponibilitate şi întreţinere a unităţilor ope- 
rative de elicoptere? 


1 Trebuie să reţineţi că, în ciuda refcririi la personalul militar american, 
CIA a deţinut controlul operațional al tuturor activităţilor Statelor Unite 
din Indochina pînă la debarcarea pușcașilor marini în Vietnam, pe 8 
martie 1965. De aceea această operaţiune a elicopterelor şi operaţiunile 
tactice au fost organizate de CIA. 


Am văzut că s-a înregistrat o pierdere de cinci mii de 
aparate, de cincisprezece mii sau mai mult de victime din 
rîndul militarilor americani şi nu mai puţin de un miliard 
de dolari a fost cheltuit special pentru elicoptere; şi totuși, 
n-am ajuns încă la fondul problemei. Elicopterul este un 
aparat ale cărui costuri de întreţinere şi de utilizare sînt 
mai mari decît ale oricărui alt dispozitiv de luptă construit 
vreodată, iar în Vietnamul de Sud o oră de întreţinere și 
de verificare asigurată de civili a costat enorm. Elicopte- 
rul e un consumator lacom de motoare, rotoare şi piese 
de schimb — toate acestea a trebuit să fie aduse pe calea 
aerului din Statele Unite, jumătate din ocolul Pămîntului. 

Deşi elicopterul poate ateriza pe un perimetru aproxi- 
mativ egal cu mărimea lui, un număr mare de elicoptere 
trebuie să fie adunate pe aerodromuri încăpătoare, ca 
proviziile, carburantul și celelalte servicii să se afle în 
apropiere pentru o eficientă funcţionare. Multitudinca și 
costul aerodromurilor trebuie adăugate la toate celelalte 
arătate mai sus. 

Desigur, costurile şi responsabilităţile nu se limitează 
la atit. Serviciile militare dispun de mii de piloți şi membri 
de echipaj. Dar acești bărbaţi (astăzi şi femei) nu pot fi 
folosiți la manipularea elicopterului, toate echipajele de 
elicopter necesitînd o pregătire specială. Cerinţele acestor 
mașini sînt foarte costisitoare în bani, oameni şi mate- 
riale. 

Într-un război în care adevărata măsură a victoriei şi a 
înfrîngerii trebuie evaluată în funcţie de cheltuielile și 
uzura înregistrate de fiecare tabără, elicopterul s-a 
dovedit a contribui cel mai mult în ambele privințe. 
Privind retrospectiv, vedem că ruşii, chinezii, nord-vietna- 
mezii şi vietcongii n-au avut nimic care să rivalizeze cu 
acesta; au cîștigat fiindcă noi am pierdut prea muli. 

Această situație paradoxală nc-a făcut pe mulţi dintre 
cei implicaţi mai mult sau mai puțin în acțiune să ne 
întrebăm ce s-ar fi întîmplat dacă războiul din Victnam ar 
fi fost unul „normal“, cu forţe acriene de luptă de ambele 
părți. Imaginaţi-vă ce dezastru şi ce pagube s-ar fi produs, 
dacă un inamic real, competitiv, ar fi fost capabil să lanseze 
atacuri aeriene puternice asupra acelor aerodromuri unde 
erau masate elicopterele. Pierderile ar fi fost catastrofale. 


În primul rînd, n-am fi putut justifica crearea unor ţinte 
atît de ușoare în faţa unei rezistențe adevărate. 

Episodul elicopterului a însemnat o lecţie tragică. 
Aparatele au fost introduse și folosite de Agenţie pentru 
intensificarea războiului. O dată stabilită modalitatea, 
comandanții militari veniți mai tîrziu, în 1965 și după, au 
fost prinşi într-o țesătură tactică pe care n-au mai putut să 
o desfacă. 

S-a scris şi s-a vorbit mult despre numărul americanilor 
aflați în Vietnam în vremea preşedinţiei lui Kennedy și au 
fost mulţi cei care au încercat să-l facă răspunzător pe 
JFK pentru escaladarea acelui conflict. Faptele dovedesc 
ceva. 

Aşa cum am mai spus, între 1960 şi 1962 exista un 
plafon de şaisprezece mii de oameni. Acesta e adevărul şi 
trebuie reţinut faptul că acei americani, cu excepţia celor 
care alcătuiau Grupul Consultativ de Asistenţă Militară, 
se aflau acolo sub controlul operativ al CIA. Cînd generalul 
Harkins s-a plîns de faptul că are puțini combatanți activi 
disponibili, a arătat că dintre aceia numai o mie două 
sute-o mie șase sute făceau parte din acea categorie. 
Restul, mai mult de paisprezece mii erau în trupe auxiliare, 
dintre care cele mai multe erau detaşate la deservirea 
elicopterelor, un număr relativ mic de trupe de luptă, 
avînd în vedere că totalul general s-a ridicat la cinci sute 
cincizeci de mii în acel deceniu. 

Referitor la răstălmăcirea datelor ce încearcă să-l învi- 
novățească pe Kennedy pentru războiul din Vietnam, iată 
un citat din „Documentele Pentagonului“, publicate de 
New York Times: „Preşedintele Kennedy, care a preluat o 
poliuea de "joc prudent de la predecesorul lui, i-a lăsat lui 

ohnson drept moștenire un angajament major pentru 
război.“ Este fals şi incorect. Times ignoră complet cea 
mai importantă directivă a lui Kennedy, NSAM#263, din 
11 octombrie 1963, care, ca act oficial, ordona revenirea 
în țară a o mie de soldați pînă la sfîrşitul anului 1963 și 
retragerea întregului personal militar american pînă la 
sfîrsitul anului 1965. Acesta a fost obiectivul bine chibzuit 
de Kennedy, anuntat numai cu o lună înaintea morţii sale 
premature. 

Pînă la semnarea NSAM+4273 de către preşedintele 
Johnson, pe 26 noiembrie 1963, nu s-a știut că direcția 


planului lui Kennedy urma să se schimbe, iar această 
tendință a fost şi mai vizibilă o dată cu publicarea 
NSAM4288 din martie 1964. 

Escaladarea fățişă a războiului a început sub conduce- 
rea lui Johnson, după cum vom vedea. Dacă JFK ar fi 
trăit, toată nebunia care s-a întîmplat în Vietnam după 
1964 nu ar fi avut loc niciodată. Preşedintele Kennedy a 
făgăduit că va aduce acasă, din Vietnam, o mie de americani, 
pînă la Crăciunul din 1963 și că va rechema tot personalul 
american aflat în Vietnam pînă la sfirsitul anului 1965. 
Moartea lui Kennedy a produs o schimbare totală a 
bine-ginditei politici prezidentiale și a amintitei promisiuni 
sincere făcute poporului american. 


NOUĂ 


CIA în zilele Camelotului 


UNA DINTRE CELE MAI APRIGE lupte electorale 
ale secolului s-a dat în 1960, cînd senatarul de husetts, 
John Fitzgerald Kennedy, a fost ales preşedinte 
învingîndu-l pe vicepreședintele Richard Milhous Nixon. 
Pentru Nixon si susținătorii săi din interiorul structurilor 
guvernamentale şi din afară , înfrîngerea suferită pe 8 
noiembrie 1960 a fost uluitoare şi neașteptată. Aveau 
multe planuri concrete pentru următorii patru ani şi 
visele lor au fost spulberate de acea pierdere de 
„O-jumătate-de-vot-peste-limită“. 

După cîțiva ani, Nixon scria unul dintre cele mai 
neobişnuite articole publicate vreodată pentru milioanele 
de cititori ai revistei Reader's Digest. Articolul a apărut în 
numărul din noiembrie 1964 sub titlul „Cuba, tro şi 
John F. Kennedy“. 

Nixon începea cu aceste fraze ieşite din comun: „În 19 
aprilie 1959 l-am întînit pentru prima oară pe omul care 
avea să fie principala problemă de politică externă a 
campaniei electorale din 1960; pe cel care era sortit să 
devină un erou în mintea sucită a lui Lee Harvey Oswald, 
asasinul preşdintelui John F. Kennedy; același om care 
încă reprezintă un subiect important al campaniei din 
1964. Omul acesta, desigur, era Fidel Castro.“ 

Nixon a fost vicepreședintele lui Dwight Eisenhower 
în anii '50, iar înainte de asta, începînd cu 1947, a făcut 

arte atît din Cameră, cît și din Senat. Cunoștea bine 
ashingtonul şi marile carteluri industriale, financiare şi 


1 La scurtă vreme după Cd de-al Doilea Război Mondial, Nixon a 
răspuns unui anunj dintr-un ziar din Los Angeles ce căuta un bărbat care 
să candideze pentru o funcţie politică. Nixon a candidat pentru Congres 
cu ajutorul acestor sponsori necunoscuti și a fost ales. Acești oameni au 
continuat să-l susțină de-a lungul suişurilor şi coborfşurilor din cariera sa 
politică. Nixon era conştient că profita de sprijinul acestor sponsori; cine 
erau cu precizie aceştia este o altă problemă. 





juridice care se întrepătrund atît de bine cu structurile 
guvernamentale. În articolul său, făcea o retrospectivă a 
acelor ani tulburi de la începutul deceniului al șaptelea şi 
făcea legătura între cei patru factori pe care el îi considera 
cei mai însemnați: 


1. alegerile din 1960 

2. Fidel Castro 

3. moartea președintelui John F. Kennedy 
4. așa-zisul asasin, Lee Harvey Oswald. 


N-a scris aproape nimic despre războiul de perspectivă 
din Asia de Sud-Est, cu toate că știa foarte bine că fusese 
pus la cale din 1945, cînd o mare încărcătură de arme 
americane a fost predată în mîinile lui Ho Și Min, în Vietnam. 
Pînă în 1964, acesta își urmase cursul său complicat, un 
curs care fusese stimulat sub îndrumarea CIA. 

Articolul lui Nixon a fost publicat numai la o lună de 
la difuzarea celor douăzeci și șase de volume ale raportului 
Comisiei Warren, raport care făcea cunoscută incredibila 
constatare că Lee Harvey Oswald, lucrînd de unul singur, 
a fost răspunzător de moartea lui John F. Kennedy. Este 
remarcabil faptul că, de vreme ce articolul lui Nixon a fost 
scris, de fapt, cu o lună înainte de difuzarea raportului 
acestei comisii, el a ajuns la aceeași concluzie ca şi acel 
raport strict confidenţial, identificînd în persoana lui Lee 
Harvey Oswald pe „asasinul preşedintelui Kennedy“. 

Este demn de reţinut că un membru al Comisiei Warren 
a tras şi el o concluzie identică înainte ca raportul să fie 
publicat. Articolul „Îmbinînd dovezile“ al lui Gerald R. 
Ford a apărut în revista Life din 2 octombrie 1964, înaintea 
difuzării raportului Warren. 

Acești doi oameni — ulterior preşedinţi — au găsit de 
cuviință, din același motiv, să-şi facă public sprijinul 
acordat teoriei potrivit căreia Lee Harvey Oswald a fost 
asasinul solitar, cît mai repede posibil şi înaintea apariţiei 
raportului Comisiei Warren. Această presupunere a lor 
nu era adevărată. Oricine poate demonstra în cîteva 
minute că Lee Harvey n-a tost asasinul solitar. De ce s-au 
simţit aceşti oameni obligaţi să spună așa ceva? Cui îi 
erau îndatorate aceste două personalități publice? 


A fost stabilit că Nixon s-a aflat în Dallas în aceeaşi zi 
şi exact în timpul în care a fost asasinat Kennedy — ora 
douăsprezece şi jumătate, CST (ora centrală standard), în 
22 noiembrie 19631. În mod straniu, Nixon s-a ferit să 
recunoască acest lucru în articolul său din Reader's Digest, 
scriind: 


„Am luat un avion (din Dallas în dimineaţa zilei 
de 22 noiembrie) spre New York. Am sosit conform ora- 
rului, la douăsprezece şi cincizeci și șase. Am închiriat 
un taxi. Așteptam la semafor cînd un bărbat a dat buz- 
na din colţul străzii, spunînd că preşedintele tocmai a 
fost împuşcat în Dallas. Așa am aflat vestea.“ 
(REȚINEȚI: Vestea i-a fost dată de un bărbat.) 


În numărul din noiembrie al revistei Esquire, Nixon 
fantazează: 


Am participat la congresul Pepsi-Cola (în Dallas) 
și am plecat din Dallas în 22 noiembrie dimineaţa, 
luînd avionul de New York de la aeroportul Love 
Field... la sosirea în New York am angajat un taxi și 
ne-am îndreptat spre centru... șoferul a greșit la un 
moment dat un viraj şi ne-am trezit afară de pe 
autostradă... o femeie a ieșit din casă ţipînd şi 
plîngînd. Am coborit fereastra taxiului să întreb ce s-a 
întîmplat și cînd m-a văzut a devenit şi mai palidă. Mi-a 
spus că john Kennedy tocmai a fost împușcat la 
Dallas. (REȚINEȚI: De data aceasta, ştirea i-a fost 
dată dc o femeie.) 


Versiunile lui Nixon despre acea zi agitată nu se 
sfirşesc aici. Povestea lui Nixon, aşa cum apare în cartea 


1 Nixon s-a aflat în Dallas împreună cu un reprezentant de marcă al 
Pepsi-Cola Company, domnul Harvey Russell, consilierul juridic principal 
al firmei. Nixon era consilier juridic la acea companie. Fiul lui Russell 
a spus că Nixon a fost prezent în Dallas în momentul asasinării, iar Russell 
însuşi a confirmat corectitudinca spuselor fiului său. Ulterior, la oarecare 
vreme după atentat, Nixon a fost condus la aeroportul din Dallas de un 
alt oficial al Pepsi-Cola Company, domnul DeLuca. În plus, fiul unui alt 
reprezentant al firmei Pepsi-Cola s-a aflat la Dallas şi a cinat cu Jack 
Ruby, asasinul lui Oswald, în ajunul morţii lui Kennedy. 





lui Jim Bishop, Ziua în care a fost împușcat Kennedy, se 
dovedeștea fi o relatare „oficială“. 


La aeroportul Idlewild din New York... reporterii 
şi fotografii așteptau avionul Liniilor Aeriene Ameri- 
cane... printre (pasageri) se afla Nixon. Cum a coborît 
din avion, s-a gîndit că le va da „băieților“ exact acelaşi 
interviu pe care l-a dat și în Dallas... Nixon a pozat 
pentru cîţiva fotografi... a luat un taxi... de-abia 
părăsise aeroportul, cînd unul dintre ziarişti a primit 
mesajul: Președintele Kennedy a fost împuşcat la Dallas. 


Nixon a ascuns importantul fapt că a fost la Dallas 
chiar în acel moment în care Kennedy a fost ucis, cu acea 
eronată rememorare a împrejurărilor pe care a inclus-o în 
articolul din Reader's Digest. De ce voia Nixon să nu ştie 
nimeni că în momentul asasinării se afla, de fapt, în Dallas? 
De ce s-a pronunţat atît de categoric în privința faptului 
că Oswald este ucigașul, înainte de publicarea înşelătoarelor 
dovezi ale Comisiei Warren? Să se afle Nixon în posesia 
altor informaţii pe care le-a ascuns pînă în ziua de azi? E 
straniu modul în care a legat cu atîta siguranță Cuba cu 
Castro, cu Oswald și cu Kennedy, omițînd, în același timp, 
alte evenimente importante. Din motive numai de el 
ştiute, acestea îi erau priorităţile. 

Niciunde n-au fost mai evidente ideile preconcepute 
ale lui Nixon ca într-un alt pasaj din articolul Reader's 
Digest: „De aceea, Fidel Castro s-a dovedit a fi cea mai 
importantă personalitate din viața lui Kennedy“, scria 
Nixon. Aceasta era părerea lui. Ar fi fost Kennedy de 
acord? 

Cum aceste capitole despre CIA şi rolul ei în războiul 
din Asia de Sud-Est ajung la începutul epocii Kennedy, 
este important să înțelegem că ascensiunea la putere a lui 
JFK a fost o schimbare cu mult mai rău prevestitoare 
decît au înţeles-o mulți. O cercetare atentă a neobișnuite- 
lor comentarii ale lui Nixon va da o imagine mai limpede 
acestui lucru. 

Castro şi situaţia Cubei din 1960 au fost temele de 
politică externă cele mai însemnate în campania electo- 
rală, mai ales că Nixon le-a făcut să fie așa. 


Pe 17 martie 1960, preşedintele Eisenhower a aprobat 
o propunere mai curînd modestă a CIA privind „un 
program de Acţiune Secretă Împotriva Regimului lui 
Castro“? şi susținut de Grupul Special“ format din 
adjunctul subsecretarului de stat, adjunctul ministrului 
apărării, directorul CIA şi consilierul special cu probleme 
de siguranță națională al preşedintelui. Ca membru ex 
officio, vicepreşedintele Nixon a fost prezent aproape la 
fiecare întîlnire. 

Această propunere a devenit cunoscută mai tîrziu ca 
operaţiunea de la Bay of Pigs. Nixon nu numai că avea 
cunoștință despre acordul preşedintelui, dar, ca vice- 
preşedinte, a fost unul dintre primii implicaţi în proiectul 
respectiv. Cum scria pentru Reader's Digest: „Am fost 
unul dintre cei numai trei membri ai Cabinetului 
prezidenţial care au participat la dezbateri şi... cel mai 
categoric partizan al aplicării şi susținerii acestui 
program.“ 

n cursul campaniei, această cunoaștere din interior a 
unei operaţiuni strict secrete a CIA i-a creat lui Nixon o 
dilemă crudă. Atit la sediul central al democraţilor, cî şi 
la cel al republicanilor, se ştia că, înaintea celei de-a patra 
confruntări televizate a acelei campanii, cei doi candidaţi 
se aflau la egalitate în cursa prezidenţială. Nixon, nedezli- 
pindu-şi ochii de pe Kennedy, scria: 


Eram confruntat cu o situație de rişcă: pajură — 
cîştig eu, cap — cîştigă eL Dacă în dezbaterea televi- 
zată aveam să dezvălui programul (cubanez) de 
antrenament (al CIA)... i-aș fi anulat șansele lui Ken- 
nedy. Dar, dacă aș fi făcut-o, proiectul ar fi fost 
compromis. N-aveam de ales — securitatea programu- 
lui trebuia protejată. 


1 Majoritatea datelor despre această propunere a CIA sînt luate din 
raportul Grupului de Studiu Cubanez care a analizat operaţiunea de la 
Bay of Pigs, care, de fapt, a fost „Scrisoarea către președinte “ a genera- 
lului Maxwell Taylor din 1 iunie 1961, şi din propriile mele dosare. 

2 Aceasta era cunoscută drept, „Comisia 9412/2", înfiinţată prin ordo- 
nanţa 5412 a NSC din 15 martie 1954. 


JFK, nestînjenit de considerentele de securitate ale 
unui asemenea secret, a pledat în favoarea ideii ca Statele 
Unite „să ajute deschis forțele anticastriste din interiorul 
şi din afara Cubei“. Atacul lui Kennedy a fost lansat la 
timp pentru a putea apărea în ziarele de după-amiază, 
înainte de transmiterea dezbaterii televizate. Pe 
manşetele ziarelor a apărut ştirea: „Kennedy pledează în 
favoarea intervenţiei americane în Cuba; cheamă la spriji- 
nirea forțelor cubaneze rebele.“ 

Ambii candidați se înfruntau cu toate armele disponi- 
bile; ca şi în dragoste şi la război, într-o competiție poli- 
tică nu există limite. Nixon a subestimat abilitatea lui 
Kennedy. Tot în Reader's Digest, avea să scrie: „Într-un 
discurs ținut în fata convenției Legiunii Americane... am 
cîștigat un avantaj expunîndu-mi punctul de vedere în 
acea chestiune... 

E greu de crezut că vicleanul Nixon era încredințat, 
încă, în 1964, că „a cîştigat un avantaj expunîndu-și 
punctul de vedere în acea chestiune“. Ar fi trebuit să-şi 
dea seama că, după exact aceeași conventie, Kennedy l-a 
întrecut cu ușurință. Jack Kennedy a dovedit cît de bine 
este informat asupra proiectului CIA şi în cursul dezbaterii 
de la televiziune, și în evoluția ulterioară a evenimentelor. 

Imediat după convenţia Legiunii Americane, liderii 
cei mai însemnați ai comunității exilaților cubanezi, 
dintre care unii se aflaseră la tribuna congresului alături 
de Nixon, au zburat la Washington ca să participe la o 
ședință strategică. Unde a avut loc această ședință? Chiar 
n intimitatea biroului senatorului Kennedy de pe Colina 
Capitoliului. Kennedy o luase înaintea lui Nixon. S-a in- 
format în detaliu despre conţinutul acelui program strict 
secret al CIA, iar cînd a sosit momentul marii bătălii, în 
timpul celei dc-a patra dezbateri televizate, a șarjat. 
Dispunea de toate amănuntele. 

FK a discutat atît de bine pe marginea subiectului, 
încît a repurtat o victorie completă în cursul acelei emi- 
siunişi ulterior, în cel mai strîns scrutin electoral din isto- 
rie, asupra lui Nixon depășit de evenimente. Probabil că, 
în clipa aceea, Nixon s-a gîndit să aplice dictonul clanului 
Kennedy: „Nu te înfuria, plăteşte cu aceeași monedă!“ A 
început un contraatac furibund. Nixon şi compania erau 
hotărîţi să procedeze astfel. Majoritatea birocratilor ştiu 





că cea mai bună perioadă în care se pot cîştiga avantaje 
imense este cea de „neputinţă“ cuprinsă între alegerile 
din noiembrie şi instalarea noului președinte în ianuarie. 
lar gambitul e cu atît mai oportun, cu cît se joacă la finele 
unui ciclu prezidențial de opt ani. 

CIA şi aliaţii săi birocratici din funcţiile cheie ale 
structurilor guvernamentale au făcut cîteva mutări foarte 
elocvente, care, retrospectiv, arată cum au interpretat ei 
poziţia echivocă a președintelui. Cînd Eisenhower a apro- 
bat propunerea CIA cu privire la „exilul cubanez“, a avut 
motivele sale. De la preluarea puterii de către Castro, 
la 1 ianuarie 1959, zeci de mii de cubanezi au părăsit insula. 
În viziunea lui Ike, cea mai potrivită modalitate de a-i 
întreține pe refugiaţi, cel putin pe cei ajunși la vîrsta 
recrutării, era de a-i introduce în armată, unde li se putea 
asigura hrană, haine şi adăpost, în timp ce erau orientați 
către modul de viață american. După aceea se puteau 
descurca singuri. Din acest motiv a aprobat un plan prin 
care mii de exilați erau antrenați într-un program de 
pregătire „militară“ — atît şi nimic mai mult. 

CIA, însă, a văzut în asta ocazia de a merge un pic mai 
departe. Propunerea Agenţiei, prezentată de Allen Dulles 
în 17 martie 1960, în fața Consiliului Naţional de Securi- 
tate , cuprindea patru faze, una dintre ele fiind „crearea 
unei forțe paramilitare în afara Cubei, în vederea unor 
viitoare acţiuni de gherilă“. Mai apoi, aceasta a fost 
extinsă astfel: 


S-au făcut deja pregătirile pentru dezvoltarea unei 
forte paramilitare corespunzătoare în afara Cubei, 
împreună cu mecanismele necesare susținerii unor 
operaţiuni militare secrete pe insulă. Pentru început 
vor fi recrutate cadrele de conducere după o selecţie 


1 Propunerea, destul de modestă, a fost supusă atenţiei Consiliului 
Naţional de Securitate de către DCI Allen Dulles. Era un plan de recru- 
tare a cubanezilor într-o organizaţie de tip militar în scopul de a-i pregăti. 
n acest stadiu, CIA avea foarte puţine planuri, dacă avea vreunul, cu 
privire la activităţi operaţionale în Cuba. De la acest început minor, Agen- 
tia, îmboldită de anumiţi faști oficiali din Cuba, a iniţiat formularea unor 
planuri de paraşutări şi de operaţiuni de desant a unor mici grupuri de 
exilați cubanezi, precum şi parașutări de arme şi muniții pentru grupările 
anticastriste de pe insulă. 





minuțioasă şi pregătite ca instructori militari. Într-o 
fază secundă, un număr de cadre militare vor fi antre- 
nate în locuri sigure din afara Statelor Unite, astfel 
încît să fie disponibile spre a fi desfășurate imediat în 
Cuba, unde să organizeze, să pregătească şi să conducă 
trupele de rezistență recrutate acolo atît Înainte, cît și 
după înființarea unuia sau mai multor puncte active 
de rezistență. Crearea acestei capacități va dura între 
minimum şase şi maximum opt luni. În același timp, 
există deja, sub controlul CLA — și poate fi lărgită 
cînd situaţia o va cere — o forţă aeriană redusă, pentru 
reaprovizionare, infiltrări şi evacuări. Într-un interval 
de două luni, se preconizează crearea în paralel a unei 
capacități moderate de transport aerian, într-o altă 
țară, la adăpostul unei activităţi comerciale. 


Acesta este exact modul în care CIA și-a înfățișat pro- 
punerea şi felul în care încep, în general, asemenea ope- 
raţiuni clandestine. Cînd şi-a dat acordul, președintele 
Eisenhower credea că ideea de acțiune paramilitară avea 
să se limiteze, conform expunerii, la recrutarea liderilor 
exilului cubanez şi la pregătirea unui număr de cadre 
paramilitare dintre exilați, spre a fi folosiţi ulterior ca 
luptători de gherilă în Cuba. Să nu creadă cineva că 
Eisenhower a aprobat invadarea Cubei cu o mînă de refu- 
giaţi cubanezi — nu putea face așa ceva omul care a 
condus masiva şi victorioasa operațiune de invadare a 
Normandiei pe 6 iunie 1944. 

Cînd a început derularea programului, CIA și aliații 
săi din armată au pus la punct o programă analitică 
pentru a veni în sprijinul cursantilor cu informații de bază 
despre tehnicile Războiului Rece. Un fragment din 
această programă descrie ce înțelege CLA prin „paramilitar“. 


1 Aceasta e luată dintr-un ghid al Şcolii de Afaceri Civile a armatei 
americane destinat personalului militar american şi străin. Acesta sau 
unul asemănător a fost folosit pentru pregătirea şi îndoctrinarea grupului 
de lideri ai exilului cubanez. Trebuie subliniat cc promovează armata 
americană pe această temă şi evaluată aplicabilitatea acestui document la 
noi în ţară şi în altele. Acelaşi program a fost urmat pe larg pentru îndoc- 
trinarea Forţelor Speciale ale armatei, Beretele Verzi din Vieinam. 


Organizaţii paramilitare: Noi, americanii, nu 
sîntem bine familiarizați cu acest tip de organizaţii, 
dat fiind faptul că ele n-au existat în ţara noastră. Nu 
sînt altceva decît armate particulare. Membrii lor 
acceptă un grad minim de disciplină, cu o organizare 
de tip militar, şi sînt dotați cu arme de calibru mic. 
Partidele de dreapta şi cele comuniste din Germania 
anilor '20 şi de la începutul anilor '30 au avut astfel de 
organizaţii, al căror număr de membri era de ordinul 
sutelor de mii. E lesne de înteles ce forță pot repre- 
zenta acestea în viața politică a unei țări, mai ales în 
cazul în care aceste forțe sînt înarmate, cînd poate fi 
amenințată însăși supremaţia armatei regulate. 


După autorizaţia oficială primită de la Grupul Special 
de pe lîngă Casa Albă, din care făcea parte şi Nixon, CIA 
a iniţiat recrutarea a trei sute de exilați cubanezi pentru a 
fi pregătiţi în secret în afara SUA. Ca de obicei în aseme- 
nea cazuri, CLA, conform directivelor NSC, a început prin 
a apela la ajutorul armatei. Ca loc iniţial de antrenament 
a fost aleasă o bază a armatei americane din Panama, Fort 
Gulick. CIA a adunat o mică unitate ca să reactiveze baza 
şi să asigure pregătirea militară de înaltă clasă, pe care 
Agenţia o desfășura pentru unităţi similare în anumite 
dispozitive cu acoperire militară din ţară, dintre care una 
se afla la Camp Peary, Virginia. 

La început, CIA n-a putut face rost de personalul 
medical militar calificat corespunzător pentru Fort 
Gulick și din acest motiv a apelat la Oficiul de Sprijin al 
Armatei de la Cartierul General al aviatiei!. 

Această acţiune de sprijin a CIA a marcat intrarea ofi- 
cială a armatei americane în proiectul de la Bay of Pigs. 

Ca să creăm o viziune de perspectivă asupra progra- 
mului CIA pentru exilul cubanez și ca să înțelegem modul 


1 Am fost comandantul acelui oficiu care ţinea de direcţia Planificare, 
fiind cunoscut, simplu, ca „Echipa B". Sarcina sa era să „[urnizeze sprijin 
USAF pentru operaţiunile clandestine ale CLA”, sarcină îndeplinită, în 
cea mai mare taină, la scară mondială. În 1955, mi s-a ordonat să 
înființez biroul respectiv conform prevederilor directivei 5412 a NSC. și 
l-am condus din acel an pînă în 1960, cînd am fost transferat la Biroul 
Ministrului Apărării. În această calitate, ca șef al Biroului de Sprijin 
Militar, în 1960am mers cu agenţii CIA la Fort Gulick. 





în care planificarea lui anterioară a influențat ulterior 
administraţia Kennedy, trebuie să luăm în calcul faptul că 
aceste evenimente au avut loc în vreme ce Eisenhower îşi 
pusese multe speranțe în a sa Cruciadă pentru Pace, 

azîndu-se pe conferinţa la cel mai înalt nivel de la Paris, 
din mai 1960, şi pe invitaţia, după conferinţă, de a-i face o 
vizită oficială lui Hruşciov, la Moscova. Vizita în Uniunea 
Sovietică avea să încununeze numeroasele sale turnee 
triumfale din alte ţări, unde prezența mereu popularului 
Ike adunase mulţimi de peste un milion de oameni. 

În vederea conferinței de la Paris şi a temei acesteia, 
pacea şi înțelegerea mondială, Casa Albă a ordonat înce- 
tarea tuturor activităţilor aeriene de supraveghere a teri- 
toriilor comuniste (,,survolări“), pînă la noi ordine, şi nici 
un cadru al armatei americane să nu fie implicat în nici un 
fel de acţiuni de luptă, secrete sau de altă natură, în 
perioada respectivă. 

Datorită acestor restricții, sprijinirea campusurilor de 
antrenament ale exilaților cubanezi a început cu multă 
prudență. Aeronavele care fuseseră cerute pentru aviația 
militară a exilaților au fost prezentate ca fiind un contract 
al aviaţiei americane. În remul Orient s-a sistat un 
program intens de Survolâri, prin care erau aprovizionați 
cu alimente, produse medicale, arme și muniţie membrii 
tribului Khamba, care se luptau cu forțele comuniste 
chineze în îndepărtata Himalaya, Tibet. Cu toate acestea, 
în pofida ordinelor lui Eisenhower, pe 1 mai 1960, un 
avion de spionaj U-2, pilotat de căpitanul Gary Powers, a 
părăsit Pakistanul, efectuînd un survol în linie dreaptă 
deasupra Uniunii Sovietice, în drum spre Bodo, Norvegia. 

U-2-ul a aterizat la Sverdlovsk, la jumătatea drumului. 
Powers, viu și nevătămat, a fost capturat de sovietici. 
Acest incident a anulat eficacitatea conferinței la nivel 
înalt şi a tras după sine rezilierea invitației adresate preşe- 
dintelui Eisenhower de a vizita Moscova. De asemenea, a 
pus capăt viselor pe care şi le făcuse Ike cu privire la 
Cruciada pentru Pace. 

Acelaşi om care era însărcinat cu programul exilaţilor 
cubanezi și cu cel de survolare în sprijinul tribului 
Khamba, Richard Bissell, director adjunct cu planificarea 
pentru CIA, era şi cel care coordona programul U-2 şi 
care, se pare; l-a trimis pe Powers să zboare deasupra 
Uniunii Sovietice pe 1 mai 1960. 





În tot acest crescendo al evenimentelor, CIA menținea 
tensiunea în Vietnam şi își continua proiectul cubanez. 
Pe 18 august 1960, preşedintele şi cîțiva membri ai cabi- 
netului său au fost puşi la curent cu evoluţia celor două 
situaţii şi au aprobat un buget de treisprezece milioane de 
dolari. În plus, au fost disponibilizate cadre și echipa- 
mente militare pentru uzul CIA. Cu toate că planul 
moștenit după alegerea lui Kennedy părea să fie același cu 
cel aprobat de Eisenhower, cei familiarizați cu evoluţiile 
zilnice au observat o schimbare. S-au executat mai multe 
zboruri deasupra Cubei, de obicei cu aeronavele de 
transport C-46 şi C-54 ale Companiei Air America“. Echi- 
pajele erau formate din exilați cubanezi. Se planificase 
atingerea anumitor zone de parașutare pe timp de noapte, 

hidajul făcîndu-se după semnalele luminoase de la sol. 

umai cîteva misiuni au avut succes, dacă au avut si 
acelea, iar în rapoartele către Pentagon se arăta, „Castro a 
primit o mulţime de echipament gratis“. 

De asemenea, au avut loc mai multe debarcări de pe 
navele marinei militare americane, care ținteau rafinării 
de zahăr, depozite de combustibili și alte obiective de 
sabotaj. Acestea au avut un oarecare succes. Însă au 
dispărut multe grupuri de exilați de care nu s-a mai auzit 
niciodată. CIA şi liderii exilului cubanez fie au subestimat, 
fie n-au cezut în eficacitatea absolută a „securităţii“ 
castriste, căreia nu i-au putut înşela vigilența. 





1 Vezi în special capitolele 5-8. 

2 Air America era o companie aeriană majoră, aflată în proprietatea 
CIA, cu sediul central în Extremul Orient, în Taiwan, şi cu activităţi în 
toată lumea. Era o corporație închinată de Delaware și avea în jur de o 
sută de denumiri de acoperire sub care putea funcţio na, pentru a-şi ascunde 
identitatea şi legăturile cu CIA. În perioada aceea, Air America era una 
dintre cele mai mari companii de transport aerian din lume şi una dintre 
cele mai bune. 

3 Sistemul bloc, o veche formă de control, “pacificare” şi supraveghere, 
care şi-a făcut o publicitate sinistră în perioada revoltei maghiare din 
1956, împarte o zonă în blocuri. Fiecare bloc este sub controlul absolut 
al unui lider. Acesta știe unde se află oricine din blocul său; el se folo- 
seşte de copii şi de profesori, de soții, de şefii de magazine şi de toate 
celelalte surse pentru a asigura o supraveghere continuă, douăzeci şi 
patru de ore pe zi, șapte zile pe săptămînă. Nimeni nu putea penetra 
sistemul cubanez, fie că o făcea prin parașutare ori prin debarcare pe 
țărm, şi nimeni nu putea cvada din interior. Eficacitatea acestui sistem a 
neutralizat abilitatea grupului de exilați de a pătrunde în Cuba sau de a 
sprijinii formațiunile politice de gherilă. 


Puși în fata situației reale, anumiţi planificatori de 
frunte din CIA au profitat de avantajul oferit de perioada 
de „neputinţă“ a administratiei Eisenhower ca să schimbe 
proiectul operațiunilor paramilitare cubaneze ce fusese 
aprobat inițial. Pe la mi Jocul verii, s-a trecut la crearea 
unei forţe de şoc, alcătuite din exilați, în scopul lansării 
lor pe coasta insulei. Operaţiunea de trei sute de oameni 
a crescut la o invazie de trei mii. În iunie 1960, CIA a 
obținut de la aviaţie un număr de avioane B-26, care au 
fost modificate şi dotate fiecare cu cîte opt mitraliere de 
avion, de 50 mm. Aparatele erau mai aerodinamice, cu 
mai puţine antene şi protuberanţe care să limiteze viteza 
si de aceea mai rapide decît modelele originale folosite în 
Cel de-al Doilea Razboi Mondial. Înmagazinau o putere 
de foc înspăimîntătoare. CIA folosise multe dintre aceste 
B-26 în timpul revoltei eşuate din Indonezia din 1958 şi 
fuseseră scoase din ascunzătorile Extremului Orient 
pentru a fi alocate exilaților cubanezi. 

CIA îşi consolidase deja dispozitivele aeriene secrete, 
destul de însemnate, de la bazele aeriene din Europa şi 
Asia, pri la cea partial secretă de la baza aeriană Eglin, 
Florida. În timp ce această forță aeriană era asamblată la 
un atelier de îmbunătăţire din Arizona și la o bază opera- 
tivă din Florida, CIA a aranjat cu preşedintele guatema- 
lez, Miguel Ydigoras Fuentes, și cu prietenul intim al 
acestuia, Roberto Alejo Arzu, un latifundiar bogat, să 
înceapă amenajarea unui mic aeroport la Retalhuleu, în 
vestul Guatemaleii. 

Prin vara lui 1960, construcţia aerodromului se 
declanșase sub conducerea unei firme „inexistente“, 
cunoscută sub numele de Compania Cornwall-Thompson. 
În scurtă vreme, a luat fiinţă o adevărată flotă, formată 
din aparatele C-54 şi C-46 de la Air America, pe lîngă 
acele B-26, iar toate pregătirile viitoare au fost destinate 
operaţiunii de debarcare pe solul cubanez. În vreme ce se 
desfășura proiectul anticastrist, Agenţia și aliaţii săi din 
Pentagon profitau de avantajul hiatusului politic. Aveau 
atîtea programe secrete în lucru şi un număr mult mai 
mare aflate în stare de proiect, încit era necesar să acțio- 
neze în scopul unei creşteri masive de personal. 

Comitetul Consiliului Naţional de Securitate 5412/2 a 
NSC, care fusese împuternicit să dirijeze operaţiunile 


1 Vezi capitolul opt. 


secrete, a aprobat folosirea limitată a cadrelor militare 
pentru proiectul cubanez, fapt care a constituit un prece- 
dent pentru alte cazuri şi alte operaţiuni clandestine. Asta 
voia să spună Allen Dulles, directorul CLA, prin „ope- 
raţiuni în vreme de pace“, operaţiuni clandestine. Cu 
mulți ani mai tîrziu,administraţia Reagan, care cuprindea 
pe unii dintre aceşti specialişti din anii '50, s-a referit la 
aceste activităţi secrete numindu-le „conflicte de intensi- 
tate redusă“, desfășurate de „trupele de operaţiuni spe- 
ciale“. 

În mod tradiţional, forțele armate regulate ale unei 
națiuni nu pot fi utilizate de sau împotriva unei alte 
națiuni, cu excepţia stării de război, decît în cadrul unor 
acorduri specifice, ca NATO. În general, asta înseamnă 
un război declarat. Pînă în 1960, ca urmare a restricţiilor 
emise în acest sens de NSC 745412, guvernul american a 
respectat această tradiție, cu foarte puţine exceptii, şi a 
limitat utilizarea serviciilor Apărării la acţiunile caracteri- 
stice fiecăruia. Din acest motiv, planul tactic al operaţiunii 
Bay of Pigs nu cuprindea nici o referire la „acoperirea 
aeriană“ asigurată de armata americană. 

Naţiunile și naționalismul supraviețuiesc datorită 
fragilei structuri numite suveranitate. Adevărata suverani- 
tate trebuie să fie absolută. Dacă suveranitatea nu este re- 
cunoscută de întreaga familie de națiuni — mari și mici, 
bogate și sărace, dezvoltate şi subdezvoltate — naționalismul 
se va destrama, iar naţiunile mai mari le vor devora pe 
cele mai mici înaintea ultimului act, cînd cele rămase vor 
începe să se devoreze între ele, ca scorpionii într-un 
borcan. 

Ca să fim realişti, trebuie să admitem că adevărata 
suveranitate nu mai există. Nici o naţiune nu mai este 
astăzi liberă şi independentă. Pentru a fi cu adevărat 
independent, un stat nu trebuie să fie limitat în nici un fel 
de vreo autoritate sau influență extemă. Statele Unite, într-un 
fel sau altul, se află într-un anumit grad sub influența 
unor alte națiuni în fiecare zi, și invers. Existenţa bombei 
termonucleare și puterea sa incontrolabilă anulează 
suveranitatea tuturor naţiunilor. Acest fapt a erodat 
independenţa într-o asemenea măsură, încît state mici, ca 
Israelul, pot distruge cu impertinenţă o centrală nucleară 


din Irak, o tabără revoluționară din Tunisia şi pot demola 
Libanul după bunul plac. 

În matricea actuală a naţiunilor, inspectorii elitei 
puterii încearcă să alcătuiască ceva nou care să înlo- 
cuiască naționalismul și suveranitatea în cadrul „Noii 
Ordini Mondiale“. 

Astfel, au dezvoltat folosirea forțelor armate în misiuni 
nemilitare, ca în cazul bombardamentului masiv irațional 
asupra Cambodgiei lipsite de apărare. CIA a fost vîrful de 
lance al acestei schimbări, iar în 1960, în perioada de tranziție, 
a descoperit o posibilitate de a face elementele militare să 
fie disponibile pentru operaţiunile sale „acoperite“ aflate 
în continuă expansiune. Desigur că, în acest context, 
întreg conceptul de operațiune „acoperită“, „clandestină“, 
sau „secretă“, devine ridicol Asemenea operaţiuni nu pot fi 
ţinute secrete; sînt numite „secrete“ pentru a evita înregis- 
trarea marilor sume de bani „negri“ cheltuite pentru susti- 
nerea lor şi pentru a controla mass-media și orice posibili 
demascatori. 

Primul pas făcut de CIA în atragerea sprijinului militar a 
fost să se alăture Biroul de Operaţiuni Speciale din Biroul 
Ministrului Apărării, din care făceau parte Lansdale și 
alți agenţi CIA, spre a realcătui şi mări unităţile Forțelor 
Speciale ale armatei — Beretele Verzi din Vietnamul 
anilor °%60. Unităţilor Forțelor Speciale ale armatei li s-a 
permis să decadă şi au fost distruse moral la Fort Bragg. 

Apoi a apărut o schimbare bruscă. Lansdale, care se 
întorsese din Vietnam după îndeplinirea funcţiei de șef al 
Misiunii Militare de la Saigon și a celei de sfetnic al 
preşedintelui Ngo Dinh Diem, a găsit o cale de a trece 
peste canalele convenţionale ale armatei de uscat şi de a 
revigora Forțele Speciale ale acesteia cu ajutorul CIA şi 
al prietenilor din Ministerele Apărării şi Externelor. A 
obținut aprobarea de a înființa o nouă școală pentru 
Forţele Speciale şi de a mări dimensiunile centrului de la 





descrierea „ Buckminster Fuller din Directia critică, aceştia 
di u ambiţii enorme, care au devenit atît de puternici dato- 
lor de a rămîne nevăzuţi în timp ce operează în culisele 
aţional." Winston Churchill folosea termenul Înalta Cabală ca 
o recunoaştere a existenţei şi supremației acestui grup. 






Fort Bragg, pentru trupele americane și pentru anumite 
cadre din armatele străine. 

Nu putea fi sigur că va primi acordul și sprijinul 
conducerii armatei de uscat pentru planul său îndrăzneţ, 
așa că a ocolit-o. În vreme ce toată lumea devenise 

reocupată de ultimele zile ale campaniei prezidenţiale, 
nsdale, vechiul său partener, colonelul Sam Wilson, şi 
autorul acestei cărţi, au zburat la Școala CAMG a armatei 
de la Fort Gordon, Georgia, în octombrie 1960, în vederea 
unei întîlniri cu comandantul şcolii. În cursul acestei 
întîlniri, Lansdale a obținut o copie după programa 
centrului, pe care — într-un interval de o săptămînă — 
am transformat-o într-un manual al „Războiului Rece“, 
pentru uzul centrului Forţelor Speciale. 

Lansdale, CIA și asociaţii săi din Forţele Speciale au 
grăbit tipărirea acestui manual. Ministrul adjunct al 
Apărării de atunci, James Douglas, a tăiat panglica de 
inaugurare a noului centru, care a devenit cunoscut ca 
Centrul Forţelor Speciale ale Armatei, John F. Kennedy. 
Ironia este că preşedintele ales n-a avut nimic de-a face cu 
întreaga acțiune. 

Deschiderea oficială s-a făcut într-o asemenea grabă, 
încît „instructorii“ citeau şi „predau“ de pe planuri de 
învățămînt pe care nu le mai văzuseră niciodată, iar „stu- 
denţii“ străini erau atît de puțini, încît erau purtaţi dintr-o 
clasă într-alta în timp ce subsecretarului i se arătau 
armele Forțelor Speciale — arcul mare, săgeți , arbaleta 
etc. 

Pentru a nu fi depășit în timpul acestei perioade deci- 
sive de „neputinţă“, Richard Bissell, subdirectorul CIA 
pentru planificare, a făcut mai multe mutări. Viitorii 
ex-membri ai Comisiei 5412 nu vor mai avea nici un 
interes în proiectul exilaților cubanezi Vor fi fericiti să 
uite multiplele eșecuri ale cubanezilor care, de fiecare 
dată, nu şi-au atins scopurile preconizate în Cuba. 


1 Flechettele sînt proiectile mici acţionate cu rachete sau săgeți care 
pot fi trase individual printr-un tub asemănător cu un pai de băut. Fiind 
rachete, nu au recul, fac puţin zgomot sau chiar deloc, au o mare viteză 
de pătrundere și sînt greu de depistat la autopsie după ce au intrat într-un 
corp omenesc. (O astfel de armă, acționată dintr-o umbrelă modificată 
special, s-ar putea să fi fost folosită la Dallas pe 22 noiembrie 1963, 
pentru a-l otrăvi pe Kennedy.) 


Pe 4 noiembrie 1960, cînd pînă la alegeri mai rămăseseră 
patru zile, CIA i-a telegrafiat ofițerului coordonator al 
proiectului Bay of Pigs din Guatemala, ordonînd reduce- 
rea antrenamentului de gherilă și introducerea pregătirii 
convenţionale a unei fone de asalt aeriene și amfibii. 
Operaţiunea a fost numită „Trinidad“, după numele pla- 
jei pe care se stabilise iniţial să se desfăşoare invazia. 

Responsabilii CIA au făcut această schimbare de 
capul lor, fără aprobarea specifică. Ei ştiau că, dacă Nixon 
va deveni președinte, va fi oricum de acord cu decizia lor, 
de vreme ce fusese cel mai vehement partizan anticastrist 
din primul eşalon guvernamental . Iar cînd JFK I-a rein- 
vestit pe Allen Dulles ca director al CIA şi-au imaginat că 
vor putea continua planificarea invaziei. 

u Dulles menţinut în funcţie, liderii Agenţiei erau 
siguri că vor putea Îucra cu, sau pe lîngă Kennedy, și s-au 
hotărît să-l încarce cu cît mai multe programe posibil. 
Această tendință a Agenţiei s-a accelerat în perioada de 
după alegeri. Dulles l-a pus la curent pe preşedintele ales 
pe 29 noiembrie 1960, iar noul său plan a fost prezentat 
oficial Comisiei 5412/2 a NSC, care avea să-şi schimbe 
componența pe 8 decembrie. Nu există nici un act de 
aprobare emis de Grupul Special pe 8 decembrie, dar CIA 
şi-a continuat Operaţiunea Trinidad. (Planul a fost 
dezbătut cu membrii Marelui Stat Major între 11 şi 19 
ianuarie 1961.) 

Am fost ultimul ofițer care i-a raportat ministrului 
apărării în ultima zi în care s-a aflat în funcţie, pe tema O- 
peraţiunii Trinidad, în vreme ce asupra Washingtonului 
se dezlănţuia o mare vijelie. Se poate afirma cu hotărîre 
că ultimul plan tactic al invaziei, ce a fost aprobat de 
preşedintele Kennedy sîmbătă, 16 aprilie 1961, la ora 


1 Chiar şi această schemă prezintă unele incertitudini. Mulţi veterani 
din CIA îl urau pe Nixon. Cînd rebeliunea din Indonezia, dirijată de CIA 
şi îndreptată împotriva preşedintelui Sukarno, a eşuat atît de rușinos în 
1958, Nixon a fost acela care a pretins şi a obţinut înlăturarea imediată 
din funcţie a acelui erou OSS din perioada Celui de-al Doilea Război 
Mondial, Frank Wisner, şi împrăștierea personalului său din Extremul 
Oricnt. Wisner fusese coordonatorul acelei acţiuni, activînd în afara 
oraşului Singapore. Reţeaua "Bătrînului” nu l-a iertat niciodată pe Nixon. 
Wisner s-a sinucis cîțiva ani mai tîrziu. Această acţiune a lui Nixon a 
plantat, probabil, seminţele pentru Watergate. 


treisprezece şi patruzeci şi cinci, ar fi reuşit. Se baza în 
primul rînd pe utilizarea anterioară a patru B-26, pilotate 
de cubanezi exilați, pentru a distruge modesta forță 
aeriană de luptă a lui Castro. Primul atac a avut loc pe 15 
iulie şi a scos din funcțiune cea mai mare parte a acelor 
avioane, numai trei dintre ele scăpînd neatinse. 

Conceptul care se afla la baza planului tactic al ope- 
rațiunii Bay of Pigs era asemănător cu cel al atacului clan- 
destin franco-britanic din 1956 asupra escadrilei lui 
Nasser, din Egipt, care i-a distrus acestuia întreaga esca- 
drilă de aparate de luptă şi a făcut posibil ca armata israe- 
liană a generalului Moshe Dayan să treacă munţii Sinai şi 
să ajungă la Canalul de Suez fără a fi atacată din aer. Însă 
planul stabilit a fi aplicat de brigada cubaneză a fost sabo- 
tat din interior, după aprobarea primită de la JFK în 
după-amiaza zilei de duminică, 16 aprilie 1961. 

Plaja de la Bay of Pigs aleasă în acest scop a fost Zapata, 
deoarece dispunea de o pistă de decolare si aterizare 
potrivită pentru operaţiunile aparatelor B-26 împotriva 
trupelor castriste de uscat. Era izolată şi nu se putea 
ajunge la ea decît pe dig sau chiar de pe promontoriul 

lajei. 
P Brigada putea cuceri aeroportul după ce asigura capul 
de pod, iar avioanele pilotate de exilați puteau copleşi, 
operînd de pe acea pistă, orice forță castristă ce s-ar fi 
apropiat pe diguri. Dar acest plan tactic excelent avea să 
fie pus în aplicare după ce întreaga flotă aeriană militară 
castristă va fi fost distrusă. 

De aceea a fost programat un al doilea atac pentru a 
distruge şi ultimele trei avioane de luptă cubaneze, care 
trebuia să fie executat în dimineata zilei de luni, înainte ca 
brigada să ajungă pe mal şi să dea alarma în defensiva 
aeriană a lui Castro. Era absolut necesar ca în primul rînd 
să fie distruse cele trei avioane. Kennedy a înțeles elemen- 
tul esenţial al strategiei în duminica în care a luat 
hotărîrea ca debarcarea să se efectueze luni, 17 aprilie, 
aprobînd în mod expres atacul din zori efectuat cu patru 
B-26 din Nicaragua în scopul de a distruge acele ultime 
trei avioanc. 


1 Vezi „Operațiunea Zapata“, University Publications of America. 


În ansamblu, cea de-a doua fază a planului, numit 
acum „Operaţiunea Zapata“, includea și debarcarea unui 
guvern cubanez din exil, dacă era necesar, după ce brigada 
va fi ocupat teritoriul cubanez de cel puţin şaptezeci şi 
două de ore. Fusese stabilit ca guvernul cubanez din exil 
să ceară ajutorul Organizaţiei Statelor Americane (OAS), 
în susținerea imediată a brigăzii, și ca Statele Unite, cu 
sprijinul oficial al OAS, să mențină brigada şi noul 
guvern. 

CIA preconiza că această demonstraţie de forță si de 
hotărîre va determina zeci de mii de cubanezi să se 
alăture detașamentului și să se ridice împotriva lui Castro. 
În scurt timp, acesta fie ar fi fost ucis, fie s-ar fi predat sau 
ar fi părăsit țara. Dar, între momentul aprobării date de 
Kennedy, duminică, ora treisprezece si patruzeci si cinci, 
şi momentul decolării aparatelor B-26 de la baza Hidden 

alley, din Puerto Cabezas, Nicaragua, atacul aerian ma- 
tinal de importanţă crucială asupra celor trei aparate T-33 
ale lui Castro, care mai rămăseseră, a fost contramandat 
de consilierul special al presedintelui cu probleme de 
siguranță naţională, Mc eorge Bundy, printr-un apel 
telefonic către generalul Cabell”. 

Pe 17 aprilie, pe la ora unu, mi s-a telefonat în Virginia, 
din Nicaragua. La celălalt capăt al firului se afla un vechi 
prieten, comandantul CIA de la Puerto Cabezas. Era 
supărat. Mi-a spus că atacul aerian matinal fusese amînat. 
„Dacă nu se pleacă pînă la orele două, tot planul se duce 
de rîpă, deoarece avioanele noastre nu vor putea ajunge 
înainte de răsăritul soarelui, mi-a zis el, adăugînd: Brigada 
va atinge Plaja în zori, fapt care va alerta antiaeriana si pe 
cele trei uri, și nu vom mai avea nici o ţintă la sol.“ 

Mi-a cerut să-i telefonez generalului Cabell la sediul 
Operațiunii Zapata şi, profitînd de autoritatea mea de 


1 Am avut o stranie privire din interior a acestor evolujii. Ştiam de apro- 
barca lui Kennedy dată la orele prinzului zilei de duminică, 16 aprilie 
1961. Ştiam că navele se află pe mare şi că detaşamentul va atinge ţărmul 
cubanez în dimineaţa zilei de 17 aprilie, luni. Auzisem că în ziua în care 
se executase atacul aerian, pe 15 aprilie, sîmbătă, trei dintre avioanele T-33 
nu fuseseră distruse. Mai ştiam că zborul unui U-2 de simbătă localizase 
cele trei aparate la Santiago de Cuba și că dispozitivul CLA de la Puerto 
Cabezas, Nicaragua, pregătise patru B-26 pentru un atac matinal venind 
dinspre est, cu soarele în spate şi în ochii apărătorilor, dacă ar fi existat. 


membru OSO/OSD, să-i cer să dea imediat undă verde 
pentru aparatele B-26. În fundalul convorbiri telefonice, 
auzeam motoarele avioanelor funcţionînd. „Dacă mă sui 
pe motocicletă și plec de-aici, cubanezii sînt în stare să 
decoleze fără ordin“, mi-a sugerat amicul meu. Ulterior, 
amîndoi ne-am dorit ca el să fi procedat așa. Nu l-am 
putut găsi pe generalul Cabell, iar Allen Dulles nu se afla 
în țară. Reuşita operaţiunii Bay of Pigs atîrna de un fir de 
ăr. 

P După acel telefon, am sunat la sediul Zapata de la 
Agenţie şi le-am propus să dispună decolarea escadrilei 
„la ordinul luiKennedy“ sau totul se va nărui. Șeful tactician 
de la CIA mi-a zis că situația „se află în mîinile“ consilie- 
rului special cu siguranta națională al preşedintelui, 
McGeorge Bundy, în ale lui Charles P. Cabell, directorul 
adjunct al Agenţiei, și ale ministrului de externe, Dean 
Rusk. 

Toţi eram conștienți că, dacă aparatele B-26 din 
Nicaragua nu vor decola imediat, planul se va prăbuși. 
Mai tîrziu am aflat că un alt personaj a sunat în Nicaragua 
şi le-a spus celor de-acolo să nu-și facă probleme, că vor 
trimite alte B-26 să distrugă T-33-urile. Pilotii credeau că 
nu vor întîmpina nici o rezistenţă aeriană — în nici un caz 
din partea superioarelor T-33. 

rept consecinţă a acelei contramandări de sus, cele 
trei aparate T-33, care cu greu pot fi considerate avioane 
de luptă, dar care sînt, totuşi, mult mai bune în 
confruntările aeriene decît relativ lentele B-26, au doborît 
şaisprezece avioane B-26, au scufundat navele de aprovi- 
zionare din larg și au măturat plaja cu mitralierele grele. 
Victoria repurtată de Castro asupra brigăzii li se dato- 
rează exclusiv lor. Amînarea atacului matinal a determi- 
nat înfrîngerea lui Kennedy și toată responsabilitatea a 
căzut pe umerii noului președinte. 

Sabotarea acestui plan, care i-a pricinuit atîta pagubă 
lui JFK, seamănă în multe privinţe cu sabotarea zborului 
avionului de spionaj U-2 pilotat de Gary Powers deasupra 
Uniunii Sovietice pe 1 mai 1960, care a distrus Cruciada 
pentru Pace a lui Eisenhower. Nici unul din cele două 
eşecuri n-a fost rezultatul unei evoluții normale sau previ- 
zibile a evenimentelor. Cîţiva dintre aceşti oameni cu 
funcţii înalte s-au aflat în posturile cheie de coordonare a 


ambelor proiecte, iar Nixon a colaborat îndeaproape cu 
toţi aceştia. Ne întrebăm de ce vedea Nixon, în 1964, că 
Fidel Castro „devenise cea mai importantă figură din 
viaţa lui JFK“ şi că Lee Harvey Oswald fusese asasinul 
singuratic, iar Castro — eroul lui Oswald. Sînt întrebări 
fundamentale. Tocmai am văzut cum a intrat Castro în 
viața lui JFK; scenariul cu Lee Harvey Oswald îl vom 
vedea mai tîrziu. 

De-a lungul anilor ce au urmat dezastrului de la Bay 
of Pigs din aprilie 1961, au existat multe explicaţii ale 
nereușitei, unele foarte corecte, altele absolut eronate. 
Preşedintele Kennedy s-a grăbit să-și asume întreaga 
răspundere pentru eşecul Operațiunii Zapata. Unii au 
afirmat că însuşi Kennedy a determinat eșecul, fiindcă „a 
refuzat sprijinul aerian“ detaşamentului angajat în luptă 
pe țărm. Ca parte a obiectivului acestei cărți, e necesară o 
analiză atentă a Operațiunii Zapata și o apropiere cît mai 
exactă de un răspuns real și rațional Ía întrebarea: „Cine a 
provocat eşecul invaziei în Cuba a brigăzii şi cum s-a 
întîmplat acest lucru?“ 

ai înainte de orice, există chestiunea acoperirii 
aeriene pentru soldaţii de pe țărm, de avioane militare 
americane pilotate de cadre din armata americană. În 
paginile precedente am arătat că Consiliul Naţional de 
Securitate a stabilit o regulă conform căreia armata ame- 
ricană nu poate fi folosită operaţional pe timp de pace. 
Era o politică împămîntenită cînd Kennedy a devenit 
preşedinte, iar el ştia acest lucru. De aceea ofițerii din 
infanteria marină care au conturat planul de invazie 
pentru CIA si pentru brigada exilaţilor cubanezi n-au avut 
voie să implice armata americană cu rol de sustinere a 
operaţiunii. Asta nu le-a creat, însă, multe probleme, atîta 
vreme cît puteau alcătui eșafodajul tactic pe faptul că 
toate avioanele castriste de luptă capabile să acţioneze 
vor fi eliminate înainte ca exilaţii să ajungă pe țărm. 

Cu această prevedere în plan, un responsabil CIA a 
venit în biroul meu de la Cartierul General al aviaţiei şi a 
cerut un număr de bombardiere B-26, de tipul celor folo- 
site în Cel de-al Doilea Război Mondial, modificate. 
Potrivit fotografiilor aeriene si informatiilor secrete, se 
Stabilise că numărul avioanelor apte de luptă ale lui 
Castro se ridică la zece. În consecinţă, cu două zile înainte 


de debarcare, pe 15 aprilie, o escadrilă de B-26 modificate 
a executat un raid asupra Havanei, distrugînd şapte din 
cele zece avioane. Trei aparate T-33 zburaseră la o bază 
din zona oraşului Santiago. În aceeaşi zi, după-amiază, un 
U-2 de spionaj al CIA le-a localizat la o mică bază 
aeriană, aşezate aripă lîngă aripă. 

Planul era ca brigada să atingă țărmul în zori. 
Preşedintele a fost bine informat despre importanța acelui 
atac premergător debarcării și a ordonat efectuarea raidului 
bombardierelor. Dar, după cum am văzut, ordinul n-a fost 
niciodată îndeplinit. De ce nu s-a efectuat acel zbor vital, 
după ce preşedintele îl comandase în mod expres? 

Preşedintele Kennedy a fost învinovăţit în mod eronat 
pentru eşecul operaţiunii, de-a lungul a trei decenii, în 
diverse versiuni inventate, dintre care unele par a avea 
legătură cu întreaga poveste a asasinării. 

Un articol deosebit de neobişnuit, „Brigada este vina 

ea“, a apărut pe contrapagina săptămînalului New York 
Times din 23 octombrie 1979. Conţine o confesiune ela- 
borată şi confuză. Autorul articolului este McGeorge 
Bundy, fostul consilier special prezidenţial în cadrul 
administraţiilor Kennedy şi Johnson şi omul care a fost 
găsit responsabil de către „Grupul de Studiu Cubanez“ 
(pe care-l vom identifica mai jos), de a-i fi ordonat gene- 
ralului Cabell prin telefon să anuleze atacul bombardiere- 
lor asupra ultimelor trei avioane ale lui Castro. 

În acest articol, Bundy scrie despre „brigada din 
Cuba“ și despre „faimoasa brigadă de două mii șase sute 
de oameni“, şi-şi prezintă viziunea lui superioară referi- 
toare la serviciile de informaţii ale acelei vremi: „Dar, de 
fapt, ca şi alți oameni, comunitatea lucrătorilor din servi- 
ciile secrete vrea să facă de obicei mai mult decît este în 
stare.“ 

Îşi aminteşte despre toate acele programe importante 
ale CIA aflate în plină desfășuare în 1961, cînd administrația 
Kennedy a venit la putere, apoi scrie: „Aşa că am fost 
nevoit să cred că era greşeala personalului — adică, mai 
ales a mea.“ 

Nu lasă nici un dubiu în această privință, de vreme ce, 
după optsprezece ani de analiză, scrie: „Brigada este vina 
mea.“ Kennedy n-a dat vina pe nimeni pentru decimarea 


detașamentului exilaților, asumîndu-și toată răspunderea, 
la fel ca Eisenhower în afacerea U-2. 

Pe 22 aprilie 1961, Kennedy i-a ordonat generalului 
Maxwell Taylor „câ împreună cu procurorul-general 
Robert Kennedy, amiralul Arleigh Burke şi cu Allen 
Dulles, să elaboreze un raport despre „Cauzele directe ale 
eşecului Operațiunii Zapata“, adică ale proiectului Bay of 
Pigs. Raportul coordonat de Taylor i-a parvenit lui JFK 
sub forma unei scrisori lungi pe 13 iunie 1961. 

Existența acestui raport a fost infirmată de persona- 
jele implicate și a fost unul dintre cel mai bine păstrate 
secrete din perioada Kenneqy?. 

Însă, în 1979, în acelaşi an în care Bundy îşi scria edi- 
torialul, a apărut o cane despre Bay of Pig, Scrisă de Peter 
Wyden, fostul editor al publicației Ladies’ Home Journal. 
În cartea lui Wyden, există cîteva citate atribuite „așa-zisului 
Raport Taylor“ şi, cu această precizare, raportul asuns 
atita vreme a devenit public. Acesta este, fără îndoială, 
motivul pentru care Bundy avea să facă în cele din urmă 
acea declaraţie tardivă în octombrie 1979. E mai mult ca 
sigur că citise cartea lui Wyden? şi auzise comentarii 
despre rolul penibil pe care l-a jucat el în ciudata dramă a 
operatiunii Bay of Pigs. lată ce afirmă Wyden cu privire la 
Bundy: 


1 Bobby Kennedy şi-a botezat mai tîrziu un Gu cu numele Maxwell Taylor 
Kennedy. 

2 În mod normal, după un dezastru ca cel de la Bay of Pigs, ar fi trebuit 
să urmeze o anchetă oficială, cu elaborarea unui raport complet, detaliat. 
Însă preşedintele n-a dorit o anchetă publică şi nici un raport oficial. 
Scrisoarea lui Taylor a fost alcâtuită de o comisie care s-a întrunit în 
mare secret, autodenumindu-se "grup de studiu paramilitar’. Aproape 
după zece ani, l-am sunat pe amiralul Burke, cu care lucrasem de-a lungul 
anilor, şi l-am invitat să ia prînzul cu minc și cu un prieten comun. În tim- 
pul mesei, l-am întrebat pe amiral, despre care am crezut întotdeauna că 
a fost cel mai bun şef de operaţiuni navale pe care l-a avut vreodată marina 
militară, cu privire la acel rapor. A nega! şi atunci că ar fi existat vreun 
rapon. N-a minţit; s-a jucat numai cu vorbele. Tehnic, nu era un raport. 
Era o "Scrisoare către preşedinte” 

3 Wyden menţionează interviurile sale cu McGeorge Bundy ca material 
pentru fiecare capitol al cărţii sale. 





Fostul student al lui Bissell, Mac Bundy, a recu- 
noscut, în 1977, că forța aeriană nu numai că era prea 
mică, era cu mult mai mică, dar a subliniat că planifi- 
catorii n-au zis nimic despre acest lucru... A crezut că 
atacul anulat era doar o corecție fără importantă. 

Bundy se învinovăţeşte într-o singură privință: 
„Am estimat foarte eronat consecinţele eșecului, 
încurcătura.“ 


Bissell, Bundy şi Wyden se referă toti la câteva anumite 
rînduri din Raportul Taylor, care plasează responsabilita- 
tea înfrîngerii brigăzii pe un apel telefonic. Retineti că 
preşedintele aprobase atacul matinal pe 16 aprilie 1960, 
duminică, ora treisprezec 3 şi patruzeci şi cinci. 

„Pe 16 aj aprilie, n jurul orei douăzeci şi unu și treizeci, 
McGeorge Bundy, consilier special al preşedintelui cu 
siguranța națională, i-a telefonat generalului C.P.Cabell 
de la CIA pentru a-i aduce la cunoștință că atacul matinal 
din ziua următoare nu va fi lansat pînă "cînd nu va putea fi 
dirijat de pista de la capul de pod“ . Acest citat este din 
scrisoarea lui Taylor, paragraful 43. 

Nu este de mirare că Bundy admite că a „estimat 
foarte eronat consecintele“. În primul rînd, fotografiile 
făcute sîmbătă, 15 aprilie, de U-2, arătau cele trei avioane 
cu reacţie T-33 aliniate aripă lîngă aripă pe o pistă mică 
lîngă Santiago de Cuba. Un singur B-26, cu cele opt 
mitraliere ale sale le putea distruge la sol. Comandantul 
operativ al CIA de la Puerto Cabezas trimitea patru B-26 
să execute o acţiune pe care o putea face cu ușurință un 
singur aparat... asigurîndu-le că avioanele T-33 se aflau la 
sol. Brigada trebuia să ajungă pe țărm în zori. Altfel, siste- 


1 Acestea sînt exact cuvintele din paragraful 43 din Raportul Taylor. 
lată cum le răstălmăcește Wyden pentru a-l disculpa pe Bundy: "Cabell avea 
toate motivele să fie tulburat. Tocmai primise un telefon de la Mac Bundy. 
Bundy a spus să nu se lanseze nici un atac matinal pînă cînd brigada 
nu va asigura aerodromul Giron, iar atacurile vor fi lansate, în apa- 
renţă, de acolo. Acesta era un «ordin de la președinte». Acesta repre- 
zintă un punct de revizionism deosebit de important. Comisia Taylor, avînd 
în Bobby Kennedy unul dintre membri şi unul care a citit [oarte atent 
raportul, nu spune nimic despre "un ordin de la preşedinte”. Wyden şi 
Bundy au adăugat "ordin de la președinte" după moartea lui JFK şi a lui 
RFK, pentru a acoperi acţiunile lui Bundy. 


mul de alarmă aeriană castrist ar fi fost avertizat, iar cele 
trei T-33 ar fi decolat. După cum spune Wyden, telefonul 
lui Bundy, prin care-l anunţa pe Cabell că nu va fi lansat 
nici un atac aerian pînă cînd brigada nu va asigura aero- 
dromul Giron, constituie o interpretare greşită şi o modi- 
ficare radicală a planului tactic aprobat. 

Atacurile aeriene din zori erau esenţiale pentru a 
distruge cele trei T-33 la sol — singura cale prin care 
lentele B-26 le puteau distruge. O dată dezafectate, 
Castro n-ar mai fi avut avioane de luptă. Brigada n-ar mai 
avut de înfruntat pericolul unor atacuri aeriene, navele de 
aprovizionare ar fi fost în siguranţă, iar problema „acope- 
ririi aeriene“, ridicată de unii revizioniști şi-ar fi pierdut 
orice relevanţă. Acesta era planul aprobat de Kennedy; 
Bundy l-a înţeles greşit sau...? 

AT mai fi ceva de spus despre articolul lui Bundy. El a 
citit, fără îndoială, cartea lui Wyden. Atunci şi-a dat seama 
că, după optsprezece ani, „Scrisoarea către preşedinte“ a 
lui Taylor, „niciodată scrisă“, ieşise la lumină. Bundy a 
văzut dovada de netăgăduit că el era cel care, prin anula- 
rea zborului, a determinat eșecul acţiunii curajoase a 
brigăzii. Nu avea cum să modifice această realitate decît 
cotraatacînd. A făcut uz de o mişcare isteață de tip 
freudian: a gîndit ceva și a scris altceva. 

n editorialul său spune că „Brigada a fost vina mea“. 
Văzînd acest titlu, orice cititor atent va face imediat 
legătura cu brigada de la Bay of Pigs si nereușita acelei 
acțiuni. Dar Bundy este un tip deştept. În loc de asta, ela 
scris un articol aproape de neînțeles, cam aiurea, și chiar 
compromițător despre Criza cubaneză a rachetelor din 
1962. Nu spune o iotă despre Bay of Pigs. Foloseşte 
cuvîntul „brigadă“, dar în contextul contrafăcut a unui 
eveniment ulterior. O mutare inteligentă care, însă, nu a 
prins mai ales după dezvăluirea Raportului Taylor, scris 
chiar sub privirea lui Robert F. Kennedy, care îi prezenta 
fratelui său, în fiecare zi, descoperirile comisiei. 

În timpul crizei cubaneze a rachetelor din octombrie 
1962, problema cu care s-a confruntat Kennedy a fost cea 
a „tehnicienilor“ ruși, adică a experţilor în rachete, şi nu a 
„brigăzii“. „Brigada“ a fost la Bay of Pigs. Bundy citează 
două unităţi militare, cu douăzeci şi două de mii şi două 
mii şase sute de soldaţi. Nici una din ele nu se referă la ceva 


anume și nici nu reprezintă o „brigadă“ de orice fel ar fi 
ea. 

Inteligentul articol al lui Bundy din Times, aminteşte 
de articolul la fel de inteligent al lui Nixon, din Reader's 
Digest, „Cuba, Castro şi John F. Kennedy“ și apoi de cel al 
lui Gerald Ford, complet gratuit, din revista Life, luînd-o 
înaintea Raportului Comisiei Warren cu „Îmbinînd dove- 
zile“. 

Nici unul dintre aceste articole nu este în întregime 
adevărat. Toate vor să realizeze un anumit scenariu şi 
toate sînt revizioniste. Sînt scrise de oameni care au deti- 
nut funcţii importante: doi foşti preşedinţi şi un fost 
consilier cu securitatea naţională pe lîngă doi preşedinţi. 

Toti acesti trei oameni sînt implicați, într-un fel sau 
altul, în acef subiect de maximă importanță: moartea lui 
John F. Kennedy. 


ZECE 


JFK şi cele o mie de zile pînă 
la Dallas 


ASASINAREA preşedintelui John F. Kennedy a 
însemnat o enigmă fără sfîrșit pentru cercetătorii şi 
„fanii“ atentatului. Ei vă pot sp une numele străzii pe care 
a locuit Lee Harvey Oswald cînd lucra în Minsk, în Uniunea 
Sovietică, sau cantitatea exactă de metal pierdută de 
aşa-numitul „glonț magic“ despre care Comisia Warren 
spune că a trecut prin trupurile președintelui și al guver- 
natorului Connally înainte de a ajunge, ca prin farmec, să 
se odihnească printre cearșafurile de pe o brancardă din 
Spitalul Parkland. Aceste cercetări au devenit un joc atît 
de nebunesc, încît puțini s-au mai gîndit la faptele impor- 
tante şi la cauze. Cine a ordonat uciderea președintelui 
Kennedy? De ce şi în folosul cui a fost executat atentatul? 
Cine a coordonat şi a perpetuat această acoperire omni- 
prezentă, chiar şi astăzi? 

Pe cealaltă fată a monedei, cei care au creat începutul 
versiunii mistificate au furnizat atîtea „mere de aur“ 
prețioase şi diversioniste, încît mulţi cercetători au 
nghitit momeala și s-au aplecatasupra fiecăruia în parte. 
Un exemplu: există probe din belșug în favoarea nevi- 
novăţiei lui Oswald. Atunci, de unde atît interes pentru 
Oswald si pentru toată această chestiune absurdă? Cer- 
cetările de acest fel sînt o pierdere inutilă de vreme şi nu 
fac altceva decît să ascundă și mai mult adevărul. 

Uciderea preşedintelui Kennedy necesita existența 
concomitentă şi aplicabilitatea a trei factori esenţiali: 


1.decizia şi puterea de a o face; 


2.mercenarii profesionişti sau „mecanicii“ care să 
îndeplinească sarcina perfect, într-un efort de echipă; şi 


3.aplicarea şi menţinerea scenariului de acoperire 
în scopul de a asigura controlul permanent asupra gu- 
vernului Statelor Unite. 


Primele două cerinţe au fost relativ simple și au căzut 
în sarcina profiesioniştilor. Îndată ce hotărîrea a întrunit 
cvorumul elitei puterii, moartea lui Kennedy era iminentă. 
„Mecanicii“ au făcut parte din „Crima Organizată“, 
grupul internaţional de specialiști sprijinit de guvern, sia 
cum avea să confirme ex-preşedintele Lyndon Johnson în 
interviul pe care l-a acordat lui Leo Janos, apărut în 
numărul din iulie 1973 al revistei Arlantic Monthly. Pe de 
altă parte, a fost mai dificil de creat şi de manipulat conti- 
nuitatea poveștii de acoperire, care este de departe cel 
mai important factor. Acest al treilea element dezvăluie 
natura eşaloanelor superioare implicate și puterea, şi 
îndemînarea complotiștilor care au beneficiat prin obți- 
nerea controlului asupra instituției prezidenţiale. 

În cele din urmă, membrii acestei cabale au fost în 
Stare să manipuleze o comisie înființată de un preşedinte 
FA condusă de președintele Curţii Supreme a Statelor 

nite, obţinînd confirmările scrise a două persoane care 
vor deveni mai tîrziu președinți: Ford şi Nixon. Au 
controlat opinia publică și activitatea parlamentară într-o 
asemenea măsură, încît să se creadă că asasinatul n-a fost 
niciodată cercetat cum trebuie. Și au controlat sistemul 
juridic al statului Texas, unde era necesar — și încă mai 
este, potrivit legii — să se ţină procesul uciderii preşedin- 
telui Kennedy. Subiectul crimei n-a fost niciodată epuizat. 

De ce a fost ucis Kennedy, totuși? Ce a determinat 
tensiunea care a făcut ca moartea lui Kennedy să devină 
absolut necesară, indiferent de urmări? În acest capitol 
vom scruta acest subiect în lumina parametrilor existenţi 
la vremea aceea și vom încerca să facem o legătură între 
războiul din Vietnam şi atentat — o legătură care există 
indubitabil. 

Pe 8 noiembrie 1960, senatorul John F. Kennedy a 
fost ales preşedinte al Statelor Unite cu un avans de o 
sută douăsprezece mii de voturi, cu o jumătate de vot 
peste limită, cel mai mic avans obţinut vreodată în cursa 
prezidenţială din 1984 pînă azi. 

Peste numai o mie de zile, preşedintele Kennedy era 
împuşcat mortal în Dallas de tirul îndeaproape concertat 
al unor ucigași plătiți — sau, ca să folosim terminologia 
CIA, al unor „mecanici“. Tensiunea creată în timpul 
alegerilor se amplificase în aceşti trei ani. Exista altcineva 


care voia să preia controlul preşedinţiei înainte ca John F. 
Kennedy să fie reales în 1964 și o dorea destul de tare ca 
să ucidă pentru asta şi să accepte pentru totdeauna sarci- 
na de a menţine scenariul versiunii de acoperire — că uci- 
gașul ar fi fost un pușcaș singuratic care a tras de la o 
fereastră situată la etajul al șaselea al Depozitului de 
Manuale $colare din Dallas, cu o carabină italienească, 
dotată cu lunetă reglabilă. Pentru a menţine o atare 
poveste e nevoie de o adevărată putere, iar cei care au 
comis crima deţin această putere. 

Este relativ uşor să asasinezi un președinte; există 
modalități de a Înfrînge apărătorii. „Asigurarea unei 
protecţii absolute pentru oricine este o sarcină imposibil 
de îndeplinit“, după cum spun chiar oamenii din Serviciul 
Secret. În definitiv, pe 22 noiembrie 1963, cînd a fost ucis 
JFK, Serviciul Secret nu deţinea nici o limuzină blindată 
pentru protejarea preşedintelui. FBI-ul avea patru mașini 
blindate; Serviciul Secret nu ceruse niciodată vreuna. 

Uciderea în sine a unui preşedinte este un lucru 
relativ simplu, dar tăinuirea asasinilor şi a celor care i-au 
angajat, aranjarea evacuării neoservate a lor de la locul 
crimei şi în siguranţă, crearea unui „tap ispăşitor“, 
(cuvîntul folosit chiar de Oswald înainte de a fi ucis, la 
rîndul lui) care să preia vina, şi difuzarea unei poveşti de 
acoperire în acele prime momente tulburi care să fie 
păstrată neatinsă pentru următoarele cîteva generaţii, ei 
bine, pentru acestea e necesar un complot de forța şi 
măiestria unui angrenaj imens. Modul abil în care au fost 
orchestrate toate acestea demonstrează îndemînarea 
conspiratorilor şi faptul că cei care sînt răspunzători fac 
parte din eşaloanele superioare ale structurilor guvernamen- 
tale, alături de stăpînii lor din elita puterii. Conspirația în 
sine e dovedită de existența unor astfel de circumstante. 

Şi mult mai important este faptul că povestea de 
acoperire n-a fost menită numai să asigure tăinuirea iden- 
tității criminalilor şi a celor care i-au sprijinit, ci şi a face 
posibilă preluarea totală a frîielor conducerii Statelor 
Unite şi ca această cabală să exercite un control efectiv 


1 McCarthy şi Smith Protejind presedintele (New York Morrow, 1985). 
Morrow,1985. 


asupra unor serii de președinți, începînd cu Lyndon B. 
Johnson şi pînă în zilele noastre. Cercetaţi lista. 

Ce a generat acest complot ucigaș? Care au fost 
conflictele imense ce au determinat uciderea unui 
președinte tînăr și extrem de popular? Kennedy de-abia 
își stabilise primul punct al platformei sale politice pentru 
realegere, promitind să aducă acasă o mie de soldați din 
Vietnam pînă la Crăciunul anului 1963 și să retragă tot 
personalul militar din Indochina pînă la sfîrşitul anului 

965. Turneul de la Dallas, alături de Johnson şi Connally, 
marca începutul campaniei sale electorale pentru 1964. 
Complotiştii nu mai puteau astepta. Crima fusese deja 
regizată, iar focurile aveau să fie trase la Dallas în ziua 
aceea. 

Nu poate fi decît un singur motiv destul de puternic ca 
să determine coalizarea aproape instantanee a unei astfel 
de cabale în acel scop unic. Acest motiv a fost teama de 
realegerea mai mult ca sigură a lui Kennedy. Alternativa 
era să preia controlul asupra puterii prezidentiale cu 
orice preţ. Ridicînd străvechea întrebare „cui bono?“ — în 
folosul cui? — trebuie să examinăm natura tensiunilor 
fatale care au învăluit zilele administraţiei Kennedy şi tre- 
buie să înțelegem modul în care acestea împiedicau alte 
planuri, ale altor oameni, în goana lor nebună după pute- 
rea mondială. 

Poporul american a fost făcut să creadă că misterul 
asasinării lui Kennedy trebuia elucidat de munca masivă 
de investigare a crimei făcută de acei membri ai comisiei 
înființată pe 29 noiembrie 1963 de către noul preşedinte, 
Lyndon Johnson, la o săptămînă după moartea lui JFK. 
În ziua aceea memorabilă, LBJ l-a chemat la Casa Albă pe 
vechiul său confident şi prieten de încredere, J. Edgar 
Hoover, veteran în postul de director al FBI-ului, pentru 
o discuţie intimă. LBJ şi Hoover locuiau vizavi, pe aceeași 
stradă din Washington, D.C. de nouăsprezece ani. Hoover 
vizitase frecvent ferma lui Johnson din Texas, de pe malu- 
rile rîului Pedernales. Erau genul de prieteni care mențin 
relația din necesitate. Aveau nevoie unul de altul; se înțe- 
legeau unul pe celălalt; trecuseră prin foc împreună. Știau 
locurile de pe culoarele puterii unde se aflau îngropate o 
mulțime de cadavre. 


În ziua aceea, LBJ avea nevoie de urechea şi de sfatul 
bătrînului său camarad. Înregistrarea acestei Întîlniri se 
află într-un buletin scris şi semnat de Hoover în ziua 
respectivă. După cum relatează acesta, Johnson l-a întrebat 
dacă îi „erau cunoscuţi membrii grupului ales de 
preşedinte pentru a examina raportul meu (al lui Hoover)“ 
asupra asasinării lui Kennedy. Hoover a răspuns negativ. 
Johnson a spus că speră ca „examinarea“ să se poată face 
„numai pe baza raportului meu (al lui Hoover) şi a dosa- 
relor întocmite de mine“. 

Apoi Johnson l-a întrebat pe Hoover ce crede despre 
membrii propusi pentru comisie şi a înşirat numele lor: 
Allen Dulles, John McCloy, generalul Lauris Norstad, 
congresmenii Hale Boggs şi Gerald Ford, senatorii 
Richard Russell şi John Sherman Cooper. El (Johnson) 
nu-l dorea pe senatorul Jacob K. Javits „din motive pe 
care nu le-a expus“, scrie Hoover. 

Presedintele Johnson n-a discutat cu Hoover numele 
omului pe care-l voia în fruntea grupului, Earl Warren, 
preşedintele Curţii Supreme de Justiţie a Statelor Unite; 
şi, din anumite motive, generalul Norstad s-a sustras de 
pe lista finală a membrilor comisiei. 

După această întîlnire, preşedintele Johnson, prin 
Decretul prezidenţial 11130, datat 29 noiembrie 1963, „a 
creat o comisie care să investigheze asasinarea de pe 22 
noiembrie 1963 a celui de-al 35-lea preşedinte al Statelor 
Unite, John Fitzgerald Kennedy“. 

Președintele a cerut comisiei „să evalueze toate fap- 
tele şi circumstanțele în care s-a produs asasinarea, 
precum şi uciderea ulterioară a presupusului asasin, și să-i 
raporteze toate datele şi concluziile “. 

Observaţi că ordinul lui Johnson cerea comisiei să nu 
facă mai mult decît „evaluarea faptelor“ și „raportarea 
concluziilor“. Ambele aceste puncte sînt irelevante. 
Comisia a servit la împiedicarea acţiunii juridice din 
Texas şi a înăbușit amenințarea unei anchete parlamen- 
tare de amploare. Chiar din prima zi de ființare a Comi- 
siei Warren, aceasta s-a confruntat cu implicația că 
presupusul asasin era bărbatul ucis de Jack Ruby în 

allas, cînd acesta era mutat de la o închisoare la alta. E 


1 Din Raportul Warren, citat de Associated Press. 


posibil ca grupul de anchetă să-și fi început cercetările cu 
„examinarea dosarelor și a rapoartelor“ întocmite de FBI; 
dar pînă la data difuzării propriului raport de douăzeci şi 
șase de volume, în septembrie 1964, acesta a fost influențat 
de farmecul poveştii de acoperire schițată de cabala elitei 
puterii — aceeași poveste de acoperire care există şi azi. 

Primul lucru pe care ar fi trebuit să-l facă preşedintele 
Johnson ar fi fost să ceară ca procesul asasinării lui JFK 
să aibă loc în Texas. Faptul că Lee Harvey Oswald era 
mort nu reprezenta un impediment în fața necesității 
legale a unui asemenea proces. Oswald nu l-a ucis pe JFK. 
El a fost „țapul ispăşitor“ din scenariul de acoperire. l-ar 
fi fost cu desăvirșire imposibil poliţiei din Dallas să arate 
ce informaţii cu adevărat incriminatorii avea, suficiente 

ntru a justifica arestarea acelui tînăr în timp ce se afla 
într-un loc îndepărtat de teatrul crimei. Membrii Comi- 
siei Warren erau destul de competenţi să înțeleagă asta. 
În schimb, ei au fost victimele unor presiuni fantastice 
exercitate de cei care au pus la cale acoperirea. 

Întrucît este limpede că se crease O tensiune enormă 
la cel mai înalt nivel în timpul celor o mie de zile ale 
preşedinţiei lui Kennedy, din 8 noiembrie 1960 pînă în 22 
noiembrie 1963, este esenţial să trecem în revistă și să 
analizăm „Zilele Camelotului“. 

“Tocmai acest cuvînt, „Camelot“, care defineste cele „o 
mie de zile“ ale lui Kennedy, trebuie examinat. Între 1962 
şi 1963, armata americană a desfășurat un studiu contrac- 
tual tipic, numit „Camelot“, în cadrul unui grup „consultativ“ 
de experți care era asociat cu Universitatea Americană 
din Washington. 

Din pricina unui anumit tratament al armatei în 
perioada Kennedy sau a felului în care armata a perceput 
acest tratament din zilele tandemului JFK-McNamara, au 
existat multe autorități militare care și-au exprimat deschis 
dezacordul faţă de cei doi şi de politica lor. De aceea nu e 
de mirare că membrii acelui grup consultativ care studiau 
un contract al armatei nu-l agreau pe Kennedy şi au folosit 
expresia „Camelot“ într-un sens peiorativ, intenționîndu-se 
ca denumirea să aibă o conotaţie de poreclă sarcastică la 
adresa preşedintelui. Cu sigurantă nu s-a dorit înregistra- 
rea sa ca un titlu de laudă la adresa lui JFK. Interesant 
este faptul că termenul peiorativ și-a pierdut astăzi sensul 


pentru majoritatea oamenilor şi a devenit simbolul popu- 
larităţii lui Kennedy, implicînd stilul şi noblețea preşe- 
dintiei sale. 

otul a început cu romantica alegere. Kennedy era 
privit ca un virtual mîntuitor. Atît de puternică era charisma 
lui Kennedy, încît soția unui faimos membru al anturajului 
lui Kennedy a fost auzită spunînd, în timpul antractului 
unei piese jucate la vechiul Warner Theater, la puțină 
vreme de la instalarea în funcție a lui JFK: „Nu-i aşa că e 
minunat? Este exact ca intervalul dintre ante Christum si 
anno Domini .“ 

ultimele zile ale celui de-al doilea mandat al lui 

Dwight Eisenhower, giganticul mecanism financiar multi- 
naţional, care i-a înlesnit lui Ike călătoria de la SHAPE 
(Statul Major al Comandamentului Suprem al Forțelor 
Aliate, Europa) via preşedinţia Universităţii Columbia 
către prima funcţie în stat, şi-a dat seama că mereu popu- 
larul „Bătrîn“ poate fi tare. Eisenhower a părăsit postul 
lăsînd în urmă un surplus substanțial la bugetul federal şi 
dînd un bobîrbac pălăriei sale în fața amenințărilor 
complexului militar-industrial. Drept urmare, aceşti 
manipulatori de excepție au reţinut miliarde de dolari din 
bugetul afectat perioadei 1961-1962, ştiind că vor putea 
face mai mult cu sprijinul unui vechi prieten ca preşedinte 
în 1961. Se aşteptau ca noul preşedinte să fie Richard M. 
Nixon. 

Nixon fusese întotdeauna prietenul intim al marii 
finanţe. După cum îi plăcea să o spună, cînd încă îşi 
satisfăcea serviciul militar la marină din timpul Celui de-al 
Doilea Război Mondial, răspunsese unui anunt dintr-un 


1  Vorbitorul era doamna Wi 
exteme Dean Acheson, soţia asistentului ministrului apărării, William 
Bundy, şi cumnata lui McGeorge Bundy, pe care Acheson voia ca JFK 
să-l facă ministru de externe. Totuşi, Kennedy l-a ascultat pe fostul său 
mentor de la Harvard, William Yandell Elliott, mai degrabă decît pe 
Acheson a ales pe Dean Rusk în locul lui Bundy, pe care l-a adus la 
Casa Albă ca asistentul său în probleme de securitate naţională. Pentru 
acest serviciu, Rusk i-a asigurat lui Elliott un cabinet în Ministerul de 
Externe nu departe de al său; de altfel, pe unul din pereții goi ai acelui 
cabinet atîma o scrisoare de o pagină cu antetul Casei Albe pe care se 
vedea scris "Mulţumesc că mi l-ai prezentat pe Dean Rusk". Era semnată 
John Fitzgerald Kennedy. 











ziar din Los Angeles care fusese dat de un grup financiar 
ce căuta un candidat tînăr şi maleabil pentru alegerile 
parlamentare. Cu sprijinul lor financiar, Nixon a cîștigat 
alegerile. Restul biografiei vieţii sale politice s-a derulat 
în umbra şi sub tutela centrelor financiare de putere. 

Ceea ce nu spune Nixon este, în primul rînd, cum a 
ajuns în postura de a accede la acea funcţie. În 1941 lucra 
în Oficiul Administraţiei Prețurilor alături de un alt tînăr 
jurist întreprinzător, Irving Š. Shapiro. Acolo au învățat 
amîndoi să slujească marile interese și ce valoare are o 
poziţie „anticomunistă“. (Shapiro, fiul unui lituanian 
expatriat, a ajuns să lucreze în Ministerul Justiţiei ca avo- 
cat într-un proces larg mediatizat, împotriva a unsprezece 
lideri din eșalonul superior al Partidului Comunist Ame- 
rican . De aici a urcat pas cu pas în cadrul Companiei 
DuPont, pînă cînd a ajuns în funcţia de preşedinte.) 
Nixon, în drumul său spre Camera Reprezentanţilor si 
ulterior spre Senat și vicepreşedinţie, i-a atacat cu sălbăticie 
pe Alger Hiss şi pe Helen Gahagan Douglas. 

Cu toate că anii de viaţă publică i-au adus lui Nixon o 
oarecare popularitate, nu a putut cîştiga alegerile prezi- 
denţiale împotriva lui John F. Kennedy în 1960. În conse- 
cință, proiectele ambiţioase de îmbogăţire, amînate din 
perioada Eisenhower, s-au îngrămădit pe umerii preşe- 
dintelui Kennedy. Cea mai mare afacere de miliarde de 
dolari, după cum am arătat în capitolele precedente, era 
menită să fie războiul din Vietnam, tinut aproape în 
amorţire pînă în 1960, dar gata să izbucnească la un semn. 

Chiar înainte de instalarea noului președinte, cînd 
preşedintele Eisenhower a avut o convorbire particulară 
cu Kennedy, l-a informat pe acesta că singurul motiv de 
îngrijorare în Asia de Sud-Est va fi micul regat al Laosului. 
Activitatea militară din Laos era un lucru deja cunoscut. 
În contrast, în revista Time au apărut numai șase articole 
despre Vietnam în cursul anului 1960. Deşi conflictul din 


1 Acest proces senzaţional a fost cunoscut ca procesul Medina, luindu-şi 
numele de la judecătorul său Harold S. Medina. A fost ţinut la curtea fe- 
derală în 1948 şi a durat pestenouă luni. 


Vietnam se desfășura în clandestinitate din 1945, cînd 
Kennedy a preluat funcţia încă fierbea la foc mic. 

Planul CIA împotriva lui Castro era urgent. Imediat 
după alegeri, CLA transformase proiectul secret cubanez 
dintr-o operaţiune de trei sute de oameni într-una cu trei 
mii de oameni. În jurul datei instalării lui Kennedy, era 
mai greu de stăpînitelanul exilaţilor cubanezi (așa cum au 
spus-o Allen Dulles, directorul CIA şi Richard Bissell, 
director adjunct la planuri, ca o ameninţare la adresa lui 
JFK) decît să dea undă verde încercării acestora de a-și 
elibera singuri ţara. Kennedy primea botezul presiunilor 
CIA. 

În așteptarea instalării lui Nixon ca preşedinte, fuseseră 
amînate proiecte chiar mai bine finanțate. De mai mulţi 
ani, aviația militară își dorea un nou avion de vînătoare cu 
reacţie. Acest avion de vis fusese denumit „Everest“, după 
numele generalului Frank Everest, cel mai neobosit 
susținător al proiectului. Și marina avea nevoie de un 
avion. Însă Eisenhower, hotărît să-şi încheie mandatul cu 
un surplus bugetar, nu a permis semnarea unui contract 
ce ar fi putut împovăra administrația sa. În perioada 
instalării lui Kennedy, existau speranțe pentru un buget 
de două pînă la patru miliarde de dolari, care să fie folosit 
pentru cel mai mare contract de achiziţie al avioanelor 
militare încheiat vreodată. Toată industria aeronautică 
ştia acest lucru şi se acţiona intens în tentativa de a obţine 
crema acelui contract. 

Kennedy l-a numit pe Robert McNamara în postul de 
ministru al apărării. Fost statistician în aviația militară în 
vremea Celui de-al Doilea Război Mondial și fost profesor 
la Şcoala Comercială de la Harvard, mai recent se aflase 
în fruntea Companiei Motor Ford, unde (ca membru al 
unui grup cunoscut la Harvard ca „whiz kids“) a ajuns 
direct din serviciul militar aerian după încheierea 
războiului. McNamara a devenit preşedinte al Companiei 
Ford pe 9 noiembrie 1960, la o zi după alegerea lui JFK. 

McNamara nu era familiarizat cu avioanele militare 
sau cu sistemul complicat de aprovizionare al armatei, dar 
ştia destul de bine ce înseamnă să dispună de patru 


miliarde de dolari din punc de vedere politic. A anunţat 
că va încheia contractul după un studiu atent . 

În scurt timp, cei mai de seamă competitori au devenit 
Compania Aeronautică Boeing şi o propunere comună 
făcută de General Dynamics şi Compania Aeriană Grumman. 
Aeronava dorită de militari a fost denumită „Tactical 
Fighter Experimental“, sau TFX, avion de vînătoare stra- 
tegic experimental. Aviația militară dorea un avion de 
vînătoare cu totul deosebit, ale cărui aripi să se încline spre 
spate în timpul zborului pentru a dezvolta o viteză mai mare. 

Atunci McNamara a provocat surpriză. A luat din 
banii destinați marinei militare şi i-a adăugat la suma 
totală, spunînd că asta va reprezenta un adaos financiar 
pentru ceea ce el a numit „interese comune“. Era de 
părere că, deşi caracteristicile dorite de marină şi de 
aviaţie erau extrem de diferite, trebuia să fie destule părți 

comune“ care să ducă la o reducere a costului avionului. 
În acel moment, întregul program înregistra o creştere de 
o mie șapte sute de avioane, dintre care două sute treizeci 
şi cinci erau destinate marinei, pentru un preț total al 
contractului inițial de şase miliarde şi jumătate de dolari. 

Acesta a fost cel mai mare contract unic încheiat 
vreodată pe timp de pace. Kennedy şi cei din anturajul 
său aveau propriile păreri despre cum vor folosi această 
sumă de bani. Erau un grup politic îndrăzneț și pragmatic. 
Victoria din 1960 fusese prea neconcludentă ca să stea 
liniștiți. Și-au dat seama că, în perspectiva alegerilor din 
1964, şase miliarde şi jumătate de dolari (sau mai mult) 
vor netezi considerabil drumul spre un al doilea mandat. 

Aşa că preşedintele l-a cooptat în echipa TFX pe 
Arthur Goldberg, ministrul muncii, un bătrîn înţelept, 
veteran OSS din Cel de-al Doilea Război Mondial. Nu se 
consultase cu Goldberg înainte de a lua o hotărîre în 
privința Operațiunii Bay of Pigs, o greşeală pe care n-avea 
să o repete. Goldberg avea o idee. Să folosească acest 
potenţial de şase miliarde şi jumătate de dolari, prin 
orice mijloace posibile, în comitatele marginale de pe 
tot teritoriul Statelor Unite selectate „politic“, pentru 


1 McNamara avea puţină experienţă cu privire la distincţia dintre servicii 
şi a încercat să ia banii armatei ca şi fondurile marinei pentru acest 
contract de achiziţie. Armata l-a convins să nu îi implice în această cauză. 





întărirea Partidului Democrat. Goldberg și McNamara au 
început colaborarea. McNamara a creat o anfiladă de 
birouri legate printr-un coridor de propriul său cabinet 
din clădirea Pentagonului, cu un colectiv care n-avea 
altceva de făcut decit să schiteze direcţia programului de 
alegere a fabricantului lui 

Oficiul meu se afla la cîteva uşi de noile birouri şi 
le-am vizitat adesea pentru a lua prînzul împreună cu 
Ron Linton, şeful secţiei lor, şi cu alţi „whiz kids“ din 
Pentagon. Am observat că, pereţii acestor birouri erau 
tapetaţi cu hărţi politice. În scurt timp, la sugestia lui 
Goldberg, a fost colorat un set dintre aceste hărţi, pentru 
a indica fiecare ţinut care a votat cu Kennedy în 1960 şi 
cele care au mers cu Nixon. 

După aceea, membrii acestui colectiv, lucrînd cu 
statisticile Ministerului Muncii, au examinat în detaliu 
fiecare propunere importantă pentru TEX. O propunere 
înseamnă un munte de hirtii. Se întîmpla destul de 
frecvent ca la Pentagon să sosească o singură ofertă 

ntru diverse articole militare, livrată într-un camion 
imens. Procesul de „cartare“ a ofertelor includea 
contractanţii de bază, adică Boeing și General Dyna- 
mics/Grumman, iar de la ei în jos, pînă la cei mai mici 
subcontractanţi. Fiecare subcontractant era indicat pe 
hărțile ținuturilor. Echipa lui Goldberg marca locul 
fiecărei uzine, calculînd numărul de locuri de muncă ce se 
vor crea, suma de bani investită acolo, cî trebuie să se 
mai construiască și orice alți factori politici . 

În scurtă vreme, s-a putut obţine pe un set de hărţi o 
diagramă a impactului pe care-l avea un contract acordat 
lui Boeing, iar pe un alt set de hărți, implicaţiile unui 
contract cu General Dynamics/Grumman. Congresmeni- 
lor, senatorilor şi politicienilor locali democrați din toată 
tara le-au fost distribuite, confidential, copii ale acestor 
diagrame, aşa încît aceștia să-și facă un capital din efectele 


1 Practica respectivă nici nu a început şi nici nu s-a sfîrşit o dată cu 
administraţia Kennedy. Un articol apărut în Washingion Post pe 18 
februarie 1986, a relatat că deputatul american Mike Synar a fost să vadă 
acel strict secret avion de vînătoare Norihrup Stealth. La hangar, 
congresmanul Synar a declarat: „Afişaseră această diagramă care arăta 
toate statele în care era realizat proiectul Stealth." Acesta era conceptul 
McNamara/ Goldberg drapat în toga lui Reagan." 


acestor oferte. Curînd, vestea că în biroul lui McNamara 
au fost făcute astfel de grafice a ajuns la contractanți. 

S-a întîmplat să-i vizitez biroul în ziua în care se 
primise de la un contractant major ştirea că se proiecta 
deschiderea unei fabrici într-o zonă izolată din Utah. 
Ținutul respectiv fusese pro republican în 1960. E inutil 
să spun că procedeul de a cîștiga simpatia electoratului 
republican în acest mod s-a repetat în toată tara. Șase mi- 
liarde și jumătate de dolari e o sumă şi contribuie foarte 
mult la o campanie electorală. 

n vreme ce se studia impactul politic asupra încheierii 
acestui contract imens, cNamara a fost nevoit să 
schițeze procedeul clasic de alegere a fabricantului. 
Dispunea de doi dintre giganţii industriei naţionale, cu 
vasta lor rețea de contractanţi Și subcontractanți, angajați 
în cea mai mare bătălie din istoria corporațiilor. A reușit 
să profileze patru studii complete de evaluare, fiecare 
dintre ele conținînd analiza amănunțită a fiecărui articol 
şi a fiecărei oferte, înainte de a trimite întregul pachet de 
Sugestii Consiliului de Selecţie a Sursei — care avea 
ultimul cuvînt și era format din autoritățile superioare ale 
celor două arme. 

Ulterior, în timpul audierilor senatoriale asupra 
încheierii acestui contract, generalul Curtis LeMay, 
comandantul aviaţiei, a declarat unei subcomisii senato- 
riale de anchetă condusă de senatorul John L. McClellan 
că procedura de alegere a necesitat două sute șaptezeci şi 
cinci de om-ore de muncă. 

Alegerea s-ar fi putut face şi în perioada Eisenhower 
şi s-ar fi putut face şi în 1961. Era totul pregătit pentru a 
se lua o decizie rapidă în favoarea Companiei Boeing 
imediat după instalarea lui Kennedy în funcţie. Dar o dată 
cu adaosul financiar al marinei şi cu conceptul de selectare 
pe considerente politice al tandemului Goldberg/McNamara, 
decizia a fost tergiversată de la lună la lună, în fiecare 
ţinut al ţării, în timp ce politicienii storceau fiecare 
picătură din acest proces... şi ducă-se dracului companiile 
aeriene şi armele. Echipa lui Kennedy, ca întodeauna, nu 
scăpa din ochi alegerile din 1964. 

Pe 23 noiembrie 1962 — la peste doi ani de la alegeri — 
Consiliul de Selecţie a Sursei se hotărise, în sfîrşit. Cei 
mai mulți dintre înalții responsabili prezenți la acea întru- 


nire au plecat încredințați că decizia a fost luată în favoarea 
Companiei Boeing. În seara aceea, Eugene Zuchert, 
ministrul forțelor aeriene, a împărtăşit cîtorva prieteni 
vestea că alegerea se oprise asupra lui Boeing. 

Dar în culise se hotărîse altceva, ce nesocotea întregul 
sistem militar. Orice schimbare majoră în procedeul de 
achiziţii al armatei, maiales fiind vorba de șase miliarde şi 
jumătate de dolari, e sortită să aibă un efect la fel de mare 
ca încercarea cuiva de a rescrie Biblia. Nu poate fi făcută 
fără o argumentaţie intensă, prelungită și foarte vigu- 
roasă. 

McNamara era conștient că el şi Kennedy se jucau cu 
focul. În după-amiaza acelei zile de vineri în care a primit 
alegerea Consiliului de Selecţie a Sursei în favoarea lui 
Boeing, McNamara cunoştea deja rezultatul final al exa- 
minării din punct de vedere politic a celor două oferte, 
adică punctul de vedere al lui Goldberg. Aceasta arăta 
limpede că oferta lui General Dynamics/Grumman ar fi 
adus o mai mare răsturnare a sorţilor în favoarea demo- 
craţilor în urnele de votare. 

ai mult decît atît, McNamara avea de rezolvat o 
problemă importantă de unul singur. Trebuia să fie sigur 
că varianta pe care o va alege va zbura cu adevărat, 
McNamara, de fapt, nu se pricepea la avioane. Avea 
printre oamenii săi un experimentat pilot de încercare, 
Alfred W. Blackburn; Blackburn a fost angajat în 1959 de 
Direcţia de Cercetare şi Tehnologie din cadrul Ministeru- 
lui Apărării, anume pentru proiectul TFX Însă Blackburn 
era în favoarea ofertei lui Boeing, aşa că McNamara nu 
putea discuta această problemă personală cu el. 

Pentru a rezolva problema, McNamara i-a telefonat 
unui prieten şi i-a cerut numele unui om care să poată 
garanta pentru proiectul lui General Dynamics. Prietenul 
i l-a recomandat pe Kelly Johnson de la Lockheed, şeful 
faimosului „Skunk Works“, un atelier unde fuseseră 
proiectate multe dintre cele mai bune avioane fabricate 
de Lockheed. Johnson proiectase, printre altele, avionul 
de recunoaștere şi interceptare U-2 folosit de CIA. 
McNamara i-a trimis planurile modelului General 
Dynamics şi i-a cerut să le verifice valabilitatea. Johnson a 
studiat cu atenţie proiectul aparatului. 


Soarta proiectului TFX de șase miliarde și jumătate 
de dolari era pusă în mîinile unui om care-şi consacrase 
toată viaţa construirii unor avioane de calitate superioară 
şi o făcuse la concurență cu ambele firme candidate, 
General Dynamics și Boeing. Chiar și în acest stadiu al 
jocului, soarta a avut rolul ei. 

Cu mulţi ani în urmă, Roger Lewis, directorul consi- 
liului de administratie și preşedintele la General Dyna- 
mics, lucrase la Lockheed. El și Kelly Johnson fuseseră 
buni prieteni, iar în 1962 relaţiile erau la fel de bune. 
Lewis era un vechi specialist în aeronautică şi fusese 
implicat în această industrie încă din anii de glorie ai 
deceniului al patrulea. Kelly a examinat cu mare atenţie 
modelul propus de General Dynamics, gîndindu-se, fără 
îndoială, cît de mult însemna acest lucru pentru vechiul 
său camarad. 

Johnson l-a sunat pe McNamara și i-a spus că planul 
lui General Dynamics este bun și l-a asigurat că avionul 
va zbura. Ulterior, Roger Lewis avea să spună într-o 
manieră destul de reţinută: „Compania se aștepta să 
producă un avion excepţional, mulțumită faptului că 
îndemînarea noastră n-are competitor.“ 

Cu analiza lui Goldberg în mîini și susținut de telefo- 
nul primit de la Johnson de confirmare a aptitudinii de 
zbor a aparatului, McNamara a programat o întîlnire pen- 
tru 24 noiembrie 1962, pentru a anunța hotărîrea. A 
ignorat votul Consiliului de Selecţie a Sursei şi pe toti 
marii demnitari din cadrul celor două arme și a anunţat că 
hotărîrea lui s-a oprit asupra modelului propus de General 
Dynamics. Cu aceasta, a autorizat începutul procesului de 
cercetare tehnologică, testarea în tunelul aerodinamic, 
construirea machetei avionului şi toate celelalte operațiuni 
necesare dezvoltării unui sistem de înarmare complet. 

Pe opt aprilie 1963, într-o perioadă de controverse 
intense, McNamara a autorizat redactarea unui contract 
din partea oficiului de achiziţie al aviaţiei militare pentru 
baza militară aeriană Wright Patterson, care, în schimb, a 
autorizat Consorţiul General Dynamics/Grumman să 
producă douăzeci și două de modele de încercare TFX. 
Ulterior, generalul Curtis LeMay a declarat că nici unul 
dintre grupurile aero-navale de evaluare, de la cel inițial 
pînă la consiliul final care a recomandat modelul 


Boeing — din care a făcut și el parte — n-a indicat modelul 
General Dynamics. Membrii Consiliului de Selecţie a 
Sursei, care au votat pentru Boeing, au fost surprinşi de 
schimbare. Al Blackburn, care lucrase la acest proiect din 
1959, a demisionat. Ca să nu mai vorbim de sentimentele 
de revoltă de la Boeing şi lunga sa listă de subcontrac- 
tanţi. 

Decizia a stîrnit rumoare de la un capăt al industriei 
aeronautice la celălalt şi în lumea afacerilor. Dacă 
Boeing, contractantul tradiţional numărul unu al 
Apărării, poate fi înlăturat, oricine poate fi exclus de la 
orice contract, din motive arbitrare de natură politică. 
„M-a surprins faptul că hotărîrea a fost luată fără consultare. 
Consider că aceasta nu este o procedură normală. Am 
crezut că opinia noastră, a tuturor, a fost unanimă si atît 
de limpede, încît am fost complet uluit de decizie“, a 
declarat LeMayl. 

În fata opoziţiei furibunde, McNamara s-a ţinut tare 
pe poziţie. A spus că alegerea sa s-a oprit asupra modelu- 
lui General Dynamics, deoarece oferta acestora a arătat 
mai multă înțelegere față de sumele implicate și a oferit 
un minimum de divergențe pentru un model comun al 
versiunilor aviaţiei și marinei militare. Bineînţeles că asta 
n-a făcut decît să pună paie pe foc, deoarece tocmai acesta 
era motivul pentru care cele două arme nu agreau mode- 
lul General Dynamics, ştiind cu toții că un aparat cu baza 
pe un portavion trebuie sa fie proiectat foarte diferit de 
unul cu baza la sol. 

În declaraţia dată în fața Congresului, McNamara a 
revenit şi a avertizat generalii şi amiralii, spunînd că 
procedeul de:cizional în cazul TFX este o mostră a unei 
noi politici şi că a trecut vremea cînd armelor li se permi- 
tea să-și dezvolte propriul sistem de înarmare. A adăugat 
că a ales General Dynamics deoarece Boeing lucra nesa- 
tisfăcător şi că, de fapt, plănuise să construiască avioane 
diferite pentru marină și aviaţie. 





1 Înaintea zilei de luni care a urinat acelei decizii, toate birourile în care 
au fost dezvoltate diagrame şi informaţii pentru studiul Goldberg au fost 
evacuate complet şi colectivul de lucru transferat — îndepărtat în tota- 
litate din clădirea Pentagonului. 


În toiul luptei, fortele lui Kennedy şi-au impus ferm 
punctul de vedere, ascunzîndu-l, însă, sub o pojghiță de 
cumpănire. În contrast cu civilii din ierarhia Pentagonului 
din perioada precedentă — ca Charlie Wilson de la General 
Motors, Tom Gates de la Morgan Guaranty Trust și Neil 
McElroy de la Lever Brothers, personalul lui McNamara 
erau teoreticieni: Roswell Gilpatric, Cyrus Vance, 
Eugene Zuckert şi Paul Nitze. Aceştia nu erau nici 
experți militari, nici favoriţi ai industriașilor. Datorită lui 
Kennedy, ei au fost împuterniciţi să ia aceste decizii în 
pofida preferințelor veteranilor complexului militar-in- 
dustrial cu funcţii înalte. Tocmai acești oameni aflați în 
posturi mari erau neliniștiți. Ei şi aliaţii lor au fost aceia 
care au început să creadă şi să proclame: „Kennedy tre- 
buie să dispară!“ 

Gilpatric, un bancher newyorkez care era adjunctul lui 
McNamara, a fost trimis să țină un important discurs la 
un congres al bancherilor pe 9 aprilie 1964. Tema, 
„Impactul schimbării programului de apărare asupra eco- 
nomiei Statelor Unite“, a fost, de fapt, cu mult mai perti- 
nentă decit se aştepta auditoriul. Le-a vorbit bancherilor 
despre decizia TFX — și, desigur, mass-mediei — într-un 

ent în care acesta era un subiect fierbinte. 

ntr-un paragraf introductiv, el a arătat scopul acestui 
subiect. Noua politică a lui Kennedy era ceva nemaiîntilnit. 
„N-am nici cea mai mică îndoială că economia noastră se 
poate adapta unei reduceri a cheltuielilor militare“, a zis 
Gilpatric — şi, cînd a zis-o, s-au cutremurat toate ferestrele 
clădirilor instituțiilor militare din lume. Atingea un subiect 
sacrosant: Poate vreo națiune să-şi permită pacea? Poate 
exista în pace? 

O dată aruncată această bombă, a continuat să explice 
decizia în cazul TFX, observînd: „Modificările cheltuieli- 
lor pentru apărare din cadrul bugetului pot crea probleme 
importante în comunităţile individuale.“ Dacă auditoriul 
a înţeles ce a vrut să spună, şi-a dat scama că acesta se 
apropia foarte mult de punctul de vedere al lui Goldberg. 
„Noi ne străduim să facem un efort deosebit pentru a da 
de lucru acolo unde se poate face efectiv ceva, în zonele 
de depresiune economică.“ Traduccţi referirea la „zonele 
de depresiune economică“ în „zonele care au votat pentru 


Nixon şi de aceea sînt necesare în rîndurile democratilor“ 
şi veti fi mai aproape de adevăr. 

upă care Gilpatric a făcut o afirmatie îndrăzneață: 
„Trebuie să înțelegem ca esenţial faptul că Ministerul 
Apărării nu este nici gata și nici pregătit să se sustragă 
cerintelorsecurităţii nationale pentru a susține economia, 
fie ea a întregii ţări, fie a unei regiuni sau comunități.“ 

În ciuda acestei declaraţii, exact acesta era lucrul pe 
care, indirect, implementarea politici ui Goldberg tocmai îl 
făcuse. Şi cu toate că era încredințat că nimeni nu va 
înțelege adevăratul mesaj, Gilpatric (poate pentru lămuri- 
rea companiei Boeing și a numeroșilor săi aliați din inte- 
riorul şi din afara armatei) a adăugat: „În încheierea şi în 
administrarea contractelor am iniţiat o arie largă de 
demersuri pentru a pertecționa întregul procedeu... Coor- 
donarea contractului a arătat citeva dintre tehnicile 
elaborate pentru a fi aplicate în desfăşurarea acelor 
contracte în cazul cărora, în trecut, au apărut probleme 
acute.“ 

Apoi Gilpatric a încheiat cu: „Domnul McNamara şi 
cu mine, după ce ne-au fost propuse oferte acceptabile, a 
trebuit să alegem între cele două proiecte... aviația si 
marina militară vor face o afacere mai bună cu banii 
contribuabililor decît dacă acest contract s-ar fi încheiat 
mai devreme...“ 

Această declaraţie era făcută într-o perioadă în care la 
Senat se desfăşurau intense audieri în cazul TFX. Veţi 
vedea cît de atent au evitat, atît el cît si McNamara, să 
facă vreo menţiune directă la faptul că au mers alături de 
formula lui Goldberg, augmentată de asigurările lui Kelly 
Johnson de la Lockheed. 

Desigur că rolul lui Kelly Johnson în această afacere 
n-a fost menţionat nicăieri. Am fost prieten cu Roger 
Lewis, președintele de la General Dynamics, şi rolul celor 
de la „Skunk Works“ mi-a fost relatat chiar de domnul 
Lewis. 

După cum am spus mai devreme, cele o mie de zile ale 
preşedinţiei lui Kennedy au fost marcate de izbucniri vio- 
lente şi repetate printre elementele din guvern ale elitei 
puterii și în mediul corporatist multinațional al acestuia, 
iar acest caz se detașează clar. Este o coincidență 
înfiorătoare faptul că asasinarea lui Kennedy, survenită 


un an mai tîrziu, s-a petrecut numai la cîteva mile de uzi- 
nele din Fort Worth, unde se fabrica TFX și, absolut acci- 
dental, elicopterele Bell pentru Vietnam. 

La baza deciziei a stat un raționament subtil. 
Jack Kennedy, Bobby Kennedy, McNamara, Goldberg şi 
mulţi alții din anturaj nu erau deloc interesaţi de rezulta- 
tul final al unui avion oarecare numit TFX. Kennedy era 
veteran de război şi, în cea mai mare parte a anilor de 
după Cel de-al Doilea Război Mondial, membru al 
Congresului. În toţi aceştiani, Kennedy văzuse scurgîndu-se 
aproape trei miliarde de dolari în mecanismul militar 
industrial și felul în care se derulează aceste sisteme de 
înarmare. 

Pentru cercul lui Kennedy, TFX, Skybolt, Dyna-Soar, 
bombardierul atomic şi toate celelalte proiecte care le-au 
căzut în poală o dată cu victoria în alegeri, reprezentan 
doar ceea ce doreau Kennedy, Goldberg și McNamara să 
fie: instrumente ce puteau fi folosite pentru a distribui 
banii în districtele politice de al căror sprijin aveau nevoie 
pentru a asigura alegerea preşedintelui în 1964 pentru un 
alt mandat de patru ani. De aceea a ținut Gilpatric discursul 
pe care l-a rostit la congresul bancherilor şi de aceea a zis 
McNamara că a trecut vremea cînd armelor li se permitea 
să-şi dezvolte propriul sistem de înarmare. 

Armele și marile industrii care existau pentru armată 
au fost zguduite de această evoluție. Nu întilniseră niciodată 
o provocare atît de serioasă. Combinația de un-doiuri pe 
care o primiseră îi aruncase în corzi. Pe 17 ianuarie 1961 
îl auziseră pe Eisenhower, în mesajul de adio către 
naţiune, îndemnînd la vigilență în privința amenințării la 
adresa libertăţii, existentă în stare latentă într-o instituție 
armată solidă, şi la prudenţă faţă de puterea complexului 
militar-industrial. 

Acum ei aveau un preşedinte care nu numai că vorbea 
despre acele ameninţări, dar le lua și banii să-i folosească 
aşa cum credea el de cuviinţă. Aceasta era semnificația 
ascunsă a acelei decizii luate în cazul TFX. 

Să revenim la declaraţia finală a lui „Ros“ Gilpatric 
din discursul său adresat bancherilor pe 9 aprilie 1963: 
„Nu am nici cea mai mică înţelegere pentru unele păreri 
care se aud cîteodată, cum că această țară nu-şi poate 
permite dezarmarea.“ Ei bine, de ce gîndea astfel el și toţi 


oamenii lui Kennedy în acel moment? Răspunsul e cu 
adevărat uluitor. Deoarece contau pe cel putin opt ani de 
preşedinţie în care să mute munţii din loc. În același 
moment, puternica lor opoziţie era cu privirea aţintită 
asupra aceluiași ceas. Alegerile din 1964 se apropiau cu 
repeziciune. 

La începutul acestei cărti, s-a făcut referire la romanul 
lui Leonard Lewin, Report From Iron Mountain on the 
Possibility and Desirability of Peace. Cartea lui Lewin se 
referă la un celebru studiu de nivel înalt care a fost 
comandat oficial în august 1963, dar a fost iniţiat, în reali- 
tate, în 1961. Cu alte cuvinte, studiul a început, conform 
afirmațiilor lui Lewin, chiar după inaugurare, o dată cu 
instalarea lui John F. Kennedy şi a noiisale administrații. 

Un presupus membru al Grupului Special de Studiu 
de la Iron Mountain crede că sarcina acestuia a fost preci- 
zată de McNamara, William Bundy şi Dean Rusk. Oamenii 
lui Kennedy erau de părere că nici un instrument guver- 
namental nu depusese un efort real pentru a planifica 
pacea. Raportul conţine o frază deosebit de ciudată: 
„Ideea unui studiu special... a apărut la începutul anului 
1963... Importantele schimbări preconizate a se petrece în 
privinţa cheltuielilor de înarmare au contribuit în cea mai 
mare măsură la materializarea acestei idei...“ 

Cronologia acestor evenimente, extrem de inteligent 
înlănțuite de Lewin în roman, este importantă. Totul a 
început o dată cu inaugurarea. Primul element de mare 
însemnătate financiară a fost TFX. Acea soluție orchestrată 
a fost tergiversată de la inaugurare pînă în noiembrie 
1962. Reacţia armatei, a industriei şi a Congresului era 
previzibilă. Apoi, în aprilie 1963, McNamara a anunţat că 
lucrurile se schimbaseră. Peste cîteva zile, Gilpatric a 
tinut acel discurs semnificativ, iar în august 1963 au fost 
selecționați membrii Grupului Special de Studiu. Grupul 
Kennedy nu era departe de realizarea scopului propus. 
Aveau să încalece pe cele șase miliarde şi jumătate ale 
proiectului TFX pentru a ajunge la un al doilea mandat și 
a pregăti America pentru pace. Războiul din Vietnam și 
cheltuielile sale de miliarde nu figurau nicăieri în planu- 
rile lor. 

Îşi putea permite America o „dinastie“ Kennedy? 


Acest program al lui Kennedy a început să iasă la 
suprafaţă cu decizia în proiectul TFX şi a fost confirmată 
prin existența — cunoscută numai de cîteva persoane — a 
Grupului Special de Studiu despre „posibilitatea şi opor- 
tunitatea păcii“. Nimic, absolut nimic altceva nu putea să 
aibă un impact mai mare asupra giganticului angrenaj 
militar al acestei ţări ca spectrul păcii. Planul lui Kennedy 
pulveriza nu sute de milioane, nici chiar miliarde, ci chiar 
trilioane de dolari (Războiul Rece a costat nu mai puțin 
decît şase trilioane de dolari). Cutremura însăşi fundația 
pe care se ridicase societatea noastră de-a lungul ultimilor 
două mii de ani. 

După cum scrie în Report From Iron Mountain: 


Războiul însuși este un sistem social de bază. Este 
sistemul ce a guvernat cele mai multe dintre so- 
cietăţile existente în istorie, ca şi pe cea de astăzi. Ca- 
pacitatea unei naţiuni de a declanșa un război exprimă 
cea mai mare. putere pe care o poate exercita; de- 
clanșarea unui război, activă sau contemplativă, este o 
chestiune de viaţă şi de moarte pe cea mai înaltă scară 
supusă controlului social... Calitatea de a fi pregătit de 
război este forța dominantă în societăţile noastre... Ea 
însumează cheltuielile aproximativ egale cp a zecea 
parte din venitul întregii economii mondiale . 


John F. Kennedy şi consilierii săi erau antrenați într-un 
joc periculos așa cum se îndreptau ei cu abilitate către 
realegerea din 1964. Kennedy acceptase provocarea. 
Duelul, poate cel mai mare din istoria acestei țări, înce- 
puse. Din capul locului, John Kennedy avea nevoie de o 
fundaţie puternică pe care să-şi clădească platforma 
pentru alegere. A ales Vietnamul, încetarea tuturor acti- 
vităților militare implicate acolo. 

Ca prim pas, Kennedy i-a trimis pe generalul Maxwell 
Taylor şi pe McNamara la Saigon spre sfîrşitul lunii sep- 
tembrie 1963. Aceştia au revenit la Casa Albă pe 2 
octombrie 1963 şi i-au prezentat voluminosul lor raport. 
În parte, acel raport arăta că „Ar fi posibil să se efectueze 


1 Leonard Lewin, Report From Iron Mountain (New York: Dial Press 
1967). 


retragerea întregului personal american pînă la acea 
dată...“ 

„Acea dată“, cum se arată limpede în raport, era si inl 
anului 1965. Existau deja o mie de soldați Pasi i pe lira 
întoarcerii acasă la timp pentru a petrece răciu- 
nul din 1963. Kennedy planifica să-şi retragă forțele din 
Vietnam şi să predea conducerea războiului unui nou 
lider din Vietnam. Acesta a fost primul pas făcut. Pentru 
adversarii săi, însemna confirmarea direcţiei pe care o 
alesese. Au început să acţioneze, să acţioneze cu repezi- 
ciune şi cu fermitate. 

Ngo Dinh Diem, primul preşedinte al Vietnamului de 
Sud, a fost asasinat pe 1 noiembrie 1963, iar Kennedy pe 
22 noiembrie 1963. 

Foștii preşedinţi Nixon şi Ford au scris că preşedintele 
John F. Kennedy a fost ucis de un asasin solitar numit Lee 
Harvey Oswald. Comisia Warren a raportat acelaşi lucru. 

N-a fost deloc aşa. 


UNSPREZECE 


Lupta pentru putere: Kennedy 
contra CIA 


PUTEREA PREZIDENŢIALĂ: Vine o dată cu 
funcţia sau e necesară o luptă susținută la fiecare pas? 
Potrivit afirmației lui Jameş David Barber din cartea sa, 
The Presidential Character : „Puterea politică este ca 
energia nucleară, în stare să creeze deșerturi sau să le facă 
înfloritoare. Deţinerea în sine a puterii nu a însemnat 
niciodată şi posibilitatea de a o folosi. Simpla obținere a 
ei nua imprimat puterii o structură omogenă.“ 

John F. Kennedy a ajuns preşedinte avînd un nume și 
destulă experienţă ca să ştie că va trebui să lupte, ca să 
stoarcă puterea politică din interese ascunse, de o 
influență covîrşitoare. Dacă a existat ceva care l-a zguduit 
pe Kennedy mai tare ca înfrîngerea cumplită a brigăzii 
exilaților cubanezi pe țărmul de la Bay of Pigs, aceasta a 
fost Înțelegerea faptului că s-a lăsat tîrît în acea ope- 
rațiune de nişte oameni neexperimentați din CLA. 

Kennedy a luat toată vina asupra lui şi s-a gîndit că 
n-ar fi trebuit să autorizeze invazia. Pe de altă parte, 
Grupul de Studiu Cubanez (vezi mai jos) a conchis că ese- 
cul Operațiunii Zapata s-a datorat contramandării acelui 
hotăriîtor atac aerian. 

Allen Dulles, directorul CIA, nu a fost disponibil în 
momentul deciziei finale şi nici în cel al invaziei propriu-zise. 
Era în vacanţă. O absență extrem de stranie pentru un om 
care era responsabil cu înjreaga operaţiune. 

În cartea sa, Kennedy“, Ted Sorensen pledează foarte 
convingător în susţinerea ipotezei sale, conform căreia 
„Kennedy n-a eşuat niciodată“. Kennedy a eșuat, însă, în 
tentativa de a obţine controlul efectiv asupra Agenţiei şi a 


1 James D. Barber, The Presidential Character (Englewood Cliffs, NJ.: 
Prentice-Hall, 1972). 
2 Theodore Sorensen, Kennedy (New York: Bantam Books, 1965). 


importanţilor parteneri ai acesteia din Ministerul 
Apărării. A fost eşecul decisiv al scurtei sale cariere prezi- 
denţiale. Şi-a descoperit adversarii din primul moment, 
fapt confirmat de ceea ce le-a spus celor din anturajul său: 
„Cînd voi fi reales, am să destram această Agenţie într-o 
mie de bucăţi.“ Şi chiar avea de gînd s-o facă, dar lupta l-a 
costat viața. 

Fostul preşedinte Harry S. Truman a fost adînc tulbu- 
rat de vestea morţii lui Kennedy. Veteran călit al luptelor 
politice, el a întrevăzut o legătură de rău augur între 
moartea lui JFK şi CIA. La o lună de la acel eveniment 
nefericit, timp suicien! pentru a-şi pune ideile în ordine 
şi a le aşterne pe hîrtie, Truman a scris un editorial pentru 
numărul din 21 decembrie 1963 al publicaţiei Washington 
Post, în care-şi exprima fățiș îndoielile în privința CIA: 


De la o vreme a început să mă neliniștească modul 
în care CIA a deviat de la însărcinările sale iniţiale. A 
devenit o armă operativă şi, uneori, o armă politică a 
guvernului... 

Nici nu mi-a trecut prin minte, atunci cînd am 
înfiinţat-o, că CIA va fi angajată în operaţiuni de capă 
şi spadă pe timp de pace. Unele dintre complicațiile şi 
dificultăţile cu care cred că ne-am confruntat se dato- 
rează în parte faptului că această armă secretă a preşe- 
dintelui a deviat atît de mult de la scopul pentru care a 
fost creată, încît este privită ca un simbol al uneltirilor 
externe macabre şi misterioase, şi ca temă a propagan- 
dei dușmănoase a Războiului Rece. 


Caracterizarea pe care Truman o face Agenţiei, „simbol 
al uneltirilor externe, macabre și misterioase“, cste, din 
nefericire, foarte exactă. Respectivele „intrigi externe“ 
înseamnă Cuba, Castro și John F. Kennedy, cel puţin în 
concepția lui Richard Nixon şi a lui Gerald Ford, aşa cum 
apar ele exprimate ulterior în articolele scrise pe margi- 
nea asasinatului. Chiar și Lyndon B. Johnson a spus că 
guvernul a girat o „Organizaţie Criminală“ în Caraibe. 

Este de-a dreptul uluitor să vedem cum ideile acestor 
patru preşedinţi, cînd se referă la asasinarea lui JFK, 
împletesc o țesătură de manevre sinistre care include CIA 
în scenariul morţii acestuia. Oamenii aceştia ne spuneau 


ceva. A venit vremea să-i ascultăm şi să tragem 
învățăminte din spusele lor. 

uterea unei agenţii care este lăsată să opereze în 
clandestinitate este nemărginită. CIA știe acest lucru și își 
foloseşte puterea în propriul său avantaj. La numai trei 
zile de la dezastruoasa înfrîngere a cubanezilor, Kennedy 
a format un Grup de Studiu Cubanez condus de generalul 
Maxwell Taylor, destinat să „acorde o atenţie deosebită 
învățămintelor ce se pot trage din recentele avenimente 
petrecute în Cuba“. 

Prin această măsură, aproape trecută cu vederea la 
vrema respectivă, preşedintele declara război Agenţiei. 
Grupul de Studiu Cubanez a fost una dintre cele mai 
importante creaţii ale preşedinţiei lui Kennedy și a gene- 
rat unul dintre punctele majore de tensiune ce l-au 
condus în faţa gloantelor din Dallas pe 22 noiembrie 
1963. 

Pe Kennedy l-a tulburat profund faptul că CIA şi 
Comitetul Întrunit al Șefilor de State Majore au omis să-i 
dea informațiile şi sprijinul cuvenit înainte de a aproba 
debarcarea detașamentului la Bay of Pigs. A fost la fel de 
tulburat de rezultatul totalei divizări a conducerii Agenţiei 
în timpul operatiunii ce a urmat după debarcare . 

Judecătorul William O. Douglas de la Curtea 
Supremă de Justiţie, prieten apropiat al preşedintelui, 
spunea, amintindu-și o discuţie avută cu Kennedy la 
puțină vreme de la dezastru: 


Acest episod l-a zguduit. Simţise puterea fantastică 
pe care o detineau aceste grupuri, diferitele influențe 
insidioase pe care CIA şi Pentagonul le exercitau în 
politica civilă, şi cred că l-a făcut să-şi pună întrebarea 
dacă John Kennedy, președinte al Statelor Unite, 
poate fi vreodată destul de puternic să controleze 


1 Absența lui Dulles şi incompetența adjuncţilor săi, generalul Charles 
P. Cabell şi Richard Bissell, sînt descrise în această carte ca "disiparea 
conducerii”. Trebuie să reţineţi bine că această aparentă "disipare” poate 
sa fi [ost bine intenţionată. Așa-zisa noastră politică naţională "anticomu- 
nistă” a cîştigat destul de pe urma lui Castro şi a "amenințării sale comu- 
niste“, la fel cum a continuat să cîştige în America Centrală și de Sud, în 
Africa şi în Orientul Mijlociu. 


efectiv cele două influente agenții. Cred că întîmpla- 
rea a avut un efect profund asupra lui... l-a zguduit! 


Dar poate fi vreun preşedinte „destul de puternic să 
controleze efectiv“ CIA si Ministerul Apărării? Eisenhower 
a înţeles că nu era destul de puternic cînd un U-2 a 
aterizat în inima Rusiei, în ciuda ordinelor sale exprese de 
„nesurvolare“ în 1960. 

Kennedy voia să dovedească faptul că este „destul de 
puternic“ și poate că ar fi reușit, dacă ar fi avut parte de 
un al doilea mandat. În schimb, a fost mai întîi copleșit şi 
apoi ucis. 

Fiecare membru al Grupului de Studiu Cubanez a fost 
ales dintr-un anumit motiv. Generalul Maxwell Taylor, de 
pildă, se afla în rezervă de cînd îsi exprimase în mod 

ublic divergența de opinii în legătură cu politica lui 
isenhower față de puterea armatei americane şi demisio- 
nase din functia de șef de stat major al acesteia. N-a avut 
nici o legătură cu procesul decizional privind invazia în 
uba. 

Pentru a întări latura militară a comisiei, Kennedy l-a 
ales pe amiralul Arleigh Burke, considerat de mulţi drept 
cel mai bun şef de operațiuni navale fe care l-a avut vreodată 
marina militară americană. Amiralul Burke făcuse parte 
din Comitetul Întrunit al Șefilor de State Majore care 
fusese îndeaproape implicat în elementele militare ale 
procesului de planificare şi ale pregătirilor de susţinere a 
operațiunii Bay of Pigs. Pregătirea tactică efectivă a inva- 
ziei fusese pusă în sarcina unui colonel din infanteria ma- 
rină, vasele de transport au fost adunate în zona Norfolk, 
Virginia, iar mare parte din sprijinul logistic a fost furni- 
zat prin intermediul bazei navale inactive de la Elizabeth 
City, Carolina de Nord. Toate acestea au fost realizate cu 
sprijinul considerabil al marinei. 

Un alt membru al grupului de studiu a fost scorpionul 
din cutie, Robert F. Kennedy, fratele preşedintelui şi pro- 
curorul general al SUA. 

Următoarea alegere asupra căreia s-a oprit preşedin- 
tele era machiavelică, date fiind implicaţiile politice. Este 
vorba despre Allen Dulles, directorul CIA, omul care în 
noiembrie 1960, împreună cu Richard Bissell, adjunctul 
său, zburase la Palm Beach ca să-i dea președintelui 
primul raport oficial despre planul înlăturării lui Castro. 
Același om carc, pe 28 ianuarie 1961, i-a raportat din nou 


roaspăt instalatului preşedinte cum evoluează planul, de 
aţă cu vicepreşedintele Lyndon Johnson, ministrul de 
externe Dean Rusk, ministrul apărării Robert S. McNamara 
i preşedintele Comitetului Întrunit al Șefilor de State 
ajore, generalul Lyman Lemnitzer, printre alţii. 

Acum, Kennedy hotărîse să-l facă pe Allen Dulles să 
treacă prin chinurile acestui studiu amănunțit de la început 
pînă la sfîrşit, să retrăiască întregul scenariu în vreme ce 
generalul Taylor interoga anumite oficialități ce fuşeseră 
implicate, într-un fel sau altul, în această operaţiune 

În ciuda faptului că Allen Dulles era directorul 
Agenţiei în momentul în care proiectul fusese prezentat 

ntru prima oară în martie 1960 preşedintelui Eisenhower 
şi că tot el l-a informat pe Kennedy Înainte și după insta- 
[area acestuia în funcţie, el nu era prezent la Casa Albă pe 
16 aprilie 1961, cînd au avut loc ultimele dezbateri şi cînd 
reședintele a luat hotărîrea de a se declanșa operațiunea. 
asemenea, Dulles nu a fost în Washington în perioada 
crucială cînd a avut loc operaţiunea în sine, pentru a coor- 
dona activitatea Agenţiei sale. Îşi luase liber la sfîrşit de 
săptămînă, pentru un sejur la Porto Rico. 

Există un grup de oameni de afaceri, numit Organi- 
zatia Tinerilor Preşedinţi, care se află în relatii strînse cu 
Facultatea de Economie de la Harvard şi cu CIA. Organi- 
zaţia este formată din persoane care sînt președinți ai 
Pro riilor firme şi au virste de pînă la patruzeci de ani. 

le înlesnește întâlniri cu tineri conducători din țările 
străine în scopul de a încheia relaţii de import-export şi 
de a le acorda privilegii comerciale. 


1 Biroul meu se afla la mică distanţă de saloanele din clădirea P entago- 
nului folosite de Grupul de Studiu Cubanez. Am colaborat cu CLA în ca- 
drul activităţilor anticastriste de pe 1 ianuarie 1959. Îi ştiam pe 
majoritatea celor convocați de comisie. Mulţi dintre ei așteptau în cabi- 
netul meu pînă să tie chemaţi; mulţi s-au întors la mine după ce şi-au de- 
pus mărturiile şi după interogatoriu. Există o opinie generală pe care am 
auzit-o de la ei. Cuvintele lor erau de fapt: „Acest grup reprezintă o 
înaltă însărcinare prin prezenţa unor personalităţi puternice. Dar cel mai 
conştiincios om este acela care stă într- un scaun cu spătarul drept, sepa- 
rat de ceilalţi, şi nu spune niciodată nici un cuvînt." Acel om era Bobby 
Kennedy. Este notoriu faptul că după fiecare şedinţă se întorcea la Casa 
Albă şi discuta evoluţiile studiului cu Kennedy şi cu anturajul acestuia; 
dar nu există nici o dovadă că ar fi zădărnicit vreodată dominaţia CIA 
asupra anchetei sau că ar fi devenit vreodată conştient că se afla în 
ghearele ascunse sub mănuși de catifea ale Agenţiei. 






Organizaţia Tinerilor Preşedinţi s-a întrunit la Porto 
Rico la sfârşitul acelei săptămîni, pe 15-16 aprilie 1961, iar 
Dulles a fost principalul vorbitor. De ce a acceptat — şi a 
onorat — acea invitaţie într-un moment atît de impor- 
tant, nu s-a explicat niciodată clar. A preferat să eşueze 
Bay of Pigs? A vrut să-l pună în încurcătură pe noul 
presedinte:? 

n „Scrisoarea către preşedinte“, referitoare la dezas- 
trul cubanez, Maxwell Taylor declara: „N-a existat nici o 
autoritate care să coordoneze acţiunile CIA, ale Externe- 
lor, Apărării și ale USIA (Agenţia de Informaţii a State- 
lor Unite), cu excepţia preşedintelui.“ 

Deoarece directorul CIA lipsea, responsabilii din eşa- 
lonul al doilea al Agenţiei — funcţionari fără experienţă 
de comandă sau de luptă — au luat „deciziile operative 
care au crezut că țin de competenta lor“. Pentru decizii 
superioare, trebuia să apeleze la preşedinte. „Domnul 
Bissell şi generalul Cabell s-au aflat tot timpul la dispo- 
zitie pentru consultări“, dar, e necesar să menționăm că, 
„de obicei, s-au trimis emisari pentru a obtine“ aprobări 
superioare. „Emisar“ era cu totul altceva decît „coman- 
dant“, așa cum cereau responsabilitățile lui Dulles. Proce- 
deul a fost lipsit de eficacitate, așa cum observa Maxwell 
Taylor în scrisoarea sa: „În definitiv, neajunsul a constat 
în aceea că nu i s-a prezentat preşedintelui problema, cînd 
a fost cazul, și nu i s-a explicat concret care ar putea fi 
consecințele militare ce decurg dintr-o contramandare de 
ultim moment a atacului aerian.“ 

În scrisoarea sa, generalul Taylor sugerează clar că, 
după ce generalul Cabell a primit apelul telefonic al lui 
McGeorge Bundy prin care se cerea anularea raidului pla- 
nificat pentru zorii zilei de șaptesprezece, în scopul ani- 
hilării ultimelor trei avioane de luptă din modesta forță 
aeriană a lui Castro, cineva ar fi trebuit să meargă imediat 
la preşedinte şi să-i explice necesitatea absolută a atacului 
aerian asupra acestor trei avioane cu reacţie de antrena- 
ment T-33'. 


1 După cum este menţionat într-un capitol anterior, după aprobarea 
oficială a preşedintelui dată la miczul zilei pentru planul de debarcare, 
care includea un atac aerian susținut de patru aparate B-26 pentru a dis- 
truge ultimele trei aparate T-33 ale lui Castro aflate la sol, atacul aerian 
a fost contramandat. 





Aceasta a fost problema. În limbajul său precaut, scri- 
soarea lui Taylor nu menţionează niciodată absenţa lui 
Dulles, dar dezbate, în timpul întîlnirilor grupului de studiu, 
această „divizare a conducerii“ de faţă cu Allen Dulles şi 
cu Robert Kennedy. Putem fi siguri că preşedintele n-a 
trecut cu vederea acest lucru, în cadrul întâlnirilor 
neoficiale ce le-a avut cu Bobby şi cu ceilalți prieteni din 
„Mafia Irlandeză“. 


În jurul orei nouă și jumătate, pe 16 aprilie, dom- 
nul McGeorge Bundy, consilier special al preşedinte- 
lui, i-a telefonat generalului C.P. Cabell de la CLA 
pentru a-l informa că atacul matinal din ziua 
următoare nu trebuie să fie lansat... 


În mediul schimbător al Grupului de Studiu Cubanez, 
legătura directă dintre neputinta elementelor de comandă 
din CIA de a se descurca în problema atacului aerian şi 
absenţa lui Dulles de la sfîrşitul acelei săptămîni, omul 
responsabil pentru succesul programului anticastrist, a 
devenit cea mai discutată chestiune. 

Pentru grupul de studiu, succesiunea evenimentelor 
s-a înfățișat extrem de limpede: 


1. Preşedintele aprobase debarcarea şi lansarea 
atacului aerian pentru a distruge ultimele trei avioane 
de luptă ale lui Castro în zori, înainte ca detașamentul 
să ajungă la țărm. 


2. Mai tîrziu, în seara acelei zile, McGeorge Bundy 
a anulat atacul aerian, telefonîndu-i lui Cabell. (Exista 
supoziţia potrivit căreia s-ar putea ca însuşi Cabell să 
fi anulat zborul, din motive care au un impact destul 
de sumbru asupra planurilor de asasinare a preşedin- 
telui în noiembrie 1963.) 


3. Cabell şi Bissell, în absenţa lui Dulles, n-aveau 
competenţa necesară de a merge la preşedinte să-i 
prezinte situaţia și „să-i explice în mod concret care ar 


putea fi consecințele militare ce decurg dintr-o 
contramandare de ultim moment a atacului aerian“. 


4. Grupul de Studiu Cubanez a adăugat: „Eșecul a 
fost rezultatul restricţiilor impuse forțelor aeriene 
anticastriste în planificarea și executarea atacurilor 
sale, în primul rînd în scopul protejării caracterului 
secret al operaţiunii. Aceste restricţii includeau decizia 
de a folosi numai aparate B-26 ca avioane de luptă, 
deoarece fuseseră livrate în mari cantități unor tări 
străine; limitarea atacurilor aeriene la cele lansate de 
pe aeroporturi necontrolate de SUA, dînd impresia că 
ar veni de pe pistele cubaneze, în acest fel eliminîndu-se 
posibilitatea de a utiliza avioane de luptă cu reacţie 
sau chiar T-33 de antrenament; incapacitatea de a 
folosi baze, altele decît cele cubaneze, aflate la o mică 
distanță de revenire faţă de zona-ţintă (unui B-26 îi 
erau necesare aproape nouă ore ca să revină, din 
Nicaragua, într-o a doua misiune); interdicția de a 
folosi piloţi americani pentru operaţiuni tactice aeriene; 
restricţii în privința muniției, în special a napalmului; 
anularea atacurilor programate pentru zorii zilei Z. 
Probabil că ultima menţionată a fost şi cea mai impor- 
tantă cauză a eșecului, de vreme ce a fost spulberată 
ultima şansă de a zdrobi forţa aeriană a lui Castro în 
timp ce se afla la sol. Se pare că anularea a survenit 
parțial ca urmare a faptului că nu li s-a prezentat 
preşedintelui şi ministrului de externe destul de clar 
planul atacului aerian, dar, cu mult mai important, că 
au existat temeri în privința efectelor pe care le-ar 
produce atacurile aeriene asupra poziţiei SUA în 
cadrul dezbaterilor referitoare la Cuba, ce aveau loc în 
perioada respectivă la ONU. ȘI, în final, omisiunea de 
a i se prezenta presedintelui problema, cînd a fost 
cazul, pentru a i se explica în mod concret care ar 
putea fi consecințele militare ce ar decurge dintr-o 
contramandare de ultim moment a zborului.“ 


Membrii comisiei de anchetă au văzut în această 
contramandare cauza esenţială a eșecului întregului 
program împotriva lui Castro, care fusese iniţiat în martie 
1960. Pentru a-şi întări concluziile profesioniste, au 


chemat în fața comisiei un om care jucase un rol impor- 
tant încă din primele zile ale luării acestor decizii. Perso- 
najul era un membru cheie al exilului cubanez, pe nume 
Manuel Antonio de Varona, prim-ministru al Cubei 
înainte de instaurarea regimului Batista . 

CIA încercase să-l monopolizeze. Nixon căutase să-l 
câştige de partea lui, ca şi Kennedy, de altfel. În cele din 
urmă, el a venit în faţa comisiei şi a istorisit întreaga 
poveste. Inutil să mai spunem că a jucat în toate taberele, 
ca orice „opozant“. 

De Varona a făcut, în fața grupului de studiu, 
următoarea afirmaţie: „Ţin să spun că astăzi ne-am fi aflat 
în Cuba, dacă n-ar fi existat acea lipsă de suport aerian cu 
care s-au confruntat forțele noastre. Toţi cei care s-au 
întors au spus că tentativa lor dş invadare ar fi reuşit, dacă 
n-ar fi existat acele trei avioane.“ 

Dulles era în centrul atenţiei. Nu s-a înregistrat ce a 
spus el în spatele acelor uși închise, dar nici n-a fost 
nevoie. Bobby Kennedy s-a aflat tot timpul acolo. În pofida 
acestei manevre a clanului Kennedy, Dulles controla încă 
situaţia. Puţini oameni reușesc să afle cum se desfășoară 
astfel de lucruri la adăpostul secretului. În asta constă 
arma forte a CIA şi de aceea ea nu poate fi oprită decît 
prin sistarea sprijinului financiar. Toţi cei care au lucrat 
în cadrul proiectului Bay of Pigs — cubanezi și americani — 


1 Întreaga campanie anlticastristă a fost plină de urzeli. De Varona a 
fost unul dintre cei patru lideri ai exilului cubanez care, după ce au sosit 
de la convenţia Legiunii Americane de la Detroit, unde Nixon vorbise în 
august 1960, s-au dus direct la cabinetul senatorului John F. Kennedy 
din clădirea Senatului, pe Colina Capitoliului. Din cabinetul lui Kenne- 
dy, cei patru au mers la cabinetul ministrului apărării, din Pentagon. 
Kennedy fusese în contact direct cu de Varona și cu ceilalţi în tot acest 
timp; aceasta adaugă încă un amănunt semnificativ la valoarea mărturiei 
depusă de de Varona în faţa comisiei Taylor. 

2 Cele trei acronave, ultimele aparate apte de luptă ale lui Castro, erau 
trei avioane de antrenament T-33, localizate de un avion de recunoaştere 
U-2, parcate aripă lîngă aripă pe un aerodrom de lingă Santiago şi erau 
ţinta celor patru B-26 ce trebuia să fie lansate de la baza aeriană a CIA 
de la Porto Cabezas, Nicaragua. Dacă atacul ar fi fost declanşat, aşa cum 
aprobase Kennedy, cele trei aparate ar fi fost distruse şi invazia ar fi avut 
succes. Castro n-ar mai li avut tlotă aeriană de luptă. Brigada de pe țărm 
ar fi putut contracara atacurile castriste de-a lungul apropiatului cap de 
pod, în vreme ce substanţial lor forță aeriană de sprijin, eficientele B-26, 
ar fi operat pe pista pe care brigada o cucerise deja. 








au făcut-o sub acoperire deplină. Toți agenţii CIA şi 
membrii echipei de sprijin din armată aveau pseudonime 
și biografii contrafăcute. Cubanezii cu care lucrau n-aveau 
nici cea mai mică idee despre identitatea acestor agenţi, 
iar propriii lor camarazi americani nu le ştiau numele şi 
identitățile reale. 

Aşa încît, după eşecul programului împotriva lui 
Castro şi împrăștierea tuturor participanţilor, ei înşişi nu 
ştiau cu cine lucraseră. Aceasta i-a conferit lui Dulles 
rolul de omcheie în cadrul grupului de studiu. Generalul 
Taylor n-a avut altă soluție decît să-i ceară lui Dulles 
numele persoanelor — din CIA, din armată şi dintre 
cubanezi — care ar putea fi chemate spre a depune 
mărturie în faţa comisiei. 

Dulles i-a eliminat pe cei care ar fi putu spune prea 
multe şi a umplut lista cu cei care ştiau foarte puțin. Deși 
Bobby Kennedy stătea acolo şi asculta toate discuţiile, 
n-avea cum să-și dea seama că asista la un scenariu 
alcătuit cu minuţiozitate. Cartea pe care a scris-o cîţiva 
ani mai tîrziu a demonstrat cît de puţin ştia de fapt despre 
unele dintre activităţile reale. 

Avantajul astfel creat le-a permis lui Dulles şi Agenţiei 
să arunce vina pe Comitetul Întrunit al Șefilor de State 
Majore şi pe armată. Dulles n-a zis nimic despre insufi- 
cienţele propriei sale Agenţii şi a făcut să se creadă că 
refuzul lui Kennedy de a implica avioanele de luptă ale 
marinei pentru „acoperire aeriană“ a fost adevăratul mo- 
tiv ce a determinat eşecul proiectului. (De fapt, începînd 
din 1961, CIA declanșase o propagandă puternică și inte- 
ligentă şi o campanie revizionistă menită să asigure faptul 

poporului nu i se oferă nici un prilej de a descoperi 
adevăratele fapte.) 

CIA separase diversele elemente din grupurile exilatilor 
cubanezi. Multi dintre ei aveau opțiuni politice diferite si 
făceau parte din alte clase sociale, neputînd fi alăturați 
celorlalti. De aceea, aceste grupuri distincte au fost antre- 
nate în campusuri complet separate. Cînd a venit momen- 
tul îmbarcării pentru Cuba, CIA a pus cîteva unităţi în 
fruntea detașamentului şi le-a debarcat pe țărm. În același 
timp, alte unităţi s-au „rătăcit“ pe mare și n-au ajuns 
niciodată în Cuba. Evident că acestea au fost primele care 
s-au întors la baza lor separată din Louisiana. Povestea 
lor mișcătoare despre cum n-au reușit să-şi folosească 


trupele pe țărm a arătat mult din înțelegerea greşită a 
strategiei operaţiunii. CIA a mers pe aceeași carte şi a 
învinovăţit armata americană de neglijentă. 

Se întimplă ca elementele din Louisiana ale grupurilor 
de exilați cubanezi şi instructorii lor „mercenari“ să 
devină suspecți în timpul anchetării asasinatului de pe 22 
noiembrie 1963. Mulţi dintre ei au fost cooptati în pro- 
gramul anticastrist de mai tîrziu, mult mai amplu, numit 
Mongoose, sub conducerea celui mai experimentat 
comandant paramilitar al Agenţiei, generalul Edward G. 
Lansdale. 

“Toate acestea au slujit drept o bună poveste de acope- 
rire mai tîrziu, întrucît individul ales ca „tap ispăşitor“ în 
uciderea lui Kennedy era un fost pușcaș marin pe nume 
Lee Harvey Oswald. El s-a născut în New Orleans și a 
făcut parte dintr-o organizație Fair Play pentru Cuba din 
oraşul natal la începutul anilor '60. Mulţi teoreticieni ai 
asasinatului au urmat pista presupusului asasin de la Dallas 
la New Orleans, pe baza versiunii „Oswald“, și de-acolo în 
Cuba, chiar şi spre Castro. A fost un lucru inutil, deoarece 
Oswald a fost doar „tapul ispăşitor“, nu criminalul. Totuși, 
pista „merelor de aur“ diversioniste (cum ni le amintim 
din mitologia greacă) continuă să-i distragă pe naivi și pe 
fanatici. 

Într-un capitol anterior am atras atenţia asupra unui 
articol straniu, apărut în numărul din noiembrie 1964 al 
revistei Reader's Digest, în care autorul, Richard Nixon, 
asocia Cuba cu Castro şi cu Kennedy. Nixon este unul 
dintre cei care, ca și Ford, din diverse motive, doresc ca 
publicul american să creadă că Oswald a fost „asasinul 
solitar“. Un asasin singuratic nu trebuie să aibă un anumit 
motiv ca să ucidă, o conspirație trebuic să aibă un de ce. 
Versiunea „asasinului solitar“ este o fantasmagorie 
îndărătul căreia se ascunde o conspirație şi inevitabilul 
său de ce. 

Cu un alt prilej, Nixon voia ca opinia publică ameri- 
cană să creadă că el şi Henry Kissinger au avut destule 
motive solide să bombardeze Cambodgia, comiţînd un 
genocid, cu avioane B-52. Această decizie este și ea 
ascunsă în urzeala istoriei. 

“Toată orchestraţia de motive ascunse și de praf în 
ochii opiniei publice l-au făcut pe Kennedy să subesti- 


meze forţa şi viclenia CIA. N-a putut descoperi cauzele 
dezastrului de la Bay of Pigs şi, ca urmare, a devenit și el 
victima puterii sinistre a acelor agenţii guvernamentale ce 
acţionează neştiute de nimeni, știind că nu trebuie să dea 
socoteală nimănui pentru activităţile şi cheltuielile lor. 

Asta nu înseamnă că John Kennedy nu ştia cum 
stăteau lucrurile în Washington sau că nu putea pune la 
cale propriile manevre politice deosebit de perfide. Ştia şi 
putea, dar, în ciuda experienţei sale, s-a izbit de niște 
obstacole imposibile. 

Cînd a înființat Grupul de Studiu Cubanez, a făcut-o 
ca şi cum ar investiga o operațiune eşuată și nimic mai 
mult. Dar nu era chiar așa. Era numai un scop secundar. 
Instrucţiunile sale precise către generalul Taylor au fost 
să „analizeze practicile şi programele noastre guverna- 
mentale în domeniul gherilei militare și paramilitare, și în 
cel al activităţilor antigherilă mai putin folosite într-un 
război deschis, în perspectiva intensificării cercetărilor 
noastre în această privință“. 

Acum își începe Kennedy campania împotriva CIA şi 
a aliaţilor acesteia din complexul militar-industrial, o 
campanie care a ajuns la apogeu o dată cu semnarea Ordi- 
nului de Apărare a Securităţii Naţionale 4263 pe 11 
octombrie 1963 şi care a fost întreruptă prin asasinarea 
sa. Citatul de mai sus reprezintă adevărata misiune pe 
care a avut-o grupul de studiu, şi Kennedy voia să ştie 
aceste lucruri în propriul său interes în momentul respectiv 
şi pentru viitor. Lui Kennedy nu i-a plăcut ce a găsit cînd 
a venit la Casa Albă. De cum s-a mutat la numărul 1600 
de pe Pennsylvania Avenue, un val uriaș ca de flux, ce 
fusese pus în mișcare cu multe luni înainte, s-a ivit ca să-l 
înghită, pe el și administraţia lui. 

Noul preşedinte fusese critic față de modul în care se 
derulaseră operaţiunile secrete în anii '50. Ca membru al 
Congresului de multă vreme, cunoştea pe deplin eșecurile 
înregistrate de aceste operaţiuni de-a lungul anilor. Dînd 
drept caz de studiu dezastrul de la Bay of Pigs, Kennedy 
l-a însărcinat pe generalul Taylor să facă o analiză 
amănunțită a sistemului si să vină cu propuneri mai bune. 
Această problemă a dus la divizarea grupului de studiu şi 
a adîncit și mai mult prăpastia dintre Kennedy si Dulles. 
Totuşi, Kennedy a continuat să-l folosească pe Dulles în 


dorința de a dovedi adevăratele profunzimi ale afacerilor 
obscure, a operaţiunilor secrete şi clandestine. 

Pe la mijlocul lunii iunie 1961, Grupul de Studiu 
Cubanez adunase un număr impresionant de documente. 
În deceniile care s-au scurs de atunci, aceste materiale au 
fost ascunse, ignorate, iar uneori greşit interpretate în 
mod intenţionat. Pentru a înțelege în întregime forțele ce 
acționau în vremea președinției lui Kennedy, e necesar să 
ridicăm cortina de mister dinaintea unei părţi a activității 
guvernamentale de vîrf, care rareori a fost înfăţişată cu 
acuratete, dacă a fost vreodată. 

Activitatea Grupului de Studiu Cubanez a fost de neegalat 
în privința naturii sale confidenţiale. Chiar şi cuvîntul ce 
denotă gradul său de clasificare este atît de secret, încît 
puţini îl cunosc: grupul lucra sub eticheta extrem de rar 
uzitată de „ultrasensibil“, acel domeniu fantastic de 
deasupra expresiei „strict secret“. 

Motivația încadrării respective rezidă în delicatețea 
anumitor genuri de activități de informaţii, adică ope- 
rațiunile secrete ale unui stat împotriva altuia. Însăși folo- 
sirea sintagmei „împotriva“ nu este cea mai nimerită. 
Uneori, ţinta e reprezentată de un guvern altminteri aliat, 

rieten, atunci cînd se consideră necesară obținerea unor 
informaţii sau confirmarea unor date, care nu se pot face 
prin alte metode. 

De exemplu, Statele Unite au trimis aparate U-2 
deasupra multor ţări prietene, ca Israelul, pentru a confir- 
ma anumite informaţii cu ochii și cu urechile noastre. 

Deși întotdeauna se pretinde că suveranitatea este 
inviolabilă, în lumea de astăzi suveranitatea naţională a 
devenit un eufemism arhaic şi nefunctional. Nu există nici 
pringe marile puteri şi e violată continuu... în secret. 

ntotdeauna a fost o regulă nescrisă ca orice operațiune 
secretă americană să fie efectuată de o așa manieră, încît 
să rămînă cu adevărat secretă sau, în caz de eşec, să poată 
fi dezminţit plauzibil amestecul guvernului. Statele Unite 
au cheltuit nenumărate zeci de milioane de dolari pentru 
a „steriliza“ complet avionul sau echipamentul folosit, ca, 
în cazul în care avionul se prăbușește în timpul unei 
misiuni secrete în interiorul granitelor ţării vizate, nimeni 
să nu poată să descopere în epavă cea mai mică urmă ce 
ar incrimina SUA. Toate inscripțiile, plăcuţele nominale 


şi numerele de serie sînt şterse în astfel de cazuri, pînă şi 
uniformele echipajului sînt confecționate din materiale 
textile fabricate în afara Statelor Unite, pentru a da greutate 
unor eventuale dezminţiri. Armele folosite sînt şi ele 
„sterilizate“ la o fabrică subterană specială de peste ocean 
și sînt de provenientă străină. 

Conform prevederilor Legii Sigurantei Naţionale din 
1947, CIA operează la ordinul Consiliului Securității 
Naţionale. Intenţia acestei legi era de a plasa originea 
oricărei acţiuni secrete la cel mai înalt nivel, în acest mod 
neutralizîndu-se şi eliminîndu-se chestiunile neînsemnate 
şi exprimîndu-se importanţa acelora pe care le lansează şi 
le dirijează efectiv NSC. 

NSC poate coordona orice agenţie şi orice minister, 
nu neapărat CIA, să execute operaţiuni secrete. Astfel de 
operaţiuni se fac la o scară redusă, altfel nu ar putea 
rămîne secrete. Fiind de mică amploare, pot fi îndeplinite, 
de obicei, de CIA, sprijinită, uneori, de resurse ale Minis- 
terului Apărării. 

Acestea sînt prevederi legale care au rolul de a sublinia 
curajul nebunesc şi făţărnicia activităţilor ce s-au derulat 
în ultimii ani în America Centrală și în Orientul Mijlociu. 
De-a lungul vremii, mai ales în anii '50, cînd Allen Dulles 
era directorul Agenţiei, iar fratele său, John Foster 
Dulles, ministru de externe, aceste stipulaţii legale au 
devenit din ce în ce mai confuze. Allen Dulles și-a luat 
deprinderea de a merge la NSC — pe atunci la Comisia 
„10/72“ sau „5412/2“ — pentru a obţine aprobările la 
propunerile Agenţiei. 

De cele mai multe ori, Comisia aproba acţiunile, 
uneori cu anumite amendamente. Dar cea care planifica 
acţiunile era CIA si nu NSC, ceea ce reprezintă un aspect 
deosebit de semnificativ din punct de vedere legal. 

Diferenta dintre un plan de interes naţional inițiat de 
NSC şi dat apoi CIA spre îndeplinire „sub coordonarea 
NSC“ şi un plan initiat de Agenţie şi prezentat Consiliului 
pentru aprobare este fantastică, ridicînd întrebări 
esenţiale ca, „Cine conduce guvernul?“ și „Guvernul 
operează legal?“ 

Aceste întrebări existau de mult în mintea lui Kennedy 
cînd a venit la putere. În martie 1960, CIA a pus la punct 
programul anticastrist, iar directorul adjunct pentru 


planificare al Agenţiei, Richard Bissell, l-a prezentat în 
fața preşedintelui Eisenhower şi a Consiliului Securităţii 
Naţionale. Atunci, Bissell a obţinut aprobarea lor pentru 
un program mai degrabă modest. La adăpostul aprobării 
preşedintelui şi a NSC, CIA şi-a luat libertatea de a 
schimba acest proiect dintr-unul ce viza sprijinirea unor 
debarcări minore şi parașutări, într-o invazie a Cubei pe 
la Bay of Pigs. 

Kennedy a moştenit toate acţiunile acestui program, 
acumulate în decurs de un an. A avut îndoieli atît de mari 
în privința aceasta, încît nu a aprobat invazia decît în 
preziua declanșării propriu-zise a operaţiunii. CIA își 
lansase flota de invazie, destul de mică, cu o săptămînă 
înainte de ziua debarcării. Așa că preşedintele a fost pus 
în faţa unui virtual fapt, împlinit înainte de a avea prilejul 
să ia'o decizie. Încă de atunci Kennedy ştia că fusese tras 
pe sfoară şi nu i-a trebuit mult timp să fie sigur de asta. 

Mai mult decît atît, volumul enorm al diverselor 
planuri ce fuseseră derulate cu mult înainte de alegerea 
lui era înspăimîntător. În mai 1960, de exemplu, după 
iniţierea programului anticastrist, fusese pregătit cadrul 
intrării trupelor americane în războiul din Vietnam. Pla- 
nificatorii de frunte ai războiului au profitat de avantajul 
oferit de perioada în care ţara era prinsă cu alegerile pre- 
zidenţiale — cînd puterea preşedintelui se afla în cel mai 
accentuat declin. Lui Eisenhower nu i s-a spus despre ce 
este vorba şi avea să treacă ceva vreme pînă cînd noul 
preşedinte va putea reacţiona cumva, atunci cînd va fi 
informat. 

După opt ani de pace, disponibilitatea naţională pen- 
tru o politică de destindere era puternică şi era nevoie de 
un incident care să schimbe situația. Un asemenea inci- 
dent s-a produs cu ușurință. 

Pe 1 mai 1960, un avion de spionaj al CIA, U-2, 
pilotat de Gary Powers, a fost trimis în ceea ce avea să fie 
cel mai lung zbor al său dintotdeauna, din Pakistan spre 
Norvegia, survolînd Uniunea Sovietică. Cînd s-a prăbuşit 
în inima Rusiei şi Eisenhower şi-a asumat vina, Hruşciov 
a crezut că ke a zădărnicit intenţionat ceea ce fusese pla- 
nificat să reprezinte „Conferința fundamentală la nivel 


înalt“ de la Paris]. Incidentul a determinat sistarea ten- 
dinței de destindere care fusese atent orchestrată de Ei- 
senhower şi Hrușciov, cei doi veterani venerabili ai Celui 
de-al Doilea Război Mondial. O dată deteriorată conferinta 
de la Paris, calea spre Saigon şi spre dezastru era liberă. 

Recapitularea ce urmează va demonstra meticulozita- 
tea cu care a fost plănuit drumul către Saigon de experţii 
în declanșarea războiului. Pentru a pune în mișcare acest 
plan în mod irevocabil, respectivele autorităţi au formulat 
un plan de contra insurgență care să fie aplicat în Vietnam. 
Evenimentele ce s-au succedat după schițarea programu- 
lui constituie o serie de incidente uluitoare. 

Chiar înainte de alegerea lui Kennedy, Centrul de 
Luptă Neconvenţională de la Fort Bragg al armatei de 
uscat, Carolina de Nord, a fost reactivat. A fost alcătuită o 
nouă programă de pregătire ce combina tacticile de 
contrainsurgenţă cu cele de pacificare, similare cu cele 
aplicate deja de forțele franceze în Algeria, precum şi cu 
programe de acţiune civică împrumutate de la Școala de 
Afaceri Civile şi Administraţie Militară (CAMG) a arma- 
tei de la Fort Gordon, Georgia. 

Noua şcoală Forţele Speciale Beretele Verzi de la 
Fort Bragg a primit un ajutor substanţial din partea CIA, 
ca şi din partea Biroului de Operatiuni Speciale din 
cadrul Biroului Ministrului Apărării. A fost mărit 
numărul cursanților, iar Centrul de Luptă Neconvenţională 
a deschis un nou campus de pregătire pentru studenți mi- 
litari americani și străini în noiembrie 1960. 


1 Chiar Allen Dulles a fost acela care a dezvăluit faptul că aparatul U-2 
n-a fost doborît, aşa cum crezuseră sovieticii şi restul lumii. Cu toate că 
Dulles a dat această informaţie în cadrul mărturiei sub jurămînt, depusă 
în faţa Comisiei de Relaţii Externe a Scnatului în ziua de marţi, 1 mai 
1960, în aceeaşi lună în care a avut loc aterizarea forțată, mărturia sa nu 
a fost dată publicităţii pînă în 1982 şi, în general, a trecut aproape 
neobservată de presa americană. 

Dezvăluirea sa era uluitoare; însă nimeni n-a cercetat cu atenţie posibili- 
tatea că acest zbor, lansat în directa violare a ordinului președintelui 
Eisenhower de a nu se executa nici o survolare în perioada conferinţei de 
la Paris, se putea să fi fost ordonat de un cerc redus de conspiratori, dar 
foare influent, care a dorit prăbuşirea avionului, cauzind asttel eșecul 
conferinţei la nivel înalt. Luînd în calcul un număr de alte evenimente 
ciudate care se leagă de acest zbor deosebit, există o puternică probabilitate 
ca aceasta să [i fost realitatea. 


Preşedintele Kennedy a fost ales pe 8 noiembrie 1960. 
Două zile mai tîrziu, pe 10 noiembrie, Kennedy i-a cerut lui 
Allen Dulles să rămînă în fruntea serviciilor de informatii. 

Pe 11 noiembrie 1960, s-a dat publicităţii ştirea că trei 
batalioane din garda de elită a preşedintelui Diem au par- 
ticipat la o lovitură de stat la palatul prezidenţial din Sai- 
gon şi că incidentul a fost repede reprimat de forțele 
loiale lui Diem. Preşedintele vietnamez a ordonat aresta- 
rea celor cuhoseuit ca Grupul Caravelle, optsprezece opo- 
nenti ai regimului dictatorial al fratilor Diem. i 
optsprezece n-au avut nimic de-a face cu lovitura de stat, 
însă erau autorii unui bine alcătuit „Manifest al celor 
Optsprezece“ şi pentru asta au fost băgati în închisoare. 

Edward G. Lansdale era unul dintre coordonatorii 
planului de contrainsurgență pentru Vietnam, autor al 
noii programe destinate Forţelor Speciale de la Centrul 
de Luptă Neconvenţională de la Fort Bragg și un vechi 
preen al preşedintelui Diem. Profitînd de alegerea lui 

ennedy și de reconfirmarea în funcţie a lui Dulles, a 
întreprins o vizită neașteptată și neanuntată la Saigon. 
Dublul tel al vizitei era de a cîştiga sprijinul şi cooperarea 
lui Diem în aplicarea planului de contrainsurgență în 
Vietnam şi pentru propnile planuri de viitor de a fi numit 
de Kennedy, cu ajutorul lui Diem și al lui Dulles, ambasa- 
dor al Statelor Unite la Saigon. 

În cursul acestei importante vizite politice, care a 
pregătit cadrul atîtor evenimente ulterioare, Lansdale a 
alcătuit pentru şeful său, ministrul apărării, un raport de 
senzaţie asupra situatiei din Vietnam. Raportul a fost 
înfățișat membrilor cheie ai echipei lui Kennedy cu ocazia 
inaugurării noii administrații. 

La sfîrşitul lunii ianuarie, Lansdale a fost convocat la 
Casa Albă să-l întîlnească pe Kennedy şi pe funcţionarii 
din Ministerul Apărării şi de Externe, oficiali care fuseseră 
numiţi O dată cu instalarea preşedintelui. A fost primit cu 
căldură de președinte și lăudat pentru excelentul raport. 
Kennedy l-a informat de asemenea că şe poate aștepta să 
fie trimis la Saigon într-o funcţie înaltă . 


1 În perioada aceea am lucrat cu Lansdale în același cabinet. Cei din 
Biroul de Operațiuni Speciale şi Biroul Ministrului Apărării erau încre- 
dințaţi, din informaţii pe care le primiseră nemijlocit, câ Lansdale va fi 
numit viitor ambasador la Saigon. 


Pe 12 aprilie 1961, consilierul prezidenţial Walt Rostow 
a alcătuit o notă oficială care confirma validitatea 
raportului lui Lansdale. Acesta, pe 19 aprilie, i-a înaintat 
noului său șef, ministrul a ărării, Robert S. McNamara, o 
nouă notă informativă. Pînă în momentul acela, cel mai 
însemnat sprijin de care beneficiase Lansdale venise din 
partea lui Allen Dulles și a lui Ngo Dinh Diem. Vreme de 
mai bine de un an, proiectul anticastrist şi programul de 
contrainsurgenţă pentru Vietnam s-au derulat simultan. 

Pe 20 aprilie 1961, brigada a fost înfrîntă pe țărmul 
cubanez. Coincidenţa — sau, poate, coordonarea, — 
datelor la care s-a petrecut cäpliularea brigăzii la Bay of 
Pigs şi schimbarea bruscă a politicii faţă de Vietnam este 
demnă de mentionat, deoarece americanizarea războiului 
din Vietnam a Început tot pe 20 aprilie 1961. 

Şi tot la aceeași dată, aprilie 2 „preşedintele Kennedy, 
dezamăgit de dezastrul de la Bay ot S, a acceptat 
programul de contrainsurgenţă Arie ietnam şi i-a 
ordonat adjunctului ministrului apărării, Roswell Gilpatric, 
să recomande o serie de acțiuni pentru a preveni domi- 
natia comunistă asupra conducerii vietnameze. Gilpatric 

nsdale au condus un grup operativ care a fost înființat 
În scopul îndeplinirii instrucțiunilor prezidentiale. 

Douăzeci aprilie 1961 a fost ziua în care Kennedy a 
început să înțeleagă cum operau CIA și Ministerul 
Apărării în această fascinantă lume a activităților clandestine. 
A fost, totodată, ziua în care influența lui Dulles asupra 
administraţiei Kennedy a luat sfîrşit. O dată eclipsaţi 
Dulles şi Agentia, visul lui Lansdale de a deveni ambasa- 
dor la Saigon s-a prăbușit. 

Kennedy a adoptat conceptul de contrainsurgență ca 
fiind al său, transferîndu-si gîndurile şi eforturile de la 
eșecul din "Cuba și mobilizindu-și-le ` înspre evolutiile 
viitoare ale situaţiei din Indochina. Roţile teribilci forțe 
contrainsurgente au prins viteză. În aprilie 1961, directo- 
rul Statului Major , generalul Earle Wheeler, și ministrul 
McNamara au hotărît să înfiinţeze o nouă sectie în cadrul 
Statului Major însărcinată cu activități speciale şi de 


1 Directorul Statului Major era ofiţerul cu cel mai înalt grad ataşat per- 
manent biroului de patru sute de persoane la vremea aceea, care susţinea 
Comitetul Întrunit al Șefilorde State Majore. Generalul Wheeler avea så 
devină preşedintele Comitetului Întrunit al Şefilor de State Majore, o po- 
ziţie pe carc a deținut-o o perioadă de şase ani. 


contrainsurgenţă. Partea de contrainsurgență din noul 
birou avea să fie centrul tuturor serviciilor militare ce 
sprijineau programul de contrainsurgență pentru Vietnam. 

ctivităţile speciale reprezentau o combinaţie de 
operaţiuni speciale — adică ajutorul militar acordat 
operațiunilor clandestine ale CIA — și planuri speciale, 
respecţiv, teh nica deosebită a acoperirii militare și a into- 
xicării . 


Pentru a contrabalansa dezvoltarea rapidă a progra- 
mului Forţelor Speciale din armata de uscat şi a noului 
Centru de Luptă Neconvenţională de la Fort Bragg, gene- 
ralul Curtis E. LeMay, seful statului major al aviației, a 
anunţat că în aprilie 1961 fusese activată o escadrilă de 
antrenament a echipajelor de luptă, la baza aeriană de la 
Eglin, Florida. Misiunea acelei escadrile speciale includea 
operaţiuni de contrainsurgenţă, de tehnici de luptă 
neconventionale și de război psihologic. Curînd după 
aceea, cadrul a fost lărgit considerabil, ca să devină un 
Centru de Luptă Neconvenţională Aeriană, care cuprin- 
dea o aripă de comando aerian şi un detașament de 
aplicaţii de luptă. Fără întârziere, unităţile de Luptă 

econvenţională Aeriană din ceptrul de la Eglin au fost 
desfășurate în Vietnamul de Sud“. 

Este de reținut faptul că atît Beretele Verzi din cadrul 
Forţelor Speciale ale armatei de uscat, cît şi comandou- 
rile aeriene din aviaţie s-au dezvoltat și au fost pregătite 
în strînsă colaborare cu CIA, iar pînă la sosirea lor în 
Vietnam au acţionat sub controlul agenţilor CIA. Erau 
organizaţii extrem de speciale. Erau ceea ce președintele 
Reagan a reprodus ulterior întocmai, cu ajutorul unora 
dintre aceleași persoane, în America Centrală. Însă ceea 
ce nu a putut face Reagan a fost un George Washington 
nicaraguan. Primul lucru pe care l-a făcut Lansdale în 


1 Eu am fost primul şef al Biroului de Operaţiuni Speciale și am conti- 
nuat să deţin această funcţie pînă în 1964, timp în care preşedinţia Comi- 
tetului Întrunit al Şefilor de State Majore a fost deţinută de Lemnitzer şi 
apoi de Maxwell Taylor. A: A 

2 Unul dintre motivele pentru care baza aviatică de la Eglin a fost alea- 
să pentru acest program a fost că acolo fusese înfiinţat, cu ani în urmă, 
un dispozitiv aerian al CLA care devenise deosebit de însemnat ca centru 
mondial pentru operaţiunile aeriene ale Agenţiei, cu excepţia celor din 
programul U-2 și a celor din cadrul infrastructurii liniilor aeriene parti- 
culare Air America. 


Vietnam a fost să creeze un „Părinte al Patriei“, în per- 
soana lui Ngo Dinh Diem. 

Pe la sfîrşitul lunii aprilie 1961, preşedintele Kennedy 
a primit spre analiză un program de contrainsurgență 
revizuit , fără materialul lui Lansdale. Kennedy n-a ezitat 
să implementeze multe dintre recomandările noului pro- 
gram. Prima mişcare de trupe, desfăşurarea a patru sute 
de soldaţi din Forţele Speciale în Vietnamul de Sud, a 
fost efectuată pentru a servi la accelerarea instruirii arma- 
tei sud-vietnameze. Acţiunea a fost ordonată de preşedin- 
tele Kennedy prin Ordinul de Apărare a Securităţii 
Naţionale (NSAM) 452, publicat pe 11 mai 1961. 

Pe 20 aprilie, Kennedy ştia că, dacă avea de gînd să 
obțină controlul absolut asupra Agenţiei, trebuia să afle 
care a fost eroarea strecurată în proiectul împotriva lui 
Castro şi cum să procedeze ca să preia controlul progra- 
mului de contrainsurgenţă pentru Vietnam, chestiuni cu- 
prinse în directiva autoritară pe care i-a scris-o 
generalului Maxwell Taylor pe 21 aprilie 1961. 

Referitor la dezastrul din Cuba al brigăzii, preşedin- 
tele n-a pierdut multă vreme ca să pătrundă în miezul 
problemei. Pe 1 iunie 1961, Taylor i-a înaintat „Scrisoarea 
către preşedinte“, un document deosebit de însemnat. 
Kennedy şi cei din echipa lui l-au examinat cu mare 
atenţie şi, pe 28 iunie 1961, s-a emis una dintre cele mai 
importante și ieşite din comun directive eliberate vreo- 
dată de la Casa Albă de vreun preşedinte, de la Cel de-al 
Doilea Război Mondial pînă atunci. 

Acest ordin, NSAM #855, arăta, în parte: „Doresc să 
aduc la cunoștința Comitetului Întrunit al Sefilor de State 
Majore cele ce urmează cu privire la opiniile mele legate 
de relaţiile acestuia cu mine în cadrul operaţiunilor 
Războiului Rece: ... Comitetul Întrunit al Șefilor de State 
Majore are aceeași responsabilitate faţă de apărarea țării în 
cursul Războiului Rece ca şi în conflictele convenţionale.“ 

Aceasta este o afirmaţie revoluționară, ținînd seama 
de persoana care a făcut-o şi de circumstanțele în care a 
fost promulgată. Războiul Rece era masiva confruntare 


1 Acest program s-a spus că a fost desfăşurat sub conducerea lui 
George Ball de la Externe. 


globală, care exista, însă, numai în termeni confuzi. Dar 
termenul de „Operaţiuni ale Războiului Rece“ constituia 
o definitie ce caracteriza activităţile secrete, clandestine. 
Prin tradiţie, serviciile armatei regulate ale acestei ţări nu 
erau autorizate să se implice în activităţi clandestine în 
vreme de pace. De aceea, prin NSAM 455, preşedintele 
Kennedy a însârcinat Comitetul Întrunit al Şefilor de 
State Majore — forţele armate ale Statelor Unite — cu 
activitatea Războiului Rece, la fel cum ar fi responsabili 
în cadrul unei stări de război reale, declarate, între națiuni. 
Acest fapt reprezintă o deviere radicală de la regulile traditio- 
nale ale stării conflictuale existente în familia națiunilor. 

Kennedy ordona ca forțele regulate ale SUA să fie 
folosite împotriva oricărui adversar în cadrul Războiului 
Rece, indiferent dacă există sau nu o declaraţie de război. 
Aceasta a reprezentat o concepție revoluționară, iar dacă 
directivele prezidenţiale în cauză (NSAM #55 a fost 
însoţită de alte două NSAM 456 şi 457) ar fi devenit 
operaţionale de facto, ele ar fi produs o schimbare majoră 
a cursului războiului din Vietnam. 

CIA ar fi fost înlăturată efectiv de la coordonarea ope- 
raţiunilor Războiului Rece și şi-ar fi limitat activitatea la 
singura atribuţie ce-i fusese stabilită prin lege, aceea de 
coordonare a serviciilor de informaţii. În multe situații, 
aceste directive ar fi făcut din preşedintele Comitetului 
Întrunit al Șefilor de State Majore omologul de zi cu zi al 
ministrului de externe. 

"Totodată, documentele arătau poziţia lui Kennedy, 
menţionînd explicit planul său de bătaie. Kennedy prelua, 
dacă putea, controlul cu ajutorul Comitetului Întrunit al 
Șefilor de State Majore. Pe atunci nu ştia, însă, o dată cu 
emiterea acestor ordonante, că îi mai rămăseseră numai 
optsprezece luni pentru a cîştiga războiul împotriva CIA 
şi a aliaţilor acesteia sau să-şi piardăviața în această tentativă. 

Un straniu joc al sortii l-a determinat pe Kennedy să 
aleagă Comitetul Întrunit al Șefilor de State Majore ca 
armă forte în lupta sa contra CIA. Alegerea i-a fost dic- 
tată de tăria şi de curajul scrisorii lui Maxwell Taylor. Pe 
la mijlocul verii, Taylor va deveni consilierul cu probleme 


militare şi de informaţii pe lîngă preşedinte, la Casa Albă. 
În octombrie 1962, Kennedy l-a numit în fruntea Comite- 
tului Întrunit al Șefilor de State Majore. Omul care a scris 
paragrafele citate mai sus în NSAM #55 a fost Maxwell 
Taylor — nu Jack Kennedy sau altcineva de la Casa 
Albă — ca reprezentant al membrilor Grupului de Studiu 
Cubanez. Acele cuvinte, împreună cu multe altele de 
aceeași factură din seria amintită de documente, au fost 
extrase cuvînt cu cuvînt din îndelung ascunsa „Scrisoare 
către preşedinte“, alcătuită de Taylor pe 13 iunie 1961. 

Ce l-a făcut pe Taylor, Burke şi Dulles, cu toţii membri 
ai comisiei de anchetă, să prezinte aceste idei ca și cum ar 
fi fost ale lui Kennedy? De ce le-a acceptat imediat 
Kennedy şi le-a publicat sub semnătură proprie? 

Fiindu-i acordate asemenea puteri însemnate din partea 
preşedintelui, unde se afla Comitetul Întrunit al Șefilor de 
State Majore cînd au bubuit armele pe străzile din Dallas 
optsprezece luni mai tîrziu? Unde era Lansdale? Unde 
era Allen Dulles? De ce a fost Kennedy atît de singur și 
de lipsit de apărare în momentul în care a făcut acea 
călătorie fatală în Texas în 1963? 

Kennedy căuta să-și impună autoritatea prezidenţială 
pe care presupunea că o deţine, dar cînd ordinele sale au 
fost transmise oamenilor cărora le erau adresate, a desco- 
perit că autoritatea lui era lipsită de importanţă. Dispo- 
ziţiile sale au fost puse în taină în dosarele birocratice şi 
au fost uitate. De putine ori în istoria acestei ţări au fost 
relevate atît de limpede limitele reale ale autorităţii prezi- 
denţiale. Eram ofițerul care făcea instructajul pentru mi- 
Siuni al președintelui Comitetului Întrunit al Șefilor de 
State Majore căruia îi era adresat NSAM #55. Știu exact 
ce i s-a spus despre directive și care a fost părerea sa față 
de ele, exprimată în timpul acelei întflniri, cînd mi s-a cerut 
să pun actele în dosarul preşedintelui Comitetului, unde 
au şi rămas. Generalul Lyman L. Lemnitzer n-a dorit să 
fie un „războinic rece“. 

În cursul marii confruntări dintre Kennedy şi sursele 
ascunse ale puterii de la Washington, reprezentate de 
CIA şi de aliaţii săi din Ministerul Apărării şi din 


complexul militar-industrial, preşedintele şi-a dat seama 
că armele lui erau ineficiente, iar ordonantele i se ignorau. 
Începînd cu luna iulie a anului 1961, el a început să 
schimbe această situaţie. 


DOISPREZECE 


Spre confruntarea finală 


LA NUMAI DOUĂ LUNI de la umilitoarea 
înfrîngere a brigăzii exilaţilor cubanezi pe țărmul de la 
Bay of Pigs, preşedintele Kennedy încerca să pună 
căpăstru nărăvaşei CIA. Pe 28 iunie, au fost emise de la 
Casa Albă trei directive de cel mai înalt nivel, trei Ordine 
de Apărare a Securităţii Naţionale (NSAM). 

nul dintre ele, NSAM 455, intitulat „Relaţiile 
Comitetului Întrunit al Șefilor de State Majore c 
preşedintele în contextul operaţiunilor Războiului Rece“, 
purta semnătura lui Kennedy şi era adresat direct preşe- 
dintelui Comitetului Întrunit al Șefilor de State Majore, 
generalul Lyman L. Lemnitzer, procedură complet neo- 
bișnuită în cadrul uzanțelor interguvernamentale. În mod 
normal, documentul ar fi trebuit să ajungă la preşedintele 
Comitetului Întrunit al Şefilor de State Majore prin inter- 
mediul ministrului apărării şi să fie trimise copii ministru- 
lui de externe şi directorului CIA, dat fiind subiectul 
abordat. Fără discuţie, această directivă a fost cel mai im- 
poran act emis în primul an al preşedinţiei lui Kennedy. 
l era hotărît să limiteze rolul CIA în cadrul activităţilor 
clandestine, dacă nu chiar să-l elimine în totalitate. 
Aceasta a fost prima dintr-o serie de directive politice 
superioare emise de Kennedy, care a culminat cu NSAM 
#263, publicată cu o lună înainte de a fi ucis. 

Documentele respective şi autoritatea lor efectivă au 
fost ascunse ani de zile. Deși o parte dintre ele au apărut 
în așa-zisele Documente ale Pentagonului, nu au figurat 
ca un tot sau cu titlurile şi limbajul lor original. După cîte 
ştiu eu, nu au fost niciodată legate de documentele-sursă, 
cuprinse în raportul Grupului de Studiu Cubanez, respec- 


1 În completarea acestui ordin, a existat NSAM #56, „Evaluarea 
cerinţelor paramilitare“, şi NSAM 457, "Responsabilitatea pentru ope- 
raţiuni paramilitare". Fiecare a fost semnat şi distribuit în manieră uzuală 
de câtre McGeorge Bundy, în numele preşedintelui. 


tiv „Scrisoarea către preşedinte“, adresată de Maxwell 
Taylor lui Kennedy, datată 13 iunie 1961; lucrul acesta 
este dezbătut mai detaliat într-un alt capitol al acestei 
cărţi. 

La Casa Albă s-a făcut o copie a NSAM 455, adresată 
separat ministrului apărării. Nici o copie n-a fost trimisă 
ministrului de externe sau directorului serviciilor de in- 
formaţii. Politica plină de miez a directivelor lui Kennedy 
a marcat primii paşi în planul său ambițios de a schimba 
cursul operațiunilor Războiului Rece care, în cea mai 
mare parte, se aflaseră în însărcinarea CIA de la înființa- 
rea Agenţiei la sfîrșitul anului 1947. Aceste remarcabile 
documente au determinat decizia ulterioară a lui Reagan 
de a renunța la acţiunile secrete „plauzibil dezminţite“ 
din perioada Eisenhower şi de a executa operaţiuni des- 
chise în cadrul Războiului Rece, ca acțiunea sa din 
Granada și atacurile aeriene fățişe asupra Libiei cu apa- 
rate F-111. Administraţia Bush a continuat această politi- 
că „deschisă“ prin atacarea statului Panama și prin 
operațiunea „Furtună în Desert“. 

Indiferent dacă noua politică militară a fost sau nu 
proclamată în mod public ca poziţie oficială a Statelor 
Unite, astăzi ea este practicată, așa cum a dovedit 
războiul din Golf. Această politică arată că suveranitatea 
naţională nu mai există, de fapt, şi că independenta și, 
granițele unui stat nu mai sînt inviolabile. 

O dată cu implementarea pe scară tot mai mare a noii 
politici, familia tradiţională a naţiunilor se va dezintegra 
într-un teatru de măcel al puterii brute. De acum încolo, 
nimeni nu va mai fi în siguranță. Nu mai există tabuuri. 
Oricine, de oriunde, este ţinta potenţială a altcuiva. Nu 
există loc în care să te poţi ascunde. 

Această doctrină, adoptată cuvînt cu cuvînt din scrie- 
rile lui Mao Tzedun, a căpătat pentru prima oară formă și 
o oarecare legitimitate sub semnătura lui John F. Kenne- 
dy, care nu a ezitat să-și afirme fără echivoc intenţiile în 
primele fraze ale NSAM #55, adresat preşedintelui 
Comitetului Întrunit al Şefilor de State Majore (Repet, 
această directivă nu a fost scrisă de JFK. Am văzut mai 
tîrziu că ea a fost opera generalului Maxwell Taylor, care 


era familiarizat cu studiile făcute de armata americană a- 
supra lucrărilor lui Mao.) 


Doresc să aduc la cunoștința Comitetului Întrunit 
al Şefilor de State Majore următoarele, cu privire la 
opiniile mele legate de relaţiile acestuia cu mine în 
cadrul operaţiunilor Războiului Rece: 


a) Consider Comitetul Întrunit al Șefilor de State 
Majore drept principalul meu consilier militar însărci- 
nat să-mi înainteze recomandările sale și să răspundă 
cererilor de consiliere. Înţeleg ca aceste recomandări 
să ajungă la mine direct şi nefiltrate. 


b) Comitetul Întrunit al Şefilor de State Majore 
are aceeaşi responsabilitate față de apărarea ţării în 
cursul Războiului Rece, ca și în conflictele conventio- 
nale. 


După cum este folosit în aceste directive, termenul 
„Operaţiuni ale Războiului Rece“ se referă, în general, la 
activităţile secrete. Noutatea acestei linii politice constă 
în faptul că președintele aducea Comitetului Întrunit al 
Şefilor de State Majore cu experiență militară într-o arie 
de acţiuni care, în mod obişnuit, conform prevederilor 
Ordonantei 45412 a NSC din 15 martie 1954, fuseseră 
declarate a se afla în afara îndatoririlor serviciilor militare 
regulate pe timp de pace. Un prim pas în această direcţie 
a fost făcut Q dată cu numirea, în 1957, a preşedintelui 
Comitetului Întrunit al Şefilor de State Majore ca mem- 
bru al „Grupului Special“ al NSC 45412, ce fusese 
împuternicit să aprobe operaţiunile clandestine. 

Trebuie să menţionăm că aceste declaraţii politice 
semnate de Kennedy provin direct dintr-un studiu al ope- 
raţiunii Bay of Pigs. Preşedintele Kennedy ordonase lan- 
sarea unui atac esenţial, secret, împotriva ultimelor trei 
avioane de luptă ale lui Castro. Aşa cum am văzut, atacul 
n-a avut loc. Alţii, ignorînd stipulaţiile NSC 45412, l-au 
acuzat pe Kennedy, spunînd că ar fi trebuit să asigure 
„acoperire aeriană“ din partea armatei americane pentru 
brigada exilaţilor cubanezi, cînd aceasta a fost atacată de 
cele irei aparate rămase din aviația de luptă a lui Castro. 


Aceia care au adus această acuzatie nu au luat în conside- 
rare faptul că NSC interzisese utilizarea forțelor armate 
regulate în sprijinul operaţiunilor clandestine şi că întreaga 
strategie fusese stabilită conform aceleiaşi interdicții. 

Asta avea în minte Kennedy cînd a subliniat acest factor 
afirmînd: „Comitetul Întrunit al Şefilor de State Majore 
este răspunzător pentru apărarea ţării în cadrul Războiu- 
lui Rece, la fel cum este răspunzător în cazul unor osti- 
lităţi convenţionale.“ În acest fel, el făcea posibilă 
implicarea, la nevoie, a Comitetului Întrunit al Șefilor de 
State Majore în acţiuni de genul celor a căror necesitate 
se ivise anterior în timpul operaţiunii Bay of Pigs. 

Astfel, NSAM #55 este o declaraţie însemnată şi s-ar 
putea spune multe despre felul în care a reapărut de-a 
lungul administraţiilor următoare. În cadrul unor 
conflicte militare convenţionale, ca cele definite de Clau- 
sewitzi, sau luate în înțelesul obişnuit, instituția militară 
se substituie diplomaților şi se face răspunzătoare pentru 
război total împotriva cetăţenilor, a teritoriului şi a pro- 
prietăţilor inamicului, în orice mod posibil. Modificarea 
acestei doctrine, pentru a fi aplicată în vreme de pace, 
chiar fiind în cadrul Războiului Rece, duce la ridicarea 
acestuia la un nivel mai înalt şi mai deschis, conferind 
armatei americane un rol pe care nu l-a mai avut nicio- 
dată înainte. Cînd aceste trei directive au ajuns la 
cunoştinţa Statului Major Unificat“, angrenajele compli- 
cate din culisele Pentagonului s-au pus în mișcare. 
Situaţia era cu atît mai complexă cu cît la Externe şi la 
CIA nu fusese trimisă imediat o explicaţie a acestei ma- 
jore schimbări politice. 

În clipa în care apare o deviere semnilicativă în linia 
politică ştiută, primul lucru care se face în cadrul meca- 
nismului birocratic este trimiterea unor anchetatori 
secreti care să descopere originea respectivei modificări şi 
să constate implicaţiile sale. Se întîmplă rareori ca un nou 


1 Carl von Clausewitz, ofiţer şi strateg militar prusac (1780-1831). 

2 Statul Major este divizia care susține Comitetul Înirunit al Şefilor de 
State Majore. În vremea încare se petrec cele descrise aici, 1961, în această 
divizie existau circa patru sute de funcţionari. 


preşedinte şi o nouă echipă prezidenţială să vină la putere 
dotați cu oameni suficient de experimentați ca să producă 
ei înşişi o asemenea schimbare radicală. S-a crezut că la 
originea acestor directive ar sta Ted Sorensen, consilierul 
preşedintelui, și Bobby Kennedy, dar nu era aşa. 

Pentagonul, CIA şi Ministerul de Externe — fiecare 
din propriile sale motive — au sondat Casa Albă. Însă 
n-au putut descoperi vreo persoană sau vreo activitate 
preliminară care să-i conducă la aflarea cauzelor care au 
generat aceste documente speciale. Problema era 
înrăutăţită de faptul că puţine copii ale directivelor fuse- 
seră puse la dispoziţia cuiva. Adevărata sursă a rămas 
mult timp nedescoperită și, în această privinţă, există un 
fapt de mare însemnătate, unul care s-a perpetuat zeci de 
ani, de-a lungul erei Războiului Rece. În această perioadă, 
întrega teorie a războiului, rolul armatei și natura statului 
naţional modern au fost drastic modificate la un preţ, 
doar pentru cetăţenii Statelor Unite, de trei mii de 
miliarde de dolari. 

Prin aceastătentativă de implementare a politicii pro- 
mulgate de cele trei directive din 28 iunie 1961, preşedin- 
tele Kennedy a creat o forță explozivă în interiorul 
mediilor guvernamentale și ale aliaţilor acestora, astfel 
încît efectul de masă a luat o întorsătură periculoasă pe 
străzile Dallasului în ziua de 22 noiembrie 1963. 

Totul a început cu unul dintre cele mai bine păstrate 
secrete ale Celui de-al Doilea Război Mondial. 
Dezvăluind această taină, vom descoperi cum a fost posibil 
ca anumite elemente din armata americană și camarazii lor 
din CIA să devină interesaţi de tacticile de război secrete, 
scrise şi aplicate de liderul comunist chinez, Mao 
Tzedun. 

Această taină îsi are obirşia în faptul că, în vreme ce 
istoricii au dezvăluit public că Winston Churchill și Fran- 
klin D. Roosevelt s-au dus la conferința de la Teheran din 
1943, la sfîrșitul lunii noiembrie, să-l întîlnească pe Iosif 
Stalin pentru a dezbate principala tactică ce va fi aplicată 
în războiul împotriva Germaniei naziste, aceiași istorici 
au omis să arate că Cian Kai-Și şi soţia acestuia, May 


Ling, împreună cu o delegatie chineză specială, i-au 
însotit pe cei doi de la Cairo „unde s-au întîlnit Roosevelt, 
Churchill şi Cian. Această întrevedere la nivel înalt a fost 
deosebit de însemnată, nu doar în scopul avansării tacticii 
din Europa, ci şi pentru proiectarea unui plan de perspec- 
tivă pentru Extremul Orient, plan ce s-a materializat în 
Războiul Rece prin conflictele din Coreea şi din Indochina 
de mai tîrziu. 

Această aleasă delegație chineză avea de îndeplinit o 
sarcină foarte delicată ce-l implica pe Stalin şi, din mai 
multe motive, nu putea fi făcută publică. În timp ce în 
Europa sovieticii, britanicii și americanii erau angajați în 
lupta împotriva Germaniei naziste, iar pe teritoriul chine- 
zesc şi în Pacific americanii, chinezii şi englezii erau în 
conflict cu japonezii, forțele chineze ale lui Cian Kai-Și se 
confruntau cu o problemă mult mai complexă. În vreme 
ce liderul naţionalist Cian se lupta cu pericolul extern 
japonez, trupele sale erau amenințate şi de puternica 
armată comunistă condusă de Mao Tzedun. Britanicii şi 
americanii doreau ca Cian să le opună japonezilor o mai 
mare rezistenţă, însă dacă acesta şi-ar fi transferat 
oamenii din faţa lui Mao spre a-i angaja în luptele cu 
japonezii, ariergarda armatei sale ar fi rămas descoperită. 
Aşa că nu-si putea retrage trupele din fața lui Mao ca să-i 
ajute pe aliați şi în acelaşi timp să mai spere că va supra- 
viețui amenințării armatei comuniste. 

Cealaltă fatetă a problemei consta în faptul că ameri- 
canii şi britanicii îşi sporiseră numărul de trupe de pe 
ţărmul chinezesc în scopul de a-l ajuta pe Cian împotriva 
japonezilor, şi era inevitabil ca, undeva de-a lungul frontu- 
lui, forțele lor să le întîlnească pe cele ale armatei 
comuniste, aliate din punct de vedere ideologic cu Stalin — 
aliat, la rîndul lui, din punct de vedere militar, cu britanicii și 
cu americanii. 


1 Eu am pilotat un avion VIP folosit în perioada acestor conferinţe de 
către delegaţiile britanică şi americană, şi ca pilot al acestui aparat am 
transferat delegația chineză de la Cairo la 'Lcheran, pentru cea de-a doua 
conferinţă. De fapt, Cian Kai-Şi şi May Ling, care fuseseră la Cairo, au 
mers şi la Teheran şi cred că au călătorit cu avionul lui Roosevelt. Eu 
i-am transportat doar pe membrii delegaţiei lor. 


Un astfel de complex de împrejurări nu-și prea are 
locul în timpul războiului, cînd scenariul prieteni-contra- 
inamici se presupune a fi clar ca lumina zilei. De aceea 
cele patru puteri nu se puteau întîlni în mod public în 
același loc, iar asta explică de ce a fost nevoie de două 
conferinţe, una la Cairo si una la Teheran. Și mai explică 
de ce chinezii s-au întîlnit în taină cu Stalin la Teheran și 
cum au obținut cei trei aliați din Pacific — Statele Unite, 
Marea Britanie şi chinezii lui Cian Kai-Și — o concesie 
din partea lui Stalin, convingîndu-l să-l determine pe alia- 
tul său, Mao Tzedun, ca pe viitor să înceteze presiunea 
asupra lui Cian, cel putin pina la sfîrşitul războiului cu 
Japonia. (În cele din urmă, Mao i-a învins pe naționaliști 
la Nanking în 1949.) Aparitia unei asemenea încurcături 
diplomatice în focul luptei, reclamă adevăraţi oameni de 
stat de fiecare parte implicată. 

Nu intră în sfera de interes a acestei cărti pătrunderea 
în zonele de intrigă politică şi diplomatică ce s-au des- 
prins din această întilnire deosebit de importantă. Vom 
urmări, mai degrabă, impactul ei asupra dezvoltării unei 
noi tendințe în doctrina militară a Statelor Unite, care a 
apărut și s-a cristalizat în anii Războiului Rece. Elemen- 
tele acestei doctrine s-au evidenţiat în seria de directive 
prezidenţiale, NSAM #55, #56 şi #57, emise de Kennedy 
în iunie 1961, prin care făcea primul pas spre obiectivul 
său de a aduce CIA sub controlul său efectiv, însărcinînd 
armata cu executarea „Operaţiunilor din vreme de pace“ 
(clandestine). 

După conferințele de la Teheran şi Cairo, sprijinul şi 
participarea militară americană alături de chinezii de pe 
țărm au crescut enorm. Un grup de bombardiere B-29 
Super Fortress , a zburat din Statele Unite spre bazele 
din complexul de aeroporturi din timpul războiului de la 
Assam Valley, din estul Indiei, via Africa şi Orientul 
Mijlociu, şi de acolo mai departe, spre bazele avansate din 
China, pentru a efectua operaţiuni directe asupra insulelor 
natale ale japonezilor. 

Atunci, în perioada de după conferinţa de la Teheran, 
s-a întîmplat ca mulți demnitari militari americani să se 
confrunte cu condiţiile din China, care nu erau deloc spe- 


1 Supranumite „fortărețele zburătoare” (n. trad.). 


cifice practicilor şi doctrinei militare americane. În China, 
forţele armate erau profund implicate în politică, ducînd 
în acelaşi timp un război convenţional împotriva japone- 
zilor şi unul civil împotriva trupelor lui Mao. Acest rol 
politic inevitabil a deschis ochii unor observatori militari 
americani conservatori. 

Statele Unite trimiseseră în China un număr de 
conducători militari dintre cei mai buni. Armata de uscat 
se afla sub comanda generalului Joseph W. Stilwell. 
Unităţile aviaţiei militare erau comandate de legendarul 
general Claire Chennault al faimosului detașament 
„Flying Tigers“. Ciţiva dintre acești ofiţeri şi dintre su- 
bordonaţii lor imediaţi au venit din Asia puternic impre- 
sionaţi de ce văzuseră acolo. Două lucruri se reliefau mai 
mult decît orice: impactul bombei atomice și scrierile, şi 
doctrina revoluționară militară a lui Mao Tzedun. 

În perioada Celui de-al Doilea Război Mondial şi 
chiar înainte, bărbaţii de arme din Statele Unite — în cea 
mai mare parte a lor — priveau războiul ca pe ceva ce se 
desfăşoară dincolo de ocean, în afara granitelor noastre. 
Vedeau în serviciul militar o activitate total apolitică şi au 
descoperit că opinia lor era în mare parte conformă cu 
cea a tradiţiilor militare ale aliaților noștri britanici şi 
francezi din Europa... adică pînă În perioada de sfirşit a 
războiului. Atunci, lucrurile au pornit să se schimbe. 

După capitularea Italiei, armata de uscat americană a 
început să ajute italienii care se aflaseră sub guvernarea 
totalitară fascistă timp de o generaţie, poate mai mult. 
Aveau nevoie de sprijin nu numai pentru a obține hrană, 
adăpost şi îmbrăcăminte, ci şi pentru restructurarea admi- 
nistraţiilor locale. 

Armata americană a inițiat un program de „Afaceri 
Civile şi Administraţie Militară“. Soldaţii americani, 
aplicînd cunoştinţele lor din viața civilă, s-au apucat 
serios de treabă şi au refăcut reteaua publică de alimen- 
tare cu apă, au pus transporturile din nou în mișcare și 
Chiar au alcătuit o structură politică aptă să preia admi- 
nistrarea publică a localităţilor. Această activitate s-a 
răspîndit în toată Europa, o dată ce oraşele şi tirgurile 


1 Tigri zburători (n. trad.). 


erau eliberate unul după altul de avansatele armate ame- 
ricane. 

Armata americană intra în politică. Dar era politica 
altcuiva. Acest nou rol al instituţiei militare a apărut într-un 
moment neprevăzut. În îndepărtata Japonie, două orașe 
fuseseră făcute una cu pămîntul de bombele atomice. 
Dacă viitorul războiului avea să se confrunte cu realitatea, 
va trebui să se admită că ţări întregi sau, cel puţin, zone 
întinse ale lor vor fi devastate în totalitate de armele 
nucleare şi de efectul lor ucigător. 

La sfîrşitul anilor '40 şi începutul anilor ’50, colegiile 
de război, unde se structurează doctrina militară, au înce- 
put să cerceteze armele nucleare şi puterea lor enormă în 
ideea de a le introduce în cadrul Marii Strategii din vreme 
de război. Dacă întregul proces evolutiv al războiului 
crease un spectru bazat pe armament, începînd cu mînui- 
rea bîtei şi sfirşind cu bombardierele B-29, atunci se poate 
spune că armele nucleare au extins acel spectru de forță 
pînă aproape la infinit. 

Programa fiecărei şcoli de ofiţeri superiori conținea 
segmente importante referitoare la războiul atomic. „Pla- 
nurile de Război“ — acele planuri esențiale şi foarte rigu- 
roase menite să implementeze Marea Strategie și folosite 
în procesul de finanțare menit să asigure necesarul de 
oameni, bani şi echipamente de luptă de primă necesitate 
pentru desfășurarea și îndeplinirea acestor planuri în vre- 
mea războiului — erau alcătuite în așa fel, încît conţineau 
pani însemnate ce tratau activitatea „ulterioară loviturii“. 

oua strategie a vîrstei atomice recunostea existența 
unui nou tip de război început cu un schimb brusc de 
arme nucleare, urmat de o perioadă de şoc şi de stagnare. 
Se prevedea că zonele urbane ale Uniunii Sovietice vor fi 
devastate, iar transporturile și comunicațiile vor fi dis- 
truse în întregime. Activităţile cotidiene ale populaţiei 
supraviețuitoare se vor afla într-un punct mort, în lipsa 
unei voci conducătoare de la Kremlin; supraviețuitorii vor 
fi de capul lor. Planurile de război preconizau că prima 
naţiune care îşi va putea introduce forțele armate, aero- 
purtate, în zonele devastate, aflate în stare de şoc, şi va 
putea restabili ordinea şi disciplina, aducînd o nouă 
orînduire economico-politică, îşi va asigura victoria. 


În acest scop, nou înființata CIA a fost cooptată în 
activitatea de planificare tactică şi vizată ca cea de-a patra 
armă în vreme de război. Agenţiei i s-a cerut să suprave- 
gheze evolutia acestor activităţi în vreme de pace şi să 
conducă aplicarea lor în vreme de război. Aviației mili- 
tare i s-a cerut, de asemenea, să formeze un imens sistem 
mondjal de transport aerian care să poată fi suplimentat 

apid la declansarea războiului cu aeronavele din CRAF 

ota Aeriană Civilă de Rezervă) ale liniilor aeriene 
Sail: Această armată aeriană imensă va aeropurta 
armata şi materialele de primă necesitate în zonele ina- 
mice care au fost evitate intenţionat de atacurile nucleare, 
ca refugii și zone de restabilire de după potopul atomic. 

Unităţile de „Forte Speciale“ din cadrul armatei, create 
în acest scop pentru a conlucra cu CIA și cu activele „în 
aşteptare“ ale acesteia, vor iniţia crearea unei forme de 
guvernare ce va cuprinde o nouă orînduire economică și 
socială. Ca element de conducere al acestor trupe, 
armatei de uscat a Statelor Unite i s-a ordonat să 
înființeze, în vreme de pace, o secţie de Război Special 
pentru pregătirea Forţelor Speciale; şi, o dată antrenate, 
să fie dispersate în punctele strategice de pe tot globul. 
Agenţiei Centrale de Informaţii i s-a ordonat să facă totul 
pentru a alcătui reţele de agenti străini, tot în vreme de 
pace, cu mult în spatele granițelor virtualelor state ina- 
mice. La declansarea războiului, CIA va activa aceste 
rețele aflate „în aşteptare“ pentru a pregăti sosirea forte- 
lor armate americane. 

Aviația militară a înființat escadrilele ARC (Reapro- 
vizionare şi Comunicaţii Aeriene), enorme detașamente 
de zbor antrenate şi înzestrate astfel, încît să lucreze cu 
CIA și cu Fortele Speciale. Escadrilele ARC erau 
prevăzute cu tiparnițe ce puteau opera în timpul zborului. 
Ele erau capabile să lanseze valuri de manifeste pe arii 
întinse, pentru a asigura latura psihologică a războiului şi 
a înlocui reţeaua de comunicații necesară pentru reorga- 
nizarea unei populaţii buimace şi în dezordine. Acesta era 
planul grandios născut din fuziunea dintre lansarea bom- 
bei atomice la sfîrșitul războiului și de experiențele Afa- 
cerilor Civile şi Administraţiei Militare din timpul 
aceluiaşi război mondial. Dacă ne gîndim mai bine, e 
uimitor să vedem cum aceste două concepte, divergente 


din multe puncte de vedere, au devenit Marea Strategie a 
planului de luptă; şi cum au fost structurate cu măiestrie 
după aceea, prin adăugarea elementelor doctrinei maoiste 
ca ingrediente fundamentale, pentru a deveni doctrina 
Războiului Rece și strategia epocii Vietnam, printre altele. 
De exemplu, acessta a fost planul care a stat la baza pro- 
gramului „Cătunul Strategic,“ care va fi descris mai tîrziu. 

Este şi mai fascinant să vedem cum toate acestea au 
căpătat formă în mîinile administraţiilor ulterioare şi au 
fost aplicate ca şi concept de bază al acțiunii armate în 
anii "80 şi '90. Însă, în pofida tuturor progreselor, a existat 
o lacună. Noua doctrină necesita ochi şi urechi şi, dacă 
era posibil, contacte de nădejde în zonele renegate de pe 
teritoriul Uniunii Sovietice sau al altor inamici potenţiali. 

Relativ noua Agenţie Centrală de Informaţii, concen- 
trată în special asupra principalei sale misiuni de coordo- 
nare a informaţiilor, nu dispunea de baze, echipament 
militar, forță umană, locuri de depozitare şi toate celelate 
necesare pentru a îndeplini o astfel de sarcină. Confrun- 
tată cu această dilemă — CIA își dorea cu înverșunare să 
fie a patra armă, dar nu dispunea de cele necesare pentru 
a-şi atinge scopul — Agenţia a luat, ca de obicei, o decizie 
inteligentă, în propriul avantaj. 

A plasat sarcina sprijinului chiar pe umerii sistemului 
militar. De-a lungul anilor, CIA a depozitat stocuri 
enorme de echipament — autorizat de planurile de 
război — în magazii, în aparenţă în aşteptarea fie a unui 
exerciţiu militar în care să-şi încerce puterile, fie a 
adevăratului război. În acest fel şi-a băgat CIA piciorul 
între prag şi ușă pentru a da drumul primelor sale ope- 
raţiuni clandestine. 

Există un vechi truism militar, conform căruia „dacă ai 
arme, ele vor fi folosite“ şi, într-adevăr, o dată cu trecerea 
anilor, aceste arme au fost folosite de către CLA- 

Cele două concepte strategice, unul inspirat din China 
lui Mao şi celălalt din devastarea Europei în timpul 
războiului, au început să fuzioneze cu realitatea nucleară. 
Ofițerii americani cu experiență asiatică au început să 
absoarbă conceptul european de Acţiune civică şi război 
neconvențional. Această schimbare de direcţie a devenit 
trăsătura dominantă a politicii militare a preşedintelui 


Reagan, aşa cum a fost evidenţiată în America Centrală, 
Africa și Orientul Mijlociu. 

Înainte vreme, , peraţiunile din timp de pace“ erau 
mascate, și s-a încercat continuu să fie ţinute aşa. Astăzi, 
ele sînt numite „acoperite“, dar sînt la fel de deschise ca și 
atacurile asupra Libiei şi, desigur, sînt uşor de atribuit 
Statelor Unite. Această Situație marchează sfîrşitul prin- 
cipiului care onora suveranitatea națională în cadrul 
familiei de naţiuni. Prin 1958, ofițerii superiori din armata 
Statelor Unite au audiat conferințe pe marginea acestor 
subiecte ținute de noua generatie de strategi militari ame- 
ricani. lată, în continuare, un fragment dintr-o astfel de 
conferinţă ţinută de Edward G. Lansdale: 


Mao Tzedun a arătat importanta forţelor politico-mi- 
litare comuniste în noul tip de război modern. Scopul 
principal este de a închega o relaţie între armată şi 
popor, care să ducă la unirea poporului cu forțele 
armate. Aceste relaţii pot fi adoptate de toate celelalte 
armate, în special de trupele de gherilă. Există persoane 
care nu-şi pot imagina cum de supraviețuiesc atît de 
mult trupele de gherilă în ariergarda inamicului. Dar 
aceste persoane nu înțeleg relaţia dintre armată și 
populaţie. Poporul e ca apa, iar armata ca peştele. 
Cum îi poate fi peştelui greu să supraviețuiască în 
apă? 


Acestea sînt luate chiar din Cărticica roșie a lui Mao. 
Altfel spus, învăţăturile lui Mao au devenit dintr-o dată 
parte a doctrinei noii strategii militare americane. Exem- 
plul cu „peştele în apă“ a fost repetat de mii de ori în mii 
de prelegeri. Vocea lui Mao s-a ridicat iar şi iar la Cole- 
giul de Război al Armatei, cu aceste cuvinte: 


Există multe elemente în cadrul armatei cărora nu 
le pasă decît de latura militară şi ignoră politica. 
Astfel de ofițeri militari cu mentalitate unilaterală, 
care neglijează interdependentţa dintre relaţiile poli- 
tice şi cele militare, trebuie făcuţi să înțeleagă legătura 
corectă dintre cele două. Toate acțiunile militare re- 
prezintă mijloace de îndeplinire a unor obiective poli- 
tice bine stabilite, în vreme ce acțiunea militară este 


ea însăși o formă de manifestare politică. Sigur că 
există diferenţe între relaţiile politice şi cele militare, 
fiecare cu caracteristicile sale aparte, dar nu trebuie 
izolate şi detașate una de cealaltă. 

Lumea de astăzi se află deja într-o nouă perioadă 
de dezvoltare, iar războiul actual nu este departe de a 
fi deja ultimul conflict armat din istorie, un lucru care 
trebuie, de asemenea, bine înțeles. Majoritatea omeni- 
rii, inclusiv cele 450 de milioane de chinezi, este deja, 
sau se pregăteşte să fie angajată într-un război drept, 
major, împotriva tuturor agresorilor şi opresorilor din 
lumea întreagă. Nu contează cît va dura acest război, 
dar este sigur că se apropie de ultimul război din isto- 
rie. După un astfel de război, necruţător și îndelungat, 
va exista o epocă istorică fără precedent în istoria ome- 
nirii, din care vor lipsi războaiele. 


Acestea sînt comentariile scrise ale unuia dintre cei 
mai mari conducători militari ai timpurilor moderne. El 
definește Războiul Rece în termenii unui război adevărat. 
A fost cartea de căpătii a conducătorilor militari ai arma- 
tei americane, care își dădeau seama că aceste idei nu-şi 
vor găsi aplicabilitate imediată în Statele Unite, dar au 
aflat modalităţile de a crea armate de acest tip în alte ţări, 
în special în statele nou apărute din Lumea a Treia. 

rmătorul pas pe calea implementării depline a noii 
doctrine a implicat combinarea învățăturilor lui Mao cu 
programa de învățămînt de la Şcoala de Afaceri Civile şi 
Administraţie Militară de la Fort Gordon, Georgia, şi 
apariţia, din această fuziune, a unei noi doctrine de război 
neconvențional în anul 1960. 

Din punctul de vedere al armatei, declaraţii de genul 
„tipul de pace pe care îl avem astăzi este prea important 
ca să îl lăsăm în seama diplomaților de carieră şi a econo- 
misștilor de profesie“, au devenit comune, o dată ce înalții 
demnitari militari au început să înțeleagă că armata State- 
lor Unite avea un rol în cadrul Războiului Rece. După 
cum s-a arătat în aceste prelegeri: „Cu sprijinul și coordo- 
narea SUA, acţiunile militar-politice ale forțelor armate 
din Asia de Sud-Est pot fi decisive în ridicarea unor natiu- 
ni libere şi puternice, cu guverne naționale şi populare.“ 


Nu ne trebuie prea multă imaginaţie ca să ne dăm seama 
cum mergeau lucrurile; noua doctrină propunea, 
întrucîtva, ca O armată puternică — precum una condusă 
de un lider autoritar ca Augusto Pinochet din Chile, de 
pildă — să aibă menirea de a forma un guvern „din 
popor“. Aceeași nouă doctrină viza o armată naţională 
suspendată undeva între popor, pe de o parte, şi fotoliul 
guvernamental, pe de altă parte.. Cu adevărat ca 
„peştele“ (armata) în „apă“ (poporul). 

n ciuda optimismului planificatorilor, aceștia nu au 
fost în stare să demonstreze că o armată poate acţiona în 
acest mod (cu atît mai puţin armata generalului Pino- 
chet). O dată ce armata a obtinut puterea, şi-o exercită. 
Fotoliul guvernamental este Încon jurat de această nouă 
armată, iar poporul este subjugat. În cercurile militare, 
tradiţia este întotdeauna mai puternică decît vorbele. 

ao și-a scris ideile despre armata sa în timp ce era 
liderul rebelilor. Ajuns la putere, lucrurile s-au schimbat 
radical. A devenit la fel de dictatorial ca toţi cei de aceeaşi 
teapă. Pentru cei ce nu au studiat evoluţia stării de război 
şi istoria războiului, unele dintre aceste modificări 
apărute în concepția militară a SUA, după Cel de-al Doi- 
lea Război Mondial, pot părea complicate şi greu de 
înțeles. Forţele armate americane au reprezentat întot- 
deauna, în primul rînd, fundaţia sau cadrul pe care se 
poate structura numărul mult mai mare de forțe necesare 
într-un război peste ocean. În vreme de pace, rolul armatei 
regulate a fost să se antreneze şi să se înzestreze în 
vederea războiului şi nimic mai mult. 

n trecut, Statele Unite n-ar fi folosit niciodată trupele 
regulate, pe timp de pace, în scopuri politice sau diploma- 
tice, altele decît demonstrațiile de forță ocazionale din 
exterior. lar în interior, armata nu are, cu siguranţă, nici 
un alt rol, cu cîteva excepții: de a sprijini poliţia sau Servi- 
ciul Secret, sau de a interveni în caz de dezastre naţionale, 
sau stări de urgenţă. De aceea, apariţia doctrinei militare 
americane croită pe calapodul politicii preşedintelui Mao 
este într-adevăr o derogare de la funcţiile tradiţionale, 
mai ales cînd e pigmentată cu conceptul de „Afaceri 
Civile şi Administratie Militară“. 

Forţele regulate ale Statelor Unite au abordat, în 
general, cu prudenţă noul rol. Dar, de-a lungul anilor, ele 


s-au întovărășit cu trupele militare ale națiunilor din 
Lumea a Treia, în sprijinul acelui concept potrivit căruia 
armata este ca „peştele“ în „apa“ populației. Zeci de mii 
de conducători militari din cadrul armatelor din Lumea a 
Treia au urmat şcolile și colegiile americane, unde au fost 
învățați să adopte o versiune americanizată_a ideilor 
maoiste în privința relaţiilor politico-militare. În locurile 
în care această doctrină a fost pusă în practică, anumite 
elemente ale armatei, inclusiv Forţele Speciale din armata 
de uscat, s-au aflat sub ordinele CIA. Aşa s-a întîmplat în 
Indochina între 1954 şi 1965 şi aceasta explică de ce sînt 
atît de apropiate tehnicile de luptă folosite în războiul din 
Vietnam de ideile lui Mao. 

În alte cazuri, operaţiunile acoperite s-au desfăşurat la 
fel de bine cu ajutorul carnetelor de cecuri semnate în alb 
ca şi cu orice altceva, în scopul de a crea un nou lider mili- 
tar popular, cum s-a întîmplat cu Ramon Magsaysay în Fi- 
lipine. După cum am arătat în capitolele precedente, 
ascensiunea lui Magsaysay sprijinită de CIA, l-a pus pe 
acesta în fruntea forțelor militare din Filipine. CIA ştia că 
armata putea fi un reazem pe care să se ridice un puternic 
guvem popular, „din popor, pentru popor“. Și fapt este că 
Magsaysay, o dată ajuns la putere, la acel nivel de autori- 
tate militară, a devenit şi șeful statului, cu ajutorul unei 
armare puternice. „Peştele“ său n-a stat prea mult în 
„apă“. 

P Alte exemple de aplicatie teoretică a acestor principii 
au implicat ţări ca Iran, Chile, Guatemala, Congo, Indo- 
nezia, Tibet, Vietnam şi Laos, precum şi alte multe naţiuni 
din Africa, America Centrală şi Orientul Mijlociu. 
Oriunde se intenţiona înființarea unei armate după 
modelul de „sorginte maoistă“, acțiunea dădea greș. în 
ciuda eşecurilor, partizanii doctrinei şi-au văzut mai 
departe de treabă. 

Există un singur motiv economic în acest sens. De la 
Cel de-al Doilea Război Mondial, Ministerul Apărării a 
devenit cel mai mare cheltuitor permanent din cadrul 
guvernului. Dacă nivelul cheltuielilor avea să se menţină, 
indiferent de existența Războiului Rece, era necesară 
găsirea unei motivații care să explice comenzile masive de 
achiziţii, altele decît pentru războiul efectiv; și, poate 
mult mai important, trebuia să existe o cale de a consuma 





echipamentul militar, astfel încît să fie necesară înlocui- 
rea lui cu noi achiziţii. (Aşa se explică, în parte, creşterea 
continuă a aşa-zisului „buget negru“ — acea parte secretă 
alocată de la bugetul de stat federal pentru care beneficiarii 
nu dau socoteală.) 

A devenit o obișnuință constatarea faptului că pentru 
fiecare dolar cheltuit de apărare un nou articol de 
echipament militar se consumă alți zece dolari pentru 
întreținerea acestuia pe perioada de „actualitate“ mili- 
tară. Aceleași cifre, poate chiar cu o medie superioară, se 
aplică în cazul echipamentului militar, care este trimis ca 
ajutor militar în alte ţări și este întreţinut și consumat 
peste ocean. 

La o asemenea scară, o comandă modestă de cincizeci 
de milioane de dolari poate ajunge cu timpul la o cifră 
totală de cinci sute de milioane de dolari. Avînd în vedere 
această situaţie, este esenţială — dacă se ia în calcul faptul 
că industria întreţine și este, la rîndul său, întreținută de 
armată — existența unei baze cît mai extinsă posibil în 
toate colțurile lumii, constituită de forte armate din cît 
mai multe tări. 

O asemenea stare de fapt poate genera multe extreme. 
De pildă, la un moment dat, Egiptul se situa cu fermitate 
în lagărul „comunist“ si achiziționa materialul de război 
de la sovietici. Fabricanţii sovietici erau însă bine cunos- 
cuti că nu onorează cerinţele de aprovizionare cu piesele 
de schimb necesare. CIA a trimis o notă oficială Ministe- 
rului Apărării, în care sugera că ar fi o măsură înțeleaptă 
achiziționarea de către unii furnizori militari a unor 
subansamble de fabricaţie rusească, cu scopul de a pro- 
duce piesele respective pentru egipteni. Nu avea nici o 
importantă cinc avea să primească echipamentul militar 
sau cui îi aparţinea atîta vreme cît în industrie intrau 
dolari. 

După ce „doctrina maoistă“ a fost perfecționată şi 
predicată de la catedrele colegiilor de război, spre sfirşitul 
anilor '50 de, către experţii militari americani saturati cu 
învătämintele militare asiatice, doi dintre aceștia au 
alcătuit unul dintre cele maiinfluente documente militare 
din a doua jumătate a secolului ca făcînd parte din activi- 
tatea unei Comisii Prezidenţiale Speciale a lui Eisenhower. 





Generalul de armată Richard G. Stilwell}, membru al acestei 
comisii, şi generalul de aviație Edward G. Lansdale au 
fost principalii autori ai acestei lucrări prezentate la Casa 
Albă pe 15 mai 1959 sub titlul „Pregătirea în cadrul Pro- 
gramului Mutual de Securitate (Cu accent pe perfectiona- 
rea comandanților)“. 

Cei doi generali s-au bucurat de sprijinul efectiv al lui 
Allen W. Dulles, directorul CIA și de cel al elementelor 
renăscute din cadrul Școlii de Război Neconvenţional a 
Armatei de la Fort Bragg, Carolina de Nord. În acest 
raport însemnat, destinat „numai uzului comisiei prezi- 
denţiale“, autorii recomandau doctrina „de guvernare 
prin intermediul instrumentului militar în vreme de pace 
Și în vreme de război“, care a avut o mare influență asupra 
războiului din Vietnam şi a altor revoluții din Lumea a 
Treia din momentul respectiv. 

În primăvara lui 1959, CLA I-a scos cu măiestrie pe Dalai 
Lama din Tibet, din fața armatei comuniste chineze inva- 
datoare (care, bineînțeles, acţiona conform aceleiași doc- 
trine adoptată la Casa Albă) și a instituit un program 
masiv de survolare în sprijinul triburilor tibetane Khampa, 
care duceau o luptă inutilă împotriva chinezilor. 

Generalul Maxwell Taylor care îndeplinise funcția de 
sef al statului major al armatei americane de uscat între 
1955 şi 1959, tocmai demisionase din pricina diferentelor 
de opinie dintre el şi preşedintele Eisenhower cu privire 
la politica armatei. Acesta era climatul în care noua doc- 
trină militară americană a pătruns la Casa Albă. Din res- 

ct pentru obiectivul general civil al Programului 

utual de Securitate, acest raport cuprinzător atrăgea 
subtil atenţia asupra „caracterului esenţial al forței umane 
motivate şi adecvat pregătite“, fără a folosi expresia „militar“, 
cu toate că privirea oricărui cititor atent poate răzbate 
dincolo de acea perdea subțire de fum. 

De retinut că acesta era contextul gîndirii militare în 
momentul în care generalul Richard Stilwell anunța că 
trebuie dezbătută problema „exploatării instituţiilor mili- 


1 Cu toate că nu avea nici o relaţie de rudenie cu generalul Joseph W. 
Stilwell, generalul Richard G. Stilwell era prieten şi colaborator apropiat 
al fiului lui Vinegar Joe, generalul Joseph W. Stilwell junior, şi camarad 
apropiatal lui Lansdale. 


tare sprijinite de MAP (Programe de Asistenţă Militară) 
pentru promovarea stabilităţii politice, dezvoltării econo- 
mice și schimbărilor sociale“. 

Aici, noua doctrină îşi dă arama pe faţă. Armata va fi 
folosită pentru a promova „stabilitatea politică, dezvolta- 
rea economică și schimbările sociale“ în vreme de pace. 
Era un rol absolut revoluționar pentru fortele armate ale 
Statelor Unite. Iar pentru cele din țările Lumii a Treia, 
această activitate era necunoscută. Doctrina se referea la 
armatele acelor tări care în raport erau numite „treimea 
de mijloc a lumii“. 

Pentru a-și lămuri cititorii şi pentru a accentua acest 
punct, raportul afirma: 


Nu este de ajuns, însă, să restrîngem atribuţiile de 
conducere conform normelor Statelor Unite. Cu ex- 
cepția împrejurărilor specifice precizate, forțele ar- 
mate americane nu au responsabilități operaționale în 
interiorul graniţelor ţării, conformîndu-se în linii mari 
perceptelor democraţiilor occidentale, ele nu sînt 
parte integrantă a mecanismului de menţinere a legii 
şi ordinii. Conceptul predominant este de natură ex- 
pediționară — un instrument de forţă latentă — fără 
însărcinări de ordin intern, gata, la nevoie, să fie lan- 
sată în afara frontierelor. Nu se poate spune acelaşi 
lucru despre majoritatea armatelor noilor naţiuni. 
Rolul lor este multiplu, iar misiunile lor nu sînt deloc 
accidentale. Ele constituie elementul de bază în 
mentinerea securității interne și au un rol hotărîtor în 
privința stabilității sau instabilității ce caracterizează 
abilitatea conducerii statului. Corpul ofițeresc este ne- 
voit să se implice deplin în afacerile interne. Acestea sînt 
motivele pentru care cei ce se află la conducere sau 
sînt destinaţi să conducă trebuie să-şi însușească atri- 
buţii şi specializări ce depășesc criteriile definitorii 
pentru un bun comandant de luptă. 

În sfîrşit, rîndurile corpurilor ofițereşti din cele 
mai multe tări mai puţin dezvoltate sînt o sursă bogată 
de conducători potentiali ai serviciului civil national, 
ai castei profesionistilor şi ale altor sectoare nemili- 
tare. Se poate observa aici un grad înalt de disciplină, 
devotament şi discernămînt politic. Mai mult, trebuie 


luată în considerare posibilitatea — chiar proba- 
bilitatea — că, în totalitatea sa, corpul ofițeresc poate 
accede la preluarea puterii guvernamentale, ca singura 
alternativă într-o situaţie de anarhie internă și de re- 
orientare radicală. Ambele considerente indică un 
program de triere a ofițerilor promițători pentru 
eventualitatea ocupării unui înalt post de conducere 
în sectorul civil, public şi privat. 

În domeniul educaţiei generale, ca și în cel al per- 
fecţionării conducerii naţionale, instituţiile militare 
joacă un rol însemnat. 


În timpul Războiului Rece, semnificaţia reală a acestor 
afirmaţii e posibil să nu fi fost limpede pentru mulți citi- 
tori, întrucît tot ce conta era preocuparea noastră pentru 
amenințarea „comunismului“ şi a Uniunii Sovietice. Dar, 
citindu-ie în anii '90, aceste fraze capătă o semnificație cu 
totul nouă, ca o declaraţie politică a organizaţiilor mili- 
tare din lume sub o Nouă Ordine Mondială. 

Acest material introductiv a fost strecurat în raportul 
Programului Mutual de Securitate pentru a crea o punte 
de legătură dinspre elementele politice şi nemilitare mai 
obisnuite ale activităţii către doctrina militară revoluțio- 
nară a Războiului Rece, servind ca paliativ pentru sectorul 
civil atît în SUA, cît şi în străinătate. Dar, pe măsură ce 
raportul aprofundează prezentarea conceptelor sale din 
sectorul militar, începe să sune din ce în ce mai mult ca 
filozofia preşedintelui Mao şi a armatei sale politico-mili- 
tare, care era profund implicată în treburile interne ale 
Statului. 

Acest subiect era important şi în epoca Eisenhower, 
dar în scurta guvernare Kennedy a devenit mult mai 
controversat şi mai funcțional. Și chiar a crescut în 
însemnătate în anii ce s-au scurs de atunci. În pofida fap- 
tului că de la apariţia doctrinei au trecut zeci de ani, unii 
dintre aceiaşi ofițeri de armată ce au perfecționat și au 
promovat aceste concepte — cu sprijinul masiv al CIA — 
se află şi astăzi în funcții înalte, de unde pot promova şi 
influenţa politica superioară mai mult decît înainte. 

Citatele referitoare la ramura militară, extrase direct 
din acest raport, au rolul de a reliefa modul în care ceva 
inedit în anii 1959 — 1960 a ajuns să fie considerat o filo- 


zofie acceptată, mai ales acum, cînd Războiul Rece s-a 
sfîrşit, iar armata şi prietenii săi industriași sînt nevoiţi să 
se orienteze către noi domenii pe care să le cucerească. 
Deşi următoarele extrase, conţinute în capitolul intitulat 
„Noile funcţii ale armatei“, au fost scrise în perioada 
1958 — 1959, ele par a fi fost destinate cerinţelor actuale: 


În ultimul an, un număr de observatori atenţi şi 
bine informați au arătat că instituţiile militare sprijinite 
de MAP, de pretutindeni din zonele subdezvoltate, au 
un rol politic şi socio-economic care, dacă este dirijat 
în mod adecvat, poate cîntări mai mult decît contri- 
buţia lor la preîntimpinarea agresiunii militare. 


Aceasta, în parte, se datorează „... tot mai acutei 
conștientizări a faptului că armatele sînt adesea singurul 
factor de coeziune şi anticomunism de nădejde de care 
dispun noile naţiuni“ şi că „armatele reprezintă principala 
armă a Războiului Rece de la coastele estice ale Medite- 
ranei pînă la paralela 38 (Coreea)“. 

După care raportul readuce în atenţie opinia sa potri- 
vit căreia armata operează într-un teritoriu neutru, undeva 
„între guvern şi populație“. 


Însărcinarea forțelor armate nu trebuie să se limi- 
teze la aspec militar al apărării. Ele reprezintă o in- 
vestiție de forţă umană şi financiară mult prea 
însemnată pentru a-i restringe rolul numai la atît. 
Adevărata măsură a capacităţii sale se regăseşte în efi- 
cacitatea cu care promovează obiectivele naționale, 
fără conflicte. Și, de aceea, ocaziile în tările subdezvol- 
tate, unde armata ocupă o poziţie centrală, între gu- 
vern şi populație, sînt mai numeroase. Cum sublinia 
cineva: ,... folosită cum trebuie, armata poate deveni o 
forţă motrice a dezvoltării economice şi a trans- 
formărilor socio-politice.“ 





Mai tirziu, în raport apare din nou aceeași teză 
„Mentinerea securităţii interne constituie o responsabili- 
tate majoră a acestor torţe armate...“ 

Raportul afirmă: ,„.. o ccrinţă cheie poate fi dirijarea 
armatei împotriva disidentilor înarmaţi, în consecinţă, 
elementele înzestrate din cadrul armatei vor fi echipate şi 
antrenate pentru război neconvențional“. 





El culminează cu următoarele declarații de politică 
militară americană ascunse în anul 1959 în spatele para- 
vanului politic al Lumii a Treia. Această prezentare 
hotărită la nivelul Casei Abe arată minutiozitatea cu care 
noua doctrină militară a Statelor Unite — chiar dacă 
autorii spuneau că este destigată altor națiuni — urma 
învățăturile preşedintelui Mao'. 


lată o ultimă analiză a forțelor armate. În ţările la 
care ne referim, rolul lor este inedit. Ele sînt instru- 
mentul ce apără guvernul şi, totodată, care garantează 


1 Arputea fi oarecum dificil sau măcar ciudat pentru un cititor neavizat 
să înţeleagă semnificaţia reală şi plină de urmări a unui raport atît de 
complex. Vă voi da un exempluelocvent: 

Chiar înainte de alegerea lui Jack Kennedy pe 8 noiembrie 1960, gene- 
ralul Edward G. Lansdale a zburat împreună cu mine la Fort Gordon, 
Georgia, cu scopul de a conspecta anumite elemente din programa Afa- 
ceri Civile şi Administraţie Militară, care pe atunci era folosită ca mate- 
rial documentar de bază pentru alcătuirea unei noi programe de 
învățămînt destinate Centrului de Război Neconvenţional al Armatei de 
la Fort Bragg. 

În perioada aceea, amîndoi lucram în Biroul Ministrului Apărării. 
Spre sfârșitul anului 1960, Raportul Programului Mutual de Securitate a 
ajuns la președinția lui Eisenhower, fără nici o piedică, dar avînd greuta- 
tea conlerită de o aprobare părelnică. Ca document extrem de impor- 
tant, foame interpretabil, a devenit apoi fundamentul pentru 
perfecţionarea noii doctrine a războiului neconvențional, întrucît a fost 
rescris și a fuzionat cu materialul de la Fort Gordon. 

Deoarece programa de la Fort Bragg avea binecuvîntarea de la OSD, 
conţinea elemente dintr-un raport al Casei Albe şi era susţinută de CIA, 
tot acest înveliş de aparentă autoritate a devenit doctrina pentru coman- 
dourile terestre şi aeriene afectată relaţiilor cu naţiunile Lumii a Treia, 
în special cu Vietnamul. 

N-a existat nici o aprobare care să se refere strict la toate cele de mai 
sus. Autorul nu deţine informaţii sau dovezi că vreuna dintre ele să fi fost 
dezbătută vreodată de Congres sau de cei de la Externe. Totuşi, pe ba- 
zele acestor formulări politice, izvorite din scrierile lui Mao, printre altele, 
armata americană a definit, într-o oarecare măsură, un nou rol al armatei 
în cadrul Războiului Rece. 

Acestea fiind spuse, cititorul capătă o viziune stranie şi inedită asupra 
activităţilor lăuntric din cadrul guvernului american, privind evoluţia şi 
utilizarea forţelor armate în operaţiuni clandestine. Este exact ceca ce se 
face în zilele noastre în America Centrală, în Orientul Mijlociu şi în Africa. 

Notă pentru cercctâton: Am obţinut un exemplar al acestui raport, 
"Pregătirea în cadrul Programului Mutual de Securitate" din 15 mai 
1959. Copia respectivă apare în întregime în precedenta mea lucrare, 
The Secret T'eam,ca Anexă. 





că acesta este credincios aspirațiilor naţionale. Stă în 
puterea lor să garanteze că cei din fruntea guvernului 
sînt răspunzători în fata poporului și că poporul se 
achită die obligaţiile cetățenești care îi revin. Pentru a 
îndeplini aceste datorii, armata trebuie să fie pregătită 
să-și asume ea însăși preluarea frîielor guvernării... 
Am prevăzut contradicţiile dintre intenţiile oamenilor... 


Raportul continuă și întărește „Formularea principiilor 
de bază ale armatei“. Menţionează „responsabilităţile 
unice ale forțelor militare — se poate spune chiar ale 
armatei — în dezvoltarea stabilităţii politice şi unităţii 
naţionale“ şi vorbeşte despre „relaţiile instrumentului 
militar cu statul şi cu puterea civilă“. 

Raportul prezentat lui Eisenhower la Casa Albă îşi 
regăseşte adevărata semnificație cînd ne amintim că 
preşedintele Mao, în 1957 — cu numai doi ani înaintea 
alcătuirii documentului în discuţie — lansase Marele Salt 
Înainte, o tentativă de descentralizare a economiei chi- 
neze a momentului, prin înființarea unui sistem naţional 
de cooperative populare. 

n aceeaşi perioadă, CIA, împreună cu armata de 
uscat si cu Ministerul de Externe, şi sprijinită de experţi 
de la Agricultură, lucra în colaborare cu guvernul Diem la 
instituirea unor astfel de unități în Vietnamul de Sud, 
numite atunci „Agrocomune“ şi ulterior „Cătune Strate- 

ce“. 
i lar în mai 1959, comitetul prezindenţial de la Casa 
Albă sugerase în acelaşi raport: „Echipamentul și munca 
militară pot accelera definitivarea proiectului comunelor 
agricole... Numai în acest fel se poate stabili o legătură 
durabilă între guvern, armată şi populaţia însăși.“ 

Doctrina lui Mao, chiar şi cea aplicată Marelui Salt 
Înainte, s-a regăsit în scrierile fluviu ale ofiţerilor armatei 
americane, sub forma unor idei revoluționare. Naţiunile 
descrise de ai aveau să fie împărțite în trei entități dis- 
tinere: poporul, guvernul şi armata. Ce fel de ţară era 
asta? Ei nu spun. Dar noua lor doctrină militară cra 
băgată pe gît noului guvern din Vietnam, iar ideea lor de 
operaţiuni ale Războiului Rece (pe timp de pace) pătrun- 
sese în cele mai înalte sfere ale structurii guvernamentale 
la vremea instalării în funcţie a lui Kennedy în ianuarie 
1961. 


Există în toate acestea o stranie fațetă născocită. Aşa 
cum spunea Mao Tzedun: „Lumea de astăzi se află deja 
într-o nouă perioadă de dezvoltare, iar războiul actual nu 
este departe de a fi ultimul conflict armat din lume... Nu 
contează cît va dura acest război, nu există nici un dubiu 
că se apropie ultimul conflict din istorie.“ 

Pe la mijlocul anilor '50, elemente importante din 
cadrul instituţiei militare americane au început să accepte 
faptul că un război nuclear era imposibil şi că Războiul 
Rece era cel mai bun scenariu pentru cei ce vedeau ca 
esenţială, pentru existenţa statului naţional, o formă oare- 
care de război. 

În cîteva capitole precedente, a fost amintit Report 
From Iron Mountain on the Possibility and Desirability of 
Peace, ca un roman de importanţă crucială. Acolo se arăta 
că un stat naţional nu poate supraviețui fără război, şi 
această lucrare despre o analiză la cel mai înalt nivel 
cerută în august 1963 descrie o atitudine care a început să 
apară chiar după instalarea administraţiei Kennedy. 

Membrii anturajului lui Kennedy’ avcau impresia că 
nu fusese făcut nici un efort serios pentru a planifica 

acea mondială, iar astfel de discutii au fost auzite şi în 
entagon. Însărcinarea acestei analize descrise în Report 
From Iron Mountain ilustrează această preocupare a lor. 

Cititorul îşi va da seama că autorul, Leonard Lewin, 
arc perfectă dreptate să caracterizeze lucrarea sa drept 
„roman“. Am discutat pe larg cu Lewin pe această temă. 
Este un om bine informat, care a cunoscut pe deplin 
situația din Washington, așa cum este înfăţişată ea în 
raportul Lansdale — Stilwell din 1959 şi evoluţia ei înspre 
perioada Kennedy, cu ale sale birouri din Pentagon 
întesate de Phi Beta Kappa şi alți oameni cu studii şi 
experienţă. Cea mai interesantă parte a ambelor 
„rapoarte“ o reprezintă multitudinea căilor în care se 
suprapun şi concordă unul cu celălalt; şi, chiar mai impor- 
tant, felul în care au supravieţuit planurilor Războiului 
Rece și au devenit, în cele din urmă, doctrina militară 
modernă. 

Preşedintele Mao a prezis acest lucru. Mulţi tacticicni 
capabili din armata americană l-au prevăzut şi ei, aşa încît 
au schițat parametrii unui nou tip de doctrină militară şi 
ai unui nou tip de război permanent care, în cea mai mare 


parte, era sortit să se desfăşoare pe teritoriul națiunilor 
relațiv lipsite de putere din Lumea a Treia. 

În felul acesta, în procesul de stirpire a „insurgentei 
subversive de sorginte comunistă“, au fost ucise milioane 
de oameni simpli, lipsiţi de apărare, ca şi cum un 
monstruos buldozer malthusian s-ar fi pus nesăbuit în 
mişcare să depopuleze pămîntul. Exemple clasice ale 
acestui măcel în masă au fost Cambodgia, războiul irania- 
no-irakian şi, ulterior, „Furtună în Deşert“ şi alte 
confruntări asemănătoare din Orientul Mijlociu. 

Pura întîmplare a făcut ca John Kennedy să coopteze 
un om pe care nu-l întîlnise niciodată, generalul Maxwell 
Taylor, în Grupul de Studiu Cubanez după dezastrul de la 
Bay of Pigs. Taylor fusese șeful statului major al armatei 
americane de uscat în vremea în care se scria raportul 
Programului Mutual de Securitate. Nici un alt om nu era 
mai bine pregătit pentru a promova acea filozofie, scrisă 
în concordanţă cu îndrumările lui. Credea în această doc- 
trină perfecționată de membrii statului său major și o 
susținea. 

Grupul de Studiu Cubanez era sursa raportului ce i-a 
fost înmînat preşedintelui pe 13 iunie 1961, devenit apoi 
Ordinele de Apărare ale Securităţii Naţionale #55, 456 şi 
457, emise pe 28 iunie. Ordinele au atins Pentagonul cu 
un vuiet de tunet şi au generat o rumoare mocnită dinspre 
Ministerul de Externe şi CIA. Autorul lor era generalul 
Taylor. (Am intrat în posesia unei copii a lucrării origi- 
nalesi aceste documente vor fi discutate pe larg în capitolul 15.) 

Putin după aceea, Taylor a fost mutat la Casa Albă ca 
si consilier prezidential cu probleme militare, miscare ce 
a creat o situatie contradictorie. Kennedy tocmai ti trimi- 
sese NSAM #55 lui Lemnitzer, presedintele Comitetului 
Întrunit al Şefilor de State Majore, în care îi arăta că 
dorește sfatul organismului în cauză în chestiunile 
Războiului Rece, după care l-a adus pe Taylor la Casa Albă, 
practic în același scop. În octombrie 1961, președintele Kenne- 
dy l-a trimis pe generalul Taylor în Vietnam, pentru a face 
un raport militar al situaţiei de acolo. Un an mai tirziu, 
generalul Taylor a fost numit președintele Comitetului 
ntrunit al Șefilor de State Majore, functie pe care o va 
ocupa pînă în 1964, cînd a părăsit-o în favoarea celei de 
ambasador al Statelor Unite în Vietnamul de Sud. 


TREISPREZECE 


Cutia Magică, percutorul 
extinderii războiului din Vietnam 


ACEASTA ESTE POVESTEA unui popor care a 
îndurat un război de treizeci de ani, a fost alungat din fer- 
mele şi căminele sale, singura modalitate rămasă pentru 
a-şi asigura hrana, apa și celelate bunuri necesare traiului 
rămînînd tîlhăria. 

Ca vechi tîlhari, ei au devenit buni luptători — atît de 
buni, încît noi am pus succesele lor pe seama lui Ho Și 
Min, a generalului Giap, a lui Mao Tzedun, a sovieticilor 
şi, uneori, pe seama propriilor noştri pacifişti. Ei luptau 
pentru hrană, ca să trăiască. Unii i-au numit vietcongi. În 
propria lor țară, erau cunoscuti mai degrabă ca „fraţii 
primejdioşi“ decît ca dușmani. Erau refugiații terorizați 
de pe plaiul lor natal, cerşetorii, poporul unei ţări devastate. 

Dacă zbori pe deasupra colinelor indochineze, îţi 
aduci aminte de munții din Vermont. Poti vedea aceleasi 
dealuri luxuriante, vălurite, de parcă s-ar fi întins o pătură 
verde pe o parte, peste culme, apoi pe cealaltă parte, spre 
poale. Dar colinele din Vermont n-au fost mereu așa, 
n-au fost întotdeauna atit de pasnice. Citiţi valoroasa 
carte a lui Kenneth Roberts Northwest Passage" despre 
propriul nostru Război de Independentă. Pentru eroii 
primului război american, pentru invadatorii britanici, 
Vermontul a fost un coşmar, un iad verde. Tot aşa a fost şi 
Vietnamul pentru recruţii americanii şi pentru războinicii 
clandestini ai CLA. 

Lăudat în paginile revistei Narional Geographic ca 
sălaşul scundacului oaches, gol şi lipsit de griji, Vietnamul 
a fost considerat de sute de ani drept una dintre regiunile 
mănoase ale Pămîntului, un loc în care omul trebuie doar 
să existe pentru a trăi mai bine. În inima pădurilor ce 
împînzeau munţii, viețuiau de veacuri membrii seminției 


1 Trecătoarea de la nord-vest (n. trad.). 


Rhade (Rah-Day). Cultivau grîne, cresteau păsări, porci, 
erau țapinari. Trăiau de generaţii în bună întelegere cu 
francezii și reuşeau să coexiste alături de triburile înveci- 
nate, fiindcă erau puternici. Tribul Rhade era o etnie 
unită şi autodisciplinată. 

După catastrofala înfrîngere suferită de francezi la 
Dien Bien Phu, în lupta cu armata Vietminh-ului condusă 
de generalul Giap, locotenentul francez de poliție a 
părăsit zona rhadeză, luîndu-și cu sine familia și modesta 
avuţie. În lipsa lui, puterea polițienească a fost preluată 
de un caporal rhadez, lucrurile decurgînd aproape la fel, 
cu excepţia faptului că sistemul european de lege și 
ordine luase sfîrşit. Bătrînii aşezării, sau Huong-ca, și-au 
reluat atribuţiile politice în cadrul consiliului tradițional. 

Preotul francez a mai rămas cîteva luni; după plecarea 
sa, au dispărut şi religia europeană, și asistența medicală. 
Apoi a plecat şi supraveghetorul francez de la gater, iar 
lucrul de acolo s-a oprit, pentru că în același timp s-a 
sfîrșit şi cu economia europeană. O dată cu închiderea 
singurelor întreprinderi din zonă ce produceau un venit 
real, legăturile cu lumea exterioară au încetat în totali- 
tate. Şi acum, ca şi înainte, un negustor chinez venea 
împreună cu cei cîţiva culi ai săi şi aducea sare, haine, 
arme albe (topoare, cuțite, macete) şi veşti. Dar şi negustorii 
chinezi au început să vină tot mai rar. Fermierii rhadezi 
trebuia să muncească din toate puterile să producă un 
surplus de provizii pe care bătrînii să le ducă în așezarea 
principală de peste munte pentru a le comercializa în 
schimbul mărfurilor trebuincioase. 

Într-un ţinut în care iarba înaltă și tufişurile cresc la 
fel de repede pe cît pot fi secerate, este aproape imposibil 
să cultivi grîu pe un ogor. Un cîmp ce n-a fost cultivat este 
acoperit din abundență cu o pătură de ierburi atît de 
groasă, încît fragilii lăstari însămînțaţi nu se pot dezvolta 
deloc. Rhadezii cultivau pămîntul secerînd, zdrobind, şi 
dînd foc pădurii pentru a ajunge la terenul curat și la solul 
bogat. Ştiau de la strămoșii lor că trebuie să taie copacii 
de la marginea pădurii şi apoi, imediat, să planteze cele 
cîteva seminţe ale lor în acest teren nou, desțelenit. Dacă 
fermierul luptă cu tenacitate împotriva năvălirii ierburilor 
şi buruienilor, poate avea o fermă pentru mulți ani. Dar 
dacă le neglijează, iarba înghite totul. Este o bătălie 


neîntreruptă. Rhadezii au muncit din greu să curețe cît 
mai multe terenuri şi să culeagă cît mai multe recolte. Dar 
culturile singure nu înseamnă economie. Produsul trebuie 
dus la piață; trebuie să existe un loc unde să poti vinde si 
cumpăra. În lipsa pieţei, recolta putrezește. nd francezii 
şi chinezii n-au mai venit în zona rhadeză, recoltele au 
putrezit şi economia primitivă a stagnat. 

În clipa în care într-o regiune mărginașă, fie ea Indo- 
china, Africa sau Oklahoma, economia de bază se deterio- 
rează, populaţia trebuie să se mute. Cînd o societate 
primitivă e lovită de război, molimă, inundație, secetă sau 
orice alt dezastru, oamenii sînt nevoiţi să caute în altă 
parte hrana şi cele necesare traiului. Adesea, căutarea se 
transformă în tîlhărie; acel ultim refugiu al disperaţilor şi 
al înfometaților — este o treabă violentă — atât de violentă, 
încît îi face pe necunoscători să creadă că este vorba 
despre un val de „insurgență subversivă de inspirație 
comunistă“ în țară, sub comanda generalului Foamea. 

n primele zile 'de amatorism ale perioadei de zece ani 
a dinastiei Diem, în acea nouă bucată de teritoriu numită 
Vietnamul de Sud, interpretările greşite s-au ţinut lanţ. 
Ngo Dinh Diem, acel mandarin străin şi odinioară Părinte 
al Patriei, nu şi-a dat seama că, emiţînd un decret pentru a 
înlătura influența franceză, anula lcgca şi ordinea, așa 
cum erau ele. Nici că prin cel de-al doilea decret, ce dicta 
expulzarea chinezilor, determina dispariția economiei 
tribale de bază — trocul și circulația mărfii. 

Francezii n-au mai venit; nici chinezii. Dar, într-o 
bună zi, bătrînul preot s-a întors. Băştinaşii s-au strîns să-i 
întîmpine chipul familiar. Acest domn slăbut avea haine 
şi pantofi noi şi intrase în sat într-un jeep. Rhadezii nu 
mai văzuseră aşa ceva de la revenirea francezilor, după 
plecarea japonezilor — locotenentul francez și familia sa 
au descins în sat tot într-un jeep, demult, la mijlocul 
anilor '40. Preotul a coborit şi le-a vorbit vechilor săi 
prieteni. Apoi le-a prezentat pe tînărul şofer al jeep-ului, 
explicîndu-le că acest tînăr bărbat era american, nu 
francez, şi că celălalt pasager era un vietnamez din 
îndepărtatul oraș Saigon. 

Preotul le-a spus că francezii nu mai guvernează ţara, 
dar un mare bărbat numit Ngo Dinh Diem era preşedin- 


tele noii fişii de pămînt numită „Vietnamul de Sud“ şi că 
palatul său se afla la Saigon. 

A evitat să facă vreo referire la Ho Și Min şi guvernul 
din nord. El știa că ar fi fost inutil să încerce să le explice 
că guvernul naţionalist al lui Ho Şi Min nu conducea 
întreaga Indochină. Ar fi fost prea complicat şi, oricum, 
n-ar fi fost crezut, pentru că rhadezilor nu le păsa prea 
mult dacă era aşa sau nu. Rhadezii locuiau de secole în 
ținuturile lor şi nu le păsa prea mult de autorităţi, fie ele 
reprezentate de cele japoneze, franceze, americane, 
vietnameze sau saigoneze. 

Preotul, tînărul american si oficialul vietnamez au 
revenit de multe ori. După un timp, americanul era bine- 
venit şi fără preot, iar adesea rămînea cu săptămiînile. Era 
interesat de creșterea animalelor şi de agricultură. A adus 
cu sine cîteva găini şi o nouă rasă de porci, învăţindu-i pe 
localnici cum să-i crească. Avea la el seminte noi şi încerca 
din răsputeri să-i facă pe rhadezi să le planteze aşa cum 
ştia el. De nenumărate ori i-a convins pe săteni să sape 
gropi pe ogor și să planteze semintele așa cum învățase să 
facă la universitatea din Ames, lowa. 

Nu i-a înțeles niciodată pe fermierii rhadezi şi agricul- 
tura lor primitivă de genul „zdrobeşte şi arde“, iar ei nu 
i-au putut explica niciodată acestui tînăr expert că semințele 
nu pot încolți în pămîntul acela buruienos, în plin cîmp. 
În orice caz, americanul a devenit o figură familiară, iar 
activitatea sa susținută, darurile în pui, porci, dulciuri și 
ţigări erau mereu binevenite. Apoi, într-o bună zi, a venit 
cu Cutia Magică. 

Preotul, americanul şi Huong-ca au avut o discuţie 
serioasă care a tinut toată ziua. Cutia Magică a rămas pe 
capota jeep-ului, în timp ce cîtiva tineri au săpat o groapă 
în fata colibei patriarhului. Nu erau învățați cu lopetile 
americane, aşa că progresau destul de lent. Între timp, 
americanul a doborît la pămînt un copac şi a tăiat o parte 
din el pentru a o folosi ca stîlp. Stilpul a fost introdus în 
groapă şi pămîntul pus la loc. 

Acum, în fața colibei căpeteniei se înălța un piedestal 
înalt, solid și drept. De acesta, americanul a prins un 
acoperiş de tablă ca adăpost. Apoi a luat Cutia Magică, de 
un negru metalic, din jeep şi a fixat-o bine, în cuie, pe 
stilp, cam la patru picioare deasupra solului, la o înălțime 


tocmai potrivită pentru Huong-ca și destul de sus pentru 
mîinile scotocitoare ale copiilor. 

După ce a fost fixată cutia, preotul le-a povestit local- 
nicilor totul despre Cutia Magică, cum va funcţiona, ce 
minuni va fi în stare să facă pentru a-i scăpa de comunism. 
Le-a spus că această cutie era un radio foarte neobișnuit 
care le va vorbi fraților lor de la Saigon. Mai pe înțelesul 
lor, era un talisman. 

De asemenea, i-a avertizat pe localnici că numai 
patriarhul aşezării are voie să atingă cutia. Dacă o va face 
altcineva, bunul guvern de la Saigon se va supăra rău de 
tot şi așezarea va fi pedepsită. Preotul le-a mai spus că 
oricând vor fi atacați, patriarhul să apese pe marele buton 
roşu de pe cutie, şi cu asta a încheiat. 

n acest punct al Programului de Orientare a Apărării 
Aşezărilor, soldatul vietnamez și americanul l-au între- 
rupt pe preot şi i-au cerut să le spună sătenilor din nou că, 
dacă satul va fi atacat de vietcongii comuniști din 
pădure — subliniind vietcongii comuniști — patriarhul va 
trebui să apese pe buton. Pentru soldatul vietnamez şi 
pentru american, oamenii din pădure nu erau înfometați 
şi refugiaţi; ei reprezentau inamicul. Deoarece bătrînul 
preot ştia că băștinașii nu auziseră niciodată de „viet- 
congi“, le-a explicat că prietenii săi îi numesc astfel pe toti 
bandiții din taberele de refugiaţi ce se află în pădure și că 
vietcongii trebuie să fie tare înspăimîntători, erau mario- 
netele Frontului de Eliberare Naţională, care erau mario- 
netele Hanoiului, care la rîndul lor erau marionetele 
chinezilor, care erau marionetele sovieticilor, şi tot aşa la 
nesfirşit. 

Preotul le-a explicat că, în momentul în care căpetenia 
apasă pe acel buton roşu sclipitor de pe Cutia Magică, 
puternicii zei de la Saigon vor slobozi armate 
răzbunătoare prin aer, iar înfricoşătorii vietcongi vor fi 
pulverizaţi de bombele aruncate din avioane şi arşi de 
napalmul azvîrlit din elicoptere, iar satul va fi eliberat şi 
pacificat. Le-a mai spus că fiecare sat ce a fost ales de 
Părintele Patriei de la Saigon să dețină Cutia Magică va 
primi pe viitor pentru totdeauna hrană, medicamente și 
asistenţă specială. 

Rhadezii aveau să primească aceste „beneficii“ fie că 
le doreau sau nu. Ei ştiau prea bine că aşezările ce aveau 


medicamente și hrană din belșug și erau favoritele Saigonu- 
lui erau întotdeauna primele ţinte ale bandiţilor înfome- 
taţi. Știau destul ca să-și dea seama că vor trăi cu spaima 
Cutiei Magice și a semnificației sale. 

Satul primise medicamente şi rezerve de hrană chiar 
din ziua în care preotul revenise împreună cu americanul. 
Programul „Braţele Întinse ale Frăției“ al noului 
preşedinte de la Saigon avea grijă de aceşti oameni. La 
scurtă vreme după ce li s-a adus primul surplus de hrană, 
sătenii au fost vizitaţi de cîţiva bărbaţi tineri din taberele 
de refugiaţi din păduri. Aceştia au stat de vorbă toată ziua 
cu patriarhul şi i-au explicat calm, dar cu hotărîre, că vin 
dintr-o tabără de refugiaţi ascunsă pe coline şi compusă 
din mii de băștinași din sud, cochinchinezi, fără locuințe, 
ce fuseseră alungati de poliţia lui Diem şi de hoardele de 
invadatori nordici, tonchinezi. 

Aceşti oameni își părăsiseră căminele distruse. Fuse- 
seră dușmani în orice nouă regiune în care apăreau, şi 
acum, terorizaţi si înfometați, bolnavi si muribunzi, erau 
nevoiţi să recurgă la ultima soluție, jaful şi tîlhăria. Aceşti 
nenumărați refugiați, în propria lor ţară, fuseseră supuşi 
privațiunilor şi masacrelor brutale ale indolentelor forte 
binevoitoare ale regimului de la Saigon. Doreau să fie 
pașnici, dar aveau o nevoie disperată de medicamente și 
de hrană. Au cerut ca satul să împartă cu ei bunurile de 
care dispunea din abundență. Acest aranjament, deşi 
nedorit de săteni, a fost acceptat și, pentru o vreme, a 
menţinut un echilibru fragil între cele două comunități. 
Însă numărul refugiaților a crescut, cererile devenind din 
ce în ce mai mari. 

Ne le-a trebuit prea mult timp observatorului politic 
saigonez şi preotului să-i raporteze americanului că-l 
bănuiau pe patriarh de colaboraţionism cu „dușmanul“. 
Împărţirea putinelor provizii cu refugiații era numită de 
vietnamezi „plata tributului“. Refugiații deveniseră 
„dușmani“, iar expresia americană pentru „dușmani“ era 
vietcongi. 

Activistul politic i-a explicat patriarhului că pentru el 
colaborarea cu inamicul înseamnă moarte, iar pentru 
locuitorii așezării, mutarea în lagăre de reeducare 
cetățenească, sau „Cătune Strategice“, cum le spuneau 
americanii. Indiferent de cum le ziceau binefăcătorii lor 


acestor centre de deportare, băștinașii le considerau 
închisori. 

Cererile mai mult sau mai puțin paşnice ale refugiaților 
s-au transformat în adevărate ordine o dată cu creşterea 
necesităţilor. Ceea ce la început fusese o împărţire de 
nevoie a hranei, devenea acum o supunere la forță și la 
jaf. Numărul refugiaților creştea o dată cu transformarea 
exodului din acele zone ale nimănui, cîndva regiunile 
prospere ale Deltei Mekongului din peninsula Camau, 
intr-un imens şi de nezăgăzuit val uman. 

S-a petrecut un fenomen asemănător migraţiilor 
indienilor americani către vest. Fiecare trib, dezrădăcinat 
din străvechile sale tinuturi de baştină de către omul alb, 
a devenit o adunătură de ucigași si asediatori pe teritoriul 
seminţiei vecine. La fel s-a întîmplat si cu zecile, chiar 
sutele de mii de fermieri pașnici, cîndva, ascultători şi 
destul de înstăriți, deveniți bandiții înfricoșători numiţi 
vietcongi. 

După cîteva nopți, satul a fost atacat. Cîinii lătrau, 
pasarile şi porcii fugeau care încotro, colibele cu hrană au 
ost prădate şi arse, iar mai mulți localnici tineri — răpiți. 
Pentru prima oară de la instalarea statiei radio, bătrînul a 
ieşit din colibă și s-a oprit în fata Cutiei Magice. În negura 
deplină a noptii, strălucirea roşie a butonului umplea 
văzduhul cu puterea sa de talisman. Căpetenia se între- 
base adesea ce avea să se întîmple cu adevărat, dacă va 
apăsa pe acel buton roşu. Chiar dacă preotul îi împuiase 
capul cu minunile care sc vor petrece cînd va declanșa 
semnalul de alarmă, bătrînul nu fusese niciodată în stare 
să-l înțeleagă întru totul. 

Observatorul politic îl avertizase că va fi pedepsit dacă 
alarma va fi falsă. Uneori, ochiul roşu al cutiei Pandorei 
s-a dovedit a fi prea mult pentru săteni, care l-au implorat 
pe bătrîn să apese butonul, dar el a rezistat cu fermitate 
acestor tentaţii. Însă acum, în toiul descinderii refugiați- 
lor înnebuniţi de foame, stătea înaintea cutiei, ştiind Că va 
invoca puterea forțelor de autoapărare a satelor și că va 
aduce asupra aşezării sale toată miînia înfricoșătoarei 


Armate Populare a Frăției . 


1 Acesta a fost îndeplinit de Misiunca Militară de la Saigon a CIA 
Făcea parte din "Operaţiunea Frăția”, o organizaţie condusă de liderii 
filipinezi simpatizanți ai CIA, sub egida Camerei Inferioare Internaţio- 
nale de Comerţ. 






“Totuşi, dacă nu apăsa pe buton, el şi oamenii lui vor 
avea de suferit soarta colaboraţioniștilor. N-avea de ales. 
Venise vremea ca el şi satul său să devină parte a acelui 
război conceput la Saigon la sfatul expert al binevoitorilor 
americani. 

A invocat înţelepciunea strămoșilor săi. Tilhăria, jaful 
şi încălcările nu erau necunoscute în Asia; cînd foametea, 
molima şi războiul devastau ținutul, voalul subțire de civi- 
lizaţie era înlăturat şi nevoiaşii adoptau tilhăria ca pe ultima 
fază a vieţii comunităţii, înainte de a capitula în fața 
mortii implacabile provocate de dezastru. 

oamea este generalul acestor armate. Foamea furni- 
zează o teribilă motivaţie, prin ea însăşi. Nu are nevoie de 
un impuls ideologic de la Moscova sau Beijing. Acţiunile 
oarbe şi ignorante ale generalului Foamea sînt de ajuns 
pentru a da naștere unui război. Într-o societate anarhică 
şi dezorganizată, războiul reprezintă o reacţie naturală şi 
inevitabilă. O situaţie cu atît mai probabilă cu cît este vor- 
ba despre o ţară în care băștinașii se hrănesc puțin şi des 
în cea mai mare parte a zilei. Ei nu se așază de trei ori pe 
zi la o masă copioasă. Oamenii de la tropice ciugulesc, de 
aceea stomacurile lor sînt mici, iar ei au foarte puțină 
grăsime. Pentru acești oameni, senzaţia de foame se insta- 
lează mult mai repede decît la cei din nord, care sînt mai 
graşi şi mănîncă la intervale mai lungi și regulate. De 
aceea “timpul scurs între lipsa de hrană şi necesitatea 
stringentă de a mînca este cu mult mai scurt, iar astfel de 
oameni luptă din răsputeri pentru mîncare de cum li s-au 
terminat proviziile. Aşa se explică de ce napalmul, bom- 
bardamentele şi tactica de defoliere au generat mai mult 
decît un război şi au făcut-o într-un timp scurt. Victimele 
erau private de hrană şi nevoite să lupte pentru ea, 
neîntîrziat. Oamenii care atacaseră satul făceau parte din 
această înfometată populaţie refugiată. 

Sondînd înțelepciunea strămoșilor săi, patriarhul n-a 
găsit nimic care să explice această nouă teroare, adică 
necunoscutii vietcongi. Bandiţilor şi refugiatilor le putea 
găsi o explicație, dar dilema ideologică pusă de noii săi 
prieteni, americanul și observatorul politic de la Saigon, îl 
transforma pe el, pe patriarh, în inamicul lor dacă 





împărțea hrana şi simpatiza cu refugiații. Astfel că nu-i 
rămînea decît o soluţie. 

Ştia că multe căpetenii au rezistat refugiaților şi au 
fost măcelărite de aceştia pentru hrană. Mai știa, de ase- 
menea, că alte căpetenii, care simpatizaseră cu refugiații, 
au fost duse cu forţa în lagărele de reeducare (pușcării) de 
către observatorii politici, unde au îndurat cruzimi 
neînchipuite. Știa că nu există nici o speranță. Nici o 
alternativă. Hrana, medicamentele, „Operaţiunea Frăția“ 
de la Saigon pecetluiseră soarta localnicilor şi-i împin- 
geau către ultima strategie numită „Pacificare“. A apăsat 

butonul roşu strălucitor. Cutia Magică a făcut restul. 

Un soldat somnoros din Forţele Speciale sud-vietnameze 
de elită, a văzut pîlpîirea semnalului luminos de alarmă 
pe harta strategică. Grila cu numărul de cod 1052 era ostilă! 
Grila 1052: Satul Thuc Dho din teritoriul rhadez era 
atacat. Nu se putea stabili o legătură de emisie-receptie 
cu echipamentul din sat, nu exista nici o modalitate de a 
se informa asupra atacului ori de a evalua avertismentul 
căpeteniei. Orice semnal era ostil în Reţeaua de Apărare 
a Satelor, şi „ostil“ însemna „represalii“. Sistemul nu 
putea să arate decît că acolo era un atac si să indice auto- 
mat pozitia. Nu putea spune că „atacul“ era de fapt o 
descindere minoră a cîtorva băștinasi înfometați care in- 
tenționau să fure mîncare. 

Soldatul vietnamez i-a aruncat o privire celui ameri- 
can din Beretele Verzi ale Detaşamentului „A“ din cadrul 
Forţelor Speciale, care dormea într-un hamac indigen din 
apropiere. Ştia că, după două minute, pîlpîirea luminii 
roşii va înceta automat. De foarte multe ori, cînd america- 
nul plecase în sat să bea o bere cu alţi membri ai 
Detaşamentului „A“ sau cu tinerele femei ce făceau parte 
din „White Dove Resistance Sisters“, soldatul vietnamez 
lăsase lumina de alertă să clipească fără să dea alarma. Îşi 
dădea seama că problema cutiei Pandorei genera multe 
semnale luminoase de alarmă. Și mai ştia că unele căpetenii 
apăsau pe buton ca să aducă patrulele de elicoptere din 
dorinta de a-și dovedi puterile în fata localnicilor. 

Înțelegea că sătenii disperati, pe jumătate înnebuniți 
de foame şi de descinderile banditeşti, erau adesea tentaţi 
să apese pe acel ochi purpuriu strălucitor de pe Cutia 
Magică. Şi, chiar şi atunci cînd atacurile erau reale, Cutia 


Magică nu-i salva pe săteni, ci provoca doar mai multe 
represalii, furia oarbă a unui război nesfirşit în care a gresorii 
își creează proprii inamici. Cînd trupele vor ajunge acolo, 
satul va fi deja ars din temelii. Localnicii vor fi uciși sau 
ascunși în pădure, așa încît la sosirea „răzbunătorilor“ 
existau toate șansele ca înșiși sătenii să fie luaţi drept 
inamici. 

Păreau „inamici“ pentru ambele tabere, iar regula 
generală era să se tragă în oricine fuge, ncţinînd seama de 
Cine ar putea fi acea persoană. În contextul unei aseme- 
nea „salvări“, țăranii n-aveau altă soluţie decît să fugă 
împreună cu refugiații şi să devină „vietcongi“, „inamici“ 
în propria lor țară. 

Soldatul era măcinat de toate aceste gînduri; chiar 
atunci, americanul s-a întors pe o parte în hamacul său și 
arma, care-i era sprijinită de hamac, a căzut pe podea. 
Americanul a sărit în picioare. Soldatul vietnamez a intrat 
fulgerător în acţiune, arătînd spre semnalul roșu de 
alarmă intermitent, avertismentul Cutiei Magice din Grila 
1052, aşezarea rhadeză Thuc Dho. 

Bereta Verde, veteran al rigidei îndoctrinări de la Fort 
Bragg, a înșfăcat microfonul staţiei de emisie-receptie şi a 
chemat Divizia de alertă. În cîteva minute, sirenele au 
început să urle și motoarele să duduie. Camioanele de 
transport ale Forțelor Speciale sud-vietnameze — oștile 
civile de elită alc lui Ngo Dinh Nhu, antrenate de CLA — 
au început să duduie în liniștea matinală a bazei aeriene 
de la Ahn Lac. 

Echipele de întreţinere ale elicopterelor au pregătit 
mătăhiiloasele aparate. Douăzeci de piloţi s-au năpustit în 
sala de raport. Se strîngcau douăzeci de echipaje. Avea să 
fie o acţiune totală, era primul atac raportat în zona 
rhadeză. 

Serviciile de informaţii prevestiseră o concentrare 
masivă de trupe inamice în zonă, incluzînd o importantă 
mișcare preliminară de trupe raportată la granita cu Laosul. 
Primejdioasa frontieră cambodgiană era comparată cu un 
Stup în plină activitate. Toate informaţiile indicau o 
masivă lovitură de maestru a forțelor unite ale Frontului 
de Eliberare Naţională nord vietnameze asupra unei zone 


de atac’. Inamicul trebuia oprit neîntirziat, printr-un 


contraatac decisiv. 

n momentul în care zorii semitropicali explodau în 
toată strălucirea lor rozalie deasupra bazei de la Ahn Lac, 
douăzeci de elicoptere stîrneau un uragan de pulbere, 
pregătindu-se pentru zborul în convoi spre Thuc Dho. 
Șase dintre ele erau transportoare de mitraliere, celelalte 

aisprezece duceau o sută patruzeci de soldaţi înarmaţi. 
sfîrșitul raportului, piloților li s-a adus la cunoștință că 
escala de realimentare se va face la Thien Dho, deoarece 
elicopterele încărcate nu puteau efectua o misiune de 
zbor pe o întindere mai mare de o sută de mile fără reali- 
mentare. Zborul avea să fie în convoi pe tot parcursul 
drumului. Aceasta însemna că viteza de croazieră a apara- 
telor încărcate avea să fie de cincizeci și cinci de noduri, 
pentru a se asigura posibilitatea unei pivotări sigure spre 
sol în cazul unei pene de motor în timpul planificatului 
zbor „la firul ierbii“. În coloană, în formaţie şi în legătură 
cu trupele de uscat, aceasta ducea la o medie de viteză, 
dus-întors, de douăzeci şi cinci pînă la treizeci de noduri. 
De aceea elicopterele ce se vor întoarce după ce vor fi 
ajuns la ţintă, vor înnopta la Thien Dho. 

Expediția de două sute optzeci de mile tur-retur, cu 
punct median de aterizare la Thuc Dho şi realimentare la 
dus şi la întors, va duradouăzile. Deci, douăzeci de elicoptere 
vor transporta o sută patruzeci de oameni pe o distanţă de 
o sută patruzeci de mile în decurs de două zile. Era ieftin 
pretul plătit pentru răzbunarea atacării satului Thuc 

ho? Da’ de unde!... 

Unitatea de elicoptere din cadrul Retelei de Autoapărare 
a Satelor (VSDN) era o organizaţie incredibilă. Fiecare 
elicopter putea transporta zece soldați pe o sută de mile 
într-o zi. Pentru o distanţă de o sută de mile/elicopter şi o 


1 Informaţiile primite de la informatorii autohtoni plătiţi relatau întot- 
deauna concentrări masive pretutindeni. Aceste surse băștinașe de 
informaţii nu vedeau niciodată refugiați înnebuniţi de foame; vedeau 
mereu numai lucruri pe care erau plătiţi să le vadă. Fiecare zonă ocupată 
de refugiaţi era un regiment de vietcongi. Generalul Foamea era genera- 
lul Giap, iar comuniștii crau pe tot teritoriul ţării. În definitiv, chiar şi 
„sursa de informaţii” era un om de afaceri desăvîrşit El era creaţia 
Agenţiei Centrale de Informaţii americane, iar CIA ducea războiul cu un 
carnet de cecuri în anii '60 şi '61, aşa cum făcea încă din 1945. 












viteză de douăzeci şi cinci de noduri în convoi, ar fi patru 
ore de zbor într-un singur sens, la un total de opt ore în 
aer. 

De vreme ce echipele de întreţinere militar-civile se 
străduiau să mențină o proporţie, vrednică de laudă, de 
49% dintre aparate în stare de funcţiune, era nevoie de nu 
mai puţin de patruzeci de elicoptere pentru a asigura 
disponibilitatea celor douăzeci, necesare în misiunea de la 
Thuc Dho. Cele patruzeci de aparate erau asigurate de 
două companii de aviaţie cu aproximativ două sute de 
oameni fiecare, patru sute de oameni în total. 

La rîndul lor, cele două companii erau susţinute de un 
detașament de aprovizionare și unul de întreţinere, tot de 
două sute de oameni fiecare. Și toate erau sprijinte de 
unități de administraţie, de transport, de apărare a bazei, 
de cele de la rezervoarele de combustibil şi de la alimen- 
tare. Niciodată, în toată istoria de dinainte a războiului, 
nu s-a cheltuit atît de mult pentru îndeplinirea unei 
misiuni minore ca cea în care trebuia să se trimită o sută 
patruzeci de soldați în urma aprinderii becului roșu de la 
Cutia Magică din sectorul 1052. 

În timp ce coloana de elicoptere se afla în drum spre 
Thuc Dho, au fost trimise avioane de recunoastere ca să 
găsească un loc de aterizare în zonă. Într-o astfel de tară, 
nu era o sarcină uşoară. Elicele rotoarelor unui aparat 
Huey au o lungime de cincizeci şi cinci de picioare. 
Elicopterul trebuie să aterizeze pe un teren plat, atîta 
vreme cît orice aterizare inegală sau imperfectă, de genul 
uneia în care un colţ al trenului de aterizare atinge primul 
solul, creează un fenomen distrugător, ca urmare a 
schimbării centrului de greutate în jurul axei verticale a 
aeronavei. 

Elicopterul Huey are o constituţie solidă, tocmai 
pentru a rezista oricărei aterizări fortate pe un teren 
accidentat, dar cu încărcătura completă și cu rotoarele 
ambalate la puterea maximă, suprasolicitarea poate fi 
periculoasă. Avioanele de recunoaștere trebuie să 
găsească o zonă întinsă care să permită aterizarea mai 
multor aparate deodată, să asigure protectia fortei de 
luptă comasată în cazul unei ambuscade și să limiteze 
consumul de combustibil. 

n vreme ce elicopterele se realimentaseră la Thien 
Dho şi se ridicau din nou în aer, aparatele de recu- 


noaștere au raportat că au descoperit un loc de aterizare 
la o fermă abandonată, aflată la o jumătate de milă de 
Thuc Dho. Se estima că vor putea ateriza trei elicoptere o 
dată, în linie. De asemenea, s-a raportat că, deși se mai 
ridica fum deasupra satului, nu se înregistrase nici o 
acţiune ostilă împotriva avioanelor de recunoaştere şi nu 
fusese zărit nici un inamic. Două elicoptere cu soldați şi 
un Huey mitralior aveau probleme tehnice și au fost 
nevoite să rămînă la Thien Dho. Restul de douăsprezece 
aparate de transport au zburat razant cu pămîntul, cu o 
viteză de cincizeci şi cinci de noduri, în vreme ce cele cinci 
Huey înarmate se îndreptau cu toată viteza spre Thuc 
Dho. 

În lumina orbitoare a amiezii, trupele aeropurtate au 
ajuns la Thuc Dho. Avionul de recunoaștere aruncase 
semnale fumigene pentru a marca locul de aterizare. 
Mitralioarele planau ameninţător deasupra zonei, gata să 
suprime cu tir direct de mitralieră orice mişcare ce s-ar fi 
văzut dedesubt. Între timp, convoiul se destrăma, formînd 
un cerc în jurul zonei, în vreme ce trci aparate, primele, 
aterizau să debarce treizeci de soldați. 

Apoi, iute, elicopterele s-au înălțat ridicînd praf și 
paie în aer, chiar înainte ca următoarele trei Huey să 
aterizeze cu următorul val de soldaţi. Piloții erau experi- 
mentaţi şi nu pierdeau vremea. Membrii echipajului își 
vedeau de treabă, fiindcă tăcutele trupe de elită ale Forte- 
lor Speciale sud-vietnameze săreau imediat. Și membrii 
echipajelor aveau experiență și își aminteau de poveștile 
din perioada de început, cînd soldaţii, neantrenaţi, erau 
făcuti să sară sub amenintarea cu arma si cu cîteva șuturi 
bine plasate. În tensiunea și dificultatea acestei manevre, 
al doilea si al treilea elicopter din cea de-a treia tranșă îşi 
atinseseră elicele cînd erau pe punctul de a ateriza. 
Ambele aparate s-au dezintegrat. 

Cînd ultimul val de elicoptere a aterizat, două aparate 
mitralioare au deschis focul asupra ierburilor înalte din 
pădure. Era începutul acţiunii. Soldaţii de la sol s-au lăsat 
la pămînt şi au deschis un foc sustinut, la întîmplare. 
Avionul de recunoaștere aruncase rachete să marcheze 
zona inamică. Elicopterele neînarmate au început să se 
retragă. Dintr-o dată, două dintre ele s-au prăbușit la 
pămînt. Veteranii cunoşteau stilul! 


Cînd vechile H-19 erau utilizate în misiuni de zbor 
deasupra lanurilor de orez din peninsula Camau, autohtonii 
învăţaseră că un arc primitiv, întins de picioarele unui om 
aşezat pe spate în iarbă, putea fi o armă extrem de eficace 
împotriva elicopterelor ce zburau la joasă altitudine. 
Săgeata consta într-un băț gros de care erau agățate 
sîrme, funii sau chiar liane. Avînd în vedere că rotorul era 
cea mai vulnerabilă parte a elicopterului, primitiva armă 
folosită la „suspendarea “ în aer a acelui proiectil hazar- 
dat doborîse multe elicoptere. Primele rapoarte dădeau 
vina pe defecţiuni ale motorului sau rotorului, de vreme ce 
nu era perceput foc de armă sau orice alt atac dușmănos. 

Cele cinci aparate înarmate aproape că îşi terminaseră 
muniţiile, iar indicatoarele de combustibil ale tuturor 
elicopterelor erau „pe roşu“, astfel încît convoiul, redus 
acum la treisprezece aparate Huey, a lăsat supravegherea 
pe seama avionului de recunoaștere şi s-a îndreptat în 
viteză spre baza de realimentare. 

La Thuc Dho, rămăseseră întinşi în iarba înaltă o sută 
douăzeci de oameni, plus cîțiva răniţi din rîndul membrilor 
echipajelor de zbor. Tirurile dinspre locurile ambuscadei 
erau sporadice. Șaisprezece dintre cei o sută douăzeci 
făceau parte dintr-o Grupă „A“ a Beretelor Verzi. 
TransmiSionistul ținea legătura cu avioanele de recu- 
noaştere care-i îndruma spre sat. Aici, printre ruinele 
fumegînde ale colibelor de trestie, nu era nici o urmă de 
viață. Pînă şi ciinii liihniti de foame dispăruseră. Cu numai 
cîteva ore înainte de apusul soarelui, locotenentul Deta- 
șamentului „A“ şi-a plasat trupele în poziţia de apărare 

entru noapte. Thuc fusese recucerit. Cutia Magică 
şi dovedise eficienta. 

În primele ore ale diminetii, cînd primele ştiri despre 
Thuc Dho ajunseseră la Centrul de Luptă al Diviziei, 
vestea a ajuns şi la Cartierul General al USMACV 

Comandamentul Asistenţei Militare a Statelor Unite din 
ietnam) din Saigon. 

Aici, toate informaţiile primite de la Forţele de Auto- 
apărare a Satelor au fost adunate într-un raport ce a fost 
trimis direct la Pentagon. Cu o diferenţă de fus orar de o 
jumătate de zi, Pentagonul şi serviciile de informaţii au 
fost capabile să compileze toate datele primite din Asia 
de Sud-Est si să le aducă la cunoștință preşedintelui şi 
colaboratorilor săi cei mai apropiaţi în cadrul unei 
şedinţe matinale. 


Aceste materiale de la agenţiile de informaţii, de la 
Centrul de Luptă, rapoartele de la sateliți și de la avioa- 
nele U-2, un buletin meteorologic amănunțit şi anumite 
informaţii interne au fost reunite în cursul ședinței preli- 
minare de la Centrul de Comandă din cadrul aripii Comi- 
tetului Întrunit al Șefilor de State Majore din Pentagon. 

Asa începe ziua în mediile oficiale ale Washingtonului. 
Trecerea în revistă a evenimentelor de ieri devine activita- 
tea de astăzi și operaţiunea de mîine. Rapoartele primite 
înlocuiesc diplomatia şi planificarea de perspectivă ca 
sursă a „ce e de făcut“. 

n acea zi deosebită de la începutul lui decembrie 
1960, s-a întîmplat să apară cîteva feţe noi la acea ședință 
preliminară. Aceştia erau ministrul desemnat al apărării 
şi o parte din colaboratorii săi din vremea tranziţiei. Alarma 
de la Thuc Dho fusese mentionată destul de obisnuit de 
un ofiţer de armată în timpul primului raport. Ministrul 
desemnat al apărării, primind botezul Vietnamului, a 
cerut ca pentru raportul din dimineaţa următoare să aibă 
toate datele despre această acțiune. Acest interes deosebit 
de la cel mai înalt nivel a fost recepționat cum se cuvine 
de șefii tuturor serviciilor şi de colaboratorii lor. În decursul 
acelei zile, un torent de mesaje spre şi dinspre Saigon a 
umplut eterul, plasînd acţiunea Thuc Dho în fruntea 
priorităților. 

Armata a dat comanda pentru aprovizionare totală şi 
desfăsurare de forțe umane în zonă. Aviația a anunțat 
supraveghere strictă şi bombardament asupra tuturor 
căilor de aprovizionare către Thuc Dho dinspre Laos şi pe 
rutele nordice. Thuc Dho a apărut în toate buletinele de 
Ştiri. Aprovizionarea şi întărirea forţelor aeropurtate a 
devenit ţinta unui efort major. 

Între timp, trupele din Detașamentul „A“ al Beretelor 
Verzi şi-au stabilit baza, au delimitat perimetrul zonei şi 
au trimis cercetașii din Forţele Speciale sud-vietnameze 
să ia legătura cu „inamicul“. Eforturile acestora au rămas 
fără efect. „Inamicul“ dispăruse. Tot ce-au găsit au fost 
nişte bătrîni şi copii din sat, ghemuiţi de frică în văgăuni şi 
în pădure. 

Cînd au fost interogaţi cu privire la atac şi la locul 
unde s-ar putea afla patriarhul și sătenii valizi, prizonierii 
nu au dat nici un indiciu. Mai mult, au fost extrem de 


contrariaţi cînd li s-au pus întrebări despre „inamic“. O 
țineau una şi bună cu „Viet-Kha“ — expresia vietnameză 
pentru „cersetori“, cum îi numeau ei pe refugiați — dar 
interpretul, din exces de zel, a tradus cuvîntul în vietoongi. 
Acest lucru i-a confirmat zelosului locotenent că dăduse 
peste un comportament important alvietcongilor. 

Locotenentul a transmis mai departe această infor- 
matie prețioasă, adăugînd obișnuitul bilanţ al victimelor, 
augmentat de numărul celor uciși în bombardamente și 
prin incendierile cu napalm. Locotenentul estima 
numărul inamicilor la un batalion întărit, poate chiar un 
regiment. Toţi morţii erau vietcongi. Nici nu se putea altfel. 

Din astfel de informatii de la locul acțiunii a fost 
alcătuit la Saigon materialul de înştiinţare pentru a fi 
trimis la Washington. Sesizînd interesul militarilor faţă de 
această problemă, datorat cererii ministrului desemnat, 
agenţia de informaţii a pus paie pe fioc, adăugînd propriul 
raport. 

P Desi nu era un secret, nu toată lumea ştia că Fortele 
Speciale de elită ale lui Ngo Dinh Nhu se aflau sub 
comanda CIA. Dar, dată fiind această situație, serviciile 
de spionaj trebuia să se asigure că rolul acestora era cel 
putin echivalent cu cel al fortelor armate regulate ameri- 
cane. Cartierul general al CIA de la Saigon s-a întrecut pe 
sine compilînd toate datele disponibile despre Thuc Dho. 
Detaşamentul „A“ al Fortelor Speciale din cadrul armatei 
de uscat amcricane, antrenat la Fort Bragg, era constituit 
din soldaţi adevăraţi, dar comandantul lor, un maior 
destul de nonconformist, era un agent CIA aflat sub 
acoperire militară. 

aiorul a fiost printre primii care a ajuns la Thuc Dho, 
alături de ofiteri din cadrul Fortelor Speciale sud-vietna- 
meze şi „civili“ din armata sud- vietnameză, cu primul val 
de elicoptere din ziua următoare. 

Raportul preliminar de la Pentagon era alcătuit, ca de 
obicei, pe baza surselor de informații aflate pretutindeni 
în lume. Ştirile din anumite zone, din Congo, din India 
(unde încăierările de la graniță prevesteau tulburările 
ulterioare) — tot felul de astfel de informații, cu exceptia 
celor referitoare la Cuba, erau reduse la minimum. Cel 
mai important punct de pe agenda zilei era Thuc Dho. În 
spatele locurilor ocupate de demnitarii militari, în jurul 


mesei lăcuite, de nuc, a fost aşezat un al doilea rînd de 
scaune pentru oaspeţii CLA şi ai Ministerului de Externe 
din cadrul Centrului de Comandă. 

Pe la opt şi zece, încăperea era aproape plină. Toţi cei 
care erau acolo îndepărtaseră bariera „strict secret“: fuseseră 
admiși conform principiului că „trebuia să ştie“. În sală se 
aflau 'trei dintre membrii Comitetului Întrunit al Șefilor 
de State Majore, precum şi obișnuitul contingent din 
cabinetul ministrului apărării. Totul indica o prezentare 
completă a acţiunii de la Thuc Dho. Să ne amintim că în 
acel moment din decembrie 1960, la numai o lună de la 
alegerea lui John F. Kennedy, tulburările din Vietnam 
erau cu mult mai puțin însemnate decît aveau să devină 
mai tîrziu, iar toată această atenţie deosebită acordată 
acelui caz era ceva ieşit din comun la data respectivă. 

Pentru cei mai mulţi dintre cei prezenţi, a fost evident 
faptul că mare parte din această mare tragedie l-a impre- 
sionat şi l-a captivat pe noul ministru al apărării și, prin 
el, a captat atenţia noii administrații. Ministrul desemnat, 
Robert S. McNamara, a fost interesat îndeobşte de bata- 
lionul sau regimentul de vietcongi „raportat“. Dacă bata- 
lionul s-a ascuns în pădure, așa cum susțineau sătenii 
prinşi, şi dacă era înconjurat acum de trupele de elită 
sud-vietnameze din cadrul Forţelor Speciale, după cum 
raportase maiorul Beretelor Verzi (de fapt, CLA), atunci 
de ce nu erau vietcongii făcuţi să iasă din ascunzătoare, 
apoi eliminaţi sau luaţi prizonieri? 

O dezbatere mai amplă a acestui subiect a fost 
întrucîtva limitată de faptul că ofițerului raportor de la 
armată i se ordonase să nu devieze de la tema esenţială a 
raportului său. Ulterior, un general din al doilea rînd s-a 
ridicat şi a spus că avea un mesaj chiar de la Saigon care 
spunea că așa-zisul batalion al vietcongilor a spart încer- 
cuirea sud-vietnamezilor și că, în conformitate cu rapoar- 
tele avioanelor de recunoaştere, nu se mai află nimeni în 
pădure. Încheind ce avea de spus, generalul a aruncat o 
privire spre reprezentanţii CLA care asistau la convorbiri. 

Ministrul desemnat a sesizat semnificația celor spuse 
și a surprins ofițerul raportor şi restul audientei, în general, 
cu o altă întrebare: „Dacă putem fi în stare să mergem în 
ajutorul unui sat împresurat, cum am făcut-o la Thuc 
Dho, dar ajungînd acolo n-am găsit altceva decît o aşezare 


pustie şi un inamic dispărut, cum ne putem aștepta să 
cîştigăm războiul? Trebuie distrus inamicul.“ 

Fusese plantată o ghindă și acum creştea un mare stejar. 
Imediat, unul dintre oamenii de la CIA a ridicat pe 
jumătate o mînă, și-a tras picioarele de sub scaun și s-a 
pregătit să se ridice. Nu era un obișnuit al şedinţelor 
preliminare; era însuşi coordonatorul echipei supersecrete 
a Extremului Orient, un vechi cunoscător al Asiei. 

„Domnule ministru, întrebarea dumneavoastră este 
foarte pătrunzătoare, a spus el, mergînd la originea 
problemei în cauză. Am încercat să anihilăm războiul de 
eliberare naţională de inspiraţie comunistă din Vietnamul 
de Sud, care a scăpat de sub control, răspîndindu-se în 
toată tara. Forţele lui Diem sînt prea puţin experimen- 
tate. Nu le place să lupte, chiar dacă e vorba de propria 
lor tară, iar noi ne-am concentrat eforturile în Laos şi 
“Thailanda într-o asemenea măsură, încît Vietnamul de 
Sud crede că rolul de consultanţă al armatei americane nu 
se extinde destul de mult. Cătunele Strategice şi Forţele 
de Autoapărare a Satelor nu sînt de ajuns. 

V-a fost prezentat exemplul așezării Thuc Dho. Din 
fericire, satul a fost pregătit de unul dintre agenţii noştri 
şi a fost racordat la rețeaua de autoapărare a satelor 
printr-un transmițător, fapt care ne-a permis să contraatacăm 
imediat. Dar asta nu înseamnă mai nimic. Nici o rețea nu 
ajută dacă există o mulțime de scăpări. Trebuie să orga- 
nizăm fiecare cătun, fiecare sat, fiecare trib. De abia atunci 
acest dușman sprijinit de comunişti poate fi eliminat din 
această tară liniștită, iar acești omuleți simpli pot fi lăsaţi 
să-şi aleagă în pace propriul destin.“ 

Ministrul desemnat a înghiţit gălușca. 

Prin ianuarie 1961, „Cursul Modern de Contrainsur- 
genta“, destinat în mod expres pregătirii miilor de Berete 
Verzi menite să lupte în Vietnam, a fost mutat în mare 
grabă la Fort Bragg. Una dintre ultimele acţiuni oficiale 
ale ministrului adjunct al apărării în funcţie, James Douglas, 
a fost să viziteze noua școală şi să-i dea binecuvântarea. 

Dar hopul fusese trecut. Cu discreţie şi eficiență, 
comenzile au început să curgă. Unul dintre articolele de 
bază era transmiţătorul radio, cel de la Thuc Dho fiind un 
aparat de probă. În cîteva săptămîni, fabricanţii au primit 
o comandă specială de cîteva mii de transmiţătoare radio, 








căreia i s-a acordat prioritate maximă. La puţină vreme 
după instalarea în funcţie a lui John Kennedy, transmi- 
ţătoarele au împiînzit sat după sat, a intensifica și încuraja 
campania Căunelor Strategice. 

numai cîteva luni, Robert McNamara, noul 
ministru al apărării, a întreprins prima sa vizită în Vietnamul 
de Sud. Thuc Dho devenise un model. Pînă să-l vadă 
ministrul, localnicii, soldaţii de elită din Forţele Speciale 
sud-vietnameze și Beretele Verzi americane bătătoriseră 
drumurile în zonă, reconstituind și repetînd faimosul atac 
pentru demnitarii aflaţi în vizită. 

Colinele, cîndva luxuriante, fuseseră scobite de 
bombe, pîrjolite de napalm, defoliate de genocidul chimic. 
Dar în centrul interesului s-a aflat întotdeauna cutia 
neagră de plastic cu ochiul ei roșu, celebra Cutie Magică 
cu numărul 1052, percutorul intensificării războiului din 
Vietnam. 

NOTĂ: Au existat multe așezări ca cea descrisă în 
această relatare. Thuc Dho este un nume inventat cu scopul 
de a prezenta un caz tipic. Povestirea este rodul călătoriilor 
personale ale autorului în Vietnam și al legăturilor sale 
cu CIA din perioada 1955 — 1964. 


PAISPREZECE 


JFK face prima încercare de a 
controla CIA 


CA MEMBRU al Camerei Reprezentanţilor şi al 
Senatului Statelor Unite, John F. Kennedy era un politi- 
cian cu experienţă. Ca fiu al ambasadorului american la 
curtea St. James în zilele imediat premergătoare 
declanșării Celui de-al Doilea Război Mondial, era fami- 
liarizat cu hătişurile politicii externe şi ale lumii marilor 
afaceri. Era fiul unuia dintre cei mai bogaţi şi influenți 
oameni din America. Dar ca nou preşedinte ales al SUA, 
a descoperit că trebuia să ia totul de la capăt. Mizele jocu- 
lui practicat la Casa Albă erau cu mult mai ridicate şi 
mult mai complexe decît în oricare altele din încercările 
sale anterioare, iar concursul de împrejurări din perioada 
de „neputinţă“ a mandatului Eisenhower n-a ușurat cu 
nimic această sarcină. 

Căderile de sănătate ale lui Eisenhower, datorate 
probabil vîrstei, şi în special atacul de cord pe care l-a 
Suferit în urma prăbuşirii visului unei semnificative 
„Cruciade pentru ace“ , au determinat o perioadă de 
„neputinţă“ mai profundă decît în mod obișnuit. Fusese 
pus la punct un plan de contrainsurgență pentru Indochina, 
iar programul armatei de la Fort Bragg, de tehnici speciale 
de luptă, își începuse cursul. 

Din partea marilor afaceri, partizanii proiectului 
„Everest“, de constructie a avionului de vinătoare strategic 
experimental (TFX), grăbeau lucrurile, astfel încît alege- 
rea fabricantului să se facă înainte ca gruparea favorabilă 
proiectului din cadrul administraţiei Eisenhower să 
părăsească Washingtonul. În 1960, aparatul TFX era 
preconizat a fi cea mai mare investiţie pentru un singur 
tip de avion, valoarea ei ridicîndu-se la nu mai puțin de 
șase miliarde de dolari. 


1 Speranţele lui Ike pentru destindere au fost năruite de incidentul U-2, 
descris anterior. 


În același timp, situația din Vietnam părea să fie relativ 
calmă, de vreme ce principalele tulburări, atît politice cît 
și militare, aveau loc în apropiatul Laos. Toate aceste 
focare mocnite de tensiune au explodat după instalarea 
lui Kennedy şi au continuat prin a-i copleşi noua şi relativ 
neexperimentata sa administraţie. 

De-abia la o săptămînă de la preluarea functiei, 
Kennedy a primit un raport personal de la colonelul 
Edward G. Lansdale, cel mai important şi cel mai vechi 
agent CLA din sud-estul Asiei, referitor la recenta călătorie 
a acestuia la Saigon. De asemenea, Lansdale a susținut o a 
doua dare de seamă asupra planului de contrainsurgență 
pentru Indochina. Ulterior, Kennedy a aprobat planul, 
ceca ce a dus la extinderea forțelor sud-vietnameze într-un 
ritm mai degrabă lejer. 

Acest proiect i-a asigurat preşedintelui sud-vietnamez 
Ngo Dinh Diem sprijinul financiar ce i-a permis să-şi spo- 
rească numărul soldaţilor cu douăzeci de mii (armata lui 
ridicîndu-se la vremea aceea la o sută cincizeci de mii de 
oameni), precum și susținerea fortelor sale de contraghe- 
rilă, cunoscută atunci ca Garda Civilă . 

Între ianuarie şi mai 1961, noul preşedinte a fost prins 
de proiectul împotriva lui Castro, printre altele, care s-a 
dezvoltat în mîinile oportuniştilor din CIA, de la un ciclu 
de raiduri sporadice de parașutare asupra Cubei, la un 
plan matur de invazie. Conform planului de invazie apro- 
bat de Kennedy, Castro nu s-ar mai fi aflat în poseseia nici 
unui avion de luptă funcţional în zorii zilei Z. 

Însă bombardamentul aerian prevăzut să distrugă 
ultimele trei avioane ale lui Castro, în timp ce se aflau la 
sol, a fost anulat. Atacul aerian fusese aprobat de Kennedy 
de-abia în după-amiaza premergătoare zilei invaziei“. 
Contramandarea acestei misiuni, a fost după părerea 
Grupului Cubanez de Studiu, cauza primordială a eșuării 
invaziei. 


1 Cititorul va observa similitudinea acestei faze a procedeului cu cea 
promovată de aiminisiraţia Reagan în favoarea grupării Contras din 
America Centrală în anii '40. 

2 Pentru detalii complete asupra eșecului de la Bay of Pigs consultaţi 
capitolele precedente. 


Deosebit de mînios din pricina acestui dezastru al 
CLA, Kennedy a alcătuit un neobișnuit Grup Cubanez de 
Studiu, care să descopere cauzele eșecului şi să stabilească 
planurile acţiunilor viitoare ale administraţiei sale de pe 
scena Războiului Rece. Acest grup şi-a lăsat amprenta 
asupra administraţiei care se năștea. Pe durata activităţii 
comisiei, John şi Bobby Kennedy au decis ca Allen Dulles, 
precum și alți lideri de marcă din CIA, trebuia să dispară 
din arenă . Ca urmare a experienţei sale în Grupul de 
Studiu, Robert Kennedy, un novice în ale armatei, a fost 
fermecat de expşrimentatul, instruitul şi complexul general 
Maxwell Taylor“. 

În fiecare seară, după ce se întorcea de la Pentagon, 
unde asistase la abila coordonare, realizată de generalul 
Taylor, a investigării operaţiunii Bay of Pigs și a alcătuirii 
planurilor paramilitare, Bobby Kenedy discuta toate acele 
informaţii, însoţite de ideile lui Taylor despre tehnicile 
speciale de luptă ale armatei, cu fratele său și cu alti 
consilieri apropiați. 

Totodată, președintele îi ceruse lui Roswell Gilpatric, 
ministrul adjunct al apărării, să „lucreze la un program de 
salvare a Vietnamului“. Lansdale a devenit directorul exe- 
cutiv al echipei de lucru a lui Gilpatric, asumîndu-și rolul 
de coordonator oficial şi de manager al conceptului de 
contrainsurgență. 

Acest aranjament părea cum nu se poate mai nimerit, 
de vreme ce Lansdale în persoană, generalul Richard 
Stilwell, prietenul său, și colaboratorii lui intimi din CIA 
și armată fuseseră aceia care depuseseră atîtea eforturi 
pentru a lansa noua doctrină militară a Războiului Rece 
în perioada administraţiei Eisenhower (care doctrină, 
după cum am văzut, se baza în mare parte pe elementele 
învăţăturii lui Mao Tzedun). 

În autobiografia intitulată, In The Midst of Wars 
Edward Lansdale își prezintă propriul său bagaj de 


1 New York Times, 25 aprilie 1966. 
2 Unuldinure fiii lui Robert Kennedy se numeşte Maxwell Taylor Kennedy. 
3 În vîltoarea luptelor (n. trad.). 


cunoștințe, remarcabila sa experienţă cu privire la activi- 
tatea și lucrările lui Mao Tzedun: 


Am sosit la Washington la sfîrşitul lui ianuarie 
(1953) şi am avut mai multe runde de convorbiri cu 
politicienii. 


M-am trezit citîndu-l pe Mao Tzedun dintr-una 
din cuvântările sale tinute în fața unei clase de ofițeri 
din peştera Yenan la începutul Celui de-al Doilea 
Război Mondial. „Există multe elemente din cadrul 
armatei cărora nu le pasă decît de latura militară și 
ignoră politica. Astfel de ofițeri militari cu mentali- 
tate unilaterală, care neglijează interdependența 
dintre relaţiile politice şi cele militare, trebuie făcuți 
să înțeleagă legătura corectă dintre cele două. Toate 
acţiunile militare reprezintă mijloace de îndeplinire a 
unor obiective bine stabilite, în vreme ce acțiunea 
militară este ea însăși o formă de manifestare poli- 
tică.“ 

As adăuga că nu are importantă faptul că Mao își 
compilase conferințele din Sun Tzu, Clausewitz şi 
Lenin. Doctrina comunistă asiatică de astăzi s-a inspirat 
pe plan militar din cuvintele lui Mao, iar noi, la rîndul 
nostru, trebuie să o privim cu mai multă deschidere. 


Vă amintiţi, probabil, numeroasele extrase din rapor- 
tul comisiei speciale de pe lîngă Casa Albă din mai 1959, 
intitulat „Pregătirea în Cadrul Mutual de Securitate,“ ce 
sînt incluse în capitolul doisprezece. Acel raport a fost 
scris de generalul Lansdale şi de generalul Stilwell; făceau 
referiri la însuşi cuvintele lui Mao şi lc recomandau ca 
modele demne de urmat în cazul noilor armate preconi- 
zate de ei „în Lumea a Treia“. În acest context, trebuie să 
se ţină seama de faptul că, atunci cînd cineva propune o 
astfel de politică pentru o altă țară, este aproape convins 
că ea va funcţiona cu eficienţă şi în propria țară. Aceasta 
este marea lecţie a analizei acestui raport şi a precizârii 
importantei învăţăturii comuniste lui Mao pentru doctrina 
şi pregătirea militară americană. Aceasta ar putea fi folo- 
sită şi aici. 


Întrucît obiectivul major al acestei cărți este de a 
analiza faptele care au determinat uciderea lui Kennedy şi 
acapararea puterii în tară la acea vreme, găsim potrivit să 
notăm că, în indexul de opt pagini al cărţii lui Lansdale, 
sînt şase referiri la Mao Tzedun.. şi nici măcar o singură 
menționare a lui JFK. 

Pe trei mai 1961, extrem de adaptabila administraţie 
Kennedy a operat schimbări importante într-un moment 
nepotrivit. Proiectul pentru Vietnam al tandemului 
Gilpatric-Lansdale, de la sfîrşitul lui aprilie, a fost anulat, 
iar pe 3 mai a fost aprobat un nou plan al Ministerului de 
Externe (după toate probabilitățile alcătuit de George 
Ball). Recomandările de la Ministerul Apărării ale lui 
Lansdale erau eliminate în totalitate, iar ca ambasador la 
Saigon a fost numit Fritz Nolting, o persoană aflată în 
relaţii strînse cu CIA (dacă nu chiar el însuşi un adevărat 
agent CIA). Steaua lui Lansdale intrase în umbră, iar 
echipa Dulles-Cabcll-Bissell se ofilea cu repeziciune, în 
vreme ce generalul Taylor devenea omul zilei în ochii lui 
Kennedy. 

La sfîrşitul lunii mai, vicepreședintele Lyndon B. 
Johnson se afla în Saigon să dirijeze o misiune de consta- 
tare a situaţiei şi să-i înmîneze preşedintelui Dicm o 
scrisoare de la John F. Kennedy. Johnson fusese autorizat 
să abordeze problema staționării trupelor americane în 
Vietnamul de Sud. La acea vreme, Diem nu le dorea acolo; 
guvernul lui avea alte lucruri în minte. 

După cum am arătat în capitolele anterioare, Diem 
fusese dependent de Lansdale, fiindu-i şi prieten apropiat 
în acelaşi timp, chiar în clipa în care se întorsese din exil 
în Extremul Orient. Petrecuse mult timp cu Lansdale, 
făcînd planuri cu acesta pe durata îndelungatei sale vizite 
la Saigon, după alegerea lui Kennedy, la sfîrșitul anului 
1960. Diem și fratele său pro-CIA, Ngo Dinh Nhu, au fost 
complet surprinși de rapidele schimbări şi de evoluţiile de 
pe malurile Potomacului, care i-au afectat într-atit de 
dramatic pe Dulles, Lansdale şi pe CIA însăși. Diem a 
devenit neîncrezător față de administratia Kennedy şi 
reprezentanţii săi. Ezita să accepte noile chipuri, noile 
idei și noua strategic, deşi fusese asigurat în mod repetat 
că totul cra spre binele lui. 


De la mijlocul anului 1959, Diem începuse crearea 
„Agrocomunelor“ de tip colectiv, vizate a fi mici comu- 
nităţi care să asigure toate bunurile necesare traiului. Am 
arătat că singurul factor major ce se afla la originea tulbu- 
rărilor grave din sînul noii naţiuni sud-vietnameze consta 
în infiltrarea a mai mult de un milion de refugiaţi (tonki- 
nezi) nordici, ce fuseseră transportaţi în sud cu mijloace 
aeriene şi navale ale Statelor Unite. Aceşti oameni, dintre 
care mulţi au ajuns în posturile cheie din administraţia 
Diem, aveau nevoie de locuinte. În concepția lui Diem, 
Agrocomunele, proiectate şi sprijinite cu banii 
americanilor, aveau să asigure un loc de trai pentru cît 
mai mulţi posibil dintre aceşti invadatori străini. 

Din mai multe motive, planul a eşuat lamentabil după 
ce fuseseră înființate mai puțin de douăzeci şi cinci de 
Agrocomune în țara nimănui din ținuturile sărăcăcioase 
ale ţării. În telul acesta, Agrocomunele deschise, avînd la 
bază un concept maoist, au devenit Cătunele Strategice 
superbaricadate din 1961, în perioada Kennedy. Cătunul 
Strategic era menit să preintîmpine două probleme 
majore: era proiectat in aşa fel, încît să oblige locuitorii să 
stea înăuntru, şi pe de altă parte, să le asigure securitatea 
împotriva atacurilor din exterior ale banditilor înfometați, 
numiti, de obicei, vietcongi. În 1961, Vietnamul de Sud 
era împînzit de băștinașii dezrădăcinaţi şi lihniţi de 
foame, ca şi de tonkinezii la fel de înfometați şi dezrădăci- 
nați. 

“Privind prin prisma realizatorului Marii Strategii, cu 
ale sale interese malthusiene, pentru „declanşarea 
războiului“ în Vietnam, situaţia nici nu putea fi mai 
propice Cum scria Alberto Moravia în cartea sa The Re 

ook and the Great Wall, an Impression of Mao's China ! 
„În război, se cheltuieste într-o zi mai mult decît într-un 
an în vreme de pace.“ 

Ar fi prea ușor să uităm că acest conflict fusese pus în 
mișcare în populata, bogata (după standardele asiatice) şi 
liniştita Indochină încă din 1945,cînd Ho Şi Min asositla 
Hanoi însoțit de camarazii săi din Oficiul de Servicii Stra- 
tegice“ şi înarmat cu armele americane de pe insula 





1 Cartea rosie şi Marele Zid, impresii din China lui Mao (n. trad.). 
2 OSS.predecesorulCIA. 


Okinawa. Acestea erau armele folosite de Vietminh 
pentru a controla o mare parte a zonei între 1945 şi 1954. 
Acele ași arme, în special artileria grea, făcuseră posibilă 
victoria Vietminh-ului asupra francezilor la Dien Bien 
Phu. La vremea aceea, ce mai rămăsese din ajutorul mili- 
tar american de trei miliarde de dolari furnizat francezilor 
era adăugat la arsenalul de sorginte americană al lui Ho 
Şi Min. 

După standardele moderne, Statele Unite au furnizat 
o rezervă de armament mai mult decît necesară omului pe 
care, după asigurarea condiţiilor necesare preliminare, îl 
vor numi „inamicul“. În cursul anului 1962, Michael 
Forrestal, membru de marcă al Consiliului Naţional de 
Securitate şi prieten intim al președintelui Kennedy, a 
vizitat Vietnamul împreună cu Roger Hilsman de la 
Ministerul de Externe. Ei au alcătuit un raport destinat 
preşedintelui în care arătau că: „Majoritatea întăririlor şi 
a echipamentului provine chiar din interiorul Vietnamu- 
lui de Sud.“ Acesta era eufemismul lor birocratic folosit 
pentru a exprima faptul că armele Vietminh-ului erau de 
abricaţie americană. Bineînţeles că erau. 

Un alt oficial important declara: „În tot acest timp, 
nimeni nu a descoperit vreo puşcă de fabricaţie chine- 
zească sau vreo armă sovietică printre cele folosite de 
vietcongi“, arătind că toate armele preluate de la 
vietcongi (bandiți) de către americani erau fie de 
construcție proprie (mine terestre primitive, dar eficiente), 
fie achiz ționate anterior de la guvernul Diem sau din 
Statele Unite. 

Nu era de mirare că fraţilor Diem le era greu să 
accepte administrația Kennedy. Acţiunile de aprovizio- 
nare cu armament ale ambelor părţi, culminînd cu 
strămutarea forțată a peste un milion de tonkinezi, din 
nord în sud, cu ajutorul navelor maritime și aeriene ame- 
ricane, erau privite ca tactici „războinice“ de către Diem. 

Acesta era climatul în care administrația Kennedy 
întîmpina raportul de după operatiunea Bay of Pigs 
alcătuit de generalul Maxwell Taylor şi numirea acestuia 
în funcţia de consilier militar prezidenţial la Casa Albă 
locuită de Kennedy. Pe 11 octombrie 1961, președintele 
Kennedy i-a ordonat generalului Taylor şi lui Walt Rostow, 
consilier de politică externă, să călătorească la Saigon. 


În toamna anului 1961, Rostow declara că, pentru 
prezenţa Statelor Unite în Vietnam, era „acum ori 
niciodată“. Bill Bundy, fost agent CIA (dacă „fost“ are 
aplicabilitate în cazul agenţilor CIA), ca expert în proble- 
mele Asiei de Sud-Est şi, din 1961, ministru adjunct al 
apărării, spunea că există o şansă de şaptezeci la sută de a 
„Clarifica situaţia“, recomandînd un atac preventiv, „o 
operațiune imediată şi hotărîtă“. Nici unul dintre aceşti 
oameni nu erau experţi militari, voiau numai să-și arate 
forța și îndrăzneala. 

Taylor era puţin mai moderat şi, sub pretextul unui 
proiect de „despresurare amplă“, recomanda introducerea 
unui număr redus de militari americani în Vietnam. 
Kennedy a aprobat sfatul acestuia şi în toate declaraţiile 
publice ulterioare s-a referit la aceştia ca la „trupe de 
sprijin“. 

tre timp, Robert S. McNamara și fosta sa echipă de 
„Whiz Kids“ de la Ford Motor Company se pregăteau să 
intre în acţiune. Fiecare voia să fie considerat expert militar. 
McNamara era novice în ale războiului, ştia foarte puțin, 
dacă nu chiar nimic, despre Indochina. Era un tip exact. 
Dorea ca lucrurile să fie ordonate si explicate amănunțit 
în „analiza cazului“. Una dintre primele sale decizii, 
inspirată dintr-o şedinţă de la Pentagon anterioară preluării 
funcţiei, a fost să ordone utilizarea sprayului defoliant în 
Vietnam. El însusi le-a transmis ideea celor de la Agenţia 
Proiectelor de Cercetări Avansate (ARPA), puternicul 
organism de specialişti ce apăruse la Pentagon în agitația 
stîrnită de surpriza Sputnik, ajungînd sub aripa protec- 
toare a unui vechi profesionist birocrat, Bill Godel. 

Profitînd de hiatusul produs după alegeri în activita- 
tea guvernamentală superioară de angajare, Godel a 
părăsit Biroul de Operaţiuni Speciale din Biroul Minis- 
trului Apărării unde lucrase alături de generalul Lansdale 
si de mine şi sub comanda generalului rezervist USMC 

raves B. Erskine, pentru mai interesantul domeniu al 
ARPA. 

În primele zile, proiectul defolierii era cunoscut sub 
numele de Operaţiunea Hades; la scurt timp după aceea. i 
s-a dat numele Ranchhand. Nimeni n-a acordat prea 
multă atenţie acestui proiect și a fost probat defoliantul 
obișnuit folosit de constructorii feroviari. Atiîta timp cît 


activitatea s-a desfășurat normal, nimănui nu i s-a părut 
vreodată că defoliantul se va dovedi periculos. Cum se 
obișnuia cu multe dintre proiectele din vremea aceea, 
Ranchhand a fost aprobat de McNamara, Roswell, 
Gilpatric, Robert Kennedy, U. Alexis Johnson, Mike 
Forrestal, Dick Helms şi Maxwell Taylor. 

Avioanele cooptate în acest proiect fuseseră luate din 
cadrul altor programe, iar modificările ce li s-au adus în 
vederea executării lucrărilor de pulverizare nu au fost 
greu de făcut. Nimănui nu i-a păsat de consecinţele deci- 
ziei de a defolia. După cum faptele au demonstrat ulte- 
rior, utilizarea primejdioaselor defoliante n-a servit mai 
deloc scopurilor practice în Vietnam. De fapt, „inamicul“ 
a găsit-o folositoare, arzînd frunzele moarte şi folosind 
protecţia oferită de norii de fum, astfel că el a avut mai 
mult de profitat decît fortele regulate sud-vietnameze. 

În mai 1961, McNamara a pus la cale un proiect de 
monitorizare sistematizată numit Centrul de Analiză a 
Evoluţiei Războiului (CDTC), procedeu caracteristic 
pentru McNamara şi pentru conceptia sa operativa. 
Obiectivul CDTC era'să amplaseze un birou „pe front“, 
Saigon şi un altul în locul de unde veneau banii şi afla 
rea, în Pentagon, conectate între ele printr-o retea directă 
de comunicare. Fiecare problemă apărută și identificată 
în Saigon era imediat numerotată și transmisă la 
Pentagon. De exemplu, dacă exista o problemă cu 
„funcţionarea carabinelor M-16“ în luptă, i se dădca un 
număr de ordine şi era transmisă Pentagonului, unde 
secția 1156 îi acorda un tratament prioritar. 

Multe persoane, inclusiv eu, obisnuiam să citim zilnic 
lista proiectelor prioritare ale CDTC. Ciudătenia consta 
în faptul că listarea și analiza proiectelor nu erau dife- 
renţiate în funcţie de intensitate, complexitate, cheltuieli 
sau utilitate în luptă. Toate beneficiau de același trata- 
ment, unul după altul. 

Într-o bună zi, am citit un proiect în care se menţiona 
că „Trupele de elită ale gărzii prezidenţiale suferă de mal- 
nutriţie la granita cu Cambodgia“. Trupele „de elită“ erau 
antrenate de CIA și filipinezi, și însărcinate, în mod 
obișnuit, cu paza președintelui Diem şi a familiei sale, la 
reşedinţa de stat. Ca parte a programului de pregătire, 


acestea căpătau experienţă pe „cîmpul de luptă“ de la 
agitata graniţă cambodgiană. 

Din oarecare motive, în umg ce executau această 
misiune sufereau de malnutriție. Fără întîrziere, ARPA, 
ce coordona proiectul CDTC din Pentagon, a organizat o 
conferinţă cu experţi nutriționişti de la trei universităţi de 
marcă. După care experţii au fost transportaţi în Hawaii 
pentru a se documenta asupra Indochinei, apoi la Saigon 
şi de aici mai departe, la granița cambodgiană. Acolo au 
aflat că „soldaţii de elită“, în majoriate de origine tonkineză, 
nu puteau mînca hrana preparată la Saigon și transpor- 
tată pentru ei la graniţă. Le lipsea un sos autohton care 
pentru tonkinezi era esenţial. 

Grupul de la ARPA a aranjat să se prepare sosul 
respectiv în cantități enorme și, din lipsa altei alternative, 
a apelat la o fabrică de îmbuteliere a băuturilor răcori- 
toare din apropiere. Sticlele erau împachetate în cutii de 
lemn, trimise pe calea aerului la graniță și parașutate 
soldaţilor înfometați. Sfirşitul cazului... aproape. 

Peste citeva luni, am observat un nou proiect CDTC 
situat spre finalul listei numerotate: „Soldații de elită din 
garda prezidenţială suferă de malnutriție la granița 
cambodgiană. ARPA trata orice subiect în mod mecanic. 
A convocat o conferință de presa a nutriționiștilor — de 
data asta, întîmplarea a făcut să fievorba de alți experţi — 
şi i-a trimis la Saigon. 

Acolo, li s-a povestit despre proiectul anterior şi li 
s-au arătat fabricile producătoare şi de îmbuteliere care 
lucrau intens. Totul părca în regulă. Cu toate acestea, au 
cerut sa fie duşi la graniţă unde au dat peste soldaţii 
lihniţi de foame. N-a fostgreu să descopere cauza. 

Cînd cutiile conținînd sosul respectiv erau parașutate, 
recipientele de sticlă se spărgeau. Soldaţilor nu li s-a 
permis să mănînce nimic de teama cioburilor. Asta era 
problema. Înapoi la Saigon. 

Acum, experţii erau în căutarea unei fabrici de 
conserve. Cea mai apropiată şi disponibilă era fabrica de 
bere San Miguel din Manila. Au demontat-o și au trans- 
portat-o la Saigon, unde au repus-o în funcţiune. Sosul 

cial tonkinez a fost făcut în același loc şi apoi îmbute- 
liat la noua fabrică. De această dată, cînd sosul a fost 
paraşutat trupelor, a rezistat impactului. Grupul de 


nutriţionişti a declarat misiunea un succes şi s-au întors la 
diferitele lor universităţi. ARPA a clasat proiectul ca şi 
cînd nu s-ar fi îtîmplat nimic deosebit şi s-a apucat de 
altele. Așa se purta războiul modern în sălile Pentagonului... 
în stilul „Whiz Kids“. 

Există alte exemple nu tot atît de amuzante. Un 
avocat din Washington, pentru care uşile Casei Albe erau 
deschise tot timpul, a făcut o excursie în Florida unde a 
văzut niște maşini enorme defrişînd pămîntul pe porțiuni 
mari. În vreme ce lamele acestor utilaje monstruoase 
avansau în grup, una lîngă alta, înghițeau totul în calea lor 
şi nu lăsau în urmă decît pămînt gol, aproape la fel de 
neted ca şi terenul de tenis. Juristului i s-a spus că astfel 
de maşini erau folosite în bazinul superior al Amazonului 
din America Latină, unde își croiau drum prin pădurile 
tropicale, producînd pastă pentru fabricile de hîrtie şi 
lăsînd în urmă nimic altceva decît pămînt pustiu, arid. 

La întoarcerea din Florida, întreprinzătorul avocat s-a 
dus să-l vadă pe McNamara, după ce îi dăduse un telefon 
strategic preşedintelui, sugerînd că o astfel de formațiune 
de mașini ar putea fi desfăşurată în teritoriul nimănui de 
la paralela 17 din Vietnam, pentru a îndepărta tot ce se 
afla pe sol, a transforma locul în teren viran, numai bun 
pentru construirea unei reţele de radare electronice care 
ar putea permite descoperirea nemijlocită a oricărei 
mişcări. Acesta a devenit un proiect CDTC şi în scurt 
timp s-a transformat în „cîmpul de luptă electronic“ în 
valoare de mai multe miliarde de dolari. 

O afacere asemănătoare, dar mult mai costisitoare, a 
fost aceea în care tot un astfel de planificator ascuţit la 
minte şi-a dat seama că una dintre cele mai mari probleme 
ale Indochinei consta în lipsa porturilor cu deschidere la 
mare pentru vasele de transport. În primii ani ai războiului, 
aproape toate proviziile transportate cu mijloace 
maritime trebuia descărcate în portul necorespunzător al 
Saigonului, aflat la mare depărtare de mare. (Este ceva 
asemănător cu micul port al Alexandriei din Virginia, 
situat departe, în susul Potomacului, lîngă Washington.) 

Omul nostru a închiriat un birou încăpător pe 
Connecticut Avenue, în Washington, si a făcut o machetă 
uriaşă a zonei golfului Cam Ranh (Vinh Cam Ranh) de 
pe coasta vietnameză, așezînd-o pe mai multe mese mari. 


A umplut-o cu apă, făcînd-o cît mai asemănătoare cu 
originalul. În ideea lui, golful natural, putin adînc, putea 
fi dragat și se puteau amplasa pe fundul acestuia niște 
pungi uriașe din material plastic, scufundate cu ajutorul 
unor greutăţi, care să servească la depozitarea unor 
importante cantităţi de benzină şi de combustibil pentru 
avioanele cu reacție. 

Forţa de greutate a apei va apăsa asupra acestor rezer- 
voare de plastic, pompînd petrolul, mai ușor decît apa, 
prin nişte tuburi care ar duce către locurile de depozitare 
de pe malul mării. Costul exprimat de creatorul acestui 
proiect se ridica la două miliarde de dolari. McNamara şi 
oamenii stii din CDTC au scos proiectul la licitaţie. Un 
consorţiu gigantic de contractanţi au lucrat împreună la 
proiect şi, înainte de a-l finaliza, costul iniţial de două 
miliarde de dolari s-a înmulţit de cîteva ori. Aceasta a fost 
o faţetă, arareori văzută, a războiului din Vietnam și nici 
acum nu e pe deplin înțeleasă. De fapt, costul direct al 
războiului, de două sute douăzeci de miliarde de dolari — 
poate un total de cinci sute de miliarde — trebuia să fi 
fost cheltuit undeva... cîndva. 

Echipa Kennedy hotărîse măsurile prioritare. Din eşe- 
cul operaţiunii Bay of Pigs trăseseră concluzia că nu se 
poate încrede în CIA și conform teoriilor lui Maxwell 
Taylor ştiau că singura cale de luptă în genul de război ca 
cel mostenit de la CIA în Indochina consta în tactici para- 
militare de genul celor aplicate de unităţile speciale ale 
armatei terestre. 

Deoarece toate trupele Forţelor Speciale anterioare 
activaseră în Vietnam sub controlul operaţional al 
Agenţiei, generalul Maxwell Taylor i-a propus lui Kennedy, 
în scrisoarea sa din 13 iunie 1961, ca Ordinele de Apărare 
a Securităţii Naţionale #55, #56, 457 să devină bazele 
unui nou ordin de lucru. Kennedya fost de acord imediat, 
iar spre sfîrşitul anului 1961 l-a instalat pe generalul 
Taylor la Casa Albă ca și consilier special prezidenţial cu 
problemele militare. 

La puţin timp după aceea, Taylor şi Rostow au efec- 
tuat acea călătorie la Saigon, întorcîndu-se cu propunerea 
de a introduce „trupe de sprijin“ în Vietnam, sub pretextul 
unei acţiuni de „despresurare amplă“. Preşedintele a 
acceptat modesta lor recomandare și astfel a început o 


nouă eră — o eră bazată pe o schimbare mult mai impor- 
tantă la Washington. 

Allen Dulles, generalul CP. Cabell şi Dick Bissell 
erau pe dinafară. Steaua lui Lansdale era eclipsată, şi o 
nouă bătălie internă stătea să izbucnească pe coridoarele 
întunecoase, lipsite de ferestre, din aripa alocată Comite- 
tului Întrunit al Șefilor de State Majore din clădirea 
Pentagonului. Lupta a început o dată cu înființarea 
Biroului de Asistenţă Specială pentru Contrainsurgenţă şi 
Acitivităţi Speciale şi cu sosirea șefului acestuia, gene- 
ral-maior Victor H. „Bruta“ Krulak din infanteria marină 
americană. 

Gneralul Lyman Lemnitzer, omul căruia îi fusese 
adresat şi transmis Ordinul de Apărare a Securităţii 
Naţionale 455, s-a asigurat că toţi şefii de arme au avut 
prilejul să citească şi să analizeze aceste inedite directive 
prezidenţiale, după care a ordonat să fie îndosariate în 
siguranță. Lemnitzer și prietenul său apropiat, generalul 
David M. Shoup din infanteria marină, erau soldaţi ira- 
diţionali. Nu fuseseră niciodată „războinici reci“ sau par- 
tizani ai Războiului Rece şi nici ai unui război pe pămînt 
asiatic. 

Lui Lemnitzer nu i-a păsat nici cît negru sub unghie că 
John Kennedy a înființat un birou pentru „consilierul 
prezidenţial cu probleme militare“ şi l-a instalat pe Taylor 
în acea funcţie. La sfîrsitul anului 1962, Lemnitzer se 
îndrepta spre comanda fortelor europene ale NATO, în 
vreme ce Kennedy, Taylor şi ceilalți se împotmoliseră în 
nisipurile mișcătoare ale Asiei de Sud-Est. 

rin publicarea Ordinului de Apărare a Securității 
Naţionale #55, de pe 28 iunie 1961, intitulat „Relaţiile 
Marelui Stat Major cu preşedintele în cadrul Operatiuni- 
lor Războiului Rece“, preşedintele John F. Kennedy 
ordona Comitetului Întrunit al Șefilor de State Majore să 
„reprezinte punctul de vedere al armatei în consiliile 
guvernamentale“. N-a mers. Instituția militară americană 
nu era nici menită, nici pregătită să se angajeze în opera- 
tiuni secrete pe timp de pace și nici nu intenţiona să o 
facă. Drept urmare, în lipsa unei alternative, acest gen de 
activitate a rămas în sarcina CIA. 

Însă nici CIA nu este mai bine pregătită să poarte un 
război clandestin, cu o excepţie: CIA este întotdeauna 


capabilă să genereze un incident îndeajuns de complex ca 
să necesite amestecul și intervenţia Statelor Unite. Și 
poate face acest lucru deoarece are, sau poate crea, surse 
de informaţii. CLA este primul organism guvernamental 
care să ia legătura cu fractiunile „rebele“ sau „insur- 
gente“. 

Spiriduşii CIA dau tîrcoale închisorilor şi pieţelor din 
alte ţări în care oamenii se adună și cîrtesc împotriva 
ordinii de stat, în căutarea unor astfel de informatii. Pot 
trage cu urechea sau chiar participa la o conversaţie cu 
autohtoni ce fac remarci defăimătoare la adresa 
guvernului aflat la putere, aşa cum au procedat liderii 
„Contras“ în cazul reşedintelui nicaraguan Daniel Ortega. 

„Agentul participă "la sistemul „clandestin“ de comuni- 
catie , raportează direct superiorului său de la sediul cen- 
tral al Agentiei, după care e îndemnat să obțină mai multe 
informaţii şi să-şi extindă sursele; de aceea a fost trimis 
agentul aici, ca avangardă. Asa că obține mai multe date, 
chiar dacă trebuie să le stimuleze sau să le inventeze, ceea 
ce duce la iniţierea unei operaţiuni clandestine; este un 
proces de reacţie, nu o treabă planificată. 

Ajunși aici, să ne amintim de Ordinul de Apărare a 
Securităţii Naţionale #57 — „Responsabilitatea opc- 
raţiunilor paramilitare“, unde se arată că „O operaţiune 
paramilitară... poate fi întreprinsă în sprijinul unui guvern 
aliat aflat la putere (ca în cazul republicii El Salvador) ori 
în sprijinul unui grup rebel ce încearcă răsturnarea unui 
guvern ostil nouă“, ca în Nicaragua. 

Aceste rînduri au fost scrise de generalul Taylor în 
scrisoarea către preşedinte, trimisă acestuia din urmă 
după investigarea operaţiunii Bay of Pigs în iunie 1961, în 
ziua de 13, și reprezintă doctrina dintotdeauna a CIA și a 
aliaţilor săi apropiaţi din cadrul proiectului de — metode 
speciale de ducere a războiului. 

Cu cîteva modificări, dacă s-au făcut, ele au constituit, 
de asemenea, bazele doctrinei promulgate de asistentul 
ministrului de externe Elliot Abrams, cea mai însemnată 





1 Acesta este un mijloc de comunicare direct, secret şi sigur. Agentul 
coordonator dintr-o țară are linie directă cu sediile CIA, trecînd peste 
orice ali canal al guvernului american. 


oficialitate politică implicată în activitatea de planificare 
a operaţiunilor paramilitare din Nicaragua. 

n aceeași ordonanţă există o definiție importantă, dar 
puţin observată, care este în avantajul direct al CIA, deşi 
Kennedy încerca să readucă acest gen de activitate în 
sarcina Comitetului Întrunit al Șefilor de State Majore. 
lat-o: „Operațiunile de intensitate redusă vor cădea, în 
mod obișnuit, în totalitate în capacitatea normală a unei 
singure agenții, cele mai însemnate vor antrena Externele, 
Apărarea, CIA, USIA (Agenţia de Informaţii a Statelor 
Unite) şi, probabil, şi alte ministere și agenții.“ Litera şi 
spiritul acestei declaraţii sînt destul de clare; problema 
constă în modalitatea de punere în practică. 

Toate operaţiunile clandestine încep prin a fi de 
„intensitate redusă“. De aceea, cînd operaţiunea propusă 
a fost prezentată Consiliului Naţional de Securitate spre 
aprobare, s-a crezut de cuviinţă să revină în sarcina CIA 
ca tinînd de competența ei, fiind de „intensitate redusă“. 
Însă nici o operaţiune nu poate rămîne la acest stadiu, de 
vreme ce Agenţia o dezvoltă cu ajutorul a zeci de milioane 
de dolari şi cu multitudinea de active militare americane. 

De-a lungul anilor, CIA a alcătuit un eficient sistem 
de obținere a echipamentului, a forței umane și a faci- 
lităţilor bazelor de peste ocean ale armatei și a tuturor 
lucrurilor necesare pentru îndeplinirea unei operaţiuni 
secrete, aparent în condiţiile unei rambursări. Rambursa- 
rea se face prin transferul fondurilor CIA din conturile 
Ministerului Apărării în beneficiul acestuia din urmă, 
acoperind, în felul acesta, toate cheluielile „neprevăzute“ 
ale armatei. Acest sistem complicat, dar eficient, se practi- 
ca din 1949. De exemplu, în 1958, în Indonezia, CIA a 
avut posibilitatea să sprijine cu destulă uşurinţă o forță 
rebelă de peste patruzeci de mii de soldaţi, folosind faci- 
lităţile militare ale Statelor Unite. Atunci, ce înseamnă de 
„intensitate redusă?“ Și dacă nu este de „intensitate 
redusă“, dacă a devenit destul de intensă pentru a fi trans- 
ferată în sarcina Ministerului Apărării, cum se va face 
acest lucru? Cum poate controla cineva o situaţie cînd 
este depăşit de ea? 

In ce moment ar trebui să fie pregătite trupele regu- 
late ale armatei americane să intervină, de exemplu, într-o 
acțiune paramilitară din Nicaraguasau din Africa? Există 


o veche axiomă militară ce spune că „în clipa în care este 
vărsat sîngele primului soldat pe pămîntul altei ţări, 
națiunea se află în război“. Cînd au început, activităţile 
din Nicaragua au fost de „intensitate redusă“, după 
înlăturarea lui Anastasio Somoza în 1979. CIA a minat un 
port. A sprijinit forţele rebele antiguvernamentale 
Contras. A cheltuit douăzeci de milioane de dolari în aceste 
scopuri. În scurtă vreme, a cheltuit alte douăzeci şi şapte 
de milioane, ca în final cheltuielile să se ridice la peste o 
sută de milioane de dolari. 

Inevitabil, această acţiune din Nicaragua avea să 
treacă peste limita dintre intensitate „redusă“ şi „mare“. 
Inevitabil, avea să se verse sînge american și, inevitabil, 
forțele armate regulate ale Statelor Unite aveau să fie 
chemate să salveze forțele Contras, aşa cum au fost chemate 
și în Vietnam în 1965, după ce OSS şi CIA se străduiseră a- 
colo preţ de două decenii să escaladeze acel conflict. 

istă două enorme probleme în legătură cu această 
metodă de coordonare a unor astfel de activităţi: 


1. Acţiunea inițiată de CIA este o reacţie la un 
incident minor, poate chiar fals, şi 


2. Se bazează pe o caracterizare complet eronată a 
situaţiei. 


„Reacţia“, prin definiţie, implică lipsa unui plan şi a 
unui obiectiv. Aceasta a fost unica scăpare majoră strate- 
gică în conflictul din Vietnam. Statele Unite n-au avut un 
obiectiv militar bine stabilit, au reacționat, pur şi simplu, 
la situaţia găsită acolo. 

Caracterizarea eronată a situaţiei este cea mai mare 
greşeală a administratiilor americane şi explică de ce ase- 
menea aventuri sînt rar, dacă sînt vreodată, încununate de 
succes. Oricărei activități militare provocată doar ca o 
reacţie la un eveniment minor îi lipseşte elementul plani- 
ficării strategice, care e necesar pentru atingerea unui 
obiectiv. 

Lumea a Treia sau țările mai puţin dezvoltate au fost 
vag definite. În ciuda zecilor de ani de propagandă menită 
să ne facă să credem că trăiesc fie în sfera „comunistă“, fie 
în cea „prooccidentală“, ele nu au fost membrii consacrați 
ai schemei politice bipolare „Noi sau Ei“. 


Latura distinctivă a acestor tări mai mici este aceea că 
ele nu sînt nici industriaşi şi nici producători de bunuri de 
larg consum pe scară mare. Ele nu fabrică mașini de scris, 
radiouri sau televizoare, cafetiere, textile, automobile şi 
camioane etc. Cea mai mare afacere a lor, ca națiune, este 
activitatea de import-export. De aceea mare parte din 
venitul lor naţional derivă din taxele vamale şi multe 
dintre bogăţiile lor personale derivă din privilegiile indivi- 
duale de comercializare de Coca-Cola, automobile Ford, 
mașini de cusut Singer şi așa mai departe. Sînt dependente 
total de activităţile de import- export. 

Într-o astfel de structură economică, actualii, indife- 
rent de politică, controlează aceste importuri profitabile, 
iar foştii nu, situaţie care duce la apariţia frictiunilor. 
Contradicţiile se bazează, pur și simplu, pe economie și 
lăcomie şi n-au nici o legătură cu comunismul sau capita- 
lismul. 

Aşadar, dacă cei de la putere solicită privilegii de la 
producătorii americani, sînt numiţi aliaţi şi procapitaliști. 
Dacă se îndreaptă către alte surse, sînt consideraţi dușmani. 
Dacă sînt dușmani, i-am etichetat comuniști. 

Liderii Contras, care-l slujiseră înainte pe Somoza în 
Nicaragua, voiau să-şi redobîndească preţioasele privilegii 
americane. Pentru asta, erau în stare să ucidă. Pentru asta, 
CIA i-a ajutat să ucidă. Agenţia i-a sprijinit fiindcă ea 
sprijină economia americană. 

Aceasta poate fi o simplificare exagerată, dar pînă la 
un punct doar. Motivaţiile principale sînt întotdeauna 
aceleași. Banii reprezintă fundamentul — în scenariul de 
mai sus, sumele enorme cheltuite pe echipamentul de 
luptă destinat fortelor Contras şi, ulterior, soldaţilor ame- 
ricani au furnizat un interes mai mult decît oportun 
pentru aceia care intenționau să declanșeze un război în 
Nicaragua. 

Banii cheltuiţi în Vietnam s-au ridicat la mai mult de 
două sute douăzeci de miliarde de dolari. De aceea este 
necesară o recapitulare în profunzime a perioadei 
Vietnam pentru a pune în lumină evenimentele de astăzi. 
Am văzut totul si înainte. Şi am văzut că a trebuit să 
plătim pentru tot, mu numai în dolari, ci şi în vieţile a 
cincizeci şi opt de mii de americani care nu s-au mai 
întors niciodată di n acel conflict. 


CINCISPREZECE 


Erodarea suveranităţii naţionale 


ÎN LUCRAREA SA Report From [ron Mountain on 
the Possibility and Desirabiley of Peace , Leonard Lewin 
scrie: „Războiului satisface anumite funcţii esenţiale pentru 
Stabilitatea societăţii noastre, şi adaugă: Războiul este, în 
fond, sinonim cu “naționalismul. Eliminarea războiului 
implică în mod inevitabil eliminarea suveranităţii natio- 
nale şi a statului naţional tradiţional.“ 

Lewin mi-a spus « că lucrarea sa este un roman și că are 
de transmis cititorilor un mesaj important. Am. fost 
detaşat la Biroul Ministrului Apărării în 1961, în perioada 
în care Thomas Gates părăsea funcția de ministru și era 
înlocuit cu Robert S. McNamara. Împreună cu McNamara a 
sosit un grup de oameni inteligenti şi devotați care, în cea 
mai mare parte nu aveau o experiență militară deosebită 
și nici nu erau familiarizați cu lucrul de genul Marii 

trategii și utilizarea forţelor și a armamentului militar 
modern. În pofida acestor neajunsuri, pe măsură ce i-am 
cunoscut mai îndeaproape — oameni ca Ed Katzenbach, 
care fusese decanul Universităţii Princeton — aveam să 
purtăm conversații în timpul prînzurilor, în care ideile 
dezbătute aduceau mult cu scrierile lui Lewin. Asa se 
vorbea în Pentagon. Ceca ce a scris Lewin este întru totul 
real şi noi toţi am face foarte bine dacă am tine seama de 
cuvintele lui. 

Roman sau nu, aceste vorbe erau serioase şi au 
influentat din plin c cauzele escaladării războiului din Îndo- 
china din anii '60 şi '70. Ele reprezintă opiniile clasice ale 
unui complot al liderilor societătii noastre care au văzut 
în război Singura ratiune a existenței umane. Însuși faptul 


1 Leonard C. Lewin, Report From Iron Mountain (New York: Dial 
Press 1967). Această carte nu trebuie înţeleasă greșit. Ea este un roman; 
dar conţinutul său este atît de apropia! de realitatea acelor ani, încît 
mulţi cititori insistă că „raponul” trebuie sa tie adevarat. Am discutat 
aceasta detaliat cu autorul. El mă asigură că lucrarea este un roman şi că a 
creat-o cu intenţia de a fi citită în această manieră, în scopul de a-i accen- 
tua seriozitatea conţinutului. 


că anumiţi membri de marcă ai administraţiei Kennedy și 
Johnson, se spunea, de către Lewin, că gîndeau în acest 
mod, în ciuda realităţii bombei cu hidrogen, demons- 
trează că lumea noastră vremelnică s-a schimbat mai re- 
pede decît se pot acomoda liderii ei și oamenii, în general. 

Și de atunci, avînd experienţa unor evenimente cum 
au fost: invadarea fățişă a Granadei, atacul asupra Libiei; 
tentativa grupării Contras de a răsturna guvernul Ortega 
din Nicaragua; utilizarea forțelor militare americane pentru 
a completa poliția boliviană; ajutorul militar american 
acordat rebelilor din Afganistan; atacarea statului pana- 
mez; conflagraţia „Furtună în Deşert“ împotriva Irakului 
si recenta înființare a unor Forțe de Comando regulate 
însărcinate cu intervenţia în „conflicte de intensitate 
redusă “ din lumea întreagă, constatăm că respectul față 
de suveranitatea națională a scăzut îngrijorător în cadrul 
familiei naţiunilor. Aceasta este o evolutie revoluționară. 

Marii strategi bine informati ai elitci puterii înteleg 
astăzi că nu mai poate fi vorba despre un război adevărat, 
total, într-o societate mondială echipată cu mii de bombe 
H. Dar Marea Strategie pretinde ca războiul să fie purtat 
în virtutea atingerii celui mai înalt obiectiv național — 
Victoria. Nici un stat nu poate porni un război conştien- 
tizînd pe deplin faptul că declanșarea unui război nuclear 
va duce inevitabil la eliminarea omenirii și a pămîntului 
ca mediu de viaţă. Aceşti strategi au căutat o alternativă. 
Probabil că preşedintele Mao a avut dreptate cînd a pre- 
vestit că: „Indiferent de durata acestui război, nu există 
nici o îndoială că el va fi aproape ultimul din istorie“. 

O dată ce înțelegerea acestei realități a pătruns în 
diferitele niveluri de conducere ale lumii, cei ce se aflau 
cu adevărat la putere s-au confruntat cu realitatea 
înfiorătoare a acestui adevăr. Jocul lor de-a naţiunile, 
castelul lor de cărţi de joc, dă deja semne de destrămare. 
Esenţial printre aceste adevăruri demonetizate e însuşi 
declinul evident al suveranităţii naţionale. Fără suverani- 
tate nu poate exista un stat național şi fără stat, ce mai 
rămîne? O Nouă Ordine Mondială? Probabil. 


1 Un eufemism recent pentru luptele de gherilă sau pentru operaţiunile 
de contrainsurgenţă. 


În ediţia din 16 iulie 1986 a lui New York Times, James 
Reston scria: „Congresul a revenit din vacanţa de Patru 
lulie într-o capitală care se schimbă pe nesimţite.“ Reston 
arată că liderii ambelor partide au fost nevoiţi să se 
întrebe cum a fost posibil ca Statele Unite să piardă 
supremaţia pe piaţa comercială mondială. Statele Unite 
reprezintă acum tara cu cele mai mari datorii din lume. 
Reston observa că autorităţile de la Washington au 
descoperit că teoriile lor favorite sînt doborîte de reali- 
tăţile brutale şi au început să se întrebe unde s-a strecurat 
greşeala. 

La întrebarea „Ce a mers prost?“ pusă de mulți, el 
răspunde: „Ceea ce vedem este numai începutul unei cer- 
cetări filozofice asupra premizelor majore din trecut — 
chiar şi asupra validității statului naţional suveran.“ 

Reston nu a fost singurul om care s-a arătat preocupat 
de acest subiect însemnat. Soarta naţiunii noastre şi a 
familiei de națiuni atîrnă în balanță. 

În cursul unei conferințe de presă de la National Press 
Club, vorbitorul, Richard Perle, pe atunci ministru 
adjunct de externe în cabinetul Reagan și un obișnuit 
reprezentant al administraţiei în asemenea situaţii, a fost 
întrebat de un reporter dacă e sau nu de părere că admi- 
nistrația a neglijat intenţionat suveranitatea naţională. A 
fost unica întrebare din cadrul întîlnirii de la care Perle 
s-a sustras şi a lăsat-o fără răspuns. N-a avut de ales. N-ar 
fi putut confirma cu mîna pe inimă că administraţia recu- 
noaște şi onorează principiul suveranităţii naţionale. 
Aceasta reprezintă o dovadă în sprijinul afirmatiei lui 
Reston cu privire la „cercetarea filozofică“. Asupra unui 
subiect de o asemenea complexitate nu te poţi pronunta 
cu uşurinţă. 

Pe de altă parte, Walter Wriston, fost preşedinte exe- 
cutiv al Citicorp, cel mai mare organism bancar naţional 
la vremea aceea, abordează chestiuni Similare în cartea sa 
Risk and Other Four-Letter Words . 


Popoarele tuturor statelor nu au avut nevoie de 
multă vreme ca să se adapteze realităţii cumplite că o 


1 Walter B. Wriston, Risc şi alte cuvinte din paru litere (New York, 
Harper & Row 1986). 


rachetă balistică intercontinentală poate ajunge din 
Uniunea Sovietică în Statele Unite, sau invers, într-un 
interval de treizeci de minute, avînd o încărcătură 
explozivă suficientă ca să aducă societatea într-o stare 
improprie vieţii... Astăzi sîntem confruntati cu o ame- 
ninţare poate mai puţin evidentă, dar probabil la fel 
de gravă, a puterii nelimitate a suveranităţii statelor 
naţionale în contextul realităţii tehnice a mijloacelor 
de comunicații internationale. 

Sîntem deopotrivă” martori și participanți la o 
adevărată revoluție care, ca toate revoluțiile, gene- 
rează instabilitate politică. 


Wriston menţionează „comunicațiile“ ca o „ame- 
ninţare... la pujerea suveranității“, poate la fel de gravă ca 
aceea a ICMB!. Evident, ambele slujesc la ştirbirea gravă 
a puterii indivizibile a statelor naționale. O dată divizată, 
această putere încetează, prin definiţie, să mai fie suve- 
rană. 

Lucrurile n-au stat întotdeauna astfel. De fapt, însuşi 
conceptul de suveranitate are o origine relativ recentă. În 
secolul al paisprezecelea, filozoful francez Jean Bodin 
definea suveranitatea ca piesa de bază a acelei puteri „ce 
comandă legal și nu este comandată de alţii“. Scria că 
„Suveranitatea este nota distinctivă a statului faţă de 
orice altă formă de asociație umană“. Nu mărimea, pute- 
rea sau lipsa acestora contează pe plan mondial: „Un stat 
rămîne stat atîta vreme cît este suveran... Suveranitatea 
determină structura statului.“ Este prin definiţie unitară 
şi indivizibilă. Autoritatea statală nu poate fi divizată, 
Statul fiind stăpîn absolut în interiorul granițelor sale“. 

Aceste idei şi principii au fost, pînă de curînd, solide și 
respectate. S-ar putea ca această obligaţie internațională 
de a onora principiul de suveranitate, „indiferent de mări- 
mea sau puterea statului“, să fi condus la folosirea secre- 
tului deplin pentru a acoperi operaţiunile clandestin e de 
intensitate redusă, desfășurate de un stat în interiorul 
frontierelor altuia. Statul activ crede în suveranitate ca în 
fundamentul structurii intangibile a familiei de natiuni; 
efectuează o operaţiune secretă din motive de presupusă 





1 Rachetebalisticeintercontinentale (n. irad.). 
2 Philip P. Weiner, Dictionary of the History of Ideas (New York: 
Charles Scribner's Sons, 1973). 


necesitate, cu speranta că nu va fi descoperit şi demascat. 
Dacă este dat în vileag, statul activ speră că va putea 
dezminţi, destul de plauzibil, rolul său criminal si nedorit 
în respectiva afacere. Aceasta a fost de secole politica 
nescrisă dintre naţiuni. S-ar putea spune că aceasta a fost, 
cu cîteva excepţii nesemnificative, și politica administra- 
tiei Eisenhower şi a celor dinaintea ei. Și s-ar mai putea 
spune că, de aceea, din cînd în cînd, administrația 

isenhower i-a ordonat Agenţiei Centrale de Informații, 
mai degrabă decît instituției militare oficiale, să planifice 
şi să îndeplinească asemenea operațiuni, chiar dacă armata 
poseda experienta şi mijloacele necesare acestui gen de 
activităţi, spre deosebire de CIA. În condiţiile unei atare 
politici, necesitatea păstrării secretului atirna mai greu 
decit orice alt considerent. Cu alte cuvinte, administraţia 
şi-a încercat norocul și a mers pe mina CIA. 

În ultimii ani ai administrației Eisenhower, CLA şi-a 
depășit atribuţiile. Operațiunile sale de anvergură din 
Indochina, Tibet și Indonezia, si zborul avionului său de 
spionaj U-2 pe deasupra Sovietelor a compromis grav 
această politică, deoarece acţiunile n-au putut fi tăinuite, 
dacă nu din alte cauze, cel puţin datorită duratei şi 
proporțiilor acestora. 

Administraţia Kennedy a moştenit această situaţie, iar 
demascarea timpurie a acestor practici, cauzată de 
dezastrul de la Bay of Pigs, a fost picătura care a umplut 
paharul. Noua politică a lui Kennedy vestea un transfer 
direct al asumării responsabilităţii pentru operaţiunile 
secrete din miinile CIA în cele ale armatei. 

Cînd, în iunie 1961, a fost anunţată această schimbare, 
şeful Marelui Stat Major era generalul Lyman Lemnitzer. 
EI şi comandanții diferitelor arme erau tradiționaliști. (La 
acea dată, comandanții serviciilor erau generalul George 
Decker la armata terestră, amiralul Arleigh A. Burke la 
marină, iar generalul Thomas D. White la aviaţie. Bunul 
prieten şi confident al lui Lemnitzer, generalul David M. 
Shoup, comandantul infanteriei marine, participa şi el la 
şediniele Comitetului Întrunit al Șefilor de State Majore. 
Toti aceşti oameni erau de părere că războiul şi utilizarea 
forțelor armate reprezintă o chestiune oficială şi că servi- 
ciile militare nu trebuie să fie folosite pentru violarea su- 
veranităţii altei ţări, indiferent de dimensiunea acesteia. 
Credeau, de asemenea, că implicarea forțelor armate în 





acţiuni din interiorul granițelor țării, cu excepţia stărilor 
de urgenţă convenționale, înseamnă tot o violare a suve- 
ranității de stat, adică a autorităţii de comandă şi de gu- 
vernare a statului. 

În acest climat, generalul Lemnitzer şi şefii de state 
majore au analizat cu atenţie deosebită fiecare directivă 
primită de la Casa Albă. Nu mult după semnarea de către 
președintele Kennedy a NSAM #55, cu privire la „Rela- 
tiile Comitetului Înirunit al Şefilor de State Majore cu 
președintele în cadrul Operaţiunilor Războiului Rece“, 
acesta a fost trimis secretarului Statului Major Unificat Pe 
„agenda Comitetului Întrunit al Șefilor de State Majore“ a 
fost trecută dezbaterea NSAM 455, #56 şi 457 în cadrul 
unei ședințe apropiate. 

Şedinţele Comitetului Întrunit al Șefilor de State 
Majore se ţineau cu regularitate în Salonul de Aur din 
mijlocul zonei lipsite de ferestre din Pentagon, în inima 
acelei clădiri monumentale. Agenda fiecărei întruniri era 
aleasă cu grijă, mergînd de la punctele obişnuite nesecrete 
la cele foarte secrete. Ofiterii raportori de la diferitele 
arme şi din Statul Major sînt bine informaţi dinainte ce se 
află „pe ordinea de zi a şedinţei respective. 

n Salonul de Aur, preşedintele Comitetului Întrunit al 
Şefilor de State Majore şi comandanții de arme se aşază în 
jurul unei mese întinse alături de colaboratorii de acelaşi 
rang din cadrul fiecărui serviciu. Membrii speciali ai Sta- 
tului Major sînt aşezaţi în spatele lor. Ca măsură de secu- 
ritate, conformă cu nivelul de clasificare a temei abordate, 
acești membri speciali părăsesc sala în momentul încheie- 
rii dezbaterilor pe seama raportului ce ţine de competența 
lor şi înainte de a începe alte dezbateri cu un grad de clasifi- 
care mai ridicat, aşa încît o dată cu înaintarea lucrărilor 
numărul celor prezenţi se reduce prin plecarea acestor 
oficiali. 

În acea zi din iulie 1961, cînd şefii de state majore s-au 
întîlnit pentru a discuta aceste directive, şedinta a început 
cu precizarea ideii de „Operaţiuni ale Războiului Rece“ 
Acestea sînt operaţiuni clandestine, secrete, susținute de 
cele mai înalte autorităţi americane din guvern „în spriji- 
nul unui guvern aliat al SUA, aflat la putere, sau al unui 
grup rebel ce încearcă să răstoarne un guvern potrivnic 
Americii“. „Operațiunile Războiului Rece“ sînt deosebite 


de „Operațiunile Secrete de Spionaj“. Ambele tipuri de 
activități implică violarea suveranităţii unui stat, uneori 
chiar a unui stat aliat, care se poate implica fără voie în 
acţiunea respectivă. 

Deși acest gen de activităţi au fost desfășurate de 
Statele Unite, într-un fel sau altul, încă din 1948 (şi, 
desigur, în timpul Celui de-al Doilea Război Mondial), e 
uimitor să vezi cît de puţin ştie Comitetul Întrunit al Şefi- 
lor de State Majore despre aceasta şi ce experiență redusă 
are în cadrul acestor operaţiuni. i 

Unul dintre membrii proeminenti ai Senatului, 
component al acelui grup select care este întotdeauna 
informat despre activităţile de acest gen ale CIA înainte 
de a fi declanșate, mi-a spus într-o zi în care fusesem 
trimis la el să-i vorbesc despre o operaţiune de acest fel: 
„Fii scurt. Ce nu ştiu nu-mi aduce nici un prejudiciu.“ 
Mi-am dat seama că prin „scurt“ voia să spună „nu-mi 
zice nimic“. lată care era „atenta supraveghere“ a Senatului 
din anii '50. În multe privinte, Comitetul Întrunit al Şefi- 
lor de State Majore gîndea la fel și-și limita pe cît putea 
participarca atit la planificarea, cît şi la executarea acestor 
activități. 

Dezbaterile pe marginea ordonantei #55 lărgindu-se, 
generalul Lemnitzer și Shoup — amîndoi comandaseră 
unităţile americane din Okinawa care acordaseră sprijin 
masiv pentru colosala activitate a CIA împotriva guvernului 
preşedintelui Sukarno din Indonezia în 1958 — au recu- 
noscut că nu şi-au dat seama că imensele stocuri de arme 
şi echipament militar pc care ci le furnizaseră în urma 
unei cereri „secrete“ făcute de un agent CIA în uniformă 
de ofițer american au fost folosite în acestscop. N-a durat 
mult să se înțeleagă faptul că aceşti bărbaţi de arme, toti 
comandanți ai serviciilor lor armate, nu crau războinici 
reci și nici nu intenționau să devină. 

Au acordat o atenţie specială declaraţiei prin care 
reșcdintele arăta: „Consider Comitetul Întrunit al Şefi- 
lor de State Majorc ca principalul meu consilier militar, 

însărcinat să-mi înainteze recomandările sale si să 
răspundă cererilor de consiliere. Înţeleg ca recomandările 
acestui comitet să ajungă la mine direct şi netilirate.* 


1 Senatorul Leverett Saltonstall (de Massachusetts). 


Comitetul Întrunit al Şefilor de State Majore fusese 
rareori inclus în circuitul politic special — pe care Allen 
Dulles îl perfectase de-a lungul ultimului deceniu — ce 
dirija toate operaţiunile clandestine de la Consiliul Naţio- 
nal de Securitate către CLA. Nu doreau să fie implicaţi. 
Desigur că serviciile lor deveneau implicate în mod 
inevitabil de fiecare dată cînd lucrătorii CLA cereau spriji- 
nul armelor separate, pentru lucruri ca armament de la 
trupele de uscat, transport aerian de la forțele aeriene sau 
maritim de la forțele navale. Dar, în ciuda faptului că acordau 
suport logistic rareori, dacă nu chiar niciodată, participau 
la întreaga planificare operaţională alături de CLA — 
chiar şi în cazul unor operațiuni „secrete“ atît de 
complexe ca invadarea Cubei de la Bay of Pigs. 

pă ce li s-au adus la cunoștință elementele princi- 
pale ale ordonanțelor, comandanților li s-au înmînat per- 
sonal copii ale acestora, pentru a le păstra în siguranță. 
NSAM #56, „Evaluarea necesităţilor paramilitare“, i-a 
fost trimisă de la Casa Albă ministrului apărării. Se cerea 
alcătuirea unui inventar al „mijloacelor paramilitare pe 
care le avem în cadrul forțelor armate americane“. Sar- 
cină încredintată de McNamara acelui veteran lucrător 
CIA, Edward G. Lansdale. 

Cea de-a treia ordonanţă prezidenţială, NSAM 457, 
„Responsabilitatea operaţiunilor paramilitare“, era un 
document ce deschidea mari posibilităţi. Ca redactare, 
prima referire șocantă era curpinsă într-o anexă ce propu- 
nea înființarea unui Grup de Resurse Strategice care să 
efectueze analiza primară a tuturor operațiunilor parami- 
litare şi să obțină aprobarea, obligatorie, din partea preșe- 
dintelui. 

În ciuda acestui limbaj destul de precis, care definea 
rolul noii secţiuni, scrisoarea lămuritoare cuprindea o 
recomandare trivit căreia „funcțiunile atribuite prin 
recomandare Grupului de Resurse Strategice vor fi înde- 
plinite de Grupul Special (Comisia 5412)“. 

Pentru un document important emis de Casa Albă, 
textul scrisorii lămuritoare era chiar surprinzător. Mesa- 
jul ordonanţei era redactat în anexă după care era anulat 
în totalitate de fraza citată mai sus, prin care se reatribuia 
responsabilitatea pentru „operațiuni paramilitare“ siste- 
mului practicat de Consiliul Naţional de Securitate şi CLA 


încă din 1954. Textul confuz prin care se făcea acest lucru 
era o „recomandare“ despre o altă „recomandare“ despre 
o altă „recomandare“. 

Ştim că actul principal (anexa) a fost scris de generalul 
Maxwell Taylor. Scrisoarea care anula procedura lui Taylor 
era scrisă şi semnată de McGeorge Bundy. În acestcontext 
este interesant să ne amintim că McGeorge Bundy a fost 
acelaşi care l-a sunat pe generalul Charles Cabell, director 
adjunct al CIA, în seara premergătoare invaziei de la Bay 
of Pigs, anulînd atacurile aeriene esenţiale asupra ultimelor 
trei avioane de luptă ale lui Castro, cu toate că preşedin- 
tele Kennedy aprobase aceleași atacuri chiar în după-amiaza 
acelei zile. Ulterior, Bundy, cu un scurt mesaj, anula din 
nou o decizie prezidenţială redată în NSAM #55 şi #57: 
„Consider Comitetul Întrunit al Șefilor de State Majore 
drept principalul meu consilier militar, însărcinat să-mi 
înainteze recomandările sale şi să răspundă cererilor de 
consiliere“. 

Conchizînd că Grupul Special va „îndeplini funcţiile“ 
noului Grup de Resurse Strategice, directiva #57 
menţine fostul sistem al operaţiunilor Războiului Rece 
printr-o trăsătură de condei a lui McGeorge Bundy. 
Astfel, rolul Grupului de Resurse Strategice, schițat de 
Tayor, se restrînge. (Supersecretul Comitet 5412 fusese 
înființat în anii de la începutul perioadei Eisenhower şi 
devenise unealta ascultătoare a CIA). 

Comitetul Întrunit al Șefilor de State Majore a 
întrevăzut imediat această portită de scăpare şi s-a strecurat 
prin ea. Nu voia să se ocupe de operaţiunile clandestine 
ale Războiului Rece. Punînd hotărît piciorul în prag, 
datorită portiței din directiva #57, CIA a început o dis- 
pută care a neutralizat efectiv respectiva ordonanţă, ca şi 
pe celelalte. NSAM 457 dispunea: „Cînd o astfel de 
operaţiune (clandestină) este destinată a fi în întregime 
acopcrită sau tăgăduită, poate [i pusă în sarcina CIA, dacă 
este sigur că se încadrează în capacităţile normale ale 
Agentiei.“ 

Aceasta pare să clarifice că o operaţiune redusă şi 
secretă va fi totuşi încredințată CIA, în ciuda prevederilor 
NSAM 457. În continuare, directiva arată că: „Orice ope- 


rațiune paramilitară amplă, în întregime sau parţial 
secretă, care necesită un număr semnificativ de personal 
cu pregătire militară, cantităţi de echipament militar ce 
depășesc stocurile aflate în mod obişnuit în posesia CIA 
şi/sau experienţă militară de un nivel sau de o natură 
caracteristică serviciilor militare, ţine, pe drept cuvînt, în 
primul rînd de responsabilitatea Ministerului Apărării 
alături de CIA, cu rol de sprijin.“ 

Eu, şi mulţi alții, am avut impresia că această expri- 
mare arăta cu o claritate indiscutabilă ceea ce dorea 
preşedintele. Însă CIA, cu sprijinul anumitor lideri militari 
zeloşi (ca cei din cadrul comandourilor armatei), a iniţiat 
o serie de întruniri pentru a discuta chestiuni de genul 
„Ce înseamnă operaţiune secretă redusă? Dar una 
amplă?“ Bineînţeles că se străduiau să formuleze o reven- 
dicare cît se putea de mare. Discuţiile lor aprinse se desfă- 
șurau pe tema eventualului transfer al acestui gen de 
operaţiuni de la bătăioasa CIA la mult mai vasta și inspi- 
rata instituție militară. 

S-a pus următoarea problemă: „Să presupunem că 
CIA începe o anumită operaţiune de tip Război Rece 
clandestină, redusă, care, printr-o evoluție normală a 
evenimentelor se transformă într-o operaţiune amplă ce 
devine o conflagrație militară majoră cu mult peste posi- 
bilităţile Agenţiei. Cînd şi cum se va efectua transferul 
responsabilităţii de la CIA la armată şi, o dată ajunşi în 
acest punct, mai există vreo şansă, una singură, ca ope- 
raţiunii să i se păstreze caracterul secret şi să poată fi 
tăgăduită plauzibil?“ 

Aceste convorbiri, precum şi dorinta firească a Comi- 
tetului Întrunit al Șefilor de State Majore de a nu se 
implica, au pecetluit soarta ordonantelor prezidentiale, 
îngropîndu-le în arhivă. CIA şi aliaţii săi învinseseră. 
Acest lucru a avut urmări semnificative, în special în 
legătură cu viitorul războiului din Vietnam şi mai tîrziu în 
situaţiile din America Centrală şi Orientul Mijlociu, unde 
au avut loc evoluţii aproape identice. 

Generalul Maxwell Taylor a devenit şeful Comitetului 
Întrunit al Șefilor de State Majore în 1962, octombrie, iar 
în iulie 1963 era numit ambasador pe lîngă guvernul 
sud-vietnamez. De vreme ce el însuşi redactase aceste 
documente şi inițiase conceptul de Grupul Special de Re- 


surse Strategice, ştia că acea idee era cel puţin sprijinită 
de președinte. Ceea ce s-a întîmplat în cele din urmă în 
Vietnam, cînd au debarcat primii soldați americani sub 
directa comandă a armatei, în martie 1965, la Da Nang, a 
fost urmarea nemijlocită a politicii subliniate în directiva 
#57. 

Războiul din Indochina care începuse în 1945 sub 
Biroul de Servicii Strategice devenise prea mare pentru 
CIA. Cu debarcarea batalioanelor de pușcași marini ame- 
ricani, sub comanda unui general de infanterie marină, s-a 
schimbat natura războiului desfășurat sub egida CIA. 
Pentru ca activitatea clandestină a CIA să ajungă la acest 
nivel, au fost necesari douăzeci de ani — și n-a fost atins 
în timpul vietii lui JFK. 

Revenind la momentul primei discuţii pe marginea 
acestor documente prezidenţiale, în special despre NSAM 
#57, care a avut loc în iulie 1961, membrii Comitetului 
Întrunit al Șefilor de State Majore s-au întrebat cum au 
ajuns aceste idei politice la preşedinte. Unii s-au gîndit că 
acest lucru i se datorează lui Ted Sorensen, consilierul 
președintelui şi, probabil, lui Bobby Kennedy. Alţii au 
bănuit că iniţiatorii s-ar fi putut să fie Walt Rostow şi Bill 
Bundy. Dacă puteau descoperi sursa acestor directive, ar 
fi reuşit să evalueze adevărata lor semnificaţie. 

Chestiunea surselor documentelor a fost pasionantă. 
În timp ce le analizam, am ajuns la concluzia că puteau fi 
alcătuite de Ted Sorensen și Bobby Kennedy, Bobby parti- 
cipînd la toate întrunirile Grupului de Studiu Cubanez. 
Opinia mea s-a dovedit a fi eronată. După cum am desco- 
perit ulterior, directivele au fost redactate de Maxwell 
Taylor şi de un grup restrîns de colaboratori aleşi pe 
sprînceană. 

Mulţi ani mai tîrziu, l-am întîlnit pe amiralul Burke şi 
l-am invitat la prînz, împreună cu un prietenavocat. L-am 
întrebat pe amiral de-a dreptul dacă Grupul de Studiu 
Cubanez a emis vreodată un „raport“ către preşedinte 
după încheierea îndelungatelor deliberări. „Nu, mi-a 
răspuns amiralul. Singurul raport pe care l-am făcut 
preşedintelui a fost unul oral.“ Mai mult, a arătat că Bobby 
Kennedy a fost prezent la toate întilnirile Grupului; 
concluzia lui era că, de vreme ce Bobby fusese prezent în 


sală, n-a fost nevoie să i se raporteze fratelui său rezulta- 
tele analizei, doarece se vedea zilnic cu Bobby. 

Din punct de vedere tehnic, răspunsul lui era 
adevărat. N-a existat nici un raport. Dar amiralul ascun- 
dea parţial adevărul. Răspunsul lui lăsa deschisă o altă 
posibilitate. E posibil ca generalul Taylor, cu acordul 
celorlaţi membri ai comisiei, să fi scris cuprinzătoarea 
„Scrisoare către preşedinte“ (deschisă anterior) pe cont 
propriu, în scopul de a-şi prezenta părerile personale cu 
privire la modul în care acest stat ar trebui să desfăşoare 
operațiuni specifice Războiului Rece. În fond, el, iar nu 
ceilalți, era expertul militar din cadrul grupului. Avînd în 
vedere situaţia de la acea dată, aceasta poate fi o interpre- 
tare corectă a acelor evenimente importante. Amiralul şi 
ceilalți membri ai grupului s-au ascuns după acea afir- 
matie subtilă că generalul Taylor i-a înmînat preşedintelui 
o „scrisoare“, nu un raport oficial. Faimosul „raport“ a 
fost descoperit după aproape douăzeci de ani la Biblioteca 
Kennedy de la Cambridge, Massachusetts, îndosariat la 
„Scrisori“, nu la „Rapoarte“. 

Preşedintele l-a rechemat pe Taylor în serviciul activ 
pe 26 iunie 1961, cu două zile înainte de semnarea NSAM 
#55, şi i-a spus că va îndeplini funcţia de „reprezentant 
prezidenţial militar pentru politica externă şi militară, şi 
pentru operaţiuni secrete“. . 

Continuînd planul său de culise dc a îndepărta CIA, 
preşedintele şi-a anunţat acceptul pentru „Raportul 
asupra organizaţiilor militare de informaţii“, carc fusese 
alcătuit de un grup condus de generalul (în rezervă) al 
infanteriei marine americane, Graves B. Erskinc, îndelun- 
gat coordonator al Biroului de Operaţiuni Speciale din 
Biroul Ministrului Apărării. Pe 11 iulie 1961, preşedintele 
şi-a semnalat intenţia de a înființa Direcţia de Informaţii 
a Apărării (DIA). Schimbările pluteau în aer. 

Conform acestui anunţ, pe 1 august, ministrul McNamara 
a creat DIA. Primul ei comandant a fost generalul de 
aviaţie Joseph F. Carroll, fost agent FBI. Acest lucru a 
fost urmat, între 16 și 25 august, de o reactivare masivă 
din rîndurile rezerviștilor militari şi ai membrilor Gărzii 
Naţionale, făcută, aparent, datorită tensiunilor din Europa. 
Pe 6 septembrie 1961, au fost rechemați în serviciul activ 


peste o sută patruzeci şi opt de mii de oameni, dintre care 
patruzeci de mii au fost trimiși în Europa 

La sfirsitul lunii septembrie, preşedintele a anunţat că 
noul director al CLA, după plecarea lui Dulles, va fi John 
McCone. Dulles, care fusese director din februarie 1953, a 
părăsit funcţia pe 29 noiembrie 1961, punînd capăt dece- 
niului Dulles. Nu va mai fi niciodată o altă perioadă ca 
aceea. 

Când situația s-a înrăutățit, profesionistii Agenţiei şi-au 
strîns rîndurile şi au trecut ia fapte. Imediat ce Kennedy a 
anunţat că l-a ales pe McCone pentru a-l înlocui pe 
Dulles, s-au pus pe treabă. McCone venea din lumea 
marilor afaceri. Nu fusese nici în armată, nici în Biroul de 
Servicii Strategice, cu toate că în 1948 fusese adjunctul 
ministrului apărării vreme de mai multe luni şi al secreta- 
rului aviaţiei militare în 1950 şi 1951. CIA a întors lipsa 
lui de experienţă în avantajul său. McCone putea fi făcut 
şef executiv numai cu numele, în vreme ce intransigentul 
general de armată Maxwell Taylor putea fi manipulat să 
joace un rol paramilitar mai de nădejde. 

Pentru a iniţia aceste planuri, a fost programată o 
lungă excursie de orientare, în jurul lumii, pentru 
McCone. Importanta semnificație a unei asemenea expe- 
diţii a fost aceea că McCone avea să fie izolat de toate 
celelalte legături şi ținut în compania celui mai bun om al 
Agentiei o lungă perioadă de timp. Cel mai bun reprezen- 
tant şi meseriaș al Agenţiei în acel moment era Desmond 
Fitzgerald, şeful direcţiei Extremului Orient a CIA. Pe el 
l-au ales să-l însoțească pe McCone în excursie membrii 
„Gold Key Club“ “ului, gruparea profesioniştilor mînă-forte 
ai Agenţiei. (Este semnificativ faptul că alegerea lui 
Fitzgerald au făcut-o cei din acest grup şi nu membrii 
vechii gărzi.) 

Înainte de plecare, Fitzgerald a fost la Pentagon 
pentru a se întilni cu oficialii de marcă implicați în aface- 
rile clandestine, unde şi-a prezentat planurile pentru 
această excursie care avea să cuprindă opriri la secţiile 
cele mai importante ale CIA și un tur special al Vietna- 
mului de Sud. Aveau să fie pregătite anumite sate, ca la 
cinematograf, aşa încît McCone să fie încredințat că vede 
acţiuni vietnameze de luptă reale, de la mică înălțime. 
Scopul vizitei sale în Vietnam era să-i fie arătate cît mai 


multe acţiuni ale CIA și să-l întîlnească pe Ngo Dinh 
Diem și pe alți cîțiva demnitari care colaborau de zeci de 
ani cu CIA 

La sfirşitul întrunirii de la Pentagon, Desmond Fitzgerald 
a spus că expediţia fusese cronometrată în așa fel, încît să 
asigure sesiuni de ședințe îndelungate în aer, unde nu vor 
exista întreruperi şi nici nu vor fi auzite alte opinii, iar 
CIA va avea la dispoziţie săptămîni întregi în care să-i 
facă noului director a îndoctrinare totală (sau, după 
expresia unora, o spălare a creierului). McCone nu numai 
că va fi pus la curent cu activităţile politice din toată 
lumea, dar va avea parte și de o prezentare amănunțită a 

ersonajelor cheie de la noul comandant al CIA din 
ngley, Virginia. La scurtă vreme de la revenirea din 
voiaj, McCone, ca nou director al CIA, l-a ales pe Richard 
Helms, un vechi carierist, în funcţia de director adjunct 
pentru planificare (operațiuni clandestine) şi pe Ray 
Cline în postul de director adjunct pentru informaţii. 
Ambii erau vechi camarazi ai lui Des Fitzgerald. 

Pentru CIA începea o nouă perioadă, cu o nouă 
echipă secretă la comandă. La finele anului 1961, în 
Vietnam se aflau două mii șaizeci și șapte de soldați ame- 
ricani, la sfîrşitul deceniului aveau să fie peste o jumătate 
de milion. Privind retrospectiv către anii '60, observăm 
înregistrarea unor schimbări revoluționare. Cum a scris 
David Halberstam. „Cei care l-au indus în eroare și l-au 
înșelat cel mai mult pe preşedintele Statelor Unite vor fi 
răsplătiți, promovați şi li se vor acorda slujbe mai impor- 
tante şi mai influente.“ 

Mulţi dintre aceiaşi oameni despre care am amintit au 
jucat roluri asemănătoare în administratiile ulterioare în 
America Latină, Africa şi Orientul Mijlociu. Uluitoarea 
inocenţă a cetățenilor americani nu poate decît să ne 
alarmeze. Faptele acestor administrații reflectă o politică 
ce a început să prindă contur în ultimii ani ai perioadei 
Eisenhower și a fost foarte limpede confirmată oficial în 
Ordinele de Apărare a Securităţii Naţionale #55, 456 şi 
#57 ale lui Kennedy. În vreme ce administratiile se derulau 
una după alta, birocraţia evolua lent și acest lucru nu s-a 
oglindit în nici o altă privinţă mai clar ca în sfera CIA și a 
aliaților săi din toate structurile guvernamentale. CIA a 
învățat să rămînă la adăpostul celei mai bune acoperiri pe 


care o are — agenţie de informaţii — cînd, de fapt, 
risipeşte mai mulţi bani, mai multă vreme, mai multă 
forță umană și mai mult efort în sprijinul acelei părți a 
organizaţiei sale responsabile cu activităţile sale acoperite 
de „Jocuri și Distracţii“ în toată lumea (ca să nu mai 
vorbim de cele din interiorul Statelor Unite). 

Cel care cercetează atent acest gen de activitate, 
trebuie să înțeleagă că esența operaţiunilor acoperite, 
ordonate şi desfășurate de guvernul american, de sus în 
jos, constă în negarea conceptului de suveranitate a statu- 
lui naţional, principiul pe care se bazează existența fami- 
liei de naţiuni. 

Această situaţie a fost determinată de existența bom- 
belor nucleare care pot distruge planeta, de extinderea 
necontrolată şi necontrolabilă a comunicațiilor inter- 
naţionale, de extinderea noului sistem economic bazat pe 
socialismul corporatist şi de influența crescîndă a corpo- 
raţiilor transnationale. Toti acești factori periclitează şi 
distrug suveranitatea, după cum au dovedit-o evenimen- 
tele ce au avut loc în Uniunea Sovietică din 1990 încoace. 

Merită să fic salvată suveranitatea statului naţional? 
Ca nu cumva semnificaţia acestei schimbări revoluționare 
să fie scăpată, luați aminte la cuvintele lui Arnold Toynbee, 
eminentul istoric britanic și prieten al Statelor Unite, aşa 
cum apar în numărul din 7 mai 1971 din New York Times: 


Cred că pentru majoritatea europenilor, America 
reprezintă acum cea mai periculoasă ţară din lume. 
Deoarece America este, fără îndoială, cea mai puternică 
tară din lume, modificarea imaginii sale din ultimele 
trei decenii este foarte înspăimîntătoare pentru euro- 
peni. Şi probabil că este şi mai înspăimîntătoare pen- 
tru marca majoritate a rasei umane, care nu este nici 
europeană, nici nord-americană, ci este formată din 
sud-americani, asiatici şi americani. Bănuiesc că ei 
trebuie să se simtă şi mai ameninţaţi decît ne simțim 
noi. Ei consideră că, în orice moment, America poate 
interveni în afacerile lor interne, cu aceleași înfri- 
cosătoare consecinţe ca ale intervenţiei americane în 
Asia de Sud-Est. 

Pentru toată lumea, CIA a devenit în prezent spe- 
rietoarea care pentru americani este reprezentată de 


comunism. Oriunde apar tulburări, violente, suferință, 
tragedie, noi, toţi ceilalți, bănuim imediat că este mîna 
CIA. Fobia noastră fată de CIA este, fără discutie, la 
fel de fantastic de exagerată ca şi fobia Americii față 
de comunism; numai că, în cazul nostru, există dovezi 
suficiente în sprijinul veridicităţii fobiei noastre. De 
fapt, rolurile ericii şi Rusiei au fost inversate în 
ochii lumii. Coşmarul de astăzi se numește America. 


lată ce înseamnă distrugerea suveranității nationale și 
lipsa de respect pentru principiile legii, şi toate astea nu 
r vor opri aici. O dată cu ele vor dispărea ş și dreptul de 
P Esta — cum am văzut că s-a întîmplat în Europa 
t şi în fosta Uniune Sovietică — şi drepturile omu- 

lui. 


ȘAISPREZECE 


Guvernare prin lovitură de stat 


NE AFLĂM ÎN ANUL 1964. La Dallas, cu luni în 
urmă, președintele John F. Kennedy fusese rănit mortal 
de rafale de armă automată trase de „mecanici“, adică 
trăgători cu experiență, angajaţi de o cabală influentă, 
hotărîtă să-şi exercite controlul asupra guvernului Statelor 
Unite. Lyndon B. Johnson, succesorul lui Kennedy, se aflase 
doar la cîțiva metri de gloanţele trase în JFK, găsindu-se 
cu două mașini în urmă în acea procesiune fatală“. 

În 1964, Johnson se împotmolea în smîrcurile conflic- 
tului din Indochina. Kennedy, care jurase că va „sfărîma 
CIA într-o mie de cioburi“, era mort. LBJ, care auzise 

loantele fatale şuierîndu-i pe lîngă urechi, învățase lecţia 

ndamentală; și, pentru mai multă siguranță, Richard 
Nixon se aflase şi el în ziua accea la Dallas, așa că și el 
avea imprimată în memorie realitatea acestui pericol 
permanent, spre folosul stăpînilor săi, pe viitor. 

În decursul acestor ani decisivi, au existat si alte eveni- 
mente care au dovedit amestecul omniprezent al acestui 
elefant sălbatic solitar care este CIA. În decurs de un an 
de la moartea lui Kennedy, CIA se afla din nou la treabă. 
Ca urmare a unei lovituri de stat orchestrat de Agenţie, 
Victor Paz Estenssoro, preşedintele Boliviei, a fugit din 
La Paz la Lima, Peru. 

Complotul l-a adus în functia de preşedinte p genera- 
lul René Barrientos Ortuño. Omul înlocuit de Barrientos 
este același Paz Estenssoro care a fost din nou preşedin- 
tele Boliviei în 1986 şi pe care l-a neliniștit foarte mult 





1 Această ştire de pri ediat difuzată de un jurnalist cu experiență 
de corespondent de război, demonstrează că cei din jurul pieţei Dealey 
au auzit numeroase focuri — mai multe deci cele trei gloanţe raportate 
de Serviciul Secret, de FBI şi de Comisia Warren. 

>  Permiţind vicepreşedintelui så călătorească în aceeaşi caravană cu 
președintele, se viola o practică a Serviciului Secret veche de un secol. 
De ce s-a întîmplat așa tocmai în ziua aceea memorabilă? Cine a ordonat 
aceste modificări în procedurilestandard şi de ce? 





apariţia trupelor americane în campania antidrog, intrate 
în țara sa cu arme automate și elicoptere de luptă. 

Dintr-o îndelungată experiență, Paz ştia ce însemnau 
armele în mîinile nepoftiţilor, care în orice clipă puteau 
permite utilizarea lor de către inamicii lui pentru a-i peri- 
clita guvernul. I se întîmplase şi înainte şi nu o singură 
dată. Paz era un veteran în jocul intrigilor internaţionale 
şi al politicii de forţă; experienţa sa era anterioară Celui 
de-al Doilea Război Mondial. Înainte de izbucnirea 
războiului, mașina de război nazistă înființase o vastă 
reţea de spionaj pe întreg continentul sud-american (terito- 
riul Americii Latine), structurată în jurul liniilor aeriene 
germane Lufthansa şi al companiilor afiliate acesteia. În 
multe privințe, maniera de lucru era aceeași cu a uriaşei 
corporaţii Air America, aflată în proprietatea CIA, care, 
mai tîrziu cu cîteva decenii, va activa în sprijinul unei 
reţele naziste de spionaj. 

Paz, care avea deja un trecut politic ca ministru de 
finanţe al Boliviei, a trecut în 1941 de partea naziștilor şi 
a fost arestat pentru că promisese Germaniei că-i va preda 
cîmpurile petrolifere ale ţării sale. A fost liderul Mișcării 
Naţionale Revoluționare pronaziste şi s-a aflat în legătură 
cu patru publicaţii boliviene aflate sub influenţa ministru- 
lui hitlerist al propagandei, Joseph Goebbels. 

În acea zi din noiembrie 1964; cînd Paz fugise din 
Bolivia să caute adăpost în cartierul rezidenţial San Antonio 
din Lima, trei bărbaţi se întîlneau în lumina difuză din 
barul, magnificului hotel Bolivar, din apropierea pieţei St. 
Martin. Tocmai traversasem însorita piaţă şi intram în 
același bar prin uşa de la nivelul străzii. l-am auzit pe cei 
trei vorbind în engleză şi i-am recunoscut imediat, cu 
toate că ochii mei nu se obișnuiseră cu lumina slabă într- 
atît de bine ca să-i pot vedea. 

În profesia noastră am învățat să nu ne apropiem 
niciodată de cineva în împrejurări deosebite pînă cînd nu 
sîntem siguri că totuleste în regulă. Am mers la bar, unde 
m-am așezat în plină lumină și am cerut băutura naţio- 
nală peruviană, un Pisco Sour. Unul dintre cei trei a venit 
lîngă mine, a comandat de băut, a scos o țigară şi s-a pregătit 
s-o aprindă. „Aveţi un foc?“ m-a întrebat. Barmanul, 
auzindu-mă răspunzind negativ, i-a aprins ţigara. A început 
o conversaţie normală. Totul era în regulă. 


M-am întors cu omul la masa lui, alăturîndu-ne celor- 
lalți. Cei trei tocmai îşi îndepliniseră o însărcinare şi se 
pregăteau să se întoarcă la Washington. Orchestraseră 
lovitura de stat împotriva lui Paz şi-l instalaseră pe gene- 
ralul Barrientos în fotoliul prezidenţial. Fusese o nimica 
toată. 

În cursul prefacerilor politice din Bolivia anului 1964, 
Consiliul Securităţii Naţionale al Statelor Unite hotărîse 
că Paz trebuia înlăturat şi înlocuit. Omul ales să-i succeadă 
în funcţia de preşedinte, Barrientos Ortufio, era un tînăr 
şi popular general de aviaţie. CLA avea să-i aplice trata- 
mentul de tipul „Robin Hood“ pentru a-i spori 
popularitatea, în acelaşi mod în care Agenţia procedase în 
Filipine cu Ramon Magsaysay, cu Ngo Dinh Diem în 
Vietnamul de Sud si cu o multime de alți lideri din lumea 
întreagă!. 

Nu e o treabă deloc uşoară să conduci o țară mică din 
Lumea a Treia. Paz era vechi în branșă și ştia cum stau 
lucrurile. Omul din frunte trebuie să fie pregătit perma- 
nent pentru a face față unui atac. Trebuie să mențină 
controlul absolut asupra armamentului şi în special 
asupra întregului stoc de muniţie din tara sa. În Bolivia 
acelor ani, Paz încredințase controlul tuturor armelor 
rudelor şi prietenilor de încredere, care comandau miliția 
civilă ca pe o gardă prezidenţială de elită. 

Aceştia țineau forțele armate în frîu controlînd toată 
muniţia, absolut toată. Soldaţii armatei de uscat şi cei de 
la aviaţie aveau arme şi se pregăteau cu muniţie de război; 
după o zi de trageri sau alt gen de manevră militară, 
comandanții de unităţi trebuia să predea cartușierele 
corespunzătoare fiecărui rînd de trageri. Exista o respon- 
sabilitate strictă pentru fiecare glonţ în parte, nu numai 
pentru fiecare armă. 

Scopul CIA — să-l doboare pe Paz și să-l pună pe 
Barrientos în locul lui — era simplu şi clar. Tot ce avea de 
făcut era să pună în mîinile trupelor regulate ale lui 
Barrientos mai multă muniţie decît putea da Paz propriei 


1 Așa cum am arătat în capitolele precedente, accasta atrage după sine 
o suită de evenimente care ridică o persoană, ca cele menționate, într-o 
poziţie în care este privită ca un erou popular. 


sale miliții civile şi să facă acest lucru rapid şi pe neaştep- 
tate. 

Operaţiunea a fost executată în timpul unui exercițiu 
comun, oficial declarat, al unor unităti de aviatie boli- 
viene şi nord-americane, programat să se desfăşoare în 
regiunile periferice ale ţării. Exercitiul din 1964 a fost pla- 
nificat în mare parte la fel ca cel alcampaniei antidrog,ce 
avea să fie declanșat în 1986, tot în Bolivia. Manevrele 
militare aveau scopul de a sublinia priceperea militară a 
lui Barrientos şi de a acoperi livrarea secretă a tonelor de 
muniții trupelor sale. 

Toate aparatele forțelor aeriene americane implicate 
în exercițiu erau „curate“ — n-au luat parte la acțiunea de 
distribuire a muniției. Pentru transportul acesteia, CIA a 
folosit un avion Super Constellation închiriat de la Air 
America, ce a dus marfa pe un teren de aterizare izolat 
din Peru. De aici a fost preluată de aparatele uşoare ale 
Agenţiei şi trecută peste graniţă către mai multe depozite 
minore, risipite pe teritoriul bolivian. 

În ziua dinaintea loviturii de stat, agenţii CLA au 
transferat o forță militară considerabilă (în condiţiile 
Boliviei) la periferia capitalei La Paz. În timpul noptii, 
soldaţilor li s-a împărțit muniţia de război, iar cînd s-a 
crăpai de ziuă s-au infiltrat în oraş. Trupele miliției civile 
au fost luate ca din oală, cu armele în mîini, dar lipsite de 
muniţic. Paz, cedînd de bună voie, a acceptat imediat o- 
ferta de a fugi în Peru. Bătălia care n-a avut loc niciodată 
se sfirşise... cu excepția unui mic amănunt. 

Noaptea, amicii mei, cei trei lucrători CLA, fuseseră 
gazdele, adică îl luaseră în captivitate pe generalul 
Barrientos, într-o casă conspirativă sigură. Cina a fost 
îmbelşugată și băuturile au curs în valuri. Cînd a venit 
momentul să-l ducă pe general în La Paz, l-au urcat într-un 
vechi aparat C-47 (DC-3) al aviaţiei militare boliviene, 
pentru ultimul pas în drumul său neted spre putere. 

Cînd avionul a aterizat în orașul lipsit de lider, agentii 
CIA au observat că El Presidente era departe de a fi 
destul de treaz ca să-şi poată asuma noile îndatoriri. Cești 
cu cafea neagră, un duș rece şi lung, lung de tot, după care 
Barrientos a fost condus, cu gloria cuvenită, pe străzile 
orașului spre fericirea supușilor săi, în timp ce oamenii 


CIA îi explicau ce s-a întîmplat, care îi sînt noile atribuţii 
şi responsabilități, şi cîteva dintre riscurile noii sale meserii. 

Inutil să mai spun că atunci cînd am vorbit cu ei, 
vechii mei prieteni erau nerăbdători să iasă din orașul 
care îl adăpostea acum pe Paz. În mai puţin de o oră au 
fost la aeroportul din Lima și și-au luat zborulspre Panama. 
Comandamentul CLA din Panama era la vremea aceea 
responsabil de toate operaţiunile clandestine din America 
Latină. Lovitura de stat din Bolivia se sfîrșise. Fusese un 
succes, şi cei trei agenţi CIA erau gata pentru a primi alte 
misiuni. 

Aceasta este o imagine a CIA în acțiune. Această 
formulă de tranziție a conducerii în tările în curs de 
dezvoltare (LDC) a fost folosită de nenumărate ori. 
astfel de ţări, politica este extrem de simplă. Întotdeauna 
este vorba de „Ei“ sau „Noi“. Populaţia are puţine de 
spus în această privinţă, dacă are ceva. Oficial, acest tip de 
activitate se desfășoară din vremea ultimului război mon- 
dial şi neoficial de mult mai mult timp în urmă. Conflictul 
din Indochina este primul exemplu din timpurile noastre. 

După cum au dovedit evoluţiile evenimentelor din 
Asia de Sud-Est, strategia aplicată în Vietnam a devenit 
metoda de abordare a problemelor țărilor mai putin 
dezvoltate în cadrul lumii bipolare. S-a spus că marele 
inamic este „comunismul“ şi presupusa ameninţare a 
efectelor îngrozitoare ale principiului dominoului: 
pierdem Vietnamul și restul Asiei de Sud-Est va intra în 
sfera comunistă, pierdem Nicaragua iar comunismul se va 
înfiripa chiar pe malul celălalt al lui Rio Grande, dacă nu 
chiar în Houston. 

În ciuda schimbărilor din ceea ce a fost Uniunea 
Sovietică, acest gen de război nu s-a terminat încă. În 
Vietnam, Statele Unite n-au cîştigat absolut nimic, dar 
acel război costisitor a servit țelurilor primordiale ale 
elitei puterii. Dintr-un foc, au beneficiat din belșug de 
sutele de miliarde de dolari care le-au umplut buzunarele. 
De exemplu, mai mult de zece milioane de persoane au 
zburat din Statele Unite la Saigon în baza contractelor cu 
zborurile liniilor aeriene comerciale, care s-au ales cu un 


1 State în curs de dezvoltare, sau LDC, este un termen mult uzitat în 
comunitatea bancară, pentru a defini aceste state mici, subdezvoltate. 


chilipir de peste opt sute de milioane de dolari. Şi acesta e 
doar începutul. La fiecare călătorie, cuceritorii dobîndeau 
acces la resursele naturale și forța de muncă ieftină a țării. 

Aşa cum se constată în “Report From Iron Mountain on 
the Possibility and Desirability o f Peace: „Războiul înde- 
plineste functiile esenţiale pentru stabilitatea tării noastre; 
pînă la crearea altor modalități care să le asigure, războiul 
trebuie menţinut... şi eficacitatea sa îmbunătăţită.“ 

După spusele lui Lewin, „Grupul Special de Analiză“ 
care a alcătuit acest raport a votat ţinerea lui sub tăcere, 
deoarece membrii grupului considerau că: 


S-ar putea ca cititorul să nu fie pregătit pentru 
unele dintre ipotezele sale — de pildă, că cele mai 
multe descoperiri medicale sînt privite mai mult ca o 
problemă decît ca un progres; sau că sărăcia este nece- 
sară şi de dorit, deşi declaraţiile politicienilor sustin 
contrariul, sau că armatele permanente sînt, printre 
altele, instituţii sociale de binefacere, exact în același 
fel în care sînt și azilurile de bătrîni și spitalele de boii 
mintale... că programul spatial şi controversatele 
proiecte ale adăposturilor antiatomice şi rachetelor 
defensive se derulează pentru a consuma mari sume 
de bani şi nu în PET progresului științific sau al 
apărării naţionale şi că practicile de recrutare militară 
sînt într-o legătură mai degrabă indirectă cu apărarea . 


Înainte de a părăsi tema loviturii de stat din Bolivia, 
instigată de CIA, trebuie să menționăm că rolul operatio- 
nal încetează în momentul în care înlăturarea guvernului 
este desăvîrşită. O dată îndeplinită această „treabă mur- 
dară“, agenţii operativi ies din schemă şi sînt înlocuiţi de 
un nou grup de experţi în informații. 

Una dintre cele mai putin cunoscute direcţii ale CIA 
este aceea condusă de directorul adjunct pentru econo- 
mie. Această divizie pătrunde într-o țară, ca să lucreze cu 
un nou regim și să iniţieze operaţiunea de selecționare şi 
de instituire a noilor deținători de privilegii comerciale 
pentru cît mai multe bunuri de larg consum, ca să se asi- 


1 Acest roman a fost publicat în 1967. Astăzi ar fi cuprins probabil 
proiectul „Războiul Stelelor“ ca pe o altă sperietoare atractivă. 


gure de faptul că ele vor fi importate de la companiile 
americane şi că cele din alte surse, în special din fosta 
sferă de influenţă sovietică, sînt excluse. 

Noii deținători de privilegii sînt, de obicei, tovarăşi 
apropiaţi ai noului preşedinte. Sînt membrii cabinetului 
acestuia sau detin alte funcţii guvernamentale de vîrf. CLIA 
îi analizează și Îi triază pe noii „milionari“ si le înlesnește 
întilniri cu diferitele companii ce le vor servi drept paravan 
sub noul regim. S-ar putea spune că această deratizare a 
sistemului economic este motivul real al majorităţii lovi- 
turilor de stat şi că ideologia politică aproape că nici nu 
contează. Aleșii (oamenii din guvernul străin) sînt numiti 
„prooccidentali“ şi „anticomuniști“, dar asta e numai 
pentru imaginea publică. De cealaltă fațetă a monedei, 
foştii cunosc foarte bine sistemul, fiind ex-privilegiaţi, 
beneficiarii aceleiaşi generozități sau poate ai uneia 
asemănătoare, sub regimul anterior. 

Dar se întîmplă ca, după o perioadă, o administraţie 
să creadă că se află cu adevărat la putere și că efectiv 
controlează guvernul. Acest lucru îi determină pe demni- 
tari să încheie acorduri comerciale cu un număr de surse 
mereu-crescător. Unii dintre cei mai îndrăzneți, în încer- 
carea de a scăpa de sub controlul financiar şi de limitarea 
profiturilor impuse lor şi guvernului lor de producătorii 
americani, precum și de ciuperca băncilor internaţionale 
care se întinde asupra tuturor activităților de import-ex- 
port ale ţării, caută să facă afaceri cu alte state. Sînt de 
părere că astfel vor putea cumpăra bunurile esențiale mai 
ieftin şi că vor primi un preţ mai bun pe resursele şi forța 
lor de muncă. Simplificînd, asta făcea Ferdinand Marcos 
în Filipine înainte de a fi înlăturat. 

O dată cu extinderea acestor acțiuni, conducerea ţării 
va fi atacată progresiv de SUA, pe motiv că se orientează 
spre comunism şi devine o bază propice pentru infiltrarea 
în emisferă a ideologiei şi a sistemului militar comunist. 
Există şi cazuri în care loviturile de stat sînt mai mult sau 
mai puţin „justificate“, cînd împotriva unei dictaturi opresive 
se ridică o opozitie internă. Nu puteau fi dictatori mai 
„anticomuniști“ decît Rafael Leónidas Trujillo Molina, 
care a condus Republica Dominicană din 1930 pînă în 
1961, cînd a fost asasinat cu sprijinul americanilor, sau ca 
Fulgencio Batista din Cuba şi Anastasio Somoza din 


Nicaragua. Toţi acesti bărbaţi, ca să amintim numai cîţiva, 
fuseseră la putere atît de multă vreme, încît şi-au închipuit 
că se pot despovăra şi pot încheia înțelegeri comerciale şi 
cu alte state. În astfel de cazuri, Trujillo constituind 
excepţia, Statele Unite nu acordă nici un fel de sprijin 
insurgenților, în afară de faptul că se tin deoparte și 
permit ca bătrînul dictator să fie eliminat de alţii care îi 
vor postul și privilegiile implicite. 

neori, Statele Unite fac bătrînului conducător o 
Sugestie prietenească şi hotărîtă, cum s-a întîmplat în 
1985, cînd William Casey, directorul CIA, l-a vizitat pe 
Marcos în Filipine şi i-a spus că ar trebui să „organizeze 
alegeri“. După cum am văzut, o astfel de sugestie e ca 
sărutul morţii. Preşedintelui Corazon Aquino nu i-a 
rămas altceva de făcut decît să urmeze indicaţiile directo- 
rului adjunct pentru economie al Agenţiei, precum şi pe 
cele ale altor „prieteni“, pentru a reconstitui rețelele de 
privilegii. Acest lucru implică mari profituri pentru tara 
respectivă şi pentru Statele Unite, ca şi pentru bancherii 
care dirijează finantele în ambele direcţii. 

Conform unui articol apărut în septembrie 1986, în 
prestigiosul Harper's Magazine, „Totalul cheltuielilor 
efectuate de Statele Unite în 1985 pentru operaţiunile 
militare din Lumea a Treia a fost de 137,6 miliarde de 
dolari“. Aceste cifre au fost calculate de Coaliția pentru o 
Nouă Politică Externă şi Militară din Washington, D.C. 
Suma reprezintă peste 50% din costul net al războiului 
din Vietnam — cu toate că este vorba de totalul cheltuie- 
lilor dintr-un singur an. Observati, de asemenea, că suma 
se referă numai la operaţiunile militare, iar această activitate 
continuă cu sau fără amcninţarea spectrului comunismu- 
lui. 

Chestiunea ajutorului extern şi militar este mult mai 
complexă şi mai importantă pentru viitorul acestei ţări 
decît înțelege majoritatea oamenilor. După E. Buckminster 
Fuller, care a îndeplinit funcţia de consultant pentru 
guvernele multor tări, inclusiv Brazilia şi Uniunea Sovie- 
tică, valoarea totală a ajutorului extern acordată de Sta- 
tele Unitc din 1952 pînă în 1979 se ridică la o sută de 
miliarde de dolari, la cursul din 1950. 


lată ce scria Fuller în Crtical Path (iar New York Times 
tipărea ulterior exact același citat): 


Fiecare document legislativ ce acordă, pentru un 
nou an, ajutor extern deține o clauză adițională în 
care se arată că, dacă în tara căreia îi este destinat 
ajutorul sînt prezente companii americane, banii (din 
fondurile ajutorului extern) trebuie cheltuiţi prin 
intermediul acestor companii... Ajutorul extern este 
destinat tuturor fabricilor si instalațiilor americane 
mutate din Statele Unite. Acesta este modelul funda- 
mental: întîi, primele o sută dintre cele mai mari cor- 
poraţii, apoi urmează două sute dintre cele mai mari 
corporaţii şi, în cele din urmă, ceea ce norocul 
numește cele cinci sute de corporaţii mari... Deci, 
avocaţii de pe Wall Street își transferă, pur şi simplu, 
primele operațiuni corporatiste în altă parte... Dar 
principalul obiectiv al avocaţilor de pe Wall Street 
este să scoată corporaţiile de Sub controlul impozitar 
exercitat de guvernul american asupra lor.. Astfel, se 
permite corporațiilor să achiziționeze dividende’ în 
aur, în vreme ce micile afaceri interne, precum şi 
cetățenii americani n-o pot face. 









Cine vrea să afle și mai mult despre exploatarea țărilor 
mai puţin dezvoltate şi despre controlul corporatiilor 
americane ar trebui să citească lucrarea lui Walter 
Wriston, Risk and Other Four-Letter Words. Ca fost 
preşedinte executiv al Citicorp, Wriston cunoaște subiectul 
mai bine decît oricare altul. Singura problemă este că 
cititorul trebuie să înțeleagă punctul de vedere al lui 
Wriston. El este un om care a promovat şi a supravegheat 
expedierea tuturor economiilor noastre către aceste LDC 
sub masca unor „împrumuturi“. Cu adevărat ciudate 
împrumuturi. Aproape nici un cent din toţi acei bani nu 
vor reveni în Statele Unite, iar banii reprezintă econo- 
miilc şi planurile noastre de pensie... reprezentau, mai 
bine zis. 

Nu numai că noi, poporul american, n-avem nici cea 
mai vagă idee care ar putea fi obiectivul nostru personal si 
al ţării noastre în raport cu restul lumii, dar, mai mult 
decît atît, adeseori înțelegem, în mod cu totul eronat, 


naţiunile Lumii a Treia, dintre care, cele mai multe, ca 
Vietnamul, au fost create pe planșă... pe planșa altor 
puteri... în ultimele secole, pentru a diviza străvechile 
etnii ale căror societăţi autohtone sînt cu mult mai vechi 
decît a noastră şi, în multe privințe, mult mai experimen- 
tate. - 
Nu cu mult timp în urmă, Statele Unite şi-au sărbătorit 
bicentenarul. Multe dintre grupurile sociale ale Lumii a 
Treia, ca cele din Indochina, au o istorie veche de 
cincisprezece mii de ani sau mai mult; ca popor, ei au 
supraviețuit mii de ani pe același pămînt, locuit şi de 
strămoșii lor. Totuşi, majoritatea granitelor naţionale ale 
acestor antice teritorii, ca Vietnamul, Arabia Saudită, 
Ghana, Coreea de Sud şi Irakul, sînt scheme de dată 
recentă, creaţii care divizează aceste popoare străvechi şi 
destul de omogene. 

Cînd vorbim despre absenţa şi necunoașşterea obiecti- 
vului nostru naţional, trebuie să putem defini înțelesul 
său, mai ales în vreme de război. Printre întrebările 
după încheierea războiului din Victnam, cele mai frec- 
vente au fost: „De ce am fost noi acolo?“ „Care a fost 
obiectivul nostru?“ „Ce am dorit să facem acolo de ne-a 
determinat să pătrundem în zona aceea ostilă încă din 
1945 şi ce ne-a ţinut acolo pînă în 1975?“ 

Cel care i-a pus cruciala întrebare președintelui a fost 
acel ilustru comandant de brigadă călit în Cel de-al 
Doilea Război Mondial, generalul Creighton W. Abrams. 
Avea nevoie să ştie care era obiectivul strategic al ţării 
noastre în Indochina. Cunoscîndu-l, el şi statul său major 
puteau alcătui un plan militar adecvat și eficient pentru a 
cîştiga acel război. În lipsa unei astfel de formulări din 
partea presedintelui, cel mai bun lucru pe care au putut 
să-l facă oameni ca Abrams și Westmoreland a fost să se 
afunde în mlaștina nehotăririi, în vreme ce contabilizau 
pierderile fiecărei tabere. 

Generalul Abrams, ca şi majoritatea ofiţerilor supe- 
riori din armata americană, știa că, dacă i s-ar fi dat mînă 
liberă, cu forțele de care dispunea ar fi putut cu siguranță 
să captureze Hanoiul şi toate trupele lui Ho Şi Min în 
cursul operaţiunii. Una dintre cele mai argumentate 
declarații în acest sens a fost făcută de fostul comandant 
suprem din Pacific, amiralul U.S.G. Sharp, în cartea Strategy 
for Defeat. 


Dar acești oameni ştiau, de asemenea, că o astfel de 
realizare strategică nu va aduce cu sine și victoria; ar fi 
determinat, pur Şi simplu, escaladarea imediată a războiului 
pe scară mondială. Orice succes obţinut la granița cu 
China ar fi dezlănţuit hoardele de chinezi înarmaţi şi echi- 
pati cu armamentul modern al Uniunii Sovietice și nu se 
putea obținevictoria într-un război dus pe pămîntul Asiei 
împotriva puhoiului chinezbine dotat. 

O astfel de eventualitate ar fi condus inevitabil la 
declanșarea unui așa-zis război convenţional de o aseme- 
nea intensitate, încît liderii ambelor puteri angajate în 
conflict ar fi fost nevoiţi să-şi asume necesitatea strategică 
de a utiliza bomba cu hidrogen. 

În acel punct nu mai putea fi vorba de un război „limi- 
tat“ sau „gradat“. Esenţa sensului războiului este, și tre- 
buie să fie pentru totdeauna, aceea că războiul este total 
şi nelimitat în violență. Într-un război nu poate exista un 
arbitru. Mai mult, desfăşurarea sau direcția unui război 
total este întotdeauna imprevizibilă. 

Din acest motiv, dacă generalului Abrams i s-ar fi dat 
într-adevăr mînă liberă de către comandantul suprem, de 
la Casa Albă, n-ar fi trecut multă vreme pînă ce preşedin- 
tele ar fi fost nevoit să ia hotărîrea de a utiliza bomba cu 
hidrogen. Şi oare împotriva cui i-ar fi folosit forța 
destructivă, împotriva nord-vietnamezilor, a chinezilor ori 
a inamicului principal, Uniunea Sovietică? Ori, probabil, 
împotriva tuturor acestora? Replica n-ar fi întirziat să 
apară. Statele Unite s-ar fi pus în postura țintei represalii- 
lor sovietice. În această serie de decizii, care par a fi cu 
totul inevitabile, zace puterea de a provoca distrugerea 
Pămîntului. 

Asta c! Aceasta este adevărata semnificație care stă la 
baza întrebării adresate preşedintelui de generalul 
Abrams. Confruntat cu aceste realităţi și cu dilema gene- 
rată de ele, nici un președinte nu va mai fi capabil 
vreodată să ordone americanilor să se angajeze într-un 
război total, clasic. Nici preşedintele, nici omologii săi din 
țările ce deţin arma ment nuclear nu vor mai putea angaja 
trupele într-o bătălie al cărei deznodămînt sigur va fi 
distrugerea planetei. 

Există un episod secret, puţin cunoscut, din războiul 
din Indochina, care demonstrează cît de periculoasă a fost 


cu adevărat ameninţarea bombei cu hidrogen. A fost o zi 
în care trei bombardiere de luptă F-84, de la baza aeriană 
din Udon Thani aflată chiar pe malul rîului ce desparte 
"Thailanda de Laos, au fost puse în alertă de luptă. În 
momentul acela se credea că Vietminh-ul pregătea o 
campanie ofensivă de proporţii în colaborare cu forţele de 
opoziţie Pathet Lao, la vest de Plaines des Jarres de la 
Samneua (în nord-estul Laosului) în direcţia capitalei 
Laosului. Se mai bănuia că Vietminh-ul plănuia un atac 
din flanc în Cambodgia, care să culmineze cu o lovitură fi- 
nală asupra Saigonului. De aceea, deși Vietminh-ul rareori 
îşi masa forțele, se credea că are în marș o armată consid- 
erabilă. Cele trei aeronave F-84 erau echipate cu arme 
nucleare. Se întîmpla în anul 1960; era pentru prima dată 
de la atacul cu bombe atomice lansat asupra Japoniei în 
1945, cînd aceste arme distrugătoare fuseseră pregătite 
pentru lupta adevărată. Creiere mai lucide, unele şocate 
profund numai la gîndul unei asemenea alternative, au 
prevalat, iar cele trei F-84 şi armele lor nucleare au fost 
întoarse la bază. Drept urmare, în Indochina a continuat 
pentru alţi cincisprezece ani o formă mediocră de război 
neconcludent. 

Astăzi, metoda războiului „fără victorie“ se numeşte 
doctrina „conflictului de mică intensitate“. De aceea, cînd 
aflăm că Statele Unite au cheltuit în 1985 o sută treizeci şi 
şapte de miliarde şase sute de mii de dolari numai pentru 
„operaţiunile militare“ din Lumea a Treia trebuie să înte- 
legem că acesta este obiectivul unui „conflict de mică 
intensitate“, de a continua risipirea banilor, uciderea fără 
sens a populaţiei civile şi consumarea sau uzarea costisi- 
torului material de război pentru a face loc unor alte achiziţii. 

„Conflictul de mică intensitate“ este o modalitate prin 
care armamentul de sute de miliarde de dolari produs în 
fiecare an poate fi folosit, distrus şi irosit în anul în curs, 
în scopul de a putea achiziționa mai mult pentru a avea 
aceeași soartă în anul următor. 

În afacerea achiziţiilor militare, regula generală este 
că, pentru fiecare dolar cheltuit pentru noile arme, alţi 





zece dolari sînt necesari pentru întreținerea şi reparaţiile 
pe durata „perioadei de utilizare“. 

mare parte, această acțiune este motivată de faptul 
că se răstălmăcește adevărata natură a ceea ce numim 
„Stat din Lumea a Treia“ sau „țară în curs de dezvoltare 
(LDC)“. Deşi în LDC suveranitatea naţională nu mai 
există de facto, iar în celelalte state există numai parţial, 
regula „jocului de-a statele“ cere ca el să fie jucat ca şi 
cum suveranitatea există cu adevărat. În consecinţă, statele 
în curs de dezvoltare sînt considerate egal independente, 
ca la Naţiunile Unite, adică, un stat, un vot. Nimic mai 
fals. 

Adevărata definiție a „ţărilor în curs de dezvoltare“ 
n-are nici o legătură cu politica, ideologia sau puterea 
militară. O LDC este o ţară care se deosebeşte de cele- 
lalte prin faptul că nu are capacitatea de a produce sau de 
a fabrica tot ce are nevoie pentru a supravieţui, chiar şi la 
un nivel relativ redus de subzistență. 

Cum au precizat unii specialiști, LDC nu deţin „capa- 
citatea de asigurare“ a existenței, pur şi simplu, și a dez- 
voltării reale în epoca modernă. aceea trebuie 
„ajutate“. Prin urmare, cea mai importantă afacere într-o 
tară în curs de dezvoltare, şi unicul scop al puterii sale 
guvernamentale, îl reprezintă activitatea de import-ex- 
port. O astfel de țară crede că poate exporta destul, în 
valută forte, pentru a furniza banii necesari plăţilor către 
creditori, cu un surplus care să le permită să plătească 
bunurile pe care trebuie să le importe. 

Guvernul unei astfel de țări este un monopol asupra 
afacerilor de pe teritoriul său şi a locuitorilor acestuia, iar 
acţiunea este motivată într-o mai mică măsură de vreo 
oarecare ideologie politică decît de scopul foarte pragmatic 
al controlării activităţii de import-export. În cele mai 
multe LDC, activitatea vamală și grănicerii sînt elemen- 
tele cele mai importante ale structurii guvernamentale, 
deoarece îi permit conducerii țării să-și mențină monopo- 


1 Termen militar definitoriu pentru numărul de ani de folosinţă efectivă 
a unui articol de echipameni solid militar înainte de a ti inlocuit cu un 
model mai nou sau mai avansat. Durata de folosinţă a celor mai multe 
articole se situează în mod obişnuit la o medie între zece şi douăzeci de 
ani. 


lul şi să țină o contabilitate exactă şi absolut esenţială a 
tuturor exporturilor şi importurilor, ca şi a valorilor 
acestora. 

Conducerea unei LDC își cîştigă banii acordînd privi- 
legii exclusive şi monopoluri prietenilor, rudelor şi 
adevăraţilor şi tradiționalilor lideri ai structurii sale finan- 
ciare, pentru orice fel de produs, de la chewing-gum și 
Coca-Cola, la Cadillac-uri si avioane de vînătoare F-16. 

Deţinătorii de privilegii, cei aflaţi la putere, sînt de 
obicei asiguraţi că vor deveni milionari. Îşi obtin priori- 
tăţile prin contracte cu anumite surse din Statele Unite şi 
din alte puteri occidentale. Ei acoperă comercializarea 
tuturor bunurilor esenţiale cerute de populaţie; nu există 
nici o altă modalitate de a obține bunuri produse în exte- 
rior, inclusiv alimente, care trebuie importate. Același 
sistem se aplică şi în cazul exportului. 

Foştii, de cealaltă parte, sînt aceia care au fost depose- 
dați de privilegiile lor, de cele mai multe ori în urma unei 
lovituri de stat, în favoarea grupului aflat la conducere. 
Termenul de „partid politic“ şi cuvintele „comunism“, 
„socialism“ şi „democraţie“ rareori se aplică în vreuna din 


1 În mai multe ocazii, în 1964, am petrecut citeva ore împreună cu 
preşedintele Pcrului, Fernando Belaunde Terry, numai noi doi, discutind 
despre trupele de grăniceri. Peru controlează exporturile și importurile 
de bunuri de larg consum aproape sută la sută prin portul Callao, aflat în 
vecinătatea Limei, şi printr-un „port liber“ special situat în extremitatea 
estică a Anzilor, la Iquitos, în susul fluviului Amazon. 

Belaunde dorea să înființeze o reţea de supraveghere a graniței cu aju- 
torul unor avioane mici şi de mare randament, aparatele „Courier“ ale 
firmei Helio Aircraft Corporation, care fuseseră proiectate de membrii 
corpului ingineresc aeronautic de la MIT şi erau comercializate cu sutele 
de către CIA. Acest avion de dimensiuni reduse putea ateriza în maniera 
STOL (scurt rulaj la decolare şi aterizare) în locuri neamenajate special 
şi chiar pe versantii muntoși. 

Belaunde mi-a spus că, în legătură cu acel tip modem de patrulă 
grănicerească, refuzaseîn repetate rînduri proiectele de asistență externă 
care sugerau construirea unor căi rutiere, deoarece „tot ce-ar fi făcut ar 
fi fost să faciliteze migraţia populaţi ligene dinspre comunităţile lor 
străvechi înspre periferiile aglomerate ale Limei“. 

Limitînd intrările în Peru, în cea mai mare parte, la aceste două porturi 
şi la aerodromurile aterente, conducerii țănii ı se oterea posibilitatea de a 
controla toate relaţiile de import-export în beneficiul echipei guverna- 
mentale Belaunde, care includea anumite clanuri bogate şi cu o veche 
putere tradiţională şi financiară. 








aceste țări în curs de dezvoltare. Foștii, bineînțeles, 
urmăresc din afară şi reprezintă un pericol omniprezent 
pentru actuali, printr-o posibilă lovitură de stat. În majo- 
ritatea LDC, nu poate fi vorba de campanii electorale sau 
de alegeri în adevăratul sens al cuvîntului. În cazul celor 
mai multe, voturile, dacă se ţin alegeri, sînt numărate de 
forțele armate, iar forţele armate sînt unealta grupului 
aflat la putere. Asemenea controale lasă puţine alternative 
foştilor în afara metodei de preluare a puterii prin 
lovitură de stat. 

În toate ţările în curs de dezvoltare, diferența dintre 
actuali și foşti are foarte puţin de-a face, dacă are, cu 
ideologia politică. Scenariul, de care abuzează puterile 
majore, împarte lumea în „comuniști“ și „capitalisti“ ori o 
altă structură. Cînd este vorba de un LDC, jocul e chiar 
simplu: „De unde cumpără — adică unde sînt produse şi 
comercializate materialele scutite de taxe — și cui vînd 
propriile lor resurse, inclusiv forţa de muncă umană?“ 

i mai puternici bancheri internaţionali contabili- 
zează şi efectuează balanţele de plăţi pentru fiecare parte. 
Ei fac posibile aceste tranzacţii prin acordarea împrumu- 
turilor, emiterea scrisorilor de credit, adunînd taxe uriașe 

entru rolul lor în cadrul fiecărei tranzacţii şi dobînzile 
ntregului mecanism. În multe LDC suma totală a 
dobiînzilor plătite băncilor şi structurii lor financiare 
internaţionale se ridică la mai mult de jumătate din valoa- 
rea totală a veniturilor obţinute în urma exporturilor. Din 
acest motiv, rambursările anuale sînt rareori mai mari 
decît dobinzile implicate şi niciodată mai mari decît 
împrumutul. Acesta este unul dintre motivele pentru care 
împrumutul efectiv nu se întoarce niciodată în Statele 
Unite. 

Viitorul îndepărtat al unui astfel de sistem nu poate 
însemna decît un singur lucru: posibilitatea pierderii 
integrale a sumelor împrumutate, precum și a economiilor 
depozitate în rețeaua bancară implicată. De exemplu, cînd 
filiala de la Chicago a băncii Continental Illinois a dat 
faliment, o parte majoră din depozitul său de patruzeci şi 
sapte de miliarde de dolari provenea din partea altor 
două mii două sute de instituții financiare de pe tot 
teritoriul Statelor Unite. Dacă guvernul american nu 
prelua pierderile asupra sa, căderea acelei singure bănci 


„centrale“ ar fi atras după sine prăbușirea acelor două mii 
două sute de instituţii financiare. 

Desigur, nimic nu merge tot timpul fără complicaţii. 
Între puterile „vestice“ este o competiţie acerbă. Franta 
concurează dorind să-și Vîndă avionul de vînătoare Mystère 
fiecărei LDC, în acelaşi timp în care Statele Unite promo- 
vează propriul aparat. Se încheie o afacere, de exemplu, 
de Japonia cu Brazilia, pentru a cumpăra minereu de fier 
şi, pe parcurs, să construiască o foarte necesară cale ferată 
de o mie opt sute de kilometri. În majoritatea LDC se 
achiziționează cantități importante de materie primă și de 
forță de muncă ieftină pentru articolele fabricate. 

Tot ceea ce este important de știut în această privinţă 
este faptul că lupta pentru tările în curs de dezvoltare nu 
este o luptă politică precum aceea între comuniști și Vest. 
Este mai degrabă o confruntare pentru a acapara activita- 
tea de export-import a fiecărei țări, cu scopul de a avea 
piețe de desfacere şi consumatori, precum și o maximă 
circulaţie a valutei în ambele direcţii care include si o 
sferă de interes fantastică pentru bancherii ce beneficiază 
la rîndul lor. 

Întelegerea acestui lucru ne duce înapoi la originea 
războiului de treizeci de ani din Indochina şi la evenimen- 
tele acelei perioade. În 1945, chiar înainte 'de capitularea 
Germaniei, anumiţi oficiali din OSS, printre care se 
numărau şi Allen Dulles şi Frank Wisner, au stabilit 
legătura cu liderii germani pentru a crea scenariul antico- 
munismului care a urmat după război. 

În ciuda faptului că Uniunea Sovietică fusese aliatul 
nostru în timpul conflagrației şi-şi sacrificase peste 
douăzeci de milioane de oameni pentru obţinerea acelei 
victorii, elementele coaliţiei anglo-americane au început 
să îndemne la confruntarea anticomunistă postbelică 
înainte de capitularea propriu-zisă a Germaniei. Adică, 
agenţii OSS şi britanicii unelteau cu „inamicul“ (Germania), 
în timp ce erau asociaţi cu „prietenul si aliatul“ (Rusia). 

Încheindu-se Cel de-al Doilea Război Mondial și 
începînd să se accelereze evoluţia lumii postbelice, ele- 
mentul de bază al strategiei pe timp de pace numită 
Războiul Rece avea să fie divizarea naţiunilor lumii în 
două tabere: „comunismul“ și „Vestul“. 


De atunci, au fost cheltuite aproximativ o sută de 
miliarde anual pe ajutor militar extern şi la valoarea reală 
a dolarului din 1980, un total înmărmuritor de „șase mii 
de miliarde de dolari au fost transferate legal din contul 
capital naţional al poporului american în contul capital 
deţinut de acţionarii celor mai mari o mie de corporaţii 
transnationale sprijinite exclusiv de Statele Unite “. 

Cînd se împrumută atît de multi bani țărilor în curs de 
dezvoltare şi cînd se încheie legături ce duc la cîștigarea 
privilegiilor exclusive pentru articolele produse în America, 
următoarea întrebare este: Cui vor acorda corporaţiile 
americane aceste privilegii? Întrebarea ridică necesitatea 
unei surse americane de nădejde din interiorul LDC, care 
deţine informaţii, prin agenţii de spionaj, despre toate 
familiile de vază din ţara respectivă. Acest rol este 
îndeplinit fără ostentaţie şi în taină de CIA. 

Seful diviziei CIA din fiecare LDC va alcătui o listă a 
familiilor de vază ce se află în anturajul puterii actuale. În 
multe cazuri va exista un fiu care va fi înrolat în armata 
acelei ţări şi care ulterior, prin derularea unui Program de 
Ajutor Militar American, va face parte dintr-o normă de 
lucru a ofițerilor aleşi pentru a urma o „şcoală de radiolo- 
catie“ sau alte cursuri militare în Statele Unite. 

Într-un articol din 20 august 1986 din New York Times 
se afirma că, „Centrul de Limbă Engleză al Ministerului 
Apărării (baza aeriană Lackland din San Antonio, Texas), 
undc vin cadre militare din șaptezeci de ţări străine 
pentru a învăţa engleza, este un barometru al relațiilor 
militare dintre Statele Unite si celelalte ţări.“ 

S-ar putea adăuga că,.... beneficiul pe termen lung este 
prilejul care ni se oferă astăzi de a influența alte state — 
acest centru este o legătură vitală în cadrul politicii 
externe americane“. 

Mai mult, Times adaugă: „Dincolo de cunoştinţele 
lingvistice, centrul încearcă să le prezinte studenţilor Sta- 
tele Unite. Sînt organizate vizite la băncile şi companiile 
locale, la fabrica de bere Long Star, ca şi excursii la Dallas 
şi Washington.“ 

Ceea ce nu spune Times este că mulţi, dacă nu toti, 
dintre aceşti studenţi deosebiti au fost selectionati pentru 


1 Fuller, Direcția critică. 


această călătorie în Statele Unite de către șeful diviziei 
CIA din tara lor natală în curs de dezvoltare. La întoar- 
cere, acești studenti şi familiile lor vor fi priviti ca viitorii 
deținători de privilegii pentru importurile produselor de 
fabricație americană. Această acţiune este mascată de uni- 
forma militară americană, dar a fost pusă la cale de CIA 
în scopuri economice. 

Cum se întîmplă cu toate intenţiile bune, uneori 
lucrurile iau o întorsătură greşită. În ciuda tuturor pre- 
cauţiilor, vine o vreme cînd guvernul este răsturnat de 
către foștii. În ciuda propagandei deşănțate, nou-veniţii 
sînt rareori, dacă sînt vreodată, „comuniști“, „socialiști“ 
sau de altă convingere politică. Ei nu doresc altceva decît 
să anuleze toate privilegiile existente, să-i înlăture pe 
foştii beneficiari şi să reia procesul. Ìntr-un sistem Ca 
acesta, pentru Statele Unite devine necesar să se situeze 
de parea unui grup sau a celuilalt. De aceea avem oameni 
ca Ortega, Castro, Ho Şi Min şi Garcia. 

Dacă privim înapoi, vom vedea că multi „inamici“ de 
mai tîrziu au fost, într-un moment sau altul, favoriţii CLA 
sau OSS. Astfel apare o dilemă serioasă: CIA ar dori să-şi 
păstreze secret rolul pe care îl are în aceste afaceri, dar 
cum poate fi secret de vreme ce foștii momentului sînt 
numai o dată înlăturați — adesca literalmente — din 
pozitia de actuali? Ambele părti sînt la curent cu jocul 
practicat de CIA și de prietenii săi din comunitatea ame- 
ricană dc afaceri. 

Asa că, după cum am arătat mai devreme, cînd Paz a 
fost detronat de CIA și înlocuit cu Barrientos, Paz stia 
exact ce se întîmplase si cui trebuia să-i „multumească“. 
Si n-a fost o surpriză cînd Paz a revenit la putere după 

uăzeci de ani. 

Oare se gîndeşte Paz, în fiecare zi, la faptul că CLA 
poate înarma din nou, sub acoperirea așa-numitului 
proiect anticocaină, fortele armate pentru a-l înlătura 
incă o dată? Rămîneţi pe recepţie. Vom vedea cum se 
Sfirşesc toate acestea. 

În cele din urmă, sugestia de a organiza alegeri, pe 
care William Casey, directorul CIA, i-a făcut-o lui 
Marcos, a mers ca prin farmec. Marcos a fost înlăturat, iar 
monopolul produselor ce aveau să fie importate de Filipine 
sub rcgimul Aguino a fost refăcut. Aceasta e o afacere 
bună și merită fiecare cent din cele o sută treizeci şi șapte 
de miliarde sase sute de mii dc dolari sau cam asa ceva rc- 
prezent înd ajutor militar extern... sau nu e? 


ȘAPTESPREZECE 


Planul lui JFK de a înceta 
războiul din Vietnam 


CUM AM ARĂTAT ÎN CAPITOLELE ANTERI- 
OARE, operatiunea Bay of Pigs, montată de CIA împotriva 
lui Castro şi a Cubei, a eşuat din pricina contramandării 
atacului aerian ordonat de Kennedy pentru a distruge 
ultimele trei avioane apte de luptă alc aviaţiei miltare 
cubaneze. 

Iată un exemplu de lipsă de înţelegere a unei admi- 
nistraţii faţă de folosirea fortei militare. De data aceasta, 
este vorba. despre echipamentul convenţional. Pe 27 ia- 
nuarie 1963, un reportaj de Marvie Miles apărut în Los 
Angeles Times conţinea informaţii semnificative date de 
un membru marcant al administraţiei Kennedy: 


În opinia noastră, este inutil să discutăm dacă 
SUA a planificat sau nu o acoperire aeriană pentru 
invazia de la Bay of Pigs, luînd în considerare faptul că 
lipsa unei estimări adecvate, din partea Statelor 

nite, a capacităţii de luptă a aparatelor de antrena- 
ment cu reacţie T-33, are implicaţii deosebit de grave. 

Săptămîna trecută, procurorul general Robert 
Kennedy a recunoscut că subestimarea avioanelor-şcoală 
a reprezentat o eroare majoră. 

„Am subestimat capacitatea unui T-33, purtător 
de rachete, a spus el. Chestiunea a fost tratată superfi- 
cial. T-33-urile ne-au provocat mari necazuri.“ 


Acest articol este o dovadă a faptului că, în ianuarie 
1963, clanul Kennedy a înțeles că anularea acelui atac 
aerian hotărîtor a fost cea mai mare greșeală care a stat la 
originea înfrîngerii brigăzii exilaţilor, întocmai cum 
raportase generalul Maxwell Taylor. După cum adaugă 
Robert Kennedy în același articol, „Planurile și reco- 
mandările au fost nepotrivite, de bună seamă“. Frații 


Kennedy au căzut de acord să nu se mai lase descoperiţi 
în problema subestimării inamicului. 

Dar la mare distanţă, din cealaltă parte a lumii, Indo- 
china, cu toate capcanele sale, se profila amenințător 
asupra Camelotului de pe Pennsylvania Avenue 1600. 

mijlocul anului 1961, clanul Kennedy și-a dat seama 
că problemele unei strategii militare naţionale întunecate 
de realitatea bombei termonucleare era, în teatrul de ope- 
raţiuni din Indochina, un factor la fel de important ca şi 
aparatul T-33 în operaţiunea Bay of Pigs. Cu alte cuvinte, 
orice participare în cadrul unei operaţiuni militare dintr-o 
țară prietenă din Lumea a Treia era limitată, din necesi- 
tate, la utlizarea armamentului convenţional. În același 
timp, tacticienii militari ştiau că un război trebuie să fie 
întotdeauna o acţiune totală, distructivă. 

Prin definiţie, un război nu poate fi limitat. Mai mult 
decît atît, dacă se încearcă limitarea, se ajunge inevitabil 
la un război lipsit de obiectiv. Un astfel de război nu 
poate fi cîştigat, după cum am învăţat în Coreca şi aveam 
să aflăm şi în Vietnam. Aşa încît, după cum prevăzuse atît 
de limpede Clark Clifford, un război purtat în Vietnam, 
așa cum a fost, fără un obiectiv militar, n-avea să ducă 
nicăieri. Kennedy ştia că introducerea forțelor militare 
americane în Vietnam va crea această problemă de nere- 
zolvat. În ciuda acestui lucru, acțiunea redusă din Indo- 
china, moştenită de Kennedy de la administraţiile 
"Truman şi Eisenhower, exista, iar CIA continua să dețină 
acolo controlul operaţional încă din 1945, deşi acum într-un 
mod oarecum mai diversificat şi mai complicat. 

La sfirşitul anului 1961, generalul Maxwell Taylor, 
consilierul militar al preşedintelui Kennedy la Casa Albă, 
a vizitat Vietnamul și a făcut un raport important asupra 
situației locale. Președintele a acceptat majoritatea reco- 
mandărilor lui Taylor, cu excepţia îndemnului acestuia de 
a introduce trupe terestre americane „pentru o acţiune de 
depresurare în ajutorul guvernului Diem“. 

Tot pe la sfîrşitul anului 1961, John McCone, desemnat 
să-l înlocuiască pe Allen Dulles în postul de director al 
CIA, a fost în Indochina și în jurul lumii într-o călătorie 
de orientare deosebit de amănunţită, orchestrată de unul 
dintre meseriașii CIA, Desmond Fitzgerald. 


În același timp, pentru cei mai activi promotori ai 
unei acţiuni militare în Indochina, devenea destul de 
limpede că preşedintele Kennedy n-avea să accepte pro- 
punerile de a introduce trupe americane în Vietnam în 
scopuri militare, dar că ar putea aproba utilizarea lor ca 
asistentă în cadrul unui parteneriat restrîns cu guvernul 
Diem. Însă, mai întîi de toate, el dorea să stie cît mai 
multe despre situaţia de acolo. 

De vreme ce majoritatea consilierilor lui Kennedy 
veniseră din medii universitare, erau interesaţi să afle cît 
mai multe despre vietnamezi şi despre modul lor de viaţă 
şi de guvernare tradițional. Indochina, cu o istorie cultu- 
rală şi politică de două mii de ani — și în special partea 
numită Vietnam — era o „societate tradiționalistă“. Stilul 
ei primitiv de viață economică, simplu şi eficient, era 
susţinut, aşa cum era, de agricultură şi pescuit. 

Una dintre însuşirile specifice cele mai interesante era 
aceea că obştile sătești erau grupuri sociale solidare, care 
dirijau cu ușurință comportamentul locuitorilor lor. 
Această structură socială se baza pe clan sau „Toc“, 
constituit din toate persoanele, bărbaţi şi femei, cu un 
străbun comun pe linie paternă, mergînd înapoi pînă la a 
cincea generaţie ascendentă și înainte pînă la a treia gene- 
ratie descendentă, ceea ce înseamnă un total de nouă 
generații şi un interval de timp de două veacuri sau mai 
bine. 

Clanul era condus de cel mai bătrîn bărbat din linia 
strămoșească principală, căminul său slujind drept cartier 
general al „supușilor“ săi. Clanul era menţinut de „cultul 
străbunilor“, iar ritualurile se oficiau într-o încăpere 
străveche. E lesne de închipuit că aceste clanuri erau 
strîns unite şi, de cele mai multe ori, rămîneau în aceeaşi 
zonă secol după secol. Erau chiar izolate şi, în afară de 
achitarea unui impozit capital și satisfacerea unui serviciu 
militar redus, aveau foarte puţine legături cu vreo formă 
centrală de conducere. 

Acești cultivatori de orez călătoreau rareori departe 
de propria așczare, majoritatea contactelor personale 
încheindu-se între membrii aceluiaşi clan. Cu excepţia 
Saigonului, în sud, a Hanoiului, în nord, şi a vechii reşe- 
dinte imperiale, Hue, situată cam în mijlocul țării, puţine 
locuri din Vietnam puteau fi considerate așezări urbane. 


Grupurile de familii şi clanuri constituiau unităţi auto- 
nome de conservatorism social, puternic rezistente la 
influenţele externe. Totuși, în felul lor liniștit, ele au dat 
tonul războiului. Erau inutile pentru nepoftiţi. 

La vremea aceea, populația Vietnamului era estimată 
la treizeci de milioane, paisprezece milioane locuind în 
sud. Dintre cei din sud, în jur de un milion şi jumătate 
erau chinezi şi peste un mi lion erau recent „refugiații“ 
sau invadatorii din nord. Vietnamezii nordici nu erau nici 
bine veniţi şi nici bine asimilați printre clanurile sudice. 
Vietnamezii din sud îi recunoșteau pe invadatori, majori- 
tatea de credință catolică, după înfățișarea lor mongo- 
loidă sau chineză. Dar nu în asta consta problema. 

La puţin timp de la instalarea guvernului sud-vietnamez 
sub conducerea lui Diem, Statele Unite au transportat 
această masă enormă de refugiaţi nordici în sud. Diem se 
trăgea din spită mandarină și era din centrul Vietnamului. 
Era un catolic fervent care fusese mulți ani în exil în 
Statele Unite şi în Europa sub tutela Bisericii Catolice. 
Fratele său, monseniorul go Dinh Thuc, era arhiepiscop 
de Hue și conducătorul unui cler catolic de două mii de 
prelati, incluzînd patru episcopi ce slujeau în zonele 
provinciale. De aici deducem că președintele Diem şi 

uvernul său erau mai apropiaţi de invadatorii nordici 
ecît de sătenii şi proprietarii din sud. 

Infuzia acesiui milion și mai bine de catolici nordici a 
fost, fără îndoială, una dintre cele mai incendiare cauze 
ale ostilităţii de pe tot cuprinsul Vietnamului de Sud si 
asta intenţiona şi CLA împreună cu aliații ei să fie. Băşti- 
naşii statornici, “împămînteniti, au fost "copleșiți de noii 
sosiți, pe care guvernul Diem îi favoriza şi îi aşezase pe 
teritoriul lor, în modul lor peren de viaţă și sistemul lor 
economic inflexibil. 

Aproape de la începutul mandatului său, în 1955, 
Diem a iniţiat măsuri de reformă funciară, prin emiterea 
unor ordonante în acest sens. Prin acțiuni de mărinimie 
demagogică, proprietarilor de pămînturi li se cerea să-şi 
declare terenurile necultivate. Dacă lăsau vreo proprie- 
tate necultivată, guvernul avea să confiște terenul pentru 
instalarea refugiaților din nord. În acest mod, guvernul 
Diem a achiziţionat „legal“ mari întinderi de pămînt pen- 
tru reîmpămîntenirea efectivă a peste un milion de „inva- 
datori“. Asemenea acţiuni nu i-au adus nici un prieten în 


sud lui Diem şi au devenit temeiurile multora dintre 
revoltele violente, numite „rebeliuni“, care s-au desfăsurat 
În anii următori. 

Din 1959, Diem a introdus o altă idee. A amenajat 
„Agrocomunele“, comunităţi semirurale în care toate 
familiile se puteau bucura de confortul urban, aflîndu-se 
încă în posesia loturilor agricole fundamentale. Ideea nu 
este nouă; de fapt, unul dintre obiectivele nedeclarate, 
primordiale ale războiului de treizeci de ani din Indochina 
a fost distrugerea străvechiului mod de viață comunal tra- 
diţional. 

Conceptul Agrocomunelor a fost un eșec, în primul 
rînd din cauza fricţiunilor permanente cauzate de povara 
acelui un milion și mai bine de refugiaţi. Apoi a urmat o 
nouă schimbare. În noiembrie 1961, chiar după ce genera- 
lul Taylor părăsise Saigonul şi revenise la Washington, lui 
Diem i-a fost propus un plan de „pacificare“ a regiunilor 
celor mai sudice ale Vietnamului, din Delta Mekongului. 

Planul a fost inițiat de R.G.K. Thompson, un functio- 
nar britanic civil care venea la Saigon din funcţia de secre- 
tar permanent al apărării din Peninsula Malacca. Diem 
solicitase prezenţa reprezentanţilor experimentați ai unei 
terţe părţi (nici americani, nici vietnamezi) ca să ajute în 
problemele de contrainsurgenţă. Thompson venea ca 
membru al Misiunii Consultative Britanice la Saigon. A 
început prin a prezenta un plan de „pacificare“ a regiunii 
Deltei Mekongului. 

„Pacificare“ este o expresie care în unele cercuri are 
un sens de rău augur. Deși poate fi confundat cu „a pacifica“ 
(adică a linişti) sau cu pacifism, adică opoziţie faţă de 
război), în Indochina nu avea acest înțeles. Acolo ea a fost 
luată în sens mortal. 

„Pacificare“ a devenit un termen îmbibat de sînge. 
Împrumutat de la comandourile franceze din Algeria de 
către activiştii Fortelor Speciale americane, însemna să 
loveşti o regiune cît se poate de rău în scopul de a o pre- 
face în ruinc, adică să o „pacifici“. „Pacificare“ a devenit 
strigătul de luptă al înspăimîntătorului program Phoenix, 
desfășurat sub conducerea CIA în anii ulteriori. 

Poate că Thompson n-a intenţionat aşa ceva cînd i-a 
vîndut ideea lui Diem, dar englezul, care avea o bună 
experienţă a pacificării din anii revoltei din Peninsula 








Malacca, a propus un program care putea duce oriunde. 
"Thompson a călătorit și la Washington, unde a susținut 
scurte comunicări urmărite şi de autor, pe următoarele 
teme: (a) metodele britanice de reprimare a revoltei din 
Malacca şi (b) planul său de pacificare a Deltei Mekongului 
prin crearea Cătunelor Strategice. Dezbaterile au fost 
extrem de confidentiale, concentrîndu-se asupra contra- 
dicţiilor de bază și ale chestiunilor d e maximă preocupare 
față de vietnamezi. 

A existat o mișcare malthusiană, ascunsă de fiecare 
dată opiniei publice, de a dezrădăcina şi distruge sistemul 
tradiţional al societăţii comunale în multe părţi ale lumii. 
Partizanii acestei mișcări se temeau de tenacitatea țăranilor 
şi de modul lor de viaţă, preferînd o societate de consum 
dependentă. Indochina şi Coreea au fost primele lor ţinte 
în perioada primelor decenii postbelice. 

În toată lumea şi din cele mai vechi timpuri „țărănimea 
este formată din cultivatori agricoli care, cu ajutorul unor 
unelte simple şi al muncii familiale, produc îndeosebi 
pentru propriul consum și pentru acoperirea obligațiilor 
aţă de deţinătorii puterii economice și politice “. 

Acest lucru înseamnă că existau două păreri opuse în 
legătură cu organizarea „Cătunelor Strategice“. Pentru 
unii, ele erau o încercare de a permite populației indigene 
să revină l un mod de viaţă care fusese întrerupt de Cel 
de-al Doilea Război Mondial. Pentru alţii, ele erau 
amplasate acolo unde puteau fi instalate sutele de mii de 
refugiaţi din nord sau unde locuitorii din anumite zone 
fortificate din sud puteau fi apăraţi de inamicii locali, 
oarecum în stilul vechilor palisade indiene de la începutul 
istoriei Americii. 

În același timp, în Asia a existat o altă mișcare, puţin 
luată în seamă de Occident, care sprijinea conceptul de 
„comună“ sau așezări independente. Mao Tzedun venise 
la putere în China în 1949 şi adaptase mandismul la 
condiţiile chineze, prin plasarea țărănimii în avangarda 
revoluționară mai degrabă decît a proletariatului orășenesc. 
De aceea se temeau atît de multi lideri ai lumii de Mao și 
de activitatea sa. Apoi, în 1957, Mao a lansat „Marele Salt 


1 Theodore Shanin, „Peasants and Peasant Societies“, în John Berger, 
“Historical Afterword", Pig Earth (New York: Pantheon Books, 1979). 


Înainte“. Acest concept revoluţionar, de fapt un salt agre- 
siv în timp, a fost o tentativă nereușită de descentralizare 
economică, în principal prin înființarea unui sistem național 
al comunelor populare. Această acțiune era în contra- 
dicţie cu comunismul sovietic, care, în ciuda numelui său 
orwellian, a fost, de fapt, un sistem anticomunal, un sistem 
de anihilare a comunelor. 

Interpretarea acestui ciudat amalgam de idei n-a 
scăpat diferiților membri ai administraţiei Kennedy. 
Conferintele lui Thompson au fost urmărite cu atenție şi 
dezbătute intens. De la început s-a făcut limpede înțeles 
faptul că statutul lui Thompson va fi limitat la probleme 
de „acţiune civică“ (un alt termen nou, dezvoltat din 
programul „Probleme Civile şi Administraţie Militară“ — 
(CAMG) din timpul războiului) care a devenit cuvîntul 
de ordine în Vietnam. 

Acest joc de cuvinte orwellian avea mult de-a face cu 
Stilul de politică războinică desfăşurată în Vietnam. În 
vreme ce „acțiunea civică“, în contextul propunerii lui 
“Thompson, avea un înțeles literal, în alte zone din vastul 
univers al Pentagonului a fost adoptat de secția Tehnici 
Speciale de Luptă ca un sufix a ceea ce era nu mit „război 
neconvențional“. 

În planul de bază al lui Thompson, principalul scop 
guvernamental al programului Cătunul Strategic va fi de a 
oferi o alternativă atrăgătoare şi constructivă sloganelor 
comuniste. Cum am arătat mai sus, interpretabilitatea 
cuvintelor dădea ca sigur faptul că acest concept va fi 
recepționat întru totul diferit de diverse grupuri și interese. 

trategia lui Thompson, inspirată din campania sa 
reușită din Malacca, consta în ceea ce el numea operațiuni 
de „eliberare şi reținere“. O zonă va fi eliberată de ele- 
mentele rebele — adică „pacificată“ — apoi băștinașii vor 
fi retinuti în sigurantă În limitele Cătunului Strategic. 
Scopul Cătunului Strategic cra de a proteja sătenii. 

reședintele Diem a acceptat propunerea britanică, 
primită în întregime cu entuziasm și la Washington. Un 
plan intitulat „Conceptul de Cătun Strategic pentru 
Vietnamul de Sud“, conceput de Ministerul de Externe, a 
fost bine primit de generalul Taylor și prezentat președin- 
telui. Atunci a intrat termenul „pata de ulei“ în vocabula- 
rul militar. Acest concept nou nu numai că adopta 
operaţiunile de „eliberare și reținere“, dar prezenta previ- 


ziunea optimistă că, o dată eliberată și păstrată prin 
construirea unui Cătun Strategic, zona respectivă se va 
dilata ca o pată de ulei pe suprafața unei ape liniștite. 
Noile idei au cîștigat teren şi în scurt timp toată lumea 
din „birourile“ vietnameze vorbea despre „Cătune Strate- 
gice“, „pete de ulei“ şi „eliberare şi reţinere“. Apoi gene- 
ralul Lionel C. McGarr, cel mai înalt ofițer militar din 
Saigon, a avansat ideea creării unei „zone test“, unde 
putea înființa acest tip inedit de „infrastructură de pacifi- 
care“. 

Pe atunci, la începutul anului 1962, Diem vedea în 
Cătunele Strategice un program naţional în care îl putea 
instala pe ambițiosul său frate, Ngo Dinh Nhu, ca perso- 
naj principal. Fusese asigurat la vremea aceea că guvernul 
Statelor Unite va furniza ajutorul financiar necesar, alătu- 
ri de consilierii militari americani. Pînă în acel moment, 
în cei șaptesprezece ani de susținere a conflictului, tot 
personalul militar american trimis în Vietnam fusese 
plasat sub controlul operaţional al CIA, cu excepţia celor 
însărcinaţi obişnuitului Grup Consultativ de Asistenţă 
Militară (MAAG). Tactica noilor „consilieri“ apăruti pe 
scena Vietnamului părea să fie „apropierea de inamic şi 
distrugerea lui“. Diferenţa dintre această manieră și 
conceptul Thompson, care fusese aprobat de preşedintele 
Kennedy, a devenit un factor important o dată cu trecerea 
anilor. 

În acelaşi timp, în cadrul administrației Kennedy existau 
multe persoane care începuseră să se îndoiască de 
oportunitatea de a continua sprijinirea oarbă a guvernului 
Diem. Diem nu depunea destul efort pentru a-și face 
regimul mai popular, iar agitația populară, datorată în 
special celor un milion o sută de mii de refugiaţi nordici, 
se menținea. 

John Kenneth Galbraith, pe atunci ambasador în 
India şi predispus să-şi exerseze însuşirile de scriitor 
asupra oricărui subiect, îi scria prietenului său, preşedin- 
tele: „După părerea mea ... Diem nu va aplica în mod efi- 
cient nici un fel de reforme politice sau administrative, şi 
aceasta pentru că n-are cum. Este o naivitate politică să te 
aştepţi s-o facă. El simte că nu poate lăsa să-i scape puterea 
fiindcă ar fi înlăturat.“ 


În ciuda faptului că astfel de păreri erau comune 
rintre reprezentanţii administraţiei, programul test al lui 
cGarr, „Operaţiunea Sunrise“, a fost lansat pe 22 mar- 
tie 1962 în provincia Binh Duong. Aspectele de „eliberare 
şi reținere“ ale situaţiei tactice au fost întelese, dar cînd 
s-a aflat că trebuie să fie construit un nou Cătun Strategic, 
întregul proiect s-a oprit. 

Diem vedea în Cătunele Strategice pîrghii de insti- 
tuire a democraţiei fundamentale în Vietnam, unde nu 
mai existase niciodată așa ceva. Şi a adăugat conceptului 
propria sa tentă orientală: „Prin programul Cătunul 
Strategic, guvernul intenționează să redea cătunului (a se 
citi „comună“ în modelul lui Mao Tzedun) dreptul la 
autoguvernare, cu propriul său statut și sistem de ordine 
obştească. Astfel se vor realiza idealurile constituției la un 
nivel local, pe care oamenii îl pot pricepe.“ 

Pentru a sublinia cît de diferită era concepţia lui Diem 
de aceea a preşedintelui Comitetului Întrunit al Șefilor de 
State Majore, generalul Lyman Lemnitzer, trebuie să ve- 
dem punctul de vedere al Pentagonului: „Programul 
Cătunul Strategic promite beneficii solide şi poate să re- 
prezinte chiar elementul vital al succesului programului 
de pacificare.“ 

Subsecretarul de stat, Averell Harriman, adăuga 
greutate acestor concluzii: „Guvernul Vietnamului a 
dezvoltat, în sfirşit, un concept strategic eficient, care 
acum se află în desfășurare.“ 

Locţiitorul secretarului de stat, George Ball, comenta 
„asupra evoluţiei progresive a Cătunelor Strategice în 
Vietnamul de Sud ca o metodă de combatere a insur- 
genţei și ca un mijloc de a aduce întreaga națiune sub 
control guvernamental...“, iar ministrul apărării, Robert 
McNamara, adăuga: „Programul Cătunele Strategice a 
fost coloana vertebrală a procedeului președintelui Diem 
de contracarare a mișcării subversive îndreptate împotriva 
Statului său.“ 

Nimic nu poate reliefa mai limpede contradicţia ce 
exista pe cele două țărmuri ale oceanului. Diem viza insti- 
tuirea „democraţiei fundamentale“, a „autoguvernării“ şi 
a „legii obşteşti“. Fiecare dintre cei aflaţi de partea cea- 
laltă a Pacificului vorbea despre un război de un fel sau 
altul. „Cătunul Strategic“ se înscria expresiei orwelliene 


de „pacificare“. Într-un fel straniu şi inedit, ele semnificau 
diferența ideologică esenţială dintre „Occident“ şi „comu- 
nism“, aşa cum era formulată în contextul Războiului 
Rece. 

Noul program de la Binh Duong pornise cu stngul. 
Numai şaptezeci de familii putuseră fi convinse să se 
restabilească voluntar, semn că aceste familii erau foarte 
probabil refugiate catolice din nord. Altele au fost vîrîte 
cu forta în cătun, dar se presupunea că li s-ar fi plătit pen- 
tru fostele proprietăţi şi pentru munca prestată la 
construcţia noului Cătun Strategic. Numai în cazul acestui 
prim cătun, cele trei sute de mii de dolari, furnizate prin 
misiunea americană de la Saigon, n-au ajuns niciodată la 
familiile respective. (Trebuie înțeles un element al 
războiului din Vietnam, acela că a făcut mulţi milionari 
iliciţi). 

A încheierea ridicării cătunului, s-a descoperit faptul 
că majoritatea bărbaţilor de vîrstă militară dispăruseră. 
Cifre senzaţionale demonstrează adevărata semnificaţie a 
programului Cătunului Strategic. Înainte de orice, a 
existat masiva strămutare forțată a peste un milion de 
catolici nordici în sud. Această acţiune a dezrădăcinat 
familiile nordice şi a copleșit sudul. În al doilea rînd, 
programul Cătunului Strategic a dezrădăcinat în conti- 
nuare milioane de băștinași din Sud. Aceste perfide 
programe planificate, atît de caracteristice adevăratelor 
cauze ale Războiului Rece, au dus la destabilizarea 
Indochinei la fel de mult ca şi războiul pe care l-au provo- 
cat. Deşi comunismul sau amenințarea acestuia a fost cauza 
obişnuită pentru escaladarea războiului, adevărata „acti- 
vitate subversivă“ şi „rebeliune“ au fost direct înrudite cu 
aceste migrații în masă a unei populaţii cîndva stabile şi 
imobile din nord, ca şi cu impactul lor enorm asupra 
poporului la fel de stabil şi înrădăcinat din sud. 

n februarie 1963, preşedintelui i s-a înmînat un 
raport alcătuit de aşa manieră, încît să denote un opti- 
mism prudent. Se referea la speranţa că toate materialele 
necesare pentru a desăviîrşi programul Cătunul Strategic 
vor fi livrate în decursul acelui an și la faptul că nimic 
altceva nu întîrzia succesul programului decît livrarea 
lentă a materialelor. 


De fapt, nu prea existau motive pentru acest optimism. 
Un asemenea program revoluționar nu putea fi impus cu 
nici un chip acestei populaţii străvechi, preponderent 
agrare, care fusese dezrădăcinată din pămînturile ei 
ancestrale și azvârlită cu forţa în aceste cătune noi, indife- 
rent dacă zona din jur îi era sau nu propice ei, societăţii ei 
traditionale şi agriculturii pe care o practica. 

Multă lume a considerat aceste cătune ca fiind echiva- 
lente lagărelor de concentrare. Deși au fost proiectate ca 
adăposturi sigure pentru locuitori, spre a-i ajuta să se 
apere împotriva bandelor atacatoare ale miilor de înfo- 
metati — numiţi pe atunci „vietcongi“ — cătunele au 
devenit, de fapt, închisori pentru localnici, care nu 
îndrăzneau să le părăsească datorită presiunilor guverna- 
mentale. 

Cunoscînd acum ce-am făcut cu Cătunele Strategice, 
cu milionul de „refugiați“ tonkinezi si toate preparativele 
de război puse în seama Misiunii Militare de la Saigon de 
către CIA, e incredibil să vedem cum pe 2 septembrie 
1963, generalul Maxwell Taylor, pe atunci preşedintele 
Comitetului Întrunit al Șefilor de State Majore, putea să 
scrie, într-un buletin adresat preşedintelui: „În sfîrşit, 
continuă să progreseze programul Cătunul Strategic. 
Ultimele cifre ale guvernului vietnamez indică faptul că 
dintre cele 10.592 de cătune planificate au fost organizate 
8227, 76%, respectiv 9.563.370 de membri ai populaţiei 
rurale, se află acum în aceste cătune.“ 

Guvernul furniza vaste cantități de hrană, medica- 
mente și muniţie pentru armament individual locuitorilor 
Cătunelor Strategice. Din cauza numărului imens de per- 
soane înfometate și lipsite de adăpost ce bîntuiau prin 
țară, cra inevitabil ca acestea să-și dirijeze atacurile asu- 
pra cătunelor bine aprovizionate. Situația s-a agravat într-o 
asemenea măsură, încît locuitorii noilor cătune aveau să 
le părăsească pe timp de noapte, cînd roiurile de banditi 
jefuiau depozitele guvernamentale. Se temeau să 
locuiască acolo, deoarece nu erau capabili să se împotri- 
vească amenințărilor permanente din exterior. 

Ideea de „pacificare“ a lui Diem, cu noua „demo- 
craie“ şi celelalte beneficii ale sale, a fost lipsită de la 
început de orice şansă. În același timp, fratele său, Nhu, a 
început să accentueze controlul guvernamental asupra 


țărănimii, cu prețul „pacificării“ aşa cum fusese ea 
înțeleasă la Washington. În această fază, administraţia 
Kennedy a început să aibă serioase îndoieli că guvernul 
Diem „cîştigă războiul“ sau că este capabil să o facă... în 
aceste condiţii şi cu o asemenea rezistenţă „internă“. 

Retineti că e dificil să ne gîndim la situaţia din 
Vietnam din 1961 si 1963, luînd în calcul ceea ce am văzut 
în Vietnam între 1965 si 1975. În 1962, ceea ce numim 
astăzi războiul din Vietnam era o activitate paramilitară 
de un nivel relativ redus. Toate acţiunile de luptă în care 
erau amestecate, în orice fel, forțele armate americane şi 
personalul american au fost urmarea rolului „consultativ“ 
aprobat de preşedinte. 

Probabil că anumiţi observatori erau convinsi cînd 
spuneau că războiul mergea bine și chiar siguri să progno- 
zeze o vreme cînd forțele lui Diem — cu sprijinul masiv al 
Statelor Unite — vor fi victorioase. Pe de altă parte, exista 
atîta planificare  necorespunzătoare, coruptie şi 
înstrăinare a țăranilor băștinași, încît părea că Diem nu 
avea nici o şansă de victorie şi că o conducere controlată 
de el va fi un handicap serios. Această ultimă opinie a 
început să prevaleze pe la sfirșitul anului 1962 la Casa 
Albă și chiar în unele cercuri ale Pentagonului și Ministe- 
rului de Externe. 

În decembrie 1960, după cum cititorul își va aminti 
dintr-un capitol anterior, CIA a introdus elicopterele în 
Vietnam. Între decembrie 1960 și martie 1963, peste două 
miliarde de dolari au fost cheltuiţi în sprijinul adminis- 
traţiei Diem, în virtutea programului de asistenţă al Statelor 
Unite. În martie 1963, numărul forțelor armate americane 
„Consultative“ alate în Vietnam se ridicase la douăsprezece 
mii de soldați, iar victimele din rîndul americanilor se 
cifrau la saizeci si două. 

Pînă în martie 1963, dintre elicopterele ce operau în 
Vietnam, douăzeci au fost doborite de focul inamic și 
șaizeci au fost distruse ca urmare a defecțiunilor tehnice; 
dintre cei şaizeci și doi de americani morţi, douăzeci şi 
cinci şi-au pierdut viața în acţiuni cu elicoptere. 

artie 1963 a fost un punct de cotitură în acest lung 
război din Vietnam. În cursul acestei luni, regulile de 
luptă au fost modificate oficial pentru a permite america- 
nilor să deschidă focul asupra inamicului dacă se simt „în 


primejdie“, fără să aștepte deschiderea focului inamic. 
Cum spunea preşedintele Kennedy la vremea aceea, 
„sîntem angajaţi într-un conflict civil şi într-o bătălie 
împotriva comunismului“. 

Trimisese „consultanti“ în Vietnam, dar recunoștea 
pe deplin realitatea situaţiei şi poziţia în care ne aflam 
acolo. 

Confruntată cu ambiguităţile situaţiei și interpretarea 
dată de fiecare de pe ambele coaste ale Pacificului, prin 
1963 în cadrul administrației Kennedy a apărut sentimentul 
că războiul trebuie lăsat în întregime în sarcina lui Diem; 
sau, în caz că nu se reușește acest lucru, Diem ar trebui să 
fie înlocuit. Pe la mijlocul verii acelui an, Diem devenise 
și mai refnactar, iar ultima opinie predomina. 

Într-um interviu acordat lui Walter Cronkite, care a 
fost difuzat de reteaua de televiziune CBS în seara zilei de 
2 septembrie 1963, preşedintele Kennedy spunca: „Nu 
cred că, în afară de cazul în care este făcut un efort mai 
mare de către guvern de a dobîndi sprijinul popular, 
războiul poate fi cîştigat. În cele din urmă, este războiul 
lor. Ei sînt aceia care trebuie să-l cîştige sau să-l piardă. 
Noi îi putem ajuta, le putem da echipament, putem trimite 
oameni acolo, ca şi consilieri, dar ci trebuie să-l cîştige, 
poporul Vietnamului, împotriva comunismului.“ 

În timpul emisiunii, preşedintele a mai făcut un 
comentariu pe care majoritatea americanilor pare să-l fi 
uitat: „Ceea ce, desigur, îi face pe americani ncrăbdători 
este că, după ce am purtat această povară timp de 
optsprezece ani, sîntem bucuroși să primim sfaturi, dar 
am dori puţin mai mult sprijin, sprijin real.“ 

Aceste declaraţii sînt foarte semnificative. Kenncdy 
spunea ceea ce spusese si John Foster Dulles în 1953, că 
americanii au fost implicați activ în Victnam din 1945. 
Dar atunci lucrurile erau diferite: în 1945 Vietnamul 
tocmai fusese eliberat de sub controlul japonez din timpul 
războiului; în 1945, Ho Și Min declarase independenta 
unei noi Republici Democrate Vietnam. În 1945 nu exista 
nici guvernul, nici statul Vietnamului de Sud. Gîndul că 
un popor de pe un teritoriu numit Vietnamul de Sud avea 
capacitatea, în 1963, de a cîştiga un război de inde- 
pendentă prin propriile forțe, era ridicol atunci, ca şi în 


ianuarie 1954, cînd preşedintele Eisenhower lansa ideea 
pentru prima oară. 

Aceasta era atmosfera incertă în care următoarea vară 
de criză irumpea în Vietnam. Pe 8 mai 1963, în Hue, 
vechea capitală imperială a ţării, s-a ţinut o întrunire 
masivă de comemorare a zilei de naștere a lui Buddha. 
Guvernul a văzut în această manifestaţie o provocare, iar 
adjunctul şefului catolic al provinciei a ordonat trupelor 
sale să tragă în mulţime. Au fost ucise nouă persoane și 
multe au fost rănite. Ziua următoare, în Hue, au demons- 
trat mai mult de zece mii de persoane în semn de protest 
față de crimele din ajun. Pe zece mai, budistii au transmis 
un manifest guvernului din Saigon, iar pe 30 mai, în jur de 
trei sute cincizeci de preoţi budiști au manifestat în fața 
Adunării Naţionale din Saigon. 

Atunci, încingîndu-se spiritele, madame Nhu, cunoscută 
deja în presa lumii ca „Lady Dragon“, a sporit tensiunea 
declarînd că în rîndul budiştilor se infiltrează comuniștii. 
Trei zile mai tirziu, presa a fost anunțată să fie la o 
intersecţie principală din centru, la prînz. Pe 11 iunie, 
reporterii au fost îngroziţi să asiste la prima sinucidere de 
sacrificiu a unui călugăr budist, în semn de protest față de 
tratamentul aplicat de Diem poporului său. Moartea 
şocantă a lui Thich Quang Duc a alarmat lumea şi a aler- 
tat Vietnamul. 

Puțin după miczul nopţii, pe 21 august, trupele de şoc 
ale lui Nho Dinh Nhu, Fortele Speciale antrenate de ame- 
ricani, împreună cu poliţia 'represivă, au invadat pagodele 
budiste din Saigon, Hue și alte oraşe de pe coastă și au 
arestat sute de călugări budiști. Nhu hotărise să elimine 
opoziţia budistă în stilul său propriu. Mai mult de o mie 
patru sute de budiști, în special călugări, au fost arestaţi 
iar mulți dintre ei au fost răniți. 

n acelaşi timp, preşedintele Kennedy trimisese un 
nou ambasador la Saigon, pe veteranul Henry Cabot 
Lodge. După o scurtă escală la Tokio, Lodge a sosit la 
Saigon la ora douăzeci şi unu și jumătate, pe 22 august 
1963. Această dată marchează începutul celor mai contro- 
versate şi mai amenințătoare nouăzeci de zile din istoria 
Americii. 

Pe 1 noiembrie 1963, Ngo Dinh Diem și fratele său 
Nhu au fost uciși, iar pe 22 noiembrie 1963, preşedintele 


Kennedy. De la această dată, 22 noiembrie 1963, guvernul 
Statelor Unite a fost preluat de un grup superinfluent 
care dorea escaladarea războiului din Indochina şi o 
continuă concentrare militară pentru generaţiile urmă- 
toare. În cîteva zile de la asasinare, tendintele şi politica 
administrației Kennedy au început să fie schimbate de 
noua administraţie Johnson pentru a asigura atingerea 
acestor țeluri. 

Războiul din Vietnam va continua să se transforme 
într-un dezastru militar major — dar la un preţ bun: 
numai puțin de cinci sute de miliarde de dolari cheltuieli 
totale. 

Cum s-a întîmplat asta? Ce a generat toată tensiunea? 
De ce a fost ucis John F. Kennedy? 

Cam la vremea la care Henry Cabot Lodge sosea în 
Saigon, anumiţi generali vietnamezi au început să discute 
cu oamenii de legătură americani din cadrul CIA pentru a 
afla care ar fi reactia la o lovitură militară de stat împotriva 
regimului Diem. Aceştia erau în special împotriva fratelui 
lui Ngo Dinh Diem, Nhu, care era şeful programului 
Cătunul Strategic, şi a soţiei acestuia. 

Nhu  diversificase și controla Fortele Speciale 
vietnameze antrenate de CIA și îi alesese pe sprînceană 
pe generalii care comandau unităţile militare din jurul 
Saigonului. Nici unul dintre conspiratori nu era dispus să 
atace un asemenea efectiv. Ambasadorul Lodge a trimis 
un mesaj la Washington, menţionînd nemulțumirea față 
de regimul Diem și în special față de familia Nhu, dar 
subliniind faptul că generalii din Saigon erau încă loiali 
clanului Diem. 

Cam în același timp, amiralul Harry Felt, 
comandantul suprem al forțelor din Pacific, a cerut 
Washingtonului să sprijine poziția puternică împotriva 
familiei Nhu, atît a fratelui lui Diem cît și a soției sale. 
Amiralul Felt, cel mai înalt demnitar militar din Pacific, 
nu era direct responsabil de activităţile din Vietnam, din 
pricina rolului dominant al CIA. Cu toate acestea, el 
urmărea cu atenţie toate evoluţiile şi avea propriii lui 
informatori acolo. 

La puţin timp după apelul amiralului, am fost chemat 
în Hawaii. După o lungă discuţie introductivă cu amiralul 
Felt, mi s-a cerut să mă așez la o masă în vreme ce membrii 


cabinetului său aduceau vrafuri de mesaje informative 
pentru analiză. 

Am lucrat în biroul său toată săptămîna, trecînd în 
revistă sute de mesaje şi scrisori, şi am avut multe convor- 
biri cu amiralul şi cu statul său major. Era în special îngri- 
jorat de starea 'serviciului de informaţii. În opinia sa, 
culegerea informaţiilor din Vietnam funcţiona defectuos, 
iar comandanții, atit americani cît şi vietnamezi, erau siliţi 
să ia hotărîri fără a deţine informaţii militare suficiente şi 
în necunoştință de cauză faţă de situaţia reală. Acest lucru 
era foarte adevărat la vremea aceea. Existau multe 
controverse asupra stării efective a situaţiei militare din 
țară. Exista nemulțumirea față de regretabilele atacuri 
dezlănțuite de Nhu asupra budiștilor. Circulau zvonuri 
despre. posibilitatea răsturnării lui Diem şi a guvernului 
său ori, cel putin, a înlăturării familiei Nhu. 

n vreme ce guvernul american dezbătea opiniile pro 
şi contra debarasării de Diem şi de fratele său, a avut loc o 
altă împrejurare neobişnuită. A devenit necesar să se 
desfăşoare întilniri cu liderii diferitelor facţiuni care ar fi 
sprijinit o lovitură de stat. Întilnirile trebuia ţinute în 
secret pentru siguranța tuturor părților. Au fost aleși anu- 
miti agenți CLA să ia parte la întilniri. Unul dintre oamenii 
însărcinați cu această actiunc delicată era unul dintre cele 
mai enigmatice personalităţi ale războiului de treizeci de 
ani: Lucien Concin. 

Conein se afla în Vietnam în 1963 ca locotenent-colo- 
nel în armata americană. De fapt, nu era militar, ci un 
agent al CIA aflat în Indochina sub acoperirea imaginară 
de ofițer de armată. Conein, născut Franta, fusese 
instruit în Statele Unite. În timpul războiului, îndatoririle 
OSS îl duc în China, unde lucrează cu generalul -maior 
Gallagher din armata americană de uscat care opera cu 
liderul nationalist indochinez Ho Şi Min. 

O dată cu capitularea Japoniei, a devenit necesar să se 
acopere vidul de putere din Indochina, în special din 
Hanoi, în scopul de a lua prizoniere trupele japoneze 
aflate încă acolo şi de a crea o conducere în jurul căreia să 
se regrupeze poporul Indochinei, care se aflase sub colo- 
nialismul francez și ulterior sub ocupaţie japoneză. Gene- 
ralul Gallagher a fost trimis în acest scop la Hanoi și i-a 
luat cu el pe Ho Și Min, pe colonelul Vo Nguyen Giap și 





pe vorbitorul de franceză Conein. Asta se întîmpla în 
1945. 

La începutul anului 1954, cînd Allen Dulles a înfiintat 
Misiunea Militară de la Saigon (SMM) în scopul 
infiltrării agenţilor CIA în Indochina, sub acoperirea 
armatei americane, l-a ales pe cel mai experimentat agent 
al său din Extremul Orient, Edward G. Lansdale, pentru a 
conduce acel grup. Printre membrii SMM se afla şi 
Lucien Conein. În vreme ce Lansdale își petrecea cea mai 
mare parte a timpului în Saigon cu noua administraţie 
Diem, Conein se afla la Hanoi, militînd împotriva vechilor 
săi camarazi, Ho Și Min şi generalul Giap. 

Sfera activităților SMM şi a lui Lansdale şi Conein a 
fost lărgită pentru a cuprinde montarea unor „farse 
murdare“ împotriva francezilor. Întotdeauna a părut destul 
de ciudat că același om care sosise în Indochina cu Ho Şi 
Min a trebuit să fie cel trimis înapoi la Hanoi să-şi exercite 
îndatoririle clandestine împotriva aceluiași Ho Şi Min. Se 
ridică întrebările: A acţionat cu adevărat SMM împotriva 
Vietminh-ului și împotriva francezilor? Și de ce? 

Între timp, bineînțeles că SMM instiga neobosită 
migrarea a peste un milion de tonkinezi spre sud. 

“Toate acestea se petreceau între 1954 şi 1963. Acelaşi 
Lucien Conein, care fusese desemnat ca mediator între 
complotiștii împotriva lui Diem — în principal generalul 
Duong Vian Minh şi nou instalatul ambasador al Statelor 
Unite, Lodge — a fost, începînd cu 1945, unul dintre cei 
mai importanţi agenţi OSS si ulterior CIA în Extremul 
Orient. El primea ordine de la Agenţie. În 1963, la 
aproape douăzeci de ani de la sosirea în Hanoi, era anga- 
jat să încurajeze sistemul ce se forma pentru a-l elimina 
pe Diem — omul pe care CIA îl instalase ca şef al noului 
guvern din sud. Această situaţie ridică, cu siguranţă, un 
număr de întrebări. 

De ce a hotărît guvernul american în 1945, înainte de 
sfîrşitul Celui de-al Doilea Război Mondial, să-l înarmeze 
şi echipeze pe Ho Şi Min? De ce, la numai cîțiva ani mai 
tîrziu, Statele Unite şi-au deplasat loialitatea față de Ho 
Şi Min în favoarea francezilor în lupta lor fără sorti de 
izbîndă, încheiată atît de ruşinos cu bătălia de la Dien 
Bien Phu? De ce, după formarea guvernului Diem în 1954 
şi sprijinirea noii conduceri timp de zece ani, Statele 


Unite și-au schimbat din nou poziția şi i-au încurajat pe 
acei vietnamezi care unelteau să-l răstoarne? Și, în sfîrșit, 
de ce n-au reușit Statele Unite, după stabilirea unei forte 
militare enorme în Indochina, să meargă înainte şi să-l 
înfrîngă pe Ho Și Min în condiţiile în care, după toate 
standardele războiului, aveau mijloacele necesare să o 
facă? Răspunsurile la aceste întrebări şi la altele 
asemănătoare rămîn îngropate în dosarele închise, alături 
de atît de multe alte informaţii din perioada aceea. 

Negocierile purtate pentru înlăturarea lui Diem, în 
special pentru înlăturarea familiei Nhu, au continuat în 
tot cursul lunii august, fără nici un rezultat. Un mesaj de 
pe 31 august din partea lui Lodge s-a încadrat șirului de 
evenimente ce a devenit planul aprobat. 

Devenise limpede că războiul nu poate fi cîştigat atîta 
vreme cît regimul lui Diem se afla la putere În Saigon, 
deoarece poporul vietnamez nu îl sprijinea. Dar aceste 
concluzii au omis să ia în calcul impactul „refugiaților“ 
catolici tonchinezi, în număr de un milion și mai bine, 
asupra populației din Vietnamul de Sud și indiferenta 
crasă a lui Diem față de bunăstarea băștinașilor. Oficialii 
americani n-au părut niciodată să înțeleagă de ce situația, 
atît militară cît şi politică, era mai gravă în sudul 
îndepărtat, în regiunca Deltei Mekongului, decît în nord 
si în regiunile centrale. De fapt, dacă Vietminh-ul din 

ietnamul de Nord se afla în spatele vietcongilor din sud, 
cum se făcea că populația cea mai îndepărtată de Vietnamul 
de Nord era cea mai ostilă regimului Diem, iar cei mai 
apropiaţi de nord-vietnamezi erau cei mai pașnici? 
Răspunsul n-a ieșit niciodată la iveală. Majoritatea celor 
peste un milion de refugiaţi a fost azvîrlită în districtele 
cele mai îndepărtate de la sud de Saigon. Acesta a fost 
motivul acela simplu, de netăgăduit şi atît de uşor de 
descoperit al ostilităţii sudului. Ei deveniseră „insur- 
pentii“ și combustibilul nesăţioasei maşini de război. 
ub povara acestor întrebări și a altora, Kennedy a 
inițiat un lanţ de evenimente care a căpătat o importanță 
vitală şi a scos la lumină vederile sale personale şi planu- 
rile sale de viitor fată de Vietnam. Ca rezultat al pre- 
zentării filmului JFK al lui Oliver Stone, au fost mulți 
comentatori de frunte, printre alţii, care au încercat să 
determine opinia publică americană să creadă că adminis- 


trația Kennedy n-a elaborat nici o structură de date isto- 
rice în privința planurilor sale în Vietnam. N-au avut 
dreptate, n-au avut dreptate nici cît negru sub unghie. 
Este interesant să speculăm pe marginea motivului care 
i-a determinat pe toți acești comentatori să-și „strîngă 
rîndurile“ cu poveștile lor inconsistente chiar înainte ca 
JFK să fie prezentat în cinematografe. De unde izvorăşte 
obligația lor comună? 

n replică la întrebările lor inventate şi în scopul de a 
face lumină asupra faptelor în chestiune, voi prezenta 
informaţii culese din înregistrările publice şi din expe- 
rienta mea personală. Volumul al patrulea al unei lucrări 
publicate recent (în 1991), Foreign Relations of the United 
States, 1961-1963, editată de Government Printing 
Office, se ocupă cu precădere de „Vietnam, august-de- 
cembrie 1963“. Această carte conține relatarea frecventelor 
întruniri, analize, mesaje şi călătorii către şi dinspre 
Saigon ale reprezentanţilor de frunte ai Statelor Unite de 
la Casa Albă, Ministerul de Externe şi Ministerul Apărării 
din perioada respectivă. Aceste întruniri se referă adesea la 
participarea lui Kennedy, McNamara, Rusk, generalul 
Taylor și a altor demnitari înalți din administrație. 

În perioada aceea, şeful meu era generalul Victor H. 
Krulak. Făcea parte din Statul Major Unificat și colabora 
îndeaproape cu generalul Taylor şi cu preşedintele 
Kennedy. O analiză a cărţii sursă mai sus amintită va 
arăta că el a fost implicat în nu mai puţin de treizeci de 
astfel de întîlniri, mesaje şi călătorii referitoare la direcţia 
viitoare urmată de guvernul american. În Vietnam, Krulak 
şi cu mine am lucrat îndeaproape şi am fost amestecați în 
mare parte în pregătirea acestei politici evolutive. Îmi 
amintesc cu claritate faptul că preşedintele cra forţa motrice 
a acestor întruniri şi „creierul“ aflat la originea acestei 
politici. 

Deoarece Kennedy a asistat la numeroase întruniri de 
acest fel se va vedea, foarte repede, că a fost profund 
implicat în planificarea privind Vietnamul din 1961 pînă 
la moartea sa, iar apogeul acestei activităţi a survenit 
între august și sfîrşitul lui noiembrie 1963. Documentul 
cel mai important dintre toate a fost NSAM 4263, care a 


1 Relatiile exaerne ale Staielor Unue (n. trad.). 


fost alcătuit ca urmare a călătoriei tandemului McNama- 
ra-Taylor făcute în Vietnam în cursul lunii septembrie. 

Iniţial, președintele I-a trimis pe generalul Krulak în 
Vietnam pentru a se pune la curent cu situaţia la zi de 
acolo, cu intenția ca acesta să alcătuiască un „Raport de 
călătorie“ care să conţină noua politică a lui Kennedy şi 
orice amănunt de ultimă oră care va fi în stare să-l culeagă 
şi care lui Kennedy să-i fi scăpat în timpul ultimei runde 
de discuţii purtate la Washington. 

Krulak a fost însoţit de un ofițer superior de la 
externe, Joseph Mendenhall. Ceea ce puţină lume din 
Washington a observat a fost că dintre toți ofițerii supe- 
riori din Pentagon din vremea aceea, cel care a devenit cel 
mai apropiat de Bobby Kennedy a fost Krulak, iar prin 
Bobby, şi de preşedinte. Nu era numai o apropiere 
oficială, era şi una personală. Se înțelegeau bine şi cola- 
borau perfiect unul cu altul. 

Krulak și Mendenhall au făcut un tur vijelios al Viet- 
namului de numai patru zile și au revenit la Washington 
cu păreri atît de diferite, încît, în cursul ședinței NSC din 
10 septembrie, preşedintele Kennedy i- a întrebat: „Voi 
doi aţi vizitat aceeași țară, nu-i așa?“ Acest fel de mică discu- 
ţie deschisă despre călătoria lor ascundea adevărata sem- 
nificaţie a ceea ce i se ceruse de fapt lui Krulak să facă 
pentru președinte — lucru concretizat în următoarele 
hotărîri ale Casei Albe. 

La scurtă vreme după aceea, Kennedy a anuntat că îi 
va trimite pe ministrul cNamara şi pe generalul “Taylor, 
pe atunci preşedintele Comitetului Întrunit al Șefilor de 
State Majore, într-o altă misiune de recunoaștere în 
Vietnam. Ambasadorului Lodge nu i-a plăcut deloc ideea, 
dar președintele a fost de neclintit. Expeditia a fost anun- 
tată pe 21 septembrie. Cei doi au plecat pe 23 septembrie şi 
s-au întors la Washington pe 2 octombrie cu un raport 
voluminos peniru preşedinte. 

Pe 29 septembrie, McNamara, Taylor, generalul Paul 
Harkins, Lodge şi amiralul Felt s-au întîlnit cu preşedin- 
tele Ngo Dinh Diem. A doua zi, majoritatea acestora s-au 
întîlnit în taină cu vicepreşedintele Nguyen Ngoc Tho. 
‘Tho i-a putut informa despre eşecul programului Cătunul 
Strategic şi despre nemulțumirea generală manifestată de 
țărănime faţă de guvernul Diem. Au fost ultimele întîlniri 


la cel mai înalt nivel cu preşedintele Diem şi, din ziua 
aceea, zilele lui în Saigon au fost numărate. Decizia de a1 
înlătura fusese luată. Dar a fost planificată să se desfă- 
şoare într-un mod complet diferit decît cel relatat în 
general. 

McNamara şi Taylor au părăsit Saigonul şi s-au întors 
la Honolulu pentru o escală de o zi, „să-şi pregătească 
raportul“. Acesta a fost un element interesant pentru un 
voiaj oficial de cel mai înalt nivel. Au pierdut foarte multă 
vreme pe drum; au avut un program neîntrerupt de 
întîlniri de dimineata pînă seara și pe timp de noapte. Şi 
totuşi, cînd au ajuns în Washington, au coborit din elicopter 
pe gazonul din curtea Casei Albe, ducînd preşedintelui un 
raport oficial masiv, bogat ilustrat, legat în piele, 
conținînd relatarea tuturor acţiunilor întreprinse în 
timpul călătoriei, un raport scris într-o singură zi, în 
timpul lor liber. Poate fi adevărat? 

are imposibil; totuși, s-a întîmplat şi nu numai atunci, 
ci şi cu alte ocazii. Să vedem cum se realiza vrăjitoria. 

Cînd Krulak a fost trimis la Saigon, preşedintele știa 
că el va reveni cu toate informaţiile actuale, esentiale 
pentru luarea unei decizii finale. Dar preşedintele dorea 
să mute nivelul decizional tocmai la vîrf. În consecinţă, l-a 
trimis pe McNamara. În timp ce McNamara și Taylor 
colindau Vietnamul, preşedintele, Bobby Kennedy şi 
generalul Krulak aşterneau pe hîrtie elementele princi- 
pale ale raportului lor — ajutaţi de contactele frecvente 
cu McNamara, aflat în Saigon, efectuate prin intermediul 
„Canalului scurt“ de comunicaţii, de cea mai înaltă confi- 
denţialitate — care avea să conţină întocmai punctele 
majore cerute de preşedinte, prezentate în maniera dorită 
de acesta. Raportul respectiv a fost scris şi alcătuit la 
Pentagon de k şi membrii statului său major din 
SACSA, printre care m-am numărat și eu. 

Krulak este un om sclipitor şi un scriitor excelent. 
Pentru scrierea raportului a pus la treabă o unitate în 
biroul său. Echipa de secretare lucrau douăzeci şi patru 
de ore pe zi. Raportul a fost umplut cu hărți și ilustraţii. 
De cum a fost terminat, a fost dus pe calea aerului în 
Hawaii lui McNamara şi Taylor, aşa încît să-l poată analiza 
în cursul zborului lor de opt ore pînă la Washington și 


să-l prezinte preşedintelui îndată ce vor sări din elicopter 
pe gazonul de la Casa Albă. 

“Textul istoriei de la Biroul de Presă al Guvernului, 
Vietnam: August — Decembrie 1963, include o scurtă notă 
despre acest „Raport de călătorie“: 


10. Raport final 


a) Trebuie încheiat înainte de întoarcerea la 
Washington. 

b) Sugestiile pentru raport sînt făcute în ciornă de 
generalul Krulak, iar lista principală de întrebări este 
alcătuită de domnul Bundy. 

c) În cea mai mare măsură, raportul va fi întocmit 
la Saigon. Este programată o escală în Honolulu 
pentru definitivarea raportului. 


Nu vă lăsaţi induşi în eroare — acesta e doar un docu- 
ment oficial. Realitatea este că raportul Taylor-McNamara 
către Kennedy, din 8 octombrie 1963, a fost, de fapt, 
concepţia preşedintelui. Conţinea ceea ce credea el şi 
ceea ce avea de gînd să facă spre a pune capăt problemei 
Vietnam. Dar cel mai important este faptul că această 
declaraţie referitoare la Vietnam a fost prima şi cea mai 
însemnată piatră de temelie pusă platformei sale politice 
pentru realegerea din 1964. Acesta a fost unul dintre ele- 
mentele tensiunii ce a condus la hotărîrea de a-l asasina. 
Nu putea fi permisă realegerea lui Kennedy. 

aportul, intitulat „Notă diplomatică pentru 
Președinte, Tema: Raportul Misiunii McNamara — Taylor 
în Vietnamul de Sud“ şi deciziile pe care le-a generat au 
jucat un rol de o însemnătate covirșitoare în viața lui 
Diem și a fratelui său, în cea a lui Kennedy și a fratelui 
său, precum şi în viața americanilor, ca rezultat al eveni- 
mentelor pe care le-a declanşat. lată cîteva dintre cele mai 
semnificative paragrafe ale documentului: 


(Vietnamezii aveau să)... încheie campania mili- 
tară din zonele centrale şi de nord (Corpurile 1, II, I) 
pînă la sfîrşitul anului 1964, iar în Delta Mekong 
(Corpul IV) pînă la sfîrșitul anului 1965... precum şi 
consolidarea programului Cătunul Strategic. 


pregătirea vietnamezilor, aşa încît funcţiile 
îndeplinite acum de personalul militar american să 
poată fi preluate de vietnamezi pînă la sfîrșitul anului 
1965. După toate probabilitățile, pînă atunci va putea 
fi retrasămarea masă a personalului militar american 

„„„Ministerul Apărării să anunțe în viitorul cel 
mai apropiat planurile pregătite chiar acum de retra- 
gere a o mie de soldaţi americani pînă la sfîrşitul anu- 
lui 1963. 





Apoi dezvăluirea planului președintelui de a înlătura 
clanul Diem de la putere: 


„sprijinul MAP și CIA pentru unităţile desem- 
nate, aflate acum sub comanda colonelului Tung... va 
fi... transferat armatei regulate. (Colonelul Le Quang 
Tung conducea Forțele Speciale din Saigon antrenate 
de CIA şi loiale lui 'Nhu. Aceasta reducea puterea lui 
Tun, B 

n cele din urmă, este vorba despre o tară vietna- 
meză și un război vietnamez, iar războiul trebuie dus 
pînă la capăt numai de vietnamezi. 


Avînd acest raport, preşedintele obținuse ceea ce 
dorea. El cuprindea esenţa deciziilor pe care trcbuia să le 
ia. Avea să cîştige din nou alegerile pentru a duce la bun 
sfîrșit programele începute în perioada primului mandat; 
avea să scoată americanii din Vietnam. Şi trebuia să facă 
rapid o mutare hotărîtă și inteligentă pentru a-şi atinge 
ambele țeluri. 

Pentru a ajunge aici, l-a trimis, întîi, pe Krulak la 
Saigon, dupăcare a continuat cu vizita „oficială“ a tande- 
mului McNamara — Taylor. 

Toate acestea au fost oficializate prin emiterea NSAM 
#263 pe 11 octombrie 1963, în special prin acea secțiune 
care decreta implementarea „planurilor de retragere a o 
mic de soldați americani pînă la finele anului 1963“. 

Au continuat planurile de înlăturare — dar nu de 
asasinare — a lui Diem si a fratelui său. Madame Ngo 
Dinh Nhu părăsise Saigonul pe 9 septembrie, să participe 
la întrunirea Uniunii Interparlamentare de la Belgrad, 
Iugoslavia, urmînd ca excursia să se prelungească cu vizi- 


tarea Europei şi a Statelor Unite. Celălalt frate al lui 
Diem, arhiepiscopul Ngo Dinh Thuc, plecase la Roma 
prin intermediul Vaticanului și al delegatului papal de la 
Saigon. 

Aceste planuri amănunțite includeau aranjamente 
pentru plecarea preşedintelui Diem şi a fratelui său cu un 
zbor obișnuit din Saigon în Europa. Aceasta era cea mai 
delicată parte a loviturii de stat. Cei doi au fost conduși 
într-adevăr la aeroportul Tan Son Nhut din Saigon şi 
urcați într-un avion (Super Constellation) ce-i aștepta. 
Deodată, dintr-un motiv absolut inexplical il, s-au întors 
şi au părăsit avionul în vreme ce puținii militari americani 
care se aflau acolo priveau înmărmuriți. 

Fraţii s-au îndreptat în grabă spre limuzină, care încă 
nu fusese scoasă de pe pista aeroportului, au urcat în ea şi 
s-au întors la Saigon, spre palatul prezidenţial, în mare 
viteză. Acolo au observat că sînt singuri. Personalul 
palatului precum şi soldaţii de gardă fugiseră imediat ce 
au aflat de plecarea celor doi frați Nhu. Nu erau lupte, așa 
cum ar fi fost normal în cazul în care conspiratorii se ridi- 
cau împotriva lor. 

Aşa a fost plănuită îndepărtarea lor și așa de aproape 
a fost de succes. Dar ei s-au întors într-un palat gol. 

Dintr-o dată au înţeles ce se întîmplă — erau singuri 

i părăsiți într-un mediu ostil. Pentru asemenea cazuri 
ese săpat un tunel de la palat pe sub fluviu pînă la 
Cholon. Au fugit prin tunel spre locul în care credeau că 
vor fi în siguranţă, dar au căzut în mîinile dusmanilor. Au 
fost azvîrliţi într-o dubă militară şi, în drum spre o desti- 
nație necunoscută, uciși. 


OPTSPREZECE 


Pregătirea terenului pentru 
moartea lui Kennedy 


CÎND AM ÎNCEPUT SĂ LUCREZ cu Oliver Stone 
ca şi consultant la alcătuirea manuscrisului scenariului 
pentru filmul său JFK, mi-am dat seama că doar cîțiva 
dintre cercetătorii împrejurărilor asasinării lui Kennedy 
se îndreptaseră spre scena Washingtonului dintre 1961 și 
1963 pentru a afla răspunsul la întrebările: „De ce a fost 
asasinat președintele John F. Kennedy? Ce tensiuni fantastice 
au apărut încît să genereze necesitatea unei hotărîri de o 
asemenea însemnătate care va avea ca urmare nu numai 
moartea lui Kennedy, ci şi răsturnarea guvernului Statelor 
Unite?“ 

Am dezbătut acest subiect cu Stone si el a devenit 
foarte interesat de această fațetă a scenariului asasinării. 
Deja îi scrisesem despre asta lui Jim Garrison, judecător 
la Curtea de Apel din New Orleans, cînd lucram cu el | 
manuscrisul cărții sale, On the Trail of the Assassins. 
Garrison fusese incitat de scrisorile mele şi i le arătase 
editorului său, Zachary Sklar, de la Sheridan Square 
Press. Sklar a devenit scenaristul filmului lui Stone, JFK, 
și a discutat œ Stone despre scrisorile mele. Iar Garrison 
a fost acela care m-a prezentat lui Stone în iulie 1990. 

Semnificaţia acestor lucruri este că eu am adus în 
aceste discutii poziţia politică a lui Kennedy față de 
Vietnam prin acel NS #263. Eu sînt încredimțat că 
orientarea politică anuntată cu atîta fermitate de Kennedy 
în NSAM Es şi apoi înNSAM #263 a reprezentat facto- 
rul cel mai însemnat în hotărîrea anumitor elemente ale 
elitei puterii de a-l îndepărta pe Kennedy înainte de a fi 
reales şi de a prelua astfel controlul asupra guvernului 
american. 

Politica exprimată de Kennedy în NSAM 4263 ar fi 
asigurat sute de mii de americani că nu vor fi trimiși la 


1 Peurmele asasinilor (n. trad.). 


război în Vietnam. Politica aceasta a căzut ca un blestem 
asupra membrilor complexului militar-industrial, banche- 
rilor şi aliaţilor acestora din guvern. Această formulare și 
realitatea aproape certă a faptului că John Kennedy va fi 
reales în funcția de preşedinte în 1964 au pregătit terenul 
pentru asasinarea lui. 

Dovada certă în sprijinul acestei ipoteze se află în 
paragrafele din capitolul anterior transcrise chiar din 
NSAM 4263 şi în descrierea morţii lui Diem și a fratelui 
său Nhu. 

Mai înainte de orice, NSAM #263 din 11 octombrie 
1963 a fost un document critic al Casei Albe. Sub îndru- 
marea Casei Albe, o mare parte de la acest document a 
fost scrisă în realitate de şeful meu din Pentagon, genera- 
lul Krulak, de mine însumi şi de alţi membri ai cabinetu- 
lui său. Sînt familiarizat cu actul în sine și cu 
evenimentele care au dus la crearea sa. 

Scrisoarea lămuritoare a documentului autentifică 
acea politică pentru destinatari. În acest caz, McGeorge 
Bundy a pregătit şi a semnat scrisoarea lămuritoare, şi a 
transmis-o direct secretarului de stat, ministrului apărării 
și preşedintelui şefilor de state majore. Au fost puse copii 
oficiale la dispoziţia șefului CLA şi a coordonatorului 
Agenţiei pentru Dezvoltare Internă. Aceste formalităţi 
stabileau paternitatea deciziei preşedintelui, referindu-se 
la anumite secțiuni ale „Notei diplomatice pentru 
Preşedinte, Tema: Raportul Misiunii McNamara — Taylor 
în Vietnamul de Sud“, datat 2 octombrie 1963. 

În scopul de a aprecia cum se cuvine ce s-a întîmplat 
cu publicarea politicii preşedintelui Kennedy, voi cita 
cîteva paragrafe din NSAM 4263 (Documentul 146 din 
Arhiva Pentagonului). 


La o întîlnire care a avut loc pe 5 octombrie 1963, 
preşedintele s-a aplecat asupra recomandărilor 
cuprinse în raportul ministrului McNamara şi a gene- 
ralului Taylor, cu privire la misiunea lor în Vietnamul 
de Sud. 

Preşedintele a aprobat recomandarile militare 
cuprinse în secţiunea I B (1-3) a raportului, dar a 
ordonat să nu se facă nici un anunţ oficial despre 


implementarea planurilor de retragere a o mie de 
soldați americani la sfîrşitul anului 1963. 

După dezbaterea celorialte recomandări ale raportu- 
lui, preşedintele a aprobat o dispoziţie către ambasa- 
dorul Lodge care este formulată în telegrama No. 534 
a Ministerului de Externe către Saigon. 


Ceea ce este ieşit din comun la scrisoarea de lămurire 
a lui McGeorge Bundy este faptul că, deși face referire la 
raportul McNamara — Taylor, nu poartă şi nu menţio- 
nează nici o anexă. Inexistenţa raportului în document 
face ca scrisoarea de lămurire a NSAM #263 să fie lipsită 
de sens în totalitate. Acest lucru a contrariat încă de atunci 
cercetătorii. Scrisoarea de lămurire certifică faptul că 
președintele a aprobat numai „Secţiunea I B (1-3) a 
raportului“. Cu alte cuvinte, la acea dată, aceasta era o 
formulare oficială a politicii față de Vietnam a pregedin- 
telui. Ce se arată în sectiunea respectivă? În sursa 
obișnuită a documentelor din Arhiva Pentagonului, cerce- 
tătorul va trebui să caute în altă secțiune pentru a descoperi 
Documentul 142, „Raportul Misiunii McNamara — Taylor 
în Vietnamul de Sud“. Aici va afla secțiunile mentionate 
(elementele adecvate sînt extrase dedesubt): 


IB (2) A se stabili un program de pregătire a 
vietnamezilor, aşa încît funcţiile îndeplinite acum de 
personalul militar american să poată fi preluate de 
vietnamezi pînă la sfîrşitul anului 1965. După toate 
probabilitățile, pînă atunci va putea fi retrasă masa 
personalului militar american. f 

IB (3) În concordanță cu programul de pregătire 
progresivă a vietnamezilor pentru a prelua funcţiile 
militare, Ministerul Apărării să anunțe în viitorul cel 
mai apropiat planurile pregătite chiar acum de retra- 
gere a o mie de soldaţi americani pînă la sfîrşitul anu- 
lui 1963. 


Pe scurt, aceste secţiuni de mai sus reprezintă esența 
politicii lui Kennedy conform căreia vor fi retraşi soldați 
din Vietnam în 1963 și masa personalului militar pînă în 
1965. În acel moment, după aproape o generaţie de impli- 
care în Vietnam, acesta era un semn clar că preşedintele 


voia să dezangajeze soldaţii americani din Vietnam. 
Aceasta era bomba care a făcut înconjurul lumii ca ştire 
de maximă însemnătate. 

Pe 15 ianuarie 1992, Oliver Stone a ţinut un discurs la 
Centrul Naţional de Presă din Washington, D.C. Se 
întîmpla la aproape o lună de la prezentarea filmului în 
cinematografele din toată tara. În acest discurs, Stone a 
spus: „Dacă preşedintele Kennedy ar fi trăit, americanii 
nu s-ar fi implicat pe deplin în războiul din Vietnam.“ 

Din cauza filmului său și fiindcă a spus lucruri ca cele 
citate mai sus, Oliver Stone a fost atacat de jurnaliști celebri 
din toată țara. Acestor atacuri le-a răspuns astfel: „Sînt un 
perturbator al istoriei.. (pentru că nu) accept această 
versiune stabilită a istoriei, care nu trebuie tulburată?... 
Nu, doamnelor şi domnilor, aceasta nu este istorie, e 
legendă! O legendă căreia doar o mînă de americani i-au 
dat crezare. Este o legendă pe care o întreagă generaţie de 
jurnalişti și istorici respectabili au refuzat să o examineze, 
au refuzat să o conteste şi, mai presus de toate, şi-au 
strîns rîndurile în a-i critica şi a-i denigra pe aceia care au 
îndrăznit să facă aşa ceva.“ 

Stone avea dreptate. Dar chestiunea merge dincolo de 
cele expuse de el atît de elocvent. Cărţile noastre de istorie 
şi sursele de bază ale istorici zac îngropate în arhivele 
documentelor guvernamentale, care au fost ascunse 
publicului şi, mai rău, care au fost modificate şi 
contrafăcute. Asa cum am demonstrat mai sus, această 
declaraţie politică de o însemnătate crucială, NSAM 
#263, căreia atît de mulți istorici și ziarişti i-au negat 
existenta, a fost divizată în două secţiuni în izvoarele 
istorice din Documentele Pentagonului. Una dintre ele 
nu este decît o simplă scrisoare de lămurire, iar cealaltă, 
aflată într-un alt loc decît prima, e prezentată printr-un 
titlu simplu drept „raport“, fără nici o notă explicativă cît 
de mică referitoare la faptul că reprezintă materia de bază 
a politicii faţă de Vietnam a preşedintelui Kennedy. 
Asemenea lucruri nu sînt accidentale. Istoria administratiei 
Kennedy a fost cumplit denaturată în documentele 
guvernamentale esenţiale și de aşa-zişii „istorici“ care au 
acceptat să găsească miturile în registrele oficiale. 

Am expus cu grijă aceste realități pentru a demonstra 
care a fost politica prezidenţială originală şi să se 








compare cu ce s-a făcut cu ea din zilele acelea şi pînă 
astăzi de aceia care doresc să ascundă și să denatureze 
actiunile administraţiei Kennedy cu ajutorul acestor gran- 
dioase creaţii, „poveşti de acoperire“ precum Arhivele 
Pentagonului, Raportul Comisiei Warren și întreaga familie 
de publicații istorice atît din surse publice, cît şi private. 
Cum am văzut de atitea ori, aspectul poveşti de acoperire 
a complotului îndreptat împotriva vieţii lui Kı y este 
de departe sarcina cea mai serioasă şi mai elaborată a 
întregului plan. Mai mult, după cum am văzut ca urmare a 
filmului lui Oliver Stone, JFK, activitatea de acoperire 
continuă ï astăzi. 

La definitivarea, în ianuarie 1969, a „Studiului minis- 
trului apărării asupra luării deciziilor referitoare la Vietnam“, 
cum se numeşte oficial analiza Arhivelor Pentagonului, s-a 
spus că trebuie ţinut în cel mai mare secret şi că nu 
trebuie pus la dispoziţia publicului pînă în momentul în 
care Daniel Ellsberg, care lucrase în Vietnam cu Lansdale 
şi Conein, va găsi o cale de a pune documentele la dispo- 
ziția anumitor publicatii importante în ianuarie 1971. În 
vreme ce administrația Nixon îl punea sub acuzare pe Ells- 
berg şi respectivele ziare, în scopul de a împiedica publi- 
carea lor, senatorul Mike Gravel a obținut un set complet 
al acestor documente și, pe o perioadă de cîteva zile, le-a 
dat citire în fata Congresului, ca o cale de a le aduce la 
cunoștința publicului. 

În introducerea pe care a făcut-o la această compilație 
în patru volume, senatorul Gravelspunca: 


Arhivele Pentagonului denunţă tăinuirea şi dena- 
turarea intenționată a faptelor. Nu conţin secrete 
militare, ci numai o litanie îngrozitor de proastă de 
premise eronate şi obiective îndoielnice, puse una 
peste alta în decursul a patru administrații şi perpe- 
tuată astăzi de cea de-a cincea. 

Arhivele Pentagonului ne arată că am creat, în 
ultimul sfert de secol, o nouă cultură, o cultură a secu- 
rității naţionale, apărată de influenţele vieţii ameri- 
cane cu scutul secretului. 


Asta se întîmpla în 1971. În 1991, după destulă vreme 
care să le permită istoricilor guvernamentali să cerceteze 
erorile şi omisiunile infame din istoria perioadei Viet- 


nam, Cabinetul de Istorie din cadrul Biroului Relaţiilor 
Publice de la Ministerul de Externe a publicat un nou 
document: „Vietnam, august — decembrie 1963.“ Chiar și 
în această nouă publicaţie, prezentarea NSAM 4263 este 
neclară. La pagina 395 este arătat Documentul 194, Ordi- 
nul de Apărare a Securităţii Naţionale 4263 în forma de 
mai sus. Apoi, fără nici o informaţie referitoare la pagina 
336, avem Documentul 4167: „Notă diplomatică de la 
președintele Comitetului Întrunit al Şefilor de State 

ajore, Taylor, şi de la ministrul apărării, McNamara, 
către preşedinte; tema: Raportul Misiunii McNamara — 
Taylor în Vietnamul de Sud.“ Şi pentru a produce în 
continuare confuzie, publicația Departamentului de Stat 
omite în întregime elementele decisive din raportul de 
călătorie. În loc să cristalizeze adevărul istoric o dată cu 
trecerea vremii, autorii îl denaturează și mai rău. Conclu- 
zia nu poate fi decît una singură. De aproape trei decenii 
continuă existența poveștii de acoperire, iar perioada cea 
mai denaturată este cea a lui Kennedy. 

Moartea preşedintelui Ngo Dinh Diem, ca şi a fratelui 
său, Nhu, din 1 noiembrie 1963, la Saigon, a fost conside- 
rată timp de aproape zece ani o afacere internă a vietna- 
mezilor. Însă, pe 16 septembrie 1971, președintele Nixon 
a făcut o declaraţie care reactualiza întîmplarea și o 
punea într-o lumină diferită. Senatorul de Washington, 

arry „Scoop“ Jackson, un foarte posibil candidat al 
democratilor împotriva lui Nixon în alegerile din 1972, a 
sugerat că Statele Unite ar putea fi în măsură să exercite 

resiuni discrete asupra președintelui sud-vietnamez 

guyen Van Thieu să tindă spre o formă de guvernare 
mai democratică și să aplaneze starea de război din Indo- 
china. 

În aceeaşi zi, cînd preşedintele Nixon a fost întrebat 
de Peter Lisagor de la Chicago Daily News ce părere are 
despre declaraţia lui Jackson, a răspuns: „Dacă senatorul 
a vrut să sugereze ca Statele Unite să-şi folosească 

îrghiile de care dispune acum pentru a-l înlătura pe 

hieu, le-aş reaminti tuturor celor preocupați de aceasta 
că felul în care am intrat în Vietnam a fost înlăturîndu-l 
pe Diem și prin complicitate la uciderea lui Diem, iar 
modul de a ieşi din Vietnam, în opinia mea, nu este prin 
înlăturarea lui Thieu.“ 


Nixon aprinsese fitilul, iar bomba avea să explodeze 
cu siguranţă. „Documentele Pentagonului“ fuseseră publi- 
cate cu numai trei luni înainte de acest schimb de opinii şi 
unele dintre documentele cercetate cu atenție păreau să 
demonstreze că administraţia Kennedy avusese un oare- 
care rol în înlăturarea lui Diem în 1963. Dar pînă la 
această declaraţie publică a lui Nixon nici un funcționar 
public nu sugerase deschis că administrația Kennedy era 
vinovată de complicitate în uciderea lui Diem. 

La scurtă vreme după această conferință de presă, 
Howard Hunt, un agent al CIA care lucra atunci ca și con- 
sultant al lui Charles Colson — omul bun la toate al lui 
Nixon — i-a atras acestuia atenţia asupra mai multor 
mesaje ultra confidenţiale cuprinse în Documentele 
Pentagonului, mai precis asupra acelora referitoare la 
acţiunea Casei Albe în legătură cu moartea lui Diem. 
Hunt i-a arătat lui Colson că ar fi posibilă modificarea 
mesajelor respective, din dosarele Casei Albe, aşa încît 
oricine le-ar folosi ulterior în cercetare să „descopere“ că, 
fără îndoială, președintele Kennedy ordonase uciderea lui 
Diem. 

Colson, omul care zisese că va trece şi peste bunică-sa 
dacă asta ar ajuta la realegerea lui Nixon, n-a încercat să-l 
oprească pe acest consilier abil să încerce să vadă cam 
ce-ar putea face cu acele mesaje. 

Aceste evenimente, printre atît de multe altele din 
vremea aceea, au reliefat natura presiunilor care se adu- 
naseră să-l copleșească pe preşedintele Diem în Saigon şi 
pe preşedintele Kennedy în Washington în cursul acelor 
luni fatale de octombrie şi noiembrie 1963. Ele demonstrează, 
de asemenea, profunda animozitate ce încă exista între 
Nixon şi clanul Kennedy. După cum arată acest exemplu, 
în tabăra lui Nixon existau oameni care nu s-ar fi dat îna- 
poi de la falsificare pentru a-şi atinge scopul de a distruge 
memoria istorică a lui Kennedy. 

Howard Hunt a fost chiar bucuros să joace acest rol, 
fiind tot atît de înverşunat împotriva clanului Kennedy, ca 
şi Nixon. În ciuda relatării confuze din Documentele 
Pentagonului, referitoare la asasinarea lui Diem, și din 
pricina mărturiilor în totalitate false ce au rezultat din 
contrafacerea documentelor Casei Albe, gradul în care a 
fost implicat Kennedy în planurile guvernului american 


de înlăturare de la putere a familiei Diem a fost afirmat 
cu claritate şi competenţă de cei aflaţi în deplină cu- 
noștintă de cauză. 

Aşa cum am arătat mai devreme, Diem își exprimase 
limpede țelul pe care îl urmărea prin aplicarea programului 
Cătunul Strategic. Poziţia lui nu se potrivea cu a celor ce 
doreau escaladarea războiului din Indochina şi pe care 
nu-i interesa deloc introducerea unei vechi forme de 
autoguvernare în partea zdruncinată de lupte a țării. 

Peste toate acestea s-a suprapus dorința lui Kennedy 
de a scoate Statele Unite din Indochina la sfîrșitul anului 
1965, dovedită de orchestrarea unei suite de fapte, 
precum vizita în Vietnam a tandemului Krulak-Mendenhall 
din septembrie 1963. Pe la sfîrsitul verii şi cu siguranță în 
momentul misiunii McNamara — Taylor, planurile 
secrete de înlăturare a fraţilor Diem din Saigon evolua- 
seră. Preşedintele Kennedy ajunsese la concluzia că Statele 
Unite vor face tot posibilul să pregătească, să echipeze şi 
să finanţeze guvernul Vietnamului de Sud pentru a-și 
purta propriul război, dar pentru altcineva decît Ngo 

inh Diem. 

n aceeași zi în care Kennedy primea raportul McNa- 
mara — Taylor, generalul Tran Van Don avea prima sa 
întîlnire „întîmplătoare“ (fusese minuţios pusă la cale) cu 
locotenent-colonelul CIA Lucien Conein la aeroportul 
Tan Son Nhut din Saigon. A fost o întîlnire de mare 
importanţă, care nici pînă astăzi n-a fost explicată cum 
trebuie. Generalul Don era comandantul armatei sud-viet- 
nameze. Fusese născut şi educat în Franta și slujise în 
armata franceză în timpul Celui de-al Doilea Război 
Mondial. El şi Conein se cunoşteau foarte bine. 

După aproape douăzeci de ani, în 1963, CIA l-a 
însărcinat pe Conein, unul dintre cei mai buni agenţi ai 
săi din Extremul Orient să-l întîlnească pe vechiul său 
prieten pe care-l cunoştea de optsprezece ani, generalul 
Tran Van Don, ca să pună la cale detronarea lui Ngo 
Dinh Diem. Cu numai zece ani în urmă, generalul Edward 
G. Lansdale şi Conein se străduiseră să-l facă pe Ngo 
Dinh Diem să-şi înceapă activitatea ca noul preşedinte al 
Vietnamului de Sud. 

Misiunea lui Conein era să rămînă cît mai aproape de 
demnitarii vietnamezi ca să-i asigure că Statele Unite nu 


se vor amesteca în planul lor de a veni la putere imediat 
ce preşedintele Diem va fi părăsit Saigonul şi să-i țină la 
curent pe Lodge şi pe propriii săi asociaţi din CLA. 

Planul pregătit de Statele Unite a fost alcătuit cu 
atenţie, așa încît lui Diem să nu i se lase altă alternativă 
decît de a pleca în excursia programată. Au fost multe 
discuţii şi controverse printre membrii administraţiei 
Kennedy, care ştiau că președintele intenţiona să-l 
înlăture pe Diem de cum va pleca din ţară. Cu madame 
Nhu şi arhiepiscopul Thuc aflați deja în Europa, Diem şi 
fratele său aveau să-i urmeze ca să participe la întîlnirea 
Uniunii Interparlamentare din Belgrad, Iugoslavia. 

Planul de evacuare, atît de bine orchestrat sub direcția 
lui Kennedy, a eşuat, iar Diem și fratele său au fost ucişi. 
Au existat multe versiuni ale acestei lovituri de stat. Ele 
nu arată rolul jucat de Kennedy, şi multe dintre ele au 
fost create pentru a ascunde adevăratul plan şi ca să-i 
protejeze pe acei vietnamezi care colaboraseră îndea- 
proape cu administraţia americană. 

În ziua loviturii de stat eram de serviciu în secțiunea 
Comitetului Întrunit al Șefilor de State Majore din Pentagon. 
Șeful meu direct, generalul Krulak, cunoştea toate deta- 
liile de înlăturare a lui Diem și a fratelui său de pe scena 
politică prin transportarea lor pe calea aerului afară din 
Saigon. Krulak se afla în legătură cu Casa Albă pe măsură 
ce erau transmise evoluţiile din Saigon. Îmi amintesc bine 
stupoarea așternută în birourile noastre cînd s-a aflat că 
Diem nu părăsise Saigonul pentru Europa cu aeronava 
pusă la dispoziţie. 

Una dintre cele mai importante relatări ale acestui 
eveniment a fost scrisă de Edward G. Lansdale în auto- 
biografia sa In rhe Midst of Wars. Puţini americani l-au 
cunoscut pe Ngo Dinh Diem și situația din Vietnam din 
1954-1968 mai bine decît Ed. Lansdale. El scria: 


În vreme ce pușcăriile se umpleau cu opozanti 
politici şi mai vechile partide naționaliste funcționau 
în clandestinitate, cu blocul politic divizat, cadrele 
politice comuniste au devenit active pe tot cuprinsul 
ţării, recrutînd adepţi pentru o acţiune împotriva unei 
conduceri susținute mai curînd de elita Can Lao decit 
de sprijinul popular. Viîrtejul secerător a sosit în cele 


din urmă în noiembrie 1963, cînd opoziţia naționalistă 
a izbucnit violent, azvîrlind în lanturi pe multi din elita 
Can Lao şi ucigîndu-i pe Diem, Nhu şi pe alţii. A fost 
zguduitor să fii spectator la acest tragic crîmpei de 
istorie. 


A trecut ceva timp înainte de a fi cunoscută vestea că 
Diem fugise spre Cholon unde fusese capturat şi ucis. 
Ştirea a făcut înconjurul lumii; aceasta a fost povestea pe 
care a auzit-o fiecare. Publicul n-a aflat niciodată de 
zborul planificat spre Europa pe care i-l aranjase administrația 
Kennedy. 

Asa s-a făcut că, în cele din urmă, dosarul comunicări- 
lor telegrafice obișnuite a devenit cunoscut o dată cu 
emiterea și publicarea Documentelor Pentagonului. În 
acest mod a reușit și Howard Hunt să localizeze anumite 
mesaje la cel mai înalt nivel către și dinspre Casa Albă şi 
ambasadorul Lodge de la Saigon, care conţineau infor- 
matii adresate „celei mai înalte autorităţi“ — codul tele- 
grafic pentru preşedintele Kennedy. 

Nici unul dintre aceste mesaje nu conţinea vreo rcfe- 
rire, cît de vagă, la complotul de asasinare a președintelui 
Diem și a fratelui său. Printre aceste mesaje erau ascunse 
cu grijă fraze bine ticluite care-i dădeau ambasadorului 
Lodge informaţiile de care avea nevoie pentru a dirija toţi 
participanţii la acţiune şi a iniţia abila îndepărtare a celor 
doi fraţi în Europa cu o aeronavă comercială. 

Conform informațiilor care au ieşit la iveală în timpul 
audierii din cadrul afacerii Watergate, aceste dosare, care 
fuseseră falsificate pentru a-l defăima pe președintele 
Kennedy, au fost puse în seiful lui Hunt din Casa Albă, 
unde au rămas pînă au fost descoperite ulterior de anche- 
tatori. 

Acest episod devine în mare parte mai interesant la o 
reexaminare. Există aceia care au fost atît de violent opuși 
lui Jack kennedy şi la tot ce a întreprins el, încît s-au 
dedat la cele mai înjositoare acţiuni pentru a-l defăima în 
timp ce era în viață, de a-l ataca pe fratele său Bobby în 
timp ce încă mai trăia şi de a-l hărțui pe senatorul Edward 
Kennedy pînă în ziua de astăzi. Referirea gratuită a lui 
Nixon la „complicitate la uciderea lui Diem“ după un 


deceniu de tăcere asupra acestui subiect vorbeşte de la 
sine. Eforturile lui Howard Hunt şi Chuck Colson (ambii 
angajaţii Casei Albe în acel moment) de a dezgropa vechile 
dosare, ca să întineze memoria lui Kennedy, furnizează un 
alt exemplu în acest sens. 

Ca un semn de rău augur, episodul Watergate şi cel al 
Documentelor Pentagonului au fost decupate din acelaşi 
material şi, cel mai important, dezvăluirea lor a fost 
consecința directă a nemulțumirii întregii naţiuni faţă de 
războiul din Vietnam. Deoarece evoluția războiului din 
Indochina se întinsese atît de mult din 1945 și pentru că 
majoritatea evenimentelor care au determinat această 
formă teribilă de genocid modern în numele „anticomu- 
nismului“ — sau „a politicii de prevenire“ a extinderii sferei 
comuniste au fost îngropate în mare taină sau nici măcar 
disponibile în rapoartele scrise, Roben McNamara, pe 
atunci ministru al apărării, a ordonat pe 17 iunie 1967 să 
se formeze un grup de lucru care să confrunte şi să anali- 
zeze istoria amestecului Statelor Unite în Vietnam de la 
Cel de-al Doilea Război Mondial și pînă la data amintită. 

Acest proiect, care a avut drept rezultat mii de docu- 
mente de tipuri diferite din mai multe izvoare, a fost prin- 
cipala sursă a acelui material de peste patru mii de 
documente remis clandestin mai multor componente ale 
mass-media şi numite Documentele Pentagonului. 
Aproape patru ani mai tîrziu, pe 13 iunie 1971, New 
York Times, Washington Post şi Boston Globe, printre 
altele, au început publicarea în serial a Documentelor 
Pentagonului. 

Putini oameni s-au pronunţat mai clar asupra aces- 
tui subiect decît senatorul de atunci al Alaskăi, Mike 
Gravel: 


Documentele Pentagonului dezvăluie cercurile 
active dintr-o birocraţie guvernamentală înființată 
pentru a apăra această ţară, dar ieșită acum de sub 
control, conducînd un imperiu internațional prin înca- 
zarmarea soldaţilor americani peste tot în lume. A 
creat un Stat artificial clientelar în Vietnamul de Sud, 


s-a plîns de lipsă de popularitate a acestuia în rîndu- 
rile propriului popor, încurajind în cele din urmă 
răsturnarea acelui guvern după care a sprijinit o serie 
de dictatori militari care-şi slujeau propriile interese 
şi uneori pe cele ale guvernului nostru, dar niciodată 
cauza propriului popor. 


În introducerea sa strălucită, senatorul includea un 
extras din opera romancierului şi istoricului englez H. G. 
Wells care scria cîndva: 


Adevărata putere a conducătorilor şi a imperiilor 
nu constă în armate sau sentimente, ci în credinta oa- 
menilor că aceştia sînt sinceri, cinstiţi şi legitimi. De 
îndată ce un guvern se abate de la acest standard, el 
încetează a mai fi altceva decît „clica de la putere“, iar 
zilele îi sînt numărate. 


Publicarea Documentelor Pentagonului a devenit un 
eveniment unic în istoria Americii. La o zi după ce publi- 
carea lor începuse în New York Times am primit un tele- 
fon de la BBC prin care eram solicitat să merg la Londra 
ca să particip la o suită de emisiuni în direct, la o oră de 
maximă audienţă, împreună cu Daniel Ellsberg. Am plecat 
la Londra şi am luat parte la un serial zilnic referitor la 
acest subiect, dar Ellsberg n-a participat, deoarece avoca- 
tul lui l-a sfătuit să nu părăsească tara la acea vreme. 

În această carte, am folosit diverse ediţii ale Docu- 
mentelor Pentagonului ca material de referinţă. Ele sînt 
utile şi foarte exacte, dacă luăm fiecare document în 
parte, dar sînt o primejdie în mîinile acelora ce nu au 
experienţă sau celelalte surse necesare pentru validarea şi 
echilibrarea conţinutului lor. Aceasta, deoarece adevărata 
lor origine a fost Pentagonul numai în subsidiar şi deoa- 
rece selecţia inteligentă a acestor acte făcute de compila- 
tori a îndepărtat multe hîrtii importante. Neglijarea 
documentelor cheie a slujit la reducerea valorii celor 
rămase să spună istoria războiului din Vietnam. De la 
început, Documentele Petagonului au fost o compilație 
de documente menite să-l înfățișeze pe preşedintele John 
F. Kennedy ca personajul cel mai negativ al poveștii şi să 
ascundă rolul CLA- 


Acest imens morman de acte a fost etichetat „Docu- 
mentele Pentagonului,“ dar acesta este un termen impro- 
priu. Este foarte adevărat că majoritatea lor a fost găsită 
în anumite dosare ultrasecrete de la Pentagon, dar erau 
documente cu funcţionalitate limitată. De pildă, în ciuda 
volumului lor — aproape patru mii de documente — 
numai o mică parte dintre ele poartă semnături ale ofițe- 
rilor militari. De fapt, multe dintre cele semnate de ofiteri 
militari sau care se referă la ofițeri militari fac trimitere la 
oameni ca Edward G. Lansdale, care de fapt lucra pentru 
CIA în timp ce îndeplinea o însărcinare cu acoperire mili- 
tară. Dacă înlăturăm astfel de documente din categoria 
„militar“ sau „Ministerul Apărării — Pentagon,“ ceea ce 
rămîne este o colecţie care n-are nici o legătură nici cu 
armata și nici cu Pentagonul. Pentru istoricii serioşi şi 
cinstiţi, aceasta devine o distincţie majoră. Ca să fie cu 
adevărat documente ale „Pentagonului,“ majoritatea lor, 
cel puţin, ar fi trebuit să fie scrise acolo, în Pentagon. 

tr-o scrisoare din 15 ianuarie 1969 adresată ministru- 
lui apărării din vremea aceea, Clark Clifford, Leslie H. 
Gelb, directorul Grupului de Lucru care a strîns laolaltă 
Documentele Pentagonului, scria: „La început, domnul 
McNamara a dat grupului de lucru acces deplin la dosa- 
rele OSD (Biroul Ministrului Apărării), iar grupul de 
lucru a primit acces la materialele CIA şi la unele dintre 
acelca folosite în telegramele şi notele diplomatice de la 
Externe. N-am avut acces la dosarele Casei Albe.“ 

În pofida acestei dezmintiri, există multe dosare ale 
Casei Albe în Documentele Pentagonului — acest grupaj 
de documente fiind chiar sursa contrafacerilor anti- 
Kennedy. 

Dosarele din care au fost obținute majoritatea acestor 
hîrtii s-au aflat în acca secție a OSD numită Probleme de 
Securitate Internaţională (ISA). Deşi acest birou se află 
în Pentagon, puţini dintre membrii săi erau ofiţeri de 
armată, şi cea mai mare parte a activităţii sale era de 
competenţa altor ministere şi agenţii guvernamentale, ca 
CIA, Externele și Casa Albă. De aceea dosarele ISA 
conţin hîrtii alcătuite în afara Pentagonului, dînd Docu- 
mentelor Pentagonului un caracter în întregime nemili- 
tar. 


Un alt motiv de reticenţă față de folosirea Documen- 
telor Pentagonului ca istorie este acela că, așa cum spune 
Gelb: „Aceşti oameni remarcabili (aceia care făceau parte 
din grupul de lucru) au venit de peste tot — serviciile 
armatei, Externe, OSD și din grupurile de experţi. Unii au 
venit pentru o lună, pentru trei luni, pentru şase luni... în 
total, am avut treizeci și şase de profesioniști care au 
lucrat la aceste analize, cu o medie de patru luni de om.“ 

Asta spune tot! Au devenit experți în patru luni! 

John Foster Dulles, fost ministru de externe, declara 
odată că una dintre cele mai complexe perioade din istoria 
acestei țări a început pe 2 septembrie 1945, în Indochina. 
Cu nici un chip nu este posibil ca acest grup, „cu media de 
patru luni de om“, să ajungă în cercetările sale să aibă 
calificarea de a prezenta o relatare exactă şi reală a acelui 
război prin compilarea unor documente dispersate care 
conţineau fragmente şi crîmpeie ale istoriei. 

Aceasta este una dintre cele mai mari îndoieli pe care 
le am în privința exactităţii studiului respectiv. În defini- 
tiv, există prea multe documente importante care n-au 
fost incluse în această cercetare, prea multe de o 
însemnătate cu totul deosebită pentru întelegerea origini- 
lor şi cauzelor acestui conflict. 

n asta a constat nemulțumirea istoricilor care au 
încercat să scoată la lumină realităţile acestui război. Au 
descoperit că relatările referitoare la acest subiect din 
cărţile de istorie au fost scrise de autori care n-au fost 
acolo, n-au avut aproape nici o legătură cu războiul sau, 
invers, de oameni care au fost acolo, însă au fost detaşaţi 
numai pentru un an de serviciu, în special în perioada de 
după 1965. Puţini dintre aceşti autori au avut experienţa 
comprehensivă care este o premiză obligatorie pentru a 
întelege acel gen de istorie contemporană. 

Cu privire la Documentele Pentagonului, senatorul 
Gravel a scris: 


Documentele nu vin în sprijinul bunelor noastre 
intenţii. Ele dovedesc că, de la bun început, războiul a 
fost unul american, servind la perpetuarea puterii mi- 
litare americane în Asia. Pacea nu s-a aflat niciodată 
pe agenda de lucru a SUA pentru Asia de Sud-Est. 
Nici noi şi nici sud-vietnamezii n-am dictat politica 


noastră din zonă; noi am fost victimele ei, în vreme ce 
liderii Americii căutau să-și menţină reputaţia de 
tenacitate şi fermitate. 


El a adăugat: 


Precauţiile complicate de tăinuire, subterfugiile 
abil manevrate, scurgerile de informaţii din presă 
minuţios orchestrate n-au avut rolul de a dezinforma 
„inamicul“, ci de a ţine poporul american în întune- 
ric.. Au fost siliți prea multă vreme să subziste cu o 
dietă de adevăruri trunchiate sau de minciuni delibe- 
rate ale executivului, ai cărui membri îi consideră pe 
cei din Congres inamici . 


Este important să se înţeleagă subtila direcţie anti- 
Kennedy a Documentelor Pentagonului. Nimic nu 
dovedeşte această tendință mai bine decît următorul 
extras din secţiunea „Înlăturarea lui Ngo Dinh Diem, 
mai-noiembrie 1963“. 

La sfîrşitul acelui rezumat crucial al celor mai specta- 
culoase nouăzeci de zile din istoria modernă a Americii, 
de pe 22 august pînă pe 22 noiembrie 1963, iată ce au avut 
de spus autorii: 


După trecerea unei perioade corespunzătoare, 
Statele Unite au recunoscut noua conducere pe 8 
noiembrie. Însă, după ce a trecut euforia, adevărata 
gravitate a situaţiei economice şi lipsa de experienţă a 
noului guvern a devenit vizibilă atît pentru americani, 
cît şi pentru oficialii vietnamezi. Deteriorarea situației 
militare și a programului Cătunul Strategic s-a făcut, 
de asemenea, observată din ce în ce mai mult. 

Acestea au fost subiectele ce au dominat convorbi- 
rile din cadrul conferinței de la Honolulu de pe 20 
noiembrie 1963, cînd (Henry Cabot) Lodge și echipa 


1 Senatorul Gravel scria aceste cuvinte în august 1971, ca introducere la 
The Pemagon Papers (Boston, Beacon Press Books, 1971). Ele erau atunci 
aplicabile şi oportune. Cititorul nu poate să nu observe că sînt la fel de 
oportune şi aplicabile acum, la mai receniele controverse iraniene „osta- 
tici pentru arme“ şi chiar Furtună în Deșert. 


din tară (din Vietnam) s-au întîlnit cu (Dean) Rusk, 
(Robert) McNamara, (Maxwell) Taylor, (George) Ball 
şi (McGeorge) Bundy. Dar întîlnirea s-a încheiat 
neconcludent. După ce Lodge, cîteva zile mai tîrziu, 
conferise cu preşedintele, Casa Albă a încercat să 
pună cap la cap unele concluzii şi să ofere o oarecare 
îndrumare pentru implicarea noastră continuă și mai 
accentuată acum în Vietnam. Însă instructiunile 
cuprinse în NSAM #273 nu au reflectat cu adevărat 
Situaţia complexă care avea să se resimtă în 
săptămînile care au urmat. Reevaluarea cerută de 
noile informaţii le vor face repede irelevante, pe 
măsură ce vor fi depăşite de evenimente. 


Să ne amintim ce se întîmpla în luna aceea noiembrie. 
Preşedintele Ngo Dinh Diem şi fratele său fuseseră uciși, 
iar administraţia de la Saigon se afla în mîinile generalu- 
lui Duong Van „Big“! Minh. Apoi, într-unul dintre cele 
mai ciudate scenarii din istoria recentă, majoritatea 
membrilor cabinetului Kennedy și-a luat zborul la Honolulu, 
pentru acea serie de conferinte de pe 20 noiembrie. Întru- 
nirea de la Hawaii a întregului cabinet — chiar şi 
ministrul agriculturii s-a aflat acolo — trebuia să fie urmată 
de un zbor la Tokio pe 22 noiembrie. Din nou, aproape 
toți membrii guvernului Kennedy s-au aflat în cursa aceea 
spre Tokio. Erau în aeronavă, în drum spre Tokio, cînd au 
aflat că preşedintele Kennedy fusese împuşcat mortal la 
Dallas. După recepţionarea uluitoarei vești au ordonat 
pilotului să se întoarcă direct în Hawaii şi de acolo, 
aproape imediat, la Washington. 

Dar să ne oprim aici pentru a ne apleca asupra cuvin- 
telor ciudate și impersonale folosite de această „istorie 
oficială“. Documentele Pentagonului, în întinsa lor 
sectiune referitoare la evenimentele acelei perioade tragice, 
încheie relatarea acestora spunînd: „Dar probabil mai 
importantă era agravarea situaţiei poziţiei militare a viet- 
namezilor...” 


1 Mare (n. trad.). 


Care ar putea fi explicația acestei încheieri? Ce i-a 
determinat pe autori să scrie așa ceva în 1968? Să privim 
istoria cuprinsă în paginile propriei lor opere: 


1) Pe 11 septembrie 1963, ambasadorul Lodge îi 
telegrafia ministrului Rusk, arătînd: 


„Nu pun la îndoială opinia armatei, potrivit căreia 
războiul se desfășoară bine în provincie.“ 


2) Pe 16 septembrie 1963, preşedintele Kennedy îi 
trimisese o scrisoare personală preşedintelui Ngo 
Dinh Diem în care îi spunea: 


» lupta împotriva comuniștilor s-a întors treptat, 
dar cu fermitate, în favoarea noastră în ultimul an şi 
jumătate.“ 


3) Pe 29 septembrie 1963, ministrul McNamara și 
generalul Taylor au avut o întrevedere de trei ore cu 
preşedintele Ngo Dinh Diem la Saigon. Conform 
relatării, preşedintele Diem a spus: 


„Războiul decurge în condiţii bune, mulțumită în 
mare măsură programului Cătunul Strategic...“ Diem 
şi-a încheiat prezentarea optimistă observînd că „deşi 
războiul merge bine, au rămas multe de făcut în zona 
Deltei“. (unde fuseseră trimiși cei mai mulţi dintre 
tonkinezi). 


4) Avem apoi „Raportul de călătorie“ McNamara — 
Taylor din 2 octombrie 1963, care va forma fondul 
pentru NSAM 4263 din 11 octombrie, prin care se 
stabilea: 


41. „Campania militară a progresat mult şi continuă 
să evolueze. 


#2. „A se stabili un program de pregătire a vietna- 
mezilor, aşa încît funcţiile îndeplinite acum de perso- 
nalul american să poată fi preluate de vietnamezipînă 
la sfîrșitul anului 1965. După toate probabilitățile, 


pînă atunci ar putea fi retrasă masa personalului mili- 
tar american. 


#3. „Ministerul Apărării ar trebui să anunțe 
imediat planurile pregătite în prezent pentru retrage- 
rea a o mie de soldaţi americani pînă la finele anului 1963. 





#6. „... Credem că sarcina care le revine Statelor 
Unite poate fi îndeplinită pînă la finalul anului 1965.“ 


gurea despre acest „Raport de la Casa Albă“ a fost 
publicată la loc de frunte ape prima pagină a ziarului forte- 
lor armate americane Pacific Stars and Stripes din 4 
octombrie 1963, cu litere de-o schioapă: TRUPELE 
AMERICANE VOR IEŞI DIN VIETNAM PÎNĂ ÎN 
1965. 

Acestea sînt citate extrase din documentele vremii, 
toate afișînd o viziune optimistă asupra cursului războiului 
împărtășită de liderii cel mai bine informati şi incluzînd 
declaraţii ale președinților Diem şi Kennedy. Actul prin 
care Kennedy face cunoscută politica oficială a Casei 
Albe, NSAM #263, a fost data! 11 octombrie 1963 şi nu 
există nici o dovadă că situaţia, așa cum era percepută de 
Kennedy şi de cei mai apropiaţi colaboratori ai săi, se 
schimbase în cursul lunii următoare. Generalul Krulak 
era mai aproape ca niciodată de preşedinte şi de politica 
sa, iar eu lucram direct cu generalul la Statul Major. Noi 
n-am auzit de nici o schimbare de planuri la Casa Albă. 

La numai patru zile de la moartea lui Kennedy și la 
mai, puţin de: şaizeci de zile după ce acesta publicase 
NSAM 4263, careviza vietnamiza rea războiului si revenirea 
în tară a întregii forțe armate americane, desfăşurată în 
Vietnam, pînă la finele anului 1965, Lyndon Johnson și 
majoritatea Cabinetului Kennedy vedeau situatia într-o cu 
totul altă lumină. În NSAM 4273 al lui Johnson, ei 
vedeau deteriorarea situaţiei militare („deteriorarea... 
programului Cătunul Strategic“) şi dintr-o dată au văzut 
programul ca un eşec. („Aceste subiecte au dominat 
S de la conferința din Honolulu de pe 20 noiem- 
bric...“ 

Este o declaraţie remarcabilă. La data aceea, 
preşedintele Kennedy trăia încă şi era şeful executivului. 
Cu toate astea, acest raport spune că guvernul său se 


întrunise la Honolulu ca să discute „aceste subiecte“ — 
exact acele subiecte din NSAM #263 de pe 2 octombrie. 
Schimbarea radicală s-a desăvîrșit prin publicarea NSAM 
#288 pe 26 martie 1964. 

Această situaţie nu poate fi tratată superficial. Cum 
s-a întîmplat că aproape tot cabinetul Kennedy plecase 
spre Hawaii exact cînd preşedintele se pregătea să viziteze 

exasul? Cum s-a făcut că subiectul discuţiilor de la 
Hawaii, înainte de a fi ucis Kennedy, a fost o stranie 
agendă care nu avea să fie pusă în lucru la Casa Albă decît 
după moartea lui? Cine putea şti, dinainte, că această 
agendă inedită — lipsită de sens pentru Kennedy — va fi 
necesară la Casa Albă, deoarece JFK nu va mai fi 
președinte? 
istă vreo posibilitate ca „puterile-oricare-ar-fi,“ 
care au pus la cale şi au înfăptuit asasinarea preşedintelui, 
să fi fost de asemenea în stare să scoată din țară cabinetul 
Kennedy şi să-l determine să discute o agendă de lucru 
care va fi prezentată preşedintelui Johnson la numai 
patru zile de la moartea predecesorului său? 

Președintele Kennedy nu şi-ar fi trimis guvernul la 
Hawaii spre a dezbate acele subiecte. Emisese propria sa 
agendă pentru Vietnam pe 11 octombrie 1963 și n-avea 
nici un motiv să o schimbe. Mai mult decît atît, n-avea 
absolut nici un motiv să-i trimită pe toţi în Hawaii pentru 
o asemenea conferință. Niciodată nu este o practică potri- 
vită pentru un preşedinte să aibă membrii cabinetului în 
afara capitalei în vreme ce el se află într-o călătorie pre- 
lungită. Ce a căutat guvernul în Hawaii? Cine l-a trimis 
acolo? Dacă JFK n-avea nici un motiv să o facă, cine şi de 
ce a făcut-o? 

Retineti că, prin aceste întrebări de importanţă 
crucială, adunăm probă după probă. Este corpul de dovezi 
circumstanţiale care probează existenţa unei conspirații. 

De îndată ce s-a încheiat conferința de la Honolulu, 
aceiaşi membri ai cabinetului Kennedy au plecat din 
Hawaii într-o călătorie fără precedent spre Japonia. 
Nimeni nu a explicat de ce era trimis cabinetul în Japonia 
în acel moment. 

Călătoria spre Japonia n-a fost un eveniment 
întîmplător. Cineva o aranjase cu multă grijă. Citind 
ziarele de la finele lunii noiembrie 1963, ni se dezvăluie 


faptul că s-au pus la dispoziţia presei anumite extrase din 
discursurile ce se presupune a fi fost ținute de aceşti 
oficiali în Japonia, fiind publicate apoi, de exemplu, chiar 
şi în Star-ul din Washington, D.C. 

Ştim cu toţii că excursioniştii guvernamentali nu au 
ajuns în Japonia și că s-au întors cu aeronava oficială în 

awaii. De ce să fi publicat ziarele din Statele Unite frag- 

mente din cuvîntările lor, ca şi cum ei ar fi fost efectiv în 
Japonia şi ar fi conferenţiat acolo? Cine a organizat 
această călătorie atît de minuţios, încît pînă şi asemenea 
amănunte ca apariţiile din presă păreau să certifice pre- 
zența membrilor cabinetului în Japonia, cînd, de fapt, ei 
nici nu au călcat acolo? 

Continuînd prezentarea acelei perioade, cronologia 
pregătită de compilatorii Documentelor Pentagonului 
înşiruie următoarele: 


22 noiembrie 1963: Lodge conferă cu preşedintele. 
După ce zburase la Washington la o zi după confe- 
rință, Lodge se întîlneşte cu preşedintele şi continuă, 
probabil, același gen de raport prezentat la Honolulu. 

23 noiembrie 1963 NSAM #273: Punînd laolaltă 
concluziile conferinței de la Honolulu şi pe cele ale 
întîlnirii dintre Lodge şi preşedinte, NSAM 4273 
reafirmă angajamentul SUA de a înfrînge oștile de 
vietcongi din Vietnamul de Sud... 


Acestea sînt afirmaţii şocante, avînd în vedere că au 
fostscrise în 1968, cînd toată lumea ştia că cel mai însemnat 
eveniment al acelor două zile a fost asasinarea preşedintelui 
Kennedy, survenită pe 22 noiembrie. Această masivă 
compilație a documentelor oficiale, redactată de grupul 
de lucru al ministrului McNamara, în scopul de a „putea 
analiza istoria implicării Statelor Unite în Vietnam, de la 
Cel de-al Doilea Război Mondial pînă în prezent“ (1969), 
ignoră cu desăvîrşire asasinarea. 

Documentele Pentagonului spun, pur şi simplu, 
„Lodge conferă cu președintele“, ca şi cum ar fi fost o 
nouă 7i obişnuită din viata unui președinte. Care 
preşedinte? Asta n-avea importanță? Ce mod de a-l 
îndepărta pe Kennedy şi tragica sa moarte! Întreaga 
secţiune a Documentelor Pentagonului, iniţiată pentru a 


constitui o expunere completă a istoriei perioadei 
războiului din Vietnam, nu crede de cuviință să spună nici 
măcar un cuvînt despre asasinat. Această istorie oficială 
omite, pur și simplu, moartea președintelui Statelor 
Unite şi prezintă povestea morţii lui Diem, ca şi cum s-ar 
fi petrecut undeva pe altă lume. 

De ce credeti că Leslie Gelb, directorul Grupului 
Operativ de Analiză a Documentelor Pentagonului a ales 
ca încheiere pentru „Scrisoarea de predare a analizei“ 
acest citat din Moby-Dick, de Herman Melville: „Este o 
lume a norocului, a voiei întîmplării şi a necesităţii — 
toate lucrează împreună, întrepătrunse ca un tot; norocul 
schimbă fiecare regulă şi dă ultima tuşă evenimentelor.“ 

După care, ca și cum ar prezenta o realitate a studiului, 
sfirşeşte cu această remarcabilă cugetare: „Studiile noas- 
tre au încercat să reflecte aceste gînduri; inevitabil, în 
procesul de organizare şi de redactare, ele par să se aplice 
mai mult sau mai puţin în cazul oamenilor și liberului 
arbitru decît a fost necesar.“ 

Sună din ce în ce mai aproape de sindromul „Dumnezeu 
aruncă zarul“. La ce putea să se fi gîndit Les Gelb cînd a 
văzut „întîmplarea“ dînd „o ultimă tuşă evenimentelor“? 
Să se fi petrecut războiul din Vietnam din „întîmplare“? 
Să fi fost ucis John F. Kennedy din „întîmplare“? Asta 
tine de o ciudată viziune asupra istoriei. Cînd filmul lui 
Oliver Stone punea întrebarea: „De ce a fost ucis Kennedy?“ 
mă îndoiesc că cincva din asistență ar fi răspuns: „Din 
întîmplare.“ 

„Scrisoarea de predare“ din 15 ianuarie 1969 era 
adresată lui Clark M. Clifford, ministrul apărării şi un 
personaj pe care l-am amintit adesea în această carte. 

Aceste întrebări şi temele pe care ei le dezvoltă sînt 
ingredientele asasinărilor şi ale loviturilor de stat. 
Complotiştii și-au alcătuit planurile în detaliu, urmărind 
acapararea puterii pe care Kennedy le-o sullase. Drept 
urmare, fiecare oficialitate publică a devenit un pion pe 
tabla principală de șah. Asasinatele şi loviturile de stat au 
pătruns şi au ameninţat toate nivelurile societăţii. 

S-ar putea ca aceste întrebări să fie pur speculative, 
dar se bazează pe o examinare atentă a subiectului și o 
cunoaştere directă a acelor vremuri. Să lăsăm istoria să 
vorbească de la sine. Este regretabil faptul că majoritatea 


istoricilor nu au cercetat cu mai multă atenţie directivele 
lui Kennedy, de la NSAM #55 din iulie 1961, pînă la 
NSAM 4263 din noiembrie 1963; sau NSAM 4273 din 26 
noiembrie şi conceptul acestuia din 21 noiembrie 1963, 
sau presiunile fantastice create de toate aceste docu- 
mente. Dacă cineva ar fi vrut să își îndrepte atenţia asupra 
cheii sursei decizionale referitoare la „De ce?“ şi „Cine?“ 
al acelui asasinat, n-ar fi trebuit să caute mai departe. 

În încheierea acestui capitol ar fi de dorit să adăugăm 
cîteva cuvinte. În 1945 m-am aflat pe insula Okinawa şi 
am observat că stocurile de armament erau îmbarcate pe 
navele de mărfuri ale marinei militare americane pentru a 
fi duse în portul Haiphong din Indochina, unde, după cum 
am văzut, au fost predate lui Ho Şi Min sub patronajul OSS. 

1952, 1953 şi 1954 am zburat de multe ori în 
Vietnam. Am văzut cum țara aceea frumoasă şi senină s-a 
transformat dintr-o zonă liniștită de recreere pentru 
soldaţii americani răniți şi spitalizaţi ce luptau în Coreea 
într-o vatră de răzmeriţă, după înfrîngerea francezilor la 
Dien Bien Phu, după divizarea ţării în două părţi, strămu- 
tarea forțată în sud a peste un milion de catolici tonkinezi 
din nord și instaurarea regimului Diem. În toată această 
perioadă am avut legături frecvente cu membrii Misiunii 
Militare de la Saigon a CIA. 

Apoi, din 1955 pînă în 1963, am lucrat la Pentagon. 
Am îndeplinit funcţia de şef al operaţiunilor speciale 
pentru forțele aeriene ale Statelor Unite vreme de cinci 
ani, asigurând suport aerian pentru operațiunile clandestine 
ale CLA. În următorii ani am fost detașat la Oficiul de 
Operaţiuni Speciale din Biroul Ministrului Apărării, ` 
unde mi s-a cerut să înființez un Birou al Operaţiunilor 
Speciale pentru Comitetul Întrunit al Șefilor de State 
Majore, în scopul de a aduce acea activitate de sprijin 
militar sub îndrumarea unui singur birou — „central“. 
Am condus acest birou pînă în 1964, cînd m-am retras din 
serviciul activ, după moartea lui Kennedy. 

Pînă la sfîrşitul anului 1963, cunosteam poate la fel de 
bine ca oricine cercurile active din lumea operaţiunilor 
speciale. Am redactat ordonanţele oficiale în discuţie, 
care au fost folosite în mod formal de forțele aeriene ale 
SUA şi de Comitetul Întrunit al Șefilor de State Ma jore. 


De aceea, mi s-a părut ciudat cînd, în septembrie 
1963, după revenirea dintr-o săptămînă de lucru în 
Hawaii, timp în care citisem documentele informative de 
la cartierul general al amiralului Felt, am fost chemat și 
informat că fusesem ales să fiu ofițerul militar de escortă 
pentru un grup de oaspeti civili VIP, ce fuseseră invitaţi 
să viziteze baza navală din Antarctica și dispozitivul de la 
Polul Sud situat la McMurdo Sound. Plecarea grupului 
era programată să aibă loc pe 10 noiembrie, iar întoarcerea 
la sfîrşitul lunii. 

Deși această călătorie n-avea nici o legătură cu munca 
pe care o făcusem în ultimii nouă ani, în afară de faptul că 
sprijinisem, ani buni, activitatea CLA din Antarctica, am ac- 
ceptat invitaţia şi am privit călătoria ca pe un „concediu 

lătit“. 
j După ce am fost la Polul Sud și ne-am întors la 
Christchurch, în Noua Zeelandă, un membru al grupului, 
un congresman, m-a întrebat dacă mi-ar plăcea să-l 
însoțesc într-o excursie de două zile în magnificii Alpi 
Neozeelandezi şi la Hermitage Chalet de la poalele mun- 
telui Cook, cel mai mare din țară. Am răspuns afirmativ. 

În prima dimineață a vizitei noastre, eram tocmai pe 
punctul de a lua micul dejun într-o sală de mese de mare 
frumusețe, care oferea o privelişte încîntătoare a muntelui 
Cook şi a zonei din jur. Rezervasem o masă de două 
persoane şi comandasem cafea. Crainicul hotelului anunta 
lista turiștilor care aveau să [ie luati de un mic avion 
pentru o excursie deasupra muntelui Cook, cînd şi-a înce- 
tat înşiruirea şi a spus: „Doamnelor şi domnilor, BBC-ul a 
anunțat că preşedintele Kennedy a fost împușcat... 
mortal... în Dallas.“ 

Așa am aflat de asasinarea preşedintelui şi de începutul 
acelui straniu şir de întîmplări din jurul crimei, precum şi 
de preluarea puterii guvernamentale ca urmare a unui act 
samavolnic. 

M-am întrebat mereu, în adîncul inimii mele, dacă 
ciudata invitaţie, care m-a îndepărtat atît de mult de 
Washington şi de nucleul activităţilor clandestine pe care 
le cunoșteam atît de bine, a avut vreo legătură cu eveni- 
mentele care au urmat. Erau lucruri pe care le știam sau 

care le-aş fi putut afla, care făceau înțeleaptă 
îndepărtarea mea de Washington, precum şi a altora, ca 


cea a cabinetului Kennedy, ai cărui membri se aflau 
deasupra Pacificului într-un avion ce-i ducea spre Japonia, 
departe de scenă? 

Nu ştiu răspunsul la această întrebare, deşi multe 
dintre lucrurile pe care le-am observat ï le-am aflat de 
atunci m-au condus la ipoteza că o astfel de întrebare ar 
putea să fie bine fundamentată. În definitiv, cunoşteam 
bine acel gen de activitate. Lucrasem la protecția prezi- 
dentială și cunoşteam proportiile fantastice ale măsurilor 
pe care le ja cineva pentru a asigura securitatea sefului exe- 
Cutivului. În ciuda acestora, procedurile stabilite au fost 
ignorate în cursul călătoriei președintelui la Dallas pe 22 
noiembrie 1963. 

Se pare că aceia care au plănuit uciderea preşedintelui 
erau la curent cu activităţile secrete guvernamentale. 
Acest lucru a dovedit nu atît abilitatea cu care s-a produs 
uciderea lui JFK, cît măiestritul program de acoperire 
care continuă din 22 noiembrie 198 și de la acea oră teri- 
bilă din piaţa Dealey din Dallas, cînd războiul din Indo- 
china s-a transformat dintr-un conflict de intensitate 
medie, cum îl vedea preşedintele Kennedy, într-o ope- 
rațiune majoră, o adevărată conflagrație în mîinile admi- 
nistraţiei Johnson. 


NOUĂSPREZECE 


Viziuni ale unei dinastii Kennedy 


DIN NOIEMBRIE 1963, administraţia Kennedy înce- 
puse împletirea unor schimbări subtile în țesătura vieții și 
politicii americane. John F. Kennedy, primul preşedinte 
romano-catolic al Statelor Unite, fusese ales în funcţie în 
noiembrie 1960, învingîndu-l pe vicepreşedintele de atunci, 
Richard Nixon, cu cel mai mic avantaj văzut vreodată. 
Cum cel de-al treilea an al mandatului său se îndrepta 
spre sira, Kennedy simţea că popularitatea sa crescuse şi 
că şansele de a fi reales în 1964 erau destul de mari. 

Nu lăsase posibilitatea realegerii în voia soartei. De la 
începutul preşedinţiei sale turnase miliardele de dolari 
ale contractelor Ministerului Apărării într-un plan inteli- 
gent de care beneficiau districtele electorale ale ţării care 
erau cele mai importante pentru el. Schimbase cu abili- 
tate metoda de atribuire a contractelor militare, spre 
marea disperare a puternicei industrii militare. 

Prin 1963, Kennedy le spunea intimilor care ar fi 
unele dintre acţiunile sale de după realegere. Una dintre 
declarațiile sale memorabile a fost că plănuia să prefacă 
CIA într-o mie de fărîme şi să le împrăștie în bătaia vîntu- 
lui. O alta era că va pune capăt participării militare ame- 
ricane în conflictul din Indochina. 

Era destul de practic să se ştie că, o dată ce era reales, 
putea lucra mai eficient decît ar fi făcut-o sub presiunea 
incertitudinilor cursei electorale. Kennedy percepea 
nemulțumirea crescîndă a națiunii faţă de războiul subte- 
ran din Indochina şi vedea în această nemulțumire o parte 
a revoltei generale împotriva Războiului Rece. Mai mult, 
ca fiu al fostului ambasador la curtea lui St. James din 
Londra, interesele ji înclinațiile sale au fost întotdeauna 
îndreptate mai mult către Europa decît înspre bazinul 
Pacificului, ceea ce crea, de asemenea, fricţiuni între 
interesele crescînde şi puternice de pe „Coasta Pacificu- 
lui“ ale cercurilor industrial-bancare. Kennedy a înțeles 
voința poporului şi construia o administrație menită să 


răspundă acesteia. Din zilele lui Franklin D. Roosevelt, 
nici un alt preşedinte nu mai emoționase într-atît o 
naţiune... şi o lume întreagă, căci popularitatea lui nu 
înceta la coastele Pacificului şi ale Atlanticului. Era 
cunoscut, iubit și admirat într-o măsură în care puțini 
conducători au fost. Însă, în vreme ce popularitatea 
creştea, iar reformele sale începeau să prindă rădăcini şi 
să se dezvolte, alte forţe au intrat în joc. Influente grupuri 
de interese au început să se adune într-o conspirație 
îndreptată împotriva tînărului preşedinte american. 

Pe 22 noiembrie 1963, cu mai puţin de un an înainte 
de probabila sa realegere pentru alți patru ani de prese- 
dinţie, John F. Kennedy a fost doborit. După toate indiciile, 
el a fost ucis de un grup de mercenari angajaţi ca parte a 
unui complot detaliat de a pune capăt iniţiativelor poli- 
tice ale lui Kennedy — care aveau aparenta instalării unei 
dinastii politice — şi de a dirija puterile prezidenţiale 
înapoi înspre activităţile Războiului Rece şi în mîinile 
unor lideri mai „docili“. Nu poate exista nici un dubiu: 
uciderea lui Kennedy a fost rezultatul unei lovituri de stat 
înfăptuită de o echipă de profesionişti la fel de specializati 
în domeniul „povestirilor de acoperire“ şi manipulării, ca 
si în cel al asasinatului. Poate vă amintiţi ce a spus Lindon 
Johnson în 1973: „Am avut de-a face cu o nenorocită de 
crimă organizată în Caraibe“ (sau, cum li se spune în CIA, 
cu „mecanici'“) 

Care au fost împrejurările care au condus la o acţiune 
atit de drastică? 

Sperantele lui Kennedy pentru realegere se bazau în 
mare măsură pe alocarea miliardelor de dolari ale Minis- 
terului Apărării disponibile pentru programul de 
construcție a avionului experimental de vinătoare tactic 
TFX. Acești bani au fost dirijați către statele şi ținuturile 
în care fuseseră cele mai echilibrate procentaje în alege- 
rile din 1960. Bugetul de şase miliarde cinci sute de mii de 
dolari destinat proiectului TFX făcea din acesta cel mai 
mare contract guvernamental individual pe timp de pace 
din toate timpurile. 

În procesul de porționare a fondurilor, Kennedy a 
arătat limpede spiriduşilor complexului militar-industrial 
că el deţinea controlul și nu ei, ceea ce a mărit tensiunea 
pentru confruntarea definitivă dintre preşedinte și o 


cabală a unor grupuri financiar-industriale de o extraordi- 
nară forţă. 

În decursul perioadei Kennedy, persoanele din struc- 
turile guvernamentale şi asociaţii lor apropiaţi din industrie 
şi ştiinţă discutau adesea și foarte serios multe dintre 
chestiunile majore formulate de Leonard Lewin în Report 
From Iron Mountain. Am fost numit în Biroul Ministrului 
Apărării înainte de alegerea lui Kennedy și eram acolo 
cînd a sosit echipa de „Whiz Kids“ a lui McNamara. 
Niciodată nu mai lucraseră în acel birou atît de mulţi 
tineri civili străluciți cu atît de multe doctorate în filozo- 
fie. De la ei am auzit atît de des şi de exact ideile pe care 
le relatează Lewin în „romanul“ său. Un exemplu succint 
va înfățișa aceste cuvinte de ordine ale gîndirii din perioada 
respectivă: 


Durabilitatea păcii, deși teoretic este posibilă, 
practic este imposibil de realizat; chiar dacă ar putea fi 
obţinută, este sigur că aceasta nu va fi în concordanță 
cu cele mai bune interese ale unei societăți stabile. 

Războiul satisface anumite funcţii esenţiale pentru 
Stabilitatea societăţii noastre; pînă la dezvoltarea altor 
modalităţi de îndeplinire a acestor funcţii, sistemul 
bazat pe război trebuie mentinut... și îmbunătățit în 
eficacitate. 

Războiul este, în fond, sinonim cu naționalismul. 
Eliminarea războiului implică eliminarea inevitabilă a 
suveranității naționale și a statului-național tradițional. 

Organizarea unci 'societăți pentru eventualitatea 
unui război este principalul stabilizator politic al 
acesteia... Autoritatea fundamentală a unui stat 
modern asupra poporului său rezidă în capacităţile 
sale de război. 


Nu există o dovadă certă că această filozofie politică a 
fost aceea a președintelui Kennedy sau a membrilor 
superiori ai administrației sale. Într-adevăr, administrația 
Kennedy deja inițiase mai multe direcţii de acţiune care 
arătau o intenţie clară de a încetini avansarea Războiului 
Rece. Una dintre ele a fost formulată, desigur, în NSAM 
263, care anunta planurile de vietnamizare a războiului 


din Indochina şi programata retragere, cît mai rapidă, a 
întregului personal american. 

ultora li s-a părut că procesul de destindere pe care 
îl inițiaseră Hrușciov şi Eisenhower, şi care eşuase din 
pricina afacerii U-2, începuse în momentul de față să 
prindă rădăcini sub conducerea lui Kennedy. Au existat 
multe schimbări majore de direcţie ce pot fi puse pe 
seama preşedintelui Kennedy, în timp ce administraţia lui 
se maturiza în funcţie. Programul spaţial al Statelor Unite 
a fost una dintre acestea. 

Chiar pe 25 mai 1961, Kennedy a ţinut un discurs 
afirmînd că unul dintre ţelurile ţării sale era de a lansa un 
om pe Lună „înainte de sfîrşitul deceniului“. A declarat 
că unul dintre obiectivele Proiectului Apollo era de a-i 
întrece pe ruşi. Era vorba de un program conceput în 
ultimii ani ai administraţiei Eisenhower de a lansa sateliți 
pe orbită şi de a-i „întrece pe ruși în cursa spaţială“. Un 
Studiu făcut în 1958 de Rand Corporation a prognosticat 
că Statele Unite vor lansa un om pe Lună. 

În 1958, NASA avea nouă mii de angajaţi, în 1963, 
numărul acestora a atins treizeci de mii. Costul preconi- 
zat al Proiectului Apollo se ridica la patruzeci de miliarde 
de dolari. Apoi, într-o schimbare surprinzătoare, Kennedy 
apărea pe 20 septembrie 1963 în fața Naţiunilor Unite şi 
se oferea să renunte la cursa lunară în favoarea explorării 
spatiale în colaborare cu sovieticii. 

estea acestei propuneri a fost primită cu groază în 
anumite centre de influenţă. Clare th Luce, soția lui 
Henry Luce (fondatorul Corporaţici Time-Life), ea însăși 
o persoană extrem de influentă în cadrul partidului repu- 
blican, a numit propunerea lui Kennedy „o gafă politică 
majoră a Noii frontiere şi un Frankenstein economic“. 

Anunţînd că retrage americanii din Vietnam, Kennedy 
confirma că se îndepărtează de stilul de luptă al Războiu- 
lui Rece în favoarea destinderii. A cerut Congresului să : 
reducă bugetul alocat Apărării. Au fost retrase succesiv 


1 "Noua frontieră” era numele programului politicii interne și externe a 
administraţici Kennedy. Este luat dintr-un slogan folosit de Kennedy în 
discursul său de acceptare din 1960. Edward C. Smith şi Arnold C. 
Zurcher, Dictionary of American Politics (New York: Barnes & Noble, 
1968). 


programe însemnate. Drept urmare, împotriva noului 
preşedinte s-a ridicat o opoziţie de pe mai multe fronturi. 
Atacurile veneau din partea celor mai afectati de reducerea 
bugetului militar, a programului spaţial NASA şi a 
imensului cost — şi profit — potenţial al războiului din 
Vietnam. 

Planurile lui Kennedy ar fi însemnat sfârșitul războiului 
din Indochina, pe care Statele Unite îl susținuseră vreme 
de aproape două decenii. Ar fi însemnat sfirşitul unor 
proiecte foarte importante ale lumii marilor afaceri, după 
cum va ilustra istorioara ce urmează. 

Într-un capitol anterior s-a relatat faptul că First 
National Bank din Boston îl trimisese pe William F. 
Thompson, un vicepreşedinte, la cabinetul meu din 
Pentagon în 1959, probabil după discuţii avute cu repre- 
zentanţii CLA, ca să exploreze „viitorul utilizării elicopte- 
relor în operaţiunile militare (Clandestine)“ de genul 
celor care avuseseră loc în Indochina pînă în 1959. 

Unul dintre clienţii băncii era Textron Inc. Banca le 
sugerase responsabililor de la Textron că achiziționarea 
aproape falimentarei Bell Aircraft Company, în special a 
secţiei sale de elicoptere, ar putea fi o afacere bună. Ceea 
ce trebuia să afle banca și Textron era în ce măsură erau 
folosite elicopterele în momentul respectiv de către 
armată şi CIA şi în ce măsură ar putea fi utilizate în viitor 
în Indochina. 

Ambele părți au fost mulțumite de informaţiile pe 
care le-au primit de la Pentagon și din alte surse din 
Washington. La momentul potrivit, s-a efectuat tranzacţia 
şi, pe 13 octombrie 1963, presa din Vietnamul de Sud 
anunța că o forță paramilitară de elită a executat primul 
său atac cu elicoptere împotriva vietcongilor din aparate 
„Huey“ Bell-Textron. 

Tot într-unul din capitolele anterioare s-a arătat că, în 
cele din urmă, au fost distruse în Vietnam peste cinci mii 
de elicoptere şi că s-au cheltuit miliarde de dolari pentru 
achziţionarea lor, atît pentru cele pierdute, cît şi pentru 
cele care le-au înlocuit. 

Ceea ce dorim să arătăm este faptul că, pentru aceste 
influente grupuri private de industriași şi oameni de 
finanțe, continuarea războiului din Vietnam era de o 
însemnătate vitală. Şi, desigur, elicopterele au reprezentat 


doar o parte din costul total de două sute douăzeci de 
miliarde de dolari al participării americane în acel 
conflict. Cea mai mare parte a acestei sume a fost cheltuită, 
de fapt, după 1963; numai două sau trei miliarde fuseseră 
consumate în acțiunile militare americane directe din 
Vietnam, în toţi anii scurși de la Cel de-al Doilea Război 
Mondial pînă în 1963 inclusiv. Dacă ar fi trăit Kennedy, 
nu s-ar fi ajuns la mai mult decît atît. 

Este adesea dificil să reconstitui momente de istorie si 
să localizezi un incident care devine crucial pentru eveni- 
mentele ulterioare. Aici, însă, avem o ocazie deosebită. 

Succesul afacerii dintre First National Bank din 
Boston, Textron si Bell, depindea de escaladarea războiu- 
lui din Vietnam. Un personaj cheie al acestui program era 
Walter Dornberger, şeful Centrului German de Rachete 
de la Peenemiinde, Germania, din vremea războiului și 
ulterior unul dintre membri de frunte ai Bell Aircraft 
Company. Asociatul şi protejatul lui Dornberger de la 
Peenemünde, Wernher von Braun, care avusese o contri- 
butie esenţială la dezvoltarea sistemelor de rachete 
Pershing şi Jupiter ale armatei, a devenit o figură centrală 
în proiectele lunare ale NASA. Asemenea legături între 
tehnicienii de marcă pot fi de mare însemnătate în 
complexul militar-industrial, ducînd, de obicei, la aloca- 
rea unor bugete mai substanţiale pentru toate programele 
comune. 

Kennedy anunţase un buget militar redus, sfîrșitul 

articipării americane în Indochina și o schimbare majoră 
in cursa lunară. Nu e necesară o judecată ieșită din comun 
sau informaţii secrete pentru a înțelege că anumite 
persoane interesate considerau propunerea lui Kennedy, 
de dezamorsare a războiului din Vietnam şi de reducere a 
programelor puternic stipendiate, extrem de primejdioasă 
pentru propriile lor proiecte. 

Presiunea ce se exercita asupra lui Kennedy era 
intensă, dar era nevoie de un oarecare eveniment major 
care să agite spiritele şi să declanșeze explozia. După 
toate probabilitățile, moartea preşedintelui Ngo Dinh Diem 
şi a fratelui său Ngo Dinh Nhu, petrecute pe 1 noiembrie 
la Saigon, a fost un astfel de eveniment. Au existat cel 
puțin opt sau nouă în plus care, privind retrospectiv, in- 


dică faptul că începuse să se desfășoare complotul împo- 
triva lui Kennedy. 

De pildă, într-o iniţiativă fără precedent, aproape 
întreg cabinetul Kennedy a mers la Honolulu pentru 
conferința aceea de pe 20 noiembrie 1963 cu Henry Cabot 
Lodge, ambasadorul de atunci la Saigon. 

Tot atunci, președintele Kennedy şi vicepreședintele 
Lyndon Johnson au părăsit Washingtonul pentru o vizită 
protocolară la Dallas. Noaptea de 21 noiembrie i-a găsit 
pe preşedinte şi pe însoțitorii săi la Fort Worth, orașul 
care-l primise cu o deosebită căldură, datorită faptului că 
era un beneficiar însemnat al fondurilor contractului TFX 
şi era programat să primească afacerea de miliarde cu 
elicopterele Bell. 

Ambele călătorii au fost deosebit de ieșite din comun. 
Cea de la Honolulu a îndepărtat o mare parte din anturajul 
lui Kennedy — cvorumul guvernului — de Washington. 
După care, prelungirea unei asemenea absente cu o 
virtuală excursie la Tokio a întregului grup ar fi fost greu 
să fie sustinută de vreun temei, în orice moment s-ar fi 
produs. 

În același timp, turneul electoral al preşedintelui în 
statul Texas însoţit de vicepreşedinte viola direct un tabu 
de mult consacrat al Serviciului Secret, aducînd ambii 
bărbaţi împreună în apariţii publice. 

Oricare ar fi soluţiile acestor enigme aparente, nu se 
poate ocoli concluzia că scenariul general al loviturii de 
stat planificate a fost pus în mişcare, la cele mai înalte 
niveluri, cu mult înainte de plecarea preşedintelui spre 
Texas. În dimineața zilei de 22 noiembrie, grupul prezi- 
dential a parcurs mica distanță dintre Fort Worth şi 
Dallas cu avionul prezidenţial, aterizînd la Love Field, 
Dallas, pentru o paradă entuziastă prin oras. 

În vreme ce caravana prezidențială își începea proce- 
siunea pe străzile Dallasului, să notăm “că multe lucruri 
care ar fitrebuit făcute ca operaţiuni ale procedurii standard 
de securitate n-au existat. Aceste omisiuni dezvăluie 
amestecul complotiștilor şi faptul de netăgăduit că au 
acţionat printre cele mai înalte niveluri guvernamentale 
ca să aibă acces la canalele necesare tainicei orchestrări a 
unor astfel de lucruri. 


Unele dintre aceste omisiuni au fost lucruri simple 
care se fac în mod obișnuit, fără excepție. Toate ferestrele 
clădirilor pe parcursul rutinei unei caravane prezidenţiale 
trebuie să fie închise şi trebuie postați observatori care să 
se asigure că ele vor rămîne închise. Vor avea stații radio, 
iar cei plasati pe acoperisuri, în cazul în care vreun tero- 
rist apare la vreo fereastră, vor fi înarmaţi. Toate gurile de 
canalizare aflate pe străzi trebuie să aibă capacele fixate 
cu sudură, pentru a exclude posibilitatea folosirii unui 
canal ca adăpost al unui atentator. Sînt supravegheați cu 
atenție oamenii cu umbrele, cu haine sub braţori cu alte 
lucruri ce pot camufla o armă. Lista este lungă, dar prac- 
tică şi ține de rutină. 

ceste operaţii n-au fost făcute la Dallas în ziua 
aceea. 

În 1963, Serviciul Secret avea multe decenii de expe- 
riență în domeniul protecţiei prezidenţiale. Existau prac- 
tici si metode stricte care fuseseră stabilite încă din 
momentul în care Congresul i-a atribuit Serviciului Secret 
sarcina de a se ocupa de protecţia președintelui și a fami- 
liei sale ca principală responsabilitate, fapt petrecut în 
urma asasinării presedintelui William McKinley în 1901. 

Deoarece Serviciul Secret este o organizatie relativ 
mică, se apelează de obicei la sprijinul poliției locale, 
biroului local al şerifului, jandarmeriei, Gărzii Naţionale 
si unităților armate regulate, în funcţie de necesități. 

istă chiar un curs de pregătire special, numit „Pro- 
tectie“, care se învaţă în anumite unități militare în scopul 
de a familiariza cu această responsabilitate. În aceste 
vremuri de avans tehnologic, a devenit o meserie de o 
precizie şi o specializare extremă. 

Este mai dificil să faci în aşa fel, încît un anumit orga- 
nism din sistem să nu-și îndeplinească atribuţiile decît să-l 
faci să actioneze conform acestora. Asemenea sarcini sînt 
automatisme şi tin de însăși natura sistemului. Prin 
urmare, atunci cînd o unitate nu-și îndeplineşte îndatori- 
rile conform obiceiului şi regulametelor, e semn că s-a 
întîmplat ceva deosebit de neobișnuit. În cazul uciderii 
presedintelui Kennedy, anumitor persoane cheie li s-a 
spus că nu va fi necesară prezența lor la Dallas. Unora li 
s-a spus să nu facă anumite lucruri, în timp ce alţii au fost 
ignorati, pur şi simplu, cu desăvîrșire. 


Nu este întotdeauna ușor să obţii o dovadă certă a 
unei conspirații, chiar şi atunci cînd multe lucruri îi indică 
existenţa. Influența conspiratorilor poate fi atît de mare, 
încît ei pot anula procedurile legale obișnuite. Astfel, 
opinia publică, dacă e să cunoască adevărul, trebuie să 
descopere ce s-a întîmplat din amănuntele şi probele 
circumstanţiale aflate în sprijinirea dovezilor. După care, 
pe baza oricărei probe valide care devine disponibilă, se 
poate determina, în cele din urmă, natura conspirației şi 
identitatea celor implicați. 

Cu mai bine de o sută două zeci de ani în urmă, procu- 
rorul special al Curţii Marţiale, John A. Bingham, 
menţiona: 


O conspirație este rareori, dacă este vreodată, 
dovedită prin recunoașterea culpei. În afară de cazul 
în care unul dintre conspiratorii iniţiali își trădează 
complicii şi mărturisește împotriva lor, vinovăția 
acestora putînd fi dovedită numai cu ajutorul unor 
probe circumstanţiale. Unii autori care au tratat 
subiectul probei au spus că asemenea circumstanțe 
sînt mai puternice decît o dovadă peremptorie. O 

ersoană care depune mărturie categorică sub 
jurămînt poate denatura faptele, sau poate jura strîmb, 
dar circumstantele nu pot minţi . 


Într-o operaţiune atît de obișnuită ca asigurarea 
protecţiei prezidenţiale în cursul unui tur printr-un oraș 
american atît de important ca Dallasul, prezența 
schimbărilor în cadrul ordinii prestabilite demonstrează 
existența şi îndemînarea complotiștilor. Să trecem în 
revistă anumite fapte referitoare la evenimentele din jurul 
mortii preşedintelui. 

portul Comisiei Warren conţine mărturia lui 
Forest Sorrels din Serviciul Secret. Sorrels spune că el și 
domnul Lawson de la poliția municipală din Dallas au 
ales „cel mai bun itinerariu... pentru ai duce (pe 
preşedinte) de la Love Field la Trade Mart“. O sarcina 


1 John A Bingham, procurorul special al Curţii Marţiale. The Tirial of 
Conspirarors (Washington, D.C., 1865), citat în The Pope and the New 
Apocalypse (S. D. Mumford, 1986). 


legitimă, dar oare ruta aleasă de Sorrels a fost cu adevărat 
„cel mai bun itinerariu“, din punctul de vedere al secu- 
rității? De ce a fost aleasă tocmai acea rută? 

rumul ales de Sorrels şi de poliția din Dallas implică 
o întoarcere de nouăzeci de grade dinspre Main Street 
către Houston Street şi chiar un viraj şi mai strîns de pe 
Houston spre Elm Street. Aceste viraje cereau ca mașinii 
prezidenţiale să i se imprime o viteză foarte redusă într-o 
parte a oraşului în care ruta era predominată de clădiri 
înalte, transformînd zona într-una deosebit de primej- 
dioasă. Totuși, Sorrels a declarat Comisiei Warren că 
aceasta „era cea mai directă cale de acolo şi cea mai 
rapidă rută către Trade Mart“. 

Ceea ce nu a spus Sorrels este că virajele atît de 
strînse şi clădirile înalte făceau ruta nesigură. De ce au 
acceptat, el și poliţia, acel itinerariu riscant, mai ales în 
condiţiile în care reprezenta o violare clară a regulamen- 
telor de securitate? 

Preşedintele Kennedy a fost împuşcat pe Elm Street 
chiar după ce mașina în care se afla a făcut acea întoar- 
cere lentă dinspre Houston. Mulţi au considerat această 
împrejurare ca fiind o dovadă crucială a existenţei unei 
conspirații îndreptate împotriva vieţii preşedintelui, fiind 
socotită astfel deoarece itinerariul a fost ales de Serviciul 
Secret, contrar practicii, şi fiindcă această discrepanţă a 
fost ignorată de Raportul Warren şi de toate celelalte 
investigaţii de atunci încoace. Concluzia a fost că aceasta 
făcea parte din complotul ticluit de ucigași, trebuia să 
creeze un loc de pîndă ideal, si colțul străzii Elm era o 
astfel de poziţie. Mai mult, indiferent de ruta aleasă 
pentru caravana prezidenţială, Serviciul Secret si ajutoarele 
lor din armată ar fi trebuit să asigure un scut de protecţie 
impenetrabil pe tot parcursul drumului, ceea ce nici n-au 
încercat să facă, iar această gravă omisiune tinde să furni- 
zeze dovada certă a existenței unui complot. Cineva, din 
interior, a fost în stare să anuleze aceste precautii nor- 
male. 

Conform propriului regulament al Serviciului Secret, 
cînd unei caravane prezidenţiale i se poate menţine o 
viteză de patruzeci de mile pe oră sau mai mult (în majo- 
ritatea locurilor), nu este necesar ca de-a lungul drumului 
să se asigure o protecţie suplimentară. Însă, cînd caravana 


trebuie să se deplaseze cu o viteză mai mică, existența 
unor cadre de protecţie la sol, în clădiri, pe acoperișurile 
clădirilor, în scopul asigurării supravegherii necesare, este 
esenţială. Acești lucrători ar fi descoperit, de pildă, că, 
înainte de a se trage, multe ferestre din clădirea Depozi- 
tului de Manuale Școlare din Dallas erau deschise, după 
cum au demonstrat fotografiile făcute la fața locului în a- 
cel moment. 

Foarte puţine operaţiuni de rutină au fost făcute la 
Dallas. De necrezut, n-a existat nici un agent al Serviciului 
Secret sau alte cadre de protecţie în perimetrul acelei 
zone de încetinire de pe Elm Street. Cum a fost posibil? 
Este un fapt dovedit că oamenilor Serviciului Secret din 
Fort Worth li s-a spus că nu va fi nevoie de ei la Dallas. 

Comandantului unei unități militare pregătite special 
pentru protecţie şi situată la San Antonio, Texas, i s-a 
spus că prezenta lui și a oamenilor săi nu va fi necesară în 

allas, deoarece „o altă unitate se va ocupa de acel oraş“. 

Eu am lucrat cu unităţile militare de protecţie prezi- 
dentțială. Mai tîrziu, am chemat un cadru al acelei unități 
militare. Mi s-a spus că șeful unităţii militare „a oferit 
serviciile companiei sale pentru a asigura protecţie pe tot 
parcursul excursiei prin Dallas“, că a fost „refuzat în față 
şi cu hotărîre de Serviciul Secret“ şi că „au fost schimbate 
cuvinte grele între agenţi“. 

Mi s-a mai spus că acea unitate militară, Detașamen- 
tul al 316-lea de infanterie al Grupului de Informaţii nr. 112 
de la Fort Sam Houston din cadrul Armatei a patra „deținea 
informații referitoare la Lee Harvey Oswald înainte de 22 
noiembrie 1963“. Se „știa că Dallasul e periculos“, i-a 
spus comandantul camaradului meu, explicînd de ce își 
oferise serviciile, în ciuda unui apel de a „rămîne pe poziţie“. 
Ca un cîine bătrîn, el îşi va face numărul fără instrucțiuni 
suplimentare. A-i spune „să nu-și mai facă vechiul 
număr“ ar fi inutil. 

Această întîmplare ridică un mare semn de întrebare; 
de ce a fost refuzat, fără drept de apel, sprijinul acestei 
unităţi de elită? Cine ştia dinainte că nu va fi dorită în 
Dallas? 

Pe nici un acoperiș de clădire din zonă nu s-a aflat 
vreun om al Serviciului Secret. N-au fost luate nici pre- 
cauţii ca să se verifice dacă toate ferestrele cu vederea 


spre ruta caravanei din această zonă dificilă au fost 
închise. S-a spus că omul presupus de a-l fi ucis pe 
preşedinte a tras trei focuri de la o fereastră deschisă de la 
etajul al şaselea al clădirii aflate chiar deasupra virajului 
strîns dintre străzile Houston şi Elm. 

Existenţa acelui „bîrlog al ucigașului“, dacă a fost 
într-adevăr ocupat, viola regulile fundamentale ale 
protecţiei. Fereastra acestuia dădea spre locul în care 
maşina avea să încetinească. Clădirea a avut multe ferestre 
deschise în acel moment. Oamenii Serviciului Secret nu 
au acoperit acea înaltă clădire și nu a existat nici un agent 
postat pe acoperișurile învecinate, ca să poată observa 
acel adăpost sau altele asemănătoare. Și nici o unitate mi- 
litară nu s-a aflat în Dallas cu sarcina respectivă. 

De ce au greşit în totalitate agenţii Serviciului Secret 
sau de ce au omis să facă lucruri altfel obișnuite și nece- 
sare pentru o protecţie reală? Să li se fi spus, totuşi, că nu 
erau necesare? Dacă da, cine avea autoritatea şi cine 
cunoștea tainele meseriei lor ca să ordone așa ceva? În 
mod clar, respectiva autoritate trebuia să vină de la un 
nivel foarte ridicat. 

Versiunea oficială a uciderii preşedintelui este de un 
absurd evident, din mai multe motive. Comisiei Warren i 
s-a cerut să-și fundamenteze întreaga poveste pe un 
scenariu care spunea că a existat un singur atentator, că 
acest atentator a tras trei focuri cu o puşcă italienească, 
foc-cu-foc, de la o fereastră situată pe colț la al șaselea 
etaj şi că aceste focuri au fost singurele care s-au tras. 
FBl-ul şi Serviciul Secret au relatat aceeași poveste. 
Ambele servicii au raportat trei împuşcături, trase de un 
singur puşcaș, din aceeaşi armă. 

Există douăzeci şi șase de volume ale Raportului 
Warren care, în mare parte, conţin informatii 
contrafăcute şi irelevante. Dacă au existat mai multi 
pușcași, dacă vreun foc a fost tras dintr-o altă poziţie şi 
dacă au fiost mai mult de trei împușcături distincte, întregul 
castel de cărți de joc ridicat de Comisia Warren şi aliaţii săi, 
ca FBI-ul, Serviciul Secret, fortele armate și comisariatul 
de poliţie din Dallas, printre alţii, se prăbuseşte. 

Rezultă, în continuare, că, dacă raportul se dovedește 
a fi greșit în privinţa vreunuia dintre aceste puncte 
esenţiale, trebuie, fără doar şi poate, să fie o conspirație 


implicînd autori ai unui plan ingenios, nu numai de a-l 
înlătura pe președinte şi de a prelua controlul asupra 
guvernului Statelor Unite, ci şi de a menţine cea mai ela- 
borată minciună a secolului. De vreme ce toate aceste 
informaţii sînt înregistrate oficial, haideţi să cercetăm 
cîteva elemente cheie ale scenariului Comisiei Warren. 

Prezumtivul locaș al criminalului era la şase etaje 
deasupra virajului pe care mașina preşedintelui l-a făcut 
către Elm Street. Imprevizibilul a făcut ca un locuitor al 
Dallasului, Abraham Zapruder să se instaleze pe un mic 
piedestal de piatră pentru a filma în culori caravana prezi- 
denţială. Se afla poziţionat puţin mai sus de nivelul solu- 
lui şi spre dreapta fatadei clădirii Depozitului de Manuale 
Scolare din Texas. Datorită mărturiei oculare a filmului 
lui Zapruder, se poate observa cu precizie poziția limuzinei 
prezidentiale în momentul primei împușcături şi se pot 
cronometra intervalele dintre împușcături. 

Chiar în cazul unei viteze reduse şi a unei distanțe 
medii, un trăgător trebuie să urmărească ţinta şi să se 
plaseze înaintea acesteia pentru a compensa depiasarea. 

e la distanţa şi înălțimea unei fere:stre aflate la al șaselea 
etaj, n-ar fi fost o împușcătură imposibilă... dacă n-ar fi 
existat frunzișul unui copac masiv care se afla între bîrlogul 
trăgătorului şi maşina preşedintelui, după cum se vede în 
fotografiile luate de presă la fata locului, ca aceea făcută 
de Altgens, un fotoreporter profesionist. 

Este cunoscută imaginea prinsă de camera lui Zapruder. 
Pelicula a captat rotația anvelopelor şi deplasarea dincolo 
de linia albă întreruptă de marcaj de pe Elm Street. 
Aceste amănunte fac posibilă stabilirea cu precizie a locu- 
lui în care se afla preşedintele şi a faptului că era protejat 
de copacul acela înalt în momentul primei împuşcături. 
Nici un ţintaş nu ar fi putut să urmărească ţinta 
mișcătoare prin frunziş și să tragă trei focuri într-o succe- 
siune rapidă, cu două dintre ele lovindu-și ținta cu precizie. 
A gîndi că așa ceva este posibil e o aberaţie. 

Mai mult, un pușcaș experimentat — un fost puşcaș 
marin, să zicem — n-ar fi ales un loc unde avea să ţintească 
prin coroana unui copac dacă voia să-l ucidă pe preşedin- 
tele Statelor Unite. 

Pentru a încerca să dovedească faptul că atentatorul 
fusese capabil să-l împuște pe preşedinte prin frunziş, 


FBI-ul a montat o cameră în fereastra de la etajul al saselea, 
armată cu un obiectiv telescopic. Biroul a regizat deplasarea 
cu viteză redusă a unui automobil cu patru pasageri la 
bord, luînd vira jul către Elm Street în timp ce camera 
înregistra imagini, în aparanţă ca să arate ce a văzut ucigașul. 
n aceste fotografii, se poate vedea marcajul în cruce al 
obiectivului telescopic focalizat direct pe spatele victimei 
de la acea fereastră și printre crengile copacului. 

FBl-ul nu a menţionat că acesta este un trucaj foto- 
grafic. O lentilă telescopică poate fi îndreptată asupra 
unei ținte depărtate şi va părea că vede „printre“ obstaco- 
lele care intervin, cum ar fi frunzele. În acelasi mod, 
ochiul se poate concentra printr-un ecran asupra unei 
tinte îndepartate; vede ţinta îndepărtată, dar nu observă 
ecranul. Dar cu toate că ochiul uman și trucajul unui ope- 
rator pot face acest lucru, el nu este posibil pentru un 
puşcas care priveşte printre oameni și frunze, după cum 
vă poate confirma orice vînător. Glontul, nu lentila, tre- 
buie să treacă printre frunze si crengi, lar astfel de obsta- 
cole îi deviază direcția. 

Această smecherie rudimentară a FBI-ului cu copacul, 
lentila telescopică și camera este un exemplu clasic al 
felului în care se poate ascunde o crimă reală printr-o 
minciună şireată. Întrucît acest lucru devine evident, ne 
întrebăm cine, la ce înalt nivel al administrației, avea 
autoritatea să implice FBl-ul într-o asemenea conspiratie 
și în acoperirea acesteia? Acesta este miezul chestiunii de 
cum aprofundăm cercetarea asasinării lui Kennedy. 

O notă a directorului FBI, J. Edgar Hoover, din 29 
noiembrie 1963, menţionează o discuţie pe care a avut-o 
cu preşedintele Johnson. (Autorul deţine o copie a 
acestei note). Hoover scria: 


Președintele a indicat apoi care sînt concluziile noastre: 


1) El (Oswald) este acela care a ucis; 

2) După ce a fost lovit presedintele, a urmat guver- 
natorul Connally; 

3) Presedintele ar fi fost lovit de trei ori, dacă gu- 
vernatorul Connally nu s-ar fi întors după primul foc 
şi a fost lovit de al doilea.. 


Pe scurt, presedintele s i directorul FBI au tras conclu- 
zia că John F. Kennedy a fost lovit o dată, iar Connally de 


două ori. Asta înseamnă un total de trei gloante. După 
cum stim, Raportul Comisiei Warren afirmă că acel glont, 
care l-a lovit pe preşedinte trecîndu-i prin trup, l-a lovit şi 
pe Connally și că un alt glonţ a lovit capul preşedintelui şi 
l-a ucis. Tot acest raport recunoaşte că un al treilea glonţ 
i-a ratat pe amîndoi şi a lovit un privitor. Ceea ce 
înseamnă, de asemenea, un total de trei gloanțe şi reclamă 
existenţa acelei scheme a glonţului „magic“. 

Dacă ne gîndim la acest lucru pentru o clipă, înțelegem 
importanța conversaţiei dintre Johnson şi Hoover. 
Preşedintele Johnson formula propriile concluzii la 
numai o săptămînă de la asasinat. Se aflase cu două 
mașini în spatele preşedintelui Kennedy. A auzit acele 
împuşcături şi relatarea sa din ziua aceea contrazice total 
ceea ce va deveni ulterior versiunea oficială. 

Această notă însemnată începe cu o recapitulare a 
conversatiei dintre Hoover şi Johnson în cursul căreia au 
discutat despre alegerea persoanelor cărora li se va cere 
să facă parte din Comisia Warren. Însuși Johnson, după 
cum îl citează Hoover, a dovedit netemcinicia concluziei 
„celor trei gloanţe“ a Raportului Warren. 

Hoover scria: „Am declarat că experţii noştri balistici 
au putut dovedi că focurile au fost trase de această armă; 
că preşedintele a fost lovit de primul și de al treilea glonţ, 
iar Connally de al doilea; că au fost trei împușcături...“ 
(Observati că în schema „celor trei gloanţe“ de mai sus, 
Hoover scrie: ,... a indicat concluziile noastre“ referitor la 
faptul că două gloanţe l-au lovit pe Connally și numai 
unu 1 pe preşedinte). 

wmai această declarație, prin ea însăşi, distruge 
credibilitatea Raportului Warren. Nu relatează nimic 
despre glontul „ratat“ care a lovit o bordură și l-a rănit pe 
un privitor din apropiere numit James Tague, după cum 
se va arăta mai jos. Aceea a fost o incontestabilă a patra 
împuşcătură. Mai mult, există dovada certă care demonstrează 
dincolo de orice dubiu că nici Raportul Warren şi nici 
chiar nota lui Hoover n-au fost corecte; ambele versiuni 
sînt la fel de neîntemeiate; ambele au fost contrafăcute. 

Versiunea asasinatului, așa cum apare ea în Raportul 
Comisiei Warren, arată că au fost trase trei focuri. Orice 
schimbare în această cifră distruge întreaga pledoarie a 
comisiei. Chiar şi o analiză superficială a acestei invenţii a 





„celor trei gloanțe“ duce la năruirea „edificiului“. Trebuie 
să fi fost mai mult decît trei împușcături și mai mult decît 
un singur trăgător. 

Un glonţ l-a lovit pe președinte în spate. (Acest lucru 
poate fi stabilit, fără nici un dubiu, de faptul că atît haina, 
cît şi cămaşa preşedintelui prezintă orificii în spate, 
dedesubtul omoplatului drept). Fără a intra în amănun- 
tele autopsiei, vom accepta aceasta, pur şi simplu, ca 
glonțul numărul unu. Un alt glonț l-a atins pe preşedinte 
în cap, zdrobindu-i craniul. Guvernatorul Texasului, John 
Connally, care stătea în maşină pe strapontină, chiar în 
fața preşedintelui, a spus că acest glonţ a „acoperit mașina 
cu materie cerebrală“. Acesta este glonțul numărul doi. 
Alt glonţ şi-a ratat ţinta şi a fost recunoscut de Comisia 
Warren ca o ratare clară. Acesta este glontul numărul 
trei. 

Din nefericire, membrii Comisiei Warren au fost 
confruntați cu faptul că cel puţin unul dintre gloanțe l-a 
lovit pe guvernatorul Connally. N-a existat un al patrulea 
glonţ sau aşa au spus ei. Membrii Comisiei şi-au forțat 
drumul prin această dilemă, încercînd să demonstreze că 
glontul numărul unu (Care l-a lovit pe președinte în spate) 
a trecut prin trupul lui Kennedy, ieşind printr-un mic 
orificiu din zona gîtului acestuia, apoi, prin aer, (într-o 
traiectorie circulară) ajungînd în spatele lui Connally, a 
trecut printr-o coastă, ieșind afară în aer, zdrobind 
încheietura mîinii guvernatorului, din nou în aerul curat 
al Texasului şi apoi întorcîndu-se să se afunde în partea 
interioară a coapsei guvernatorului, unde au mai rămas 
cîteva mici fragmente pînă în ziua de azi. 

Ca şi cum traiectoria acestui glonţ „magic“ nu era 
destul de fantastică, Comisia Warren a susținut că cineva 
a descoperit acest mult umblat proiectil zăcînd pe o bran- 
cardă din spitalul Parkland Memorial, unde au fost dusi 
Kennedy şi Connally. Comisia Warren a publicat fotografii 
ale acelui glont, şi glonțul însuși poate fi văzut „pe viu“ la 
Arhivele Naţionale. Ca prin minune, glonțul fermecat 
este neatins, cu excepţia unui semn uşor de unde cineva a 
îndepărtat o mică schijă pentru identificare. Mai mult, 
acest exponat istoric nu arată nici cea mai mică dovadă că 
i-ar lipsi acele mici fragmente pe care Connally le poartă 
încă în coapsa rănită. 


Versiunea zborului fantastic al glonţului numărul unu 
este aberantă, dar valoroasă pentru a demonstra cum 
anume făptașii acestei crime au avut suficientă putere ca 
să pună la cale asasinarea preşedintelui, completa 
mușamalizare şi ruşinoasa reducere a şefului justiţiei la 
rolul de marionetă în scopul emiterii raportului de acope- 
rire a crimei. Chiar mai demoralizantă a fost abilitatea lor 
de a impune poporului american o astfel de e. poveste timp 
de aproape trei decenii şi să o consolideze, făcînd ca fiecare 
președinte de la Kennedy încoace să se pună chezaș 
pentru credibilitatea ei. Numai acest ultim lucru şi e de 
ajuns ca să ne dăm seama de poziţia și de dimensiunea 
acelui centru de putere. 

Scenariul glonţului vrăjit a supraviețuit mai bine de o 
generaţie de atacuri, anchete şi îndoială. Rămîne versiunea 
oficială, o versiune pe care foarte puţini dintre reprezen- 
tanţii guvernului şi ai presei o contestă, poate chiar nici 
unul. Exemple de acest gen demonstrează că această 
crimă nu a fost comisă numai pentru uciderea preşedinte- 
lui, ci şi pentru a prelua frîiele conducerii statului. Cabala 
ştie că orice s-ar fi inventat ca explicaţie a crimei nu putea 
fi contestat niciodată. Crima nu a fiost judecată niciodată 
în vreun tribunal texan, așa cum reclama legea. 

Serviciul Secret, FBI şi Comisia Warren a trebuit să 
admită faptul că unul dintre cele trei gloanţe trase de 
„puşcașul singuratic“ şi-a ratat ținta. Această recu- 
noaştere a fost determinată de faptul că James Tague, un 
spectator, a fost lovit în obraz de o schijă a glonţului sau 
de o bucăţică de piatră din bordura izbită de glontul 
rătăcit. Fie dintr-un motiv, fie din celălalt, Tague apare 
fotografiat de un operator de televiziune, cu sîngele 
curgîndu-i pe obraz. De asemenea, acesta a fotografiat 
bordura din locul unde a stat Tague în acea zi, din poze 
reieşind zgirietura făcută de glonț pe piatră. 

Această situaţie a lăsat Comisia Warren doar cu două 
gloanţe care să explice rănile preşedintelui Kennedy şi a 
lui Connally. Comisia mai era constrînsă de „faptul“ că 
cineva „a găsit“ doar trei tuburi la locul pretinsului bîrlog 
al pușcașului. O dată ce aceste mărturii, reale sau inven- 
tate, au devenit publice, comisia a trebuit să-și țeasă 
povestea în acord cu ele. S-a folosit informaţia despre 
Tague destul de superficial. Membrii Comisiei Warren au 


fost de acord că Tague a fost lovit de un fragment şi că 
rana acestuia s-a datorat „glonțului ratat“. Nu s-a spus 
nimic despre locul în care stătea Tague. 

Majoritatea cititorilor Raportului Warren bănuiesc că 
Tague stătea în apropierea locului pe unde a trecut limu- 
zina Lincoln pe Elm Street. Ei cred că, într-adevăr, a fost 
un glonț ratat și că traiectoria acestuia nu a putut fi 
departe de a celorlalte care au fost trase. Cititorii 
bănuiesc că, dacă membrii Comisiei aveau să-l crediteze 
pe tintas cu supraomeneasca abilitate de a trage prin frun- 
zişul unui copac și de a lovi o ţintă mișcătoare cu două din 
trei împuşcături, atunci trebuie să fi fost atît de bun, încît 
cel de-al treilea glonț să lovească foarte aproape de ţintă. 
Însă n-a fost aşa, iar aici apare un alt factor cheie al inge- 
nioasei regizări a uciderii preşedintelui. 

Tague stătea la curba de pe Main Street, nu pe Elm 
Street. Se găsea la mai mult de un bloc înaintea mașinii 
prezidenţiale. Să încercăm să tragem o linie de la punctul 
de impact de pe bordură înapoi spre poziţia încercuită a 
capului şi umerilor preşedintelui. Dacă ducem această 
linie spre un punct de tragere situat în spate, plasăm 
trăgătorul la o fereastră de la etajul al doilea al clădirii 
Dal-Tex situate în spatele mașinii prezidenţiale. 

Pe de altă parte, dacă tragem o linie din același punct 
de contact de pe piatra de bordură înapoi spre poziția 
presupusului ucigaș solitar de la etajul al șaselea al Depo- 
zitului de Manuale Școlare, vom descoperi că glonţul a 
trecut cam la douăzeci și două de picioare deasupra mașinii 
prezidenţiale şi la nu mai puțin de treizeci şi trei de 
picioare în dreapta acesteia. Evident, acest glonț poate fi 
cu greu catalogat ca unul care era „cît pe ce“ să-și atingă 
ținta. Traiectoria glonţului care l-a lovit pe Tague 
dezvăluie că poziţia cel puţin a unui trăgător din piaţa 
Dealey a fost la fereastra de la etajul al doilea al clădirii 
Dal-Tex. În această poziţie el ar fi avut un cîmp logic de 
tragere din spatele limuzinei Lincoln, fără nici un copac 
interpus între el şi ţintă. Priceperea unui „mecanic“ pro- 
fesionist sau a unui tintaş de exceptie este de așa natură, 
încît el va alege doar cea mai bună poziție. Acea fereastră 
din clădirea Dal-Tex este locul ideal pentru un specialist. 

Este demn de remarcat faptul că sîmbătă, 23 noiem- 
brie 1963, piatra cu urma loviturii pe ea a fost înlăturată 





şi înlocuită. Oswald, presupusul puşcaş solitar, se afla 
atunci în arest. Cine a beneficiat de îndepărtarea acestei 
dovezi? Răspunsul începe să fie limpede: aceia care 
doreau să menţină versiunea unui singur asasin. Chiar şi 
ideea poziţiei la etajul al şaselea a unui singur asasin e 
absurdă. Ultima, fatala şi zdrobitoarea împușcătură — 
cum o dovedeşte fără putință de tăgadă filmul lui Zapru- 
der — a venit de la nivelul solului și dintr-o poziţie din 
direcţia colinei acoperite cu gazon care i-a oferit asasinului 

osibilitatea unei împuşcături din apropiere, fără obstacol, 
inspre capul lui Kennedy. Faptul că materia cerebrală a 
fost împrăștiată în spate, peste portbagajul limuzinei, 
peste polițistul motociclist care se deplasa în partea din 
stînga în spatele masinii și chiar mai departe, peste iarba 
din zona stîngă, dindărătul Lincolnului, consolidează 
concluzia că focul a fost tras din dreapta, din faţa maşinii 
şi de la nivelul solului. 

Ceea ce s-a întîmplat cu filmul lui Zapruder oferă mai 
departe pătrunderea în esenţă a felului în care abilii 
conspiratori şi-au aranjat acoperirea. În noapteaaceea, pe 
22 noiembrie 1963, un oficial de la revista Life a negociat 
cu Zapruder costul drepturilor asupra peliculei din apara- 
tul său. Ulterior, cînd s-a făcut o serie de fotografii cadru, 
cadru pentru a arăta terifiantul impact al acelui glonț asu- 
pra capului președintelui, cineva a inversat, cu o 
îndeminare diabolică, succesiunea acestora pentru a face 
să pară că craniul a fost împins înainte, nu înapoi. 

La puţin timp de la publicarea acelor fotografii, un 
cercetător, Harold Weisberg, a observat că aceste cruciale 
fotografii ale imaginii filmate fuseseră inversate și nu se 
potriveau cu adevărata succesiune de pe peliculă. Aceasta 
era cu adevărat uluitor. 

Însemna că cineva, cumva, fie a determinat FBl-ul să 
schimbe succesiunea, fie a convins pe cei de la revista Life 
să aranjeze fotografiile într-o anumită ordine, ca să arate 
că preşedintele a fost lovit la cap din spate — din direcția 
adăpostului atentatorului solitar, de la fereastra etajului al 
şaselea, nu din față, unde se aflase adevăratul ucigaș. 

Inteligenta inversare a succesiunii fotografice 
dovedeste că acțiunea a fost atent supravegheată de agenti 
capabili care puteau controla anumite activități cheie ale 
aparatului birocratic (inclusiv grupul de consilieri ai 


comisiei) şi presa, care din momentul respectiv a rămas 
sub acest control. 

Dar probabil cel mai incredibil aspect al acestei 
conspirații, ce urmărea să-l ucidă pe preşedinte, să preia 
controlul asupra guvernului american şi să ascundă orice 
acțiune implicită cît timp va fi necesar, este abilitatea 
complotiştilor de a ajunge chiar la preşedintele Curţii 
Supreme a Statelor Unite pentru a da credibilitate scena- 
riului de acoperire. 

Nimic nu arată mai bine extinderea acestui control 
decît următoarele paragrafe luate dintr-o întîlnire a nou 
createi Comisii Warren de pe 27 ianuarie 1964. Membrii 
discutau problemele pe care le întrevedeau în tratarea 
subiectului cu Serviciul Secret, cu FBl-ul si cu statul 
Texas, unde ar fi trebuit să aibă loc procesul. 

John McCloy, membru al comisiei, vorbea despre una 
din ele: „Înţeleg neajunsul acesta (diferenţele dintre rela- 
tarea Serviciului Secret şi raportul FBI), dar, pe de altă 
parte, cred că sîntem atît de dependenţi de ei (Serviciul 
Secret şi FBI) pentru cercetările noastre.“ 

J. Rankin, consilierul general al comisiei, spunea: 
„În parte, necazul nostru în această privință (a crimei) 
constă în faptul că ei (FBI și Serviciul Secret) n-au nici o 
nelămurire. Ei au hotărît că Oswald a comis asasinatul. 
Au hotărît că nimeni altcineva nu este implicat. Au 
hotărît totul.“ 

„Au judecat cazul şi au ajuns la un verdict asupra 
fiecărui aspect“, a adăugat senatorul Richard B. Russell; 
iar congresmanul Hale Boggs a întărit: „Ai pus punctul 

ei.“ 
k În legătură cu miile de „cercetări ulterioare “ pe care 
comisia avea să le facă, Rankin a spus că presupune că 
răspunsul FBI si al Serviciului Secret va fi: „Ce vă mai tre- 
buie? Totul e limpede.“ 

Vă veți aminti de nota lui Hoover din 29 noiembrie 
1963, că noul președinte, Lyndon Johnson, a spus că 
Oswald era ucigașul. Hoover a fost de aceeaşi părere şi a 
dedarat că au existat trei împușcături. Acei doi oameni 
hotărîseră. Constituirea Comisiei Warren după aceea a 
fost un act inutil în sine. Comisia Warren nu a investigat 
ce se întîmplase; ea a luat, pur şi simplu, datele prefabri- 


cate, preambalate şi i-a publicat raportul dinainte 
pregătit, așa cum i se ordonase să facă. 

Revenind la întîlnirea din 27 ianuarie 1964 a Comisiei 
Warren, senatorul Russell a arătat cum credea el că vor 
răspunde cele două organisme: „Aveţi declaraţiile noas- 
tre. Ce mai vreţi?“ 

McCloy credea că li se va spune „Știm cine l-a ucis pe 
Cock Robin.“ 

Aceste fraze ilustrează climatul problematic în care 
acționau membrii Comisiei Warren. 

Comisia a fost înființată printr-un decret prezidenţial 

e 29 noiembrie 1963, în aceeași zi în care Johnson și 

oover s-au întîlnit să discute cum va fi coordonată 
ancheta. O primă întîlnire a comisiei a avut loc pe 5 
decembrie 1963. Audierile oficiale au început pe 3 februarie 
1964. Comisia a primit un raport FBI în cinci volume pe 9 
decembrie şi un altul de la Serviciul Secret pe 20 decem- 
brie 1963. 

De un interes deosebit este faptul Că, în cursul întîlnirii 
din 29 noiembrie dintre președinte şi Edgar J. Hoover, 
Johnson i-a spus bunului și vechiului său prieten și vecin 
că, după cum relata Hoover „el dorea să se meargă doar 
după dosarul şi după raportul întocmit de mine (de 
Hoover)“. 

O consecintă însemnată a anuntării formării Comisiei 
Warren a fost întreruperea unei plănuite anchete parla- 
mentare independente asupra asasinării. Johnson i-a spus 
lui Hoover pe 29 noiembrie că intenționează să „spună 
Camerei şi Senatului să înceteze ancheta“. 

Doi dintre primii vizitatori ai lui Johnson în calitate 

Se Pai si au fost Waggoner Carr, procurorul general 
cxasului și Preston Smith, viceguvernatorul de Texas. 
Via a avut loc pe 24 noiembrie. Ar fi interesant de ştiut 
dacă atunci au decis ei să nu se țină un proces entru 
uciderea lui Kennedy, chiar dacă a fost comisă în Texas. 
Ar trebui menţionat că exact în același moment în care 
Johnson, Carr și Smith confereau la Casa Albă, Jack Ruby 
(Rubenstein) l-a împușcat pe Lee Harvey Oswald la 
sediul poliției din Dallas, o crimă arătată întregii națiuni 
prin reţeaua naţională de televiziune. 

Potrivit memorandumului lui Hoover din 29 noiem- 

brie 1963, „şeful poliţiei (din Dallas) recunoaște că l-a 


mutat pe Oswald dimineaţa, întrucît așa convenise cu 
oamenii de la telviziune ca totul să se facă la lumina 
zilei“. 

Numai polițiștii şi echipele de televiziune erau acceptate 
în sediu... cu toate acestea, cum-necum, lui Jack Ruby i s-a 
permis să intre. Sînt importante cuvintele lui Hoover din 
acel memorandum referitoare la aceastăscenă tensionată: 


(Ruby) ... îi cunoștea pe toţi ofițerii de poliție din 
district ... ceea ce i-a permis, cred eu, să poată intra în 
sediul poliţiei. I-am spus (lui Johnson) că, dacă (poli- 
țiştii) au făcut vreo mișcare, imaginea nu a arătat-o, 
chiar cînd l-au văzut (pe Ruby) apropiindu-se şi cînd 
şi-a ridicat arma spre stomacul lui Oswald; că nici un 
polițist din nici o parte nu a făcut nici un efort să-l 
nşface pe Rubenstein... decît după ce a tras cu pistolul. 


Nu ne propunem să examinăm toate dovezile disponi- 
bile ce indică această abilă coordonare a morţii unui 
preşedinte, dar din exemplele furnizate s-ar putea să 
reiasă limpede că „descoperirile“ Comisiei Warren ar fi 
mai corect să le catalogăm drept „scenariu contrafăcut“. 

Dacă am ajuns la concluzia că Lee Harvey Oswald a 
fost făcut „tap ispăşitor“ pentru uciderea preşedintelui 
Kennedy, trebuie să revenim asupra atmosferei în care au 
lucrat membrii Comisiei Warren. Ei au fost aleși şi numiţi 
de preşedinte în urma unei discuţii cu șeful FBl-ului, 
J. Edgar Hoover. 

În cursul acelei discuţii, după cum arăta Hoover în 
nota din 29 noiembrie 1963, Johnson a declarat: „Eu 
(Hoover) eram mai mult decît directorul FBI — eram 
fratele şi prietenul său intim... dorea să aibă părerile mele 
în acea chestiune pentru a-și sustine propria opinie.“ 

Membrii comisiei au fost numiţi imediat după această 
conversație — chiar în aceeaşi zi, de fapt. S-a spus că au 
avut mînă liberă pentru a investiga și rezolva această 
crimă teribilă. Comisia a fost autorizată de Congres să 
folosească dreptul de a cita. Membrii, trecuți toți mai jos, 
aveau experienţă în hăţișurile elitei guvernamentale: 


Preşedintele Curţii Supreme, Earl Warren; fostul 
director al CIA, Allen Dulles; congresmanul (ulterior 


preşedinte) Gerald R. Ford; congresmanul Hale 
Boggs (care mai tîrziu a dispărut în chip misterios 
într-un accident de aviaţie în Alaska), senatorul 
Richard B. Russell, senatorul John Sherman Cooper; 
John j. McCloy, fost președinte al Băncii Mondiale. 


Ca notă de interes: 


1. Allen Dulles a fost omul care a sfidat ordinul 
expres al lui Eisenhower de a nu implica pe americani 
în Vietnam, creînd Misiunea Militară de la Saigon 
(1954). 

2. Allen Dulles era răspunzător de operaţiunile 
avioanelor de spionaj ale CIA U-2 şi de acel avion 
prăbușit în Uniunea Sovietică pe 1 mai 1960, deter- 
minînd întreruperea Conferinţei la nivel înalt de la 
Paris. Eisenhower ordonase anularea în mod expres a 
tuturor survolărilor teritoriilor comuniste înainte si în 
cursul perioadei conferinței. 

perațiunea Bay of Pigs a fost planificată sub 
conducerea lui Dulles, iar lipsa de la „datorie“ a 
acestuia e posibil să fi fost unul dintre factorii care au 
contribuit la eșecul operaţiunii (18 aprilie 1961). 

4. Dulles a fost membru al Grupului de Studiu 
Cubanez care a analizat acea operaţiune nereușită 
(1961). 

5. Dulles a fost membru al Comisiei Warren. 


Dacă ar fi putut cineva, dinăuntrul sau dinafara vieţii 
publice, să rezolve această crimă, aceşti şapte oameni ar fi 
trebuit să fie în stare s-o facă, Dar n-au făcut-o. Ca să o 
spunem pe cea dreaptă, după cum am repetat în cuprinsul 
acestei cărţi, nici măcar n-au încercat. De ce? Ce structură 
autoritară a fost atît de puternică, încît a putut manipula 
o comisie prezidenţială? 

O comisie prezidenţială nu este o curte de judecată, 
iar şedinţele sale nu sînt un substituent echitabil pentru 
cele ale unui tribunal. Comisiei Warren i s-a dat dreptul 
de a cita, dar, dintr-un motiv oarecare, nu s-a folosit de 
împămiîntenita practică a interogatoriului încrucișat. 
Faptul că Walter E. Craig, preşedintele Asociaţiei Barou- 
rilor din America, fusese rugat să asiste la audieri şi să 


„notifice dacă, în opinia sa, procedurile comisiei sînt 
conforme cu principiile justiției americane“ şi că i s-a dat 
„libertatea de a confrunta martorii“ a influentat foarte 
puţin, poate chiar deloc, cursul şi rezultatul lucrărilor 
comisiei. Craig nu s-a folosit deloc de libertatea de a 
confrunta martorii. 

Comisia n-a luat niciodată în considerare posibilitatea 
că oricine altcineva decît Oswald, de capul lui, a comis 
atentatul. 

Preşedintele fusese ucis în Dallas, Texas. După lege, 
crima de omor trebuie judecată în statul în care este 
comisă. Rămîne să fie judecată astăzi. Nu există statut de 
prescripţie extinctivă pentru crima de omor. 

De ce n-a fost cazul pus pe rol? Oswald e mort, dar 
asta nu exclude un proces. El este la fel de nevinovat de 
acea crimă ca oricine altcineva atîta vreme cît o curte de 
judecată nu l-a găsit vinovat. Date fiind dovezile disponi- 
bile, nici o curte nu l-ar putea condamna. Acești oameni 
experimentați din Comisia Warren, mai ale preşedintele 
Curţii Supreme de Justiţie a Statelor Unite, trebuie să ştie 
acest lucru. Ce aveau de făcut era doar să ordone ţinerea 
unui proces în Texas. 

De ce au permis autorităţile din Texas scoaterea 
trupului lui Kennedy din Texas? De ce n-au efectuat o 
autopsie oficială? De ce și-a ars observaţiile iniţiale omul 
care a făcut autopsia la Parkland Memorial Hospital din 
Dallas, doctorul James Humes? Răspunsurile la aceste 
întrebări, ca şi la multe altele asemănătoare, sînt, din 
nefericire, foarte limpezi. Oricine a venit în legătură cu 
acest caz a fost învăluit în misterul ce îl acoperă de treizeci 
de ani. Chiar şi astăzi, mii şi mii de probe sînt ţinute sub 
cheie. 

În acest punct, mulți dintre noi întreabă: „Cine sînt 
oamenii care au pus la cale acest asasinat? Cine a tras în 
președinte şi cine a fost în stare să menţină versiunea de 
acoperire timp de trei decenii?“ 

aceste întrebări există cel puţin două răspunsuri, 
fiecare din ele la un nivel diferit şi totuşi complementar. 
Primul „Cine?“ Nu vom sti niciodată. În toată istoria, 
există dovada certă pentru a accepta existenţa unei elite a 
puterii cu siguranță anonimă și aproape legendară. 
Buckminster Fuller încearcă s-o descrie cum se poate mai 


bine; Winston Churchill foloseşte expresia „Înalta 
Cabală“; doctorul Joseph Needham de la Universitatea 
din Cambridge, savant orientalist specializat în istoria şi 
cultura chineză, scria că poporul chinez recunoaște existența 
unei elite a puterii pe care o denumesc „nobilime“. În 
cazul asasinării lui Kennedy, n-a existat nici o cale de a-i 
penetra vălul de anonimat, deoarece nici conducerea sta- 
tului Texas, nici guvernul federal nu au întreprins vreo 
acţiune legală potrivită. 

A doua întrebare: „Cine a tras focurile și cine a acoperit 
crima?“ Lyndon Johnson s-a apropiat mai mult ca oricine 
cînd a spus că „am avut de-a face cu o blestemată de orga- 
nizaţie criminală“. Adică, profesioniști de elită. Nu vom 
afla nicicînd cine sînt aceştia. „Versiunea de acoperire“ e 
cu totul altceva. A fost o capodoperă de la rolul lui 
Oswald pînă la declaraţiile înalţilor oficiali de astăzi. 
Trebuie să înțelegem un lucru, că versiunea de acoperire 
are propria trupă de actori. Mulţi dintre aceştia făceau 
parte din grupul de exilați cubanezi din Miami şi din New 
Orleans şi au fost pregătiţi în cadrul uriaşei infrastructuri 
a Operațiunii Mongoose înfiinţată aparent pentru a-l 
elimina pe Fidel Castro. Oricine dintre aceştia care mai 
trăieşte astăzi este acoperit de mantia cabalei. 

ntreaga conspirație poate fi asemuită cu o piesă, cu o 
măreață tragedie. Există autorii. Ei au creat complotul, 
scenariul, locul, personajele şi dialogurile. Apoi există 
actorii care s-au conformat scenariului ca mercenari. 
acest caz, ei vor fi fost un grup de profesioniști care fac 
acest lucru regulat, la scară mondială, pentru bani şi 
pentru protecție. În cele din urmă, sînt de vînzare. 

Există colonii de astfel de experţi care sînt întreținute 
de anumite guverne ori de anumiţi intermediari guverna- 
mentali şi de alte forțe. Sînt utilizaţi cu regularitate 
pentru acest gen de activități. 

Cine poate exercita puterea absolută necesară să 
creeze un astfel de scenariu şi cine îl poate pune în prac- 
tică? Următoarele elemente vor servi la ilustrarea dimen- 
siunii puterii deţinute de acești oameni. 

Asasinarea președintelui și mascarada de rigoare a 
fost urmărită pe peliculă, la televiziune, radio şi în ziare 
de sute de milioane de oameni din toată lumea. David 
Lawrence scriind în New York Herald Tribune pe 26 


noiembrie 1963, observa: „Mulțumită invențiilor omului, 
au fost făcute posibile comunicațiile instantanee în jurul 
lumii. Niciodată nu a fost atinsă, în trecut, o asemenea 
relatare atît de cuprinzătoare în aceeaşi zi, concomitent 
cu ivirea unui eveniment de presă.“ 

Așa a fost, e-adevărat, în privința capacității 
comunicaţiilor, dar, informaţiile, care s-au propagat în 
toată lumea, exprimau, oare, adevărul despre dramatica 
veste sau a fost mai degrabă un mixaj de ştiri reale şi 
propagandă orchestrată care fusese pregătit şi scris chiar 
înainte de a avea loc crima? 

Pentru aceia dintre noi care, întîmplător, se aflau, de 
pildă, în îndepărtata aşezare Christchurch din Noua 
Zeelandă, asasinarea lui Kennedy s-a petrecut în dimi- 
neata zilei de sîmbătă 3 noiembrie 1963, la ora şapte şi 
jumătate. 

Cît se poate de repede, jurnalul Christchurch Star a 
umplut străzile cu o „ediţie specială“. Un sfert de pe 
prima pagină era acoperit cu o fotografie a preşedintelui 
Kennedy. Restul paginii era consacrat, în cea mai mare 
parte, relatării crimei, din diferite surse. Care erau aceste 
surse şi cum au putut fi obţinute instantaneu datele 
biografice atît de amănunțite şi de intime ale lui Oswald? 
Adevărul este că ele nu au fost obţinute „instantaneu“. 
Trebuie să fi fost pregătite înainte de crimă și, ca toate 
celelalte, preambalate de cabala secretă. 

Această ştire „fierbinte“, pusă la dispoziţie atît de 
rapid şi de complet în îndepărtata Noua Zeelandă, este 
un detaliu extrem de important al planului crimei. Ziarul 
amintit a scos o „ediţie specială“ care s-a aflat pe străzi 
înainte de miezul zilei în Christchurch. Aceasta prezenta 
articole de presă culese de corespondenţi cu experiență ce 
se aflau în Dallas, care relatau că președintele a fost lovit 
de „rafale de focuri de armă“. Cîteva rînduri dedesubt 
scria că s-au auzit „trei rafale de focuri de armă trase, 
după toate probabilitățile, din puşti automate“. 

Un alt reporter îl cita pe senatorul Ralph Yarborough, 
care călătorise în cortegiu, ca spunînd că ,... cel puţin 
două împușcături au venit din partea dreaptă, din spatele 
nostru“. Potrivit fotografiilor făcute în acel moment, 
„partea dreaptă, din spatele“ poziţiei senatorului Yarbo- 





rough nu putea să fi fost corespunzătoare pretinsului 
ascunziș al asasinului solitar de la etajul al șaselea. 

NBC-TV relata că poliţia intrase în posesia unei 
„arme de fabricaţie britanică... cu o lunetă telescopică“. 
Nu aceasta era arma italiană din Raportul Warren. 

Într-un alt reportaj din acelaşi ziar, se afirma că 
„maşina fugară a fost capturată în Fort Worth, Texas“. A 
cui mașină fugară? Oswald n-a părăsit deloc Dallasul. 

Acest tip de relatare fierbinte, complet aleatorie, e 
deosebit de însemnată, întrucît este posibil ca cineva să 
afle adevărul din aceste ştiri de presă imediate. Ulterior, 
„Ştirile“ vor fi falsificate şi dirijate, fiind foarte puţin 
asemănătoare cu relatările inițiale, mult mai veridice. 

În caravana prezidenţială călătoreau reporteri cu 
experienţă. Ei ştiu ce este acela un foc de armă atunci 
cînd îl aud şi au relatat ce au auzit şi ce au văzut, adică 
„rafale de împuşcături“ şi „arme automate“. Nu deţineau, 
încă, comunicatele propagandei oficiale. 

Nici FBl-ul şi nici Serviciul Secret n-au raportat un 
astfel de atac. Întrucît n-au fost descoperite arme auto- 
mate, devine părelnic faptul că reporterii aflați la fata 
locului au auzit foc simultan tras de mai multi „mecanici“ 
specializați sau de ucigași profesioniști şi că acestea au 
sunat ca „rafale de armă automată“. 

Referirea la „trei rafale de împușcături“ și „probabil 
din arme automate“ pe care am citit-o prima dată pe pagina 
întîi din ziarul Christchurch Star, furnizează un punct de 
reper foarte important. Demonstrează cum reportajele de 
ştiri de la faţa locului prezintă fapte reale care diferă mult 
de mistificarea pregătită şi de Raportul Comisiei Warren 
ulterior întîmplării. 

Un alt factor important îl reprezintă faptul că reporta- 
jele de la faţa locului beneficiază de acea „comunicaţie in- 
Stantanee în jurul lumii... concomitent cu ivirea unui 
eveniment dc presă“, menţionată de David Lawrence în 
New York Herald Tribune. 

În cursul primelor buletine de ştiri de la fața locului 
ale CBS au fost folosite aceleași expresii: „Trei rafale de 
foc automat, probabil trase din puşti automate, au ţintit 
caravana președintelui Kennedy în centrul Dallasului.“ 
Aceleaşi rînduri au fost preluate şi de buletinele de știri 
ale CBS-ului de mai tîrziu, din ziua aceea. 


De aici putem capta o altă idee. Cu toate că atentatorii 
ar fi putut folosi „arme automate“ este mai mult decît 
probabil că ce au auzit reporterii în ziua aceea a fost focul 
bine coordonat a cel puţin trei atentatori aflaţi în poziţii 
diferite şi că au tras fiecare de cel puţin trei ori. 

Aceasta este o veche tactică de tir a ucigaşilor profe- 
sioniști. Are rolul de a înlătura responsabilitatea certă a 
fiecărui ţintaș, acţionînd ca un curăţitor psihologic. Dacă 
trag trei oameni, aceştia știu că numai doi au gloante a- 
devărate, iar cea de-a treia armă are încărcătură oarbă. 
Țintașii nu știu cine are gloanţe şi cine are capse. Fiecare 
poate să creadă că nu el ucide victima; fiecare poate să de- 
pună jurămînt că nu el a fost ucigașul. 

Este relevant să notăm că aceste reportaje de la fața 
locului n-au conţinut informaţiile scrise dinainte despre 
Oswald, care alimentaseră presa mondială şi pe care 
le-am citit eu în Noua Zeelandă. 

Raportul Warren nu menţionează nicăieri validitatea 
coordonării mai multor arme, deși este greu să nu se ţină 
seamă de primele relatări ale experimentaţilor oameni de 
presă aflaţi la locul atentatului. 

Pe de altă parte, aproape un sfert din prima pagină a 
jurnalului Christchurch Star era consacrată articolului 
despre Lee Harvey Oswald. Pe pagina a treia era repro- 
dusă o fotografie excelentă a lui Oswald pus la patru ace. 
Această stranie fotografie nu a apărut în nici un alt dosar. 

În momentul tipăririi acestui număr din Star poliţia 
din Dallas tocmai reținuse un tînăr și-l învinuise de uciderea 
unui polițist din Dallas numit J. D. Tippit. Nu l-au acuzat 
pe Oswald de asasinarea preşedintelui și n-au făcut-o pînă 
a doua zi dimineaţa devreme. Cu toate acestea, agențiile 
British United Press și America's Associated Press au 
încropit din nimic un amplu articol, chiar înainte ca 
Oswald să fi fost acuzat de crimă, şi l-au publicat. A fost 
curată propagandă. Cine le-a furnizat-o acestor agenţii? 

Astăzi, Oswald este un nume cunoscut în toată lumea, 
dar pe 2 noiembrie 1963, la Dallas, la ora douăsprezece și 
jumătate, el era un ex-puşcaș marin de douăzeci şi patru 
de ani, greu de descris, necunoscut aproape de nimeni. Nu 
se poate crede că agenţiile respective deţineau în dosarele 
lor, oportun şi la cerere, toate informaţiile detaliate care 
au fost atît de rapid difuzate în primele ore de după asasinat. 


În amplul articol despre Lee Harvey Oswald din 
Christchurch Star — ce cuprindea şi acea reuşită fotogra- 
fie de studio, în costum elegant, cămașă albă şi cravată — 
cele două agenții au furnizat, iar Star ie-a publicat, cîteva 
informaţii foarte interesante. 

Conform relatării, Lee Harvey Oswald: 


„A fugit în Uniunea Sovietică în 1959“ 

„a revenit în Statele Unite în 1962“ 

„are soţie (rusoaică) şi copil“ 

„a lucrat într-o fabrică din Minsk“ 

„a plecat în Uniunea Sovietică după ce a fost eliberat 
din infanteria marină“ 

„a fost deziluzionat de viaţa de acolo (din URSS)“ 

„autorităţile sovietice i-au acordat permisiunea de a se 
întoarce în SUA împreună cu soţia şi cu copilul“ 

„a fost preşedintele Comitetului Fair Play pentru Cuba“ 


„„„Și multe altele. 

Este reală afirmaţia lui David Lawrence în Herald 
Tribune, cum că „au fost posibile comunicațiile instantanee 
în jurul lumii“. E posibil să fie trimise „instantaneu“ ştiri 
în jurul lumii. Dar conţinutul acelor știri”? Pot fi adunate 
şi confruntate „instantaneu“ date despre un anumit tînăr 
necunoscut? 

Cum au putut strînge, confrunta, estima, scrie şi apoi 
transmite agenţiile de presă tot acel material despre un 
tînăr necunoscut, Lee Harvey Oswald, în primele 
momente ce au urmat acelui eveniment tragic şi „neaştep- 
tat...“ chiar înainte ca acesta să fie acuzat de poliție? Cum 
au putut să justifice colaționarea unor astfel de ştiri 
înainte ca poliţia să-l fi pus sub acuzare? 

Nu poate exista decît o singură explicaţie: conspiratorii 
pregătiseră dinainte marioneta și toate datele sale perso- 
nale. 

Într-un mod straniu, FBI-ul, Serviciul Secret, Comisia 
Warren şi forțele polițienești din Dallas au declarat insistent 
că Oswald este ucigasul. N-au luat niciodată în conside- 
rare vreo altă posibilitate. Dovada n-a fost deloc anali- 
zată. În ziarele din toată lumea, chiar şi atît de departe ca 
în Christchurch, Noua Zeelandă, titlurile trîmbițau că 
Oswalda fost ucigasul preşedintelui. 


Dacă cineva crede informaţiile din articolul agențiilor 
de presă, este oare posibil să creadă şi că Lee Harvey 
Oswald, singur, a fost ucigașul preşedintelui John F. 
Kennedy? 

Aceasta este o întrebare atît de însemnată, încît se 
ridică problema de ce n-a fost pusă mai des de aceia care 
au experiență — mogulii presei înșiși. Cum a putut trăi 
presa mondială cu această fantezie pe care a primit-o din 
surse clandestine de propagandă chiar înainte de a se răci 
trupul lui Kennedy. Cum a fost menţinută această versiune 
mai mult de douăzeci și opt de ani? 

Trebuie să ne întrebăm ce s-a întîmplat cu presa 
noastră liberă de altădată. 

Lyndon Johnson se afla în caravană, într-o maşină din 
spatele limuzinci prezidenţiale, în piaţa Dealey. Johnson 
a fost marcat de acel eveniment. În timpul conversatiei pe 
care a avut-o cu Hoover pe 29 noiembrie 1963, Johnson a 
întrebat: „Cite focuri s-au tras?“ şi dacă „S-a tras vreunul 
şi asupra mea?“ Putem fi siguri că a cugetat la acele 
împușcături care i-au trecut pe deasupra capului cît timp 
a fost preşedinte. După cum vă poate spune orice soldat, 
o astfel de experienţă asigură o educaţie excelentă. 

Într-un capitol anterior mentionam că, în ciuda frec- 
ventelor dezmintiri, în acele momente fatidice, Richard 
Nixon s-a aflat la Dallas participînd la o Convenţie a 
Companiei Pepsi-Cola. Potrivit spuselor consilierului 
juridic general al companiei, Nixon şi ceilalți aflați în sală 
au îngenuncheat pentru o scurtă rugăciune cînd au auzit 
de moartea lui Kennedy. În pofida acestui fapt, Nixon 
neagă într-o serie de versiuni că se afla în Dallas în 
momentul crimei. De ce a dat Nixon atît de multe, diferite 
și false relatări despre locul în care era în acel moment, 
toate versiunile plasîndu-l în afara Dallasului? 

Deşi Nixon se poate să nu fi auzit acele arme din Dallas, 
nu se poate pune la îndoială faptul că ele n-au fost deloc 
departe de gîndurile sale, mai ales în perioada agitată a 
propriei sale preşedinţii. Unii au spus că Nixon a devenit 
paranoic. N-ar fi de neînțeles. 

Gerald Ford, care a devenit preşedinte după demisia 
lui Nixon, a fost membru al Comisiei Warren. A partici- 
pat la mai multe întîlniri ale acesteia decît oricare alt 
membru. Cunoaşte în amănunt împrejurările morții lui 


Kennedy. Adăugaţi la asta propria sa experiență cînd un 
ucigaș a tras asupra lui în timp ce era preşedinte. Şi el 
cunoaște zgomotul gloanţelor şi înțelege tîlcul lor. 

Preşedintele Reagan nu a fost în Dallas şi n-a făcut 
parte din Comisia Warren, dar a fost membru al Comisiei 

ockefeller care a analizat activităţile CIA din Statele 
Unite. Cu această ocazie, a aflat despre supoziţiile 
referitoare la moartea lui Kennedy si despre rolul CIA în 
tentativele de asasinare îndreptate împotriva unor lideri 
străini. Apoi, în 1981, pe scările hotelului Washington 
Hilton, a fost şi el doborît de arma unui asasin. În ziua 
aceea, dacă nu mai devreme, a aflat cum se practică jocul. 

La patru zile după moartea lui Kennedy, pe 26 noiem- 
brie 1963, preşedintele Lyndon B. Johnson s-a întîlnit cu 
noua sa echipă prezidenţială, din care mulţi îlslujiseră pe 
JFK. La numai patru zile de la asasinat, LBJ a audiat un 
raport asupra războiului din Vietnam, care fusese subiec- 
tul agendei conferinței din Hawaii de pe 20 noiembrie. 
Această şedinţă şi agenda formulată la Honolulu pe 20 
noiembrie, înainte de moartea preşedintelui Kennedy, au 
marcat un punct major de cotitură în războiul din 
Vietnam. 

De unde Kennedy ordonase, pe 11 octombrie 1963, în 
NSAM #263, retragerea grosului trupelor americane pînă 
la sfirsitul anului 1965, agenda din 20 noiembrie si şedinta 
din 26 noiembrie au deviat în opoziţie directă cu intenţiile 
lui Kennedy şi au bătătorit calea pentru imensa intensifi- 
care a războiului ce a avut loc după moartea sa. Ordinul 
de Apărare a Securităţii Naționale 4288, din martie 1964, 
semnat de preşedintele Johnson, a desăvirşit schimbarea 
completă. 

Pe 8 martie 1965, infanteriștii marini americani au 
debarcat pe coastele vietnameze 'de la Da Nang. În scurtă 
vreme, în Vietnam se aflau cinci sute cincizeci de mii de 
soldaţi americani. Cincizeci şi opt de mii de soldaţi ameri- 
cani îşi vor găsi moartea în acele locuri. Înainte ca acel 
conflict „lipsit de victorie“ să se fi sfirşit, mai mult de 
două sute douăzeci de miliarde de dolari vor fi fost arun- 
cate în cuferele creatorilor de război 

Fusese evident faptul că asupra președintelui Kennedy 
se exercitau presiuni enorme. Administrația Kennedy, cu 
aproape toată certitudinea realegerii lui JFK, era diame- 


tral opusă multor centre majore de putere ale societăţii 
noastre. El trebuia să dispară. Conducerea trebuia pusă în 
mîinile unor „lideri“ mai maleabili. 

Un popor cu tăria și cu hotărîrea de a se ridica și de a 
cere o investigare a morţii preşedintelui Kennedy — 
precum si a lui Robert Kennedy ş şi Martin Luther King — 
va avea forta de a supravieţui şi de a prospera. 

Are America această forţă? Eu cred că o are. Mai 
mult decît orice altă țară, America reprezintă simbolul 
libertăţii pentru toată omenirea. Pentru acest motiv, 
peniru noi înşine și pentru ceilalţi, este de o însemnătate 

ndamentală' ca adevărul despre evenimentele de pe 22 
noiembrie 1963, de la Dallas, să fie spus. 


DOUĂZECI 


LBJ preia cîrma întrucît 
direcția este schimbată 


ÎN 22 NOIEMBRIE 1963, preşedintele John F. 
Kennedy a zburat la Dallas, Texas, să ţină un important 
discurs. Nu a mai ajuns să o facă. Cele ce urmează sînt 
extrase din cuvîntarea pe care avusese de gînd să o 
rostească, precum şi o analiză a evenimentelor care au 
avut loc: 


Doresc să discut astăzi cu dumneavoastră despre 
situaţia puterii şi a securităţii noastre, deoarece această 
chestiune reclamă în mod evident cele mai responsa- 
bile calități de conducere și cele mai luminate produse 
ale instruirii. Pentru că puterea şi securitatea nu sînt 
simplu şi ieftin obținute şi nici nu sînt explicate uşor şi 
cu promptitudine. Există diverse forţe şi nici una nu 
va fi suficientă. Copleșitoarea putere nucleară nu 
poate înfrîna războiul de gherilă. Etalarea bogăției 
materiale nu poate împiedica deziluzia diplomaților 
capabili să discearnă. 

Însă puterea militară americană n-ar trebui şi nici 
nu este necesar să se ridice singură împotriva ambițiilor 
comunismului internațional. Puterea și securitatea 
noastră, în ultimă analiză, depind direct de puterea şi 
securitatea altora; de accea, ajutorul nostru economic 
si militar joacă un rol atît de determinant în a da posi- 
bilitatea celor ce trăiesc la periferia lagărului comu- 
nist de a își mentine libertatea de alegere. Asistenta 
pe care o acordăm acestor naţiuni poate fi dureroasă, 
riscantă și costisitoare, asa cum se întîmplă cu ade- 
vărat astăzi în Asia de Sud-Est. Dar nu ne putem 
permite să ni se facă lehamite de această sarcină. Și 
asta, deoarece sprijinul nostru face posibilă staționa- 
rea a trei pînă la cinci milioane de soldaţi din trupele 
aliate, la o zecime din costul de întreţinere al unui 


număr comparabil de soldați americani. O pătrundere 
a comuniştilor în aceste zone, încununată de succes, 
necesitînd intervenţia directă a SUA, ne-ar costa de 
cîteva ori mai mult decît întregul nostru program de 
asistenţă externă şi ne-ar putea costa la fel de bine 
importante pierderi de vieţi omenești din rîndul ame- 
ricanilor. 


Pe scurt, Kennedy avea de gînd să spună multe despre 
rațiunile politicii sale în Asia de Sud-Est. Intenţiona să 
sublinieze că, „copleşitoarea putere nucleară nu poate 
opri un război de gherilă“ și să sfirșească arătînd că... 
„intervenţia directă a Statelor Unite ne-ar costa de cîteva 
ori mai mult decît întregul nostru program de asistență 
externă şi ne-ar putea costa la fel de bine importante 
pierderi de vieţi omeneşti din rîndul americanilor“. Acestea 
erau opiniile luate în calcul de Kennedy pe 11 octombrie 
1963, cînd a aprobat NSAM #263 şi acestea au rămas 
opiniile sale pînă în ziua în care a murit. Nu există nici un 
indiciu al vreunui plan al preşedintelui care să justifice 
suita de schimbări politice care a început o dată cu prima 
redactare a NSAM #273 din 21 noiembrie 1963, pe care, 
după o revizuire semnificativă, Johnson l-a semnat cinci 
zile mai tîrziu. 

Trebuie menţionat faptul că preşedintele Kennedy nu 
a inclus nici o formulare de genul „şeful executivului se 
așteaptă ca toţi funcţionarii superiori din guvern să ia 
măsuri energice spre a asigura că ei şi subordonații lor nu 
se vor abate deloc de la a menţine şi apăra unitatea 
conducerii Statelor Unite atît în stat, cit și pe cîmpul de 
luptă“. Vă veţi fi amintit aceste cuvinte din nota NSAM 
#273, redactată pe 21 noicmbrie 1963. Kennedy plănuise 
să țină discursul prezentat mai sus la Dallas pe 22 noiem- 
brie 1963. 

Acest mesaj, destinat a fi transmis la Trade Mart, 
Dallas, de Kennedy, se intenţiona să constituie subiectul 
unei deosebit de importante suite de conferințe ce avea să 
urmeze. Apărînd, așa cum s-a întîmplat, la puţină vreme 
după emiterea NSAM #263 pe 11 octombrie, are o sem- 
nificaţie suplimentară, privită retrospectiv. Kennedy 
anunţase deja că o mie de cadre americane vor reveni din 
Indochina pînă la Crăciun şi că personalul american, în 


totalitatea lui, va fi retras din Vietnam pînă la sfîrșitul 
anului 1965. Această temă şi enormele tensiuni pe care le 
evoca erau predominante în mintea sa în acea zi memora- 
bilă, la Dallas. Dacă ar fi trăit şi ar fi fost reales în 1964, 
aceasta ar fi fost direcţia pe care şi-ar fi angajat țara şi 
administratia. 

Kennedy a tras multe învăţăminte din experiențele 
indochineze de la începutul implicării armatei şi a OSS în 
1945, luna septembrie. Văzuse că milioanele de dolari 
alocate francezilor ca ajutor militar n-avuseseră eficiența 
necesară pentru a preveni umilitoarea înfrîngere cu 
Vietminh-ul. 

Ştia că în timpul administraţiei Eisenhower se 
întîmplase ca trei avioane de Luptă americane, echipate cu 
armament tactic nuclear, să fie desfăşurate la o bază 
aeriană din Thailanda, situată chiar pe malul thailandez al 
fluviului de la graniţa cu Laosul, pentru o virtuală utili- 
zare împotriva forțelor nord-vietnameze observate că 
mărșăluiau spre partea estică a Laosului. Mai ştia că 
aceste aparate fuseseră rechemate, dat fiind că minţile 
mai puţin înfierbîntate își impuseseră punctul de vedere, 
convingîndu-l pe Eisenhower că folosirea unor asemenea 
arme fantastice contra forțelor de gherilă nu ar putea 
schimba cursul acelei insurecţii şi ar fi foarte posibil să 
atragă după sine represaliile superputerilor şi o confla- 
grație mondială. 

ennedy a învăţat multe din propria sa experiență din 
octombrie '62, cînd zborurile de recunoaştere au arătat 
posibilitatea ca sovieticii să fi început amplasarea de 
rachete nucleare strategice, cu rază mică de acţiune, în 
Cuba. În momentul acela era confruntat cu dificila dilemă 
de a desfăşura sau nu marea forță militară convenţională 
care fusese grabnic concentrată în Florida, în scopul 
invadării Cubei, dîndu-şi seama în același timp că, în cazul 
în care ar fi ordonat o astfel de acţiune, sovieticii, care 
aveau baze în Cuba, ar fi putut recurge la lansarea acelor 
rachete asupra unor ţinte din Statele Unite. 

Situaţia respectivă a generat o problemă nemaiîntilnită. 
De fapt, nu fuseseră observate sau fotografiate chiar 
rachete, în Cuba, în ciuda faptului că anumite „lăzi“ aco- 
perite cu prelată ar fi fost posibil să fie rachete şi că anu- 
mite lucrări de amplasament observate ar fi putut să fie 


efectuate pentru instalarea rachetelor, acest lucru a 
condus la probabilitatea că acolo se află rachete nucleare. 
Dar, indiferent de existenţa sau inexistenţa acestora, dacă 
americanii ar fi atacat dezlănţuiţi Cuba, atacul în sine ar fi 
putut determina un schimb de lansări de focoase nucleare 
între cele două superputeri. JFK a ales calea cea mai înțe- 
leaptă — să nu atace Cuba. 

Prin 1963, Kennedy a înţeles că războiul mascat purtat 
în Indochina sub conducerea CIA va duce la o problemă 
la fel de dificilă. În vara aceluiaşi an, el şi cei mai apro- 
piaţi colaboratori ai săi au ajuns la concluzia că viitorul 
Vietnamului de Sud trebuie lăsat în seama sud-vietname- 
zilor. S-a hotărît să vietnamizeze acel conflict, cu sprijinul 
financiar şi material al Statelor Unite, şi să retragă cît mai 
repede cu putinţă grosul irupelor americane din Vietnam. 

În asta a constat baza NSAM 4263 din 11 octombrie 
1963 şi, luînd acea decizie determinantă, Kennedy ştia 
foarte bine că avea să se ducă în faţa poporului american 
pentru a-i cîştiga înțelegerea şi aprobarea. Ştia la fel de 
bine că, în acelaşi timp, va avea de înfruntat o opoziţie 
înverşunată din partea atotputernicului complex mili- 
tar-industrial, în privința căruia fusese avertizat în 1960 
de Eisenhower, imediat după victoria la limită în alegeri 
în fața lui Nixon. Ştia că decizia sa va fi violent criticată de 
cele mai lăuntrice elemente dominante din ierarhia 
OSS/CIA, care fortau evenimentele din Indochina de la 
sfîrşitul Celui de-al Doilea Război Mondial. 

ÎI îndemnaseră pe Ho Și Min să creeze un Vietnam 
independent şi îi furnizaseră, lui şi căpeteniei sale mili- 
tare, colonelul Vo Nguyen Giap, un stoc imens de arme, 
aşa încît să poată captura rămășițele armatei japoneze. 
Totodată, acest armament, obținut din surse militare 
americane de pe Okinawa, asigura bazele propriei lor 
suveranităţi nationale. În acest context, structura de 
putere CIA/OSS, întărită cu aliaţii săi din toată lumea, s-a 
aflat în linia întîi a coordonării Războiului Rece încă din 
acel moment. 

CIA ştia foarte bine că noua politică de vietnamizare 
promovată de Kennedy nu era altceva decît primul pas în 
îndeplinirea angajamentului acestuia de a sfărîma Agenţia 
într-o mie de cioburi şi de a-i limita rolul la activităţi pur 


informative, o profesiune pe care aceasta nu o practicase 
cu seriozitate. 

Cu aceste sarcini majore în minte, Kennedy inițiase o 
serie de vizite în toată ţara, timp în care avea să țină mai 
multe conferințe importante, toate alcătuite în așa fel, 
încît să-i sublinieze noua direcţie si să pregătească bazele 
realegerii sale din anul 1964. Acesta era motivul care-l 
făcuse să înceapă discursul de la Trade Mart cu: „Doresc 
să discut astăzi cu dumneavoastră situaţia puterii şi secu- 
ritătii noastre, deoarece această problemă reclamă cele 
mai responsabile calităti de conducere şi cele mai strălu- 
cite produse ale instruirii.“ 

n timp ce iniţia această direcţie de acțiune chibzuit 
lănuită, puternica sa opoziţie înțelegea pe deplin că 
tînărul şi popularul preşedinte ar fi capabil să-i convingă 
pe americani că are dreptate şi să fie reales pentru un nou 
mandat de patru ani. Inamicii lui Kennedy nu puteau per- 
mite aşa ceva. Modul de acţiune li s-a impus limpede: 
Kennedy trebuia să moară! 

O dată luată această hotărîre, totul a decurs după 
principiul dominoului. A fost contactat un intermediar 
versat care a aranjat uciderea preşedintelui de către 
„mecanici“ experimentați pe străzile Dallasului — 
aproape pe treptele biroului şerifului. „Mecanicii“ sînt 
membrii unui detașament de specialiști greu de contactat, 
definit de Lyndon Johnson ca „o blestemată de organi- 
zatie criminală“, pregătit şi întreținut de CIA pentru a fi 
folosit la ordinul guvernului american. Sistemul lor de 
anonimat deplin îi conduce la locul acţiunii în poziţii 
sigure şi le asigură o evacuare rapidă garantată. De vreme 
ce „mecanicii“ se află cu siguranţă de parea elitei puterii, 
ei n-au fost niciodată și nici nu vor fi identificaţi şi puşi 
sub acuzare. 

Această activitate pregătitoare se ocupă de un alt 
amănunt esenţial. Un asasinat, mai ales cînd tinta este 
șeful statului, poate fi făcut mai puţin dificil și mai sigur, 
dacă obişnuitele forte de securitate ale preşedintelui şi 
practicile lor standard sînt înlăturate şi anulate. Aplicarea 
acestei idei a fost deosebit de eficientă în Dallas. Citeva 
exemple servesc la reliefarea acestei faze a proiectului: 


1. Preşedintele s-a aflat într-o mașină deschisă, neb linda tä. 
2. Ruta aleasă a fost de-a lungul unor străzi aglome- 
rate, cu multe clădiri înalte de o parte și de alta. 


3. Ferestrele acestor cliidiri n-au fost închise, sigilate 
şi puse sub supraveghere. 

4. Gurile de canalizare de pe parcurs n-au fost închise 
cu sudură. 

5. Ruta a fost deosebit de riscantă, cu viraje strînse, 
necesitînd viteze reduse, încălcîndu-se normele de pro- 
tecţie. 


Lista este lungă şi de rău augur. O asemenea lipsă de 
protecţie este aproape o garanţie pentru succesul asasi- 
nării în orice stat. Este greu, dacă nu chiar mai greu, să 
convingi unităţile antrenate și gata de acţiune să nu fie 
acolo decît să le laşi să-si facă treaba; totuşi, cineva din 
interiorul complotului a fost capabil să dea ordine oficiale 
stricte care au anulat toate aceste norme curente de pro- 
tecţie prezidenţială pe 22 noiembrie 1963. 

În același moment în care au fost contactaţi criminalii, 
a fost declanșat un alt element al conspirației, cel mai 
mare și cel mai important. Chiar înainte de producerea 
crimei, experţii în „mistificare“ (profesia lor face parte 
din lumea aceea secretă cunoscută ca „intoxicare“ sau 
„planuri speciale“) creascră deja un scenariu complet cu 
un atentator „tap ispăşitor“ şi cu o întreagă echipă de 
oameni din umbră, ca cei cuprinși în cadrul proiectului 
anticastrist Mangoose, ce pot fi daţi în vileag și identifi- 
caţi, aşa după cum o poveste înfățișează o legendă fictivă 
naţională, ca aceea ce se numeşte Raportul Comisiei 
Warren și alte relatări contrafăcute de-a lungul anilor. 
Probabil cel mai puternic factor al acestei piese de mistifi- 
care din cadrul operaţiunii este influența pc care o deţin 
conjuraţii de a interzice investigaţiile şi căutările normale 
alc mass-mediei. 

Există numai o modalitate prin care toate acestea să 
poată fi înfăptuite atît înainte, cît şi după elaborata lovi- 
tură de stat. Prin intermediul unui control desăvîrșit exer- 
citat din cele mai înalte eşaloane ale structurii de putere 
statală a acestei ţări şi a lumii. Cînd există un plan de 
asasinare, minuţios şi desăvârşit, care este menit și pus în 
funcţiune să acopere, cel putin, toate acţiunile formulate 
mai Sus, devine evident că a existat o conspirație. În cele 
mai multe cazuri, cabala nu este preocupată de această 
descoperire, deoarece, o dată cu moartea liderului, mem- 








brii săi vor fi preluat poziția la care rîvneau și nici unul 
dintre ei sau din anturajul lor nu va fi prins, identificat și 
pus sub urmărire penală. 

După ce JFK a fost împuscat, o fortă de poliție neobișnuit 
de mare și de agenți FBI au descins în cinematograful 
Texas din Dallas, de pe West Jefferson Street numărul 
231, la ora paisprezece şi au arestat un tînăr necunoscut 
care era asezat în partea din spate a sălii urmărind pelicula 
War is La ora nouăsprezece, în aceeași zi, Lee 
Hang Ha a fost acuzat oficial de uciderea polițistu- 
lui J. pit din Dallas. Cînd am auzit teribila veste, în 
Noua D Tp ndă era sîmbătă, ora paisprezece şi cinci 
minute. 

Nu după mai mult de patru ore, la douăzeci si trei si 
douăzeci şi șase de minute, căpitanul de la omucideri Will 
Fritz l-a acuzat oficial pe Oswald de „uciderea preşedinte- 
lui“ și pînă la primele ore ale dimineții de 23 noiembrie 
1963, sîmbătă, acel judecător de pace numit David 
Johnson i-a comunicat lui Oswald că fusese acuzat oficial 
de uciderea preşedintelui și că avea să fie reţinut fără 
termen. 

Acestea au fost faptele pe care aveau nevoie să le ştie 
reporterii din Dallas și pentru care trebuia să astepte, 
înainte de a se repezi la propriile lor dosare și a începe 
laborioasa muncă de alcătuire a propriilor relatări „Lee 
Harvey Oswald“, dacă au existat cu adevărat date în dosar 
pe care să se sprijine. 

nainte de a fi revenit în celula sa în seara accea, 
Oswald a fost vizitat de mai mult de o sută de ziariști din 
toată țara, de la publicaţiile internaţionale și de la postu- 
rile de radio şi televiziune. „N-am ştiut că eram suspectat. 
N-am ştiut nici măcar că preşedintele a fost ucis pînă cînd 
nu mi-au spus ziariștii pe hol.“ Aceste cuvinte s-ar putea 
să fi exprimat adevărul adevărat. Ca să le pătrundem înțe- 
lesul real, cum i-a venit poliției, initial, ideea că Oswald 
era omul pe care îl căutau? Era posibil ca politia din Dallas 
să se fi dus într-o sală de tribunal, admitînd că ar fi existat 
un proces, şi să fi explicat într-un mod rezonabil cum au 
ajuns la concluzia că un anumit bărbat de douăzeci și patru 
de ani era suspectul, cind ei inșiși n-aveau nici un indiciu? 


1 Războiule un iad (n. trad.). 


Oswald a fost acuzat oficial la ora douăzeci şi trei şi 
douăzeci şi șase de minute, ora Dallasului, pe 22 noiem- 
brie 1963; în acel moment, în Noua Zeelandă era ora 
optsprezece şi douăzeci şi şase de minute, 23 noiembrie, 
sîmbătă. La ora aceea, neozeelandezii ştiau de cîteva ore 
bune ceea ce poliția texană n-avea să ştie decît mai tîrziu, 
că Lee Harvey Oswald fusese desemnat ca ucigașul preșe- 
dintelui Kennedy. Neozeelandezii au citit știrile prefabri- 
cate ce fuseseră difuzate de aparatul de intoxicare. 

Acest fapt demonstrează cu limpezime cum a fost 
pregătit scenariul morţii lui Kennedy cu mult înainte de 
evenimentul efectiv şi sugerează cu hotărîre că Oswald a 
fost ales să fie „asasinul“ preşedintelui chiar înainte ca 
poliţia din Dallas să anunte ştirea în mod oficial si în pofida 
probelor contrarii. Nu poate fi nici un dubiu în privința 
faptului că aceeași cabală care a aranjat să fie ucis 
preşedintele John F. Kennedy a aranjat şi a regizat toate 
celelalte întîmplări şocante din ziua aceea. Au fost capa- 
bili să coordoneze răspîndirea ştirilor în aceeași zi şi să 
controleze mistificarea — inclusiv Raportul Comisiei 
Warren — de atunci încoace. 

Existenţa acelei părți a conspirației şi a perpetuei 
mistificări devine orbitoare, dacă revenim asupra rapoar- 
telor oficiale. Se poate înțelege cu mai multă ușurință de 
ce a acceptat comisia publicarea a douăzeci şi şase de 
volume ca să strecoare în ele bruma de informaţii pe care 
le-a descoperit. Alte fațete ale operei complotiştilor n-a 
fost atît de ușor de perceput. Dar concluziile care există 
cu adevărat certifică supoziţiile că trebuie să fi existat 
importante raţiuni care au determinat moartea lui 
Kennedy. 

Acesta îşi afirmase poziţia față de Vietnam pe 11 
octombrie 1963. Cu noul lider sud-vietnamez, în persoana 
generalului Dong Van Minh, instalat în 4 noiembrie 1963, 
proiectul de vietnamizare a războiului — care includea 
acordul de a-i furniza generalului fondurile necesare şi 
materialul de război — părea să se îndrepte pe calea cea 
bună. 

Apoi o mînă de rclatări sugcrau o schimbare a 
situației din Vietnam. Cu un salt iute şi neexplicat, Docu- 
mentele Pentagonului trec de la ceea ce fusese o viziune 


mai degrabă optimistă a evoluţiilor din Vietnam la 
următoarele: 


Aceste subiecte (Situaţia militară și programul 
Cătunul Strategic) au dominat discuţiile purtate la 
conferinţa de la Honolulu din 22 noiembrie, cînd 
Lodge şi echipa din țară s-au întîlnit cu Rusk, McNamara, 
Taylor, Bell şi Bundy. Însă întîlnirea s-a încheiat 
neconcludent. După ce Lodge, cîteva zile mai tîrziu, a 
conferit cu preşedintele la Washington, Casa Albă a 
încercat să pună cap la cap unele concluzii și să ofere 
o oarecare direcţionare a continuei şi acum mai 
profundei noastre implicări în Vietnam. 


Paragraful de mai sus, extras direct din Documentele 
Pentagonului alcătuite de Ministerul Apărării, este cu 
adevărat surprinzător dacă e privit în lumina în care s-a 
petrecut în realitate. Mai înainte de orice, nu pare să 
concorde cu ceea ce punea Kennedy la cale; să consi- 
derăm numai cuvintele din discursul ce trebuia ţinut la 
Trade Man, pe 22 noiembrie, în Dallas. Haideţi să analizăm 
această piesă de propagandă din Documentele Pentago- 
nului cu mai mare atenție. 

Kennedy, consilierii săi militari şi administraţia sa au 
conchis că în Vietnam lucrurile mergeau din ce în ce mai 
bine și că Statele Unite ar putea să predea activitatea 
contrasubversivă vietnamezilor și să iasă din Indochina. 
Kennedy nu şi-a schimbat opinia faţă de Vietnam și nici 
n-a avut de gînd s-o facă vreodată. 

Cine a convocat strania conferintă de la Honolulu a 
cabinetului Kennedy? Cine a pus pe ordinea de zi a discu- 
ţiilor „deteriorarea situaţiei militare și a programului 
Cătunul Strategic“? Și nu doar atit, dar care împrejurare 
neobișnuită a determinat decizia ca membrii guvernului 
sau, cel putin, majoritatea lor, să fie nevoiţi să călăto- 
rească la Tokio pentru alte întruniri — pe ce teme? 
Retineti că pînă şi miniștrii agriculturii şi comerțului au 
participat la excursia la Tokio, via Honolulu. 

“Toate aceste evenimente ciudate, care sînt trecute într-un 
rezumat oficial al Ministerului Apărării referitor la istoria 
războiului din Vietnam, luaţi aminte cu atenţie la acest 


citat: „După ce Lodge, cîteva zile mai tîrziu, a conferit cu 
preşedintele la Washington...“ 

Ce mod ciudat, pentru grupul operativ, de a face tran- 
ziţia, cinci ani mai tîrziu, de la administrația Kennedy la 
perioada Johnson. Lodge a părăsit Honolulu pe 22 
noiembrie, în aceeași zi în care a fost ucis Kennedy. Un 
înscris din Documentele Pentagonului arăta: „22 noiem- 
brie 1963, Lodge conferă cu președintele. Zburînd la 
Washington în ziua următoare conferinței, Lodge îl 
întîlneşte pe preşedinte şi continuă, probabil, genul de 
raport prezentat la Honolulu.“ 

În toate relatările referitoare la această perioadă, ce 
apar în voluminosul material al Documentelor Pentago- 
nului... nu există aproape nimic despre asasinarea prese- 
dintelui Kennedy. De exemplu, se afirma, pur şi simplu, 
că Lodge a zburat la Washington să-l întilnească pe şeful 
Statului. Nici măcar nu se arată că în funcţie se afla 
Kennedy în momentul în care Lodge părăsea Saigonul şi 
că atunci cînd a ajuns la Washington, acesta murise, și în 
locul său se instalase Johnson, iar Kennedy era mort. 

„Studiul implicării Statelor Unite în Vietnam de la 
Cel de-al Doilea Război Mondial pînă în prezent“ 
(respectiv Documentele Pentagonului) a fost iniţiat în 
1967, pe 17 iunie, de ministrul apărării, Robert McNamara. 
Este de neconceput ca McNamara, Leslie M. Gelb (direc- 
torul Grupului perativ de Studiu) şi toti ceilalţi care au 
fost implicați să fi intenţionat să șteargă acel eveniment 
nefericit din paginile istoriei; dar, pe de altă parte, este 
greu de explicat ceea ce au redactat ei. Alături de restul 
acoperirii, considerînd și opera Comisiei Warren, lucrarea 
Documentelor Pentagonului nu îi furnizează cititorului 
mai nimic despre unul dintre cele mai cruciale eveni- 
mente ale perioadei respective, dacă nu chiar a secolu- 
lui — uciderea președintelui Kennedy. Este numai o 
omisiune nescuzabilă sau face parte din superplanificarea 
intoxicării? 

În cel mai rău caz, aceasta înseamnă că studenţii şi 
istoricii care vor pătrunde în descrierea celor trei decenii 
nu vor găsi nimic despre moartea preşedintelui Kennedy, 
mare parte a acestei perioade fiind cuprinsă în studiul 
amănunțit al echipei McNamara/Gelb. Întrucît tragicul 
eveniment se estompează tot mai mult o dată cu trecerea 


timpului, ar putea fi uitat definitiv, mulțumită acestui gen 
de omisiune, intenționată sau nu Nu este dificil să percepem 
aceste artificii ca pe o formă de propagandă negativă. 

S-ar putea ca totul să facă parte dintr-un singur scenariu. 
La numai cîteva zile de la moartea lui Kennedy, cei mai 
mulţi dintre acei membri ai cabinetului care participaseră 
la conferința de la Honolulu împreună cu ambsadorul 
Lodge s-au întîlnit cu președintele Johnson la Casa Albă. 
În timpul întrunirii au dezbătut agenda conferinței de la 
Honolulu, care a adus un deserviciu planului lui Kennedy — 
dar punea temelia schimbării de poziţie care a urmat ime- 
diat după moartea acestuia. 

Ca urmare a acelei întilniri, ţinută pe 26 noiembrie, 
Johnson a emis NSAM 4273. În cea mai mare parte, acesta 
se potrivea cu ordinul omonim al lui Kennedy, însă reliefa 
totodată eforturile reînnoite de intensificare a activităţii 
contrasubversive din Delta Mekong. S-ar putea spune că 
acest ordin a însemnat „vîrful pantofului vîrît între usă și 
toc“, căci, vai, restricţiile formulate în NSAM #273 au 
fost, în cel mai bun caz, de scurtă durată. 

Merită să spunem aici un cuvînt în sprijinul sublinierii 
semnificației militare a NSAM 4273 emis de preşedintele 
Johnson, unde se afirmă că „ar fi de dorit să convingem 
conducerea sud-vietnameză să-şi concentreze eforturile 
asupra situației critice din Delta Mekong“. Locul se află 
în extremitatea sudică a Vietnamului de Sud. Este cea mai 
îndepărtată zonă față de Hanoi şi de „inamic“, de nord-viet- 
namezi. Totuşi, atunci, ca şi mai înainte, aceasta a fost 
scena celei mai ampie activităţi „insurgente“ şi „actiune a 
vietcongilor“ din Vietnam. 

Asta, ca şi cum am spune că poporul canadian ar fi 
dușmanul Statelor Unite şi ar provoca o activitate rebelă 
violentă în țara noastră, iar aceste izbucniri ar fi predomi- 
nante în Florida. Întrucît cunoaştem geografia locală, ne 
vom da imediat seama că în toată povestea e ceva care 
scîrțiie. 

De ce aveau loc cele mai violente izbucniri de revoltă 
în Vietnam, aproape întotdeauna în zona Deltei Mekong? 
Deoarece în regiunea deltei fuseseră amplasați cei mai 
mulţi dintre cei un milion si mai bine de tonkinezi, care 
fuseseră transportaţi cu vapoarele marinei militare a 
Statelor Unite şi cu aeronavele companiei CAT (Transpor- 


turi Aeriene Civile) a CIA, portul Saigon din Delta 
Mekong fiind singurul disponibil la vremea respectivă. 
(Cam Ranh Bay era un port artificial, dragat şi dat în folo- 
sinţă, cu multe cheltuieli, mulţi ani mai tîrziu.). 

Această mișcare a refugiaților a avut, aşa cum am 
văzut, un impact major asupra celei mai sudice regiuni a 
Vietnamului de Sud. Tonkinezii, lipsiţi de adăpost, lăsaţi 
de izbelişte pe un pămînt străin, au pătruns în așezările 
băștinașilor şi au provocat mari tulburări — pe care 
guvernul Diem şi consilierii săi americani le numeau 
„rebeliuni“. În realitate, refugiații nordici erau, pur şi 
simplu, lihniţi de foame, lipsiţi de pămînt şi de adăpost — 
toate acestea fiind condiţii pe care guvernul Diem nu era 
pregătit să le amelioreze. În consecință, au izbucnit 
tâlhăriile şi încăierările. 

Acesta era cadrul de lucru a ceea ce s-a numit „starea 
de război“ din Vietnam. S-ar putea să nu fie totul, dar 
este cu siguranță un aspect fundamental. Cînd cei ce 
lucrau la redactarea NSAM 4273 l-au informat pe 
președintele Johnson că trebuia intensificată campania de 
contrainsurgență în Delta Mekong, el ştia foarte bine ce 
voiau aceștia să spună. Acolo era problema, unde fusese 
întotdeauna — de la abandonarea în zonă a celor un mi- 
lion şi ceva de tonkinezi. 

În acelaşi timp, de la Casa Albă s-au comandat planuri 
pentru operațiuni clandestine îndeplinite de armata 
guvernamentală, sub conducerea militarilor americani, 
care să fie îndreptate împotriva nord-vietnamezilor, ceea 
ce reprezenta un nou mod de abordare a unui război ce 
fusese purtat din 1945 sub coordonarea OSS şi a CIA. 

De cîtăva vreme, diferiţi conducători din Pentagon şi 
unii colaboratori ai lui Kennedy, de la Casa Albă, reco- 
mandaseră minarea golfului Haiphong, principalul port al 
Hanoiului. Arii sugeraseră să fie puse în practică atacuri 
„hit and run“ secrete, cu un scenariu de acoperire care să 
asigure SUA o dezminţire plauzibilă a responsabilităţi 
ce-i revine, în cazul descopcririi atacului sau capturării 
vreunui participant în timpul misiunii. Se părea că este 
momentul potrivit să se revină asupra acestor propuneri, 
iar Johnson a fost de acord să le acorde atenţie, asi- 


1 Atacăşi fugi — atacuri fulger de sorginte paramilitară (n. trad.). 


gurîndu-se mai întîi că aveau aprobarea comandantului 
suprem al trupelor din Pacific (CINCP AC) şi a Comitetu- 
lui Întrunital Șefilor de State Majore. 

Planificarea acțiunilor secrete împotriva nord-vietna- 
mezilor a început în mai 1963, cînd Comitetul Întrunit al 
Şefilor de State Majore a ordonat CINCPAC-ului să 
pregătească operaţiuni care să fie dirijate de sud-vietna- 
mezi. În tot cursul verii, diverşi experți în „Operaţiuni 
Speciale“ au venit cu tot felul de liste de „ce trebuie 
făcut“. Walt Rostow, seful Grupului de Planificare Poli- 
tică din Ministerul de Externe, trudise la această idee încă 
din aprilie 1961, cînd ţinuse un discurs la Centrul Forte- 
lor Speciale de la Fort Bragg. Planul, alcătuit de CINC- 
PAC si cunoscut sub numele de OPLAN 34A, a fost 
aprobat de Comitetul Întrunit al Șefilor de State Majore 
pe 9 septembrie 1963. 

Lucrul acesta a fost pus și pe agenda conferinței de la 
Honolulu din 20 noiembrie şi a fostdezbătut cu preşedin- 
tele Johnson pe 26 noiembrie, care n-a întîrziat să fie de 
acord cu tot ceea ce ar fi însemnat presiuni directe asupra 
nord-vietnamezilor. Pe 21 decembrie 1963, preşedintele a 
ordonat crearea unei comisii interministeriale care să 
studieze în continuare OPLAN 34A şi l-a numit în 
fruntea acestei comisii pe general-maiorul Victor H. 
Krulak. Generalul Krulak fusese unul dintre cei angajaţi 
activ în planificările respective şi nu i-a trebuit prea multă 
vreme să vină cu o propunere, 

Pe 2 ianuarie 1964, şi-a supus planul spre analiză, plan 
care avea să fie aplicat în trei faze, fiecare dintre ele 
ridicînd nivelul de presiune exercitată asupra Vietnamu- 
lui de Nord. Faza I, preconizată pentru perioada februa- 
rie-martie 1964, prevedea zboruri de spionaj cu aparate 
U-2, misiuni COMINT (comunicații informative secrete), 
misiuni de război psihologic şi împrăştieri de manifeste, 
război propagandistic și transmisiuni radio, precum şi 
„douăzeci de acţiuni nimicitoare menite să provoace 
distrugeri, pierderi economice şi tulburări generale“ 
împotriva Vietnamului de Nord. 

În vreme ce această planificare se derula în taină, la 
Saigon se petreceau schimbări de personal la cel mai înalt 
nivel. Ambasadorul Lodge sosise aici la sfirsitul lunii 
august, în 1963, în momentul culminant al discuţiilor des- 


pre „lovitura de stat“ îndreptată împotriva lui Diem. La 
începutul lunii decembrie a aceluiași an, CLA a numit în 
fruntea secției din Saigon un nou şef, un vechi 
profesionist, Peer de Silva, în locul lui John Richardson, 
care se afla în Vietnam, în acest post, din iarna 1961-62. 
Această rotaţie de cadre era deosebit de semnificativă, 
întrucît în ianuarie 1964 Agenţia deținea încă pe deplin 
„Controlul operațional“ asupra tuturor fortelor militare 
ale SUA din Indochina. La vremea aceea, atît şeful secției 
CIA, cît şi comandantul suprem al trupelor americane, 
generalul Paul Harkins, se găseau sub comanda directă a 
ambasadorului. 

Pe atunci, şeful CIA era John McCone, care fusese 
numit în funcţie de preşedintele Kennedy după ce Allen 
Dulles și adjunctul său, generalul Charles P. Cabell, au 
fost înlăturați în urma dezastruoasei operaţiuni de la Bay 
of Pigs. Cu alte cuvinte, McCone nu era omul lui Johnson 
și se temea de acesta. 

Lucrul acesta s-a văzut destul de clar în cuvintele lui 
McCone, cînd l-a luat pe de Silva sub aripa lui protec- 
toare pentru a-l prezenta preşedintelui la Casa Albă, după 
cum relatează însuși de Silva r 


„Pentru numele lui Dumnezeu, adu-ti aminte ce s-a 
petrecut aici în ultimul timp — preşedintele Kennedy 
a fost asasinat, Johnson e nou la Casa Albă, iar 
problema Vietnamului se înrăutățește de la o zi la 
alta. Lodge e din ce în ce mai încăpăţînat, iar Johnson 
nu mai vrea necazuri acolo, de genul neînțelegerilor 
dintre Lodge şi John Richardson“; să iei în calcul tot 
ce ţi-am spus cînd vom merge mîine la Casa Albă.“ 


În acest citat succint, avem încă un indiciu al faptului 
că ideea lui Kennedy, potrivit căreia „lucrurile merg bine 
în Vietnam“, era subminată aproape zilnic de schimbarea 
de direcție insuflată de cei ce preluaseră puterea după 


1 Din excelenta sa lucrare Sub Rosa: The CLA and the Uses of Iruelli- 
gence (New York; Times Books, 1978). Cartea este o sursă bună pentru 
informaţia „din interiorul clanului“ despre anumite aspecte ale inter- 
venţiei în Vietnam și despre rolul jucat de diverșii participanţi 

2 ful precedent al filialei CLA din Saigon. 


moartea lui JFK. Iată-l pe McCone, la fel de răspunzător 
pentru evenimentele din Vietnam ca şi McNamara, 
afirmînd, la începutul ultimei luni a anului 1963, că 
„Problema Vietnamului se înrăutățește de la o zi la alta“. 

Pentru a reliefa semnificația înlocuirii şefului secției 
CIA, în aceeaşi zi în care John McCone sosea la Saigon ca 
să asiste la prezentarea lui de Silva în fața ambasadorului 
Lodge, McNamara, însoţit de un grup numeros, ateriza 
cam la aceeași oră pe aeroportul din Saigon, venind cu un 
avion cu reacţie prezidenţial de la o întrunire din Paris. 
Aşa că primul raport militar complet, prezentat de Peer 
de Silva la Saigon, a fost ţinut la numai cîteva minute de 
la sosirea lui, într-o atmosferă dominată de ministrul 
apărării și nu de directorul McCone. 

O dată cu desfăşurarea acestor evenimente meticulos 
orchestrate, se poate observa cu ușurință că planul de 
„Tetragere totală din Vietnam“ al lui Kennedy era în curs 
de a fi complet inversat. În timpul aceleiași luni, decem- 
brie 1963, Detașamentele Neregulate de Apărare Civilă 
(CIDG) din Vietnam, au fost transferate de sub controlul 
CIA sub cel al Fortelor Speciale ale armatei americane, 
Beretele Verzi. Aceasta a fost prima miscare a aisbergului 
armatei americane în acţiunile de luptă din Asia de Sud-Est, 
sub controlul operaţional al propriilor săi comandanți 
militari. 

La vremea cînd sosea de Silva, Statele Unite achiziţio- 
naseră o flotă de ambarcaţiuni rapide de dimensiuni 
reduse, destinate operaţiunilor OPLAN 34A contra 
nord-vietnamezilor. 

John Kennedy fusese comandant de vedetă torpiloare 
în Sud-estul Pacificului în timpul Celui de-al Doilea 
Război Mondial. Într-o acțiune menită să obțină aproba- 
rea preşedintelui pe premize sentimentale, CIA, în cola- 
borare cu marina militară americană, a aranjat procurarea 
unei flote de ambarcaţiuni rapide de la un fabricant 
norvegian. Șalupele fuseseră construite să semene, cît mai 
mult se putea în anii '60, cu faimoasele vedete torpiloare 
din anii '40. 

Aceste vedete de patrulare au fost împărţite în două 
categorii. Cele mai rapide, totodată şi mai asemănătoare 
cu cele din timpul războiului, au fost botezate „Swift“, iar 
cele puţin mai lente, dar mai bine înarmate, au primit 


numele „Nasty“. Ambele categorii au participat la ope- 
raţiuni „hit and run“. 

Ca suplimentare a acestei capacităţi de luptă, în 
cadrul tacticii OPLAN 34A, CIA s-a folosit de un straniu 
avion de transport numit C-123. 

C-123 era un model îmbunătăţit al originalului C-122, 
aparat ce fusese construit de Chase Aircraft Company. 
Succesul primului model a determinat o fuzionare între 
firmele Chase şi Fairchild şi a dus la producerea tipului 
C-123, unele aparate de acest tip fiind modificate ulterior 
spre a servi la împrăştierea Agentului Orange deasupra 
unui întins teritoriu vietnamez. 

Utilizarea aparatelor C-123 dezvăluie o altă caracteristică 
a operațiunilor clandestine. Aeronavele aparţineau 
unităţilor de „Air Commando“ ale aviaţiei americane, în 
cadrul cărora şi-au făcut ucenicia în activităţile secrete 
mulți dintre aceiaşi oameni care, mai tîrziu, au fost impli- 
cati în trocul cu Iranul, „arme pentru ostatici“, şi în acţiu- 
nile secrete din America Centrală. Întrucît asemenea 
oameni, ca generalul Richard Secord, printre alţii, erau 
familiarizați cu venerabilul C-123 din perioadaaceea, l-au 
ales pentru a-l utiliza si în aceste operaţiuni mai recente. 

culise, vedetele de patrulare şi aparatele de zbor 
C-123, au fost folosite la finele lui 1963 şi în 1964. Vede- 
tele debarcau detașamentele de invazie pentru misiuni de 
sabotaj, iar aparatele C-123 efectuau survolări clandestine 
ale spaţiului aerian nord-vietnamez, ca să parașuteze 
echipe de agenţi. 

n rînd din altfel precautele Documente ale Pentago- 
nului ne lasă să întrezărim mai mult decît se intentionează 
de fapt: „Operațiunile secrete (ca cele conturate în OPLAN 
34A) au fost îndeplinite de sud-vietnamezi sau personal 
angajat, cu sprijinul pregătirii şi materialului logistic 
asigurat de americani.“ Această afirmaţie arată un pic mai 
mult despre modul în care sînt organizate acţiunile secrete. 

Cadre americane ca cele din Forțele Speciale erau 
folosite să antreneze şi să echipeze grupuri de diversio- 
niști care să fie parașutate sau debarcate „pe țărm“. Se 
credea că aceste echipe sînt formate de cele mai multe ori 
din combatanți sud-vietnamezi. Însă, după cum dezvăluie 
Documentele Pentagonului, grupele includeau „personal 
angajat“ — şi, de aceea, se alcătuiau planuri deosebite 


pentru a-i recupera şi a-i scoate în siguranţă de pe terito- 
riul inamic. 

„Personalul angajat“, ca şi categoria de lucrători 
clandestini, există şi astăzi. Ei sînt apatrizi superantrenaţi 
şi echipați pentru operaţiuni speciale. Sînt de departe 
mult prea valoroşi ca să fie folosiţi în misiuni minore şi 
trebuie tinuti la dispoziţie, pentru astfel de însărcinări, în 
toată lumea. Ei şi familiile lor sînt reținuți în zone sigure, 
speciale, iar însuşirile lor sînt solicitate în cazul acţiunilor 
de cea mai mare însemnătate. Însăși faptul că asemenea 
oameni de înaltă specializare au fost implicaţi în activi- 
tățile OPLAN UA demonstrează importanța cu care 
erau creditate acestea de cele mai înalte oficialități, acțiuni 
considerate mecanismul cu pîrghii esenţial pentru escala- 
darea treptată, dar sigură, a operaţiunilor militare din 
Indochina de după moartea președintelui Kennedy, în 
timpul primelor și mult mai lejerelor zile ale epocii Johnson. 

Activităţile secrete îndreptate contra nord-vietname- 
zilor erau numite, potrivit expresiei consilierului prezi- 
denţial Walt Rostow, activităţii „tit for tat“ , dar cu o 
deosebire: de obicei, într-un meci „tit for tat“, una dintre 
părți o lovește pe cealaltă care, la rîndul său, loveşte în 
replică. În contextul folosit de Rostow, prima tabără, 
SUA ori Vietnamul de Sud, ar lovi cu acoperire. Apoi, 
cînd cealaltă tabără atacă în replică, americanii ar anunta 
că au fost atacați primii și că sînt îndreptăţiţi să sispúnda 
cu aceeași monedă. O astfel de actiune s-a petrecut în gol- 
ful Tonkin şi a avut drept urmare adoptarea faimoasei 
„Rezolutii golful Tonkin“, care îi permitea președintelui 
„Să atace în replică“ şi să folosească trupele americane 
împotriva nord-vietnamezilor. Toate acestea au făcut 

arte dintr-o inteligentă succesiune de evenimente care 
ese planificată încă din mai 1963 şi implementată ulte- 
rior, după moartea lui Kennedy. 

Pe 30 iulie 1964, vedetele de patrulare „sud-vietna- 
meze“ au efectuat un atac nocturn, constînd și dintr-un 
raid ale comandourilor amfibii pe insulele Hon Me şi 
Hon Nieu, situate chiar în largul coastelor nord-vietnameze, 
mai sus de paralela 19, latitudine nordică. Nord-vietname- 
zii au reacţionat trimiţîndu-și rapidele șalupe KOMAR 


1 Ochi pentru ochi, dinte pentru dinte (n. trad.). 


după atacatori. Vedetele tip „Swift“ au scăpat; dar salu- 
pele KOMAR au interceptat în apropiere nava militară 
americană Maddox. Cei de pe Maddox au pretins că 
ambarcaţiunile KOMAR au lansat torpile împotriva lor și 
că „a fost recuperat un fragment de proiectil de pe 
suprastructura distrugătorului“. 

În noaptea de 3 august 1964, au fost executate mai 
multe atacuri de commando pe coasta nord-vietnameză şi 
a fost lovită instalatia radar de la Vinh Sohn. Avînd în 
vedere însemnătatea acţiunii, ea a fost îndeplinită cu sigu- 
ranță de mercenarii CIA. După atac, s-a reclamat 
interceptarea unui mesaj radio, arătîndu-se că „forțelor 
navale nord-vietnameze li s-a ordonat să atace navele de 
patrulare“, care erau Maddox şi Tumer Joy. Incidentul 
acesta a declanșat acțiunea ce a condus la votarea Rezo- 
luţiei golful Tonkin în august 1964. Planurile alcătuite în 
mai, cu un an înainte, și alte activităţi adiacente, pregăti- 
seră terenul pentru acest eveniment încă de pe 22 noiem- 
brie 1963 şi de la rafalele din Dallas, iar fazele pregătitoare 

seră să se deruleze cel mai tîrziu în martie 1964. 

n luna aceea, cunoscutul tandem McNamara — Taylor 
a plecat într-o nouă călătorie în Vietnamul de Sud, 
pentru „documentare“. Au revenit în ţară pe 16 martie și 
au prezentat președintelui şi NSC concluziile raportului 
întocmit de ci. Ca urmare a acestui raport, preşedintele a 
aprobat şi a semnat NSAM #288, emis pe 17 martie 1964. 
Pînă în acest moment, planul lui Kennedy privitor la 
Vietnam fusese, desigur, modificat considerabil. În rapor- 
tul lor, McNamara şi Taylor spuneau că: „Situaţia din 
Vietnam este cu mult mai gravă decît s-a crezut în 
momentul adoptării NSAM #273“, pe 26 noiembrie 1963, 
ca să nu mai vorbim de NSAM #263, semnat de Kennedy 
pe 11 octombrie 1963. 

Ordinul cu numărul 288 glăsuia: „Dorim un Vietnam 
de Sud independent şi necomunist... În cazul în care nu 
putem atinge acest obiectiv, întreaga Asie de Sud-Est va 
cădea probabil sub dominaţia comunistă... Astfel, doar în 
termeni de politică externă, interesele sînt imense.“ 

Mare diferenţă între ordinul lui Johnson și planurile 
lui Kennedy de la sfirşitul lui 1963. Acum erau asigurate 
toate condiţiile preliminare pentru escaladarea militară a 
conflictului din Indochina. Activitatea s-a intensificat o 


dată cu creşterea violenței atacurilor OPLAN 34A şi cu 
replica șalupelor KOMAR împotriva acţiunilor vedetelor 
rapide de patrulare şi ale trupelor de mercenari. 

La mijlocul lui 1964, Lodge a demisionat, ca să se 
pregătească pentru alegerile din toamnă, candidînd pentru 
postul de președinte, fiind înlocuit de nimeni altul decît 
de fostul preşedinte al Comitetului Întrunit al Șefilor de 
State Majore, Maxwell Taylor. Echipa lui Taylor a fost 
lărgită prin prezența unui veteran din vechea gardă de la 
externe, U. Alexis Johnson, şi a lui William Sullivan, care 
a fost numit funcţionar superior în cadrul misiunii diplo- 
matice. 

Cam în aceeași perioadă, generalul Paul Harkins 
părăsea comandamentul de la Saigon și era înlocuit de 
adjunctul său, generalul William C. Westmoreland. În 
cuvintele bine alese ale lui Peer de Silva: „Deci aceștia 
trei (McNamara, Taylor, Westmoreland), ca sfinta treime, 
aveau să se alinieze perfect în a domina politica guvernului 
american şi strategia din Vietnam în luarea deciziilor 
determinante din anii 1964-1965, un aliniament de forță 
care, după părerea mea, s-a dovedit extrem de nefericit. 
Personalităţi curajoase, puternice și hotărîte, în 1964 cei 
trei intrau într-un război nedrept.“ 

Ar fi greu de ilustrat preliminariile acelei perioade 
cruciale mai bine decît a făcut-o Peer de Silva, şeful 
secţiei CIA din Saigon: 


Înainte de a părăsi Washingtonul, Westmoreland 
şi-a primit însărcinările de la Taylor, pe atunci 
preşedintele Comitetului Întrunit al Șefilor de State 
Majore: 

„Westy, ajungi acolo şi te pui pe treabă. Preiei 
comanda militară şi organizezi ARVN (Armata sud-viet- 
nameză), apoi te lupti aşa cum trebuie, în modul în 
care am făcut-o în Franţa. E un război major şi-l vom 
trata ca atare. Trebuie să năvălim asupra vietcongilor 
cu o putere de foc şi cu un bombardament susținut, 
suficiente ca să-i facem să priceapă că sînt terminati; 
numai atunci se vor da bătuţi.“ 


De Silva a adaugat: „Fusese,așadar, stabilit principiul 
de luptă în marele război, ampla acţiune din Vietnam. 


Această doctrină și deciziile născute ulterior din ea au dus 
implacabil spre aprilie 1975 și spre pierderea războiului.“ 

Lucrul cel mai important pe care trebuie să-l înțelegem 
din cuvintele lui de Silva este că generalul Taylor i-a dat 
aceste ordine lui Westmoreland la numai o lună de la 
moartea lui Kennedy, în decembrie 1963, la mai puțin de 
o lună de la semnarea de către Johnson a, mai degrabă, 
tentativei de document NSAM #273, şi cu mai mult de 
şapte luni înainte ca preşedintele să ceară Congresului 
autorizarea de a folosi trupele americane în războiul din 
Asia de Sud-Est. 

Ce ştia generalul Maxwell Taylor în decembrie 1963, 
de l-a determinat să facă o asemenea afirmaţie? La 
vremea aceea, Statele Unite aveau 15.914 cadre militare 
în Vietnamul de Sud, dintre care mai puţin de 2000 erau 
„consilieri militari“. Ceilalţi făceau parte din echipele de 
întreţinere a elicopterelor, din serviciile de aprovizionare 
şi altele similare. Vedea, într-adevăr, Taylor luptele din 
Vietnam ca fiind identice cu cele din Franta, purtate de 
trupele Aliaților, în 1944, în Europa sub comanda lui 
Eisenhower? Punea generalul Taylor efectiv pe picior de 
egalitate vietcongii înveșmîntaţi în pijamale negre cu 
disciplinatele trupe ale Germaniei naziste? Ce fel de 
ordine îi dădea el lui Westmoreland? În ce se aştepta să se 
transforme starea conflictuală din Indochina? Mai impor- 
tant, ordinele lui Taylor pentru Westmoreland veneau 
într-o vreme în care nici un soldat american din Vietnam 
nu acţiona sub comanda și controlul operaţional al vreu- 
nui ofițer de armată din trupele militare ale Americii. 
Cum de a putut să prevadă un „război mare“? Acestea 
sînt întrebări ce merg în urma şuvoiului de evenimente 
care au dus la moartea președintelui John F. Kennedy și la 
escaladarea ulterioară a intervenţiei militare americane în 
Indochina. Nu se poate pune în discuţie faptul că existau 
din aceia care doreau ca luptele să se intensifice şi să se 
transforme în războiul pe care generalul Taylor, ca 
preşedinte al Comitetului Întrunit al Șefilor de State 
Majore, i-l descria lui Westmoreland în decembrie 1963, 


ca fiind „mare“. În definitivi, se străduiseră atît de mult să 
se asigure că așa va fi. 

În monumentala sa lucrare, Law and the Indo-China 
War,“ John Norton Moore, profesor de drept şi coordona- 
torul programului de licență de la Facultatea de Drept 
din cadrul Universităţii Virginia, discută cîteva dintre 
variabilele calităţii deciziilor de ordine publică minimă 
ale comunităţii generale, raportate la conflictul din Asia 
de Sud-Est şi la război, în general. 

„.rata accelerată a creşterii populației, împreună cu 
multiplicarea grupurilor teritoriale, precum şi a celor 
funcţionale“ e considerată de Moore a fi prima dintre 
multele cauze de interdependențţă care stabilesc interesele 
comune în orice interacțiune globală. 

Orice studiu al conflictelor armate petrecute în cursul 
acestui secol demonstrează că, pentru indiferent ce motiv 
sau scuză declarată va fi fost purtat un război, una dintre 
cele mai feroce consecințe a fost uciderea în masă a 
milioane de necombatanţi, aşa cum s-a întîmplat şi în 
Vietnam, Laos şi Cambodgia între 1945 şi 1980. O altă 
concluzie inevitabilă ar fi că, pe lîngă aceste crime în 
masă, au existat cazuri de strămutare forțată si de ream- 
plasare a milioane de băștinași, dezrădăcinaţi din tradiţio- 
nalele lor teritorii şi comunități strămoșești în alte locuri, 
îndeobşte inospitaliere. Astfel de migrații conduc inevita- 
bil la distrugerea străvechilor moduri de viaţă şi a valori- 
lor sociale adiacente de neînlocuit. 

Rezultatul acestor acţiuni — desfăşurate de-a lungul 
acestui secol atît de „comuniști“, cît şi de „Vest“ — a fost 
adesea devastarea unor străvechi teritorii, nicicînd atinse 
de război sau, cel puţin, nu de războiul modern, cu multi- 
tudinea de mijloace de distrugere ale sale. 





1 La vremea cînd generalul Taylor a transmis aceste instrucţiuni gene- 
ralului Westmoreland, eu făceam parte din Statul Major avînd funcţia de 
şef al OSO din SACSA. Am participat la şedinţele prezidate de generalul 
Taylor şi cunoşteam foarte bine inteligenţa și experienţa sa. Remarcile 
sale adresate generalului Westmoreland nu pot fi tratate superficial 
Pentru activitatea pe carc am depus-o în Statul Major Unificat, am fost 
răsplătit de generalul Taylor cu una dintre primele Medalii de Merit pe 
care le-a emis vreodată Comitetul Întrunit al Șefilor de State Majore. 

2 Legea și războiul din Indochina (n. trad.). 


'Teribilul masacru din 1968, căruia i-au căzut victime 
peste trei sute de copii şi femei, petrecut la Song My (My 

i) în Vietnam, nu e nimic mai mult decît un modest 
exemplu care arată genul de război ce a năpădit astfel de 
comunități rurale. Ca rezultat al sindromului „mere 
gook“ , predominant în Vietnam, inamicul a fost deseori 
„oricine fuge“, „toti, bărbat sau femeie“, „oricine, de orice 
vîrstă,“ „oricine, înarmat sau nu“. 

Generalul Edward Lansdale, care a fost omniprezent 
în primii ani ai implicării noastre în Indochina, își delecta 
camarazii din Pentagon cu povestioare despre „agenţii 
inamici“ care fuseseră luaţi în elicopere spre a fi duşi la 
cartierul general la interogatoriu. Pe drum, „ca să le 
arătăm că nu ne jucăm“, unul sau doi dintre prizonierii 
mai puțin cooperanţi erau azvîrliti din elicopter, „ca să li 
se dea celorlalţi o lecţie“. Crime ca acestea au avut o 
influență redusă asupra acelor luptători, asa cum 
confirmă incidentul de la My Lai și filmul Pluronu 

Aceste date de la începutul războiului vor fi cu mult 
depăşite de recordul programului Phoenix al CIA, care a 
fost menit să distrugă și să elimine structurile sătești viet- 
nameze, pe motiv că pe așezările rurale se sprijineau 
„vietcongii“. William Colby, principalul artizan al progra- 
mului, a declarat deschis în fața Congresului, cu o oarecare 
mîndrie, că au eliminat în jur de șaizeci de mii de „agenţi 
vietcongi veritabili“. Vietnamezii erau uciși fără să benefi- 
cieze de judecata vreunui tribunal sau de aplicarea legilor 
războiului în privinţa tratamentului prizonierilor. Erau 
„eliminaţi“, pur şi simplu. 

Într-un război în care principalul obiectiv al fortelor 
angajate în conflict pare să fi fost „bilanțul pierderilor“ 
nu trebuie neglijată semnificaţia majoră a factorilor fun- 
damentali ce stabilesc un climat de legitimitate pentru 
crimă sau „neutralizare“. De fapt, aceste doctrine de bază 
servesc la promovarea genocidului. De pildă, există mulți 
oameni pe acest pămînt care sînt încredințaţi nu numai că 
este „firesc“, ci şi esenţial să fie redus numărul populaţiei 
umane, iar asta să se facă prin orice mijloace. Convingerea 
aceasta, care descinde din opera renumitului economist al 
Companiei Britanice a Indiilor de Est, de la sfirsitul secolu- 





1 Orice asiatic (n. trad.). 


lui al nouăsprezecelea, Thomas Malthus, e împărtăşită de 
anumite elemente ale societăţii noastre globale. 
Malthusianismul este un factor stimulator mult mai 
profund decît contradicţiile ideologice cunoscute de toată 
lumea. 

La „rîndul lor“, sovieticii au desfăşurat aceste acțiuni 
de genocid la fel de bine ca şi „vesticii“. Drept mărturie 
stau măcelărirea milioanelor de necombatanţi afgani şi 
strămutarea a nu mai putin de şase milioane din locurile 
lor strămoşeşti peste trecătorile înalte, înspre Pakistan. 

Biroul 'pentru Populație al Ministerului de Externe 
american a declarat: 


La baza activităţii noastre există o temă unică. 
Trebuie să reducem rata de creştere a populaţiei. 
Guvernele vor rezolva această problemă fie conform 
metodelor subtile şi curate propuse de noi, fie vor 
ajunge, altfel, la tevatura pe care o avem în El Salvador, 
în Iran sau în Beirut. Avînd în vedere resursele și 
neajunsurile de mediu cu care ne confruntăm, precum 

i necesităţile strategice pe care le avem, sîntem 
îndreptăţiți să spunem că tara noastră trebuie să-şi 
reducă numărul locuitorilor, altfel vom întîmpina 
neplăceri. Conducerea salvadoriană a clacat în aplica- 
rea programelor noastre de reducere a populaţiei. 
Acum, din această cauză, se confruntă cu un război 
civil. Vor urma anarhia şi foametea. Există încă prea 
mulţi salvadorieni. 





Condiţiile de mai sus se contopesc într-o necesitate a 
războiului — orice fel de război, în orice loc. Acesta este 
conceptul originar şi scuza general invocată pentru 
întreaga suită de conflicte armate care s-au derulat din 
1945 încoace. Datorită doctrinei malthusiene, susțină- 
toare a cerinţei controlului asupra creșterii populaţiei, 
uciderea, prin război, a nenumărate milioane de 
necombatanţi este justificată „legitim“, un adevăr întrupat 
destul de recent, care va sta şi la originea conflictelor ce 
vor izbucni cu siguranță, nu peste mult timp, în suprapo- 
pulatele continente Africa şi America Latină. 

Desigur, liderii națiunilor doresc să își justifice acţiu- 
nile şi să le confere un aspect de legitimitate. Nevoia unui 


astfel de reazem a simtit-o si preşedintele Johnson în 
încercarea de escaladare a îndelungatei acţiuni belicoase 
din Indochina de la stadiul subteran la o confruntare mili- 
tară totală. 

Cu afirmaţia că asupra distrugătoarelor americane s-a 
deschis focul răsunîndu-i în urechi, Johnson a venit în faţa 
Congresului pe 5 august 1964, să ceară o Rezoluţie pen- 
tru Asia de Sud-Est, destul de extinsă ca să „sprijinim 
naţiunile semnatare ale SEATO“. Congresul a răspuns 
prompt si pozitiv. 

Conform Constituției, „preşedintele va fi comandan- 
tul suprem al armatei şi al marinei Statelor Unite“. Însă 
ca un preşedinte să facă uz de forţele armate în lipsa unei 
declaraţii de război are nevoie de autorizarea Congresului. 

Ca replică la cererea lui Johnson, Congresul a adoptat 
Rezoluţia pentru Asia de Sud-Est, arătînd: 


(Secţiunea 1) Congresul aprobă şi susţine propu- 
nerea preşedintelui, în calitate de comandant suprem, 
de a lua toate măsurile necesare în vederea respingerii 
oricărui atac armat îndreptat contra forțelor militare 
americane şi a prevenirii unor agresiuni viitoare... 

(Secţiunea 2)... în acest sens, Statele Unite sînt 
pregătite, după cum hotărăște preşedintele, să ia toate 
măsurile necesare, inclusiv implicarea forţelor armate, 
pentru a răspunde afirmativ oricărei cereri de sprijin 

n scopul apărării libertăţii, venite din partea statelor 
membre sau semnatare ale Tratatului Colectiv de 
Apărare din Asia de Sud-Est. 


Rezoluţia a fost adoptată în august 1964, la nouăsprezece 
ani de la data în care SUA s-a implicat activ în treburile 
Indochinei. Perioada pregătitoare și evoluţia în sine fuse- 
seră îndelungate. Uneori părea că lucrurile ajung într-un 
punct mort, iar alteori vîrful unui ghețar-acţiune acope- 
rită dezvăluia un alt pas de-a lungul drumului. 

După votarea Rezoluţiei golfului Tonkin s-au desfășu- 
rat mai multe atacuri aeriene împotriva Vietnamului de 
Nord, așa-numitele „Flaming Dart“. Pe 22 februarie 
1964, generalul Westmoreland a recomandat ca trupele 


1 Săgeata de foc (n. trad.). 


americane să fie debarcate pe ţărmul estic al Vietnamului, 
la Da Nang. După îndelungi controverse aprinse, s-a 
hotărît că prima debarcare o vor face pușcașii marini, şi 
au fost alese două batalioane din trupele de desant ale 
infanteriei marine, care au debarcat la Da Nang în 8 mar- 
tie 1965. 

Era pentru prima oară, după douăzeci de ani, cînd 
forțele armate americane pătrundeau în zonele de luptă 
sub comanda propriilor ofițeri. Pentru prima dată, rolul 
de comandă operativă deţinut în Vietnam de CIA era 
împărțit cu cadrele militare. În ciuda acestei evoluţii, 
„Războiul din Vietnam“ continua să fie o creaţie ciudată 
şi fără precedent, şi o exemplificare elocventă a rolului 
principal jucat de CIA drept catalizator al Războiului 
Rece. 

Conform artei războiului, aşa cum a fost definită de 
Carl von Clausewitz, cînd diplomaţia şi toate celelalte 
eșuează, intervine armata. Cu toată existenţa de un veac şi 
jumătate a acestei doctrine, coordonarea războiului din 
Vietnam a încălcat toate regulile. 

De exemplu, ambasadorul de la Saigon era oficialul 
cel mai de seamă, cea mai înaltă autoritate, iar reprezen- 
tanţii armatei și ai CIA se aflau la ordinele sale. Acesta 
era un mod inedit de a duce un război, adică, un ambasa- 
dor superior tuturor şi mai mare în grad decît generalul 
aflat la comandă. Şi anomaliile nu se opresc aici. 

Spre sfîrsitul anilor '60, depunînd mărturie în fața 
Comisiei de Relaţii Externe a Senatului, senatorul Stuart 
Symington a arătat că ambasadorul american de la 
Vientiane, Laos, avea autoritatea de a ordona cînd si 
unde să se execute bombardamente, ceea ce l-a determi- 
nat pe senator să declare că, în principiu, ambasadorul era 
„proconsul militar“. Prin urmare, vom spune că ambasa- 
dorului din Saigon i s-au acordat puteri de „proconsul mi- 
litar“ vreme de peste un deceniu. 

vreme de război, orice considerent al conducerii 
trebuie să ducă inevitabil la chestiunea obiectivului. De ce 
s-au implicat Statele Unite într-o acţiune militară în 
îndcpărtata Asic dc Sud-Est? 

n lucrarea sa, Law and the Indo-China War, profesorul 
Moore ridică această problemă, afirmînd: „...principalul 
obiectiv al SUA în războiul din Indochina a fost să spri- 


jine Vietnamul şi Laosul (şi, mai tîrziu, Cambodgia) în 
lupta lor de rezistenţă împotriva intervenţiei armate a 
nord-vietnamezilor.“ 

Formularea profesorului Moore este la fel de reală ca 
oricare alta care ar încerca să prezinte obiectivul nostru 
acolo; dar omite să stabilească obiectivul militar. Într-o 
încercare hotărîtă de a atinge acel obiectiv, preşedintele 
Johnson, după legiferarea Rezoluţiei golfului Tonkin, a 
desfășurat în Vietnam o forță de luptă americană de cinci 
sute cincizeci de mii de militari, a ridicat prezenta aviaţiei 
militare la un nivel fantastic, privită ca potential de bom- 
bardament, (au fost aruncate mai multe bombe decît pe 
parcursul Celui de-al Doilea Război Mondial) şi a făcut 
din Flota a șaptea a marinei cea mai puternică forţă 
navală. În pofida acestor măsuri, ca s-o spunem pe șleau, 
Statele Unite au pierdut războiul; nu şi-au atins obiecti- 
vul. 

În practica efectivă, obiectivul tactic al războiului a 
fost „bilanţul pierderilor“. În Asia, acesta nu este un 
indicator de succes, și generalul Giap a ştiut să tragă din 
plin foloasele acestei situaţii. Adoptind tactica gherilei, a 
disipat cît de mult a putut focarele de luptă, pe toată 
suprafaţa terestră a ÎIndochinei, făcînd neputincioasă 
teribila forță militară americană, dispersată cum era, pe 
întinse regiuni. 

Unul dintre cele mai edificatoare exemple ale acestei 
stări de fapt a fost lupta de la Anloa Valley. „Pacificarea“ 
defileului făcea parte din cadrul operaţiunilor Masher şi 
White Wing, în care a au fost antrenați în jur de 
douăsprezece mii de soldați din Divizia întîi de blindate, 
americană, detașamente aeropurtate vietnameze și 
pușcași sud-correni. Ei au reuşit să cucerească defileul și 
au raportat la Saigon că victoria reprezintă un progres în 
cîștigarea de partea noastră a populaţiei controlate de 
vietcongi. 

Anuntînd oficial „izbînda“, autorităţile de la Saigon 
aveau să spună doar că operaţiunea Anloa a fost încunu- 
nată de succes, întrucît a dus la lichidarea unui mare 
număr de „vietcongi“. În realitate, Anloa Valley a fost 
cucerită, pierdută, recucerită şi tot așa de cel puțin opt 
ori — numai pentru „a ucide cît mai mulţi vietcongi“. 
așa se cîştigă un război. 


Amintiţi-vă vorbele generalului Taylor către 
Westmoreland: „... te lupti aşa cum trebuie, în modul în 
care am făcut-o în Franta.“ Generalul George S. Patton, 
eroul marșului Armatei a treia prin Franţa, luptîndu-se cu 
experimentata armată germană, s-ar fi răsucit în mormînt 
dacă ar fi auzit instrucțiunile date pentru un astfel de 
război de gherilă. 

Reconsiderarea unui război, pe baza obiectivelor 
strategice ale învingătorilor şi învinşilor, nu are mare 
însemnătate. Ceea ce contează este rezultatul: ce s-a reali- 
zat cîștigînd acel război? 

Înainte de Cel de-al Doilea Război Mondial, Stalin a 
şters Ucraina de pe fața pămîntului și şi-a nimicit 
milioane de oameni din rîndurile propriului său popor. În 
timpul războiului, Stalin si-a desfășurat armatele, 
urmărite cu înverşunare de Hitler, departe de Moscova, 

teritoriul aceleiasi „inimi a Mamei Rusia“, Ucraina. 

înă la sfîrşitul războiului au fost ucişi peste douăzeci de 
milioane de ruşi, iar Ucraina cea vitală altădată a fost 
prefăcută în ruine . 

Chiar dacă ruşii au pretins că l-au învins pe Hitler, ar 
fi dificil de spus că poporul rus s-a ales cu vreun cîştig din 
acel război. Cu siguranţă, nimicirea ucrainenilor şi distru- 
gerea teritoriului de baștină al acestora a reprezentat 
obiectivul strategic al cuiva, desăvîrşindu-se astfel opera 
lui Stalin și punînd capăt visului lui Hitler. 

Atunci, cum poate cineva să evalueze rezultatele 
războiului de treizeci de ani din Vietnam? E limpede că 
Statele Unite nu şi-au îndeplinit obiectivul lor limitat de 
a-i sprijini pe sud-vietnamezi să creeze o naţiune liberă şi 
democratică. Care este criteriul „rezultatului“? În această 
privință, milioane de indochinezi au fost uciși şi înlăturați 
sub ameninţarea ecuaţiei malthusiene a densității popu- 
laţiei globale. Contradicţiile n-au fost nicidecum ideolo- 
gice, „comuniști contra anti-comuniști,“ nici planurile 


1 În cursul verii anului 1944, mi s-a ordonat să zbor de la Cairo, via 
“Teheran, pe deasupra Mării Caspice şi apoi de-a dreptul peste sudul 
Rusiei în Ucraina, către o destinaţie aflată la vest, în apropiere de Poltava. 
Am văzut cu ochii mei distrugerile de nedescris provocaie unor oraşe ca 
Rostov şi cum fusese pîrjolit pămîntul cîndva fertil al Ucrainei. Numai 
Tokio, lovit de bombe incendiare, avusese parte de un dezastru mai 
mare. 


principiului dominoului şi al „băilor de sînge“ (cu 
excepţia cazului special al Cambodgiei), inițiate de Statele 
Unite o dată cu bombardamentele masive ale aparatelor 
B-29. 

Astfel, ajungem să luăm în calcul o altă enormă reali- 
zare a războiului din Indochina. După cum menționa R. 
Buckminster Fuller: „Împreună, cele două tabere ideolo- 
gice au cheltuit aproape şapte mii de miliarde de dolari în 
ultimii treizeci și trei de ani, pentru a ajunge la capacita- 
tea de a distruge toată omenirea într-o singură oră.“ 

Procentul ce îi revine Americii din această sumă fabu- 
loasă risipită în Războiul Rece a fost consumat sub 
conducerea CIA și nu mai puţin de două sute douăzeci de 
miliarde de dolari s-au scurs în războiul din Vietnam al 
Agenţiei. Aceasta a fost realizarea. Datorită succesului 
acestui tip bănos de război, nu ne este greu să fim siguri 
că o expediţie asemănătoare și mult mai costisitoare se 
întrezărește undeva, nu prea departe, în viitor. 


EPILOG 


Strategia Înaltei Cabale 


ASASINAREA preşedintelui John F. Kennedy a fost 
unul dintre evenimentele cu adevărat dezastruoase ale 
acestui secol. Uciderea în sine a unui preşedinte a fost 
destul de traumatizantă; dar cursul evenimentelor ce au 
urmat şi au afectat bunăstarea Americii şi a întregii lumi a 
fost tragic din mai multe puncte de vedere. 

Crima respectivă a demonstrat că cea mai mare parte 
a evenimentelor majore de însemnătate mondială sînt abil 
plănuite şi orchestrate de o coterie de elită de oameni 
extraordinar de puternici, care nu fac parte dintr-o 
naţiune, dintr-o etnie sau dintr-un extins grup de afaceri 
important. Ei sînt o putere intrinsecă pentru care 
lucrează toti cei enumerati mai sus. De asemenea, elita 
puterii nu are o origine recentă. Rădăcinile sale se pierd 
n trecut. 

Asasinarea lui Kennedy a fost folosită ca o exemplifi- 
care a metodologiei lor. Majoritatea oamenilor lucizi din 
acest stat si din lume sînt încredințați că el n-a fost ucis de 
un trăgător Singuratic. În pofida acestei opinii, povestea 
de acoperire, creată şi aruncată asupra noastră de purtătorii 
de cuvint ai înaltei Cabale, durează de trei decenii. A iesit 
de pe buzele fiecărui preşedinte care a urmat, a reprezen- 
tanţilor de seamă ai presei şi a purtătorilor lor de cuvînt. 
Aceștia sînt oameni cu experiență, inteligenți și bine 
informati asupra realităţilor. Luaţi aminte la presiunea 
necesară pentru a le cere tuturor, fără excepție, să citeze 
cuvintele acelei poveşti de acoperire, de-atitea ori, vreme 
de treizeci de ani. 

Aceasta este dovada pe care o avem în sprijinul 
probarii deosebitei semnificaţii a asasinării lui Kennedy. 

ar este numai un exemplu. Alte evoluţii majore, precum 
amplificarea şi escaladarea războiului din Vietnam, au 
fost manipulate într-o manieră similară. În încheierea 
acestei cărţi vă voi furniza, pe scurt, o imagine a altor eve- 
nimente din perioada Războiului Rece, care s-au petrecut 


pentru că așa era planificat să se întîmple de către elita 
puterii. 

Sînt conştient că, făcînd acest lucru, aș putea fi atacat 
în același mod în care a fost Oliver Stone, chiar înainte ca 
JFK, filmul său, să fie prezentat în vreun cinematograf. 
Atacul constă în cuvinte ca paranoia, conspirație, 
asemănătoare cu acuzaţiile verbale din vremea Inchiziției. 
Este absurd să învinuieşti pe cineva de înclinație spre 
conspirație doar pentru că nu crede în versiunea potrivit 
căreia preşedintele a fost ucis de un asasin solitar. De 
acum a devenit foarte limpede că a existat un plan de a-l 
ucide pe Kennedy, prin aceasta urmărindu-se escaladarea 
războiului din Vietnam si decimarea majorităţii statelor 
subdezvoltate printr-un război economic secătuitor, dirijat 
de marea finanță. Conspiraţie e un termen prea slab 
pentru a defini realitatea. Este o planificare în cel mai 
înalt sau în cel mai abject grad, depinde de punctul de 
vedere al fiecăruia. Mai mult, „paranoia“ nu este expresia 
cea mai fericită pentru a cataloga pe cineva care studiază 
economia şi istoria şi dezvăluie anumite realități. Dacă e 
să definim corect, asemenea descoperiri sînt rezultatul 
opusului „paranoiei“. Aceastea fiind spuse, să aruncăm o 
privire asupra cîtorva cazuri recente ce dovedesc cum 
operează tactica de joc a Înaltei Cabale, expresia lui 
Winston Churchill pentru elita puterii. 

Încă de la moartea preşedintelui ni s-a spus, de către 
cele mai înalte oficialități, că JFK a fost ucis de un singur 
om, care a tras trei focuri dintr-o armă de fabricaţie italiană, 
achiziționată în urma unei comenzi prin poştă. Foarte 
firesc, americanii, în majoritatea lor, au dorit să creadă, la 
început, verdictul guvernului lor, mai ales că era vorba de 
o problemă atît de delicată. 

Mulţi dintre cei mai oneşti cercetători, care nu au 
crezut că președintele a fost ucis de un singur om cu trei 
focuri de armă, și-au pierdut vremea aproape trei decenii 
inutil, cercetînd şi analizînd povestea de acoperire şi nu 
împrejurările reale. Acest subiect a fost tratat de peste 
şase sute de cărti. În ele puteți găsi miliarde de fleacuri 
obscure scoase la lumină de aceşti căutători neobosiţi. 
Dar să nu divagăm. Nu acesta este drumul către răspunsul 
la întrebarea principală: „De ce a fost ucis Kennedy?“ 
Nimeni nu va şti vreodată cine l-a ucis pe Kennedy. În 


această privinţă, „mecanicii“ nu au chipuri și au identități 
cameleonice care sînt îndem înatic acoperite de sistem. 

Oricui îi este uşor să afle că preşedintele a fost ucis de 
rafale de gloanțe, conform relatărilor jurnaliștilor compe- 
tenti aflaţi la fata locului, care l-au lovit de cel puţin două 
ori, l-au atins pe guvernatorul Connally cel puțin o dată, 
dar mai degrabă de două ori, iar un fragment de piatră, 
provocat de impactul unui glonţ răzleţ, a rănit un om 
numit Tague, ce stătea pe bordura unei străzi aflate la 
distanță de un bloc fa țăd e poziţia mașinii preşedintelui în 
momentul în care acesta a fost lovit. Din cele de mai sus 
rezultă că au existat mai mult decît cele „trei împușcături“ 
pe care şi-au fundamentat pledoaria cei din Comisia 
Warren. Mai mult de trei împușcături reprezintă tot ce e 
nevoie pentru a dovedi că descrierile crimei date de Servi- 
ciul Secret, de FBI si de Comisia Warren sînt eronate. 

Ce poate convinge oamenii inteligenți și competenti 
că născocita poveste de acoperire publicată de guvernul 
american nu este nimic mai mult decît o mistificare? Dacă 
nu altceva, o relatare recent apărută în paginile Journal of 
the American Medical Association ar trebui să atragă 
atenţia publicului asupra seriozității cauzei care a stat la 
originea deciziei de aJ asasina pe Kennedy cu aproape 
treizeci de ani în urmă. 

Această asociație bogată şi autorizată, u na dintre cele 
mai influente din tară, a cer ut purtătorilor lor de cuvînt să 
declare, o dată în plus, că un glonța intrat în ceafa preşe- 
dintelui şi a străpuns gîtul acestuia, ieșindu-i prin bere- 
gată, după care și-a continuat drumul provocîndu-i răni 
grave guvernatorului Connally. „Ce absurd“, am putea 
spune; şi aşa este. Dar nu asta-i problema. lată această 
organizaţie prestigioasă silită de o autoritate superioară, 
sub o oarecare formă de impunere, să joace un rol dezgustător 
în fața poporului american, repetind o versiune nefon- 
dată. 

Gîndiţi-vă doar la caracterul neverosimil al unuia 
dintre „adevărurile lor“. Purtătorii lor de cuvînt au spus, 
folosind o diagramă contrafăcută, că un glonț a intrat în 


1 Buletinul Asociaţiei Medicaledin America (n. trad.). 
2 În Statele Unite, cartea de faţă a apărut în 1991, după apariţia pe 
ecrane a filmului JFK (n. irad.). 


gâtul lui Kennedy, prin spate, şi a ieşit prin beregată. Pe 
de altă parte, oricine se uită pe cămașa şi pe haina purtate 
de Kennedy în momentul crimei poate observa că proiec- 
tilul care a pătruns în corp din spate a făcut un orificiu în 
haină şi unul corespunzător în cămașă, cu mult dedesubtul 
gâtului. Un astfel de glonţ ar fi trebuit să-şi schimbe 
imediat traiectoria prin trupul lui Kennedy, pentru a 
avansa ascendent şi a-i străpunge beregata, ieșind. Mai 
mult, acest glont s-a considerat că a avut o traiectorie 
descendentă, fiind tras de la sase etaje deasupra limuzinei 
prezidenţiale. Imposbil din punct de vedere fizic! 

Versiunea fantezistă a întregii relatări a AMA, a mers 
dincolo de realităţile medicale. Întrucît unii autori au 
scris că la spitalul naval Bethesda s-a aflat un general în 
camera în care s-a făcut autopsia și că generalul a coordo- 
nat-o, s-a făcut să pară că doctorilor li s-a ordonat să nu 
facă o examinare adecvată. Desigur că medicii respectivi 
au negat o asemenea supoziţie. Doctorii declară, în pre- 
zentarea oferită de AMA, că n-au existat generali în sala 
de autopsie, că n-au fost prezenţi decît „consilierii militari 
ai preşedintelui“, ceea ce înseamnă o altă răstălmăcire şi 
încă una inutilă. Unul dintre consilierii militari ai preşe- 
dintelui era Godfrey McHugh. ÎI cunoșteam pe Godfrey 
McHugh din anii cincizeci și ştiu că, în 1963, Godfrey 
McHugh era general de aviație. Consilierii militari ai lui 
Kennedy au fost la Bethesda, după cum spun și reprezen- 
tanţii AMA. El, McHugh, era consilier militar al preşe- 
dintelui şi era general. Era, de asemenea, prieten cu 
Jackie Kennedy şi o cunoscuse pe aceasta chiar înainte ca 
ea să-l întîlnească pe Kenne: McHugh a fost prezent la 
Bethesda, fácîndu-si datoria urtătoni de cuvîntai AMA 
greşesc atunci cînd declară, printre altele, că „n-a fost nici 
un general în cameră“. 

Motivul pentru care mentionez acum aceste lucruri 
este de a reliefa că succesiunea evenimentelor din vremea 
noastră este îndelung plănuită de agenţii elitei puterii. 
Episodul cu Asociaţia Medicală din America, întîmplat în 
primăvara lui 1992, este un exemplu clasic care dovedeşte 
că autoritatea din spatele complotului de asasinare a 
preşedintelui Kennedy dăinuiește încă. 

in punct de vedere cronologic, am adus această 
reconstituire a istoriei din 1943 pînă în 1971, cu o dizer- 


taţie asupra Documentelor Pentagonului şi a rolului lor 
neobișnuit în revizuirea istoriei evenimentelor din trecut. 
Pentru cei aflați în miezul întîmplărilor sau pentru cei 
care au analizat cu atenţie documentele, este limpede că 
masivul lor set, „treizeci şi şapte de studii şi cincisprezece 
colecţii de acte în patruzeci şi trei de volume“, însoţite de 
comentariile lor editoriale foarte controversate, referi- 
toare la acea perioadă a istoriei, nu reprezintă povestea 
completă şi adevărată. Își poate închipui cineva că o analiză 
asupra istoriei „de la Cel de-al Doilea Război Mondial 
pînă în prezent (1969), a putut fi scrisă fără măcar cîteva 
cuvinte relevante despre asasinarea lui Kennedy? De fapt, 
după cum probabil vă amintiţi, despre aceeaşi zi în care a 
murit Kennedy, Documentele Pentagonului ignorau cu 
desăvîrșire moartea sa, arătînd, pur şi simplu, că ambasa- 
dorul Lodge a zburat la Washington să-l întîlnească pe 
preşedinte. După care urmează fraza care spune că în ziua 
următoare ambasadorul s-a întîlnit cu preşedintele. Nu se 
spune nici un cuvînt despre faptul că președintele Kennedy a 
murit pe 22 noiembrie 1963 şi că omul pe care Lodge l-a 
întîlnit pe 23 era Johnson. Este această istorie adevărată 
şi credibilă? 

Să facem acum legătura între asasinarea lui Kennedy 
şi elita puterii cu alte evenimente notabile. 

Era primăvara unui an memorabil, 1972. Pe 7 februarie, 
ministrul comerțului din cabinetul Nixon, Maurice Stans, 
deschidea o remarcabilă „Conferinţă de la Casa Albă 
despre perspectiva lumii industriale, o privire asupra 
afacerilor în anul 1990“. Această întrunire de trei zile a o 
mie cinci sute de oameni de afaceri de frunte din Statele 
Unite, savanţi şi alții asemenea, s-a încheiat cu o decla- 
ratie memorabilă şi profetică a lui Roy L. Ash, preşedin- 
tele firmei Litton Industries $ întîmplător, unul dintre 
originalii „Whiz Kids“ de la Harvard, camarad al lui Bob 
McNamara: 


...capitalismul de stat poate constitui forma în 
care se vor face afacerile pe plan mondial, deoarece 
țările din vest se îndreaptă tot mai mult înspre o eco- 
nomie unificată și controlată, pentru o mai mare efi- 
ciență, iar tendinţa statelor comuniste spre sistemul 
liberului schimb devine tot mai accentuată. Problema 


pusă (în timpul conferinței), asupra căreia s-au ridicat 
o mulțime de opinii divergente, a fost dacă „Estul și 
Vestul se vor întîlni undeva la mijloc, în jurul anului 
1990“. 


Această prorocire, făcută în fața unei adunări atît de 
însemnate, era cu adevărat uluitoare, avînd în vedere că 
era rostită în 1972 şi că Uniunea Sovietică a cedat, real- 
mente, iar Războiul Rece a luat sfîrşit „în jurul anului 
1990“, în mare parte la fel cum se prevăzuse. Aceste idei 
au avut un impact major asupra noastră, a tuturor. 
Prognozele acestei conferințe s-au dovedit a fi un alt pas 
însemnat pe calea către o Nouă Ordine Mondială. 

Asemenea idei nu aparţin numai cîtorva lideri sau 
numai cîtorva țări. Într-un discurs ținut în 1991, Giovanni 
Agnelli, patronul companiei italiene Fiat, amintea: „În 
1946, Winston Churchill vorbea la Zürich despre necesi- 
tatea înființării unor State Unite ale Europei“, cuvintele 
lui Churchill reprezentînd o altă profeție de mare 
perspectivă care s-a dovedit a fi deosebit de exactă. Agnelli a 
reactualizat-o ulterior cu o altă declaraţie ce confirma 
faptul că forţa ideilor, vrînd, desigur, să spună ideile elitei 
puterii, este mai mare decît cea a armelor. „Prăbuşirea 
Uniunii Sovietice este unul dintre puţinele momente din 
istoric cînd o putere mondială a fost învinsă pe cîmpul de 
luptă al ideilor.“ 

Agnelli numește aceasta „cîmpul de luptă al ideilor“. 
Altii pot găsi dovada unei „conspirații“, în vreme ce tot 
alții văd lucrurile așa cum sînt şi vorbesc despre „planifi- 
care“. Şi unde există planificare, şi avem destule probe în 
acest sens, trebuie să existe şi „planificatori“. Astfel, 
aceasta devine o definiţie precisă a existenţei şi a acti- 
vităţii elitei puterii. Evenimentele nu sînt rezultatul unei 
aruncări cu zarul. Sînt planificate. 

Revenind la conferinţa de la Casa Albă din 1972, 
înainte de sfîrșitul lui februarie, ministrul Stans a demi- 
sionat ca să devină președintele comitetului de realegere 
a preşedintelui. Era în primăvara lui '72, anul în care 
„matrapazlicurile“ au devenit publice, o dată cu crearea 
CREEP-ului și cu zilele afacerii Watergate. 

În acelaşi an, sub preşedintele Nixon, a fost înființată 
o organizaţie internaţională de afaceri neobişnuită şi 


deosebit de eficientă, ca rezultat al intereselor de afaceri 
ale Conferinţei de la Dartmouth, ale cărei întruniri erau 
programate cu regularitate de către Rockefelleri. A fost 
denumită US-TEC, Consiliul Economic şi Comercial al 
USA-URSS. Sprijinit de administraţia Nixon şi de ban- 
cherul internaţional David Rockefeller, Consiliul, care 
număra printre membrii săi pe majoritatea liderilor celor 
mai bogate cinci sute de companii americane, alături de 
omologii lor sovietici, şi-a deschis birouri pentru activităţi 
curente la Moscova şi la New York. Adunările membrilor 
au fost programate la fiecare şase luni, alternativ în fiecare 
dintre cele două sedii centrale. De obicei, aceste întîlniri 
erau completate de expoziţii, tîrguri comerciale majore 
din fiecare țară. Organizaţia publică o revistă excelentă 
care nu este secretă. Dar nu poți intra în posesia unui 
exemplar dacă nu eşti membru. 

US-TECa făcut mult ca să transforme în realitate pre- 
viziunea lui Roy Ash de la conferința „O privire asupra 
afacerilor din 1990“. În 1972, afacerile tinteau spre Impe- 
riul Răului, cum avea să numească Uniunea Sovietică, un 
deceniu mai tîrziu, preşedintele Reagan. 

Nu s-a făcut prea multă publicitate deschisă în jurul 
fiecărei organizații, a părții sovietice şi a celei americane, 
în vreme ce ei lucrau cu rîvnă la crearea unei Noi Ordini 
Mondiale. Activitatea lor a inclus şi promovarea 
complexului militar-industrial şi a masivelor carteluri 
agrare internaţionale, în căutarea lor avidă de noi afaceri, 
în noi domenii. În acest context, CIA este unul dintre 
activiștii şi promotorii cei mai importanţi ai acestor carte- 
luri, mai ales de cînd cu mai recenta accentuare a ramurii 
spionajului economic. 

Nu toate războaiele sînt purtate cu arme de foc. 
Războiul economic poate fi la fel de înverşunat și de 
ucigător. 

n martie 1973, Casa Albă a organizat o întrunire a 
reprezentanţilor celor mai mari companii consumatoare 
de produse petroliere din ţară: firme de transport rutier, 
linii aeriene, transporturi feroviare, servicii publice, pre- 
cum şi agenţii guvernamentale, ca Agenţia Serviciilor 
Guvernamentale şi Ministerul Apărării. Întrunirea s-a 
desfăşurat în birourile din Washington ale Asociaţiei de 


"Transporturi a Apărării Naţionale (NDTA). Eu am parti- 
cipat la adunare ca reprezentant al căilor ferate. 

În momentul acela, după cîte îmi amintesc, la staţiile 
de alimentare benzina se vindea sub patruzeci de centi 
galonul, iar transporturile feroviare cumpărau combustibil 
în virtutea unui contract pe termen lung, plătind în jur de 
unsprezece centi un galon. 

rtătorul de cuvînt al Casei Albe ne-a informat că un 
studiu recent avertiza că utilizarea produselor petroliere 
este departe de o nouă descoperire şi că rezervele mon- 
diale de petrol s-ar putea epuiza într-un viitor nu foarte 
îndepărtat, poate chiar înainte de anul 2000. El a declarat 
că adunarea a fost convocată pentru a atenţiona pe toti 
consumatorii majori că înainte de sfirşitul anului va fi 
practic imposibilă încheierea unui contract pe termen 
lung pentru achiziţionarea produselor petroliere și că 
prețurile vor creşte cu un factor de doi sau trei. Eram așe- 
zat între reprezentanţii liniilor aeriene și ai Adminis- 
trației Serviciilor Publice. Era o linişte de se-auzea musca. 
Pe la sfîrşitul anului, previziunile referitoare la preț s-au 
dovedit a fi conservatoare. 

Tot atunci, Comisia Federală de Coordonare a început 
supravegherea rezervelor de gaze naturale, deoarece 
„Criza de gaze naturale a fost o sursă de surpriză, de şoc şi 
de neîncredere pentru cei afectaţi, dar nu şi pentru analiștii 
serioşi ai evoluţiei pe termen lung a resurselor Statelor 
Unite“. 

Apoi, ca si cum ar fi fost anume programat, în 1973 a 
izbucnit războiul arabo-israelian. În scurt timp s-a 
anunţat că arabii au instituit un embargo asupra petrolu- 
lui și că rezervele disponibile de benzină pentru automo- 
bile se vor reduce pe plan mondial. Curînd după aceea, 
toți eram parcati în cozi lungi ducînd către pompele de 
benzină și aşteptam pentru mica raţie disponibilă, indife- 
rent de preţ. 

La începutul anului 1974, prestigiosul Centru de Studii 
Strategice şi Internaţionale din Washington, D.C. a 
invitat cîteva sute de oficiali din eșaloanele secundare ale 
tuturor structurilor guvernamentale, din birourile parla- 
mentare și din filialele locale ale celor mai importante 
corporaţii la un nou seminar fiederal asupra energiei. 
Acestea erau întîlniri mai mult sau mai puţin lunare, unde 


cei invitați puteau lua cunoștință de opiniile referitoare la 
domeniul energetic, în special la produsele petroliere, ale 
liderilor lumii. 

Am fost din nou invitat ca reprezentant al căilor 
ferate şi am fost plăcut surprins de înaltul calibru al 
subiectelor şi al vorbitorilor, oameni ca Henry Kissinger 
şi James Schlesinger, precum şi de faptul că aceste sesiuni 
au continuat vreme de aproape patru ani. Este limpede că 
un obiectiv al acelor întruniri era să ne facă pe toți să 
mărşăluim în același ritm. Toţi am început să credem că 
prețul repede-crescător al petrolului era pe deplin justifi- 
cat, era inevitabilă adoptarea unui „preţ mondial“ şi că 
„ultimul baril“ se va topi, cu oarecare noroc, nu prea mult 
după anul 2000. 

După cum ştim acum, această criză energetică a fost în 
mare parte o înscenare menită şi orchestrată în așa fel, 
încît să ridice prețul petrolului de la îndelung mentţinutul 
punct de plecare de circa un dolar şi șaptezeci de cenți un 
baril pînă la un nivel de, uneori, patruzeci de dolari barilul. 
Cu excepţia comerțului mondial cu droguri, nici o altă 
producţie din domeniul războiului economic n-a fost 
vreodată atît de rentabilă... și continuă să fie. 

Cu puţină imaginaţie, este uşor de descoperit că acest 
lucru nu este altceva decit o altă rezultantă a activității 
elitei Înaltei Cabale şi că, în vreme ce proiectele energiei 
şi narcoticelor acţionează deosebit de profitabil, comerțul 
global cu alimente nu poate fi cu mult în urmă. 

În vreme ce războiul convenţional, pe cîmpul de luptă, 
își pierde valoarea în fața planificatorilor mondiali, 
războiul economic înaintează impetuos în lumina reflec- 
toarelor. 

William J. Casey a îndeplinit rolul de membru al 
Consiliului Consultativ de Informaţii Externe al preşedin- 
telui, a fost subsecretar de stat si ulterior director al 
Agenţiei de Informaţii sub președintele Reagan. Pe 11 
decembrie 1979, în timpul unui „Seminar de drept, 
informatii și siguranță națională“, sponsorizat de Asociaţia 
Avocaţilor Americani, Casey a spus: 


Cred că sîntem copleșiți și deţinem o cantitate 
uriașă de informaţii economice. Sîntem însă deficitari 
la capitolul unei analize pertinente, la înțelegerea im- 


plicaţiilor pe termen lung, unde realităţile economice, 
care ne avertizează din paginile publicaţiilor finan- 
ciare în fiecare zi, ne antrenează şi antrenează și 
problemele pe care le generează în viitor, oferindu-ne 
și soluţiile. Pentru mine este socant faptul că ne 
lipseşte cu desăvirşire orice mecanism adevărat sau orice 
poziţie în cadrul guvernului Statelor Unite care să 
evalueze în mod sistematic oportunitățile și avertismen- 
tele economice în perspectivă îndelungată sau orice 
responsabilitate stabilă pentru recomandare ori 
acţionare a sistemului de pîrghii economice, atît din 
punct de vedere defensiv, cît şi ofensiv, în scopuri de 
securitate strategică. 


Vi se pare că cele de mai sus sună a arme grele şi a 
război adevărat? În mai puţin de un an de la acest discurs, 
Bill Casey a ajuns director al CIA, iar spionajul economic 
a devenit cel mai important joc din tîrg pentru CIA şi 
Agenţia Naţională de Securitate. Semnificațiile de la 
originea acestor evenimente ni se dezvăluie singure o dată 
ce ne deschidem calea prin labirintul Raportului Comisiei 
Warren şi al confuziei permanente în ceea ce priveşte 
împrejurările morţii lui Kennedy. 

Această relaţie a CIA cu activitatea de declanşare a 
războiului şi mai recent cu cea de amplificare a marilor 
afaceri, a introdus un alt cadru de derulare a evenimentelor, 
pe care această țară, deși nu atît de mult ca alte natiuni, 
le-a experimentat pe propria piele. Ca să simplificăm la 
maximum, în aceasta s-ar putea vedea abilitatea Agenţiei 
de a „reaprinde focul“ ori de cîte ori e necesară o altă 
izbucnire pentru a ridica nivelul preocupării întregii 
naţiuni, mai ales atunci cînd a fost pregătit un alt buget 
militar masiv spre a fi supus votului. 

Spre sfîrşitul participării directe a Statelor Unite în 
conflictul din Indochina, a devenit limpede pentru planifi- 
catorii războiului din guvern că nu vor mai fi posibile în 
viitor tentativele de a susţine un buget militar mereu 
crescînd pentru tipul de război practicat în Coreea şi în 
Vietnam. O dată cu instalarea guvernului Reagan, cu a sa 
tendinţă, proafaceristă, spre un buget militar solid şi în 
continuă creştere, trebuia să se facă ceva care să deter- 
mine ridicarea nivelului furiei și al temerii populaţiei față 


de unica superputere disponibilă, Uniunea Sovietică. Aşa 
s-a creat o problemă şi cerința unei soluții. 

Există dovezi clare care indică faptul că predomină 
încă doctrina hegeliană potrivit căreia naţiunile necesită 
stări conflictuale. Dar puteţi fi siguri că însuși scenariul 
conflictului trebuie să se schimbe. Avem aici nevoie de o 
privire asupra unui exemplu din perioada Reagan, care 
este folosit în mod repetat pentru a demonstra felul în 
care elita puterii și făuritorii de război utilizează toate 
genurile de conspirații pentru a-şi atinge ambițiosul tel de 
a stabili cel mai înalt nivel al costisitoarei stări de 
pregătire militară, în cadrul oricărui fel de orînduire poli- 
tică. Această metodă de strategie politică internațională 
se numește „Terorism“. 

Pe 1 septembrie 1983, New York Times și majoritatea 
celorlalte ziare din lume afișau titlul „Aeronavă de linie 
coreeană cu două sute şaizeci şi nouă de persoane la bord 
dispărută lîngă insula sovietică din Pacific“. În același 
timp, respectivul articol de pe prima pagină a ziarului 
relata: „Oficialii din Ministerul Coreean de Externe ci- 
tează Agenţia Centrală de Informaţii a Statelor Unite, 
potrivit căreia avionul a fost forțat să aterizeze pe insula 
Sahalin.“ Și articolul continuă: „Se crede că toţi cei două 
sute patruzeci de pasageri şi cei douăzeci și nouă de mem- 
bri ai echipajului sînt în siguranţă.“ 

Reportajul arată că, pe baza aceluiaşi mesaj al CIA, 
care a fost trimis în Coreea și în Japonia, un reprezentant 
al guvernului american a telefonat familiei deputatului de 
Georgia, Larry P. McDonald, pasager în aeronava respectivă, 
în seara zilei de 31 august 1983, tîrziu. Scopul apelului 
telefonic era să-i informeze că avionul, pasagerii şi echi- 
pajul se aflau în siguranţă la sol pe insula Sahalin. Desigur, 
acest lucru nu era adevărat. Mesajul CLA fusese dat în alte 
scopuri, printre care unul era să-i determine pe japonezi 
să recheme la bază flota de salvare aero-navală. 

Este greu de crezut că oficialii de la Ministerul de 
Externe ar fi dat acel telefon umanitar, dacă nu ar fi fost 
siguri că mesajul Agenţiei era adevărat. De ce a trimis 
CIA un asemenea mesaj? 

Cursa n-a aterizat niciodată pe insula Sahalin, pasagerii 
şi echipajul n-au fost găsiţi niciodată, iar aeronava a 
dispărut. 


Numărul respectiv din New York Times a fost tipărit 
seara tîrziu, pe 31 august 1983, şi în momentul acela era 
corect. Dar a urmat o serie de evenimente uluitoare. 

La 10 dimineaţa, pe 1 septembrie 1983, la Washington, 
secretarul de stat George Schultz a apărut pe postul 
naţional de televiziune ca să anunţe că sovieticii au 
doborît cu bună știință aeronava coreeană. Avionul şi 
pasagerii dispăruseră. Neîntirziat, din Washington s-a 
răspîndit gogorița Imperiului Răului. Războiul Rece 
ajunsese la apogeu. În cîteva zile, cel mai mare buget mili- 
tar adoptat vreodată a trecut val-vîrtej prin Congres şi a 
fost semnat în grabă de preşedintele Reagan. Așa a început 
cea mai costisitoare perioadă de zece ani pe timp de pace 
din istoria civilizaţiei. 

Deci, de ce a fost reprodus în New York Times acel atît 
de oportun mesaj al CLA? În cursul serii de 31 august, tot 
ce se ştia la Tiimes era că mesajul Agenţiei fusese transmis, 
ce conţinea el, şi că presa din toată lumea îl luase la 
cunoştinţă. Același număr al Times-ului relata şi că 
avionul s-a aflat pe ecranele radar japoneze cu șase minute 
înainte de a dispărea. Traiectoria înregistrată pe acel 
radar sigur conducea la o poziționare a impactului la sud-est 
de Hokkaido, departe de Sahalin. Japonezii trimiseseră 
douăsprezece nave din flota de salvare înspre acea poziţie. 
În vreme ce se aflau pe mare, la Seul și la Tokio a sosit 
mesajul CIA, precum şi la Ministerul de Externe al State- 
lor Unite. După cum era de aşteptat, de îndată ce s-a 
primit mesajul, japonezii au rechemat ambarcatiunile de 
salvare la bază, iar şansa de a localiza epava, de a salva 
supraviețuitorii şi de a i se confirma identitatea, s-a 
pierdut. 

Cu această diversiune esenţială bine îndeplinită, 
guvernul putea să anunțe orice scenariu dorea privitor la 
dispariţia avionului de linie coreen şi să iasă basma 
curată. Nimeni n-avea să fie în stare să localizeze epava în 
adîncurile gropii Kurile din Oceanul Pacific. 

Asa stăteau lucrurile în prima săptămînă din septem- 
brie 1983. În miezul acestei agitații internaţionale desco- 
perim mîna hotărîtă a imperturbabilei Înalte Cabale. Cea 


mai mare expoziţie comercială fusese programată de 
US-TEC să se desfășoare la Moscova între 17 şi 25 
octombrie 1983, adică la o lună de la misterioasa dispa- 
riţie a avionului de linie coreean; totuși, reprezentantele 
celor mai mari o sută nouă corporaţii americane au mers 
la Moscova, în bîrlogul Imperiului Răului, să-și facă treaba 
ca de obicei în cadrul expoziţiei comerciale „Agribusiness 
USA“. 

Privind retrospectiv la această expoziţie, la zilele 
Imperiului Răului și la existența acestei deosebit de 
importante organizaţii US-TEC, descoperim mai multe 
elemente ale structurii elitei puterii decît cele pe care 
le-am descris. Mai mult, această perioadă confirmă că 
ceea ce a spus Roy Ash la conferinţa din 1972 despre faptul 
că „Estul şi Vestul se vor întîlni undeva la mijloc în jurul 
anului 1990“ n-a fost o profeție, ci un plan riguros. 

Planuri ca acestea sînt comparabile cu activitatea 
întreţinută de Allen Dulles, ca şef al OSS de la Geneva în 
timpul Celui de-al Doilea Război Mondial, cu anumiţi 
germani şi cu acţiunile întreprinse de TV Soong în 
aceeași perioadă, în China. Acestea sînt exemple ale 
modului în care eşaloanele superioare respective se află 
deasupra războiului fie el rece sau convenţional, întrucît 
își continuă propriile jocuri la un nivel mult mai ridicat, 
acţionînd de ambele părți simultan. 

Un articol apărut într-un număr al publicației US-TEC 
din 1977 poartă semnătura lui David Rockefeller, 
președintele băncii Chase Manhattan. El a fost unul 
dintre cei mai importanţi bancheri internaţionali din 
lume, ca şef al uneia dintre cele mai însemnate bănci ale 
sale. Articolul său făcea referire la o „relaţie neîntreruptă 
cu instituţiile bancare rusești care se menţine de mai bine 
de cincizeci ani“. 

Reflectati la perioada ultimilor cincizeci de ani scursi 
pînă la apariţia respectivului articol, retrospectiv din 1977 
pînă în 1927, şi amintiţi-vă toate enormele probleme 
ideologice, militare, economice şi politice care au existat 
între Est şi Vest în tot acest timp. Totuşi, Rockefeller şi 
Chase Manhattan se mîndresc cu faptul că ei s-au aflat la 


Moscova în acest timp, făcînd afaceri în centrul vîrtejului. 
Am menţionat anterior declaratia însărcinatului american 
de la Saigon. În sensul că „în cazul falimentului (ţării), cu 
care ne confruntăm acum, bancherii au dreptul să organi- 
zeze o preluare“. 

Acesta e un mod de a privi lumea specific bancherului 
internaţional. El se aştepta, foarte firesc, ca bancherii să 
pună la cale politica a ceea ce se întîmpla în Vietnam, iar 
ei tocmai asta au făcut. Tot ce am prezentat pînă acum se 
află în relație de interdependentță. În vreme ce preşedin- 
tele Americii predica lumii despre Imperiul Răului, bunii 
săi prieteni, oamenii noștri de afaceri cei mai însemnati, 
își făceau bagajele pentru o altă întrunire de afaceri în 
Moscova, ca de obicei. Rockefeller amintise tuturor că el 
şi interesele sale bancare fuseseră prezente acolo încă din 
1927 şi apoi, ca o mică paranteză, arătase în același articol 
cum „a şaptea sesiune a Conferinţei Dartmouth de la 
Hanovra din 1972 a dus la ideea formării unui Consiliu 
Comercial şi Economic unit, la nivel înalt“. 

Cred că, o dată cu aceste exemple, am oferit o privire 
concludentă asupra conspirației de asasinare a preşedin- 
telui Kennedy şi a atmosferei în care se desfăşoară aseme- 
nea uneltiri. Vă puteți imagina cu ușurință un club al 
oamenilor de afaceri din Washington, New York, Londra, 
Frankfurt, Tokio sau Toronto. Un grup de tipi însemnați 
s-au adunat după dejun la un al treilea martini. Unul din- 
tre ei zice că un director al companiei sale a sunat dimi- 
neață să spună că refuzul lui Kennedy de a acorda 
contractul TFX firmei Boeing a afectat întreprinderea sa, 
un subcontractor important, deosebit de grav. Cuvintele 
acestea l-au incitat pe un alt personaj din grup, care a zis 
că Roz Gilpatric, colaboratorul „blestematului de 
McNamara“, le-a declarat bancherilor că lucrurile se vor 
schimba. Nu se mai puteau bizui pe practicile care le 
îmbogăţiseră sălașurile atît de multă vreme. 

Un altul a luat o mică înghiţitură din martiniul său și 
a spus: „Am primit un telefon de la unul dintre bancherii 
noștri din City azi dimineață devreme. Voia să știe cum ne 
descurcăm şi dacă e adevărat că Kennedy va retrage toate 


trupele americane din Vietnam. Pentru numele lui Dum- 
nezeu, nu putem permite așa ceva. Tocmai i-am vîndut lui 
McNamara cîmpul acela electronic de luptă, care pentru 
noi o să valoreze în jur de un miliard și jumătate. 
Ajungem la sapă de lemn.“ 

Un companion mai vîrstnic, care obişnuia să-i viziteze 
pe cei din clanul Dulles la reședința lor de vară de la 
Henderson Bay, s-a aplecat spre centrul grupului și a spus 
aproape în şoaptă că oamenii lui tocmai au terminat un 
studiu despre numărul virtual de elicoptere necesare 
pentru un război de zece ani în Vietnam. Totalul era de 
ordinul miilor, iar costul ajungea la miliarde de dolari. 
Apoi a privit în jur la vechii lui camarazi şi a mîrfit: 
„Ticălosul ăla blestemat de Kennedy a lucrat toată vara cu 
unii din Mafia Irlandeză! a Bătrînului Jack? şi cu generalii 
lui favoriți, şi plănuiesc orice modalitate de a ne scoate 
din Vietnam. Asta nu se poate întîmpla. Trebuie să dispară. 
În momentul acesta e sigur că va fi reales, şi apoi mai 
există Bobby şi, după el, Teddy. Vă spun că Kennedy 
trebuie să dispară.“ 

În cadrul acelui grup iritat se afla un tînăr, urmărind 
în tăcere fiecare cuvînt și fiecare mișcare. Chiar în clipa în 
care vorbitorul și-a sfîrşit tirada, a văzut cum un membru 
important îi face un semn cu ochiul. S-a ridicat în liniște 
şi s-a dus la locul din spatele fotoliului aceluia, care s-a 
întors şi i-a şoptit cîteva cuvinte la ureche. Era tot ce avea 
nevoie să audă: „La toamnă, undeva în sud. Găseşte o cale 
să scoţi cît mai multe persoane cheie din oraş. Totul de- 
pinde de tine.“ 

Exista decizia. Ea a fost rezultatul consensului nu 
numai al unei singure întîlniri, ci al mai multora. Cea pre- 
zentată a fost momentul culminant. Omul nostru era un 
profesionist abil. Cunoştea codurile, ştia cum să le folo- 
sească şi pe cine să cheme. Ştia cu precizie cum să pună în 


1 Anturajul clanului Kennedy. Familia Kennedy se trage dintr-un brutar 
irlandez emigrat în Statele Unite (n. trad.). 

2 Tatăl lui Kennedy, Joseph P. Kennedy, fost ambasador al SUA în 
Regatul Unit al Marii Britanii (n. trad.). 


mișcare şirul de evenimente. Mai ştia că cea mai impor- 
tantă sarcină a sa era de a pune imediat la lucru un mic 
grup, format din cei mai buni oameni din lume, ca să 
creeze o poveste de acoperire şi o schemă diversionistă. 

Se va ocupa de convocarea agentului „mecanicilor“, 
care acţiona dintr-o ţară străină, și va iniţia procedurile ce 
vor avea drept rezultat alegerea locului, conform uzantei. 

Nu va trebui să contacteze mai mult de trei persoane, 
care nu-l vor cunoaşte decît după un cod extrem de secret. 
Treaba lui era să discute cu Serviciul Secret, cu FBI-ul și 
cu Pentagonul. La nevoie, avea să fie asistat la fiecare pas 
de CIA. Nu va raporta desfășurarea lucrurilor „membri- 
lor“. Dacă va fi necesară o schimbare în plan, îl vor putea 
găsi ei. Din ziua aceea pînă pe 22 noiembrie 1963, planul 
s-a derulat fără piedici. Strategia Înaltei Cabale nu 
eșuează niciodată, deoarece membrii ei sînt deasupra 
tuturor. Chiar dacă ar eșua, nimeni nu i-ar putea acuza, 
nici pe ei, nici pe aliații lor. 

La începutul cărţii am afirmat că lucrarea de faţă nu 
intenționează să fie o istorie. Ea este o analiză a istoriei 
secrete a Statelor Unite de la Cel de-al Doilea Război 
Mondial pînă în prezent. 

Mai important, subliniez că, în opinia mea, Dumnezeu 
nu dă cu zarul. Relaţiile umane si cele ale naturii nu sînt 
hotărîte aleatoriu sau lăsate-n voia sorții. Aţi avut prilejul 
ca, împreună cu mine, să călătoriţi înapoi în timp în acei 
ani şi să vă amintiţi că anul 1963 a marcat un moment major 
de cotitură în decursul acestui secol, deoarece în acel an 
elita puterii a trecut la acţiune spre a-l înlătura pe John F. 
Kennedy de la Casa Albă și a lua cîrma Corabiei Statului 
în propriile mîini. 

În plus, 1972 se prezintă ca un alt semnal de cotitură. 
Aduceţi-vă aminte de „Conferinţa despre perspectiva 
lumii industriale“ de la Casa Albă din vremea lui Nixon şi 
de faptul că acei participanţi extrem de selecţi au dedicat 
trei zile dezbaterii subiectului „O privire asupra afacerilor 
din 1990“. Asta se întîmpla în februarie 1972 şi, la finele 
acelor discuţii, Roy Ash, preşedintele de la Litton Industries 
își rostea semnificativa sa declarație în care schiţa eveni- 


mentele ce s-au petrecut după douăzeci şi treizeci de ani 
din acel moment. 

Cuvintele sale au devenit astăzi realitate şi nu se pot 
schimba. Aceasta este situaţia în lume acum, cînd ne 
apropiem de anul 2000. Există planuri majore, cum 
menționează David Rockefeller, şi atunci cînd războiul 
din Vietnam, asasinarea preşedintelui Kennedy sau 
distrugerea unui avion de linie coreean sînt necesare, ele 
vor fi provocate şi se vor petrece. Nu vor fi lăsate pe 
seama norocului sau în sarcina țintei nesigure a unui 
terorist solitar aflat la o fereastră de la al șaselea etaj al unei 
clădiri din Dallas. Aşa stau lucrurile. Oamenii de succes 
planifică totul dinainte. Oamenii curajoşi, ca Oliver 
Stone, fac filme ca JFK. Noi, ceilalţi, sîntem victimele sau 
beneficiarii rezultatelor. 

Dacă socialismul este un arhipelag în derivă, 
insula patronată discreţionar de Castro 
îsi aşteaptă ora crepusculară. 
Însingurată pe drumul derutei depline, 
Cuba traficanților de droguri, 

a diplomației şi a comerțului ilicit resimte 
marile schimbări de pe harta lumii — prăbuşirea 
Zidului Berlinului şi pulverizarea Uniunii 
Sovietice - ca pe tot atâtea atentate 
la ființa naţională. 

De la Havana la Moscova şi de la Miami 
la Washington, autorii cărţii rafinează analiza 
unuia dintre ultimele spaţii totalitare, 
unde visul de glorie iniţial 
agonizează în capcana propriei inconştiențe. 

inițiat un program special de distribuire și promovare a cărților sale. 

beneficiind de următoarele avan 

Pentru a obține oricare din aceste cărţi trimiteţi comanda dumneavoastră 


pe adresa: 
București, C.P. 2-124 


